
Studii  şi  articole 


TRANSILVANIA  —  PATRIMONIU  NAŢIONAL  * 


Deschidem  astăzi,  8  mai  1989  aici  la  Păltiniş,  la  Schitul  nostru,  prima  serie 
de  cursuri  de  pregătire  şi  perfecţionare  profesională  a  personalului  însărcinat  cu 
păstrarea,  conservarea  şi  prezentarea  bun/urilor  bisericeşti  care  intră  în  categoria 
monumentelor  istorice,  cînd  e  vorba  de  edificii,  şi  constituie  părţi  din  marele 
tezaur  cuprins  sub  frumoasa  denumire  de  Patrimoniu  Naţional,  cînd  e  vorba  de 
moşteniri  ale  trecutului  nostru,  precum  manuscrise,  tipărituri,  icoane,  obiecte  de 
cult  ş.a. 

Toate  sînt  dovezi  ale  vechimii  şi  ale  frumuseţii  vieţii  creştine  a  înaintaşilor 
noştri  şi,  în  acelaşi  timp,  sînt  mărturii  incontestabile  ale  contribuţiei  Bisericii 
noastre  Ortodoxe  Române,  la  dezvoltarea  culturii  şi  a  civilizaţiei  româneşti  de-a 
lungul  întregii  noastre  istorii.  Ele  sînt  moşteniri  sfinte,  suflet  din  sufletul  moşilor 
şi  strămoşilor  noştri,  transmise  nouă  ca  un  testament  de  îndatorire  de  a  ie  păstra 
şi  a  le  transmite  la  rîndul  nostru  generaţiilor  viitoare. 

Generaţiei  prezente  avem  datoria  de  a  le  arăta,  de  a  le  explica,  de  a  le 
interpreta  şi  de  a  le  alcătui  din  ele  chipul  cît  mai  autentic  al  fiinţei  noastre  na¬ 
ţionale,  de  la  naştere  pînă  azi.  Să  le  facem  să  ne  spună  cum  s-a  născut  poporul 
român,  unde  s-<a  născut  şi  cum,  fără  întrerupere,  şi-a  continuat  timp  de  aproape 
două  milenii  existenţa  pe  vatra  originară,  dovedind  —  în  afara  unei  tenacităţi 
uimitoare  care  l-a  făcut  să  reziste  tuturor  vitregiilor  unor  vremuri  de  crunte  în¬ 
cercări  de  a-1  supune  şi  distruge  —  că  a  fost  în  stare  întotdeauna  să-şi  exprime 
gîndirea  şi  simţirea  în  opere  de  mare  frumuseţe  artistică,  probe  ale  unor  însuşiri 
cu  care  avem  tot  dreptul  să  stăm  cu  fruntea  sus  în  faţa  oricui. 

Dacă  pînă  acum  astfel  de  cursuri  s-au  făcut  cu  personalul  de  pe  întreg  teri¬ 
toriul  ţării,  Conducerea  iSfintei  noastre  Biserici  a  hotărît  ca,  de  data  aceasta,  să 
adunăm  la  Păltiniş  personalul  care  se  ocupă  îndeosebi  de  monumentele  şi  bunu¬ 
rile  muzeistice  din  Mitropolia  Ardealului  şi  din  Mitropolia  Banatului.  Aceste  părţi 
ale  Bisericii  noastre  oferă,  prin  colecţiile  lor,  bunuri  de  Patrimoniu  Naţional  care 
cer  conservatori  şi  prezentatori  ou  calificare  specială  şi  care  să  ştie,  mai  ales  aici, 
să  le  păstreze  în  cele  mai  adecvate  condiţii  de  conservare  ştiinţifică,  şi  să  le  facă 
să  vorbească  în  grai  românesc  răspicat,  despre  locul  şi  rolul  lor  aici,  în  Transil¬ 
vania  şi  Banat,  ca  dovezi  de  neîndoielnică  valoare  ale  unităţii  şi  ale  continuităţii 
poporului  român  pe  aceste  meleaguri,  popor  de  La  început  român  şi  ortodox. 

Ţinem  aceste  cursuri  în  Transilvania  pentru  că  cel  dinţii  bun  de  Patrimoniu 
Naţional,  care  desigur  e  al  intregii  ţări,  al  sufletului  românesc  de  pretutindeni, 
este  insăşi  Transilvania. 

Despre  ea  şi  despre  tot  ce  cuprinde  ea  în  conturarea  chipului  ei  românesc 
şi  ortodox,  vom  vorbi  în  cele  zece  zile  cît  veţi  fi  împreună  aici,  cei  peste  cincizeci 
de  cursanţi,  ascultînd  adevărate  lecţii  ţinute  de  specialişti,  dar  şi  schimbînd  îm¬ 
preună  idei  oare  să  se  alcătuiască  intr-un  tot  rotund  de  cunoştinţe,  de  iubire 
pentru  trecut  şi  de  pasiune  pentru  aducerea  lui  în  conştiinţele  celor  de  azi. 


*  Cuvînt  rostit  la  deschiderea  cursurilor  pentru  ghizi  şi  alte  persoane  oare 
au  în  grijă  bunuri  de  Patrimoniu  Naţional,  în  Transilvania  şi  Banat. 

Speri nd  câ  nu  vom  râmîne  numai  la  atît,  ci  câ  astfel  de  întîlniri  periodice  se 
vor  repeta  cel  puţin  din  an  în  an,  să  numim  acest  început:  PĂLTINIŞ  I.  Şi  să-i 
fie  calea  deschisă  spre  cît  mai  multe  altele  de  acelaşi  fel! 

Ne-am  adunat  în  Transilvania,  noi  cei  din  Transilvania  şi  Banat,  din  raţiuni, 
cum  am  spus  binecuvîntate: 

a)  Sâ-i  ajutăm  pe  cei  care  au  în  grijă  bunuri  de  Patrimoniu  aici,  în  muzee,  în 
eolecţii,  în  biserici,  să-şi  îmbunătăţească  cunoştinţele  specifice  zonei,  să  se  familia¬ 
rizeze  cu  obiectele  zonei  şi  cu  istoria  lor,  mai  mult  decît  se  putea  face  acest  lucru 
pină  acum,  în  cadrul  cursurilor  generale  pe  ţară,  care  se  ţineau  de  obicei  la 
Techirghiol,  la  Aşezămînrtul  Bisericii  de  acolo.  Era  greu  să  se  insiste  pe  amănunte 
şi  pe  specifice  zonale,  cînd  avem  atîtea  zone  cu  tot  atîtea  caracteristici  locale, 
precum  Buoovina  şi  Nordul  Moldovei,  Dobrogea,  Oltenia  şi  nu  în  ultimul  loc 
Muntenia  cu  cetăţi  şi  biserici,  mănăstiri,  şcoli  şi  alte  aşezăminte  vechi.  Printre 
acestea  Transilvania,  Crişana,  Maramureşul  şi  Banatul  prezintă  de  asemenea 
caracteristici  care  merită  o  tratare  mai  de  aproape. 

b)  Ne  adunăm  în  Transilvania  tocmai  pentru  a  scoate  în  evidenţă  aceste 
caracteristici  şi  semnificaţiile  lor  speciale.  Căci  în  Transilvania  „pietrele  vorbesc** 
despre  o  istorie  care  trebuie  mereu  apărată.  Prin  sintagma  aceasta,  „pietrele  vor¬ 
besc*4,  intrată  de  mult  în  uz  cu  privire  la  moştenirile  din  trecut,  înţelegem  de 
fapt  nu  numai  pietrele,  cu  inscripţiile  lor,  cu  înscrisurile  lor  ca  nişte  acte  de  pro¬ 
prietate  şi  testamente  strămoşeşti,  ci  tot  ceea  ce  ne-a  rămas  de  la  înaintaşi,  din 
cele  mai  vechi  timpuri,  pînă  azi.  Toate  sînt  documente.  Şi  cei  care  le  păstrează 
şi  le  îngrijesc  trebuie  să  aibă  conştiinţa  că  păstrează,  şi  ocrotesc,  şi  îngrijesc  docu¬ 
mente.  Acte  de  identitate.  Căci  ele  ne  spun,  toate,  despre  vechimea  noastră  în 
Transilvania,  despre  Transilvania  ca  vatră  de  baştină  a  românilor,  despre  Tran¬ 
silvania  ca  pămînt  al  nostru,  al  românilor,  despre  continuitatea  existenţei  noastre 
neîntrerupte  aici,  de  la  strămoşii  daci,  apoi  români,  despre  dacitatea  şi  romanitatea 
noastră,  despre  limba  comună  a  tuturor  celor  născuţi  în  spaţiul  dacic,  români  în 
Transilvania  şi  peste  tot  între  munţi,  şi  dincolo  de  munţi,  pînă  la  Dunăre  şi  Marea 
cea  Mare,  pînă  la  marile  fluvii  din  apus  şi  din  răsărit  pînă  la  care  se  vorbeşte 
aceeaşi  limbă. 

c)  Ne  adunăm  în  Transilvania  şi  Banat,  şi  pentru  că  pînă  azi  despre  ele  se 
mai  spun  încă  neadevăruri,  falsificîndu-se  cu  bună  ştiinţă  o  istorie  prea  limpede 
şi  prea  apărată  de  fapte  şi  dovezi,  de  pietre  şi  documente,  de  ilimbă  şi  de  statistici. 
Iată  de  ce,  pe  toate  acestea  trebuie  să  le  ştim.  Cine  nu  vede  că  prin  vecini  au 
reînviat  concepţii  şovine,  iredentiste,  sub  diferite  pretexte,  evident  inventate, 
visind  La  schimbări  de  graniţe,  precum  a  spus  chiar  zilele  acestea  într-un  for  inter¬ 
naţional  unul  din  ambasadorii  noştri. 

Toţi  cei  oare  .aveţi  sub  răspundere  —  şi  toţi  cei  care  sînteţi  aici  aveţi  — 
astfel  de  documente,  de  tot  felul,  trebuie  să  ştiţi  să  le  prezentaţi.  Să  le  faceţi  să 
vorbească.  Aceasta  e  misiunea  care  vi  se  încredinţează.  O  misiune;  de  conştiinţă, 
de  suflet  şi  de  inimă,  de  simţâmint  naţional  şi  patriotic. 

Nu  trebuie  să  fiţi  simpli  prezentatori,  mecanici,  care  iau  obiectele  la  rind, 
repetă  o  lecţie  pe  care  au  învăţat-o  odată  şi  apoi  o  spun  iară  şi  iară,  ca  un  mag¬ 
netofon.  Vă  trebuiesc  şi  vrem  să  vă  învăţăm  să  le  aveţi  şi  să  le  folosiţi,  trei  însu¬ 
şiri  de  căpetenie.  Trei  p;  uşor  de  ţinut  minte: 

1.  Pasiune.  Să  vorbiţi  întotdeauna  cu  convingere. 

2.  Patriotism.  Să  vorbiţi  întotdeauna  cu  iubire  de  trecut  şi  de  neam. 

3.  Pricepere.  Să  vorbiţi  întotdeauna  cu  competenţă. 

Fiecare  vizitator  să  fie  ca  şi  cum  ar  fi  primul  şi  unicul.  Să  vă  simtă  vibraţia 
sufletească.  Unora  din  colegii  dv.  li  s^a  dus  de  mult  faima  în  privinţa  aceasta, 
precum  celor  de  la  Mănăstirea  Putna.  îi  inspiră  Ştefan  cel  Mare  şi  Sfînt.  Dar  unde 
nu  există  un  astfel  de  inspirator  local?  Trebuie  doar  lăsat  să  se  întrupeze  în  noi. 

Patriotismul  motivează  pasiunea.  Priceperea  înlătură  profesionalitatea  seacă, 
rece,  simplificatoare,  aproximativă.  Ghidul  trebuie  să  ştie  carte.  Multă  carte.  Să 
fie  bine  informat.  Să  ştie  istoria  fiecărui  obiect,  a  fiecărui  monument.  In  toate 
amănuntele.  Şi  să  ştie  să  degajeze  toate  consecinţele  din  ceea  ce  ştie  şi  prezintă. 
Chiar  dacă  nu  are  timp  să  spună  totul,  trebuie  să  spună  esenţialul,  să  se  vadă  că 
ştie  totul.  Uneori  se  vede  din  răspunsul  la  o  singură  întrebare. 

Ştim  că  uneori  trebuie  vorbit  mult.  In  nici  o  împrejurare  însă  să  nu  se  cadă 
în  rutină.  Să  nu  se  spună  ^lecţia"  şi  gata.  Ghidul  nu  e  o  maşină  de  vorbit.  Vrem 
ghizi  misionari.  Profesori  de  conştiinţe.  Toţi  ghizii  din  lume  vorbesc  cu  iubire 
despre  ceea  ce  prezintă.  Nu  ne  va  judeca  nimeni  că  facem  şi  noi  aşa.  Evident,  cu 
înţelepciune,  cu  inteligenţă,  nu  cu  agresivitate,  nu  cu  o  emfază  oare  poate  deveni 
ridicolă  şi  care  poate  obţine  rezultate  inverse  decît  cele  scontate.  Concluziile, 
implicaţiile,  semnificaţiile,  trebuie  lăsate  să  se  degajeze  de  la  sine,  din  expunere. 
Mai  ales  cind  ai  în  faţă  vizitatori  pregătiţi.  Intr-un  fel  iii  se  vorbeşte  lor,  intr-altfel 
unui  grup  de  elevi  români.  Cu  aceştia  se  pot  face  adevărate  lecţii.  Ghidul  face 
Istorie  românească.  In  monumentele  şi  cu  obiectele  bisericeşti  faoe  şi  istorie  bise¬ 
ricească.  Le  leagă  între  ele  şi  arată  cum  Biserica  a  fost  întotdeauna  ia  poporului 
român,  de  la  naşterea  lui,  a  fost  din  popor  şi  alături  de  popor  de-a  lungul  în¬ 
tregii  istorii. 

Foarte  important  e  cum  vorbeşte  ghidul  străinilor.  Am  ascultat  ghizi  oare 
făceau  străinilor  lecţii  largi,  cu  «amănunte,  nume  şi  ani,  cu  totul  împovărătoare 
pentru  ei.  Se  vedea  din  faptul  că  nu  mai  ascultau.  Treceau  să  vadă  singuri  obiec¬ 
tele  mai  departe.  Degeaba  îi  spui  străinului  de  spiţe  de  familii  boiereşti,  de  zece 
incendii  cu  anul  şi  luna  respectivă.  Cu  acesta  trebuie  mers  la  esenţial  şi  la  con¬ 
cluzii.  Dar  concluziile  să  fie  bine  servite  de  esenţial.  De  multe  ori  m-am  gândit  că 
noi  am  cam  improvizat  ghizii.  Trebuie  făcută  şcoală  cu  ei.  Aşa  cum  începem 
aici,  acum.  Şi  trebuie  s-o  facem  mai  sistematic  şi  mai  des.  Şi  să  ajungem  să 
facem  şi  examene,  şi  selecţii.  Examene  de  conştiinţe  despre  ilocul  său  de  prezen¬ 
tare,  examene  de  perspicacitate,  de  inteligenţă,  de  metodă,  cu  lecţii  practice,  cum 
fac  învăţătorii.  Nu  ştiu  dacă  profesorii  mai  fac.  Pe  vremuri  se  trecea  printr-un 
seminar  pedagogic.  Cred  că  şi  acum  se  fac  totuşi  în  cadrul  aşa  numitelor  examene 
de  grad.  Şi  ghizii  ar  trebui  să  facă  aşa  ceva.  De  altfel  chiar  în  programul  dv.  din 
această  sesiune  am  prevăzut  şi  cel  puţin  două  expuneri  practice,  într-un  muzeu  şi 
la  un  monument  (Sibiel  şi  Sîmbăta). 

Ghidul  e  o  fereastră  spre  trecut  şi  spre  prezent.  Vizitatorul  se  întoarce  în 
trecut  prin  această  fereastră  pe  care  i-o  deschide  ghidul.  Ce-i  arată  ghidul,  aceea 
vede.  Ce-i  spune  ghidul,  aceea  aude.  Ghidul  face  obiectele  să  vorbească.  Ghidul 
reconstituie  istoria.  £  ca  un  vrăjitor  oare  aduce  trecutul  în  prezent,  sau  pe  cei 
prezenţi  îi  duce  în  trecut.  Şi  din  trecut,  explică  prezentul.  Şi  trebuie,  cum  am  mai 
spus,  să-l  cunoască  bine.  Bine  de  tot.  I  se  pot  pune  şi  întrebări  tendenţioase. 
Ghidul  nu  trebuie  să  le  refuze,  ci  să  le  elucideze  potrivit  ou  adevărul,  cu  argu¬ 
mente,  să  fie  convingător.  Miai  ales  în  legătură  cu  istoria  Transilvaniei. 

M-am  referit  la  străini.  Ghidul  e,  pentru  aceştia,  o  fereastră  spre  România. 
Prin  el  străinul  vede  România.  Din  trecut  şi  din  prezent.  Dar  rolul  acesta  nu-1 
are  numai  pentru  străini.  Chiar  şi  unii  dintre  iai  noştri  sint  străini  de  cunoaşterea 
cum  trebuie  a  trecutului!  In  afară,  bineînţeles,  de  tineri  care  nu  trebuie  blamaţi 
pentru  că  nu-1  cunosc.  Ei  îl  învaţă.  Ei  trebuie  învăţaţi. 

Şi  dacă  ghidul  e  o  fereastră  către  trecut,  el  trebuie  să  fie  o  fereastră  curată. 
Să  se  vadă  bine  înăuntru.  Şi  înăuntru  totul  trebuie  să  fie  bine  orînduit.  In  Tran¬ 
silvania  şi  Banat  el  trebuie  să  cunoască  îndeosebi  principalele  monumente  din 
Istoria  acestor  două  ţinuturi  româneşti,  în  oare  să  plaseze  monumentele  şi  obiectele 
pe  care  le  prezintă  şi  din  care,  şi  prin  care,  să  ilustreze  adevărurile  Istoriei  Româ¬ 
nilor  de  pe  aceste  meleaguri,  ca  părţi  integrante  .ale  Istoriei  Românilor  de  pretu¬ 
tindeni.  Se  ştie  cum  şi  din  cine  s-a  născut  poporul  român,  unde  şi  cind  şi  în  ce 
împrejurări.  Istoria  Transilvaniei  e  plină  de  evenimente  oare  trebuie  evaluate  aşa 
cum  se  cuvine.  Despre  unele  avem  documente,  despre  altele  mai  puţine,  pentru  că 
stăpînitorii  străini,  vremelnici,  ni  le-au  distrus.  Pînă  şi  pe  cele  în  piatră.  Şi  pe  cele 
de  lemn.  Generalul  austriac  Bukow  a  distrus  cu  tunurile  200  de  mănăstiri  în 
sec.  al  XVII^lea.  Dar  urmele  au  rămas.  Fie  şi  numai  în  cronici  şi  în  amintirea 
oamenilor.  „Plângerea  Mănăstirii  Silvaşului",  Prislopul,  e  unul  din  măriile  docu¬ 
mente  ale  acelei  epoci  tragice. 

Ghidul  trebuie  să  ştie  să  folosească  explicitul,  dar  şi  implicitul,  cu  aceeaşi 
convingere.  Dacă  ceva  nu  este,  trebuie  să  ştie  de  ce  nu  este.  Şi  ce  semnificaţie 
are  dispariţia  documentului,  a  monumentului.  Informaţia  ghidului  trebuie  să  fie  la 
zi.  Căci  zilnic  se  fac  descoperiri  arheologice  importante,  se  scriu  cărţi,  se  aduc 

lumini  noi  în  toate  domeniile.  Nu  mai  puţin  trebuie  să  fie  la  zi  informaţia  ghidului 
cu  privire  la  viaţa  bisericească. 

Folosind  o  sintagmă  mai  veche,  desigur  dezbrăcată  de  orice  intenţie  peiora¬ 
tivă,  se  zice  că  turiştii  sini  nişte  animale  ciudate.  Uneori  par  a  nu  vedea  şi  a  nu 
înţelege  mare  lucru.  Cei  interesaţi  văd  însă,  şi  înţelege  şi  reţin.  Ghidul  trebuie 
să  fie  atent  la  toate  afirmaţiile  pe  care  le  face.  Să  conjuge  entuziasmul  cu 
discreţia  şi  bunul  .simţ,  cu  ponderea  şi  priceperea.  Patrimoniul  se  prezintă  prin  el 
însuşi;  interpretarea  se  adaugă.  Tonul  face  muzica,  se  zice. 

E  absolut  necesar  ca  ghidul  să  fie  la  curent  cu  modul  cum  s-a  evaluat  in 
istorie  Patrimoniul  şi  cu  legislaţia  Ia  zi.  Nu  cu  noi  a  început  era  valorificării 
Patrimoniului.  Cu  noi  ea  se  articulează  mai  precis,  i  se  dă  importanţa  majoră  pe 
care  o  are,  dar  sîntem  pe  o  linie  de  continuitate.  Vă  voi  da  numai  cîteva  exemple, 
în  1636  Matei  Rasarab  avea  clar  conştiinţa  valorilor  trecutului  care  trebuiau  con¬ 
servate  ca  mărturii.  După  un  cutremur,  dispune  restaurarea  imediată  a  monu¬ 
mentelor  afectate.  La  Sibiu,  încă  din  sec.  XVII,  Samuel  von  Brukenthal  îşi  pune 
colecţia  de  tablouri  şi  alte  obiecte  la  dispoziţia  publicului.  Puţini  ştiu  că  aceasta 
e,  poate,  prima  instituţie  muzeală  din  Europa,  înaintea  Luvru-lui  parisian.  Intre 
1731 — 1733  Constantin  Mavrocordat  arată  o  grijă  deosebită  pentru  monumentele 
de  arhitectură  şi  pictură  din  Muntele  Athos  $i  din  Orient,  avîndu-le  în  vedere 
ca  monumente,  nu  numai  ca  mănăstiri.  Gheorghe  Bibescu  (1842 — 1848)  şi  Barbu 
Ştirbei  (1849 — 1856)  restaurează  Tismana,  Dealu,  Antim,  Radu  Vodă,  Sf.  Gheorghe 
Nou  şi  altele.  Al.  Odobescu,  avînd  un  simţ  deosebit  al  valorilor  de  Patrimoniu, 
întreprinde  prima  inventariere  a  colecţiilor  mănăstireşti.  încă  din  1864,  cînd 
Şaguna  reîntemeia  la  Sibiu  Mitropolia,  La  Bucureşti  s-a  înfiinţat  Muzeul  Naţional 
de  Antichităţi,  avînd  şi  o  secţie  bisericească,  datorată  lui  Alexandru  Tzigara- 
Samurcaş,  pentru  care  a  Lucrat  între  1920 — 1930  şi  a  fost  continuat  şi  în  1931  de 
Nicolae  Iorga. 

Iată  doar  citeva  exemple  despre  tradiţia  grijii  pentru  monumentele  istorice  şi 
pentra  obiectele  de  Patrimoniu,  la  noi.  Putem  să  mai  adăugăm  drept  jaloane  de 
orientare  şi  faptul  că  în  1907  a  luat  fiinţă  Comisia  Monumentelor  Istorice;  în 
1925  a  apărut  Legea  pentru  ocrotirea  arhivelor,  în  1926  Legea  pentru  protejarea 
picturilor  bisericeşti.  în  epoca  de  după  război  au  fost  elaborate  mai  multe  legi, 
pentru  fiecare  categorie  de  bunuri  şi  pentru  fiecare  în  parte.  Spre  exemplu  in 
1971  (Legea  472)  s-a  arătat  din  nou  grija  pentru  Fondul  arhivistic,  iar  în  1974 
(Legea  63)  a  avut  în  vedere  întregul  Patrimoniu,  stabilind  printre  altele  şi  cele 
trei  categorii  de  bunuri  care  intră  în  categoria  bunurilor  de  Patrimoniu. 

1.  Bunurile  cu  valoare  artistică  deosebită,  vechi  şi  străvechi,  reprezentative 
pentru  istoria  artei  în  general,  pentru  istoria  artei  româneşti  în  special,  ca  şi 
pentru  genul  pe  care  îl  reprezintă; 

2.  Bunurile  cu  valoare  istorică  şi  documentară  deosebită,  izvoare  istorice, 
monumente,  documente,  unicate  etc.; 

3.  Bunuri  cu  valoare  ştiinţifică  de  document  al  naturii,  de  importanţă  deo¬ 
sebită,  fosile,  trofee,  rămăşiţe  rare,  etc. 

Încă  din  1727,  pe  plan  internaţional  s-a  pus  accentul  pe  cele  incluse  mai 
sus  în  legile  noastre.  Gaspar  Neickel  clasifica  in  acel  an,  la  Hamburg,  obiectele, 
în:  Ncturalia  şi  Curiosa  artificialia,  avînd  în  vedere  mai  ales  rarităţile. 

Ghidul  trebuie  să  aibă  mereu  sentimentul  că,  fără  s-o  zică  anume  şi  mereu, 
prin  alte  cuvinte  zice:  lată-ne!  Aceasta  e  istoria  noastră  a  Românilor,  trecutul 
nostru,  bogăţia  noastră.  A  Patriei  şi  a  Bisericii.  Iată  Patria!  Iată  Biserica  poporu¬ 
lui  nostru  din  vechime  pînă  azi.  Iată  izvoarele  tradiţiilor  noastre. 

In  muzee  şi  în  orice  fel  de  vizite  se  pun  ghizilor  şi  multe  întrebări  tenden¬ 
ţioase.  La  toate  trebuie  răspuns.  Cu  decenţă,  dar  cu  fermitate  şi  cu  adevăr.  Căci 
avem  adevărul  de  partea  noastră.  Ne  mândrim  cu  mîndria  celui  ce  îşi  cunoaşte 
strămoşii  şi  şi-i  respectă. 

Revin  încă  odată  asupra  necesităţii  de  a  fi  bine  informaţi.  Ghidul  trebuie 
să-şi  facă  loc  şi  pentru  studiu  individual.  Să  se  informeze  din  tot  ce  au  scris  spe¬ 
cialiştii  asupra  zonei  în  general  şi  asupra  monumentelor  şi  a  obiectelor  din  grija 
ua,  in  special. 

îar  despre  Transilvania,  cu  Banat  cu  tot,  pentru  că  au  avut  o  soartă  comună, 
ghidul  trebuie  să  ştie  totul. 

Trebuie  să  cunoaştem  şi  să  ştim  să  prezentăm  frumos  ceea  ce  eu  aş  numi 
Miracolele  istoriei  noastre  şi,  în  aceeaşi  măsură,  cele  cîteva  amănunte  despre  tre¬ 
cutul  cel  mai  îndepărtat  al  istoriei  noastre  ca  neam  şi  creştini.  Nu  le  vom  putea 
recapitula  acum  pe  toate.  Ar  fi  imposibil  intr-o  lecţie.  Şi  în  mai  multe  ar  fi  tot 
atît  de  greu.  Ar  trebui  foarte  multe.  Despre  unele  vi  se  va  vorbi  în  conferinţele 
care  vi  se  vor  prezenta  aici,  în  Păltiniş.  Pe  cîteva  le  voi  aminti  şi  eu,  mai  ales 
cele  legate  de  creştinarea  noastră. 

Se  zice  despre  noi  românii  că  sîntem  creştini  de  cînd  sîntem  români,  şi  că 
sîntem  români  de  cînd  sîntem  creştini.  Cu  alte  cuvinte,  ne-am  creştinat  odată  cu 
formarea  ca  popor.  Eusebiu  din  Cezareea  (265 — 340)  spune  că  Sfîntul  Apostol 
Andrei  a  predicat  în  Sciţia,  adică  prin  Dobrogea  de  azi.  Iată  cum  ne  putem  înscrie 
printre  Bisericile  apostolice.  Amintirea  trecerii  Sfântului  Andrei  pe  la  noi  a  rămas 
pînă  azi  în  conştiinţa  localnicilor.  în  corn.  Ion  Corvin  din  sudul  Dobrogei  există 
o  peşteră  din  străvechime  numită:  „Peştera  Sfîntului  Andrei*4,  şi  un  pîrîiaş  cu 
acelaşi  nume.  Iată  nume  care  au  străbătut  două  milenii!  In  spaţiul  dunărean 
avem  bine  conservate  circa  120  de  obiecte  creştine  din  secolele  II — VIII.  Şi  tot 
acolo  mai  mult  de  30  de  bazilici  creştine,  cele  mai  multe  din  sec.  IV.  Un  episcop 
„scit*4,  desigur  dac,  a  participat  la  Sinodul  I  ecumenic  (325).  Cunoaştem  nume  de 
episcopi  din  sec.  IV — V,  în  număr  destul  de  mare,  dacă  avem  în  vedere  vechimea 
şi  condiţiile  în  care  se  înscriau  numele  oamenilor,  pe  atunci,  pe  răbojul  istoriei, 
în  memoria  ei.  Teofil,  Evanghelicus,  Efrem,  Tit,  unii  martiri  în  Sciţia  în  sec.  IV, 
Vetranion  episcop  de  Tomis  (369,  sfînt  sărbătorit  la  25  ian.),  Gherontie,  participant 
la  Sinodul  II  ecumenic  (381),  Teotim  I  prieten  cu  Sfîntul  Ioan  Gură  de  Aur  (în 
calendar  In  20  aprilie),  Timotei,  participant  la  Sinodul  III  ecumenic  (431),  Ioan, 
Alexandru  (participant  la  un  sinod  în  anul  448),  Teotim  II  (458),  apare  în  legătură 
cu  Sinodul  IV  ecumenic,  Paternus  (sec.  VI),  Valentinian,  amintit  în  legătură  cu 
Sinodul  V  ecumenic  (553)  ş.a.  Toţi,  cu  excepţia  cîtorva,  au  fost  episcopi  de  Tomis, 
Constanţa  de  azi. 

Prin  sec.  al  Vl-lea  sînt  cunoscute  14  scaune  episcopale,  ceea  ce  nu  e  puţin 
delcc.  Astăzi  toată  lumea  cunoaşte  pe  martirii  de  ila  Niculiţel:  Zoticos,  Atalos, 
Kamasis  şi  Fiîipos,  din  sec.  IV.  Şi  cine  nu-i  cunoaşte  pe  strămoşii  Ioan  Casian  şi 
Dionisie  Exiguul,  ambii  din  Dobrogea,  scriitori  de  importanţă  panoreştină  şi  oameni 
care  au  lăsat  urme  veşnice  în  cultura  europeană  şi  universală.  De  numele  lui 
Dionisie  Exiguul  (oca.  470 — 575)  se  leagă  calculul  erei  creştine.  în  curînd  vă  voi 
pregăti  eu  însumi  o  surpriză  prin  punerea  în  circulaţie  a  încă  unui  nume  de  stră- 
român  aproape  ignorat  la  adevăratele  lui  dimensiuni  de  către  istoricii  culturii  şi 
spiritualităţii  româneşti. 

Dar  să  mai  punctăm  cîteva  momente  ale  fenomenului  pe  care  l-am  numit 
Miracolele  istoriei  naţionale.  Evident,  nu  e  vorba  de  miracole  în  înţelesul  strict 
al  cuvîntului  şi  nu  are  nimic  în  comun  cu  formula  lui  Ferdinand  Lot,  care  zicea 
despre  poporul  român  şi  primul  său  mileniu,  că  e  „un  miracol  şi  o  enigmă  isto¬ 
rică44.  Miracolul  a  fost  robusteţea  poporului  român,  voinţa  lui  de  supravieţuire, 

limba  unitară,  credinţa  unică,  sentimentul  dreptului  de  stăpînitori  legitimi  ai 
pămîntului  strămoşilor  lor,  strămoşii  noştri. 

Un  adevărat  miracol,  din  punctul  de  vedere  al  vieţii  religioase,  este  faptul 
că  pe  o  vatră  de  mare  întindere  —  vatra  vechii  Dacii  strămoşeşti  —  creştinismul 
s-a  răspîndit  şi  s-a  implantat  unitar,  omogen  şi  simultan.  Pe  de  altă  parte,  s-a 
impus  peste  tot  de  la  sine,  firesc,  fără  ordin  de  la  cineva,  fără  vreo  hotărîre  ofi¬ 
cială,  statală,  şi  fără  misionari  insistenţi,  cum  isja  întîmplat  cu  toate  popoarele  din 

jurul  nostru,  şi  din  alte  părţi  ale  ilumii.  Faptul  îşi  are  fără  îndoială  semnificaţia  lui. 
Creştinismul  se  prezenta  atunci  ca  un  factor  civilizator,  înnoitor,  atît  în  ordinea 
gîndirii,  în  filosofia  vieţii,  cît  şi  în  ordinea  morală.  Strămoşii  noştri  s-au  idovedit 
foarte  receptivi  la  această  noutate,  ceea  ce  poate  constitui  o  dovadă  de  mare 

sensibilitate  la  nou,  şi  de  evidentă  aptitudine  penti'u  progres  şi  dezvoltare.  Nu  fără 
motiv  mulţi  dintre  străinii  care  i-au  descris  pe  români,  i-au  arătat  a  fi  ageri  la 
minte  şi  uşor  adaptabili  la  ideile  înaintate. 

Biserica  a  fost  de-a  lungul  veacurilor,  ca  expresie  a  credinţei  unice  a  poporu¬ 
lui  român,  factor  de  unitate  naţională,  factor  de  coeziune  sufletească  de  o  putere 
şi  importanţă  care  nu  va  putea  niciodată  fi  evaluată  la  adevăratele  dimensiuni.  La 


8 


MITROPOLIA  ARDEALULUI 


noi  cuvântul  „român41  ca  şi  cuvîntul  „lege“  au  exprimat  deodată  şi  naţiunea  şi 
credinţa.  A  fi  de  „ lege  românească u,  însemna  a  fi  ortodox.  Şi  invers.  „Trece  pe 
stradă  popa  românesc ",  însemna  şi  înseamnă  şi  azi  în  Transilvania,  „trece  preotul 
ortodox In  Principate  Ortodoxia  a  menţinut  unitatea  românească  împotriva  pă- 
ginului  care  era  Imperiul  Otoman.  In  Transilvania  Ortodoxia  a  ţinut  unitatea  îm¬ 
potriva  străinului  care  era  de  altă  lege,  adică  fundamental  altul,  căci  o  lege  e  un 
dat  fundamental,  fiinţial. 

Aceasta  s-a  ştiut,  s-a  crezut  cu  tărie,  s-a  afirmat  fără  reţineri,  oa  ceva  sfînt, 
organic,  structural  fiinţei  româneşti,  de  la  Ştefan  cel  Mare  la  Mihai  Viteazul,  de 
la  Dimitrie  Cantemir  la  Constantin  Brîncoveanu,  de  la  Tudor  Vladimirescu  la 
Alexandru  Ioan  Cuza.  Pentru  „legea  românească "  s-a  murit  cu  bucurie  şi  cu  con¬ 
ştiinţa  împlinirii  celei  mai  sfinte  datorii.  Nu  ştiu  dacă  mai  există  un  alt  popor 
în  lume,  care  să  fi  identificat  în  aşa  măsură,  în  istorie,  fiinţa  sa  de  popor,  cu 
credinţa  sa,  sacri  fidndu- se  pentru  una ,  cu  mulţumirea  că  se  sacrifică  pentru 
amindouă,  că  îşi  îndeplineşte  datoria  faţă  de  rostul  său  pământesc,  în  aceeaşi  mă¬ 
sură  în  care  îşi  împlineşte  datoria  cuvenită  faţă  de  Dumnezeu. 

„A  împlini"  ceva  esenţial,  fiinţial,  e  poate  marele,  adîncul  sentiment  specific 
românului.  S-a  zis  de  către  unii  că  românul  e  fatalist.  Nu-i  adevărat.  Românul 
simte  datoria  să-şi  împlinească  destinul,  dar  cu  forţele,  voinţa,  credinţa  şi  simţirea 
lui. 

In  lumina  celor  spuse  mai  sus,  Biserica  fiind  aceea  care  a  plantat,  a  cultivat 
şi  a  crescut  aceste  sentimente  în  inima  poporului  român,  a  avut  neîndoielnic  un 
rol  civilizator  şi  unificator  în  viaţa  românilor.  Primele  şcoli,  de  Biserică  au  fost 
organizate.  Să  le  ştim.  Primele  manuscrise  de  clerici  au  fost  migălite.  Să  le  ştim. 
Primele  cărţi  tipărite,  tot  de  ei  au  fost  realizate,  de  la  M  acar  ie  (1508)  la  Coresi,  la 
Filip  Moldoveanul  şi  la  mulţi  alţii.  Să  le  ştim.  Primii  cronicari  au  fost  clerici, 
înaintea  lui  Grigorie  Ureche,  Miron  Costin  şi  ceilalţi  de  mai  tîrziu.  Arhitectura 
în  mănăstiri  şi  biserici  s-a  dezvoltat.  Pictura  şi  muzica  tot  acolo.  Primele  spitale 
tot  de  Biserică  au  fost  organizate.  Biserica  a  fost  leagănul  culturii  şi  al  civilizaţiei 
româneşti,  în  vremea  în  care  ea  era  şi  putea  fi  instrumentul  unic  al  acestor  reali¬ 
zări.  Meritul  ei,  la  noi,  e  că  a  fost  ceea  ce  putea  şi  trebuia  să  fie.  Că,  la  vreme, 
şi-a  îndeplinit  misiunea.  Şi  o  continuă. 

Pe  drept  cuvînt  Eminescu  ia  anumit  Biserica  Ortodoxă:  „mama  neamului  ro¬ 
mânesc".  Ea  a  reuşit  să  creeze  nu  numai  bunuri  culturale  şi  civilizatorii,  ci,  mai 
ales,  cum  spunea  I.  Lupaş,  a  creat  „o  mentalitate  specifică,  un  suflet  unitar,  a 
cărui  vigoare  s-a  afirmat  deopotrivă  în  elementele  preoţeşti,  ca  şi  în  cele  mire - 
neşti".  (Opera  cultural  educativă  a  Bisericii  ortodoxe  în  viaţa  poporului  român, 
Cluj,  1933,  p.  23). 

Lată  un  cadru  în  care  trebuie  să  situăm  Biserica  în  sînul  neamului.  Nu  s-o 
minimalizăm,  dintr-o  pudoare  uneori  rău  înţeleasă.  Evident,  nu  cu  emfază,  dar  cu 
exactitate.  S-o  plasăm  bine  in  epocă.  Şi  azi.  Şi  aşa  să-i  prezentăm  bunurile  pe 
oare  le-a  creat  şi  care  se  află  în  muzee.  Să  nu  uităm  că  sîntem  oameni  ai  Bise¬ 
ricii.  Nu  ne  cere  nimeni  altceva.  Din  această  calitate  vorbim.  Să  ştim  că  bunurile 
sînt  expresii  ale  geniului  creator  al  poporului  român,  exprimat  prin  arta  biseri¬ 
cească. 

Această  artă  e,  la  rîndul  ei,  proba  unităţii  şi  continuităţii  neamului  pe  vatra 
sa.  Mai  ales  aici,  în  Transilvania.  Fiecare  obiect  e  aur  istoric.  Să  ştiţi  să  purtaţi 
cu  eleganţă  acest  aur  pe  pieptul  conştiinţei  Dvs.  româneşti! 

Şi  mai  trebuie  să  intraţi  şi  în  alte  cadre  generale  ale  cunoaşterii  trecutului, 
la  modul  general  şi  special. 

Poporul  român,  paşnic  şi  fără  veleităţi  de  cuceriri  în  afara  vetrei  lui,  a  avut 
totuşi  parte  în  istorie  de  multe  întimplări  în  care  a  fost  pus  în  situaţia  de  a  se 
apăra  de  cei  care,  cu  altfel  de  mentalităţi,  i-au  rîvnit  ogorul,  cîmpia,  munţii,  viile 
şi  livezile,  pămîntul  şi  cerul.  în  astfel  de  situaţii,  Biserica  a  fost  intotdeauna  ală¬ 
turi  de  popor,  fiindcă,  aşa  cum  spuneam  la  început,  era  din  popor,  fiindcă  era  a 
poporului,  fiindcă  s-a  identificat  întotdeauna  cu  poporul.  Mitropoliţii  au  fost  primii 
sfetnici  ai  domnitorilor.  In  caz  de  vacanţe  domneşti,  ei  preluau  conducerea.  Aşa  a 
făcut  şi  Veniamin  Costachi  şi  Antim  Ivireanul  şi,  în  vremurile  modeme,  Miron 

Cxis tea.  Ei  conduceau  Divanurile  Ad-Hoc,  parlamentele  vremii.  Pe  Cuza,  Sofronie 
Miclescu  l-a  proclamat  Domn  în  Moldova,  şi  Nifon  Mitropolitul  în  Ţara  Româ¬ 
nească.  In  Transilvani-a,  Andrei  Şaguna  a  făcut  din  Mitropolia  reînfiinţată  în 
condiţiile  dualismului  austro -ungar  (1864),  o  variantă  românească  a  Guvernămîn- 
tulvi  Transilvaniei ,  iar  din  Congresul  înfiinţat  tot  de  el,  o  variantă  românească  a 
Dietei ,  tot  aşa  cum  din  Statutul  Organic  al  Bisericii  Ortodoxe  Române  din  Tran¬ 
silvania,  a  făcut  o  variantă  a  Constituţiei.  O  constituţie  românească. 

Biserica  Ortodoxă  a  rămas  la  un  moment  dat,  în  Transilvania,  o  forţă  impor¬ 
tantă  care  a  îndrăznit  să  se  opună  stăpînitorilor.  Nu  vom  exagera  deloc  cînd  vom 
spune  că  a  fost  suportul  fundamental  şi  pentru  răbdare ,  şi  pentru  răscoale. 

A  fost  singurul  loc  unde  românii  s-au  putut  aduna  singuri,  deoarece  ocupanţii 
erau  de  altă  credinţă  şi  nu  intrau  acolo.  In  biserici  şi-au  pregătit  românii  răscoa¬ 
lele.  Horia  mergea  cu  gloatele  care  aveau  în  frunte  steaguri  din  biserici,  şi  cruci. 
Sofronie  de  la  Cioara  şi  Visarion  Sarai  erau  călugări  care,  apărind  Ortodoxia  pe 
la  mijlocul  sec.  al  XVIII-lea,  apărau  de  fapt  fiinţa  românească,  gata  să  fie  înghi¬ 
ţită,  fie  de  habsburgii  vienezi,  germani,  fie  de  catolicii  care  lucrau  prin  Budapesta, 
să  ne  maghiarizeze.  Cu  un  secol  înainte  mitropoliţii  Ilie  Iorest  şi  Sava  Branoovici 
pătimiseră,  la  modul  cel  mai  concret,  închisori,  bătăi,  pentru  că  au  refuzai  -trece¬ 
rea  la  calvinism.  Ce  s-a  întîmplat  cu  românii  care  au  acceptat  trecerea  la  calvi- 
nism?  Au  fost  destui.  Unde  sînt  azi?  Avem  azi  românii  calvini?  Nu.  Toţi  s-au 
maghiarizat.  Cum  şi-au  schimbat  religia,  şi-au  trădat  şi  neamul.  De  aceea  românii 
au  refuzat  cu  îndărătnicie  şi  calvinismul  şi  catolicismul,  sub  toate  formele  lor. 

Biserica  a  fost  prezentată  în  toate  marile  revoluţii  şi  în  toate  războaiele  de 
eliberare.  Nu  avem  timpul  acum  să-i  evocăm  pe  toţi  clericii  care,  în  numele  Bise¬ 
ricii,  au  fost  în  fruntea  luptelor  de  eliberare.  Trimit  pe  cei  interesaţi  la  cartea 
directorului  meu  de  seminar  din  Bucureşti,  Grigore  N.  Popescu,  profesor  de  istorie, 
„Preoţimea  română  şi  întregirea  neamului "  (2  voi.,  Bucureşti  1940).  Vor  fi  sur¬ 
prinşi  să  -afle  cîţi  preoţi  au  considerat  de  datoria  lor  sfîntă  să  lupte  pentru  între¬ 
girea  neamului. 

Clerici  luminaţi  au  participat  ca  fruntaşi  în  revoluţia  de  la  1848.  Cine  n-a 
auzit  de  Popa  Tun  de  la  Buzău,  de  Popa  Şapcă  de  la  Islaz,  membru  în  guvernul 
provizoriu  alături  de  Bălcesou,  de  arhimandritul  Iosafat  Snagoveanu  care,  refugiat 
după  1848  la  Paris,  va  lupta  de  acolo  pentru  unirea  de  1a  1859.  Acesta  spunea  în 
1856:  „ Toate  le  avem  şi  nimic  nu  ne  lipseşte  decât  numai  unirea;  pentru  că  unirea 
aduce  tăria  şi  prin  urmare  înflorirea  şi  înaintarea** .  Cine  n-^a  auzit  de  fraţii  clerici 
Neofit  şi  Filaret  Scriban  de  la  Iaşi,  ca  luptători  pentru  unirea  din  1859?  Mihail 
Kogălniceanu  îl  numea  pe  Neofit  „ un  campion  energic  al  cauzei  noastre".  El  a  şi 
fost  trimis  în  1857  în  Ţara  Românească  să  negocieze  unirea  cu  unioniştii  de  aici. 
Dionisie  Romano  episcop  al  Buzăului,  unionist  şi  paşoptist,  era  din  Sălişte. 

In  cuvîntările  lor,  mitropolitul  Sofronie  Miclescu  -la  Iaşi,  şi  Nifon  la  Bucureşti 
au  anunţat  alegerea  lui  Cuza  în  cuvinte  care  aminteau  cuvintele  cronicarilor: 
„Moldo-românii  de  azi  sînt  toţi  una,  ei  au  o  origine ,  un  sânge,  o  Patrie ,  o  istorie, 
o  credinţă  în  Dumnezeu.  Să  ne  silim  dară  să  fim  aşa,  ca  să  fim  vii  şi  să  învieze 
întru  noi  iubita  noastră  Patrie ",  spunea  Sofronie.  „ Priviţi  şi  vedeţi  că  toţi  sîntem 
români;  aceleaşi  simţăminte  ne  leagă,  acelaşi  sînge  ne  uneşte.  Toţi  avem  o  Patrie 
înainte;  să  avem  şi  un  cuget  şi  un  scop;  să  ne  însufleţim  de  aceeaşi  dragoste  şi  de 
aceeaşi  sfîntă  credinţă,  ca  cerul  să  binecuvînteze  ostenelele  noastre"  spunea  Nifon. 

Iată  cuvinte  care  ne  emoţionează  şi  azi.  Cine  le-ar  putea  uita?  Cine  le-ar 
putea  ignora? 

Ne-ar  trebui  mu  sute,  ci  mii  de  pagini  ca  să-i  amintim  pe  toţi  clericii  care, 
în  numele  Bisericii  Ortodoxe  Române,  s-au  pus  în  slujba  Patriei  de-a  lungul  isto¬ 
riei  noastre  zbuciumate.  In  1529  Anastasie  episcopul  Vadului  a  condus  un  atac 
împotriva  saşilor  din  Bistriţa  şi  a  încheiat  un  armistiţiu  cu  cei  asediaţi  (Gr.  N. 
Popescu  I,  p.  26).  El  îl  considera  ca  domn  al  său  pe  Petru  Rareş,  după  cum  ne 
spune  Iorga  (Ist.  Bis.  Rom.  Vălenii  de  Munte,  I.  p.  110).  Mihai  Viteazul  trimite  în 
anul  1595  o  delegaţie  diplomatică  la  Sigismund  Bathory,  alcătuită,  din  cine  cre¬ 
deţi?  Din  Eftimie,  mitropolitul  Tîrgoviştei,  din  Luca  episcopul  Buzăului  şi  din 
Teofil  episcopul  Rîmnicului.  Cînd  a  fost  vorba  de  recunoaşterea  lui  Matei  Basa- 
rab  de  către  turci,  din  deputăţia  -trimisă  la  Constantinopol  cine  făcea  parte?  Vlă- 

clicii  Grigore  şi  Tecfil  şi  mai  mulţi  preoţi.  Mitropolitul  Varlaam  e  trimis  în  mi¬ 
siune  diplomatică,  în  1644,  la  Tîrgovişte,  de  către  Vasile  Lupu,  ia  Matei  Basarab, 
precum  spune  el  însuşi  în  prefaţa  la  Răspunsul  la  catehismul  calvinesc,  „cu  trebi 
domneşti ",  deci  de  stat.  Alt  mitropolit,  celebru  în  cultura  românească,  Dosoftei,  e 
trimis  în  1684  în  misiune  diplomatică  la  ţarul  Moscovei.  Damaschin,  episcopul  de 
Rimnicul  Vîlcii,  e  trimis  în  1719  la  Viena,  tot  cu  misiune  diplomatică.  Şi  am  mai 
putea  aminti  încă  mulţi  alţii.  Inochentie  al  Huşilor  şi  arhimandritul  Vartolomeu 
Mâzâreanul  merg  în  1770  la  Ecaterina  a  Il-a  a  Rusiei.  Grigore  al  Ilnlea  al  Ţârii 
Româneşti  şi  Chesarie  al  Rîmnicului  merg  în  1769  la  aceeaşi  curte  rusească. 

Nu  în  zadar,  într-un  memoriu  al  magnaţilor  unguri,  se  spunea  despre  preoţi 
că  „stăpînesc  inima  românului"! 

Şi  cîţi  preoţi  n-au  avut  aceeaşi  soartă  ca  şi  Horia!  Gavril  Sulasu,  Ion  Crişă- 
nuţ  din  Abrud  şi  cîţi  alţii!  Cîţi  preoţi  n-au  fost  in  serviciul  de  comandă  al  arma¬ 
telor  lui  Avram  Iancu?  Simion  Groza,  Balint,  Gomboş,  Fodoreanu,  Vlăduţiu  ş.a. 
Oare  n-a  exclamat  colonelul  Kemeny  Farkas:  „ Dracul  să  se  mai  bată  cu  popii!" 
O  mai  elocventă  atestare  decît  aceasta,  nici  nu  e  posibilă,  cu  toată  vulgaritatea  ei. 
Iar  numărul  preoţilor  ucişi  şi  spînzuraţi  la  1848 — 1849,  cine-1  va  socoti?  Şi  cine  va 
uita  cîntecul  popular  din  Muntenia:  „Să  trăiască  Popa  Şapcă  /  C-a  scăpat  ţara  de 
clacă  /".  Poporul  şi-a  canonizat  eroii  cu  respect  şi  generozitate.  Din  rîndul  lor 
n-au  lipsit  preoţii,  ierarhii,  călugării.  N-a  lipsit  Biserica  Ortodoxă  Română  care 
s-a  identificat  întotdeauna  cu  idealurile  şi  apărarea  Patriei. 

Cîte  n-ain  mai  avea  de  spus  despre  Brîncoveanu  şi  ideea  lui  politică  despre 
rolul  Bisericii  din  Transilvania  pentru  păstrarea  unităţii  conştiinţei  româneşti! 
Brîncoveanu  a  mediat  eliberarea  lui  Sava  Brancovici,  şi  apoi  a  dăruit  moşia 
Merişanilor  lui  Atanasie,  ca  să  nu  se  lase  cumpărat  de  habsburgi  şi  catolici,  pe 
bunuri  materiale,  în  1700.  Nu  fără  rost  a  zidit  Brîncoveanu  Mănăstirea  Sîmbăta  în 
Ţara  Făgăraşului,  pe  care  apoi  habsburgii  i-au  dârîmat-o,  în  1785,  după  moartea 
ultimului  nepot  brincovenesc  care  o  mai  apărase  pînă  atunci.  Astăzi  o  rezidim  din 
temelie.  Veţi  trece  s-o  vedeţi  în  haină  complet  nouă.  Aşa  cum  am  iniţiat  restau¬ 
rarea  palatului  brincovenesc  de  la  Buzău  —  actuala  reşedinţă  episcopală,  cu  beciul 
retransformat  în  sală  de  recepţie  şi  cu  adăugarea  foişorului  din  faţă  (lucrări  ter¬ 
minate  de  urmaşul  meu),  tot  aşa  o  dragoste  deosebită  faţă  de  Brîncoveanu  m^a 
condus  spre  rectitorirea  Aşezămîntului  său.  Mănăstirea  Sîmbăta  de  Sus,  „Brîn- 
coveanu". 

Din  Istoria  Transilvaniei,  deşi  toată  ar  trebui  cunoscută,  aş  vrea  să  mai 
evoc  un  moment: 

Ungurii  au  hotărît  în  1896  să  serbeze  cei  o  mie  de  ani  de  la  sosirea  lor  în 
Europa,  în  care  noi  existam  ca  popor  român  de  două  mii  de  ani,  şi  de  cine  mai 
,tie  cîţi  ani  prin  strămoşii  noştri  daci.  A  fost  momentul  în  care  Cineva  din 
Transilvania  trebuia  să  ia  o  atitudine.  Clerul  unit  a  ezitat  şi  s-a  demobilizat.  O 
forţă  politică  românească  bine  organizată  nu  exista,  iar  cea  care  exista  nu  avea, 
la  vremea  aceea,  nici  unitate,  nici  înd răzneală.  Forţa  politică  îşi  ascunde  uneori 
teama  sau  lipsa  de  îndrăzneală  sub  umbrele  diplomaţiei  1 

Şi  atunci  a  apărut  acel  Cineva  în  persoana  Mitropolitului  ortodox  Miron  Ro¬ 
manul.  El  a  avut  curajul  să  spună  ce  gîndesc  românii.  Şi  a  trimis  clerului  său 
..Epocalul  Circular  milenar ",  cum  i-a  zis  Valeriu  Bologa.  E  un  document  emo¬ 
ţionant.  Emoţionant  prin  adevăr.  Emoţionant  prin  curaj.  Un  adevărat  document  de 
demnitate  românească. 

S-au  speriat  de  el  confraţii  uniţi,  s-au  speriat  politicienii  români  care  altfel 
erau  curajoşi  şi  bine  orientaţi  în  politica  românească  faţă  de  guvernul  de  la  Buda¬ 
pesta.  Singurul  care  nu  s-a  speriat,  nu  s-a  temut,  a  fost  autorul:  Miron  Romanul. 
Ameninţat  cu  chemarea  „ ad  audiendum  verbum "  la  împărat,  chemare  care  era 
egală  cu  demiterea  sigură  din  post,  el  a  rămas  pe  poziţie,  apărîndu-şi  Circularul. 
Spunea  în  el:  Românii  nu  au  de  ce  să  serbeze  sosirea  ungurilor ;  ei  sînt  de  aici;  ei 
n-au  venit  de  nicăieri.  Şi  nu-i  bucură  venirea  peste  ei  a  ungurilor.  Ei,  dacă  se 
vor  aduna,  vor  discuta  despre  „ soarta  lor  proprie".  Lor  le  este  imposibil  să  par¬ 
ticipe  ia  aceste  festivităţi.  Nu  vor  accepta  nici  constrînşi.  Dacă  cineva  va  merge 
la  festivităţi ,  va  merge  în  numele  său  propriu,  nu  ca  reprezentant  al  Bisericii 
române  Ortodoxe.  Aceasta  însemna  că  nu  vor  fi  consideraţi  ca  reprezentanţi  ai 
românilor. 

Acest  Circular  a  restabilit  demnitatea  românilor  şi  speranţele  lor.  Miron 
Romanul  a  avut  curajul  să-l  publice  şi  în  româneşte  şi  în  ungureşte.  Precum  ca  să 
se  ştie  şi  de  către  autorităţi!  Ne  vom  mîndri  cu  el  în  vecii  vecilor! 

Unora  care  simt  (tentaţi  să  nu  observe  rolul  Bisericii,  trebuie  să  li  se  arate 
rolul  ei  patriotic  din  totdeauna,  spre  a-1  promova  şi  pe  cel  de  azi. 

Unirea  din  1918,  şi  nu  numai  a  Transilvaniei,  oare  a  încheiat  un  proces  mai 
larg,  a  fost  marea  împlinire  a  tuturor  speranţelor  românilor,  din  toate  veacurile. 
Oamenii  mari  găsesc  în  momente  cheie  ale  istoriei,  cuvinte  mari,  inspirate,  care 
par  a  fi  fost  predestinate  să  fie  rostite.  Ion  I.  C.  Brătianu  a  spus  delegaţiei  oare 
aducea  Actul  Unirii  de  la  1  decembrie  1918,  de  la  Alba  Iulia:  „ Vă  aşteptăm  de 
W00  de  ani l*  Sintagma  exprima  împlinirea  aşteptărilor  tuturor.  Şi  a  celor  ce 
veneau,  şi  a  celor  ce  îi  primeau. 

Biserica  Ortodoxă  Română  şi^a  văzut  şi  ea,  în  evenimentele  unirii  din  anul 
1918,  împlinirea  marelui  vis  pentru  care  luptase  de  veacuri  şi,  nu  de  puţine  ori, 
fusese  campicana  acestei  lupte.  Cartea  românească  de  învăţătură  a  Mitropolitului 
Varlaam  de  la  Iaşi  (1643),  Biblia  de  la  Bucureşti  (1688),  erau  toate  destinate  în¬ 
tregului  neam  românesc.  Biserica  a  promovat  unitatea  de  credinţă,  de  simţire,  de 
limbă  şi  de  neam,  cu  neîncetare.  In  condiţiile  împărţirii  politice  în  trei  state. 
Transilvania,  Moldova  şi  Muntenia,  Biserica  a  fost  factorul  de  unitate  permanentă 
care  n-a  admis,  n-a  cunoscut,  n-a  ştiut  de  graniţe.  Mitropoliţii  Transilvaniei  erau 
sfinţiţi  cînd  la  Suceava  sau  Iaşi,  cînd  la  Tîrgovişte.  Llie  Iorest  din  Transilvania 
era  moldovean;  Teodosie,  zis  Veştemeanul,  de  -la  Tîrgovişte,  era  din  părinţi  ori¬ 
ginari  din  Transilvania.  Tot  din  Transilvania  erau  şi  Dionisie  Romano,  şi  Gavriil 
Bănulescu-Bodoni,  al  Basarabiei.  Miron  Cristea  a  zis  cînd  a  ajuns  cu  Actul  Unirii 
ia  Bucureşti,  că  a  ajuns  „acasă" ,  cum  sîntem  toţi  acasă,  oriunde  ne-am  afla  pe 
vatra  strămoşească.  De  aceea  avem  datoria  să  ne  iubim  şi  să  ne  apărăm  casa 
noastră  părintească,  Patria  Română! 

Cîte  jertfe  a  dat  preoţimea  în  pregătirea  actului  de  la  1  decembrie  1918, 
se  poate  uşor  vedea,  de  pildă,  din  cartea  lui  Sebastian  Stanca:  „Contribuţia  preo - 
ţimii  române  din  Ardeal  la  războiul  pentru  întregirea  neamului **  (Cluj,  1925). 
Aceasta  mă  scuteşte  de  intrarea  în  multe  amănunte.  Aş  mai  adăuga  doar  prezenţa 
la  Alba  lulia  a  unui  număr  imens  de  preoţi  şi  a  episcopului  de  Caransebeş  Miron 
Cristea,  viitorul  patriarh,  care,  după  cum  am  amintit  mai  înainte,  a  fost  unul 
din  cei  care  au  dus  Actul  Unirii  la  Bucureşti.  Miron  Cristea  a  fost  atunci,  în  1918, 
replica  din  secolul  XX  a  lui  Andrei  Şaguna  care  a  prezidat  Adunarea  de  la  Blaj 
din  3/15  mai  1343,  unde  s-a  strigat:  „Noi  vrem  să  ne  unim  cu  Ţara".  Ţara  era 
dintotdeauna  România! 

Cineva  m-a  întrebat  de  ce  m^am  ocupat  de  perioada  horthystă  şi  ce  moti¬ 
vaţii  personale  am  să  manifest  atîta  sensibilitate  faţă  de  problemele  Transilvaniei. 
I-am  răspuns  că  am  o  motivaţie  personală.  Transilvania  e  a  noastră,  a  (tuturor 
românilor.  Fiind  român,  Transilvania  e  a  meal  O  mai  puternică  motivaţie  per¬ 
sonală  nu  poate  avea  nimeni.  Aceasta  e  motivaţia  personală  a  fiecărui  român,  de 
oriunde  ar  fi  el. 

Intre  cele  ce  li  s-au  întâmplat  românilor  din  Transilvania  pînă  în  anul  1918 
sub  ocupaţia  maghiară,  şi  cele  ce  li  s-au  întîmplat  în  cei  patru  ani  de  ocupaţie 
horthystă  (1940 — 1944),  există  o  diferenţă  de  calitate.  De-a  lungul  unui  mileniu, 
brutalitatea  împotriva  românilor  s-a  vrut  legală.  S-a  încorsetat  în  legi.  Nedrepte 
întotdeauna,  dar  legi.  Sub  ocupaţia  horthystă  din  anii  patruzeci  a  domnit  arbi¬ 
trarul  şi  violenţa  duse  la  paroxism.  Pe  români  nu-i  mai  apăra  nici  o  lege.  Ei  nu 
mai  puteau  apela  la  nici  o  instanţă.  Erau  vinovaţi  şi  pasibili  de  condamnarea  la 
moarte  numai  pentru  că  erau  români. 

S-a  decretat  dărîmarea  bisericilor  ortodoxe  şi  acţiunea  a  şi  început.  Avem 
statistica  tuturor  bisericilor  dărîmate.  S-a  desfiinţat  marea  majoritate  a  parohiilor 
ortodoxe.  De  pildă  au  fost  ccnipiet  desfiinţate  protopopiatele  Sighet  şi  Vişeu.  Un 
baron,  Aczel  Ede,  a  cerut  o  noapte  a  Sfîntului  Bartolomeu  în  care  toţi  copiii 
români  să  fie  omorîţi.  Preotul  român  Traian  Costea  din  Trăsnea,  protopopul  Aurel 
Munteanu,  au  fost  omorîţi  în  mod  barbar.  Acestuia  din  urmă  i  s-a  băgat  un  lemn 
în  gură  pînă  a  ieşit  prin  ceafă.  Masacre  colective  au  avut  loc  la  Mureşenii  de 
Cîmpie,  la  Ip  şi  în  alte  localităţi.  Marea  luptă  s-a  dat  însă  împotriva  Bisericii 
Ortodoxe,  fiind  obligaţi  credincioşii  să  treacă  la  una  din  religiile  permise  în  Un- 

garia.  Pentru  cei  „mai  ortodocşi “  s-a  creat  o  ortodoxie  maghiară  la  Hajdudorog, 
considerindu-se  şi  de  data  aceasta,  ca  şi  în  trecut,  că  schimbarea  religiei  şi  a 
limbii  va  duce  mai  uşor  la  maghiarizarea  românilor. 

Obsesia  din  totdeauna  a  ungurilor  a  fost  populaţia  majoritară  românească 
din  Transilvania.  De  aceea  au  dorit  întotdeauna  fie  s-o  extermine,  fie  s-o  ma¬ 
ghiarizeze.  Românul  insă  se  ştie  şi  se  vrea  român.  In  ciuda  tuturor  împilărilor,  el 
nu  acceptă  să-şi  schimbe  nici  credinţa,  nici  neamul.  Cu  aceasta  a  dăinuit  pe 
moşia  strămoşească  şi  cu  aceasta  va  dăinui  în  eternitate. 

Dumnezeu  şi  dreptatea  sînt  de  partea  lui,  pentru  că  el  nu  vrea  ce  nu-i  al  lui, 
nu  urmăreşte  curtea  vecinului,  ci  se  vrea  doar  stăpîn  la  el  acasă,  pe  ceea  ce  i-au 
lăsat  înaintaşii  ca  moştenire  sfîntă  şi  testament  de  onoare. 

Transilvania  e  simbolul  suferinţei  româneşti  de-a  lungul  întregii  ei  istorii 
pînâ  în  1918.  Deşi  eram  stăpînii  cei  mai  vechi  ai  pâmintului,  cotropitorii  ne-au 
prefăcut  în  sclavi.  Deşi  eram  cei  mai  numeroşi,  pur  şi  simplu  ni  se  ignora  exis¬ 
tenţa,  şi  nu  figuram  printre  naţiunile  recunoscute  de  stâpînitorii  străini.  Eu  nu 
ştiu  dacă  în  istoria  vreunui  popor,  a  vreunui  teritoriu,  s-a  mai  putut  întîmpla 
vreodată  o  asemenea  crimă  politică  şi  neobrăzare  omenească.  Deşi  aveam  un 
creştinism  vechi  de  o  mie  de  ani,  aşa  cum  îl  primisem  odată  cu  naşterea  noastră 
ca  popor,  veneticii  cu  credinţe  modificate,  schismatice,  ne  acuzau  pe  noi  de 
schismă  şi  nu  ne  recunoşteau  nici  dreptul  la  închinare  lui  Dumnezeu  în  credinţa 
noastră. 

Dar  în  ciuda  tuturor  acestor  împilări  evidente,  nedrepte  şi  inumane,  românii 
din  Transilvania  şi-au  dovedit  o  vitalitate,  pînâ  la  urmă  admirată  chiar  de  duş¬ 
manii  lor.  Ei  şi-au  menţinut  cu  o  tărie  poate  unică  în  lume,  limba,  credinţa,  dati¬ 
nile,  tradiţiile,  portul,  jocurile,  legile  proprii,  ignorînd  cu  o  superioritate,  care  ar 
fi  trebuit  să  le  dea  de  gîndit  asupritorilor,  toate  legile  lor  şi  toate  încercările  lor 
de  a-i  zdrobi.  Nimic  nu  i-a  zdrobit  pe  români. 

Multe  au  fost  perioadele  în  care  s-a  încercat  totul  pentru  a  ne  distruge.  Dar 
una  din  cele  mai  grele  a  fost  aceea  care,  în  perioada  dualismului  care  ne-a  dat 
pe  mina  ungurilor,  a  încercat  să  ne  deznaţionalizeze  prin  interzicerea  limbii  româ¬ 
ne  şi  prin  maghiarizarea  numelor  proprii,  a  numelor  satelor,  munţilor,  rîurilor, 
pădurilor.  Parcă  îţi  vine  să  nu  crezi  că  un  stat  modern,  civilizat,  a  putut  promulga 
asemenea  legi.  Căci  e  vorba  de  legi.  Deci  Împilare  legală.  Genocid  legal.  Pe  faţă. 
Fără  ruşine.  Nu  e  de  mirare  că  un  Bjornson  Bjorsterne  a  putut  protesta  vehe¬ 
ment  împotriva  unei  astfel  de  nelegiuiri! 

Intr-adevăr  au  impus  limba  maghiară  tuturor  românilor,  în  toate  serviciile 
publice,  în  ţoate  şcolile,  pînâ  şi  în  grădiniţele  de  copii.  Numele  lui  Trefort  Agoston 
trebuie  să  râmînă  pentru  veşnicie  în  conştiinţa  românească  din  Transilvania  ca 
numele  unuia  din  cei  mai  mari  răufăcători  de  istorie.  El  a  promovat  aceste  legi  cu 
care  s-au  luptat  eroic  mitropolitul  Miron  Romanul  (1874 — 1898)  şi  Miron  Cristea, 
viitorul  patriarh,  pe  atunci  colaborator  la  Sibiu  al  lui  Miron  Romanul. 

Cind  s-a  propus  maghiarizarea  numelor  comunelor,  Miron  Romanul  îi  scria 
lui  Ioan  Meţianu,  episcop  de  Arad,  că  „ proiectul  este  foarte  injurios ,  pînd  la  bat¬ 
jocură ,  pentru  Biserica  noastră ".  Prin  Biserică,  marele  mitropolit  înţelegea  desigur 
naţiunea  română.  „ Biserica“  era  parola  sub  care  se  înţelegeau  românii  în  tratarea 
problemelor  naţionale.  Cifra  memoriilor  făcute  de  Miron  Romanul  ca  să  apere 
limba  română  în  şcoli  e  aproape  incredibilă.  Eu  nu  ştiu  ce  s-ar  fi  întîmplat  în 
Transilvania  la  momentul  acela,  fără  Miron  Romanul!  Chiar  dacă  puterea  politică 
a  stăpînitorilor  a  fost  mai  mare  şi  legile  au  fost  votate,  iar  despre  Miron  Romanul 
s-a  zis  că  „a  bătut  toaca  la  urechile  surdului ",  dîrzenia  românilor,  exprimată  prin 
Mitropolitul  lor,  a  împiedicat  totuşi  punerea  legilor  în  aplicare.  Miron  Romanul  a 
riscat  permanent  depunerea  din  scaunul  de  mitropolit,  dar  n-a  cedat  nici  un 
moment.  Nu  trebuie  uitat:  lupta  s-a  dat  mereu  între  guvernul  de  la  Budapesta  şi 
Biserică.  După  momentul  Şaguna,  momentul  Miron  Romanul  e  tot  atît  de  important 
în  istoria  Transilvaniei. 

Un  singur  cuvînt  aş  mai  cere  îngăduinţa  să  spun:  s-a  acreditat  un  portret  al 
lui  Vasile  Moga,  episcop  predecesor  al  lui  Şaguna,  în  întregime  negativ.  Aş  vrea 
să  am  timp  ca  să  luminez  şi  această  problemă.  Vasile  Moga  (1810 — 1845)  a  venit 
ca  episcop  în  condiţii  umilitoare,  inimaginabile.  Dacă  nu  le  accepta,  românii 
râmineau  fără  episcop.  Dar  chiar  în  acele  condiţii,  omul  a  făcut  şi  fapte  de 

eroism.  Aş  aminti  aici  doar  dîrzenia  cu  care  9-a  luptat  în  procese  interminabile 
cu  saşii  din  Sebeş,  pe  cheltuiala  sa,  pentru  obţinerea  de  drepturi  pentru  românii 
din  Sebeş,  şi  pentru  a-şi  ridica  o  biserică.  Românii,  ca  să  fie  umiliţi,  ca  şi  altă 
dată  cînd  li  se  interzisese  să  poarte  cămăşi  de  stofă,  pantofi  şi  haine  mai  scumpe, 
acum  li  se  permitea  să  crească  doar . . .  capre!  La  cererile  românilor  de  protest 
şi  de  drepturi  (1839),  guvernul  le  răspunde  după . . ,  şase  ani,  dar  şi  a/tunci  primă¬ 
ria  din  Sebeş  ascunde  răspunsul.  Şi  acestea  în  condiţiile  în  care  în  Sebeş  erau 
739  familii  de  români,  şi  doar  300  de  familii  de  saşi!  In  consiliul  orăşenesc,  nu¬ 
mărul  saşilor  era  dublu. 

V-am  dat  doar  cîteva  indicaţii  şi  exemple  cu  privire  la  multele  lucruri  pe 
care  trebuie  să  le  cunoaşteţi  despre  Transilvania.  Vi  se  vor  preda  aici  mult  mai 
multe.  Aş  vrea  să  plecaţi  de  la  aceste  cursuri  înnobilaţi  de  un  entuziasm  nou. 
Gh.  Bogdan-Duică  spunea  la  8  sept.  1934  la  Tg.  Mureş,  în  cadrul  unei  manifestări 
organizate  de  ASTRA:  „ Entuziasmul  este  pârghia  de  rezistenţă  a  uniri  popor".  Şi 
să  plecaţi  de  asemenea  cu  convingerea  lui  Ion  Raţiu  rostită  în  faţa  Tribunalului 
maghiar  care  îi  judeca  pe  Memorandiştii  români  în  anul  1894:  , drepturile  uniri 
neam  nu  se  discută,  ci  se  afirmă ".  Aş  vrea  de  asemenea  ca  într-o  problemă  spi¬ 
noasă,  pentru  noi  rezolvată,  dar  nu  şi  pentru  unii  de  bună  şi  mai  ales  de  rea  cre¬ 
dinţă,  să  vă  amintiţi  ce  a  spus  Al.  Papiu  Ilarian  în  discursul  său  de  recepţie  la 
Academia  Română,  intitulat:  „Viaţa,  opera  şi  ideile  lui  G.  Şincai 

„La  1774  intră  Şincai  în  cetatea  eternă .  Văzu  columna  lui  Traian  şi  să  inspiră 
de  genul  Daciei  şi  al  Romei.  El  fusese  trimis  la  Roma  papilor  şi  se  întoarse  răpit 
de  Roma  lui  Romulus  şi  a  lui  Traian". 

Şi-a  precizat  aşadar  conştiinţa  latinităţii!  Mai  departe  totul  e  limpede!  Nu 
e  de  mirare  că  întors  de  acolo  a  fost  exclus  din  monahism  de  către  Ioan  Bob, 
episcopul  său.  Şi  el,  şi  Petru  Maior,  şi  Samuil  Micu-Klein,  toţi  au  fost  excluşi. 

Şi  ce  a  păţit  chiar  un  episcop  ca  Ioan  Inocenţiu  Micu-Klein,  ştim!  Douăzeci 
şi  patru  de  ani  a  stat  închis  la  Roma,  pentru  că  a  îndrăznit  să  ceară  Romei  să-şi 
respecte  angajamentele  luate  în  1700.  Şi  oe-a  spus  S.  Bămuţiu  la  3/15  mai  în  cate¬ 
drala  de  la  Blaj,  ştim  toţi.  Nu  avem  nevoie  de  catolicism  ca  să  ajungem  la  Roma, 
cum  fără  catolicism  au  ajuns  acolo  chinezi,  japonezi  etc.  Pentru  că  Roma  ne-a 
împărţit  cînd  aveam  mai  mult  ca  oricînd  nevoie  de  unitate!  Iar  Bob  a  avut  parte 
la  înmormîntarea  lui  de  un  discurs  funerar  în  1.  maghiară  în  1830!  Mare  ruşine 
românească.  Şi  l-a  rostit  un  român  de-al  lui.  Urmaşul! 

Aş  vrea  să  plecaţi  de  aici  cu  convingerea  şi  cu  dîrzenia  unui  Badea  CIrţan: 
La  o  percheziţie  jandarmii  maghiari  i-au  confiscat  patru  care  de  cărţi  şi  le-au 
ars.  S-a  dus  la  Tisaa,  primul  ministru,  şi  i-a  spus: 

„De-ar  arde  jandarmii  toate  cărţile  româneşti  din  Ardeal ,  credeţi  Dvs.  că  vom 
rămîne  pe  întunerec?  Ne  dă  ea  biata  Românie  cîte  vremi". 

Nu  cred  că  aceste  cuvinte  nu  l-au  ars  pe  Tisza,  aşa  cum  i-au  ars  Jandarmii4' 
cărţile.  Să  ştim  să  răspundem  şi  de  ce  nu  avem  din  trecut  atîtea  cărţi  şi  dovezi 
cîte  am  avut.  Le-au  ars  dumnealor!  Tot  aşa  cum  ne-a  distrus  Bukow  200  de 
mănăstiri  cu  tunurile. 

Vă  spuneam  mai  înainte  că  trebuie  să  fiţi  ferestre  spre  România.  Aici  tre¬ 
buie  să  fiţi  îndeosebi  ferestre  spre  Transilvania.  Spre  Transilvania  în  veci  româ¬ 
nească,  acest  pămlnt  odinioară  „gemînd  de  patimi",  cum  se  lamenta  ca  dintr-un 
exil  Octavian  Goga,  înainte  de  1918. 

Socotiţi  aici,  pînă  atunci,  străini  în  propria  noastră  ţară,  de  atunci  sîntem 
din  nou  stăpîni,  cum  au  fost  din  totdeauna  moşii  şi  strămoşii  noştri.  Transil¬ 
vania  e  primul  şi  cel  mai  de  seamă  monument  de  Patrimoniu  Naţional  pe  care  îl 
avem  în  grijă. 

Să  ne  vedem  cu  bine  la  Păltiniş  II. 

Dr.  ANTONIE  PLAMADEALA 
Mitropolitul  Ardealului 


VIRTUTEA  IUBIRII 

IN  TEOLOGIA  SFlNTULUI  MAXIM  MĂRTURISITORUL 


Iubirea  sau  dragostea  creştină  este  virtutea  ce  se  formează  în  creştin  dato¬ 
rită  harului  divin,  in  puterea  căreia  acesta  îl  consideră  pe  Dumnezeu  ca  pe  cel 
mai  înalt  bun  al  vieţii  sale  şi  năzuieşte  spre  El,  silindu-se  cu  toată  fiinţa  lui  să 
ajungă,  ia  cea  mai  desăvirşită  comuniune  cu  El.1  Alături  de  virtutea  credinţei  şi 
nădejdii  in  Dumnezeu,  pe  cea  mai  înaltă  treaptă  stă  iubirea  creştină.  Acest  adevăr 
ni-1  mărturiseşte  Sf.  Apostol  Pavel  prin  cuvintele:  „Şi  acum  rămîn  aceste  trei: 
credinţa,  nădejdea  şi  dragostea,  iar  mai  mare  dintre  acestea  este  dragostea44.2 

Prin  iubire  putem  ajunge  încă  aici  pe  pămînt  la  o  comuniune  cu  Dumnezeu. 
Iubirea  este  ţinta  şi  finalul  străduinţelor  creştinului.  Spre  deosebire  de  virtutea 
credinţei  şi  nădejdii,  care  încetează  odată  cu  sfîrşitul  vieţii  în  trup  a  creştinului, 
numai  iubirea  îl  însoţeşte  în  veşnicie.  Acest  lucru  îl  remarcă  Fer.  Augustin  cînd 
spune  că  în  lumea  veşniciei  credinţa  şi  nădejdea  încetează  de  a  mai  fi,  întrucît 
şi-au  ajuns  scopul  în  viaţa  aceasta  în  timp  ce  iubirea  râmîne,  creşte  şi  se  desă¬ 
vârşeşte.3 

Superioritatea  iubirii  creştine  faţă  de  celelalte  virtuţi  teologice  o  dovedeşte 
atit  Sf.  Scriptură.4  cît  şi  Sfinta  Tradiţie  prin  scrierile  Sfinţilor  Părinţi,  între  care 
la  loc  de  frunte  este  socotit  Sfîntul  Maxim  Mărturisitorul. 

Virtutea  iubirii  faţă  de  Dumnezeu  şi  faţă  de  semeni  a  constituit  pentru 
Sf.  Maxim  Mărturisitorul  esenţa  şi  scopul  vieţii  sale. 

Personalitate  proeminentă,  cu  o  putere  de  pătrundere  şi  analiză  cu  totul 
excepţionale,  pe  tărîmul  teologiei  creştine,  Sf.  Maxim  adaugă  tezaurului  sfînt  al 
Bisericii  lui  Hristos,  în  partea  a  IlI-a  a  epocii  patristice,  opere  de  o  deosebită 
importanţă  şi  valoare  teologică,  pentru  elucidarea  unor  adevăruri  de  credinţă. 

Hans  Urs  Balthasar  consideră  că  Sf.  Maxim  Mărturisitorul  (n.  580 — t  662) 
reprezintă  punctul  de  trecere  de  la  patristica  greacă  la  teologia  bizantină  şi  occi¬ 
dentală.  El  depăşeşte,  după  părerea  lui  H.  U.  Balthasar  criza  la  care  ajunsese 
patristica  greacă  sub  influenţa  filozofiei  elene . .  .5  Sf.  Maxim  stînd  pe  linia  patris¬ 
ticii  autentice  a  Calcedonului,  păşeşte  ca  susţinătorul  şi  apărătorul  integrităţii 
umanului  în  divin,  cu  privire  la  persoana  Mîntuitorului,  fără  ca  aceste  entităţi 
să  se  confunde.  Nimic  din  creaţie  nu  se  pierde  în  Dumnezeu,  ci  totul  se  îndum- 
nezeieşte  şi  se  desăvârşeşte. 

Apărător  fervent  al  dreptei  credinţe  şi  luptător  pînă  la  moartea  martirică 
împotriva  monotelismului  şi  monoergismului,  Sf.  Maxim  Mărturisitorul  dezvoltă 
o  teologie  amplă  privind  acordul  între  natura  umană  şi  harul  dumnezeiesc  şi 
invers.  După  Sf.  Maxim,  îndumnezeirea  omului  rezidă  în  lucrarea  harului  asupra 


1  Mitropolit  Dr.  Nicoîae  Mladin,  Prof.  Diac.  Dr.  Orest  Bucevschi,  Prof.  Diac. 
Dr.  Ioan  Zăgrean,  Teologia  morală  ortodoxă  pentru  Institutele  teologice,  voi.  I. 
Buc.,  1979,  p.  370. 

2  I  Cor.  XIII,  13. 

3  De  doctrina  Christiana  I  c.  33  u.  48;  P.L.  XXXIV,  33,  35. 

4  Mt.  XXII,  37;  Rom.  XII,  9 — 10;  Ioan  III,  16;  I  Ioan  IV,  8—9,  etc. 

5  Pr.  Prof.  Dr.  Dumitru  Stăniloae,  Natură  şi  Har  în  teologia  bizantină,  în 
„Ortodoxia14  XXVI,  nr.  3  (1974),  p.  392. 

naturii  umane,  care  se  deschide  spre  această  lucrare,  „fără  ca  ea  să  distrugă 
voinţa  naturală  umană**.6  La  baza  acestei  lucrări  prin  care  se  realiztază  comuniu¬ 
nea  omului  cu  Dumnezeu  stă,  fără  îndoială,  iubirea,  pentru  care  motiv  ea  poate 
fi  considerată  forţa  unificatoare  a  firii. 

Ca  teolog  profund  ce  s-a  dovedit  a  fi,  Sf.  Maxim,  a  înţeles  că  „virtuţile  repre¬ 
zintă  efortul  de  realizare  a  unei  tot  mai  mari  asemănări  a  fiinţei  umane  cu 
Dumnezeu.  Prin  fiecare  virtute  omul  se  depăşeşte  într-un  anumit  fel  pe  sine.  Dar 
prin  Iubire  se  depăşeşte  în  toate  privinţele**.7 

Gîndirea  şi  simţirea  sa  teologică  şi-a  dezvoltat-o  într-un  număr  apreciabil 
de  lucrări  cu  caracter  exegetic,  dogmatic,  ascetico-morale,  mistic,  liturgic  şi  poetic. 

In  lucrarea  de  faţă,  însă  vom  insista  ou  precădere  potrivit  temei,  asupra  vir¬ 
tuţii  iubirii,  căreia  Sf.  Maxim  i-a  închinat  un  adevărat  imn,  mai  cu  seamă  în 
lucrarea  sa  „Capete  despre  dragoste**,  în  număr  de  400. 

Cele  400  „Capete  despre  dragoste**  sînt  adresate  monahului  Elpidie,  căruia  îi 
rezervă  şi  un  Cuvînt  ascetic.  Numărul  de  400  de  capete  este  explicat  de  autorul 
sfînt  chiar  la  începutul  lucrării  sale,  astfel:  „Iată  am  trimis  cuvioşiei  tale,  Părinte 
Elpidie,  pe  lîngă  cuvîntul  de  viaţă  ascetică  şi  cuvînitul  despre  dragoste  în  tot  atîtea 
sute  de  capete  cît  cele  4  Evanghelii.8 

I.  Iubirea  faţă  de  Dumnezeu  şi  faţă  de  aproapele 

La  baza  teologiei  iubirii  dezvoltată  de  Sf.  Maxim  în  cele  400  Capete  despre 
dragoste  şi  în  alte  lucrări  ale  sale,  stau  fără  îndoială  învăţăturile  Mîntuitorului 
nostru  Iisus  Hristos. 

Mîntuitorul  fiind  întrebat  de  un  învăţător  de  lege  care  este  cea  mai  mare 
poruncă,  răspunde  acestuia:  „Să  iubeşti  pe  Domnul  Dumnezeul  tău  din  toată 
mima  ta,  din  tot  cugetul  tău  şi  din  tot  sufletul  tău.  Aceasta  este  cea  dintîi  şi  cea 
mai  mare  poruncă;  iar  adoua,  la  fel  cu  aceasta:  „Să  iubeşti  pe  aproapele  tău  ca 
pe  tine  însuţi!*' 9  Potrivit  acestei  porunci  treapta  cea  mai  înaltă  o  ating  virtuţile  în 
iubire.  Iubirea  deci  este  virtute  prin  excelenţă.10  Iubind  pe  Dumnezeu  şi  pe  semeni 
în  cel  mai  înalt  grad  9e  biruieşte  capacitatea  înolipării  bilaterale  a  voinţei,  spre 
ceea  ce  e  contrar  firii  şi  unităţii  ei.  „Iubirea  singură  îl  înfăţişează  pe  om  oa  fiind 
după  chipul  lui  Dumnezeu . . .“ *  11  Dar  la  iubire  se  ajunge  prin  „urcuşul  firesc  pe 
care  omul  îl,  face  ca  chip  al  lui  Dumnezeu  spre  cauza  proprie  şi  prin  intrarea  în 
intimitatea  acestei  cauze". 

Motivul  fundamental  pentru  care  Dumnezeu  s-a  făcut  om  în  folosul  nostru 
a  fost  iubirea  nemărginită  faţă  de  lume.  Dumnezeu,  prin  Fiul  Său  s-a  dăruit  pe 
Sine,  a  împărtăşit  lumea  din  preaplinul  iubirii  şi  bunătăţii  Sale,  fără  ca  El  să  se 
micşoreze  în  fiinţa  Sa  sau  să  sufere  o  schimbare.  Prin  aceasta  omul  este  chemat 
să  se  lase  transfigurat  de  această  iubire  pe  care  urmează  să  şi-o  împroprieze.  Cop¬ 
leşit  de  această  lumină  a  iubirii  divine  omul  îşi  imprimă  pe  deplin  chipul  lui 
Dumnezeu  în  el  şi  se  sileşte  în  baza  acestei  virtuţi  să  ajungă  la  asemănarea  cu  El. 

Virtutea  iubirii  stabileşte  pentru  acum  şi  pentru  eternitate  simbioza  dintre 
Dumnezeu  şi  om,  dintre  creatură  şi  Creatorul  ei.  Iubindu-L  pe  Dumnezeu  de  la  * 
sine  trebuie  să  şi  înplineşti  poruncile  Lui.  „Cel  ce  mă  iubeşte  pe  Mine,  zioe  Dom¬ 
nul,  va  păzi  poruncele  Mele".12 

Raportul  sau  relaţia  dintre  persoanele  treimice  are  la  bază  iubirea  în  cel  mai 
înalt  grad,  pentru  că  ea  este  modul  de  existenţă  divin.  Acest  mod  de  existenţă  ni 
se  revelează  nouă  prin  Iisus  Hristos.  Toate  actele  dumnezeieşti,  începînd  de  la 


6  Ibidem,  p.  396. 

7  Ibidem,  p.  400. 

8  Migne,  P.G.  XC.  Col.  960;  vezi  şi  Filocalia  voi.  II,  traducere  de  Pr.  Prof. 
Dr.  Dumitru  Stâniloae,  Sibiu,  1947,  p.  36. 

9  Mt.  XXII,  37—39;  Deuteronom,  VI,  5;  X,  12. 

10  Sf.  Maxim  Mărturisitorul,  Epist,  II  ad  loan  Cubic.  P.G.,  XCI,  406. 

11  Idem,  Ambigua,  Col.  1084. 

12  loan,  XIV,  15. 

creaţie  şi  pînă  Ia  Parusia  Il-a  sînt  străbătute  de  dragoste,  pentru  că  „Dumnezeu 
este  dragoste44.13 

Virtutea  iubirii  fiind  cea  mai  mare  dintre  virtuţile  creştine  are  puterea  de 
a  ne  călăuzi  eforturile  noastre  către  desăvârşire.  Ea  este  virtutea  care  ne  fereşte  de 
moartea  veşnică.  Cunoscindu-L  pe  Dumnezeu,  prin  iubire,  însetăm  mereu  după 
dragoste  Lui.  Căci  spune  Sf.  Maxim  „Cel  ce  iubeşte  pe  Dumnezeu  preţuieşte  cu¬ 
noştinţa  Lui,  mai  mult  de  cit  toate  cele  zidite  de  El  şi  stăruieşte  pe  lingă  ea  neîn¬ 
cetat  cu  mare  dor44.14 

Prin  iubire  „Dumnezeu  se  articulează  în  firea  noastră  şi  firea  noastră  se 
articulează  în  El,  ducînd  firea  noastră  spre  împlinirea  ei44.15 

„Urmare  întrupării  Fiului  lui  Dumnezeu,  iubirea  între  Dumnezeu  şi  om  şi-a 
ajuns  treapta  culminantă,  prin  puterea  ce  iradiază  din  acest  centru  de  iubire  cul¬ 
minantă  între  Dumnezeu  şi  oameni,  care  este  Hristos44.16  „Dumnezeu  care  se  împărtă¬ 
şeşte  întreg  tuturor  —  spune  Sf.  Maxim  —  vine  în  suflet  ca  sufletul  în  trup,  cum 
singur  El  ştie.  Prin  Acesta  sufletul  primeşte  neschimbabilitatea,  iar  trupul  nemu¬ 
rirea.  Şi  omul  întreg  se  îndumnezeieşte  prin  lucrarea  îndumnezeitoare  a  harului 
Celui  ce  s-a  întrupat,  râmînînd  întreg  om  după  suflet  şi  trup  din  pricina  firii 
noastre  şi  fâcindu-se  întreg  Dumnezeu  în  suflet  şi  trup  din  pricina  harului  şi  a 
strălucirii  dumnezeieşti,  a  fericirii  ce  o  are  de  pe  urma  Lui,  strălucire  decît  care 
nu  se  poate  cugeta  mai  mare  şi  mai  înaltă.  Căci  ce  poate  fi  mai  drag  şi  mai 
scump  celor  vrednici  decît  îndumnezeirea,  prin  care  Dumnezeu  unindu-se  cu  cei 
deveniţi  dumnezei,  le  dă  tot  ce  e  al  Său  pentru  bunătatea  Sa?44  17 

Sf.  Maxim  Mărturisitorul  vorbeşte  de  perspectiva  schimbului  perfect  ce  se  va 
realiza  între  Dumnezeu  şi  oameni  în  baza  schimbului  realizat  în  Hristos  între 
Dumnezeu  şi  umanitatea  asumată.  „Căci  cel  ce  s-a  consolidat  prin  iubirea  de  Dum¬ 
nezeu  în  raţiunea  firii  sale,  preexistă  în  Dumnezeu,  întipărind  pe  Dumnezeu  în 
sine  este  şi  se  numeşte  Dumnezeu,  precum  Dumnezeu  este  prin  coborîre  şi  se 
numeşte  pentru  el  om.  Puterea  acestei  dispoziţii  spirituale  se  arată  în  faptul  că 
ea  îndumnezeieşte  pe  om  în  Dumnezeu,  pentru  iubirea  lui  faţă  de  Dumnezeu  şi 
inomeneşte  pe  Dumnezeu  prin  om,  pentru  iubirea  Lui  de  oameni.  Ea  face  printr-un 
bun  schimb  reciproc,  pe  Dumnezeu  om  din  cauza  îndumnezeirii  omului  şi  pe  om 
Dumnezeu  din  cauza  întrupării  lui  Dumnezeu.  Căci  Cuvîntul  lui  Dumnezeu  şi 
Dumnezeu  voieşte  să  se  lucreze  pururea  şi  în  toţi  taina  întrupării  Sale44.18  „Acest 
schimb  reciproc  şi  veşnic  persistent  între  dumnezeire  şi  umanitate  în  Hristos  este 
expresia  desăvîrşitei  iubiri  şi  uniri  între  aceste  două44.19 

In  iubire  se  realizează  unirea  tuturor  oamenilor  între  ei  şi  între  ei  şi  Dum¬ 
nezeu,  pentru  că  „în  iubire  se  restabileşte  unitatea  firii  umane . . .“  20  Intre  iubirea 
faţă  de  Dumnezeu  şi  iubirea  faţă  de  oameni  este  o  relaţie  reciprocă,  indisolubilă. 
„Cel  ce  iubeşte  pe  Dumnezeu  nu  poate  să  nu  iubească  pe  tot  omul  ca  pe  sine 
însuşi44.21  Sau  mai  spune  Sf.  Părinte  Maxim:  „Fericit  este  omul  care  poate  să 
iubească  pe  tot  omul  la  fel.4*22  Astfel,  iubirea  va  unifica  întreg  neamul  omenesc 
in  el  însuşi  şi  cu  Dumnezeu.  De  aceea  nu  este  ceva  mai  înalt  decît  virtutea 
iubirii44.  După  ea  omul  îndumnezeit  nu  mai  poate  urca  spre  nimic  mai  sus,  toate 
modurile  evlaviei  fiind  depăşite.  Căci  iubirea  aşa  cum  o  cunoaştem  şi  cum  o  nu¬ 
mim,  nu  o  dorim  in  chip  divizat  alta  şi  alta  faţă  de  aproapele,  ci  una  şi  aceeaşi 
întreagă,  lui  Dumnezeu  datorînd-o,  iar  pe  oameni  unindu-i  întreolaltă.  Căci  „afec- 


13  Ioan,  IV,  8. 

14  Filocalia  voi.  II,  Intîia  sută  a  capetelor  despre  dragoste,  p.  38. 

15  Pr.  Prof.  Dumitru  Stâniloae,  Natură  şi  Har,..,  op.  cit.,  p.  401. 

16  Ibidem,  p.  402. 

17  Ambigua,  Col.  1088. 

18  Ibidem ,  Col.  1084. 

19  Pr.  Prof.  Dumitru  Stăniloae,  Natură  şi  Har . . .,  op.  cit.,  p.  403. 

20  Epist.  II,  ad  Ioan  Culic.,  Col.  401. 

21  Filocalia  voi.  II,  Intîia  sută  ale  capetelor  despre  dragoste,  p.  39. 

22  Ibidem. 


STUDII  ŞI  ARTICOLE 


17 


ţiunea  bunei  voiri  faţă  de  aproapele  e  efectul  şi  dovada  clară  a  iubirii  desâvîr- 
şite  faţă  de  Dumnezeu44.23 

Această  idee  se  fundamentează  pe  cuvintele  Sf.  Apostol  şi  Evanghelist  Ioan 
care  spune:  „Dacă  zice  cineva:  iubesc  pe  Dumnezeu,  iar  pe  fratele  său  îl  urăşte, 
mincinos  este!  Pentru  că  cine  nu  iubeşte  pe  fratele  său  pe  care  l-a  văzut,  pe 
Dumnezeu  pe  care  nu  la  văzut,  nu  poate  să-L  iubească.  Şi  această  poruncă  avem 
de  la  El:  Cine  iubeşte  pe  Dumnezeu,  să  iubească  şi  pe  fratele  său“.24  Dragostea  faţă 
de  Dumnezeu  şi  faţă  de  semenii  noştri  este  sensul  vieţii  şi  nemuririi  noastre. 
Pentru  ca  iubirea  să  fie  cu  adevărat  virtute,  ea  trebuie  să  devină  lucrătoare  în 
raport  cu  aproapele  nostru.  In  acest  caz,  Sf.  Maxim  ne  spune  că:  „Roadele  iubirii 
sînt:  a  face  binele  aproapelui  din  toată  inima,  a  răbda  îndelung,  a  fi  cu  îngă¬ 
duinţă  şi  a  folosi  lucrurile  cu  dreaptă  judecată ..."  25  Şi  „Cel  ce  iubeşte  pe  Dum¬ 
nezeu,  nu  întristează  pe  nimeni  şi  nu  se  întristează  pentru  cele  vremelnice44;  pen¬ 
tru  că  „Cel  ce  iubeşte  pe  Dumnezeu,  trăieşte  viaţă  îngerească  pe  pămînt,  postind 
şi  priveghind,  cîntînd  şi  rugîndu-se  şi  gîndind  pururea  numai  lucruri  bune  de  tot 
omul44.26 

Iubirea  faţă  de  Dumnezeu  şi  faţă  de  semeni  rodeşte  nepătimirea,  pentru  că 
ea  înalţă  pe  om  pe  cea  mai  înaltă  treaptă  a  existenţei,  la  sfinţenie;  stînd  prin  ea 
neclintit,  nu  se  strămută  „chiar  dacă  ar  pătimi  zeci  de  mii  de  rele'4.27  Ajuns  în 
această  relaţie  cu  Dumnezeu  prin  virtutea  iubirii,  credinciosul  ,^se  roagă  neîm¬ 
prăştiat44,28  pentru  că  cele  pămînteşti  şi  lumeşti  nu-1  mai  stăpînesc. 

Potrivnică  iubirii  faţă  de  Dumnezeu  şi  iubirii  faţă  de  aproapele  este  iubirea 
de  sine  (philavtia),  pe  care  Sf.  Maxim  o  defineşte  în  următoarele  cuvinte:  „iubirea 
trupească  de  sine  este  iubirea  pătimaşă  şi  neraţională  faţă  de  trup . . .  Cel  ce  are 
iubirea  trupească  de  sine,  e  vădit  că  are  toate  patimile.  împotriva  acesteia  stă 
iubirea  adevărată  şi  informarea".29  „Cei  ce  sînt  în  trup,  nu  pot  să  placă  lui  Dum¬ 
nezeu44,30  ne  spune  Sf.  Apostol  Pavel,  iar  „cei  ai  lui  Hristos  şi-au  răstignit  trupul 
dimpreună  cu  patimile  şi  cu  poftele44.31  Mai  departe  Sf.  Maxim  condamnă  iubirea 
de  sine  „întrucît  din  ea  se  nasc  cele  trei  ginduri  mai  generale  ale  poftei:  al  lăco¬ 
miei  pîntecelui,  al  iubirii  de  argint  şi  al  slavei  deşarte.  La  rîndul  lor,  din  lăcomia 
pîntecelui  se  naşte  gîndul  desfrîului,  din  iubirea  de  argint,  gîndul  lăcomiei  şi  al 
zgîrceniei,  iar  din  slava  deşartă  gîndul  mîndriei.  Şi  toate  celelalte  gînduri  izvorăsc 
din  aceste  trei:  al  mâniei,  al  întristării,  al  pomenirii  râului,  al  deznădejdii,  al 
pismei,  al  bîrfelii  şi  celelalte.  Aceste  patimi  leagă  mintea  de  lucrurile  materiale 
şi  o  ţin  la  pămînt,  stînd  cu  toate  deasupra  ei  asemenea  unui  bolovan  foarte  greu, 
ea  fiind  prin  fire  mai  uşoară  şi  mai  sprintenă  decît  focul*4.32  Cu  alte  cuvinte,  iubi¬ 
rea  de  sine  este  cauza  tuturor  gîndurilor  pătimaşe  şi  principiul  tuturor  patimilor, 
sfîrşind  în  mîndrie  şi  în  orgoliu.33 

Cei  ce-L  iubesc  pe  Dumnezeu  cu  adevărat  văd  în  semenii  ilor  chipul  lui  Dum¬ 
nezeu,  prin  care  toţi  sînt  egali  în  faţa  Lui.  Prin  Virtutea  iubirii  toţi  fiii  lui  Dum¬ 
nezeu  după  har  sînt  cuprinşi  In  Biserica  Sa.  Sf.  Maxim  spune  că:  „Cel  desăvârşit 
în  iubire  şi  ajuns  la  culmea  nepătimirii  nu  mai  cunoaşte  deosebirea  între  al  său 
şi  al  altora,  sau  între  a  sa  şi  a  altuia,  sau  între  credincios  şi  necredincios,  între 
rob  şi  slobod,  sau  peste  tot  între  bărbat  şi  femeie;  ci  ridicat  mai  sus  de  tirania 


23  Epist.  cit.t  Col.  401. 

24  I  Ioan  IV,  20—21. 

25  Filocalia,  voi.  II,  întîia  sută  a  capetelor  despre  dragoste ,  p.  42. 

26  Ibidem. 

27  Ibidem. 

28  Ibidem,  A  doua  sută  a  capetelor  despre  dragoste,  p.  54. 

29  Ibidem,  A  treia  sută  a  capetelor  despre  dragoste,  p.  78. 

30  Romani  VIII,  8. 

31  Galateni  V,  24. 

32  Filocalia  voi.  II,  Suta  a  treia  a  capetelor  despre  dragoste ,  p.  88 — 89. 

33  Juan  Miguiel  Garrigues,  Maxime  le  Confesseur,  La  charitâ  avenir  divin 
de  Vhomme,  Paris,  1976,  179. 

patimilor  şi  căutând  la  firea  cea  una  a  oamenilor  priveşte  pe  toţi  la  fel  şi  are  faţă 
de  toţi  aceeaşi  dragoste*4.34 

Puterea  iubirii  uneşte  oeea  ce  era  divizat,  pentru  că  ea  uneşte  pe  oameni, 
incit  fiecare  este  pentru  fiecare,  unii  pentru  ceilalţi  şi  toţi  pentru  Dumnezeu.35 
„Dragostea  desăvârşită  nu  sfişie  firea  cea  unică  a  oamenilor,  luîndu-se  după  păre¬ 
rile  şi  înclinările  diferite  ale  voii  lor.  Ci  privind  pururea  la  ea  iubeşte  pe  toţi 
oamenii  la  fel . . .  De  aceea  şi  Domnul  şi  Dumnezeul  nostru  Iisus  Hristos,  arătîn- 
du-şi  dragostea  Sa  faţă  de  noi,  a  pătimit  pentru  toată  omenirea  şi  tuturor  le-a 
dăruit  nădejdea  învierii,  chiar  dacă  atîrnă  pe  urmă  de  fiecare  să  se  facă  pe  sine 
fie  vrednic  de  slavă,  fie  vrednic  de  chinuri44.36 

A-L  iubi  pe  Dumnezeu  înseamnă  a-L  sluji  cu  toată  fiinţa;  a-i  iubi  pe  semeni 
înseamnă  a  te  dărui  pe  tine  lor  pînă  la  jertfa  totală.  Comuniunea  în  iubire  cu 
toţi  oamenii  înseamnă:  „a  te  bucura  cu  cei  ce  se  bucură  şi  a  plânge  cu  cei  ce 
plâng*4.37  după  cuvin  tul  Sf.  Scripturi.  Filantropia  lui  Iisus  Hristos  trebuie  să 
rodească  în  filantropia  noastră,  „pentru  că  Dumnezeu  s-a  făcut  om  pentru  oameni 
din  dragoste44.38 

Iubirea  este  pentru  Sf.  Maxim  principiul  ipostatic  al  întregii  sinergii  divino- 
umane.  „Cel  ce  a  putut  dobîndi  dragostea  desăvârşită  şi  şi-a  întocmit  toată  viaţa 
potrivit  cu  aceasta,  acela  zice  „Doamne  Iisuse...  în  Duhul  Sfînt14.39  Prin  iubire 
omul  se  deschide  la  o  comuniune  cu  semenii  săi,  în  care  el  se  face,  ca  şi  Hristos, 
tuturor  toate.40 

Iubirea  este  un  mare  bun,  primul  dintre  bunuri,  binele  suprem,  pentru  că  ea 
uneşte  pe  om  cu  Dumnezeu  şi  pe  fiecare  cu  semenii  săi,  şi  astfel  ea  devine  unicul 
principiu  care  îndumnezeieşte  pe  oameni  şi-i  face  copărtaşi  la  iubirea  Trinităţii.41 

Dumnezeu  Iisus  Hristos,  în  iubirea  Sa  faţă  de  oameni  a  îndrumat  pe  oameni 
să  iubească  nu  numai  pe  cei  ce  le  doresc  binele,  ci,  mai  mult,  să  iubească  şi  pe 
vrăjmaşii  lor.  Desigur  că  această  poruncă  are  un  rol  deosebit  în  perspectivă  esha- 
tologică. 


II.  Virtutea  iubirii  şi  cunoaşterea  lui  Dumnezeu 

Iubirea  dă,  după  expresia  Sf.  Maxim,  aripi  cunoaşterii,  călăuzindu-1  pe  om 
către  Dumnezeu  pe  care-L  contemplă  atît  cit  îi  este  cu  putinţă,  pentru  că,  în 
acord  cu  Sfinţii  Părinţi  Sf.  Maxim,  susţine  ideea  că  omul  nu  va  putea  să  cunoască 
raţiunile  dumnezeieşti,  ci  numai  cele  ce  se  manifestă  în  lucrurile  Sale:  bunătatea, 
înţelepciunea,  pronia  şi  judecata.42 

O  altă  condiţie  necesară  cunoaşterii  progresive  a  lui  Dumnezeu  este  aceea  că 
dragostea  trebuie  să  fie  însoţită  de  rugăciune.  „Toate  virtuţile  —  spune  Sf. 
Maxim  —  ajută  mintea  să  cîştige  dragostea  dumnezeiască,  dar  mai  mult  ca  toate, 
rugăciunea  curată'*.43  Pentru  a  înţelege  ce  înseamnă  rugăciunea  neîntreruptă  către 
Dumnezeu,  Sf.  Maxim  ne  lămureşte  astfel:  „Rugăciunea  neîntreruptă  constă  în 
avea  mintea  alipită  de  Dumnezeu  cu  evlavie  multă*4. 44 

Sf.  Ioan  Evanghelistul  defineşte  cunoaşterea  lui  Dumnezeu  prin  cuvintele: 
„Cel  ce  nu  iubeşte,  n-a  cunoscut  pe  Dumnezeu,  pentru  că  Dumnezeu  este  dra¬ 
goste44.46  Nici  o  virtute  creştină,  nici  chiar  credinţa,  dacă  nu  este  însoţită  de 
virtutea  dragostei  nu  ne  duce  la  scopul  dorit  —  desăvârşirea.  „Precum  amintirea 


34  Filocalia  voi.  II,  Intîia  sută  a  capetelor  despre  dragoste,  p.  51. 

35  Epist.  II,  P.G.  91,  400  A— B. 

36  Filocalia  voi.  II,  întiia  sută  a  capetelor  despre  dragoste,  p.  48. 

37  Romani,  XII,  15. 

38  Epistola  44,  P.G.  91,  644  C.  645— B. 

39  Filocalia  voi.  II,  A  patra  sută  a  capetelor  despre  dragoste ,  p.  105. 

40  Juan  Miguel  Garrigues,  Maxim  le  Confesseur . . .,  op.  cit.,  p.  188. 

41  Ibidem,  p.  186. 

42  Filocalia  voi.  II,  A  doua  sută  a  capetelor  despre  dragoste,  p.  59 — 60. 

43  Ibidem,  întiia  sută  a  capetelor  despre  dragoste,  p.  39. 

44  Ibidem,  p.  15. 

45  Ioan,  IV,  8. 

focului  —  se  exprimă  Sf.  Maxim  —  nu  încălzeşte  trupul  la  fel  şi  credinţa  fără 
iubire  nu  lucrează  în  suflet  iluminarea  cunoştinţei" ,  sau  „precum  lumina  soarelui 
atrage  ochiul  cel  sănătos,  aşa  şi  cunoştinţa  lui  Dumnezeu  atrage  spre  Sine  în  chip 
firesc  mintea  curăţită  prin  dragoste".46  Şi  iarăşi  completează  Sf.  Părinte:  „Cel  ce 
s-a  învrednicit  de  cunoştinţa  dumnezeiască  şi  a  dobîndit  lumina  aceasta  prin 
dragoste,  nu  va  fi  tulburat  niciodată  de  duhul  slavei  deşarte",47  ceea  ce  denotă  că 
lumina  cunoştinţei  prin  dragostea  de  Dumnezeu  rodeşte  nepâtimirea. 

Din  aceste  sentinţe  cu  referire  la  posibilitatea  cunoaşterii  lui  Dumnezeu, 
alcătuite  de  Sf.  Maxim,  se  poate  desprinde  cu  limpezime  concluzia  că  nimeni  nu  se 
poate  apropia  de  El  decît  prin  virtutea  iubirii,  care  are  un  rol  hotărâtor  în  gnoso- 
logia  divinităţii. 

III.  Binefacerile  iubirii  faţă  de  Dumnezeu  şi  faţă  de  semeni 

Din  potirul  dragostei  faţă  de  Dumnezeu  şi  faţă  de  semeni  se  împărtăşesc  toţi 
oamenii  care  au  ajuns  în  posesia  acestei  virtuţi.  Cel  ce  iubeşte  pe  Dumnezeu 
trăieşte  fiinţial,  ontologic  actul  comuniunii  cu  El,  şi  simte  cum  în  cugetul  şi-n 
fiinţa  sa  se  coboară  liniştea  deplină  şi  pacea  lui  Dumnezeu. 

încă  de  pe  pămînt  iubirea  îşi  revarsă  din  belşug  darurile  sale  binefăcătoare 
asupra  aceluia  ce  s-a  pătruns  cu  adevărat  de  lumina  ei.  în  iubire  depăşirea  de 
sine  a  firii  spre  Dumnezeu  a  trecut  peste  faza  eforturilor,  a  învins  tot  ce  o  mai 
lega  de  alte  lucruri.  Iisus  Hristos  este  modelul  iubirii  desăvîrşite.  Aşa  cum  ne 
iubeşte  El  sîntem  datori  să-L  iubim  şi  noi. 

Sf.  Maxim,  amintind  de  porunca  iubirii  vrăjmaşilor  lăsată  de  Iisus  Hristos, 
ca  pe  o  piatră  de  încercare,  în  ajungerea  la  „starea  bărbatului  desăvârşit",  ne 
încredinţează  că  El  a  dat  această  poruncă  „ca  să  te  slobozeascâ  pe  tine  de  ură, 
de  întristare,  de  mînie  şi  de  ţinerea  în  minte  a  răului  şi  pentru  ca  să  te  învred¬ 
nicească  de  cea  mai  mare  avuţie,  care  este  dragostea  desăvârşită.  Căci  este  cu  ne¬ 
putinţă  să  o  aibe  pe  aceasta  cel  ce  nu  iubeşte  pe  toţi  oamenii  la  fel,  asemenea  lui 
Dumnezeu  şi  „vrea  ca  toţi  să  se  mîntuiască  şi  la  cunoştinţa  adevărului  să  vie".48 

Roadele  dragostei  sînt  multe  şi  binefăcătoare  atît  pentru  viaţa  de  aici  cît  şi 
pentru  viaţa  viitoare.  Dragostea  este  mama  tuturor  virtuţilor;  prin  ea  se  valo¬ 
rifică  acestea  şi  le  dă  un  caracter  divin;  ea  uneşte  pe  oameni  în  marea  familie 
a  lui  Dumnezeu;  ea  vede  în  fiecare  frate  al  tău  chipul  lui  Dumnezeu;  ea  îl  îmbo¬ 
găţeşte  lăuntric  pe  cel  ce  o  are.  Aşa  cum  Dumnezeu  nu  poate  fi  Dumnezeu  dacă 
nu  este  dragoste,  tot  aşa  şi  omul  nu  poate  fi  om  cu  adevărat  dacă  nu  este  stăpâ¬ 
nit  în  sufletul  său  şi-n  conduita  sa  de  iubire.  Prin  dragoste  cunoaştem  şi  înţelegem 
şi  lucrurile  divine.  Prin  dragoste  ne  apropiem  şi  ne  cunoaştem  unii  pe  alţii.  Dra¬ 
gostea  faţă  de  Dumnezeu  şi  faţă  de  semenii  noştri  aduce  pacea  între  noi  şi  Dum¬ 
nezeu  şi  între  noi  şi  aproapele  nostru,  pentru  că  „Dragostea  este  îndelung  răbdă¬ 
toare,  dragostea  este  plină  de  bunătate,  dragostea  nu  pizmuieşte,  dragostea  nu  se 
laudă,  nu  se  umple  de  mînie  . . .,  nu  se  bucură  de  rău,  ci  se  bucură  de  adevăr; 
toate  le  suferă,  toate  le  crede,  toate  le  nădăjduieşte,  toate  le  rabdă.  Dragostea 
niciodată  nu  cade".49 


Concluzii 

—  Virtutea  iubirii  creştine  este  virtutea  prin  excelenţă. 

—  Prin  iubire  putem  ajunge  aici  pe  pămînt  la  o  comuniune  cu  Dumnezeu. 

—  Virtutea  iubirii  a  constituit  pentru  Sf.  Maxim  Mărturisitorul  esenţa  şi 
scopul  vieţii  sale  în  relaţia  cu  Dumnezeu  şi  cu  semenii. 


46  Filocalia  voi.  II,  Intîia  sută  a  capetelor  despre  dragoste,  p.  41. 

47  Ibidem,  p.  43. 

43  I  Tim.  II,  3;  Vezi  şi  Filocalia  voi  II,  Intîia  sută  a  capetelor  despre  dra¬ 
goste ,  p.  46. 

49  I  Cor.  XIII,  4—8. 

—  In  lucrarea  sa  Capete  despre  dragoste,  Sf.  Maxim  îşi  dezvoltă  în  toată  stră¬ 
lucirea  teologia  dragostei  creştine,  luînd  ca  izvor  de  inspiraţie  Sf.  Scriptură  şi 
experienţa  vieţii  sale. 

—  Potrivit  cuvintelor  Sf.  Maxim,  în  iubire  se  realizează  unirea  tuturor  oame¬ 
nilor  între  ei  şi  între  ei  şi  Dumnezeu.  Intre  iubirea  faţă  de  Dumnezeu  şi  faţă  de 
oameni  este  o  relaţie  reciprocă,  indisolubilă. 

—  Iubirea  faţă  de  Dumnezeu  şi  faţă  de  semeni  rodeşte  nepătimirea,  pentru 
că  ea  înalţă  pe  om  pe  cea  mai  înaltă  treaptă  a  existenţei  —  la  sfinţenie. 

—  Intr-un  număr  impresionant  de  sentinţe,  Sf.  Maxim  Mărturisitorul  con¬ 
damnă  cu  desăvîrşire  iubirea  de  sine,  ca  pe  ceva  potrivnic  firii  şi  voinţei  lui 
Dumnezeu.  Din  ea  decurg  toate  relele  şi  patimile  posibile. 

—  Prin  iubire  credinciosul  poate  urca  scara  cunoaşterii  progresive  a  lui 
Dumnezeu,  şi  se  poate  bucura  de  plinătatea  bunătăţilor  Sale,  şi  aici  pe  pămînt 
şi  în  ceruri. 


Pr.  drd.  Liviu  Ştefan 


CINSTIREA  SFINTELOR  ICOANE  ÎN  SCRIERILE  SF.  GHERMAN  I 

PATRIARHUL  CONSTANTINOPOLULUI 

1.  Preliminarii 

S-au  împlinit  în  anul  1987,  1200  de  ani  de  la  al  şaptelea  şi  ultimul  sinod 
ecumenic  (Niceea  787);  cînd  prin  oros-ul  sinodal,  citit  înaintea  membrilor  sino¬ 
dului  adunaţi  în  marea  Biserică  a  înţelepciunii  Divine  din  Niceea,  de  către  epis¬ 
copul  Teodor  de  Taurianum,  Ortodoxia  a  fost  restabilită  din  tulburarea  provocată 
de  lupta  împotriva  cinstirii  sfintelor  icoane,  iar  învăţătura  Bisericii  Creştine  se 
îmbogăţea  cu  o  explicită  expunere  a  teologiei  icoanelor. 

După  frămîntări  ce  tulburaseră  adînc  Biserica  din  Răsărit  şi  duraseră  aproape 
două  secole,  ducînd  la  dezlănţuiri  şi  dispute  furtunoase  între  cele  două  partide, 
cultul  sfintelor  icoane  a  fost  restabilit  pe  temeiul  adevărului  dogmatic  şi  istoric, 
fiind  recunoscut  ca  o  învăţătură  din  totdeauna  a  Bisericii  lui  Hristos  cel  răstignit 
şi  înviat. 

Biruinţa  Ortodoxiei  apărea  aşadar  ca  o  încununare  a  luptelor  duse  de  icono¬ 
duli  contra  duşmanilor  sfintelor  icoane,  pe  parcursul  celor  200  de  ani  de  dispute 
teologice,  care  de  cele  mai  multe  ori  se  suprapuneau  celor  politice,  dispute  la  care 
un  rol  de  seamă  şi  l-au  adus  o  serie  de  mari  sfinţi,  părinţi,  teoreticieni  abili  şi 
apărători  încercaţi  ai  cultului  Sf.  Icoane,  care  au  excelat  prin  clarviziunea  şi  eru¬ 
diţia  lor,  şi  care  au  demonstrat  convingător  legitimitatea  şi  necesitatea  sfintelor 
icoane,  în  viaţa  de  credinţă  şi  evlavie  a  Bisericii. 

Intre  aceşti  corifei,  un  loc  de  frunte  îl  ocupă  Sf.  Gherman  patriarh  al 
Constantinopolului  (650 — 733),  ca  unul  care  a  luat  cel  dintîi  atitudine  hotărîtă  faţă 
de  curentul  iconoclast  şi  care  pentru  aportul  său  deosebit  adus  la  lămurirea  şi 
fundamentarea  scripturistică  şi  patristică  a  problemei  icoanelor  şi-a  atras  un  bine¬ 
meritat  titlu  de  „teolog  şi  apărător  al  icoanelor44  alături  de  marii  teoreticieni  Ioan 
Damaschin,  Teodor  Studitul  şi  Nichifor  al  Constantinopolului. 

i 

2.  Viaţa  şi  activitatea  Sf.  Gherman,  patriarhul  Constantinopolului 

In  ceea  ce  priveşte  cronologia  vieţii  Sf.  Gherman,  biografii  sînt  unanimi  în 
a  recunoaşte  că  pe  scena  vieţii  bizantine  a  secolului  VII,  personalitatea  sa  joacă  un 
rol  însemnat. 

S-a  născut  în  jurul  anului  650  la  Constantinopol  şi  se  pare  că  aparţinea  uneia 
dintre  cele  mai  mari  şi  mai  ilustre  familii  din  Bizanţ.* 1  A  primit  o  educaţie  aleasă, 
urmînd  cursurile  unei  renumite  şcoli  de  drept  din  Constantinopol.  Tatăl  său, 
patriciul  Justinian,  se  bucura  de  mare  trecere  la  curtea  împăratului  Heraclius 
(610 — 641),  fiind  un  om  influent,  lucru  pentru  care  a  fost  ucis  din  porunca  împă- 


•  Lucrare  de  seminar  susţinută  în  cadrul  cursurilor  de  doctorat  în  teologie, 
la  catedra  de  Teologie  dogmatică  şi  simbolică  de  la  Institutul  Teologic  Universitar 
din  Sibiu,  sub  îndrumarea  P.  C.  Pr.  Prof.  Dr.  Ioan  I.  Ică,  care  a  dat  şi  avizul  spre 
a  fi  publicată. 

1  F.  Cayrd,  Germain  (Saint)  patriarche  de  Constantinople,  art.  în  Dictionnaire 
de  Theologie  Catholique,  t.  VI,  col.  1300. 

râtului  Constantin  al  IV-lea  Pogonatul  (668 — 685),  pe  motiv  că  ar  fi  fost  amestecat 
într-un  complot  împotriva  lui  Constant  II  (641 — 668).  Protestând  împotriva  uciderii 
tatălui  său,  Gherman  a  fost  făcut  eunuc  şi  apoi  preot  la  Sf.  Sofia,  aproximativ  la 
vîrsta  de  30  de  ani. 

Datorită  pregătirii  sale  şi  a  prestigiului  său  moral  a  ajuns  în  fruntea  cleru¬ 
lui  bisericii  Sf.  Sofia. 

In  această  calitate  Sf.  Gherman  se  va  număra  printre  campionii  sinodului 
din  681  care  va  condamna  monoteismul  profesat  de  Serghie,  Pyrrus,  Petru,  Pavel 
şi  Ioan.2 

Ajunge  apoi  mitropolit  al  Cizicului  în  urma  activităţii  deosebite  desfăşurate 
la  sinodul  quinisext,  fără  a  se  şti  precis  la  ce  dată  a  fost  investit  în  această  înaltă 
demnitate. 

Istoricul  Baronius,  urmat  de  Pagi,  Hefele  şi  alţi  istorici  şi  cercetători,  urmind 
pe  cronicarul  Teofanes  şi  Nichifor,  cred  că  Sf.  Gherman  ca  mitropolit  de  Cizic  ar 
fi  cedat  „din  iconomie44  împreună  cu  patriarhul  Ioan  al  Vl-lea  şi  cu  Andrei  al 
Cretei,  violenţelor  de  care  s-a  folosit  împăratul  la  sinodul  din  712,  care  avea 
drept  ţel  înviorarea  doctrinei  monotelite  şi  abrogarea  hotăririlor  sinodului  din  681. 

Alţii  cred  că  nu  poate  fi  acceptată  o  astfel  de  supoziţie  şi  consideră  că  de 
fapt  Sf.  Gherman  a  fost  expulzat  de  împărat  din  dioceza  sa  şi  s-ar  fi  retras  la 
mănăstirea  Chora  din  Constantinopol.3 

In  anul  713,  odată  cu  venirea  pe  tron  a  împăratului  Anastasie,  care  era  un 
ortodox  convins,  Sf.  Gherman  revine  la  scaunul  său  episcopal,  la  fel  ca  şi  ceilalţi 
episcopi  exilaţi  de  fostul  împărat. 

După  moartea  patriarhului  Ioan  al  Vl-lea,  întîmplată  la  11  august  715,  Sf. 
Gherman  este  ales  patriarh  de  Constantinopol  şi  îndată  după  alegere,  convoacă  un 
sinod  format  din  100  de  episcopi,  care  proolamă  oficial  credinţa  ortodoxă  şi  anate- 
matizează  pe  autorii  şi  susţinătorii  monotelismului.4 

Primii  10  ani  ai  domniei  dinastiei  Isaurilor  au  fost  în  general  liniştiţi.  Din 
această  epocă  se  păstrează  cîteva  omilii  pline  de  pietate  şi  credinţă  şi  un  număr 
însemnat  de  imne  religioase  închinate  Maicii  Domnului,  apărătoarea  marii  cetăţi 
a  Constantinopol  ului  de  multe  ori  aflată  în  pericol. 

Anul  725,  anul  primului  edict  iconoclast,  aduce  cu  el  multe  tulburări,  dar 
Sf.  Gherman  începînd  de  acum  şi  pînă  la  data  demisionării  din  730,  va  lupta  cu 
multă  energie  împotriva  iconoclasmului  oficial  profesat  de  împărat. 

La  început  împăratul  Leon  al  III-lea  nu  dădu  multă  importanţă  patriarhului, 
intrucît  spera  că  moartea  nu  va  întîrzia  să-l  scape  de  acest  bătrîn  de  90  de  ani, 
dar  în  728  se  hotărî  sau  să-l  atragă  de  partea  sa  sau  să-l  scape  de  el. 

Primul  edict  al  celui  ce  se  considera  „împărat  şi  preot44,  a  fost  precedat  „de 
o  adevărată  campanie  de  propagandă  condusă  de  împărat  şi  destinată  a  convinge 
poporul  că  cinstirea  icoanelor  este  o  manifestare  de  idolatrie  care  provoacă  mînia 
lui  Dumnezeu  şi  explică  coate  nenorocirile  imperiului44.5 

„Incredinţează-mă  —  îi  scrie  Leon  al  III-lea  Isaurui,  papei  Grigorie  II  (715 — 
731)  —  că  ni  s-a  predat  să  venerăm  şi  să  ne  închinăm  la  ceea  ce  este  făcut  de 
mînă  omenească  şi  atunci  mărturisesc  şi  eu  că  acolo  este  legea  lui  Dumnezeu44.6 

Refuzul  papei  la  ideile  iconoclaste  ale  lui  Leon  îl  făcu  pe  împărat  să-şi 
modifice  atitudinea  faţă  de  patriarh.  In  timp  ce  în  727  încerca  sâ-1  oblige  pe 
patriarh  (anaidos  to  makario  Ghermano  prosetribeto),  să  semneze,  acum  patriarhul 
încerca  să-l  cîştige  pe  Leon  al  III-lea  Isaurui  prin  linguşiri  (logois  thopevtikois) 7 
Sf.  Gherman  crezu  că  poate  astfel  să-l  înduplece  pe  împărat  să  renunţe  la  ideile 
sale  şi  în  acest  scop  scrise  o  scrisoare  papei,  în  care-i  dezvăluia  gîndul  său,  acela 


2  Mansi  Concil.  t.  XII,  col.  257. 

3  F.  Cayrd  art.  cit.  col.  1302. 

4  Ibidem,  col.  1302. 

5  Louis  Brehier,  Sur  un  text  relatif  au  debut  de  la  querelle  iconoclaste,  in 
Echos  d’Orient  1938,  janvier-juin,  p.  21. 

6  Mansi,  Concil,  t.  XII,  959  E. 

7  C.  Ostrogorsky,  Les  dâbuts  de  la  querelle  des  images  în  Mâlanges  Charles 
Diehl",  t.  I,  Paris,  1930,  p.  236. 

de  a-1  converti  pe  împărat.  Această  scrisoare  a  patriarhului  nu  ni  s-a  păstrat,  dar 
avem  răspunsul  papei  care-i  trimite  lui  Gherman  felicitări  pentru  succesele  sale* 

împăratul  a  avut  o  nouă  întrevedere  cu  Gherman  fără  să  reuşească  să-l 
atragă  de  partea  iconoclasmului. 

„împărate  —  îi  spuse  Gherman  cu  acest  prilej  —  aminteşte-ţi  de  ceea  ce  ai 
promis  la  încoronarea  ta  şi  cum  ai  luat  pe  Dumnezeu  ca  martor  că  nu  vei 
schimba  nimic  din  predania  Bisericii.  Să  ştii  împărate  că  creştinii  nu  adoră 
icoanele,  dar  ei  le  cinstesc  pentru  că  ele  le  amintesc  de  sfinţi  şi  de  virtuţile  lor. 
Pictura  este  o  istorie  prescurtată  a  religiei  pentru  creştini  şi  nicidecum  o  ido¬ 
latrie**.9 

In  urma  refuzului  categoric,  slujindu-se  de  ucenicul  patriarhului,  sincelul 
Anastasie,  împăratul  îl  prezintă  ca  pe  un  revoltat  pentru  a  justifica  atitudinea  sa, 

Convocat  la  17  ianuarie  730,  un  consiliu  de  stat  la  palat,  împăratul  încercă 
din  nou  sâ-1  cîştige  de  partea  sa  pe  Gherman.  Acesta  răspunse  că  nu  se  poate 
modifica  nimic  din  tezaurul  credinţei  decît  printr-un  sinod  ecumenic  şi  a  refuzat 
să  semneze,  dîndu-şi  demisia  în  public  zicînd:  „Dacă  eu  sînt  Iona,  aruncaţi-mă  în 
mare,  dar  împărate,  fără  un  sinod  ecumenic  eu  nu  pot  să  aduc  inovaţii  în  materie 
de  credinţă4*.10 

Două  zile  mai  tîrziu,  Sf.  Gherman  pleacă  la  proprietatea  sa  de  la  Platarion, 
lăsînd  scaunul  patriarhal  ambiţiosului  Anastasie  care  aprobă  punctul  de  vedere 
al  împăratului,  astfel  că  „edictul  împotriva  icoanelor  nu  era  dat  numai  în  numele 
împăratului  ci  şi  al  Bisericii**.* 11  Acesta  a  şi  fost  întronizat  duminică  22  ianuarie 
şi  a  trimis  pape,  sinodiconul  sinodului  iconoclast.  Grigorie  II  l-a  refuzat  însă 
categoric.12 

In  singurătatea  de  la  Platarion  Sf.  Gherman  va  compune  celebra  sa  lucrare 
„De  haeresibus  et  synodis4*,13  judeeînd  prin  prisma  circumstanţelor  în  care  el  se 
găsea  cînd  scria,  lucrare  pe  care  cardinalul  Angelo  May  o  considera  o  adevărată 
„gemulla**  (perlă).14  In  această  lucrare,  se  ocupă  de  promotorii  fiecărei  erezii,  de 
învăţăturile  lor  şi  de  sinoadele  care  le-au  condamnat,  începînd  cu  Simon  Magul  şi 
continuînd  pînă  la  iconoclasm.  Alături  de  această  lucrare,  a  mai  scris  „Despre 
limitele  vieţii4* 15  în  care  se  ocupă  pe  larg  de  sensul  vieţii  creştine,  precum  şi  dteva 
lucrări  omiletice  închinate  în  special  Sf.  Fecioare  Maria,  astfel  că  alături  de  Sf. 
Andrei  episcopul  Cretei,  Sf.  Gherman  a  fost  unul  dintre  cei  noi  mari  apărători  ai 
cultului  Sf.  Fecioare  Maria  în  epoca  lor,  precum  şi  unul  dintre  cei  noi  mari  pro¬ 
pagatori  al  lui.16 

A  scris  de  asemenea  şi  cîteva  .imne  liturgice  care  au  fost  incluse  în  serviciul 
divin  al  unor  sărbători  din  cursul  anului  bisericesc,  precum  şi  o  lucrare  „împotriva 
Armenilor**. 

Pe  lîngă  cele  amintite,  şi  care  ni  s-au  păstrat,  căci  după  mărturia  biografului 
lui,  Leon  al  III-lea  a  pus  să  se  ardă  scrierile  Sf.  Gherman,  mai  avem  două  scri¬ 
sori  adresate  unor  episcopi  iconoclaşti  din  Asia  Mică  din  care  reiese  învăţătura  sa 
cu  privire  la  Sf.  Icoane  şi  de  care  ne  vom  ocupa  în  cele  ce  urmează. 


8  Răspunsul  papei  a  fost  scris  la  sfîrşitul  lui  729,  sau  la  începutul  Iui  730, 
înainte  în  orice  caz  de  a  face  cunoştinţă  cu  depunerea  lui  Gherman  care  a  avut 
loc  la  17  ianuarie  730.  Cu  siguranţă  că  Gherman  n-a  putut  scrie  papei  o  scrisoare 
optimistă  după  a  doua  întâlnire  cu  împăratul  şi  nici  după  prima,  pentru  că  Leon 
al  III-lea  dădea  dovadă  mereu  de  „obrăznicie  şi  dispreţ44  cum  admite  Andreev, 
German  i  Tarasi ,  patriarchi  Constantinopolskie,  Moscova,  1907,  dtat  după  C.  Ostro- 
gorsky,  op.  cit.  p.  237. 

9  L'abbe  Rivaux,  Cours  d'histcnre  ecclesiastique ,  Lyon,  1864,  p.  134. 

10  F.  Cayr6,  art.  cit.  coli.  1304. 

11  A.  A.  Vasiliev,  Histoira  de  Vempire  byzantin,  Paris,  1932,  t.  1,  p.  343. 

12  C.  Ostrogorsky,  op.  cit.,  p.  235. 

13  P.  G.  voi.  98,  col.  40 — 88. 

14  F.  Gayrd,  art.  cit.  col.  1305. 

15  P.  G.  val.  98,  col.  89—132. 

16  F.  Cayrd,  art.  cit.  col.  1306. 

A  murit  in  jurul  anului  733  şi  a  fost  înmormântat  la  mănăstirea  Ohora.  în 
anul  754  a  fost  excomunicat  de  sinodul  iconoclast  ţinut  la  această  dată  la  Hieria 
şi  numele  său  a  fost  şters  din  diptice  şi  socotit  ca  „nehotărît  şi  adorator  al  lem- 
nului“,17  nefiind  reabilitat  definitiv  decit  de  sinodul  VII  ecumenic  (Niceea  787). 

Prin  întreaga  sa  activitate  pusă  în  slujba  apărării  dreptei  credinţe  şi  a  cul¬ 
tului  sfintelor  icoane,  patriarhul  Gherman  al  Constantinopolului  rămîne  ca  una  din 
marile  personalităţi  ale  lumii  ortodoxe,  alături  de  alţi  corifei  ai  dreptei  credinţe. 

Biserica  Ortodoxă  îl  serbează  la  12  mai  şi-l  socoteşte  „turn  de  întărire  tot¬ 
deauna,  stîLp  neclintit  al  credinţei  şi  Bisericii,  dumnezeiască  podoabă,  apărător  al 
Bisericii  lui  Hristos  întru  care  se  laudă  pururea  marea  taină  a  dreptei  credinţe4*. 
(Mineiul  pe  Mai;  icosul  Sf.  Gherman). 

3.  Clerul  iconoclast  din  Asia  Mică  şi  motivele  scrierii  epistolelor  Sf.  Gherman 

Intre  episcopii  care  s-au  pus  încă  de  la  început  în  slujba  doctrinei  icono¬ 
claste  se  cunosc  mai  ales  trei,  toţi  din  Asia  Mică  şi  anume:  Teodosie  de  Efes, 
Toma  de  Claudiopolis  şi  Constantin  de  Nacolia. 

Cu  aceşti  doi  din  urmă  a  avut  mult  de  lucru  Sf.  Gherman  şi  atitudinea  sa 
faţă  de  inovaţiile  lor  este  concretizată  în  cele  două  scrisori  adresate  acestora,  în 
care  caută  sâ-i  aducă  pe  făgaşul  cel  bun  al  credinţei. 

Reprezentantul  patriarhului  Oriental  la  sinodul  de  la  Niceea  (787),  monahul 
Ioan  din  Ierusalim,  afirmă  că  de  fapt  cearta  iconoclastă  a  fost  declanşată  în 
Bizanţ  de  către  episcopul  de  Nacolia  căci  conchide  expunerea  sa  în  faţa  sinodului 
astfel:  „Touton  akykous  psevdoepisoopos  Nakolias  kai  oi  kat’avton  emimysanto 
tous  paranomous  Ioudaious  kai  asebeis  Arabas44.18 

Pentru  cronicarul  Teofanes  însă,  împăratul  Leon  al  II Mea  Isaurul  este  prin¬ 
cipalul  promotor  al  disputei  iconoclaste,  episcopul  de  Nacolia  nu  este  decît,  la  fel 
ca  şi  alţii,  un  partizan  al  aceleiaşi  idei  novatoare  în  doctrina  creştină.19 

Cert  este  că  în  izvoarele  secolului  VIII,  episcopul  de  Nacolia  este  formal  şi 
frecvent  desemnat  ca  „ereziah":  „Căci  începutul  ereziei  din  el  s-a  făcut44  .  20  va  zice 
în  a  patra  şedinţă  a  celui  de-al  şaptelea  sinod  ecumenic,  preşedintele  adunării, 
patriarhul  de  Constantinopol  Tarasie,  şi  apoi  „aşa  precum  v-am  spus  mai  înainte 
preacinstiţi  fraţi  introducătorul  acestei  noutăţi  a  fost  bărbatul  spus  mai  înainte, 
episcopul  Nacoliei44.21 

Însuşi  patriarhul  Gherman  in  tratatul  său  „De  haeresibus  et  synodis44  pe  care 
a  scris-o  după  depunerea  sa  „intr-un  moment  cind  nu  mai  avea  nimic  de  pierdut44, 
declară  că  Constantin  episcopul  Nacoliei  a  fost  „hexarkhos  te  kai  igitor44  al  miş¬ 
cării  iconoclaste.22 

O  importanţă  deosebită  o  are  în  acest  scop  corespondenţa  patriarhului,  ale 
cărui  scrisori  se  constituie  în  ,,surse  istorice  de  primă  valoare44  ,23  ce  pun  în  lumină 
situaţia  existentă  in  imperiu  ca  urmare  a  disputelor  iconoclaste. 

înainte  de  intervenţia  lui  Leon  al  III-lea  în  problema  icoanelor,  atît  Con¬ 
stantin  de  Nacolia  cît  şi  Toma  de  Claudiopolis  s-au  aflat  la  Constantinopol,  unde 
au  avut  prilejul  să  se  întreţină  cu  patriarhul  Gherman,  dar  cu  siguranţă  că  aceste 
intîlniri  le-au  dat  ocazia  să  cunoască  atitudinea  fermă  a  patriarhului,  deja  ajuns 
la  virstă  venerabilă,  faţă  de  iconoclasm  ce  se  profila  la  orizont  ca  o  nouă  primej¬ 
die  pentru  pacea  şi  liniştea  Bisericii. 


17  Hefele  —  Leclercg,  Histoire  des  Conciles.  Paris  1910  t.  III,  partea  II, 
p.  703—704. 

18  Mansi,  XII,  200  A,  cit.  la  Ostrogorsky. 

19  C.  Ostrogorsky,  art.  cit.  p.  235. 

20  Mansi  XII  105  A  şi  P.  G.  98,  col.  161  D. 

21  Ibidem  XII,  108  A  şi  P.  G.  98,  col.  162  D. 

22  De  haeresibus  et  synodis,  P.  G.  98  col.  87. 

23  C.  Ostrogorsky,  op.  cit.  p.  236  (Singur  I.  D.  Andreef,  German  i  Tarasi 
patriarchi  Constantinopolski  (Sergiev  —  Posad  1907),  le-a  acordat  acestor  scrisori 
atenţia  pe  care  le-o  conferă  importanţa  lor  istorică. 

Gherman  ştia  cu  siguranţă  de  simpatia  episcopului  de  Nacolia  pentru  noua 
învăţătură  iconoclastă,  fiind  anunţat,  mai  bine  zis  atenţionat,  de  mitropolitul  Ioan 
al  Synadei,  de  care  depinde  eparhia  Nacoliei,  motiv  pentru  care  l-a  chemat  la 
sine.34 

întrebat,  acesta  recunoaşte  faptul  că,  cultul  sfintelor  icoane  ar  contraveni 
prescripţiei  vetero-testamentare,  privitoare  la  interzicerea  oricărei  reprezentări  a 
divinităţii. 

Gherman  îi  arătă  adevăratul  înţeles  al  textelor  scripturistice  şi  întrucît  se 
arătă  partizan  energic  al  cultului  icoanelor,  Constantin  de  Nacolia  simulă  o  supu¬ 
nere  la  ideile  sale.  Gherman  a  crezut  atunci  că  poate  sâ-1  asigure  pe  mitropolitul 
Synadei  de  întoarcerea  sufraganului  său  şi  îi  scrise  acestuia  o  scrisoare25  în  care-i 
relata  detaliat  discuţia  purtată  cu  Constantin  de  Nacolia  precum  şi  argumentarea 
biblică  şi  patristică  privind  legitimitatea  cultului  sfintelor  icoane.  Sf.  Gherman 
păru  atît  de  încredinţat  de  căinţa  episcopului  Nacoliei,  încît  îi  dădu  acestuia  per¬ 
sonal  răspunsul,  rugindu-l  să  i-o  dea  mitropolitului  Său  Ioan. 

Dar  la  reîntoarcere  în  eparhia  Sa,  Constantin  îşi  schimbă  brusc  atitudinea 
şi  nu-i  mai  transmise  mitropolitului  său  scrisoarea  patriarhului.  Aflînd  de  cele 
întîmplate  Gherman  a  trimis  o  scrisoare  lui  Constantin  de  Nacolia  în  care-i  po¬ 
runcea  să  predea  scrisoarea  primită,  iar  în  cazul  în  care  nu  se  va  supune  îi  inter¬ 
zicea  comuniunea.26 

Cu  toate  acestea  Constantin  persistă  încă  în  greşala  sa,  profesînd  pe  mai 
departe  rătăcirile  iconoclaste,  motiv  pentru  care  Sf.  Gherman  însuşi  îl  va  numi 
mai  tîrziu  „şeful  disputei  iconoclaste". 

Dacă  Constantin  de  Nacolia  făcu  patriarhului  Gherman  o  surpriză  nebănuită, 
o  surpriză  mai  mare  şi  peste  aşteptări  îi  rezervă  patriarhului  şi  episcopul  Toma 
de  Claudiopolis. 

In  decursul  şederii  sale  la  Constant inopol,  acesta  „n-a  spus  nici  un  cuvînt 
despre  icoane",  după  remarca  lui  Gherman  (otidena  logon  kekiyken  imin  pote  peri 
eikonon),27  dar  după  reîntoarcerea  sa  în  eparhie  se  arăta  atît  de  zelos  propovă¬ 
duitor  al  iconoclasmului  încît  puse  să  fie  scoase  afară  icoanele  din  Biserici. 

Sf.  Gherman  deci  a  fost  nevoit  să-i  adreseze  şi  lui  un  avertisment. 

Brusca  schimbare  în  atitudine  a  celor  doi  ierarhi  după  supunerea  arătată 
patriarhului  la  început,  ne  lasă  să  înţelegem  că  întîlnirilor  lor  cu  împăratul  Leon 
al  III-lea  Isaurul  au  avut  succesul  dorit  de  ei  şi  că  erau  mai  mult  decît  siguri  de 
sprijinul  puterii  centrale  în  momentul  întoarcerii  la  eparhiile  lor. 

Din  scrisorile  Sf.  Gherman  reiese  clar  progresul  iconoclasmului  şi  tulburările 
pe  care  acesta  le  producea  în  Imperiu. 

Astfel,  din  scrisoarea  către  Ioan  de  Synada,  se  simte  un  ton  de  siguranţă  al 
autorului  şi  ea  are  scopul  de  a  linişti  pe  destinatar  cu  privire  la  noua  erezie. 

In  scrisoarea  de  avertisment  adresată  episcopului  de  Nacolia,  cazul  acestui 
episcop  apare  ca  un  caz  izolat  care  nu  prezintă  prea  mare  pericol  pentru  Bise¬ 
rică,  dar  în  schimb  în  scrisoarea  adresată  lui  Toma  de  Claudiopolis,  se  simte  o 
tulburare  profundă  a  Sf.  Gherman,  pentru  că  mişcarea  iconoclastă  a  făcut  între 
timp  mari  progrese  şi  a  început  a  tulbura  oraşe  întregi  „acum  însă  multe  cetăţi 
şi  mulţime  de  popoare  nu  puţine  se  găsesc  în  această  tulburare44.28 

Această  scrisoare  este  anterioară  intervenţiei  împăratului  în  disputa  icono¬ 
clastă,  căci  Gherman  citează  lui  Toma  exemplul  „evsebestatoi  Kaiphilohristoi  imon 
basileis)"  29  care  mărturisesc  respectul  cuvenit  icoanelor  sfinte. 

Scrisoarea  către  Toma  de  Claudiopolis  a  fost  scrisă  în  răstimpul  gravelor 
tulburări  din  Bizanţ  în  legătură  cu  problema  icoanelor  pe  care  apoi  edictul  imperial 
al  lui  Leon  al  III-lea  le  va  precipita  şi  agrava. 


24  C.  Ostrogorsky,  op.  cit.  p.  237. 

25  P.  G.  98  col.  156—161. 

26  P.  G.  98  col.  164  C. 

27  P.  G.  98  col.  164. 

28  P.  G.  98,  col.  184  C. 

29  Ibidem,  col.  185  C. 

Aceste  trei  scrisori  au  fost  citite  la  al  doilea  sinod  de  la  Niceea  şi  aprobate 
fără  rezerve  şi  prin  intermediul  actelor  sinodului  ne-au  parvenit  şi  nouă.30 

Din  ele  putem  observa  doctrina  sa  cu  privire  la  Sf.  Icoane  şi  la  legitimitatea 
cultului  lor. 

Deşi  nu  este  aşa  de  dezvoltată  ca  cea  a  unui  Ioan  Damaschin  sau  Teodor 
Studitul,  totuşi  ea  are  o  importantă  deosebită  pentru  că  în  ea  se  află  ,rprima 
voce  a  tradiţiei  care  ia  atitudine  împotriva  noutăţilor  iconoclaste4*.31 


4.  Obiecţiunile  iconoclaste  şi  respingerea  lor  la  Sf.  Gherman  al  Constantinopolului 

Principala  acuzaţie  adusă  cultului  icoanelor  de  către  adversari  era  că  prin 
cinstirea  icoanelor  se  abate  cinstirea  datorată  doar  lui  Dumnezeu,  intr-o  cinstire 
adusă  obiectelor  făcute  de  mina  omului,  deci  aceasta  n-ar  fi  decît  o  idolatrie 
reînviată. 

Acest  lucru  părea  să  se  sprijine  cu  toată  fermitatea  pe  porunca  a  doua  a 
Decalogului:  „să  nu-ţi  faci  chip  cioplit  şi  nici  un  fel  de  asemănare  a  nici  unui 
lucru  din  cîte  sînt  în  cer,  sus,  şi  din  cîte  sînt  pe  pâmînt,  şi  din  cîte  sînt  în  apele 
de  sub  pâmînt!4'  (Ieşire,  20,  4). 

Această  obiecţiune  se  află  adusă  şi  de  către  episcopul  Constantin  al  Nacoliei 
în  sprijinul  ideilor  sale  iconoclaste  şi  va  fi  adusă  ca  argument  şi  de  către  Toma  de 
Claudiopolis,  şi  ea  se  va  perpetua  pînă  la  sfîrşitul  iconoclasmului  şi  va  fi  adusă 
ca  argument  şi  de  către  reformatorii  secolului  al  XVI-lea. 

Sf.  Gherman  le  răspunde  astfel  iconoclaştilor,  interpretînd  corect  textul  din 
(Le  vi  tic)  20,  4: 

„Noi  —  îi  răspundem  (lui  Constantin  de  Nacolia)  scrie  el  lui  Ioan  mitro¬ 
politul  Synadei  —  că  credinţa,  cultul  şi  adorarea  creştinilor  se  aduce  numai  unuia 
şi  singurului  Dumnezeu,  precum  este  scris  să  te  închini  Domnului  Dumnezeului  tău 
şi  numai  Lui  să-i  slujeşti"  şi  lauda  noastră  şi  cinstirea  noastră  nu  se  aduce  decît  Lui, 
atît  din  partea  puterilor  netrupeşti  şi  sfinte,  care  sînt  în  cer,  cît  şi  din  partea 
puterilor  netrupeşti  şi  sfinte,  care  sînt  în  cer,  cît  şi  din  partea  celor  care  pe 
pâmînt  fiind  au  cunoscut  calea  adevărului,  precum  şi  în  Bisericile  lui  Hristos, 
pretutindeni  se  preamăreşte  şi  se  laudă  Sfînta  Treime  într-0  singură  stăpînire  şi 
dumnezeire  după  cum  şi  un  singur  Dumnezeu  de  către  noi  se  mărturiseşte,  şi  nu 
este  în  afară  de  El,  cel  ce  domneşte  în  puterea  veacului  său,  prin  care  au  fost 
făcute  toate  fie  cele  văzute,  fie  cele  nevăzute;  adică  Tatăl  şi  Fiul  şi  Sf.  Duh, 
Sfînta  de  o  fiinţă  şi  de  viaţă  făcătoare  Treime.  In  care  credem  şi  pe  care  o  măr¬ 
turisim  şi  sîntem  botezaţi  în  numele  Tatălui  şi  al  Fiului  şi  al  Sf.  Duh,  precum 
ne-a  învăţat  însuşi  Dumnezeu  Cuvîntul,  care  s-a  întrupat  şi  s-a  făcut  om 
Domnul  nostru  Iisus  Hristos,  care  este  unul  din  Sfînta  şi  necuprinsa  şi  dumne¬ 
zeiasca  Treime,  şi  nu  adorăm  creaturile  să  nu  fie!",  şi  nici  nu  schimbăm  cumva 
cinstea  acordată  puterii  divine,  adorind  creaturile. 

Aducind  închinăciune  (proskynese)  regilor  şi  conducătorilor,  facem  cunoscut 
că  noi  nu-i  cinstim  în  mod  egal  cu  Dumnezeu.  Şi  în  sfîrşit  vedem  că  Natan  s-a 
prosternat  în  faţa  lui  David,  om  şi  rege  fiind,  dar  n-a  făcut  o  crimă  (nelegiuire) 
câ-1  venerase  ca  om  mai  mult  decît  pe  adevăratul  Dumnezeu. 

Cît  despre  facerea  icoanelor  întocmite  din  ceară  şi  culori,  noi  nu  le  primim 
deloc  pentru  a  distruge  perfecţiunea  cultului  divin.  Căci  noi  nu  ne  facem  nici  o 
imagine  sau  o  asemănare  sau  o  schiţă  a  dumnezeirii  nevăzute  pe  care  nici  pute¬ 
rile  înalte  ale  îngerilor  nu  pot  ele  însele  să  o  înţeleagă  şi  să  o  cerceteze,  dar 
pentru  că  Fiul  unul  născut  cel  ce  este  în  sînul  Tatălui  a  binevoit  să  se  facă  om, 
ca  să  elibereze .  din  pedeapsa  morţii  propriul  trup,  prin  bunăvoinţa  Tatălui  şi  a 
Sf.  Duh,  fâcîndu-se  părtaş  trupului  şi  sîngelui  ca  şi  noi,  după  cuvîntul  marelui 
Apostol,  devenind  asemenea  nouă  întru  totul  afară  de  păcat  (din  acest  motiv)  noi 
închipuim  (din  nou)  figura  sa  umană  şi  chipul  formei  sale  umane  după  trup  şi 


30  Ibidem,  col.  188,  161,  163. 

31  V.  Grumel,  L’iconologie  de  Saint  Germain,  patriarche  de  Constantinople , 
în  Echos  d’Orient,  t.  21  Paris  1922,  p.  166. 

au  după  dumnezeirea  sa  nevăzută  şi  neînţeleasă . . .  arătînd  astfel  că  El  a  adoptat 
natura  noastră  nu  într-un  mod  pur  originar**.32 

Chiar  înainte  de  decretele  iconoclaste,  Sf.  Gherman,  stabilise  bazele  apolo¬ 
geţilor  ortodocşi  „în  amintirea  veşnică  a  vieţii  în  trup  a  Domnului  nostru  Iisus 
Hristos,  a  pătimirii  sale,  a  morţii  sale  mântuitoare  şi  a  răscumpărării  lumii,  care 
rezultă  din  ele,  noi  am  primit  tradiţia  prezentării  Lui  în  forma  sa  umană,  adică, 
în  teofania  sa  vizibilă,  înţelegînd  că  în  acest  fel  noi  preamărim  smerenia  lui  Dum¬ 
nezeu  Cuvântul".33 

Din  citatul  anterior,  luat  din  scrisoarea  către  Ioan  de  Synada,  reiese  clar  că 
Sf.  Gherman  se  referă  pe  de  o  parte  la  cult  iar  pe  de  altă  parte  la  folosirea 
icoanelor.  Mai  întîi,  declară  el,  sînt  anumite  trepte  în  cinstire  şi  în  cult,  cea  mai 
înaltă  fiind  latria  care  nu  poate  fi  adusă  decît  lui  Dumnezeu,  ca  semn  al  depen¬ 
denţei  totale  faţă  de  El.  Deci,  acuzaţia  de  idolatrie  adusă  creştinilor  prin  cultul 
Sf.  Icoane  este  absolut  gratuită  şi  nu  are  nici  un  temei. 

Cît  priveşte  porunca  din  Decalog,  şi  aceasta  constituie  al  doilea  element  al 
răspunsului,  ea  nu  vizează  decît  interzicerea  imaginilor  în  care  este  reprezentată 
natura  divină.  Ori  acestea  nu  sînt  icoanele  pe  care  le  cinstesc  creştinii.  Icoanele 
lui  Hristos,  persoană  divino-umană,  nu  sînt  făcute  deloc  în  intenţia  de  a  repre¬ 
zenta  natura  divină,  ci  numai  natura  sa  umană  pe  care  a  luat-o  din  dragoste 
pentru  noi.  Una  este  descriptibilă,  cea  umană,  cealaltă,  cea  divină  este  indescrip¬ 
tibilă  şi  de  negrăit.  Acest  argument  se  întîlneşte  şi  la  Sf.  Ioan  Damaschin  cu 
toate  că  la  el  acest  argument  se  complică  cu  un  şir  întreg  de  consideraţii  şi  la 
papa  Grigorie  II  şi  la  Gheorghe  din  Cipru**.34 

Deci,  după  Sf.  Gherman,  este  posibil  să  faci  o  imagine  „a  unicului  Fiu  care 
este  în  sînul  Tatălui"  deoarece  El  „a  binevoit  să  devină  om"  şi  astfel  că  icono- 
graful  creştin  reprezintă  nu  o  imagine  a  „dumnezeirii  necuprinse  şi  nemuritoare" 
ci  o  imagine  a  „caracterului  său  uman",  mărturisind  prin  aceasta  că  Dumnezeu 
„a  devenit  cu  adevărat  om  întru  toate,  afară  de  păcat  care  este  sădit  în  noi  de 
diavol".35 

Prin  aceasta  el  arată  că  reprezentarea  lui  Hristos  în  icoane  este  o  mărturie 
de  netăgăduit  a  întrupării  şi  a  venirii  lui  cu  trup  omenesc,  pe  care  şi  l-a  împro- 
priat  sieşi  în  mod  real  şi  nu  prin  „fantasmă  sau  umbră"  aşa  cum  au  învăţat  unii 
eretici  din  vechime,  care  „au  rătăcit  dogmatizînd".36 

Icoanele  reprezintă  pentru  Gherman  deci,  o  mărturisire  de  credinţă  împotriva 
dochetismului. 

Imaginea  lui  Hristos  implica  deja  pentru  părinţii  sinodului  trullan  „o  mărtu¬ 
risire  de  credinţă  în  întruparea  istorică,  care  nu  putea  fi  adecvat  exprimată  prin- 
tr-o  imagine  simbolică  şi  necesita  o  reprezentare  a  lui  Iisus,  sub  forma  sa 
umană",37  ori  tocmai  acest  argument  hristologic  îl  aduce  şi  Sf.  Gherman.  De  alt¬ 
fel,  principalul  argument  mereu  repetat  de  apologeţii  Sf.  Icoane,  constă  în  faptul 
că  dacă  Hristos  cu  adevărat  s-a  înomenit  atunci  urmează  că  El  este  şi  reprezen- 
tabil,  iar  reprezentarea  lui  este  vrednică  de  cinste  şi  de  închinare;  dar  cel  care 
respinge  reprezentarea  Lui  Hristos  şi  totodată,  cinstirea  icoanei  Lui,  acela  respinge 
şi  întruparea  lui  Dumnezeu,  căzînd  în  dochetism  sau  în  alte  erezii  histologice"38 

La  fel,  referitor  la  porunca  Decalogului  îi  scrie  lui  Toma  de  Glaudiopolis  că 
„acela  (textul  scripturistic)  are  un  sens  foarte  clar,  de  a  şti  că  natura  divină 
n-are  formă  şi  este  necuprinsă,  şi  că  nu  trebuie  să  o  credem  cu  nimic  asemănă¬ 
toare  din  ceea  ce  se  vede,  şi  nu  se  poate  concepe  în  forma  corporală". 39 


32  P.  G.  98,  col.  156,  157. 

33  De  haeresibus  et  synodis,  P.  G.  98  col.  80  A. 

34  Sf.  Ioan  Damaschin,  Dogmatica  IV,  cap.  XVI,  Despre  Sf.  Icoane  I,  cap.  8, 
18,.  21,  22,  II  cap.  5,  6,  20. 

35  Epistola  către  Ioan  de  Synada,  P.  G.  98  col.  157  B — C. 

36  P.  G.  98,  col.  173  B. 

37  J.  Meyendorff,  Initiation  ă  la  Theologie  Byzantine,  Paris  1975,  p.  63. 

38  S.  Bulgakov,  Icoana  şi  cinstirea  icoanelor,  Paris.  1931,  trad.  de  Arhim. 
Paulin  Lecca,  mss.  p.  9. 

39  P.  G.  98,  col.  177  A. 

Scriptura  deci  nu  conţine  altceva  decît  interzicerea  reprezentării  naturii  divine 
prin  forme  şi  idei  corporale,  ori  pînă  acum  „poporul  lud  Hristos  n-a  dat  nimănui 
—  să  nu  fie  —  numele  care  este  mai  presus  de  orice  nume,  ori  cultul,  ori  adorarea 
sa  decît  sfintei  şi  de  viaţă  făcătoarei  Treimi. 

Căci  după  noi  unul  este  Dumnezeul  cel  închinat  şi  una  este  şi  credinţa  ce-o 
avem  în  El  şi  unul  (este)  şi  mîntuitorul  botez,  la  fel  una  este  şi  cinstirea  ce  i  se 
aduce  de  noi,  după  cum  ni  s-a  transmis  de  sfinţii  apostoli  şi  s-a  păstrat,  şi  jertfa 
de  laudă  pe  care  Hristos  a  adus-o  lui  Dumnezeu  şi  Tatălui,  precum  zice  dumne¬ 
zeiescul  apostol,  şi  anume  rodul  buzelor  celor  ce  mărturisesc  numele  lui".40 

Poporul  creştin  nu  se  face  părtaş  idolatriei,  întrucît  el  este  adorator  doar  al 
Sf.  Treimi,  pe  care  o  cinsteşte  şi  o  laudă  potrivit  cu  prescripţiile  scripturistice,  şi 
nicidecum  nu  aduce  prin  aceasta  vreun  prejudiciu  majestăţii  divine. 

„Poporul  lui  Hristos  —  spune  Sf.  Gherman  —  adorator  sincer  şi  adevărat  al 
Treimii  nu-şi  atrage  nicidecum  condamnarea  idolilor  cuprinsă  în  Sf.  Scriptură,  şi 
anume  faptul  de  a  avea  imagini  ale  Sfinţilor  în  amintirea  virtuţii  lor,  de  vreme 
ce  fericitul  Pavel,  abolind  tăierea  împrejur  şi  lulnd  din  nou  pe  cei  care  voiau  să 
fie  îndreptaţi  după  lege,  nu  face  nioi  o  impietate  şi  nici  o  crimă  tăindu-1  împrejur 
pe  Timotei  şi  tunzîndu-1  după  lege  şi  oferind  o  jertfă  în  Templu".41 

Din  acest  considerent,  el  cere  atenţie  deosebită  cu  privire  la  cercetarea  scopu¬ 
lui  pe  care-1  urmăresc  cei  ce  se  închină  în  faţa  icoanelor  şi  sentimentul  de  care 
sint  animaţi  „căci  nu  se  cuvine  să  se  privească  în  mod  simplu,  ceea  ce  se  face, 
dar  trebuie  mai  întii  să  se  cerceteze  scopul  celor  ce  se  agită  şi  acesta  este  cel 
care-1  absolvă  sau  îl  condamnă  (acest  obicei  al  cinstirii  Sf.  Icoane). 

Dacă  nu  se  observă  acesta,  însăşi  porunca  lui  Dumnezeu  ar  putea  fi  atacată 
de  către  cei  necredincioşi  şi  anume:  porunca  prin  care  (El)  porunceşte  facerea 
heruvimilor  chivotului".42 

Deci  după  Sf.  Gherman,  importă  nu  atît  acţiunea  exterioară,  pe  care  o  fac 
credincioşii  în  faţa  icoanelor,  şi  pe  care  o  pot  face  la  fel  de  bine  şi  păgînii  în 
faţa  idolilor  lor,  ci  mai  ales  sentimentul  interior  care  animă  această  acţiune. 
Tocmai  acest  lucru  îl  arată  Sf.  Gherman  episcopului  Toma  de  Claudiopolis  în  cita¬ 
tul  de  mai  sus.  Pentru  a  nu  lăsa  nici  o  îndoială  cu  privire  la  caracterul  inferior  al 
cultului  Sf.  Icoane,  Sf.  Gherman  accentuează  că,  cultul  esenţial  al  creştinilor  este 
Sf.  Treime,  şi  astfel  că  această  calomnie  de  idolatrie  este  departe  de  realitatea 
faptelor. 

„La  noi  —  zice  el  lui  Toma  —  unul  este  Dumnezeul  cel  închinat  şi  una  este 
şi  credinţa  in  El  şi  unul  (este)  şi  mîntuitorul  Botez,  la  fel  una  este  şi  cinstirea  ce 
i  se  aduce  de  noi,  după  cum  ni  s-a  transmis  de  sfinţii  apostoli  şi  s-a  păstrat,  unul 
sacrificiul  de  laudă  pe  care  l-a  oferit  Hristos  lui  Dumnezeu  şi  Tatălui,  cum  zice 
dumnezeiescul  Apostol,  şi  anume  rodul  buzelor  celor  ce  mărturisesc  numele  Său, 
una  şi  tradiţia  prea  dumnezeiască  care  este  în  Sfintele  taine  şi  pe  care  a  prezis-o 
(jertfa)  proorocul  Maleachi  vorbind  în  numele  lui  Dumnezeu:  „De  la  răsăritul 
soarelui,  pînă  la  apus  mare  este  numele  meu  între  neamuri,  şi  în  tot  locul  se  aduc 
jertfe  de  tâmiie  în  numele  meu  şi  prinoase  curate"  (Mal.  1,  Îl).43 

Prin  urmare,  conchide  Sf.  Gherman,  creştinii  nu  sînt  idolatri",  pentru  că 
„nu  este  nici  o  împărtăşire  templului  lui  Dumnezeu,  adică  Bisericii  Lui,  cu  idolii, 
să  nu  fie!,  căci  ea  (Biserica)  este  numită  de  apostol,  stîlpul  şi  temelia  adevărului, 
iar  numele  idolilor  vor  fi  şterse  de  pe  faţa  pămîntului  după  cum  strigă  proorocul 
Zaharia.44 

De  aici  rezultă  că:  lauda  şi  mărturisirea  numelui  divin,  proclamat  mai  presus 
de  orice  nume,  şi  jertfa  prin  care  se  exprimă  dependenţa  totală  faţă  de  dum¬ 
nezeire,  constituie  treapta  cea  mai  înaltă  a  cultului  divin,  şi  prin  practicarea  lor 
creştinii  nu  Sînt  deloc  idolatri  cum  îi  considerau  adversarii  lor,  şi  dacă  cinstesc 
icoanele,  ei  nu  le  dau  acestora  cinstirea  şi  lauda  cuvenită  numai  lui  Dumnezeu,  ci 
le  acordă  un  cult  relativ. 


40  Ibidem,  col.  177  D. 

41  Ibidem ,  col.  180  D. 

42  Ibidem,  col.  181  A. 

43  Ibidem,  col.  177  D. 

44  Ibidem,  col.  177  D. 

Cultul  icoanelor  nu  este  deloc  cultul  creştin  prin  excelenţă,  el  nu  este  deeît 
un  auxiliar  în  plus  sau  un  mijloc  preţios  în  exercitarea  lui,  ţinînd  cont  de  circum¬ 
stanţele  de  timp,  de  loc  şi  de  persoane. 

Tocmai  de  aceea  Biserica  s-a  văzut  nevoită  să  ia  atitudine  dintru  început 
faţă  de  erezia  iconoclastă,  care  o  acuza  de  eroare  şi  de  a  favoriza  o  idolatrie  care 
contravenea  prescripţiilor  Sf.  Scripturi. 

Sf.  Gherman  a  avut  în  vedere  şi  acest  lucru  atunci  cînd  îi  scria  lui  Toma 
de  Claudiopolis,  căutînd  să-l  întoarcă  de  la  greşala  sa:  „trebuie  să  luăm  aminte 
pe  deasupra  la  tot  ceea  ce  duşmanii  crucii  lui  Hristos  nu  pierd  ocazia  de  a  se 
ridica  contra  credinţei  noastre  şi  că  ei  nu  încetează  de-a  zice:  ,ypînă  acum  creştinii 
au  fost  în  eroare  Căci  n-au  recunoscut  că  aceasta  (adică  cinstirea  icoanelor)  era  o 
idolatrie,  şi  n-<au  aruncat  nici  pînă  acum  lucrurile  făcute  de  mîini  omeneşti'1. 

Cîtă  injurie  şi  cîtă  tulburare  au  produs  credinţei  pe  care  o  aveam  în  Hristos 
—  arată  Sf.  Gherman  —  şi  nimeni  nu  va  greşi  recunoscând -o.  Şi  ei  ar  putea  zice 
de  asemenea  cu  toată  încredinţarea  că  nu  trebuie  să-i  crezi  mai  mult  pe  cei  ce  au 
rătăcit  odată,  fiind  arătat  că  adevărul  nu  poate  fi  la  aceştia".45 

Duşmanii  crucii  lui  Hristos,  de  care  aminteşte  Sf.  Gherman,  sînt  mahome¬ 
danii  şi,  mai  ales,  iudeii,  care  de  mult  timp  aduceau  creştinilor  acuzaţia  de  ido¬ 
latrie,  şi  deci,  de  mult  tiinp  trebuie  să  fie  deja  respinsă. 

Atîta  timp  cît  această  acuzaţie  a  fost  făcută  de  cei  din  afara  Bisericii,  remarcă 
Gherman,  ea  n-a  făcut  mari  probleme  dar,  în  momentul  cînd  ea  a  intrat  în 
cetate,  în  Biserică,  ea  a  cauzat  mari  tulburări.  Acest  lucru  scoate  în  evidenţă  un 
alt  caracter  al  iconoclasmului,  şi  anume,  că  acesta  nu  era  deloc  o  erezie  ca  şi  cele¬ 
lalte  erezii  care  tulburaseră  pacea  Bisericii  şi  care  ieşise  din  mijlocul  poporului, 
ci  una  care  exista  în  afara  Bisericii  înainte  de  a  o  tulbura. 

Sf.  Gherman  arată  faptul  că  deşi  mahomedanii  îi  învinuiau  pe  creştini  de 
idolatrie,  prin  cultul  icoanelor,  ei  nu  erau  aşa  de  străini  de  acest  fapt,  Întrucât 
ed  „se  închină  unei  pietre  neînsufleţite  numită  Chobar"  şi  au  şi  alte  obiceiuri  şi 
tradiţii  deşarte".46 

Cît  îi  priveşte  pe  iudei,  aceştia  considerau  că  Hristos  lisus  profetul  din  Naza- 
ret  nu  a  putut  curăţi  lumea  de  idoli  şi  n-a  generat  şi  el  deeît  o  Biserică  idolatră, 
şi  deci  niu  este  Mesia  cel  adevărat  pe  care-1  proclamă  creştinii.  Sf.  Gherman  pro¬ 
testează  dintru  început  contra  acestei  ocări  făcute  lui  Hristos  şi  revendică  doar 
pentru  El  faptul  de  a  fi  scăpat  lumea  de  idoli. 

„Noi  am  fost  făcuţi  vrednici  —  zice  el  lui  Toma  de  a  sluji  Dumnezeului  celui 
viu  şi  adevărat  şi  libertăţii  cu  care  Hristos  ne-a  liberat  pe  noi,  ne-am  învrednicit 
şi  am  fost  cinstiţi  şi  preamăriţi  cu  aceasta,  fiind  liber  de  orice  rătăcire  a  credinţei 
idolilor",47  şi  mai  departe  declară  că  „sfîrşitul  imediat  al  idolilor  proclamat  în  înţe¬ 
lepciunea  lui  Solomon,  adică  pieirea  şi  distrugerea  lor  pentru  totdeauna,  n-a  avut 
deloc  altă  pricină,  deeît  apariţia  lui  lisus  Hristos,  marele  nostru  Dumnezeu  şi  Mîn- 
tuitor,  pe  care  Sf.  Biserică  răscumpărată  pînă  la  marginile  pămîntului  prin  sîn- 
gele  lui  o  mărturiseşte  şi  o  glorifică  fără  încetare,  cu  pietate".4® 

5.  Natura  cultului  icoanelor  in  concepţia  Sf.  Gherman 

Respingerea  acuzaţiilor  de  idolatrie  aduse  cinstirii  Sfintelor  icoane  este,  fără 
îndoială  partea  cea  mai  importantă  a  iconologiei  Sf.  Gherman  al  Constantinopo- 
lului.  Aceasta  nu  constituie  însă  deeît  partea  negativă  a  problemei,  urmînd  să 
prezentăm  pe  cea  pozitivă  care  arată  clar  în  ce  anume  constă  cultul  sfintelor 
icoane,  legitimitatea  şi  folosul  lor  în  viaţa  Bisericii. 

O  problemă  care  se  pune  în  legătură  cu  aceasta  era  dacă  icoana  este  ea  însăşi 
cea  pe  care  o  cinstim  sau  numai  prototipul  prin  intermediul  persoanei?  Este  între¬ 
barea  pe  care  caută  să  o  lămurească  Sf.  Gherman  în  răspunsul  către  mitropolitul 
Ioan  de  Synada. 


45  Ibidem,  col.  184  D. 

46  Ibidem ,  col.  168  D. 

47  Ibidem ,  col.  169  C. 

48  Ibidem ,  col.  180  D. 

„In  această  intenţie  a  credinţei  nealterate,  pe  care  noi  o  avem  în  El  (în  lisus 
Hristos)  noi  închipuim  în  icoane  chipul  Sfîntului  său  trup,  noi  îl  primim  şi  lui 
îi  oferim  întreg  cultul  şi  cinstirea  care  i  se  cuvine,  amintindu-ne,  prin  acest  mijloc, 
de  dumnezeiască  şi  de  viaţă  făcătoare  şi  necuprinsa  lui  întrupare. 

In  acelaşi  fel  noi  zugrăvim  închipuirea  Maicii  Lui  preacurate,  după  trup, 
Sfînta  Născătoare  de  Dumnezeu,  arătînd  că  fiind  cu  adevărat  femeie  şi  de  loc 
străină  neamului  nostru,  ea  -a  conceput,  în  sînul  său,  printr-o  taină  care  depăşeşte 
toată  glndirea  oamenilor  şi  a  îngerilor,  pe  Dumnezeul  cel  nevăzut  şi  care  cîr- 
muieste  totul  cu  mîna  Sa  şi  l-a  născut  cu  trup. 

In  sfîrşit,  noi  o  cinstim  ca  fiind  proprie  şi  cu  adevărat  maica  adevăratului 
Dumnezeu  şi  o  înălţăm  şi  o  socotim  deasupra  întregii  creaturi  văzute  şi  nevăzute. 

Şi  pe  sfinţii  martiri  ai  lui  Hristos,  pe  apostoli,  prooroci  şi  pe  ceilalţi  sfinţi 
care  au  fost  împreună  slujitori  cu  noi  şi  slujitori  adevăraţi  ai  lui  Dumnezeu  noi  îi 
admirăm  şi  îi  proclamăm  fericiţi  şi  pentru  a  ne  aminti  de  vitejia  şi  devotamentul 
lor  sincer  către  Dumnezeu  le  închipuim  asemănările,  nu  în  felul  că  noi  i-am 
declara  ca  fâcînd  parte  din  natura  divină  şi  le-am  da  lor  cinstea  şi  închinăciunea 
cuvenită  numai  slavei  şi  atotputerniciei  dumnezeieşti,  dar  ne  arătăm  prin  aceasta 
dragostea  noastră  pentru  ei  şi  îi  reconstituim  prin  mijlocul  închipuirii  picturale 
în  scopul  unei  convingeri  mai  puternice,  a  adevărurilor  pe  care  şi  noi  le-am  primit 
prin  auz". 49 

Prin  urmare  sfinţilor  —  remarcă  Sf.  Gherman  —  le  dăm  cinstire  şi  le  aducem 
cintâri  ca  unor  robi  —  ca  şi  noi,  care  au  firea  —  ca  şi  noi,  dar  care  s-au  făcut 
mai  plăcuţi  şi  au  devenit  mai  aproape  de  Dumnezeu  şi,  de  aceea,  cinstindu-i  prin 
aceasta  ne  exprimăm  veneraţia  şi  iubirea  către  însuşi  Dumnezeu.  Sfinţii  înşişi  au 
păstrat  numai  pentru  El  (pentru  Dumnezeu)  cinstirea,  lauda  şi  închinăciunea  lor. 
şi  cheamă  şi  învaţă  întreaga  lume  la  acest  lucru,  şi  şi-au  vărsat  astfel  sîngele  lor 
şi  s-au  încoronat  cu  cununa  mărturisirii  celei  adevărate".50 

Apoi  sfintele  icoane  creştine  pe  care  le  cinstim  servesc  numai  ca  mărturii 
văzute  ale  aceleiaşi  credinţe  în  unul  Dumnezeu,  slăvit  prin  cinstirea  sfinţilor,  a 
bine  plăcuţilor  lui  căci  noi  fiind  constrânşi  prin  vedere  de  a  întări  tot  ceea  ce  ne 
slujeşte  spre  satisfacerea  sufletului  predăm  prin  pictură  lucrul  de  care  ne-am  în¬ 
credinţat  prin  auz,  ipentru  ca  să  se  întărească  aceasta  mai  bine  în  minte. 

Căci  ce  sînt  icoanele  sfinţilor,  dacă  nu  exemple  de  bărbăţie,  descrierea  unei 
vieţi  virtuoase  şi  vrednice  de  cinste  şi  care  îndeamnă  pe  creştini  la  preamărirea 
lui  Dumnezeu.  „Icoanele  pe  care  le  au  creştinii  de  la  bărbaţii  sfinţi  care  s-au  îm¬ 
potrivit  păcatului  pinâ  la  sînge  după  cuvîntul  Apostolului,  care  au  fost  slujitori 
ai  Cuvîntului  Adevărului,  adică  profeţii  şi  Apostolii  sau  ale  acelora  oare  printr-o 
viaţă  pioasă  şi  prin  săvîrşirea  faptelor  bune  s-au  arătat  cu  adevărat  slujitori  ai 
lui  Dumnezeu,  nu  sînt  nimic  altceva  decît  o  pildă  de  eroism,  un  model  de  viaţă 
sfintă  şi  virtuoasă,  un  stimulent  şi  un  îndemn  de  a  slăvi  pe  Dumnezeu  Căruia  ei 
i-au  plăcut  în  această  viaţă".51  Pentru  aceasta  nu  se  fac  şi  nu  se  întrebuinţează 
icoane  pentru  ca  să  le  îndumnezeim  ca  lucru  al  mîinilor  omeneşti,  ci  pentru  ca 
prin  ele  să  se  exprime  dragostea  ce  se  nutreşte  către  adevăraţii  slujitori  al  lui 
Dumnezeu,  şi  pentru  că  şi  noi,  prin  fapte  bune  şi  înlăturarea  patimilor  să  imităm 
bărbăţia  şi  dragostea  lor  către  Dumnezeu. 

„Şi  astfel  facem  noi  icoanele  —  remarcă  Sf.  Gherman  — .  Noi  nu  transferăm 
deloc  închinarea  în  duh  şi  în  adevăr  cuvenită  dumnezeirii  necuprinse  şi  de  nepă¬ 
truns,  lucrurilor  făcute  de  mîna  omului  sau  de  meşteşugul  oamenilor  sau  în  gene¬ 
ral  creaturilor  lui  Dumnezeu,  fie  din  lumea  văzută,  fie  din  lumea  nevăzută;  dar 
noi  arătăm  prin  aceste  mijloace  (prin  icoane),  dragostea  noastră  pe  care  o  avem  cu 
dreptate  pentru  adevăraţii  slujitori  al  lui  Dumnezeu.  Prin  cinstirea  pe  care  noi 
le-o  aducem,  oferim  laudă  şi  cinstire  (cult)  lui  Dumnezeu  care  s-a  preaslăvit  întru 
ei  şi  pe  care  ei  l-au  preamărit  în  mărturisirea  stâpînirii  Lui  şi  care  i-a  preamărit 
prin  mărturisire,  în  aşa  fel  ca  şi  noi  să  ne  arătăm  prin  fapte  bune  şi  prin  răbda¬ 
rea  ispitelor,  imitatori  ai  curajului  lor  şi  ai  dragostei  lor  de  Dumnezeu.  Că  fiecare 


49  Ibidem,  col.  157—160. 

50  Ibidem,  col.  160. 

51  Ibidem ,  col.  172  C— D. 

ştie  deci  că  aceasta  este  maniera  de  a  avea  icoane  în  Biserica  lui  Hristos,  şi  că 
noi  nu  primim  mîntuirea  de  nicăieri,  în  această  lume,  şi  de  la  altcineva,  decît  de 
la  Fiul  cel  unic  al  lui  Dumnezeu  care  împreună  cu  Tatăl  şi  cu  Duhul  Sfîint  ne  dă 
din  belşug  darurile  dumnezeieşti,  căci  nu  este  alt  nume  în  care  să  ne  putem 

jnîntui“.k 

O  Cultul  icoanelor  deci  nu  este  cultul  creştinilor,  care  constă  în  adorarea  lui 
Dumnezeu,  în  duh  şi  în  adevăr  şi  care  este  exprimat  în  Sf.  Liturghie,  ci  el  este 
pentru  cultul  creştinilor  un  auxiliar  preţios,  scopul  său  fiind  acela  de  a  ne  face 
să  ne  amintim  de  tainele  milei  dumnezeieşti  şi  de  eroismul  şi  virtutea  sfinţilor 
pentru  a  ne  trezi  la  slujirea  lui  Dumnezeu  şi  la  imitarea  virtuţii  şi  vieţii  lor.V* 

Prin  pictură  admirăm  şi,  în  aceiaşi  timp,  ne  amintim  de  faptele  minunate  ale 
sfinţilor,  întărind  astfel  ceea  ce  am  primit  prin  auzire,  iar  pe  cei  neştiutori  îi 
învaţă  să  iubească  pe  Dumnezeu,  iar  faptele  sfinţilor  îi  îndeamnă  stăruitor  la  dra¬ 
gostea  şi  lauda  lui  Dumnezeu  aşa  încît  „prin  privirea  faptelor  bune  ale  sfinţilor 
să  se  preamărească  Tatăl  nostru  cel  din  ceruri  după  glasul  Evangheliei".53*^ 

Sf.  Gherman  scoate  în  evidenţă,  la  fel  ca  şi  Sf.  Ioan  Damaschin  şi  Sf.  Teodor 
Studitul,  caracterul  relativ  al  cultului  icoanelor,  arătînd  că  cinstea  adusă  icoa¬ 
nelor  trece  la  prototip  căci  „nu  amestecăturii  lemnului  şi  culorilor  ne  închinăm, 
zice  el  vorbind  despre  icoana  lui  Hristos,  ci  Dumnezeului  celui  nevăzut  care  este 
în  sînul  Tatălui  şi  care  primeşte  închinarea  în  duh  şi  în  adevăr,  prin  El  însuşi  noi 
dăm  jertfa  care  el  o  adusese  Tatălui  Său  şi  El  însuşi  este  închinat  împreună  cu 
Acela. 

Cum  citim  că  Iacob  a  făcut  închinăciune  înălţimii  toiagului  lui  Iosif,  n-a  adus 
(prin  aceasta)  nicidecum  cinstire  lemnului,  ci  a  arătat  cinstirea  lui  pentru  cel  ce-1 
ţinea  astfel  şi  poporul  lui  Hristos  înţelege  şi  cinsteşte  Sfîint  a  icoană  a  Mîntuito- 
rului  şi  a  maicii  lui  prea  sfinte."54 

Inchinîndu-ne  deci  icoanelor,  nu  ne  închinăm  lemnului,  nici  podoabelor,  ci 
chipurilor  care  sînt  zugrăvite  pe  icoane,  şi  pe  cînd  Mîntuitorul,  zugrăvit  după 
omenitate  ne  închinăm  dumnezeieşte,  sfinţilor  ne  închinăm  numai  ca  bineplăcu- 
ţilor  Lui  Dumnezeu,  adevăraţilor  lui  robi,  şi,  nicidecum  ca  lui  Dumnezeu. 

Iată  pentru  ce,  zice  el,  fiecare  dintre  cei  ce  privesc  cu  conştiinţă  la  icoana 
vreunui  sfînt  oarecare  de  obicei  se  «adresează  cu  mintea  şi  cugetul  său  lui  Dum¬ 
nezeu  zicînd  „Slavă  Ţie  Dumnezeule",  deşi  pomeneşte  în  acest  timp  şi  numele 
acestui  sfînt. 

Dacă  noi  primim  icoanele  Mîntuitorului  nostru  şi  Domnului,  a  Maicii  sale 
preacurate  care  este  cu  adevărat  Născătoare  de  Dumnezeu  şi  ale  sfinţilor,  noi  nu 
avem  faţă  de  ele  o  afecţiune  egală  şi  aceeaşi  credinţă  faţă  de  subiectul  lor.  Dar 
noi  recunoaştem  că  Aceluia  (ne  închinăm)  ca  Dumnezeului  fără  de  început  şi  fără 
de  sfîrşit,  care  ţine  totul  în  mîna  sa,  creatorul  nostru  şi  ai  tuturor  celor  făcute  şi 
cu  adevărat  Dumnezeu  Mîntuitor  avînd  putere  în  cer  şi  pe  pămînt,  întrupat  cu 
adevărat  pentru  neamul  nostru  iar  Acesteia  (Maicii  Domnului)  ca  roabei  Sale  care 
este  cu  adevărat  maica  Sa  şi  preaputernică  mijlocitoare  a  firii  noastre,  Aceluia 
ca  învăţătorului  oare  împarte  binefacerile  mântuirii,  acesteia  ca  rugătoare  pentru 
noi  în  calitate  de  maică  şi  tuturor  sfinţilor  ca  împreună  slujitori  cu  noi  care  fiind 
la  fel  ca  şi  noi  la  fire,  au  fost  bineplâcuţi  -lui  Dumnezeu,  precum  s-a  spus  şi  au 
primit  de  la  El  îndrăzneala  şi  fericirea  şi  prin  harul  primit  de  la  Dumnezeu  ne 
slujesc  nouă  la  faptele  bune,  la  sănătate  în  timpul  bolilor,  la  izgonirea  din  pri¬ 
mejdii,  prin  invocarea  Dumnezeului  nostru,  în  amintirea  lor  învrednicindu-i  de 
cinstirea  in  imne  şi  în  oîntări:  „pomenirea  drepţilor  cu  laudă"  precum  zice 
Scriptura".55 

Aceasta  este,  de  altfel,  şi  poziţia  sinodului  iconofil  din  Niceea  (787),  cînd  în 
definiţia  sa,  după  ce  numise  iooana  lui  Hristos  ale  Sfintei  Fecioare,  ale  îngerilor 
şi  ale  sfinţilor  porunceşte,  fără  nici  o  separaţie  între  ele,  să  li  se  acorde  cinstire 
precum  se  cinsteşte  crucea,  Sf.  Evanghelie  şi  celelalte  obiecte  sfinte.56 


52  Ibidem,  col.  160. 

53  Ibidem,  col.  173  A. 

54  Ibidem,  col.  173  A. 

55  Ibidem,  col.  160 — 161. 

In  concluzie,  pe  ce  temei,  se  întreabă  Sf.  Gherman,  se  pot  lua  icoanele  de  la 
creştini,  dacă  ele  nu  numai  că  nu-i  îndepărtează  şi  nu-i  atrag  de  la  închinarea 
sirguincioasâ  a  adevăratului  Dumnezeu,  ci  din  contră  îi  servesc  şi  le  ajută? 

In  sprijinul  celor  spuse  de  el,  Sf.  Gherman  aduce  şi  argumentul  istoric  în 
favoarea  răspîndirii  icoanelor  încă  de  la  începutul  creştinismului,  arătînd  că  „acest 
fel  de  cult  n-a  fost  răspîndit  numai  intr-un  număr  mic  de  oraşe  sau  în  cele  mai 
puţin  importante,  ci  acest  lucru  se  observă  aproape  în  toate  ţările  şi  cu  certitudine 
în  primele  şi  cele  mai  ilustre  Biserici. 

Dacă  ar  fi  fost  o  idolatrie  „cum  nu  l-a  desfiinţat  sinoadele  ecumenice  care 
s-au  ţinut  după  persecuţii?44 

Obiceiul  de  a  întrebuinţa  şi  de  a  cinsti  Sfintele  icoane  este  un  obicei  foarte 
vechi  şi  îndeobşte  cunoscut  şi  Sf.  Gherman  citează  în  acest  sens  cele  spuse  de 
Grigorie  de  Nissa  şi  Eusebiu  de  Cezareea  referitor  la  icoanele  făcătoare  de  minuni, 
şi  la  reprezentarea  Scripturii  prin  imagini.  Aminteşte  de  icoana  miraculoasă  a 
Maicii  Domnului  din  Sozopolis  din  Pisidia,  „a  cărei  mină  a  izvorît  mir,  iar  mar¬ 
torii  acestei  minuni  sînt  mulţi44.57 

Făcînd  o  analogie  cu  vindecările  minunate  din  cartea  Faptelor  Apostolilor, 
Sf.  Gherman  răspunde  indirect  celor  care  se  îndoiau  de  caracterul  supranatural  al 
unor  icoane:  „precum  deci  atunci  nu  umbra  tuturor  ci  numai  a  lui  Petru,  dădea 
celor  bolnavi  sănătate,  la  fel  şi  brîul  nu  oricui  ci  numai  al  lui  Pavel  îi  însănăto¬ 
şea  pe  cei  neputincioşi  spre  certitudinea  credinţei  celor  care-1  vesteau  pe  Dum¬ 
nezeu,  căci  harul  Lui  s-a  arătat  şi  prin  cele  neînsufleţite,  astfel  şi  sub  forma  icoa¬ 
nelor  adesea  se  face  plăcut  nu  însă  în  orice  fel  de  icoană  sau  pictură  arătîndu-se 
celor  credincioşi,  prin  facerea  de  bine,  ci  numai  într-ale  Sfinţilor  sau  ale  Dom¬ 
nului,  însă  nu  de  la  sine,  se  înţelege  că  dau  sănătatea,  ci  numai  prin  harul  Dum¬ 
nezeului  nostru*4.58 

Aduce  în  atenţie  şi  faptul  relatat  de  Eusebiu  de  Cezareea,  referitor  la  statuia 
de  aramă  din  oraşul  Paneade  în  amintirea  vindecării  femeii  cu  scurgere  de  sînge 
şi  faptul  că  lingă  statuie  cresc  ierburi  care  vindecă  anumite  boli.59 

Concluzind,  Sf.  Gherman  zice  „nu  vă  spunem  vouă  acestea,  că  noi  v-am  în¬ 
demna  pe  voi  să  faceţi  columne  de  aramă,  dar  noi  arătăm  acest  lucru,  pentru  că 
şi  obiceiul  păgînesc  nu  a  fost  lepădat  de  Domnul,  ci  a  binevoit  a  se  arăta  prin  el 
un  timp  îndelungat  minunea  bunătăţii  Sale,  iar  obiceiul  care  se  păstrează  la  noi 
cu  sfinţenie  nu  este  îngăduit  să  fie  dispreţuit'4.60 

încercînd  acum  să  facem  o  comparaţie  sumară  între  iconologia  Sf.  Gherman 
şi  cea  a  Sf.  Ioan  Damaschin  remarcăm  de  la  bun  început  că  ea  este  în  liniile 
mari  identică  şi  întrutotul  de  acord  cu  părinţii  anteriori  iconoclasmului,  cu  re¬ 
marca  că  iconologia  Sf.  Ioan  Damaschinul  este  îmbogăţită  şi  amplificată  cu  noi 
precizări  şi  noi  luări  de  poziţie  în  legătură  cu  noi  argumente  aduse  de  iconomahi, 
dar  baza  rămîne  cea  stabilită  de  Sf.  Gherman  şi  de  cei  dinaintea  lui,  aşa  cum 
însuşi  Damaschin  o  recunoaşte,  deşi  este  unanim  recunoscut  că  el  este  „cel  care 
construieşte  cea  dintîi  teorie  dogmatică  a  cultului  icoanelor44. 61 

Doctrina  expusă  de  el  în  linii  mari,  în  cele  trei  tratate  apologetice  împotriva 
luptătorilor  de  icoane  este  bazată  pe  doctrina  Sf.  Gherman  şi  va  influenţa  şi  pe 
teologii  antiiconoclaşti  de  după  el  ca  Nichifor  Mărturisitorul  şi  Teodor  Studitul. 

La  fel  ca  şi  Sf.  Gherman,  Sf.  Ioan  Damaschin  îşi  bazează  învăţătura  pe 
întreaga  tradiţie  a  Bisericii  patristice,  astfel  că  la  sfîrşitul  fiecărui  tratat  sînt 
aduse  mărturii  din  Părinţii  şi  scriitorii  bisericeşti  referitor  la  cultul  icoanelor. 

De  la  bun  început,  pentru  a  lămuri  lucrurile  întrucîtva  atinse  şi  de  Sf. 
Gherman,  Damaschin  arată  ce  trebuie  înţeles  prin  termenul  de  „icoană44  şi  prin  cel 
de  „închinăciune44. 


56  Pr.  prof.  dr.  V.  Loichiţă,  Hotărîrile  şi  definiţiile  de  credinţă  ale  celor  şapte 
sinoade  ecumenice ,  M.  B.  1 — 2/1959,  p.  43. 

57  Ibidem,  col.  185  A. 

58  Ibidem,  col.  185  A. 

59  Ibidem,  col.  188  A. 

60  Ibidem,  col.  188  B. 

61  L.  Brehier,  La  querelle  des  images,  ed.  II.  Paris  1904  p.  17. 

Astfel,  după  marele  dialectician  creştin,  icoana  (eikon)  este  o  a-semănare 
(omoioma),  un  model  (paradeigma),  o  întipăritură  (ektipoma)  a  cuiva  care  arată 
în  ea  pe  cel  ce  este  înfăţişat  în  icoană  (to  eikoni  zomenon)  şi  tot  el  deosebeşte 
6  feluri  de  icoane,  pornind  de  la  ceea  ce  deosebeşte  originalul  de  icoană. 

Prin  închinăciune  Sf.  Ioan  Damaschin,  la  fel  ca  şi  Sf.  Gherman  înţelegea  un 
anumit  criteriu,  arătînd  că  închinăciunea  este  „simbolul  fricii,  al  dorului,  al  cinstei, 
al  supunerii,  şi  al  smereniei'4 .62 

Am  reţinut  că  Sf.  Gherman  preciza  că  adorarea  se  cuvine  numai  lui  Dum¬ 
nezeu  şi  acest  lucru  constituie  cultul  prin  excelenţă  al  creştinilor,  iar  închinarea 
sau  venerarea  se  aduce  sfinţilor  ca  unor  bineplăcuţi  ai  Lui,  precum  şi  obiectelor 
sfinte,  tot  aşa  şi  Sf.  Ioan  Damaschin  arată  că  numai  lui  Dumnezeu  îi  datorăm 
închinăciune  pentru  fiinţa  sa,  adică  adorare,  pe  cînd  închinăciunea  sau  relaţia  pe 
care  o  stabilim  cu  celelalte  persoane  sau  chiar  cu  anumite  lucruri  este  numai  în 
funcţie  de  poziţia  acestora  faţă  de  Dumnezeu,  deci  în  fond  şi  această  închină¬ 
ciune,  are  direcţia  tot  spre  Dumnezeu. 

„Cultul  care  se  aduce  unei  creaturi,  spunea  el,  este  motivat  printr-o  relaţie, 
un  raport  al  acestei  creaturi  cu  Dumnezeu".63 

De  asemenea,  ca  şi  Sf.  Gherman,  Sf.  Ioan  Damaschin  bazează  învăţătura 
despre  posibilitatea  pictării  şi  folosirii  icoanelor  pe  considerente  de  ordin  hrioto- 
logic  „zugrăvesc  pe  Dumnezeu  nevăzut  nu  ca  nevăzut  ci  ca  pe  unul  care  s-a  făcut 
văzut  pentru  noi  prin  participare  la  trup  şi  sînge.  Nu  zugrăvesc  dumnezeirea  ne¬ 
văzută  ci  zugrăvesc  corpul  văzut  al  lui  Dumnezeu".64 

Cît  priveşte  textul  poruncii  din  Decalog  (Ieşire  XX,  4,  Deut.  V,  8)  Sf.  Ioan 
Damaschin,  urmînd  Sf.  Gherman,  arată  că  Scriptura  uneşte  adorarea  cu  închi¬ 
narea  de  unde  înţelegem  că  în  textul  din  Decalog  este  oprită  adorarea  altor  per¬ 
soane  sau  lucruri  în  afară  de  Dumnezeu,  poruncă  dată  iudeilor  din  pricina  lesnei 
lor  înclinări  spre  idolatrie".65 

Oprirea  adresată  celor  de  sub  lege  nu  are  autoritate  şi  asupra  celor  de  sub 
har,  adică  asupra  creştinilor  „care  am  primit  de  la  Dumnezeu  puterea  de  discer- 
nămînt  şi  ştim  ce  poate  şi  ceea  ce  nu  poate  fi  înfăţişat  în  icoană".  De  altfel  cel 
care  a  făcut  cel  dintîi  icoană  a  fost  însuşi  Dumnezeu,  care  a  născut  pe  Fiul  Său, 
Unul-Născut  şi  Cuvîntul  Lui,  icoana  Lui  cea  vie,  naturală  şi  chip  cu  totul  ase¬ 
menea  veşniciei  Lui".66 

Ambii  arată  apoi  că  icoanele  sînt  un  auxiliar  preţios  al  Sf.  Scripturi,  al  pre¬ 
dicii  şi  al  catehezei,  adică  al  cuvîntului  dumnezeiesc  scris  şi  vorbit  „icoana  este 
un  obiect  care  prilejuieşte  aducerea  aminte.  Ceea  ce  este  cartea  pentru  ştiutorii  de 
carte,  aceea  este  icoana  pentru  cei  neştiutori.  Şi  ceea  ce  este  cuvîntul  pentru  auz, 
aceea  este  icoana  pentru  văz,  căci  cu  ajutorul  minţii  ne  unim  cu  icoana"  67 

In  ceea  ce  priveşte  închinarea  şi  Sf.  Ioan  Damaschin  ne  îndeamnă  să  ne 
închinăm  şi  să  ne  adresăm  numai  Ziditorului  şi  Creatorului  ca  unui  Dumnezeu 
vrednic  prin  fire,  de  a  fi  închinat:  să  ne  închinăm  şi  Sf.  Născătoare  de  Dumnezeu, 
nu  ca  lui  Dumnezeu  ci  ca  Maicii  Dumnezeului  întrupat.  Să  ne  închinăm  şi  sfin¬ 
ţilor  ca  prietenilor  aleşi  ai  lui  Dumnezeu  şi  ca  unora  ce  au  dobîndit  deplină 
încredere  pe  lîngă  El".68  Dacă  cultul  şi  folosirea  Sf.  Icoane  au  un  suport  teologic 
acesta  se  amplifică  atunci  cînd  amîndoi  scot  în  evidenţă  rolul  Sf.  Icoane  în  cultul 
Bisericii  de  .totdeauna,  rol  instructiv-educativ  şi  harismatic. 

Astfel  Sf.  Gherman  amintea,  precum  am  văzut,  de  icoanele  făcătoare  de 
minuni,  fie  din  vechime,  fie  din  vremea  sa,  iar  Sf.  Ioan  Damaschin  atribuie  icoa¬ 
nelor  o  calitate,  o  putere  quasi-sacramentală  „icoanele  participă  la  har  în  măsura 
credinţei".69 


62  Sf.  Ioan  Damaschin,  Cultul  Sf.  Icoane ,  P.  G.  XCIV,  col.  1356  C. 

63  Ibidem,  col.  1356  B. 

64  Ibidem,  col.  1236  A — B. 

65  Ibidem,  col.  1237  A. 

66  Ibidem ,  col.  1345  B. 

67  Tratatul  I  despre  sfintele  icoane,  trad.  rom.  cap.  17,  p.  19 — 20. 

68  P.  G.  XCIV,  col.  1357  A. 

69  Ibidem,  col.  1264  B — C. 

Prin  Învăţătura  lor  atit  Sf.  Gherman  cit  şi  Sf.  Ioan  Damaschin  n-au  impus 
icoana  în  cultul  Bisericii,  unde  ea  exista  de  la  început,  ci  au  dat  acestei  practici 
un  suport  doctrinar  solid,  pe  temeiul  revelaţiei  din  Sf.  Scriptură  şi  Sf.  Tradiţie, 
temei  ce  a  fost  preluat  şi  oficializat  de  Biserică  prin  hotărîrile  sinodului  VII  ecu¬ 
menic  şi  care  se  bucură  şi  astăzi  de  aceeaşi  valabilitate  în  Biserica  Ortodoxă. 

încheiere 

Din  cele  prezentate  a  reieşit  clar  doctrina  despre  cinstirea  Sfintelor  icoane 
a  patriarhului  Gherman  al  Constantinopolului,  prim  apologet  al  icoanelor  şi  prima 
victimă  a  iconoclasmului. 

Prin  întreaga  sa  activitate  pusă  îin  scopul  lămuririi  problemei  atît  de  contro¬ 
versate,  Sf.  Gherman  reuşeşte  mai  întîi  să  respingă  acuzaţia  de  idolatrie  adusă  de 
adversari  Bisericii,  printr-o  inteligentă  şi  obiectivă  exegeză  a  textului  din  Exod, 
de  care  se  prevalau  iconomahii,  şi  prin  distingerea  mai  multor  trepte  ale  cinstirii 
in  care  prima  şi  cea  mai  înaltă  latria  este  rezervată  exclusiv  lui  Dumnezeu  Unul 
şi  Treime. 

In  al  doilea  rînd  precizarea  cultului  absolut  al  creştinilor  care  constă  în 
adorarea  în  Duh  şi  în  adevăr  a  lui  Dumnezeu  şi  care  se  aduce  numai  Lui  şi  a  cul¬ 
tului  relativ  adus  sfintelor  icoane  prin  legătura  dintre  prototip  şi  icoană,  pune  în 
lumină  caracterul  cultului  sfintelor  icoane,  care  nu  se  adresează  nicidecum  mate¬ 
riei  ci  prototipului,  şi  care  cult  este  în  acelaşi  timp  un  auxiliar,  un  ajutor  şi  un 
ornament  al  cultului  de  latrie  adus  lui  Dumnezeu. 

Prin  cinstirea  icoanelor  sfinţilor  noi  nu  facem  altceva  decît  ne  reamintim 
de  virtuţile  lor  şi  le  urmăm  credinţa  potrivit  preceptului  paulin. 

Importanţa  iconologiei  Sf.  Gherman  constă  în  aceea  că  el  pune  bazele  doc¬ 
trinei  iconofile,  bazate  scripturistic  şi  patristic  şi  este  cel  dintîi  care  a  luat  atitu¬ 
dine  împotriva  iconoclasmului. 

Cei  care  au  venit  după  el,  n-au  făcut  decît  să  dezvolte  această  doctrină, 
aducînd  noi  argumente  şi  noi  autorităţi,  respingind  în  acelaşi  timp  noile  obiecţiuni 
apărute,  astfel  că  teologia  icoanelor  şi  teologia  Bisericii  Creştine  s-a  îmbogăţit 
,,in  suo  dumtaxat  genere,  in  eodem  scilicet  dogmate,  eodem  sensu,  eademque 
sententia*4.70 

Drd.  Dumitru  Bdlţat 


P.L.L.,  col.  867. 


70  Vicenţiu  de  Lerinny,  Ccrmmonitorum  Patrum  1,  XXIII, 


CONTRIBUŢII  ALE  TEOLOGILOR  ORTODOCŞI  ROMÂNI 
LA  DEFINIREA  UNEI  TEOLOGII  A  ICOANEI  * 


Problema  cinstirii  icoanelor  nu  este  nicidecum  marginală  în  teologie,  aşa  cum 
s-ar  putea  crede  la  prima  vedere.  învăţătura  ortodoxă  despre  cinstirea  sfintelor 
icoane  se  află  în  strânsă  corelaţie  cu  dogmele  fundamentale  ale  creştinismului,  mai 
ales  cu  hristologia.  Căci  temeiul  principal  al  icoanei  este  însăşi  coborârea  Fiului 
lui  Dumnezeu  la  noi  prin  întrupare,  circumscrierea  Sa  într-un  chip  omenesc,  prin 
care  dumnezeirea  însăşi  se  face  transparentă  oamenilor.  Iconomahii,  negînd  această 
circumscriere,  despuiau  întruparea  de  rosturile  ei  cele  mai  adînci  şi,  deşi  nu  o 
recunoşteau,  reveneau  la  monofizitismul  condamnat  la  Calcedon.  Astfel  încît,  dis¬ 
puta  din  secolele  VIII  şi  IX  în  jurul  icoanelor  era  de  fapt  o  luptă  pentru  ultimele 
consecinţe  ale  hristologiei  definită  la  Calcedon. 

Dată  fiind  importanţa  învăţăturii  despre  sfintele  icoane  şi  despre  cinstirea 
lor,  ea  nu  putea  fi  lăsată  pe  un  plan  secundar  nici  de  teologii  ortodocşi  români. 
Aprofundarea  teologiei  icoanelor  a  mers  în  pas  cu  progresul  studiilor  dogmatice  în 
general,  care,  în  veacul  nostru,  au  cunoscut  o  dezvoltare  cu  totul  excepţională  în 
spaţiul  teologiei  ortodoxe  române.  Pe  lîngă  aceasta,  socotim  că  ila  aprofundarea 
teologiei  icoanei  la  noi  au  mai  contribuit  doi  factori:  unul  pozitiv,  preocuparea 
pentru  teologia  icoanei  în  Ortodoxie,  în  general,  şi  altul  negativ,  anume  icono¬ 
clasmul  sectelor,  al  căror  prozelitism  a  impus  teologiei  noastre,  ca  o  sarcină 
urgentă,  un  efort  de  apărare  şi  aprofundare  a  învăţăturii  tradiţionale  despre  sfin¬ 
tele  icoane. 


1.  Reverimentul  teologiei  icoanei  in  Ortodoxie  în  general 

Pentru  mai  buna  definire  a  cadrului  în  care  s-a  dezvoltat  teologia  icoanelor 
ia  noi,  socotim  necesară  menţionarea  unor  realizări  notabile  în  această  privinţă  pe 
planul  Ortodoxiei  ecumenice. 

Am  putea  spune  că,  oarecum,  impulsul  spre  aceste  realizări  a  venit  din  afara 
teologiei  propriu-zise.  Am  în  vedere  faptul  descoperirii  icoanei  ortodoxe  de  către 
Occident.  Prin  lucrările  unor  bizantinologi,  ca  Charles  Diehl,* 1  ca  şi  prin  cele  ale 
istoricilor  artei,  în  general,  Occidentul  şi-a  putut  da  seama  pe  de  o  parte  de 
frumuseţile  nebănuite  ale  icoanei  ortodoxe,  iar  pe  de  alta  de  strînsa  legătură 
între  icoană  şi  teologie,  adică  de  faptul  că  icoana  ortodoxă  este  expresia  fidelă  a 
Bisericii  Răsăritene.2 


*  Lucrare  de  seminar  întocmită  şi  susţinută  în  cadrul  cursurilor  de  doctorat 
în  Teologie,  la  catedra  de  Teologie  dogmatică  şi  simbolică,  sub  îndrumarea  P.  C. 

Pr.  Praf.  dr.  Ioan  Ică,  care  a  dat  şi  avizul  pentru  publicare. 

1  Charles  Diehl  a  şi  publicat  o  importantă  lucrare  asupra  artei  bizantine,  în 
care  şi  icoana  bizantină  ocupă  un  loc  important.  Este  vorba  de  Manuel  d’art 
byzantin,  2  voi.,  ed.  a  Il-a,  Paris,  1925 — 1926. 

2  Astfel,  vorbind  despre  caracteristicile  artei  bizantine,  în  general,  Ch.  Diehl 

(op.  cit.,  voi.  I,  p.  328)  afirmă  că  a  fost  ,4n  mod  esenţial  o  artă  religioasă**,  o  artă 
„care  a  avut  de  timpuriu  un  caracter  teologic  foarte  pronunţat,  pe  care  şi  l-a 
păstrat  totdeauna**.  \ 

In  aceasta  situaţie,  mai  ales  teologii  ortodocşi  aflaţi  in  Occident  au  socotit  de 
datoria  lor  să  prezinte  teologic  iconografia  ortodoxa.  Pe  această  linie,  încă  în 
1931  Sergiu  Bulgakoff  a  publicat  la  Paris  o  carte  despre  cinstirea  icoanelor.3  Men¬ 
ţionăm  apoi  lucrarea  alcătuită  în  colaborare  de  Leonid  Uspenski  şi  Vladimir  Lossky 
asupra  înţelesului  icoanelor.4  Cei  doi  autori  vor  publica  ulterior  o  serie  de  studii 
interesante,  multe  traduse  şi  în  româneşte  şi  publicate  în  revistele  noastre  teolo¬ 
gice,5  iar  L.  Uspenscki  îşi  va  încorona  cercetările  în  acest  domeniu  cu  o  nouă  carte 
asupra  teologiei  icoanei  în  Biserica  Ortodoxă,  publicată  în  limba  franceză,  în  1960.6 

O  contribuţie  de  seamă  la  teologia  icoanei  a  adus  Paul  Evdokimov.  In  lucra¬ 
rea  sa  L’Orthodoxie,  el  dedică  mai  bine  de  100  de  pagini  „iniţierii  în  interpretarea 
icoanei*'.7  Mai  tîrziu,  el  va  publica  o  carte  întreagă  despre  arta  icoanei,  cu  un  sub¬ 
titlu  semnificativ:  Teologia  frumuseţii .8 

Teologia  icoanelor  a  mai  fost  abordată  de  autori  ca:  E.  Dejaifve,9  H.  Skro- 
bucha,10  P.  Florenski,11  Anatolie  Kuzneţov  12  şi  alţii. 

Numărul  mare  al  acestor  lucrări  şi  mai  ales  calitatea  excepţională  ale  unora 
dintre  ele  reflectă  un  reviriment  în  ce  priveşte  teologia  ortodoxă  o  icoanei.  Un 
astfel  de  reviriment  se  face  vădit,  în  aceeaşi  perioadă,  şi  în  teologia  ortodoxă 
română,  prin  lucrări  care  nu  de  puţine  ori  depăşesc  tot  ceea  ce  s-a  scris  în  acest 
domeniu  în  alte  părţi. 

2.  Lucrări  de  iconografie  cu  elemente  de  teologie  a  icoanei 

înainte  de  a  prezenta  contribuţiile  propriu-zise  la  teologia  icoanei,  amintim 
cîteva  lucrări  de  iconografie  care  cuprind  şi  elemente  ce  intră  în  cadrul  preocu¬ 
pării  noastre  în  studiul  de  faţă. 


3  S.  Bulgakoff,  La  v&năration  des  icânes.  Paris,  1931. 

4  L.  Uspenscki  —  VI.  Lossky,  Der  Sinn  der  Ikonen,  Bonn  und  Olten  1952. 

5  Dintre  studiile  lui  L.  Uspenscki,  menţionăm:  Primele  icoane  ale  Mintuito- 

rului  şi  ale  Maicii  Domnului,  în  „Jurnal  Moskovskoi  Patriarhii4*,  1958,  nr.  2, 

p.  44 — 52  (şi  în  româneşte,  în  „Mitropolia  Olteniei*4,  XIII,  1961,  nr.  10 — 12, 
p.  671 — 681);  Originea  icoanei  creştine,  în  „Jurnal  Moskovskoi  Patriarhii**,  1958, 
nr.  5,  p.  70 — 76  (şi  în  româneşte,  în  „Mitropolia  Moldovei  şi  Sucevei**,  XL,  1964, 

nr.  9 — 10,  p.  467—474);  Arta  creştină  primară,  în  „Jurnal  Moskovskoi  Patriarhii**, 

1958,  nr.  8;  învăţătura  despre  caracterul  şi  conţinutul  chipului,  în  „Jurnal  Mos¬ 
kovskoi  Patriarhii**,  1958,  nr.  11;  Sinodul  al  Vll-lea  ecumenic  şi  dogma  despre 

cinstirea  icoanelor,  în  „Jurnal  Moskovskoi  Patriarhii**,  1958,  nr.  12;  iar  VI.  Lossky 

a  publicat,  printre  altele,  The  Theology  of  the  Image,  în  „Sobomost**,  1957,  nr.  22, 

p.  510 — 520. 

6  L.  Uspenscki, Essai  sur  la  thăologie  de  l'icâne  dans  VEglise  Ortodoxe, 
Paris,  1960. 

7  P.  Evdokimov,  L’Orthodoxie  (Bibliothâque  theologique),  Neuchâtel,  1965, 
p.  126 — 238.  Acest  bogat  capitol  al  lucrării  lui  Evdokimov  este  prezentat  pe  larg  de 
Ion  V.  Paraschiv,  sub  titlul:  Iniţiere  in  interpretarea  icoanei  ortodoxe,  în  Mitro¬ 
polia  Olteniei**,  XIX  (1967),  nr.  1—2,  p.  102—120. 

8  P.  Evdokimov,  L'art  de  L'icdne.  Thâologie  de  la  beautâ,  Paris,  1970.  O 
recenzie  foarte  bogată  a  acestei  cărţi  a  publicat  Pr.  Prof.  N.  C.  Buzescu,  în 
„Ortodoxia",  XXXIV  (1982),  nr.  1,  p.  121—133. 

9  Les  saintes  icânes,  Chevetogne,  1965. 

10  Vom  Geist  und  Gestalt  der  Ikonen,  Recklinghausen,  1961;  Le  message  des 
icânes,  trad.  de  l’allemand  par  G.  Athanasiades,  Paris,  1966. 

11  LTkâne,  în  „Messager  de  l’Exarchat  du  Patriarche  russe  en  Europe  Occi- 
dentale**,  1969,  nr.  65,  p.  39 — 64.  O  prelucrare  a  acestui  studiu  a  publicat  Ion  V. 
Paraschiv,  sub  titlul:  Semnificaţia  icoanei  ortodoxe,  în  „Mitropolia  Olteniei**,  XXI 
(1969),  nr.  5—6,  p.  420—439. 

12  Icoana  ortodoxă  ca  expresie  a  învăţăturii  dogmatice  a  Bisericii,  în  „Jurnal 
Moskovskoi  Patriarhii**,  1970,  nr.  11,  p.  73 — 79  (şi  în  traducerea  românească  a  lui 
Ion  V.  Georgescu,  în  „Ortodoxia**,  XXIII,  1971,  nr.  4,  p.  585 — 595). 

Iconografia  ţine  mai  puţin  de  teologie  şi  mai  mult  de  ştiinţa  artelor.  In  sensul 
ei  cel  mai  evoluat  şi  mai  restrîns,  iconografia  este  studiul  icoanelor  şi  aii  picturii 
bisericeşti  in  general.  Mai  ales  cînd  acest  studiu  este  efectuat  de  teologi,  nu  se 
ignoră  unele  aspecte  dogmatice. 

Preocupările  în  acest  sens  s-au  dezvoltat  din  ce  în  ce  mai  mult  de  la  sfîrşitul 
veacului  trecut  pînă  astăzi.  încă  Ghenadie  Enăceanu  edita  în  româneşte,  în  1891, 
cu  o  introducere  a  sa,  o  variantă  a  Erminiei  greceşti  de  pictură  bisericească.13 
Deşi  nu  e  vorba  de  o  lucrare  originală,  această  apariţie  merită  reţinută  ca  semn 
al  unei  preocupări  serioase  în  direcţia  iconografiei.  Că  e  aşa,  o  dovedesc  alte  două 
lucrări,  originale.  Este  vorba  în  primul  rînd  de  o  lucrare  a  Episcopului  Melchi- 
sedec  al  Romanului,  din  1890,  care  deşi  se  intitulează:  Tratat  despre  cinstirea  şi 
închinarea  icoanelor  in  Biserica  Ortodoxă ,  se  ocupă  mai  mult  de  iconografie  decît 
de  teologia  icoanei.14  Iar  în  al  doilea  rînd  de  cartea  lui  Sever  Mureşianu,  Icono- 
logia  creştină  occidentală  şi  orientală,15  care,  deşi  autorul  ei  nu  era  teolog,16  nu 
numai  că  oferă  o  istorie  detailată  a  reprezentărilor  iconografice  creştine  ale  Per¬ 
soanelor  Sfintei  Treimi,  ale  Sf.  Fecioare,  îngerilor  şi  unora  dintre  sfinţi,  ci,  pen¬ 
tru  fiecare  din  aceste  reprezentări,  prezintă  pe  larg  datele  biblice  şi  tradiţionale, 
diferitele  simboluri  inspirate  din  Sf.  Scriptură  prin  care  erau  redate  Persoanele 
Sfintei  Treimi  etc.,  toate  acestea  constituind  elemente  de  teologie  a  icoanei. 

Preocuparea  aceasta  va  fi  continuată  în  veacul  nostru,  cu  rezultate  impor¬ 
tante.  Nu  le  putem  înşira  aici  pe  toate.  Amintim  numai  lucrarea  de  istoria  artei 
creştine  a  lui  Alexandru  Naum,  în  două  volume,17  precum  şi  faptul  că  în  revistele 
noastre  din  ultimele  decenii  au  fost  publicate  studii  bogate  şi  interesante  despre 
iconografie  ca  obiect  de  studiu,18  despre  începuturile  picturii  creştine  şi  despre 
modurile  reprezentării  Persoanelor  Sfintei  Treimi,19  despre  cele  mai  vechi  icoane 
ale  Maicii  Domnului  şi  despre  modul  în  care  acestea  exprimă  dogma  mariologicâ,20 
despre  modul  reprezentării  unor  sfinţi,21  sau,  în  general,  despre  istoria  picturii 
creştine.22 


13  Ghenadie  Enăceanu,  Iconografia .  Arta  de  a  zugrăvi  icoanele  şi  templele 
bisericeşti,  Bucureşti,  1891. 

14  Titlul  complet  al  lucrării  este:  Tratat  despre  cinstirea  şi  închinarea  icoa¬ 
nelor  în  Biserica  Ortodoxă  şi  despre  icoanele  făcătoare  de  minuni  din  România 
ortodoxă ,  Bucureşti,  1890  (extras  din  revista  „Biserica  Ortodoxă  Română). 

15  Bucureşti,  1893,  316  p. 

16  Lucrarea  cuprinde  o  serie  de  prelegeri  ţinute  de  autor  la  Şcoala  de 
Belle-arte  din  Iaşi. 

17  Alex.  Naum,  Istoria  artei  creştine  de  la  începutul  creştinismului  pînă  în 
secolul  al  XlX-lea,  2  voi.,  Iaşi,  1940  şi  1947. 

18  Pr.  Prof.  Ene  Branişte,  Iconografia  creştină  ca  disciplină  de  studiu  şi  cer¬ 
cetare,  in  „Studii  Teologice'4,  XIV  (1962),  nr.  5 — 6,  p.  328 — 349. 

19  Intr-un  studiu  foarte  bogat,  intitulat:  Cinstirea  sfintelor  icoane  în  primele 
trei  secole  („Studii  Teologice",  XXIII,  1971,  nr.  9—10,  p.  621—671),  Părintele  Pro¬ 
fesor  Ioan  I.  Rămureanu  prezintă  teme  ca:  problema  cinstirii  icoanelor  la  primii 
creştini;  reprezentarea  simbolică  sau  alegorică  a  Mîntuitorului  şi  reprezentările 
Sale  portretistice  în  primele  veacuri;  icoanele  „nefăcute  de  mină"  ale  Mintuito- 
rului;  părerile  Părinţilor  şi  scriitorilor  bisericeşti  cu  privire  la  înfăţişarea  Dom¬ 
nului.  Aici  trebuie  amintit  şi  studiul  Pr.  Prof.  Spiridon  Cândea,  Prezentarea 
Sfintei  Treimi  în  arta  creştină,  în  „Mitropolia  Ardealului",  VI  (1961),  nr.  7 — 8, 
p.  446 — 472,  care,  în  patru  capitole,  arată  cum  au  fost  prezentaţi  în  antichitatea 
creştină  Dumnezeu-Tatăl,  Iisus  Hristos,  Duhul  Sfînt  şi  Sfînta  Treime  la  un  loc. 

20  Pr.  Conf.  Dr.  Alexandru  Moisiu,  Adevărul  maternităţii  divine  exprimat  în 
reprezentările  iconografice  ale  cimitirelor  vechi  creştine,  în  „Mitropolia  Ardea¬ 
lului",  VII  (1962),  nr.  1—2,  p.  76—84. 

21  Prof.  I.  D.  Ştefănescu,  Sfinţii  Apostoli  Petru  şi  Pavel  în  iconografie ,  în 
„Mitropolia  Banatului",  XVII  (1967),  nr.  4—6,  p.  328—332;  Prof.  V.  Brâtulescu, 
Sfinţii  Apostoli  Petru  şi  Pavel  în  iconografie ,  în  „Mitropolia  Olteniei",  XIX  (1967), 
nr.  5 — 6  ş.a. 

22  Pr.  Prof.  Spiridon  Cândea,  Pictura  creştină,  in  „Mitropolia  Ardealului", 
V  (1960),  nr.  5—6,  p.  413—427. 

Pe  lingă  că  oferă  elemente  dogmatice  ca  cele  menţionate,  toate  aceste  studii 
sînt  importante  pentru  teologia  icoanelor  mai  ales  prin  faptul  că  evidenţiază  zugră¬ 
virea  de  icoane  şi  cinstirea  lor  de  către  credincioşi  ca  o  practică  neîntreruptă  a 
Bisericii,  de  la  început.23  In  general,  ezitările  din  primele  veacuri  nu  se  referă  la 
posibilitatea  şi  necesitatea  reprezentărilor  iconografice,  asupra  cărora  numai  în 
foarte  puţine  cazuri  se  exprimă  îndoieli,24  ci  asupra  modalităţilor  celor  mai  potri¬ 
vite  de  a  reprezenta  Persoanele  divine.  Infăţişînd  această  continuă  precizare  a 
artei  iconografice,  studiile  amintite  relevă  totodată  strînsa  interdependenţă  dintre 
icoană  şi  teologie,  modul  în  care  definirea  tot  mai  exactă  a  celei  din  urmă  se 
răsfringe  în  alcătuirea  şi  rolul  recunoscut  celei  dintîi.  Astfel  încît  cercetările  în 
domeniul  iconografiei  se  constituie  ca  o  treaptă  absolut  necesară  în  efortul  de  ela¬ 
borare  a  unei  teologii  a  icoanei. 


3.  O  primă  etapă  în  elaborarea  unei  teologii 
a  icoanei  în  teologia  românească 

Nu  e  cazul  să  insistăm  asupra  capitolelor  mai  mult  sau  mai  puţin  dezvoltate 
dedicate  cinstirii  sfintelor  icoane  din  dogmaticile  noastre  mai  vechi.  Cu  greu  s-ar 
putea  spune  că  ele  cuprind  elemente  de  mare  originalitate.  In  general,  acestea 
oferă  prezentări  destul  de  concise  ale  temeiurilor  cinstirii  icoanelor,  insistînd  cu 
deosebire  asupra  textelor  biblice  care  evidenţiază  distincţia  dintre  idol  şi  icoană  şi, 
deci,  posibilitatea  şi  necesitatea  icoanei,  precum  şi  asupra  hotărîrii  Sinodului  al 
VlI-lea  ecumenic,  care  canoniza  învăţătura  dintotdeauna  a  Bisericii  în  această 
privinţă. 

Pentru  elaborarea  unei  teologii  a  icoanei  trebuia  să  se  pornească  de  la 
izvoare,  trebuia  adică  făcut  accesibil  în  primul  rînd  materialul  patristic  asupra 
acestui  subiect.  Am  putea  spune  că  acest  lucru  s-a  început  la  noi  în  1935,  cînd 
Părintele  D.  Fecioru  a  publicat  o  lucrare  despre  viaţa  Sf.  Ioan  Damaschin,25 
urmată,  peste  doi  ani,  de  tipărirea  traducerii  româneşti,  datorată  aceluiaşi  oste¬ 
nitor,  a  celor  trei  tratate  ale  Sf.  Ioan  Damaschin  despre  sfintele  icoane.26 


23  Este  tocmai  ceea  ce  sublinia  hotărîrea  Sinodului  al  VlI-lea  ecumenic,  în 
care  se  spune,  printre  altele:  „Păstrăm  neatinse  toate  tradiţiile  bisericeşti  scrise 
şi  nescrise  încredinţate  nouă.  Dintre  acestea  este  şi  făurirea  icoanei  prin  zugră¬ 
vire...44;  iar  mai  departe  se  arată  că,  păstrîndu-se  cinstirea  icoanelor,  se  continuă 
„tradiţia  Bisericii  Universale44  (J.  D.  Mansi,  Sacrorum  conciliorum  nova  et  am - 
plissima  collectio,  t.  XIII,  Florentiae,  1767,  retip.  Paris — Leipzig,  1902,  col.  736  c). 

24  Inamic  al  utilizării  artelor  plastice  în  creştinism  a  fost  Tertulian.  De  ase¬ 
menea,  un  sinod  din  Illiberis  (Elvria),  din  anul  300,  a  dat  o  hotârîre  de  interzicere 
a  icoanelor.  Mai  tîrziu,  va  avea  o  atitudine  negativă  faţă  de  icoane  Epifanie  de 
Salamina.  Aceste  opoziţii,  sporadice,  se  explică  mai  ales  prin  teama  unor  creştini 
de  a  nu  fi  socotiţi  idolatri,  dat  fiind  faptul  că  încă  nu  era  definită  teologia  icoanei, 
sau,  uneori,  prin  teama  de  a  nu  fi  pîngărite  sfintele  icoane  de  către  necreştini  (cf. 
Pr.  Asist.  Nicolae  V.  Dură,  Teologia  icoanelor  în  lumina  tradiţiei  dogmatice  şi 
canonice  ortodoxe ,  în  „Ortodoxia44,  XXXIV,  1982,  nr.  1,  p.  69).  De  altfel,  înseşi 
aceste  poziţii  negative  privind  icoanele  constituie  dovezi  ale  răspîndirii  şi  ale 
cinstirii  lor  în  Biserică. 

25  Pr.  D.  Fecioru,  Viaţa  Sfintului  Ioan  Damaschin.  Studiu  de  istorie  literară 
creştină,  Bucureşti,  1935. 

26  Sf.  Ioan  Damaschin,  Cultul  sfintelor  icoane ,  traducere  de  Pr.  D.  Fecioru, 

Bucureşti,  1937.  O  sinteză  a  cuprinsului  teologic  al  acestor  tratate  poate  fi  găsită 
la  Pr.  D.  Fecioru,  Teologia  icoanelor  la  Sf.  Ioan  Damaschin ,  în  „Ortodoxia44,  XXXIV 
(1982),  nr.  1,  p.  28 — 40,  unde,  după  ce  prezintă  scrierile  antiiconoclaste  ale  marelui 
Părinte  bisericesc,  şi  mai  ales  cele  trei  tratate,  precum  şi  contextul  istoric  al 
elaborării  lor,  autorul  înfăţişează  învăţătura  Sf.  Ioan  Damaschin  privitoare  la: 
noţiunea  de  icoană,  raţiunea  existenţei  şi  felurile  icoanelor;  definiţia  şi  felurile 
închinăciunii;  posibilitatea  pictării  lui  Dumnezeu,  a  îngerilor  şi  sfinţilor;  legitimi¬ 
tatea  întrebuinţării  şi  cultului  icoanelor;  rolul  instructiv-educativ  şi  haric  al 
icoanelor.  -  /t  fufă.  * 


STUDII  ŞI  ARTICOLE 


39 


Curînd  după  această  dată  înregistrăm  şi  unele  lucrări  originale  de  valoare. 
In  primul  rînd,  reţine  atenţia  un  studiu  din  1941  al  Părintelui  Profesor  Dumitru 
Belu.27  Prezentînd,  în  prima  parte,  temeiurile  folosirii  icoanelor,  autorul  relevă 
trebuinţa  de  concret  a  naturii  umane,  apoi  rolul  instructiv  şi  educativ  al  icoanei, 
dat  fiind  faptul  că  ea  nu  e  un  simplu  portret,  că  „tălmăcirea,  prin  chipul  sfîntului, 
a  unor  adevăruri  creştine44,28  şi,  în  sfîrşit,  rolul  icoanelor  de  instrumente  harice. 
Harul  de  care  se  bucură  sfinţii,  zice  autorul,  nu  le  râmîne  exterior,  ci  intră  în 
legătură  organică  cu  ei,  lucrînd  şi  după  moartea  lor  atît  prin  moaştele  lor,  dt  şi 
prin  icoanele  lor.29  „Tocmai  această  însuşire  a  icoanelor  de  a  fi  mijloace  ale  haru¬ 
lui  de  care  s-au  învrednicit  cei  înfăţişaţi  pe  ele . . .  constituie  temeiul  de  căpetenie 
al  cultului  pe  care  noi  creştinii  IM  dăm.  Şi  tocmai  din  pricina  acestei  însuşiri  de 
a  fi  purtătoare  de  har,  cinstirea  icoanei  nu  poate  fi,  în  principiu,  idolatrie,..44.30 

în  partea  a  doua  a  aceluiaşi  studiu,  sînt  prezentate  deosebirile  dintre  icoana 
ortodoxă  şi  cea  neortodoxâ,  deosebiri  care,  după  cum  demonstrează  autorul,  se 
inspiră  din  concepţii  teologice  diferite  despre  om,  păcate  şi  mîntuire.31 

Această  interpretare  a  icoanelor  ortodoxe,  de  mare  adîncime  teologică,  se  va 
regăsi,  cu  noi  aprofundări,  într-un  studiu  al  aceluiaşi  autor  asupra  iconografiei  ca 
izvor  omiletic.32  După  ce  arată  că  iconografia  este  un  bogat  izvor  de  învăţătură 
creştină  şi  că  „icoanele  sînt  mijloace  de  tălmăcire  artistică,  prin  linii  forme  şi 
culori,  a  adevărurilor  creştine44,  ca  unele  ce  constituie  „o  îmbinare  de  inspiraţie  şi 
intuiţie  artistică,  cu  contemplaţie  şi  gîndire  teologică4*33  şi  după  ce  oferă  o  serie 
de  temeiuri  patristice  privind  necesitatea  şi  rolul  pictării  bisericilor,  autorul, 
descriind  o  icoană  ortodoxă,  explică  modul  în  care  aceasta  exprimă  concepţia 
despre  căderea  în  păcat  şi  urmările  ei  (chipurile  dematerializate,  mortificate  în¬ 
seamnă  efortul  de  eliminare  a  înclinării  spre  păcat  a  trupului)  şi  despre  mîntui- 
rea  ca  dar  al  lui  Dumnezeu  (sfîntul  fiind  reprezentat  singur  şi  într-o  poziţie 
rigidă,  ceea  ce  semnifică  dependenţa  sa  exclusivă  de  Dumnezeu  în  ce  priveşte 
mîntuirea).  „Icoanele  —  mai  zice  autorul  —  cuprind  învăţătura  de  temelie  a 
creştinismului  că  Dumnezeu  nu  râmîne  depărtat  şi  străin  de  credincios,  ci  se  co¬ 
boară  şi  se  apropie  în  chip  adecvat  de  fiinţa  omenească44.34 

Cele  două  studii  reprezintă  o  contribuţie  de  seamă  şi  dintr-o  perspectivă  ori¬ 
ginală  la  teologia  icoanelor. 

Menţionăm  apoi  un  studiu  din  1942  al  Părintelui  Profesor  Milan  Şesan,35  în 
care  cinstirea  sfintelor  icoane  este  argumentată  mai  ales  cu  dovezi  istorice  şi 
patristice,  dar  nu  lipsesc  nici  elementele  biblice  şi  dogmatice. 

Teologia  icoanelor ,  este  titlul  unui  studiu  al  Părintelui  Prof.  Ene  Branişte, 
din  1952.36  Autorul  arată  mai  întîi  că  în  epoca  iconoclastă  cultul  icoanelor  era 
deja  adînc  înrădăcinat;  icoana  devenise  obiect  al  tradiţiei,  înainte  de  a  fi  obiect  al 
teologiei.37  După  ce  aminteşte  pe  Sf.  Părinţi  ca  temei  al  teologiei  icoanelor  şi  mai 
ales  pe  „cei  trei  mari  doctori  ai  teologiei  icoanelor44,  Sf.  Ioan  Damaschin,  Sf.  Teo¬ 
dor  Studitul  şi  Nichifor  Mărturisitorul,  autorul  abordează  următoarele  teme:  noţiu¬ 
nea  de  icoană  şi  felurile  ei;  deosebirea  dintre  idol  şi  icoană;  raţiunea  existenţei 
icoanei;  posibilitatea  zugrăvirii  lui  Dumnezeu  şi  a  îngerilor;  legitimitatea  uzului 
icoanelor;  rostul  şi  importanţa  lor  în  viaţa  religios-morală  a  credincioşilor;  cul- 


27  D.  I.  Belu,  Despre  icoana  ortodoxă,  în  „Biserica  Ortodoxă  Română44,  LIX 
(1941),  nr.  11—12,  p.  643—655. 

28  Ibidem,  p.  645. 

29  Ibidem,  p.  647. 

30  Ibidem,  p.  648. 

31  Ibidem,  p.  649--655. 

32  Pr.  Prof.  Dr.  Dumitru  Belu,  Iconografia  ca  izvor  omiletic ,  în  „Mitropolia 
Ardealului44,  III  (1958),  nr.  11—12,  p.  878—886. 

33  Ibidem,  p.  879. 

34  Ibidem,  p.  885. 

35  Pr.  Prof.  Milan  Şesan,  Cinstirea  sfintelor  icoane,  în  „Candela44,  LIII — LIV 
(1942—1943),  p.  72—106. 

86  Publicat  în  „Studii  Teologice44,  IV  (1952),  nr.  3—4,  p.  175—201. 

37  Ibidem,  p.  175. 

tul  icoanelor;  sfinţenia  icoanelor.  Fiecare  dintre  aceste  aspecte  este  tratat  pe 
scurt,  dar  cu  o  deosebită  claritate,  astfel  încît  studiul  îşi  justifică  titlul,  consti- 
tuindu-se  ca  un  mic  tratat  de  teologie  a  icoanelor.  Acest  caracter  i-1  accentuează 
şi  selecta  bibliografie  de  la  sfîrşit.38 

4.  Contribuţii  ale  Părintelui  Prof.  Dumitru  Stăniloae  la  teologia  icoanei 

O  serie  de  studii  ale  Părintelui  Prof.  Dumitru  Stăniloae  marchează  o  nouă 
etapă  a  contribuţiei  româneşti  la  elaborarea  unei  teologii  a  icoanei.  Ducînd  mai 
departe  ceea  ce  se  realizase  deja,  am  putea  spune  că,  prin  fiecare  din  studiile  sale, 
Părintele  Prof.  Dumitru  Stăniloae,  „mină  mai  la  adine"  cercetarea  asupra  înţe¬ 
lesurilor  sfintelor  icoane,  contribuţia  sa  constituind  un  aport  decisiv  la  plasarea 
cercetării  româneşti  asupra  teologiei  icoanei  la  loc  de  frunte  în  contextul  teologiei 
ortodoxe  în  general. 

Studiile  mai  importante  de  teologie  a  icoanei  ale  Părintelui  Profesor  Dr. 
Dumitru  Stăniloae  sînt,  în  ordine  cronologică,  următoarele:  Simbolul  ca  anticipare 
şi  temei  al  posibilităţii  icoanei; 39  De  la  creaţiune  la  întruparea  Cuvîntului  şi  de  la 
simbol  la  icoană; 40  Iisus  Hristos  ca  prototip  al  icoanei  Sale; 41  Icoana  in  cultul 
ortodox; 42  liristologie  şi  iconologie  în  disputa  din  secolele  VIII — IX; 43  Icoanele 
in  biserică ,  reprezentare  vizibilă  a  dreptei  credinţe  şi  mijloace  de  întîlnire  a  cre¬ 
dincioşilor  cu  Hristos  şi  cu  sfinţii  care  s-au  desăvîrşit  în  El; 44  şi  Idolul  ca  chip  al 
naturii  divinizate  şi  icoana  ca  fereastră  spre  transcendenţa  dumnezeiască 45 

Ideile  principale  dezvoltate  de  Părintele  Profesor  Dumitru  Stăniloae  în  aceste 
studii  vor  fi  reluate,  mai  pe  scurt  şi  in  mod  mai  sistematic,  în  lucrarea  sa:  Spi¬ 
ritualitate  şi  comuniune  în  Liturghia  ortodoxă  (Craiova,  1986,  p.  55 — 81),  unde  tra¬ 
tează  despre  îndreptăţirea  sfintelor  icoane,  despre  rostul  sfintelor  icoane  în  Bise¬ 
rica  ortodoxă  şi  despre  aşezarea  icoanelor  în  locaşul  bisericesc. 

Deoarece  spaţiul  nu  ne  permite  o  prezentare  a  fiecăruia  din  aceste  studii  în 
parte,  vom  încerca  o  sistematizare  în  funcţie  de  problematica  abordată.  O  astfel 
de  sistematizare  este  chiar  necesară,  diferitele  aspecte  revenind  în  preocuparea 
autorului  în  mai  multe  dintre  studiile  menţionate,  cu  noi  aprofundări  de  fiecare 
dată. 

a)  In  primul  rind  trebuie  subliniat  faptul  că  Părintele  Prof.  D.  Stăniloae 
porneşte  întotdeauna  de  la  modurile  abordării  problemei  în  epoca  patristică.  Stu¬ 
diile  sale  cuprind  citate  largi  din  lucrările  marilor  Părinţi  ai  secolelor  VIII — IX, 
cu  deosebire  din  cele  ale  Sf.  Nichifor  Mărturisitorul  şi  Sf.  Teodor  Studitul.  Astfel 
încît,  dacă  tratatele  Sf.  Ioan  Damaschin  existau  în  româneşte  de  mai  înainte,  gîn- 
direa  celorlalţi  doi  mari  „doctori  ai  teologiei  icoanelor"  este  valorificată  acum 
pentru  prima  dată  în  limba  română.  E  o  manieră  de  care  ţin  seama  mai  puţin 
lucrările  apărute  în  alte  părţi.  Astfel  încît,  Părintele  Prof.  Dumitru  Stăniloae  tra¬ 
sează,  indirect,  şi  un  criteriu  sau  un  principiu  al  oricărei  cercetări  serioase  în 
acest  domeniu,  anume  acela  al  actualizării  gindirii  patristice. 

b)  Studiile  Părintelui  Prof.  Dumitru  Stăniloae  relevă  apoi  că  „învăţătura 
despre  icoane  a  aparţinut  de  la  început  Bisericii,  dar  ca  şi  alte  laturi  ale  învăţă¬ 
turii  ei,  ea  se  afirmă  pe  încetul,  ca  răspuns  la  trebuinţele  momentului".46  Existenţa 
de  la  începutul  Bisericii  a  acestei  învăţături  e  cerută  de  însuşi  raportul  care  există 
între  icoană,  pe  de  o  parte,  şi  credinţă  şi  teologie,  pe  de  altă  parte.  „Icoana  izvo¬ 
răşte  din  învăţătura  despre  mintuire"  —  zice  Părintele  Dumitru  Stăniloae.47  De 


38  Ibidem,  p.  200—201. 

39  In  „Studii  Teologice",  IX  (1957),  nr.  7—8,  p.  427-^52. 

40  In  „Glasul  Bisericii",  XVI  (1957),  nr.  12,  p. 

41  In  „Mitropolia  MoLdovei  şi  Sucevei",  XXXIV  (1958),  nr.  3 — 4,  p.  244 — 272. 

42  In  „Ortodoxia",  XXX  (1978),  nr.  3,  p.  473—487. 

43  In  „Studii  Teologice",  XXXI  (1979),  nr.  1 — 4,  p.  12—53. 

44  In  „Mitropolia  Banatului",  XXXI  (1981),  nr.  10—12,  p.  643—659. 

45  In  „Ortodoxia",  XXXIV  (1982,  nr.  1,  p.  12—27. 

46  Simbolul  ca  anticipare  şi  temei  al  posibilităţii  icoanei,  p.  427. 

47  Ibidem,  p.  427. 

altfel,  dependenţa  se  exercită  în  ambele  sensuri:  „Există  nu  numai  o  completare 
reciprocă  între  credinţă  şi  icoană,  ci  şi  o  cauzalitate  reciprocă:  credinţa  zugrăveşte 
mai  întîi  în  mintea  credinciosului  chipul  celor  crezute  şi  apoi  în  materie,  iar 
chipul  celor  crezute  susţine  credinţa44. 48 

c)  Iconoclaştii  îşi  întemeiau  refuzul  de  a  accepta  icoana  în  primul  rînd  pe 

interdicţia  mozaică  de  a  se  face  chip  cioplit  sau  idol  şi  de  a  se  aduce  închinare 

lui.  Părintele  Prof.  Dumitru  Stăniloae  expune  un  argument  al  apărătorilor  icoa¬ 
nelor,  care  „atrag  atenţia  asupra  faptului  că  chiar  Vechiul  Testament,  interzicînd 
idolul,  admite  simbolul44  .49  Pornind  de  la  acest  argument,  P.  C.  Sa  efectuează  o 
neîntrecută  aprofundare  a  distincţiei  între  idol  şi  simbol. 

Idolatrii  nu  făceau  această  distincţie.  Ei  singuri  îşi  alegeau  anumite  obiecte  şi 

le  aduceau  închinare.50  Idolul  nu  indică  nici  o  transcendenţă.51  Chiar  cînd  e  con¬ 

siderat  numai  locaş  al  unei  forţe  naturale,  investită  cu  atributele  divinului,  ado¬ 
rarea  lui  e  tot  o  închinare  la  creatură  în  locul  lui  Dumnezeu.  „Idolii  simbolizează 
forţele  imanente,  exagerate  demonic44.52  De  aceea,  închinarea  la  idoli  este  conside¬ 
rată  în  Sf.  Scriptură  a  fi  o  închinare  la  demoni. 

Creştinismul  oferă  o  perspectivă  cu  totul  diferită  asupra  creaturilor.  Acestea, 
fără  a  fi  divinizate,  devin  simbol  al  transcendenţei  divine.  Sînt  două  lumi,  cea 
văzută  şi  cea  nevăzută.  Simbolul  le  leagă,  fără  a  nega  distincţia  dintre  ele.  „Deci 
simbolul  în  sens  creştin  e  expresia  acestei  viziuni  care  distinge  lumea  de  Dum¬ 
nezeu  şi,  în  acelaşi  timp,  o  leagă  de  El,  ca  pe  o  creatură  şi  instrument  al  Lui. 
Dimpotrivă,  idolul  este  expresia  unei  viziuni  care  consideră  lumea  văzută  ca  fiind 
însăşi  divinitatea44.53 

Porunca  vechi- testamentară  nu  opreşte  orice  asemănare,  ci  zice:  „Să  nu-ţi 
faci  asemănare  a  nimic  din  cele  create44.  De  aceea,  „cînd  chipurile  sînt  ale  lui 
Dumnezeu, . . .  simboale  ale  transcendenţei  divine,  sînt  bine  plăcute  lui  Dumnezeu 
şi  poruncite  de  El44.54 

Omul  are  misiunea  „de  a  descoperi  tot  mai  mult  caracterul  de  simbol  al 
acestei  lumi44.55  Caracterul  de  simbol  al  lumii  create  are  un  temei  ontologic:  Dum¬ 
nezeu,  deşi  necuprins  după  fiinţă,  se  poate  face  accesibil  omului  prin  cele  create, 
deoarece  acestea  îşi  au  raţiunile  lor  în  Dumnezeu.  Fiecare  lucru  şi  fiinţă  îşi  are 
„forma44  şi  „chipul44  definit  sau  predeterminat  de  Dumnezeu.  Aceste  „forme44,  sau 
„tipuri44,  sau  „paradigme44,  sau  „raţiuni44  ale  lucrurilor  nu  fac  însă  parte  din  fiinţa 
divină,  ci  sînt  „în  jurul  fiinţei  divine44.56  Pe  aceste  „forme44,  îmbibate  de  infinita¬ 
tea  divină,  pe  aceste  raţiuni  divine,  nedespărţite  de  formele  văzute  ale  lucrurilor, 
dar  nedespărţite  nici  de  Dumnezeu,  le  contemplăm  noi  în  simbol. 

Datorită  păcatului,  omul  nu  mai  lucrează  convergent  cu  lucrarea  paradig¬ 
melor  divine.  El  strîmbă  lucrarea  prototipului  ce  se  exercită  asupra  lui  şi,  deoarece 
nu  mai  poate  contempla  în  mod  adecvat  pe  Dumnezeu  în  creaturi,  înclină  să  facă 
din  lucrurile  văzute,  idoli.  De  aceea  interzice  Vechiul  Testament  chipurile  văzute. 
Pe  de  altă  parte  însă.  Vechiul  Testament  recomandă  „vederea  măririi  lui  Dumne¬ 
zeu  în  toate  şi  în  special  în  anumite  obiecte  în  care  Dumnezeu  şi-a  arătat  prin- 
tr-un  act  supranatural  că  a  lucrat  şi  lucrează,  adică  în  simboalele  sacre  folosite 
In  cult44.57  Prin  aceasta,  Vechiul  Testament  mărturisea  credinţa  în  „comunicabili- 
tatea  lui  Dumnezeu  prin  mijloace  sensibile,  dar  şi  deosebirea  Lui  de  aceste  mij- 


48  Hristologie  şi  iconologie  în  disputa  din  secolele  VIII — IX,  p.  13. 

49  Simbolul  ca  anticipare  şi  temei  al  posibilităţii  icoanei,  p.  429. 

50  Icoanele  în  cultul  ortodox,  p.  475. 

51  Simbolul  ca  anticipare  şi  temei  al  posibilităţii  icoanei,  p.  431. 

52  Ibidem,  p.  431. 

53  Ibidem,  p.  436.  Părintele  Prof.  D.  Stăniloae  citează  pe  larg,  în  acest  sens, 
pe  Nichifor  Mărturisitorul  (p.  436 — 437). 

54  Ibidem,  p.  437. 

55  Ibidem,  p.  439. 

56  Ibidem,  p.  443 — 449.  Autorul  îl  combate  pe  S.  Bulgacov,  care  nu  cunoaşte 
o  deosebire  reală  între  transcendent  şi  imanent. 

57  Icoanele  în  cultul  ortodox,  p.  476. 

loace.  Simboalele  sînt  în  acest  sens  o  anticipare  a  icoanelor,  precum  Vechiul  Testa¬ 
ment  e  o  anticipare  a  lui  Hristos44.58 

Harul  lui  Hristos  face  tot  mai  activă  în  om  paradigma  sa  dumnezeiască  şi 
astfel  interdicţia  din  Vechiul  Testament  îşi  pierde  actualitatea  pentru  credincioşii 
creştini.  De  la  simbolul  din  Vechiul  Testament  se  trece  astfel  la  icoană,  prin  care 
se  fac  străvezii  prototipurile  divine  ale  lucrurilor.  Desigur  că  deplina  dezvăluire 
a  acestora  se  va  face  în  viaţa  viitoare.  De  aceea,  se  poate  spune  despre  arta  icoa¬ 
nei  că  e  „purtată  de  o  nostalgie  a  paradisului11.59 

d)  întruparea  Cuvântului  lui  Dumnezeu  este  aceea  care  întemeiază  propriu-zis 
icoana.  De  legătura  dintre  întrupare  şi  icoană,  dintre  hristologie  şi  iconologie, 
asupra  căreia  s-a  insistat  în  epoca  patristică  şi  mai  ales  în  cadrul  disputei  cu 
iconoclasmul  din  secolele  VIII  şi  IX,  se  ocupă  pe  larg  Părintele  Prof.  Dumitru 
Stăniloae  în  studiile  sale. 

Dumnezeu-Cuvîntul  a  devenit  prin  întrupare  prototip  al  icoanei  Sale,  nu  ca 
Om  separat  de  Dumnezeu,  ci  ca  Om  care  e  în  acelaşi  timp  Dumnezeu.60  Din  faptul 
că  Fiul  lui  Dumnezeu  s-a  făcut  Om  adevărat  decurge  calitatea  Sa  de  prototip  al 
icoanei  Sale.  „Dacă  Hristos  nu  e  prototip  al  icoanei  Sale,  El  nu  e  Om  adevărat41.61 

Iconoclaştii  afirmau  că  Iisus  nu  poate  fi  prototip  pentru  icoană,  căci  pe 
aceasta  nu  s-ar  putea  reprezenta  decît  firea  omenească  a  lui  Hristos  şi  vorbeau  de 
un  „chip  incomprehensibil14  al  lui  Hristos  după  înălţare,  de  un  chip  ce  nu  poate 
fi  zugrăvit.62  Reluînd  argumentarea  Sf.  Teodor  Studitul  şi  a  Sf.  Nichifor  Mărtu¬ 
risitorul,63  Părintele  Profesor  Dumitru  Stăniloae  arată  că,  prin  înviere,  Hristos 
n-a  lepădat  trupul,  cu  toate  însuşirile  lui  naturale,  ci  numai  că  acum  El  nu  mai 
este  supus  afectelor;  deci  n-a  lepădat  nici  chipul  purtat  în  viaţa  pămîntească,  ci 
numai  l-a  ridicat  la  starea  de  nestricăciune  şi  de  deplină  transparenţă  pentru 
Subiectul  divin. 

In  acest  cadru,  este  abordată  problema  circumscrierii  lui  Hristos  ca  dovadă 
a  omenitâţii  Sale.  Hristos  rămîne  circumscris  după  omenitatea  Lui,  deşi  aceasta 
nu  e  o  circumscriere  a  ipostasului  însuşi.  în  baza  comunicării  însuşirilor,  numindu-1 
pe  Hristos  Omul  Iisus,  îi  atribuim  şi  cele  dumnezeieşti.  „Circumscrisul  este  făcut 
transparent  al  necircumscrisului44.64 

Ca  şi  icoana  lui  Hristos,  icoana  Sa  are  şi  ea  un  caracter  paradoxal:  indi- 
cindu-ne  pe  Hristos  ca  circumscris,  ea  nu  exclude  necircumscrierea  Lui,  ci,  dim¬ 
potrivă,  ne-o  sugerează.  Astfel,  prin  circumscrierea  icoanei  intrăm  cu  ochii  cre¬ 
dinţei  în  infinitatea  transparentă  a  lui  Hristos.65  „Icoana  aparţine  altei  ordini  decît 
cea  a  realităţii  create  de  Dumnezeu.  Prin  ea  intervenim  în  realitate,  nu  ca  să  pro¬ 
ducem  o  alta  la  fel  cu  aceea,  ci  ca  să  ne  amintim  de  realitate  şi  să  punem  în 
evidenţă  pentru  noi  deschiderile  ei  spre  ordinea  superioară  a  spiritului44.66 

In  legătură  cu  circumscrierea  lui  Hristos  stă  şi  caracterul  personal  al  ome¬ 
nitâţii  Sale.  Iconomahii,  respingînd  circumscrierea,  au  adus  argumentul  că  El  nu 
a  avut  o  fire  umană  individuală,  ci  firea  umană  universală.  „Prin  teoria  umani¬ 
tăţii  universale  a  lui  Hristos,  iconomahii  urmăreau  să  submineze  icoana  în  două 
feluri:  pe  de  o  parte  conchizînd  că  omenitatea  lui  Hristos,  neavînd  un  caracter 
individual,  nu  e  circumscrisă,  deci  nu  poate  fi  redată  în  icoană,  pe  de  altă  parte 
că  ipostasul  divin  nu-şi  poate  semnala  prezenţa  prin  caracterele  unei  umanităţi 
individuale,  personale,  redată  în  icoană44.67 


58  îbidem. 

59  Simbolul  ca  anticipare  şi  temei  al  posibilităţii  icoanei,  p.  452. 

60  Iisus  Hristos  ca  prototip  al  icoanei  Sale,  p.  245. 

61  îbidem,  p.  264. 

62  Hristologie  şi  iconologie  în  disputa  din  secolele  VIII — IX,  p.  23  şi  urm. 

63  îbidem,  p.  13  şi  urm. 

64  îbidem,  p.  30.  Această  dispută,  dacă  Domnul  a  fost  circumscris,  „se  dato¬ 
rează  tainei  trupului  omenesc  în  general44,  circumscris  prin  materialitatea  lui,  dar 
infinit  prin  raţionalitatea  Lui  ( ibidem ,  p.  38). 

65  Ibidem,  p.  30  şi  urm. 

66  Ibidem,  p.  37. 

67  Ibidem,  p.  45 — 46. 

Părintele  Profesor  Dumitru  Stăniloae,  argumentînd  că  în  Hristos  generali¬ 
tatea  firii  umane  a  fost  cuprinsă  intr-un  ipostas  deosebit  de  ceilalţi  oameni,  că 
Hristos  a  fost  un  „eu“,  deosebit  de  alte  „euri**,  arată  că  a-L  reda  pe  Hristos  după 
omenitatea  ipostaziată  de  Cuvintul  „înseamnă  a-L  reda  pe  Fiul  Iui  Dumnezeu  în¬ 
trupat,  nu  a  reda  o  fire  omenească  separată*'.68 

Relevînd  aceste  implicaţii  adinei  ale  disputei  iconoclaste,  P.  C,  Sa  scrie:  „In 
jurul  icoanelor  s-a  dat,  aşadar,  lupta  pentru  ultima  consecinţă  a  hristologiei  defi¬ 
nită  la  Calcedon:  pentru  circumscrierea  naturii  umane  asumată  de  Fiul  lui  Dum¬ 
nezeu,  ca  o  condiţie  a  întrupării  lui  adevărate,  pentru  venirea  Lui  ca  persoană  în 
acelaşi  timp  divină  şi  umană  între  oameni.  A  nu  admite  această  ultimă  consecinţă 
a  hristologiei  bisericeşti  şi  evanghelice,  definită  la  Calcedon,  însemna  a  cădea  din 
ea  în  monofizitism,  a  respinge  întruparea  adevărată,  a  respinge  veşnica  consolidare 
şi  valorificare  a  omului  în  Dumnezeu  prin  asumarea  şi  personalizarea  firii  umane 
de  către  ipostasul  Cuvîntului;  a  admite  că  Fiul  lui  Dumnezeu  s-a  circumscris  ca 
om  întrupîndu-se  înseamnă  a  confirma  definiţia  de  la  Calcedon,  întruparea  reală 
a  Fiului  lui  Dumnezeu,  care  îşi  face  proprie  pentru  vecie  faţa  circumscrisă  a 
omului  concret,  aşa  cum  e,  deci  îşi  ia  o  faţă  ca  o  oricăruia  dintre  oameni,  pentru 
a  fi  în  dialogul  etern  al  iubirii  cu  ei;  înseamnă  a  crede  că  Dumnezeu  poate  fi 
transparent  prin  faţa  individuală,  circumscrisă,  umană,  deci  că  omul  poate  fi 
iubit  de  Dumnezeu  prin  semenul  său.  sau  că  semenul  său  îl  poate  iubi  cu  o  iubire 
care  e  şi  a  lui  Dumnezeu  şi  el  poate  iubi  pe  semenul  său  cu  o  iubire  care  se 
îndreaptă  totodată  şi  spre  Dumnezeu**.69 

e)  Dacă  Dumnezeu  s-a  făcut  transparent  prin  faţa  individuală  a  lui  Hristos, 
această  transparenţă  se  perpetuează  şi  prin  icoană.  Icoana,  zice  Părintele  Profesor 
Dumitru  Stâniloae,  este  modul  lăsat  de  Dumnezeu  „de  a  păstra  conştiinţa  perpe¬ 
tuării  prezenţei  Domnului  între  noi  cu  faţa  Sa  umană*4.70  Domnul  râmîne  prezent 
între  noi  nu  numai  cu  puterea  Sa,  ci  şi  cu  faţa  Sa.  Faţa  e  şi  ea  un  mijloc  de 
comunicare,  ca  şi  cuvîntul.71  Faţa  omenească,  în  general,  „e  proiecţia  inevitabilă  a 
insului  spre  ceilalţi*4.72  Luînd  faţă  omenească,  cu  scopul  de  a  ne  comunica  prin 
ea  experienţa  vieţii  Sale  dumnezeieşti,  Fiul  lui  Dumnezeu  menţine  şi  după  înăl¬ 
ţarea  la  cer  acest  mijloc  de  comunicare  cu  noi.  însuşi  cuvântul  Său  ne  apare  plin 
de  căldură  şi  de  intimitate  tocmai  pentru  că-1  simţim  că  porneşte  din  faţa  Lui. 
Faţa  lui  Hristos  este  astfel  ea  însăşi  „plenitudinea  inepuizabilă  şi  vie  a  cuvin¬ 
telor  Lui**.73  Icoana,  care  ne  redă  faţa  lui  Hristos,  are  astfel  şi  rolul  de  vivificare 
a  credinţei. 

f)  Problema  cheie  care  se  pune  în  legătură  cu  explicarea  teologică  a  icoanei 
este:  ce  legătură  reală,  vie,  prezentă  există  între  Persoana  lui  Hristos  şi  icoana 
Lui,  mai  bine  zis  între  Hristos  şi  credinciosul  care  se  roagă  în  faţa  icoanei  Lui? 
Şi  în  ce  mod  se  stabileşte  această  legătură? 

Răspunzînd  acestor  întrebări,  Părintele  Profesor  Dumitru  Stăniloae  face  mai 
întîi  o  paralelă  între  raportul  dintre  icoană  şi  prototip  şi  raportul  dintre  propo- 
văduire  şi  subiectul  propovăduit.  Propovăduirea  —  orală  sau  scrisă  —  nu  repro¬ 
duce  de  fiecare  dată  subiectul  care  a  săvârşit  faptele  Mîntui torului,  dar  nici  nu  le 
prezintă  ca  independente  de  El.  „Şi  pe  cît  ar  fi  de  absurd  să  se  refuze  istorisirea 
vieţii  şi  faptelor  Mîntuitorului  pe  motiv  că  ea  nu-L  reproduce  pe  El  în  deplină¬ 
tatea  realităţii  lui  istorice,  sau  să  se  nege  orice  legătură  a  faptelor  istorisite  cu 
Persoana  istorică  a  Mîntuitorului,  tot  aşa  de  absurd  e  să  se  refuze  repetarea 
necontenită  a  redării  diferitelor  momente  din  viaţa  lui  Iisus  în  icoane*'.74 


68  Ibidem,  p.  48. 

69  Ibidem,  p.  51. 

70  Icoana  in  cultul  ortodox,  p.  477. 

71  „E  semnificativ  că  respingerea  icoanei  e  proprie  celor  ce  resping  în  general 
orice  fel  de  comunicare  a  lui  Hristos  din  planul  invizibil  cu  noi  prin  vreo  putere 
oarecare,  afară  doar  de  oarecare  comunicare  de  putere  prin  cuvînt**  ( ibidem ,  p.  478). 

72  Ibidem,  p.  479. 

73  Ibidem,  p.  480. 

74  Iisus  Hristos  ca  prototip  al  icoanei  Sale,  p.  252. 

In  Evanghelie  nu  se  face  văzută  însăşi  firea  dumnezeiască  şi  totuşi  nu  s-a 
oprit  citirea  ei.  Icoana  e  tot  atît  de  veche  ca  şi  propovăduirea.  Precum  cuvintele 
sînt  „icoane"  ale  lucrurilor,  tot  aşa  icoanele  duc  mintea  —  încă  şi  mai  direct  decît 
cuvintele  —  la  lucrurile  înseşi.75  Icoana  înlesneşte  trăirea  lucrării  dumnezeieşti  în 
noi,  ea  ne  aduce  aminte  de  faptele  şi  patimile  Mîntuitorului  pentru  noi,  ne  ridică 
gîndul  în  duh  de  rugăciune  către  El.  Astfel,  „creştinul  e  provocat  în  mod  deosebit 
de  presant  să  gîndeascâ  la  Hristos  şi  să-I  adreseze  cuvinte  de  rugăciune,  privind 
la  icoana  Lui".76 

Definiţia  Sinodului  al  VlI-lea  ecumenic  afirmă  că  închinarea  adresată  icoanei 
„trece"  sau  „urcă"  la  persoana  reprezentată,  la  prototip.  Nu  e  vorba  însă  numai  de 
o  trecere  subiectivă,  ci  în  ea  „e  implicată  o  lucrare  a  lui  Hristos  însuşi  asupra 
celui  ce  priveşte  icoana".77  Căci  există  o  legătură  ontologică  între  reprezentare  şi 
realitatea  reprezentată.  Chipul  unei  persoane  e  legat  de  realitatea  ei  prin  raze 
spirituale.  Tot  astfel,  Hristos  şi  icoana  Sa  există  împreună.  Sf.  Teodor  Studitul 
afirmă  că  nu  există  un  interval  între  icoană  şi  Hristos.  Această  împreună  existenţă 
a  icoanei  şi  a  lui  Hristos  se  realizează  prin  sfinţirea  icoanei,  prin  care  ea  devine 
un  mijloc  al  harului,  o  punte  de  legătură  între  Domnul  Cel  preamărit  şi  credin¬ 
cioşi.78  De  aceea,  „cînd  credinciosul  se  roagă  în  faţa  icoanei,  nu  se  roagă  ei,  ci  lui 
Hristos".79  Atitudinea  sa  în  faţa  icoanei  este  „o  misterioasă  dualitate  în  unitate". 
Pe  de  o  parte  el  se  adresează  prototipului;  pe  de  altă  parte,  face  acest  lucru  prin 
icoană.  Astfel,  închinarea  amîndurora  e  una;  deşi  icoanei  i  se  dă  o  închinare  rela¬ 
tivă,  aceasta  coincide  cu  adorarea  lui  Hristos,  în  sensul  că  fie  că-L  vedem  pe 
Hristos  în  icoană,  fie  că  ne  gîndim  la  El  în  sine,  închinarea  ce  I-o  dăm  este  una.80 

g)  Pe  Maica  Domnului  şi  pe  sfinţi  îi  cinstim,  de  asemenea,  şi  prin  icoanele 
care  îi  reprezintă.  Cinstirea  Maicii  Domnului  şi  a  sfinţilor  îşi  are  temeiul,  în 
ultimă  analiză,  în  faptul  că  în  ei  străluceşte  Hristos,  in  faptul  că  în  ei  s-a  impri¬ 
mat  chipul  lui  Hristos.  „Ultima  justificare  a  icoanelor  Maicii  Domnului  şi  sfinţilor 
este  deci  implicată  în  justificarea  icoanei  lui  Hristos".81 

h)  Ţinînd  seama  de  toate  aceste  caracteristici  ale  icoanei,  Părintele  Profesor 
Dumitru  Stâniloae  abordează,  într-un  studiu  special,  distincţia  dintre  idol  şi  icoană. 

Această  distincţie  este  evidentă  din  înseşi  înţelesurile  cu  totul  diferite  ale 

folosirii  în  Sf.  Scriptură  a  grecescului  etxcov  pentru  idol  şi  pentru  icoană.82 

Idolul,  „produsul  unei  concepţii  panteiste  potrivit  căreia  lumea  este  ultima 
realitate",83  are  următoarele  caracteristici: 84 

—  E  chipul  unei  forţe  a  naturii. 

—  In  forţele  naturii  pe  care  le  întruchipează  idolul,  calitatea  divină  ce  li  se 
atribuia  nu  era  exclusiv  bună. 

—  Asemenea  forţelor  naturii,  şi  zeii  care  le  simbolizează  se  ciocnesc  între  ei. 

—  Deoarece  în  religiile  panteiste  domneşte  fatalitatea  implacabilă,  zeii  sînt  şi 
ei  limitaţi;  amestecul  lor  de  bine  şi  de  rău  fiind  fără  sens,  tot  lipsită  de  sens  şi 
fără  nici  un  folos  pentru  oameni  este  şi  închinarea  la  zei. 


75  Ibidem,  p.  254.  Chipurile,  ca  şi  cuvintele,  „reprezintă  prelungirea  eficaci¬ 
tăţii  lucrurilor,  a  prototipurilor  asupra  minţii  umane"  ( ibidem ,  p.  259). 

76  Icoana  in  cultul  ortodox,  p.  481. 

77  Ibidem,  p.  482. 

78  Icoanele  din  biserică,  reprezentare  vizibilă  a  dreptei  credinţe  şi  mijloace 
de  întîlnire  a  credincioşilor  cu  Hristos  şi  cu  sfinţii  care  s-au  desăvîrşit  in  El, 
p.  643  şi  urm. 

79  Ibidem,  p.  484, 

80  Iisus  Hristos  ca  prototip  al  icoanei  Sale,  p.  265 — 266. 

81  Icoanele  în  cultul  ortodox,  p.  475. 

82  P.  C.  Sa  relevă  patru  sensuri  ale  lui  eixcov :  a)  idol;  b)  chip,  în  legătură  cu 
omul  ca  chip  al  lui  Dumnezeu;  c)  chip,  pentru  Fiul  lui  Dumnezeu  ca  chip  al  Tată¬ 
lui;  şi  d)  icoană,  în  sensul  de  chip  zugrăvit  al  lui  Hristos  sau  al  sfinţilor  (Idolul 
ca  chip  al  naturii  divinizate  şi  icoana  ca  fereastră  spre  transcendenţa  dumne¬ 
zeiască,  p.  12). 

83  Ibidem,  p.  13. 

84  Ibidem,  p.  13 — 17. 

Cu  totul  altfel  se  prezintă  icoana,  ale  cărei  principale  caracteristici  sînt: 85 

—  Ca  semn  al  transcendenţei  lui  Dumneszeu,  icoana  ne  ajută  să  transcen- 
dem  finitul  chipului  spre  infinitatea  dumnezeiască.  însuşi  chipul  omului  îndeamnă 
la  transcenderea  lui. 

—  Această  aspiraţie  spre  transcenderea  chipului,  proprie  umanului,  slăbită 
prin  păcat,  a  fost  refăcută  în  Hristos,  a  Cărui  faţă  umană  s-a  făcut  „icoana  infini¬ 
tăţii  Lui  dumnezeieşti  personale**.86 

—  Sfinţii,  prin  conlucrarea  cu  harul  lui  Hristos,  reflectă  şi  ei  infinitatea 
dumnezeiască,  şi  pe  feţele  lor,  şi  în  icoanele  lor. 

—  Hristos  sau  sfinţii  nu  sînt  chemaţi  în  ajutor,  în  faţa  icoanei,  unii  împotriva 
altora  (cum  erau  chemaţi  zeii).  Toţi  sfinţii  „voiesc  ceea  ce  voieşte  Hristos,  adică 
binele  tuturor  şi  dăruirea  de  sine4*.87 

—  Binele  care  domneşte  în  Hristos  şi  în  sfinţi  şi  care  se  reflectă  pe  chipurile 
lor  din  icoane,  ne  ajută  şi  pe  noi  să  ne  înălţăm  mereu  spre  bine. 

—  Deoarece  binele,  în  ce  ne  priveşte,  e  rezultatul  unui  efort  liber,  icoana  care 
ne  învaţă  binele  ne  îndeamnă  la  buna  folosire  a  libertăţii  noastre. 

i)  Cele  spuse  pînă  aici  reflectă  îndeajuns  şi  rolul  icoanelor  în  biserică.  Asupra 
rolului  lor  multiplu  revine  Părintele  Prof.  Dumitru  Stăniloae  într-un  studiu 
anume,88  în  care  relevă,  printre  altele,  funcţia  pe  care  o  au  icoanele  de  călăuzire 
şi  întărire  în  dreapta  credinţă,  rolul  lor  de  mijlocitoare  ale  harului,  valoarea  lor 
teofanică,  prin  aceea  că  ne  pun  în  relaţie  cu  „Cel  cu  totul  altfel44  şi  că  prin  ele 
se  realizează  întîlnirea  noastră  cu  Hristos  şi  cu  sfinţii,  care  e  un  fel  de  pregătire 
pentru  întîlnirea  deplină  cu  Hristos  în  Euharistie.89 

Prin  icoană  „ne  aflăm  în  pridvorul  cerului44.  Toată  iconografia  este  un  spaţiu 
schimbat  la  faţă.  „Aflîndu-ne  în  biserică,  ne  aflăm  (prin  icoanele  care  o  împodo¬ 
besc,  n.n.)  în  orizontul  dumnezeiesc,  care  e  numai  lumină . . .“ 90 

Partea  a  doua  a  aceluiaşi  studiu  prezintă  modul  aşezării  icoanelor  în  biserică, 
relevînd  faptul  că,  prin  ordinea  icoanelor  care-1  împodobesc,  locaşul  bisericesc 
redă  ideea  recapitulării  tuturor  în  Hristos 91 

Chiar  şi  această  foarte  succintă  prezentare  ne  poate  oferi  o  imagine  a  bogă¬ 
ţiei  şi  profunzimii  abordării  teologiei  icoanelor  de  către  Părintele  Profesor  Dumi¬ 
tru  Stăniloae.  Pornind  de  la  discuţia  în  jurul  icoanelor  din  secolele  VIII — IX,  P.  C. 
Sa  actualizează  argumentarea  apărătorilor  de  atunci  ai  icoanelor,  oferind  sinteze 
cu  un  nou  orizont  şi  care  se  constituie  ca  o  contribuţie  inegalabilă  la  dezvoltarea 
acestui  important  capitol  al  Dogmaticii  ortodoxe. 

5.  Alte  contribuţii  româneşti  de  teologie  a  icoanelor 

La  studiile  menţionate,  se  adaugă  alte  contribuţii  româneşti  din  ultimele 
decenii,  în  care  se  cuprind  şi  elemente  originale  şi  interesante,  alături  de  afir¬ 
marea  doctrinei  tradiţionale. 

Menţionăm  în  primul  rînd  un  studiu  al  Părintelui  Profesor  Ilie  Moldovan, 
intitulat:  Cu  privire  la  icoanele  ortodoxe,92  în  care,  după  ce  subliniază  unitatea 
lăuntrică  indisolubilă  dintre  dogmă,  cult  şi  arta  sacră,  relevă  semnele  sau  carac¬ 
terele  picturii  „bisericeşti44  sau  ale  icoanei,  şi  anume:  a)  caracterul  lor  istoric  şi 
simbolic;  b)  caracterul  tradiţional-canonic;  c)  caracterul  stihial-transfigurat;  d)  ca¬ 
racterul  dogmatic  propriu-zis,  care  se  reflectă  atît  în  construcţia  formală,  cît  şi  în 
conţinutul  reprezentării,  şi,  în  sfîrşit,  e)  sensul  liturgic-educativ  al  icoanei. 


85  Ibidem ,  p.  18 — 27. 

86  Ibidem,  p.  20. 

87  Ibidem,  p.  25. 

88  Icoanele  în  biserică,  reprezentare  vizibilă  dreptei  credinţe . . .,  p.  643 — 652. 

89  Ibidem ,  p.  646. 

90  Ibidem,  p.  652. 

91  Ibidem,  p.  653 — 659. 

92  In  „Mitropolia  Ardealului,  XVII  (1972),  nr.  11 — 12,  p.  898 — 905. 

Sint  de  notat  apoi  studiile  unor  doctoranzi,  şi  anume:  Magistr.  N.  V.  Stă- 
nescu,  Sensul  ortodox  al  icoanei; 93  Drd.  Dumitru  Ichim,  învăţătura  ortodoxă 
despre  sfintele  icoane; 94  Drd.  Mihai  D.  Radu,  Icoanele  în  istoria  artei  bisericeşti  şi 
a  cultului  creştin  ortodox;  '■ şi  Pr.  Drd.  Ioan  loanicescu,  Iconografia  creştină  orto¬ 
doxă  ca  izvor  omiletic.96  Deşi  unele  din  aceste  studii  nu  au  fost  elaborate  pentru 
la  sistematică,  totuşi  în  toate  se  află  şi  material  dogmatic.  Meritul  lor  este,  prin¬ 
tre  altele,  acela  că,  întemeindu-se,  în  general,  pe  explorarea  unei  bibliografii  cu¬ 
prinzătoare,  reflectă,  indirect,  aspectele  in  care  contribuţia  românească  la  teo¬ 
logia  icoanelor  se  dovedeşte  originală,  depăşind  tot  ceea  ce  s-a  realizat  în  alte 
părţi. 

Mai  menţionăm  o  serie  de  studii  de  orientare  catehetic-misionară:  P.  S. 
Vasile,  Episcopul  Oradiei,  Sensul  şi  menirea  icoanelor  în  cultul  ortodox; 97  Idem, 
Icoana  ortodoxă ; 98  Pr.  C.  Buzdugan,  învăţătura  ortodoxă  despre  cinstirea  sfintelor 
icoane; 99  Pr.  Prof.  Ion  Răduţ,  Valoarea  catehetică  a  sfintelor  icoane  în  Biserica 
Ortodoxă.100  Adăugăm  la  acestea  studiile  dintr-un  număr  al  revistei  „Ortodoxia*1 
dedicat  cinstirii  sfintelor  icoane  („Ortodoxia**,  XXXIV,  1982,  nr.  1),  unde,  după  un 
studiu  al  Părintelui  Prof.  Dumitru  Stâniloae,  menţionat  anterior,101  şi  după  stu¬ 
diul  Pr.  D.  Fecioru  asupra  teologiei  icoanelor  la  Sf.  Ioan  Damaschin,102  sînt  cu¬ 
prinse  următoarele:  Pr.  Ioan  Mircea,  Idoli  sau  icoane  sfinte; 103  Pr.  Asist.  Nicolae 
V.  Dură,  Teologia  icoanelor  in  lumina  tradiţiei  dogmatice  şi  canonice  ortodoxe; 104 
Pr.  Dr.  Ioan  Dură,  Icoană  şi  Liturghie; 105  şi  Arhid.  Prof.  Ioasaf  Ganea,  Despre 
sfintele  icoane  (icoana  ortodoxă).106 

Tot  aici  sînt  de  menţionat  şi  capitolele  referitoare  la  sfintele  icoane  din 
unele  volume  de  învăţătură  ortodoxă:  Arhim.  Cleopa  Ilie,  Despre  credinţa  orto¬ 
doxă;  107  Pr.  Prof.  Mircea  Chialda,  Cinstirea  sfintelor  icoane,  în  volumul:  îndru¬ 
mări  misionare; 108  şi  Pr.  Prof.  Ion  Bria,  Credinţa  pe  care  o  mărturisim.109 

Toate  acestea  au  contribuit  la  formarea  unei  conştiinţe  clare  a  preoţilor  şi 
credincioşilor  în  ce  priveşte  semnificaţia  icoanei  şi  locul  ei  în  cult  şi  în  viaţa 
creştină,  în  general. 

încheind  aici  şirul  contribuţiilor  româneşti  asupra  sfintelor  icoane,  nu  pre¬ 
tindem  că  am  înregistrat  toate  titlurile  care  ar  fi  meritat  un  loc  în  această  eva¬ 
luare. 

In  revistele  noastre  teologice,  în  „îndrumătoarele  bisericeşti**  au  mai  apărut 
o  mulţime  de  alte  materiale,  mai  ales  predici,  dintre  care  unele  cuprind  elemente 
de  certă  valoare  privind  teologia  icoanelor. 


93  In  „Ortodoxia**,  VIII  (1956),  nr.  2,  p.  245—261, 

94  In  „Studii  Teologice**,  XXII  (1970),  nr.  5—6,  p.  444^151. 

95  In  „Studii  Teologice**,  XXVII  (1975),  nr.  5—6,  p.  422-435. 

96  In  „Mitropolia  Olteniei**,  XXX  (1978),  nr.  1—3,  p.  98—105. 

97  In  „Mitropolia  Banatului**,  XXI  (1971),  nr.  7 — 9,  p.  381 — 387.  In  acest  arti¬ 
col  este  evidenţiată  distincţia  între  tablou  şi  icoană,  pe  de  o  parte,  şi  între  icoană 
şi  statuie,  pe  de  altă  parte.  Rolul  multiplu  al  icoanelor  este  evidenţiat  cu  multă 
claritate.  In  ce  priveşte  menirea  icoanei  în  cult,  ea  este  aceea  „de  a  ne  ajuta  să 
trăim  în  comuniune  cu  Dumnezeu  şi  de  a  ne  face  mai  apropiaţi  idealului  către 
care  se  cuvine  să  năzuim**  (p.  385). 

98  In  „îndrumătorul  bisericesc**,  Sibiu,  1972,  p.  156 — 170. 

99  In  „Mitropolia  Moldovei  şi  Sucevei**,  L  (1974),  nr.  1 — 2,  p.  82 — 96. 

100  In  „Mitropolia  Olteniei*',  XXXII  (1987,  nr.  3—6,  p.  429-^35. 

101  Idolul  chip  al  naturii  divinizate  şi  icoana  ca  fereastră  spre  transcendenţa 
dumnezeiască,  p.  10 — 27. 

102  Teologia  icoanelor  la  Sf.  Ioan  Damaschin,  p.  28 — 40. 

103  P.  41—54. 

104  P.  55—83. 

105  P.  84—89. 

106  P.  90 — 98. 

107  Bucureşti,  1981. 

108  Bucureşti,  1986,  p.  838—846. 

109  Bucureşti,  1987,  p.  211 — 213. 

Lucrările  menţionate  ne  oferă  însă,  în  măsură  suficientă,  o  imagine  asupra 
consecvenţei  şi  seriozităţii  preocupării  teologilor  ortodocşi  români,  mai  ales  a  celor 
din  ultimele  două  generaţii,  la  aprofundarea  acestui  important  capitol  al  Dogma¬ 
ticii  ortodoxe  pe  care  îl  constituie  teologia  icoanelor.  Surprinde  plăcut,  în  primul 
rînd,  numărul  foarte  mare  de  materiale  publicate  referitoare  la  această  problemă. 
Totodată  însă,  cercetarea  acestor  materiale  oferă  imaginea  unor  realizări  cu  totul 
deosebite,  care  înscriu  teologia  românească  la  loc  de  frunte  în  ce  priveşte  elabora¬ 
rea  contemporană  a  teologiei  icoanelor. 

Se  evidenţiază,  în  special,  ca  o  contribuţie  de  înaltă  valoare,  cercetarea 
Părintelui  Profesor  Dumitru  Stăniloae,  din  ale  cărui  studii  s-ar  putea  realiza  cu 
uşurinţă  un  tratat  asupra  sfintelor  icoane  care  să  stea  chiar  pe  primul  loc  între 
elaboratele  Ortodoxiei  ecumenice  în  acest  domeniu. 

Importante  sînt  şi  toate  celelalte  studii  dogmatice,  ca  şi  cele  cu  orientare 
catehetic-misionară,  care  reflectă  toate  aspectele  teologice  legate  de  icoane  şi  de 
venerarea  lor,  ca  şi  aplicările  teologiei  icoanelor  în  spaţiul  concret  al  misiunii 
Bisericii  de  apărare  şi  promovare  a  dreptei  credinţe. 

Ie  rom.  Drd.  Vichentie  Punguţă 


IDEI  MORALE  ŞI  SOCIAL-PATRIOTICE  ÎN  OPERA  LUI 

VASILE  VOICULESCU 


Vasile  Voiculescu,  un  ilustru  om  de  ştiinţă  dublat  de  o  vastă  cultură.  Medic 
şi  scriitor  de  mare  valoare! 

Medicina  şi  literatura  sînt  domenii  ale  umanisticii.  Acest  adevăr  este  atestat 
de  personalităţi  ale  literaturii  care  au  fost  medici  sau  au  avut,  iniţial,  o  pregătire 
specială  în  domeniul  ei. 

Intre  medicii  scriitori,  Voiculescu  s-a  afirmat  ca  un  mare  frămîntat  pe  căile 
valorilor  morale  fundamentale.  Ne-a  lăsat,  prin  scrisul  şi  strădaniile  sale  slu¬ 
jitoare,  îndemnuri-lumini  privind  viaţa  omului.  Conferinţele  radiodifuzate  dintre 
cele  două  războaie  mondiale  ni-1  descoperă  şi  ca  pe  un  neobosit  dascăl,  un  edu¬ 
cator  al  conştiinţei,  iar  dezbaterile  morale  în  secolul  învolburat  al  vremii  noastre 
sînt  necesare  precum  apa  curată  de  izvor.  Trebuie  însă  precizat  că  lucrarea  lui 
Voiculescu  nu  poate  fi  înţeleasă  fără  ansamblul  de  viaţă  al  locului  în  care  s-a 
născut  şi  care  l-a  structurat,  spiritual,  în  anii  copilăriei.  De  aceea,  înainte  de  a 
intra  în  unele  detalii  ale  operei,  încercăm  să  jalonăm  cîteva  aspecte  biografice. 

1.  Ţăran  de  rasă  străveche,  „are  rădăcinile  în  pămîntul  natal*4  (Victor  Cră- 
ciunescu).  Voiculescu  însuşi  apreciază  că,  faptul  de  a  fi  văzut  lumina  existenţei 
pămînteşti  (n.  27  noiembrie  1884),  într-o  casă  din  comuna  Pîrscov  din  judeţul 
Buzău,  este  o  mare  binecuvîntare.  ,,M-am  născut  la  ţară  şi  socotesc  aceasta  ca  pe 
cel  mai  mare  noroc  din  viaţa  mea“  (Confesiuni). 

Mediul  familial,  ca  un  strămoşesc  răsad  spiritual,  favorizează  dezvoltarea, 
în  sufletul  său,  a  sentimentului  de  adevărată  preţuire  pentru  omul  pămîntului,  al 
ţării  şi  pentru  munca  lui: 

„De  n-ar  pica  sudoarea  pe  glii,  n-ar  creşte  grîul, 

Căci  stropii  rodnici  rana  pămîntului  sărută*4  (Imn  muncii). 

Din  frămîntarea  interioară  a  ostenitorului  de  pe  ogoare  s-a  dezvoltat  şi 
caracterul  său  dîrz,  neînfrînt,  cu  atribute  specifice  unei  persoane  de  ascet,  legat 
de  casa  în  care  s-a  născut.  Despărţirea  de  părinţi,  ocazionată  de  cursurile  liceale 
de  la  Bucureşti  şi  Buzău,  este  apăsătoare,  nostalgică,  dramatică.  „Odată,  cînd  a 
venit  mama  să  mă  vadă  la  Buzău,  m-a  descoperit,  la  înapoiere,  în  curtea  casei 
părinteşti  atîmat  de  arcurile  trăsurii**  (Confesiuni). 

La  părinţi,  Costache  şi  Sultana,  a  crescut  într-o  viaţă  ordonată  de  o  rară 
frumuseţe.  Biserica  satului  i-a  potenţat  energiile  ereditare  spre  vrednice  sîrguinţe, 
atît  la  sat  cît  şi  la  oraş.  Despre  felul  său  de  a  vieţui  aproape  austeric,  anaho- 
retic,  Ioan  Voiculescu,  fiul,  consemnează:  ffNu  frecventa  nici  un  fel  de  localuri,  nu 
fuma,  nu  bea  nici  un  fel  de  băutură  alcoolică**.  Serios,  dar  nu  posac!  Riguros  şi 
exigent  cu  sine  arăta,  totuşi,  multă  înţelegere  faţă  de  tot  ce-i  cu  adevărat  ome¬ 
nesc.  Are  prieteni  de  mare  prestigiu.  înţelege  prietenia  sub  formele  ei  cele  mai 
pure.  Ion  Pilat,  Ovidiu  Papadina,  Sandu  Tudor  confirmă  înţelesul  nobil  al  priete¬ 
niei  în  gîndirea  lui  Voiculescu.  Dintre  prieteni,  pe  Alexandru  Vlahuţă  îl  simte 
„ca  pe  o  lumină  lină  în  care  reuşeşti  să  te  oglindeşti**  (Amintiri  despre  Vlahuţă). 

Deşi  la  vîrsta  de  55  de  ani  primeşte  Premiul  naţional  de  poezie  (1939),  iar 
ulterior  înzestrează  literatura  română  cu  opere  de  mare  preţ,  nu  ţine  la  reclamă 
personală.  Modestia,  sfiala  sînt  însuşiri  ale  modului  său  de  a  fi. 

2.  „Om  bun  în  toată  firea“  (poetul  Adrian  Maniu),  Voiculescu  imprimă  operei 
sale  (scrisă  pe  parcursul  a  50  de  ani)  „eternul  dor  de  mai  bine44.  Acest  dor  se 
împlineşte  prin  cuminţenie  şi  corecte  raporturi  între  «scopuri  şi  mijloace. 

Creaţia,  atît  cea  publicată  în  timpul  vieţii  cît  şi  cea  tipărită  după  trecerea 
pe  celălalt  tărîm,  cuprinde  idei  de  mare  valoare.  Scrierile  care  alcătuiesc  volumul: 
Gînduri  albe,  publicate  pentru  întîia  oară  în  1986,  povăţuiesc  spre  curăţia  inimii, 
dragostea  de  adevăr,  de  dreptate,  de  pămîntul  străbun.  Titlul  volumului,  sugerat 
de  mai  multe  pagini  manuscrise  cu  acelaşi  nume,  este  bogat  în  semnificaţii.  Gîn- 
duri  albe!  . . .  Nu  doar  o  simplă  potrivire  de  cuvinte,  ci  trăire  adîncă.  Cuvîntul  şi 
scrisul  sînt  una!  Simţirile,  alimentate  din  substanţa  lăuntrică,  sînt  străbătute  de 
iubirea  pentru  celălalt. 

Tematica  scrierilor  are  în  centrul  şi  criteriul  ei  omul,  demnitatea  şi  bucuria 
lui.  Omul,  în  concepţia  autorului,  este  mult  mai  mult  decît  o  aglomerare  de  date 
biologice.  Capacitatea  de  a  se  ruga,  de  a  crea,  setea  după  viaţă  fără  de  sfîrşit,  ne 
arată  că  omul  este  purtător  de  veşnicie.  In  această  înţelegere  Voiculescu  tratează 
fiinţa  umană  cu  un  infinit  şi  desăvîrşit  respect. 

3.  Observăm  că  povestirile  pornesc,  adesea,  de  la  un  pretext.  Pretextul  poate 
fi  o  excursie,  o  vînătoare,  o  petrecere.  In  Drumul ,  în  Căprioara  din  vis ,  în  Beharo- 
vism  sau  In  mijlocul  lupilor ,  autorul  este  marcat,  preocupat  de  ceva  trăit.  Are 
convingerea  că  omul  este  om  şi  pentru  că  este  o  fiinţă  perfectibilă  (Apostaza  II, 
urlet).  De  la  orice  subiect  porneşte  ajunge,  în  cele  din  urmă,  la  datoria  de  a  ne 
orienta  libertatea  spre  o  viaţă  trăită  în  conformitate  cu  ideea  de  bine. 

Valorile  morale  sînt  sugerate  prin  titluri  sugestive.  Plină  de  înţeles  este  for¬ 
mularea  Schimnicul.  E  o  povestire  cu  lupi  unde  tentaţia  de  corupere  acţionează  cu 
voinţa  de  purificare.  Aşchii  de  meditaţie ,  Mîntuirea  smochinului,  Florile  poporului 
aduc  în  atenţie  nu  numai  teoretic,  ci  şi  practic,  generozitatea,  stăpînirea  de  sine. 

Felul  de  a  vedea  al  lui  Voiculescu  trece  dincolo  de  suprafaţă.  Florile,  de 
exemplu,  sugerează  profunde  idei  morale.  învăţăm  de  la  flori  duioşia,  armonia, 
răbdarea,  împlinirea  poruncilor  Decalogului.  „Florile  nu  mint14.  Ele  îşi  împlinesc 
rostul  pentru  delicat  şi  frumos,  trecînd  peste  piedici,  oricît  de  mari.  Smerenia  lor 
este  pilduitoare.  Florile  prefac  urîţenia  în  frumuseţe.  Ele  nu-şi  risipesc  puterile 
pe  nimicuri,  în  certuri,  în  petreceri,  ori  în  lupte  zadarnice.  Toată  frumuseţea  şi 
forţa  lor  este  îndreptată  spre  rostul  pe  care-1  au. 

4.  Edificatoare  sînt  ideile  asupra  existenţei  sociale.  Un  duh  de  dăruire  ira¬ 
diază  din  scrisul  său.  Voiculescu  dă  semenilor  certitudinea  că  nu  sînt  singuri.  Prin 
trăire  şi  creaţie  contribuie  la  uşurarea  suferinţelor  fizice  şi  morale.  El  face,  din 
iubirea  pentru  om,  instrument  de  cunoaştere  (Ultimele  sonete).  Asemenea  lui 
Dostoievschi,  apreciază  că  suferinţa  este  şi  ea  o  şcoală  de  pătrundere  a  sensurilor 
vieţii. 

Autorul  medic,  cu  întinse  cunoştinţe  de  specialitate,  slujeşte  viaţa  în  plină¬ 
tatea  şi  unitatea  ei.  Pentru  binele  omului  se  implică  în  social,  elaborînd  scrieri 
care  cuprind  adevărate  norme  de  sănătate.  In  Starea  sanitară  a  ţării ,  Igiena  satului, 
Pentru  mai  multă  sănătate.  Zăpada  şi  sănătatea,  Aerul,  Soarele,  este  preocupat  de 
susţinerea  sănătăţii,  a  vieţii. 

Pornind  de  la  observarea  atentă  a  naturii  recomandă  valorificarea  directă  a 
ei.  Excursiile  sînt  un  preţios  mijloc  de  igienă,  de  educaţie.  Ele  odihnesc  sufletul, 
tonifică  trupul  şi  instruiesc  în  acelaşi  timp  (excursii). 

Voiculescu  laudă  munca  şi  cheamă  cu  înflăcărare  la  hărnicie.  Munca  intelec¬ 
tuală  sau  manuală  este  lege  a  vieţii,  sensul  ei: 

„Viaţa  însăşi  cere,  la  toţi  ne  dă  poruncă 

Stăruitoare-ndemnuri  spre  largă  hărnicie.4*  (Imn  muncii). 

Prin  muncă  oamenii  îşi  dau  măsura  valorii  lor  morale.  Ea  înfrumuseţează  şi 
dă  prestanţă.  Obligaţia  etică  a  muncii  însă  trebuie  cumpănită  corect  cu  odihna. 
Atît  munca  cît  şi  odihna  sînt  trebuitoare  sănătăţii.  Odihna  este  un  leac  aproape 
tot  aşa  de  bun  ca  şi  medicamentul.  (Munca  şi  odihna,  Toate  leacurile  la  îndemînă). 

Autorul  Destinului  şi  al  Urcuşului  simte  nevoia  să  dea  mîngîiere,  încurajare, 
sprijin  neînşelător  rostind  cuvînt  hotărît,  competent,  împotriva  abuzurilor  de 
orice  fel.  Cutremurat  de  crimele  înfăptuite  tocmai  prin  ştiinţa  menită  să-l  apere 
pe  om  împotriva  durerii,  medicina,  Voiculescu  publică  în  1943  Demiurgul.  In  con- 

text  relevă  chinul  conştiinţei  rezultat  din  faptul  că  inteligenţa  poate  inventa  mij¬ 
loace  şi  metode  în  discordanţă  cu  legea  morală.  Mintea  obţine,  prin  amăgiri  logice, 
justificarea  unor  erori.  De  aceea  se  impune  purificarea  inimii  şi  a  conştiinţei  de 
tot  ceea  ce  este  vătămător  întru  a  desluşi  efortul  spre  înfăptuiri  rodnice  de  tot 
felul  şi  pentru  a  deosebi  binele  de  rău.  Această  idee  este  exprimată  limpede  şi  în 
versurile: 

„Stau,  totuşi,  cu  min-la  judecată: 

îmi  şopteşte  la  ureche  ceva  ascuns 

Ca  mintea  poate  fi  Întunecată, 

Inima  să  se  lumineze  şi  e  de-ajuns!"  (Dincolo  de  atom). 

Modificmd  doar  formularea,  este  evident  că  opinia  lui  Voiculescu  este  inspi¬ 
rată  din  cuvintele  Mîntuitorului:  „Din  inimă  ies  cele  bune  şi  cele  rele*'.  De  aici 
şi  rnârturisirea-rugă: 

„Ni-s  inimile,  Doamne,  uscate,  sterpe  taine: 

Sădeşte-ne  în  piepturi,  oricit  de  dureros, 

Misterioase  inimi  ce  nu  mai  sînt  de  carne 

în  care  să-nfloreascâ  un  rod  de  har,  Hristos'*  (E  toi  de  primăvară). 

5.  Cultura  însăşi  trebuie  să  fie  „pîine  spirituală"  pentru  purificarea  inimii, 
„valoare-mijloc,  putere  transformatoare  a  conştiinţei"  (Doctrina  culturii).  Ea  are 
un  caracter  spiritual.  Cultura  educă,  înnobilează  inima.  Ea  evidenţiază  însemnă¬ 
tatea  libertăţii  în  împrejurări  delicate,  tragice.  Exercită,  din  interior,  o  mare 
influenţă  mobilizatoare.  Apleacă  sufletul  spre  generoase  decizii.  întăreşte  capaci¬ 
tatea  omului  spre  efort,  spre  sacrificiu  liber  pinâ  la  jertfa  totală. 

Cultura  ne  ajută  să  ne  biruim  pe  noi  înşine.  Ea  este  mai  activă  decît  civili¬ 
zaţia  (Permanenţa  culturii).  Grăitoare  este,  în  acest  sens,  referirea  la  catastrofa 
„Titanicului".  Cultura  i-a  ajutat  atunci  pe  călători  să-şi  disciplineze  destinul,  „să 
fie  cu  adevărat  oameni".  Ei  au  ales  femeile  şi  copiii,  pe  cei  mai  slabi  şi  i-au 
urcat  în  bărcile  salvatoare.  Cei  rămaşi,  în  număr  de  peste  două  mii,  au  primit 
moartea  cîntînd  imn  de  slavă  lui  Dumnezeu.  Vasul,  cil  tot  confortul  lui,  repre¬ 
zenta  civilizaţia.  Cînd  civilizaţia  s-a  prăbuşit,  cînd  vasul  s-a  spart,  a  rămas  cul¬ 
tura  singura,  bunătatea  izvorîtă  din  forţa  iubirii  (Permanenţa  culturii,  Iubire 
magică). 

Bunătatea  este  o  mare  putere.  Ea  ne  ajută  să  ascultăm,  cu  atentă  răbdare, 
vocea  oamenilor,  să  cream  o  atmosferă  de  colaborare  şi  înţelegere  in  raporturile 
sociale.  De  bunătate  ţine  respectul  faţă  de  bătrîni,  intr-ajutorarea  lor  activă 
( Bunătatea ).  Intr-un  articol  datat  septembrie  1941,  Revoluţia  cea  mare,  Voiculescu 
invită  pe  cititori  să  dea  răspuns  la  întrebări  cu  o  bogată  încărcătură  morală:  să 
ne  întrebăm  ce  bunătate  am  împărtăşit ...  să  cântărim  cum  ne-am  răsplătit  părinţii, 
cum  ne-am  învăţat  copiii . . .  cum  ne-am  ajutat  aproapele,  cum  ne-am  slujit  nea¬ 
mul,  cum  am  uşurat,  măcar  de  greutatea  unui  pai,  omenirea.  Cît  de  răscolitoare  de 
conştiinţe  sînt  aceste  întrebări  de  răspunsul  cărora  depinde  nu  numai  existenţa  de 
aici,  de  pe  pămînt,  ci  şi  eternitatea  noastră  în  lumină  sau  în  întuneric! 

6.  Responsabilitatea  faţă  de  semeni  este  încorporată  în  sentimentul  patriotic 
şi  se  revarsă,  firesc,  în  creaţia  voiculesciană.  Pe  această  largă  temă,  autorul  ne-a 
dat  un  impresionant  număr  de  scrieri.  Titluri  precum:  la  tu  arcaşul ,  Mormîntul 
stegarului ,  Durerea  neamului,  Crai  valah  sugerează,  ele  înşile,  sentimentul  de  pre¬ 
ţuire  pentru  cei  ce  şi-au  iubit  şi-şi  iubesc  neamul,  credinţa  străbună.  In  Oameni 
aleşi  ai  neamului  îndeamnă  la  respectul  viu  al  istoriei  noastre,  al  fondului  spi¬ 
ritual  comun,  al  vieţii  naţiunii.  Voiculescu  participă  la  tezaurul  moştenit  în  care 
se  uneşte  raţiunea  şi  credinţa  înaintaşilor  „vibrînd  cu  neamul  mucenicit  de  atîtea 
ori  într-o  istorie  care  a  trosnit  din  încheieturi"  (Transilvania).  Iar  temelia  solida¬ 
rităţii  cu  predecesorii,  cu  contemporanii  şi  urmaşii  noştri  se  află,  potrivit  lui 
Voiculescu,  nu  la  oraşe,  alcătuiri  tirzii,  ci  in  mediul  rural  multimilenar  ( Solidari - 
tatea  intre  generaţii).  Rădăcinile  etnice  ale  neamului  se  găsesc  în  sufletul  pluga¬ 
rilor  şi  păstorilor  înzestraţi  cu  un  adînc  respect  al  credinţei  tradiţionale.  „Noi  nu 
uităm,  nu  trebuie  să  uităm,  de  unde  am  plecat  în  începuturile  noastre  şi  cît  dato¬ 
răm  părinţilor  şi  moşilor  noştri  de  la  sate"  (Omul). 

Cu  o  orientare  foarte  cuprinzătoare  şi  oomplexă  asupra  patrimoniului  mate¬ 
rial  şi  spiritual  al  patriei,  Voiculescu  ţine  să  ne  asigure  şi  să  ne  şi  informeze  de 
autenticitatea  caldelor  sale  sentimente  patriotice.  In  acest  sens  relatează  o  semni¬ 
ficativă  frîntură  din  anii  copilăriei.  Cînd  la  vînsta  de  10  ani  este  dus  în  şcoli 
departe,  la  Bucureşti,  cel  dintîi  lucru  pe  care-1  săvârşeşte,  după  ce-şi  găseşte  gazdă, 
este  un  „pelerinaj “  la  muzeu  ca  să  vadă  marele  tezaur  de  la  Pietroasele:  Cloşca  cu 
puii  de  aur  (Confesiuni). 

Remarcăm,  plăcut,  varietatea  mijloacelor  de  expresie,  adecvarea  lor  la  sub¬ 
stanţa  ideilor.  Transilvania  a  fost  şi  este  „piscul  conştiinţei  naţionale  româneşti. 
Toate  luptele  Transilvaniei  sînt  mucenicie  a  trupului,  zbucium  al  sufletului  şi  al 
minţii  pentru  apărarea  fiinţei  naţionale44  (Transilvania).  Patria  însăşi  „a  fost  apă¬ 
rată,  de-a  lungul  vremii,  nu  numai  cu  armele  ci  şi  de  credinţa  satelor,  de  eroismul 
plămădit  din  aluatul  credinţei  străbune  “(Idem). 

Dar  solidaritatea  legendară  a  elementelor  patriei  nu  constă  doar  în  lupta 
neînfricată  a  fiilor  ei.  Oameni  aleşi  nu  sînt  numai  războinici  cu  nume  glorioase  în 
istorie:  Sînt  vremi  paşnice  în  viaţa  neamului  cînd  toată  ţesătura  câmpului  social  e 
numai  ramuri,  frunze  şi  flori  paşnice44  (Oameni  aleşi  ai  neamului). 

7.  Din  punctarea  unor  scrieri  ale  poetului  şi  filozofului  medic,  Voiculescu,  re¬ 
ţinem  că  opera  sa  este  deosebit  de  bogată  în  idei  de  o  mare  valoare.  Ea  este  puter¬ 
nic  ancorată  în  actualitate.  Pentru  generaţia  de  astăzi,  îndeosebi  pentru  tineret,  pen¬ 
tru  noi  preoţii,  creaţia  sa  râmîne  un  îndemn  la  împlinirea  personalităţii  prin  muncă, 
cumpătare,  cinste,  echilibru  al  vieţii.  Ea  contribuie  la  perfectarea  relaţiilor  sociale 
bazate  pe  respectul  demnităţii  omului.  Scrisul  său  împrospătează,  inspiră  pe  preot 
în  osîrdia  pastorală,  la  împlinirea  cu  conştiinciozitate  a  îndatoririlor  sale. 

Regretăm  că  unele  lucrări  se  găsesc  greu.  Prin  iniţiativa  lui  Victor  Crăciun 
şi  a  lui  Radu  Voiculescu  însă  ne  este  accesibil  volumul  Gînduri  albe,  care  cuprinde 
„adevărate  mărgăritare  ale  binelui,  frumosului  şi  adevărului44  (Şerban  Cioculescu). 
Să  le  valorificăm,  însuşindu-ne  îndemnurile,  prescripţiile  morale  profund  umane, 
în  acest  fel  ne  îmbogăţim  sufletul  şi  aducem  preţuire  măiestrului  care  a  slujit, 
practic  şi  inimos,  societatea  românească  în  care  a  trăit  aproape  79  de  ani.  Ideile 
sale  morale  şi  social-rpatriotice  să  rămînă  adînc  săpate  în  piatra  dăinuirii,  a  con¬ 
ştiinţei  şi  inimii  noastre. 

Increstarea  acestor  rînduri  a  vrut  să  fie  şi  un  modest  omagiu  adus  memoriei 
acestui  „om  între  oameni44,  care  a  fost  medicul,  poetul,  scriitorul  şi  gânditorul  Vasile 
Voiculescu,  la  împlinirea,  în  1988  a  25  de  ani  de  la  trecerea  sa  pe  tărîmul  veşniciei. 

Pr.  Gh.  Râţulea 

SF.  DIADOH  AL  FOTICEEI 

DESPRE  ÎNDUMNEZEIRE  ŞI  VEDEREA  LUI  DUMNEZEU 


I. 

Sub  acest  generic  publicăm  mai  jos,  pentru  prima  oară  în  traducere  româ¬ 
nească,  toate  celelalte  3  scrieri  păstrate  şi  transmise  de  manuscrise  sub  numele 
Sf.  Diadoh,  episcop  al  Foticeei  Epirului,  la  jumătatea  sec.  V  d.  Hr.,  scrieri  care, 
alături  de  mai  cunoscutele  şi  pe  drept  cuvînt  celebrele  100  de  capete  despre  aesă- 
mrşirea  duhovnicească 1  accesibilă  deja  cititorului  român  în  traducerea  păr.  prof. 
D.  Stăniloae,2  alcătuiesc  întreaga  operă  conservată  a  acestui  mare  ascet  şi  nevoitor 
şi  foarte  important  scriitor  duhovnicesc  ortodox  din  secolul  al  V-lea  (cc.  400 — 480). 

Valoarea  cu  totul  excepţională  şi  poziţia  de  prim  rang  pe  care  o  deţine  această 
operă,  prin  clarificările  de  mare  precizie  şi  sinteza  de  mare  anvergură,  întreprinsă 
însă  cu  atîta  discreţie  intelectuală  şi  monahală  smerenie,  ca  şi  influenţa  exercitată 
de  ea,  în  primul  rînd  prin  cele  100  de  capete  despre  desăvîrşirea  duhovnicească, 
nu  pot  fi  îndeajuns  subliniate.  „Această  scriere  —  scrie  păr.  D.  Stăniloae,  urmîn- 
du-i  pe  M.  Viller  şi  K.  Rahner  —  este  un  tratat  complet  asupra  vieţii  duhovni¬ 
ceşti,  scris  de  un  om  care  a  practicat-o.  Ea  ne  lămureşte  mai  bine  decît  multe 
tomuri  groase  despre  duhul  în  care  se  trăia  în  lumea  monahilor.  Ea  ne  arată  însă, 
iarăşi,  că  în  vremea  Sinoadelor  ecumenice  şi  a  marilor  dispute  hristologice,  nici 
învăţătura  despre  trăirea  creştină  nu  era  lipsită  de  dispute.  Pe  lingă  expunerea 
simplă  a  învăţăturii  duhovniceşti,  scrierea  are  şi  o  parte  polemică  în  care  se 
resping,  fără  să  fie  numite,  o  serie  de  învăţături  greşite4*.3 

Aşa  cum  au  arătat  cercetătorii,  polemica  Sf.  Diadoh  viza  spiritualitatea  hetero- 
doxă  propagată  de  secta  euhiţilor  sau  mesalienilor.4  Apărută  şi  răspîndită  la  sf. 
sec.  IV  şi  prima  jumătate  a  sec.  V  în  nordul  Mesopotamiei,  Siria  şi  sudul  şi  centrul 
Asiei  Mici,  ea  a  continuat  să  se  menţină  vreme  de  mai  multe  secole,  în  pofida 
condamnărilor  ei  succesive  în  sinoadele  locale  de  la  Side  şi  Antiohia  (între  393 — 390), 
Constantinopol  (426),  şi  în  Sinodul  III  Ecumenic  de  la  Efes  (431);  unele  din 
învăţăturile  şi  practicile  ei  reapărînd  şi  în  alte  mişcări  eretice  medievale  ulte¬ 
rioare,  ca  d.p.  în  bogomilism.  După  cum  se  poate  constata  din  cele  19  teze  eretice 


1  Ediţie  critică,  introducere,  traducere  franceză  şi  note  de  Edouard  des  Places, 
s.j.:  Diadoque  de  Photică,  Oeuvres  spirituelles,  „Sources  chretiennes44  nr.  5  ter, 
1966.  Am  preferat  în  prezentarea  noastră  ca  titlu  al  lucrării  cel  dat  de  Fr.  Turrianus 
traducerii  sale  latine  din  1570  reluată  în  P.G.  65,  1167 — 1212:  „capita  centum  de 
perfectione  spirituali u  ca  imul  mai  potrivit  conţinutului  scrierii  decît  cele  fie  prea 
strimte,  ca:  „cuvinte  de  judecată  şi  discernămînt  duhovnicesc44  (ce  se  referă  mai 
ales  la  cap.  26 — 40),  fie  prea  vagi:  „capete  gnostice44  sau  „cuvinte  ascetice44,  care 
apar  în  tradiţia  manuscrisă  greacă. 

2  Filocalia  românească  I,  Sibiu  1946,  p.  334 — 390  traducere,  şi  p.  328 — 333 
notiţă  introductivă  după  M.  Viller  s.j.  u.  K.  Rahner  s.j.,  Aszese  und  Mystik  in  der 
Vdterzeit.  Ein  Abriss,  Herder,  Freiburg  i.Br.,  1939,  p.  216 — 228. 

3  Filoc.  rom.  I,  p.  329;  Viller-Rahner,  op.  cit.,  p.  219. 

4  Cf.  artic.  „Messaliens44  din  „Dictionnaire  de  Spiritualitâ “  X  (1979),  col.  1073 — 
1084  (A.  Guillaumont). 

înregistrate  de  preotul  Timotei  din  Constantinopol 5  şi  de  Sf.  Ioan  Damaschin6 
şi  din  rezumatul  lui  Teodoret  de  Cyr,7  secta  mesaliană  profesa  un  „materialism 
mistic*4  antisacramental  şi  antieclezial,  sustinînd,  printre  altele,  „că  fiinţa  Treimii 
poate  fi  sesizată  sensibil  de  către  om  cu  ochii  trupeşti,  că  Treimea  se  transformă 
într-o  singură  persoană  pentru  a  se  putea  uni  cu  sufletele  celor  desăvîrşiţi,  că 
Dumnezeu  ia  diferite  forme  pentru  a  se  revela  sensibil,  că  singure  aceste  revelaţii 
sensibile  ale  lui  Dumnezeu  fac  desăvîrşirea  creştină,  că  eliberarea  de  patimi  nu 
poate  fi  atinsă  decît  prin  rugăciune  (de  unde  şi  numele  lor  de  euhiţi= „rugători4*), 
că  Botezul  şi  Tainele  sînt  ineficace  împotriva  dominaţiei  lui  Satan  asupra  naturii 
umane,  Duhul  Sfînt  şi  Satan  coexistînd  în  sufletul  omului  de  unde  ultimul  nu  e 
scos  decît  prin  rugăciune,  şi  că  cei  ajunşi  la  certitudinea  stării  de  nepă- 
timire  şi  la  descoperiri  nu  mai  sînt  legaţi  de  obligaţii  morale  sau  disciplina 
ecleziastică4*,8  ceea  ce  ducea  la  atitudini  amorale  şi  antiecleziale.  Alături  de  cele 
„17  răspunsuri  către  cei  ce  se  îndoiesc  despre  Sf.  Botez1*  ale  Sf.  Marcu  Asce¬ 
tul,9  „ceZe  100  de  capete  despre  desăvîrşirea  duhovnicească 44  (mai  ales  cap.  76 — 89) 
ale  Sf.  Diadoh  constituie  cea  mai  subtilă  respingere  şi  cel  mai  temeinic  răspuns 
ortodox  dat  problemelor  ridicate  de  mesaliamism,  din  literatura  patristică.10 

Dar  mesalianismul  nu  reprezenta  unica  deviere  de  la  spiritualitatea  biblică  şi 
ortodoxă  a  Bisericii.  La  extrema  lui  se  găsea  spiritualitatea  origenistă  sistemati¬ 
zată  de  Evagrie  Ponticul  (t  399).11  Astfel  că,  pe  planul  spiritualităţii,  în  sec.  V  se 
confruntau  două  direcţii:  pe  de  o  parte,  mistica  intelectualistă  origenistă  de  inspi¬ 
raţie  neoplatonică  a  lui  Evagrie,  în  care  intelectul,  opus  sensibilităţii  şi  prin  natura 
sa  conatural  cu  Divinul,  cunoaşte,  la  capătul  unei  asceze  stricte,  sub  semnul  dema- 


5  De  receptione  haereticorum,  P.G.  86,  48 — 52. 

6  De  haeresibus  80;  P.G.  94,  729 — 732. 

7  Haereticarum  fabularum  compendium  IV,  11;  P.G.  83,  429. 

8  VI.  Lossky,  Vision  de  Dieu  (magistral  curs  pe  tema  vederii  lui  Dumnezeu 
în  literatura  patristică  de  la  Sf.  Irineu,  sec.  II,  la  Sf.  Grigorie  Palama  sec.  XIV, 
predat  la  Ecole  Practique  des  Hautes  Etudes,  V-e  section,  1945 — 1946,  publicat 
postum)  Neuchâtel,  1962,  p.  92. 

9  P.G.  65,  985 — 1028;  Filoc.  rom.  I,  1946,  p.  274 — 309;  pentru  detalii  asupra 
ipotezelor  privind  identificarea  mai  îndeaproape  a  locului  şi  timpului  în  care  s-a 
desfăşurat  activitatea  sa,  starea  scrierilor  sale  şi  polemica  lui  antimesaliană,  cu 
bibliografie,  cf.  artic.;  „Marc  le  Moine44  „ Dictionnaire  de  Spiritualite  X,  1977, 
274—283  (J.  Gribomont). 

10  Cf.  monografia  lui  F.  Dorr,  Diadochus  von  Photike  und  die  Messalumer. 
Ein  Kampf  zwischen  wahrer  und  falscher  Mystik  im  funften  Jahrtundert,  Freiburg 
i.Br.,  1937.  Dacă,  însă,  F.  Dorr  a  crezut  că  poate  identifica  în  adversarul  mesalian 
al  Sf.  Diadoh  pe  autorul  scrierilor  „macariene44  considerînd  ca  definitivă  originea 
lor  mesaliană  (teză  mai  veche  a  cercetărilor  savanţilor  occidentali),  Hermann 
Dorrie  a  demonstrat  exact  contrariul,  făcînd  din  Sf.  Diadoh  nu  un  adversar,  ci, 
dimpotrivă,  un  discipol,  foarte  personal  de  altfel,  al  lui  Symeon  al  Mesopotomiei 
în  care  credea  a  fi  identificat  pe  autorul  necunoscut  al  corpusului  „macarian44: 
„Diadochus  und  Symeon.  Das  Verhăltnis  der  „Kephalia  gnostica44  zum  Messalianis- 
mus“  in  Wort  und  Stunde.  Gesammelte  Studien  zur  Kirchengeschichte  des  vierten 
Jahrhunderts ,  Gottingen,  1966,  p.  352 — 422.  In  ce  priveşte  presupusele  influenţe 
mesaliene  asupra  scrierilor  „macariene44,  şi  prin  ele,  asupra  întregii  spiritualităţi 
răsăritene,  relevate  de  majoritatea  cercetătorilor  occidentali,  decisivă  ni  se  pare 
observaţia  lui  Lossky:  „Criticii  moderni  sînt  atît  de  obsedaţi  de  ideea  mesalianis- 
mului  încît  sînt  gata  să  o  găsească  oriunde  este  vorba  de  vederea  lui  Dumnezeu 
sau  a  luminii  dumnezeieşti . . .  Totuşi,  trebuie  spus  clar:  ceea  ce  e  heterodox,  o 
pretenţia  lor  de  a  percepe  în  mod  real  esenţa  divină  cu  simţurile  trupeşti 44  (op.  cit., 
p.  119)  nu  ideea  de  vedere  a  lui  Dumnezeu  în  sine,  care  e  profund  biblică  şi 
patristică. 

11  Cf.  articolele  lui  A.  Guillamont  cu  bibliografia  la  zi  din  „Dictionnaire  de 
Spiritualitâ44  IV  (1961),  1733 — 1744  şi  „Theologische  Realenzyklopădie44  X,  1982,  565— 
580. 

terializării,  esenţa  divină  printr-o  gnozâ  divină  enstatică;  iar  pe  de  altă  parte, 
mistica  materialistă  (a  cărei  paralelă  filosofică  era  stoicismul)  a  participării  şi 
percepţiei  sensibile  la  esenţa  divină,  a  mesalienilor.  „Intre  cele  două  se  găseşte 
mistica  sentimentului,  a  harului  simţit,  a  „Omiliilor  duhovniceşti44  12  atribuite 
Sf.  Macarie,  şi  învăţătura  despre  experienţa  duhovnicească  a  Sf.  Diadoh,  mai  sobră 
decît  cea  a  lui  Macarie,  respingînd  orice  manifestare  şi  imagine  sensibilă  a 
Divinităţii,  dar  străină  şi  de  intelectualismul  lui  Evagrie44.13 

Opunîndu-se  atît  gnozei  intelectualiste  cît  şi  percepţiei  sensibile  a  naturii 
divine,  şi  depăşind  dualismul  platonic:  sensibil-inteligibil,  material-spiritual,  Sf. 
Diadoh  a  evidenţiat  pentru  prima  dată  în  mod  explicit  faptul  că  spiritualitatea 
autentică  a  Bisericii  este  cea  care  tinde  spre  o  experienţă  a  lui  Dumnezeu  care 
angajează  omul  întreg  pe  calea  comuniunii  cu  El,  dar  nu  în  fiinţa  Lui,  ci  în  lumina 
slavei  Lui.  Este  vorba,  mai  exact,  despre  o  paradoxală  „simţire  a  minţii44  (aisthesis 
noeră)  prin  care  „iubirea  agapică  leagă  sufletul  de  însăşi  virtuţile  ( aretais )“  sau 
însuşirile  lui  Dumnezeu,  distincte  de  fiinţa  Lui,  „adulmecînd44  prin  această  „sim¬ 
ţire  mintală44  „urma  Celui  nevăzut44  (cap.  I),14  cum  spune  Sf.  Diadoh  încă  din 
prima  maximă  a  Capetelor  sale,  veritabilă  axiomă  care  „conţine  implicit  întreaga 
sa  doctrină  spirituală44.15  Această  experienţă  a  unirii  prin  iubire  cu  Dumnezeu  prin 
simţirea  minţii  se  obţine,  însă,  prin  rugăciune,  prin  continua  pomenire  a  lui  Dum¬ 
nezeu,  prin  invocarea  neîncetată  a  sfîntului  şi  slăvitului  Nume  al  lui  Iisus  imprimai 
în  suflet  „prin  pomenirea  minţii  în  căldura  inimii44  (diă  tâs  mnemes  tou  nou  te 
therme  tes  kardias)  (cap.  59).16  Astfel,  la  Sf.  Diadoh  „mistica  minţii  şi  mistica 
inimii  se  unesc,  deschizînd  calea  spre  o  spiritualitate  care  angajează  întreaga 
natură  umană44  în  unirea  cu  Dumnezeu  prin  iubire.  Prin  aceasta  Sf.  D:adoh 
poate  fi  considerat,  fără  nici  o  ezitare,  drept  „unul  din  fondatorii  sau  cel  puţin 
unul  din  precursorii  isihasmului  bizantin44, 17  ştiut  fiind  că  unirea  minţii  şi  inimii 
în  rugăciune  este  una  din  caracteristicile  fundamentale  ale  isihasmului. 

Celelalte  3  opuscule  păstrate  sub  numele  Sf.  Diadoh  pe  care  le  vom  prezenta 
în  continuare,  întregesc,  in  mod  fericit,  aducînd  precizări  esenţiale,  doctrina  spi¬ 
rituală  de  mare  echilibru  şi  subtilitate,  expusă  in  cele  „ 100  de  capete  despre  desă¬ 
vârşirea  spirituală".  Este  vorba  de  următoarele  mici  scrieri: 

1.  O  Predică  la  înălţarea  Domnului  publicată  pentru  prima  dată  de  A.  Mai 
în  1840  (şi  reluată  de  Migne  în  P.G.  65,  1141  A — 1148  A)  după  unicul  manuscris 
existent:  Vatic.  gr.  455,  85v — 87v  (sec.  IX — X).  Deşi  aparţine  genului  omiletic, 
lucrarea  are  un  manifest  şi  dublu  caracter  polemic:  antiiudaic  (§§  1 — 4)  şi  anti- 
monofizit  (§§  5 — 6),  confirmînd,  în  partea  sa  a  doua,  renumele  de  apărător  al 
dogmei  de  la  Chalcedon  şi  redutabil  polemist  antimonofizit  de  care  vorbeşte 
patriarhul  Fotie  pe  marginea  unor  scrieri  dogmatice  hristologice  pierdute  ale 
Sfîntului.18  Deşi  contestată  de  iudei,  ca  şi  învierea  de  altfel,  înălţarea  Domnului, 
arată  Sf.  Diadoh,  este  atestată  profetic  în  Psalmi  8,  2 — 3:  23,  10;  5,  6;  67,  9  (LXX) 
(§§  1 — 2),  expresiile  folosite  de  Psalmist  indicînd  chiar  şi  firile  deosebite  ale 
Domnului,  întrucît  El  „este  ridicat44  sau  „înălţat44  (Ps.  8,  3;  56,  6)  la  ceruri  ca  om, 


12  Pentru  detalii  privind  complexa  stare  în  care  ni  s-a  transmis  corpusul 
scrierilor  „pseudo-macariene44  —  căci,  în  mod  sigur,  autorul  lor  nu  poate  fi  Sf. 
Macarie  Egipteanul  (t  390),  al  cărui  ucenic  a  fost  Evagrie  Ponticul,  ci  un  ascet 
necunoscut  care  a  trăit  undeva  în  Mesopotamia  superioară,  Siria  sau  sudul  Asiei 
Mici  la  sf.  sec.  IV  şi  prima  jum.  a  sec.  V  —  şi  controversata  şi  mult  discutata 
chestiune  „macariană44,  nerezolvată  încă  satisfăcător  şi  definitiv,  referitoare  la 
relaţia  autorului  acestor  scrieri  cu  mesalianismul,  pe  de  o  parte,  şi  Sf.  Grigorie  de 
Nyssa,  pe  de  altă  parte,  cu  întreaga  bibliografie  a  chestiunii,  c/.  articolul  „Macarie 
(Pseudo-Macaire,  Macaire-Symeon),  D.Sp.  X  (1977),  21 — 43  (V.  Desprez  —  M.  Ca- 
năvet). 

13  VI.  Lossky,  op.  cit .,  p.  116 — 117. 

14  „Sources  chrătiennes44  nr.  5  ter,  1966,  p.  85;  Filoc.  rom.  I,  1946,  p.  335. 

15  Lossky,  op.  cit.,  p.  96. 

16  „Sources  chrătiennes44  nr.  5  ter,  p.  119;  Filoc.  rom.  I,  p.  357. 

17  Lossky,  op.  cit.,  p.  99. 

18  Myriobiblion  ( Biblio theca),  codex  231;  P.G.  103,  1089 — 1092. 

dar  se  „suie44  (Ps.  46,  6)  la  cer  ca  Dumnezeu  (§§  3 — 4).  Dacă  expresiile  diferite  folo¬ 
site  de  Psalmist  sugerează  clar  firile  deosebite  ale  Mîntuitorului  prezenţa  unui 
„nor44  atît  la  înălţarea  cit  şi  la  Parusia  Lui  vine  şi  ea  să  confirme  realitatea  şi 
integritatea  umană  deplină  a  umanităţii  Lui  înălţate  şi  preamărite  (§  5),  căci 
Indumnezeirea  firii  omeneşti  a  Domnului  Hristos  —  consecinţa  întrupării  Cuvîn- 
tului  şi  scopul  Iconomiei  Lui  mîntuitoare  —  nu  înseamnă  o  schimbare  ontologică 
a  trfirii‘‘  (physis)  umane  în  fiinţa  ei,  ci  a  modului  ei  de  existenţă  sau  a  „habitus44- 
ului  (hâxis)  ei  existenţial  cum  îl  numeşte  Sf.  Diadoh  folosind  un  celebru  termen 
filosofic  aristotelic,  folosit  ulterior  şi  de  Sf.  Maxim,19  şi  care  va  face  carieră  mai 
cu  seamă  în  scolastica  medievală.  Această  scurtă  predică  atestă  limpede  că  pentru 
Sf.  Diadoh,  ca  şi  pentru  întreaga  teologie  patristică  şi  bizantină,  fundamentul  dog¬ 
matic  obiectiv  al  întregii  experienţe  spirituale  nu  este  decît  cel  hristologic:  dogma 
chalcedoniană  a  unirii  ipostatice  a  naturii  divine  şi  celei  umane  în  Persoana 
divină  întrupată  a  Cuvîntului  lui  Dumnezeu,  cu  toate  consecinţele  şi  urmările  ei 
asupra  umanităţii  asumate  de  Acesta:  „dialectica14  schimbului  ontologic  Intrupare- 
Indumnezeire. 

2.  Vederea  (ârasis)  Sf.  Diadoh.  Conservată  în  11  manuscrise,  cele  mai  vechi 
din  sec.  XIII,  această  scriere  dedicată,  se  pare,  împăratului  de  la  Constantinopol, 
se  prezintă  sub  forma  unui  dialog  alcătuit  din  29  de  întrebări  şi  răspunsuri  „cum 
există  atîtea  în  omiliile  pseudo-macariene44  20  între  autor  şi  Sf.  Ioan  Botezătorul 
asupra  unor  subtile  şi  esenţiale  chestiuni  legate  de  problema  arătării  şi  vederii  lui 
Dumnezeu,  în  lume  şi  în  eshaton,  de  către  om  şi  îngeri.  Clarificarea  întregului  com¬ 
plex  de  chestiuni  legate  de  vederea  lui  Dumnezeu  este  determinată  explicit  de  o 
intenţie  polemică:  respingerea  tezei  mesaliene  privitoare  la  arătarea  şi  vederea 
sensibilă  a  esenţei  Dumnezei rii.  „Diadoh  se  mişcă  printre  problemele  vieţii  duhov¬ 
niceşti  cu  o  siguranţă  de  vederi  şi  de  expresii  uimitoare  pentru  epoca  sa44.21  Mai 
mult,  el  anticipează  precis  distincţii  teologice  ce  vor  deveni  clasice  şi  normative  în 
teologia  ortodoxă  abia  odată  cu  disputele  palamite  din  veacul  XIV. 

După  un  scurt  elogiu  al  pustiei  şi  retragerii  ascetice  din  lume  (§§  1 — 3),  prima 
parte  a  scrierii  este  consacrată  comentării  teofaniei  sau  arătării  lui  Dumnezeu  de 
la  Botezul  Domnului  în  Iordan  de  către  Ioan  Botezătorul.  Ca  şi  „glasul44  (phone) 
Tatălui,  manifestarea  Duhului  Sfînt  de  la  Iordan  într-o  figură  sau  într-un  chip 
sensibil  (sch&ma)  de  „porumbel44  nu  înseamnă  că  natura  divină  sau  Dumnezeu 
însuşi  s-au  transformat  (metaballdmenos)  converti ndu-se  într-o  formă  sensibilă. 
Ca  şi  chipurile  sau  formele  inteligibile  sînt  mintale  (eîdos)  ale  lui  Dumnezeu  văzute 
de  Profeţi  în  viziunile  lor  ale  slavei  divine,  şi  la  Botezul  Domnului,  în  chipurile 
sensibile  care  s-au  arătat,  s-a  manifestat  şi  a  fost  văzută  nu  „firea'4  ( physis ) 
ci  „voinţa44  (bouleusis),  sau,  mai  exact  „lucrarea  voinţei  (he  endrgeia  t§s  bouleUseos) 
divine  (§12).  Spre  deosebire  de  aceste  teofanii  divine  „aici44  în  lume  în  forme  sen¬ 
sibile  sau  inteligibile,  arătarea  sau  vederea  eshatologică  a  lui  Dumnezeu  de  către 
cei  drepţi  în  lumea  de  „dincolo44,  discutată  în  partea  a  doua  a  lucrării  (§§  13 — 21), 
se  face  nu  într-un  chip  sensibil  (en  schemati),  ci  printr-o  „virtute  a  slavei44 
arete  d.oxes)  divine  {§  14),  „virtute44  divdnă  identică  cu  „frumuseţea  lipsită  de  chip 
sau  formă  inteligibilă44  (kallds  aneîdeon)  sau,  mai  exact,  „mai  presus  de  chip  sau 
formă  inteligibilă44  (hyper  eîdon),  a  Dumnezeirii  (§§  15 — 16);  „frumuseţe44  divină 
identică*  la  rîndul  ei,  cu  „slava  fiinţei  lui  Dumnezeu44  (he  ddxa  tâs  ousias  toii 
theoU)  (§  20)  adică,  cu  ceea  ce  Părinţii  Gapadocieni,  Sf.  Dionisie  Areopagitul  şi 
Sf.  Grigorie  Palama,  mai  tîrziu,  numeau  „lucrarea44  sau  „energia44  divină  insepa¬ 
rabilă  dar  distinctă  de  fiinţa  însăşi  a  Dumnezeirii.  Pe  marginea  unei  exegeze 
la  versetul  15  al  Psalmului  16  (LXX),  Sf.  Diadoh  arată,  în  continuare,  ca  şi  Sf. 


19  Distincţiei  physis-hâxis  a  Sf.  Diadoh  îi  corespunde  la  Sf.  Maxim  distinc¬ 
ţia  logos  physeos  —  trâpos  hypârxeos  (raţiune  a  firii  —  mod  de  existenţă),  cf. 
„ Ambigua 44  42;  P.G.  91,  1341  D;  tr.  rom.  de  păr.  prof.  D.  Stâniloae,  P.S.B.  80,  1983, 
p  291:  „toată  înnoirea,  în  general,  se  referă  la  modul  (de  existenţă)  al  lucrului  ce 
se  înnoieşte,  dar  nu  la  raţiunea  firii.  Pentru  că  o  raţiune  înnoită  alterează  firea, 
dar  modul  înnoit  cu  păstrarea  raţiunii  celei  după  fire  arată  puterea  minunii, 
întrucît  indică  o  fire  suportînd  o  lucrare  ce  lucrează  peste  rînduala  ed44. 

20  E.  des  Places,  Introduction,  „Sources  chr£tiennes44  nr.  5  ter,  p.  26. 

21  Ibidem ,  p.  27. 

Irineu  al  Lyonului 22  în  cea  mai  autentică  tradiţie  ioaneică  cîteva  secole  mai  înainte, 
că,  in  această  vedere  eshatologicâ,  în  vreme  ce  Tatăl  se  va  arăta  şi  va  fi  văzut 
„intr-un  mod  oarecare  ascuns*4  ( kryphophanei  tini  tropo),  Fiul  se  va  arăta  şi  va  fi 
văzut,  „în  mod  arătat*  (phanerds)  „din  cauza  trupului  Lui“,  căci  „Tatăl  cel  fără 
de  chip  (aneideos)  va  fi  văzut  de  noi  in  chipul  şi  slava  (en  eidei  kai  doxa)  Fiului**. 
„Căci,  continuă  Sf.  Diadoh,  pentru  aceasta  a  binevoit  Dumnezeu  ca  Cuvîntul  Lui 
să  vină  în  chipul  Lui  omenesc  prin  întrupare,  rămînînd  în  acelaşi  timp  în  slava 
Lui  cea  atotputernică,  ca,  omul,  privind  la  desimea  chipului  sensibil  al  acelui 
slăvit  trup  (căci  ce  e  chip  vede  chip)  să  poată  vedea,  după  ce  s-a  curăţit,  frumu¬ 
seţea  învierii  ca  a  lui  Dumnezeu**  (§  21).  In  fine,  ultima  parte  a  scrierii  §§  22 — 29) 
are  în  centru  chestiuni  de  anghelologie,  discutate  cu  mare  precizie,  fineţe  şi 
subtilitate.  Plecîndu-se  de  la  problema  definirii  similitudinii  şi  diferenţelor  exis¬ 
tente  între  natura  vederii  eshatologice  a  sufletelor  de  înviere  şi  cea  a  contem¬ 
plaţiei  îngerilor  (§  22)  se  arată  că  aceştia  care,  ca  şi  sufletele,  deşi  sînt  imate¬ 
riale,  au  totuşi  un  „chip**  sau  o  „formă**  (eîdos)  spirituală  proprie  (§  19),  au  avut 
şi  o  „simţire**  (aisthesis)  proprie  legată  de  capacitatea  lor  de  autodeterminare 
liberă  (§  23);  căci  laudele  neîncetate  pe  care  le  aduc  lui  Dumnezeu  le  cîntă  cu  un 
„glas**  ( phonă )  propriu  reprezentînd  o  vibraţie  naturală  a  naturii  lor  „aeriene** 
şi  „sonore**  (§§  24 — 26);  că  se  pot  transforma  prin  forţa  imaginaţiei  lor  (phaniasia) 
şi  lua  chipuri  sau  forme  şi  glasuri  inteligibile  şi  sensibile  pentru  a  putea  intra  în 
contact  cu  oamenii  {§  27);  că  vederea  lucrurilor  de  către  Ei  e  inferioară  celei  a 
lui  Dumnezeu,  căci  nu  pot  vedea  şi  cele  viitoare  (§  28),  dar  superioară  celeia  a 
sufletelor  separate  de  trup  căci,  se  afirmă  în  final  —  conform  antropologiei  biblice 
şi  contrar  celei  spiritualiste  origeniste  —  integritatea  (td  holokleron)  naturii  umane 
rezidă,  spre  deosebire  de  cea  a  naturii  angelice  simple,  în,  „amestecul**  (synkrâsei) 
dintre  suflet  şi  trup  (§  29).  „Această  anghelologie  se  exprimă  în  termeni  în  acelaşi 
timp  scripturistici  şi  filosofici:  Dionisie  Areopagitul  nu  este  departe;  Diadoh  vor¬ 
beşte  de  „rarefiatul**  şi  „densitatea**  corpurilor  ca  Aristotel  în  „Fizica**  sa;  teoria 
vederii  oculare  întemeiate  pe  conaturalitatea  necesară  contactului  (două  focuri 
venind  unul  în  faţa  altuia)  este  cea  din  „Timaios**  (45b  sq.)**.23  Unice  în  felul  lor, 
în  literatura  patristică  multiplele  precizări,  de  o  remarcabilă  rigoare,  fineţe  şi 
subtilitate  a  gîndirii  teologice,  din  „Vederea**  Sf.  Diadoh  ar  trebui,  credem,  să-şi 
recapete  neîntîrziat  locul  ce  le  revine  de  drept  în  capitolele  dogmaticii  ortodoxe. 

3.  Tot  sub  numele  Sf.  Diadoh  a  mai  circulat  în  manuscrise  şi  o  mică  „Cate- 
heză“,  de  fapt  o  serie  de  9  Întrebări  şi  Răspunsuri  centrate  tot  pe  problema  vederii 
lui  Dumnezeu.  Spre  deosebire  de  „Vedere**  pe  care  absolut  toate  manuscrisele 
existente  o  atribuie  Sf.  Diadoh,  numai  o  parte  din  manuscrisele  „ Catehezei “  (mai 
precis  6)  o  atribuie  Sfîntului  Diadoh,  în  vreme  ce  cealaltă,  mult  mai  considerabilă, 
o  transmit  sub  numele  Sf.  Simeon  Noul  Teolog.24  In  ce  priveşte  conţinutul,  primele 
4  întrebări  şi  răspunsuri  se  referă  la  raportul  lui  Dumnezeu  cu  lumea  şi  anume 
la  modul  prezenţei  Lui  în  lume:  prezent  în  lume  (în  starea  ei  de  idee  divină)  încă 
înainte  de  crearea  ei  (§§  1 — 2),  distanţa  pe  care  a  luat-o  Dumnezeu  faţă  de  lume 
prin  creaţia  ei  nu  este  una  spaţială,  de  loc  (t6pd)f  ci  ontologică,  referindu-se  la 
diferenţa  Lui  ca  „fiinţă,  natură,  ipostas  şi  însuşiri**  (ousiaf  physei,  hypostasei, 
idiomasi)  (§  4),  El  fiind,  în  acelaşi  timp,  în  toate  şi  pretutindeni,  cît  şi  afară  de 
toate  şi  nicăieri  (§  4).  Că  există  Dumnezeu  şi  El  umple  toate,  o  ştiu  şi  îngerii 
şi  Sfinţii,  dar  nici  una  din  creaturi  nu  ştie  unde,  cum,  şi  ce  fel  ( pou ,  pâs ,  poîos) 
este  Dumnezeu,  ci  numai  Persoanele  treimice  între  ele  (§  5).  Vederea  lui  Dumnezeu 
de  care  vorbesc  Mt.  18,  10  şi  5,  8  se  referă  la  vederea  slavei  Lui  în  care  se  mani¬ 
festă  toate  Persoanele  treimice  (Duhul,  Fiul,  Tatăl)  şi  ea  e  rezervată  îngerilor 
şi  celor  curaţi  cu  inima  (§  6),  care  văd  deci  din  Dumnezeu  lumina  slavei  Lui,  ca 
Apostolii  pe  muntele  Schimbării  la  Faţă  şi  Pavel  pe  drumul  Damascului  (§  7).  De 
aceea,  deşi  există  „multe  căi  de  mintuire**  (pollai  soterias  hâdoi),  ca  şi  multe 
lăcaşuri  în  casa  Tatălui**  (In.  14,  2),  e  necesar  ca  toate  căile  practice  de  „făptuire 
(exterioară)  a  binelui**  —  milostenie,  înstrăinare  de  lume,  etc.  —  să  fie  desăvîrşite 


22  Cf.  Lossky,  op.  cit.t  p.  30 — 36. 

23  E  des  Places,  Introduction,  „Sources  chretiennes4*  nr.  5  ter,  p.  28. 

24  Ibidem,  p.  28 — 29:  „une  oeuvre  douteuse:  „Cathâchese“ . 

(teleioUntai)  de  „calea  unică*4,  duhovnicească,  şi  contemplativă  (lăuntrică)  „a  pocă¬ 
inţei44  (miâ  t§  tes  metanoias  hodâ)  „prin  abţinerea  de  la  rău44  căci  ea  duce  „la 
dobîndirea  celor  mai  bune44  (prds  tăn  tdn  kreittdnon  epitychian)  (§  9).  Toate  aceste 
teme  se  găsesc,  cu  accente  şi  nuanţe  diferite,  ce-i  drept,  şi  în  „ Vederea 44  şi  „Cape¬ 
tele44  Sf.  Diadoh,  dar  sînt  prezente  şi  în  opera  Sf.  Simeon  Noul  Teolog  de  care 
par  să  le  apropie  şi  vocabularul  spiritual  ca  şi  insistenţa,  pe  necesitatea  expe¬ 
rienţei  spirituale  pentru  desăvârşirea  mîntuirii.  Ştim,  dealtfel,  din  „viaţa  şi  petre¬ 
cerea  Sf.  Simeon  Noul  Teolog44  scrisă  de  ucenicul  acestuia,  Sf.  Nichita  Stitatul, 
că,  la  recomandările  părintelui  său  duhovnicesc,  Simeon  Evlaviosul,  acesta  citise 
încă  din  tinereţe  scrierile  Sf.  Diadoh  (alături  de  cele  ale  lui  Marcu  Ascetul  şi  Ioan 
Scărarul).25  Iar  cunoscutul  specialist  ortodox  în  opera  Sf.  Simeon  Noul  Teolog,  care 
a  fost  regretatul  arhiep.  Vasili  Krivoşein,  s-a  pronunţat  categoric,  în  urma  ana¬ 
lizei  tradiţiei  manuscrise,  pentru  paternitatea  Sf.  Simeon  Noul  Teolog.26  Cum  se 
explică  atunci  tradiţia  manuscrisă  care  atribuie  „cateheza44  Sfîntului  Diadoh?  Să 
fi  vrut  Sf.  Simeon  să  dea  mai  multă  autoritate  ideilor  sale  punîndu-le  sub  numele 
Sf.  Diadoh?  Puţin  probabil.  Să  fie  o  atribuire  eronată  datorită  unui  copist?  Mai 
plauzibil.  Chestiunea  rămîne  încă  deschisă.  Dar  oricum  ar  sta  lucrurile,  intenţionată 
sau  involuntară,  circulaţia  aceleiaşi  scrieri  sub  numele  atît  a  Sf.  Simeon  Noul 
Teolog  cit  şi  a  Sf.  Diadoh,  demonstrează  şi  confirmă,  odată  mai  mult,  faptul, 
esenţial  pentru  .înţelegerea  învăţăturii  lui  duhovniceşti,  că  Sf.  Diadoh  al  Foti- 
ceii,  este  adevăratul  „ părinte  al  isihasmului 44  care,  departe  de  a  reprezenta  „o  miş¬ 
care  şi  inovaţie  spirituală  născută  în  sec.  XIV44,  este  o  „orientare  spirituală  ce-şi 
are  rădăcinile  într-o  epocă  cu  mult  mai  veche,  încă  din  veacul  al  IV-lea44.27 


II* 

A  lui  Diadoh,  episcop  al  Foticeii  Epirului 
Cuvînt  la  Înălţarea  Domnului  nostru  Iisus  Hristos 

1.  Adu-mi  acum  pe  preoţii  iudei,  căci  este  ceasul  cuvintelor  de  biruinţă!  Hai 
aici,  cel  ce  grăieşti  în  biserici  şi  vestitorule  al  lui  Hristos!  Grăieşte  şi  zugrăveşte 
cu  putere  în  adevărul  tău  cum  aceia  au  aruncat  soldaţilor  argintul  sfaturilor  lor 
celor  rele  (cf.  Mt.  28,  12),  socotind  să  ascundă  prin  minciună  adevărul  cel  necuprins 
cu  privirile,  şi  cum  acum  noi,  slujitorii  (liturgii)  lui  Hristos,  aşteptăm  pe  Domnul 
Cel  ce  a  înviat  a  treia  zi  din  morţi  şi  s-a  suit  la  ceruri,  lăudîndu-ne  neîncetat  că 
avem  Mîntuitor  pe  Acesta  pe  Care  cerurile  l-au  primit  printr-o  minune  vrednică 
de  Dumnezeu  ce  a  venit  asupra  lor,  iar  pămîntul,  ca  unul  ce  era  purtat  de  voia 
Lui,  nu  avea  tăria  să  sufere  să-L  poarte;  pe  Care  l-a  luat  un  nor  de  lumină ,  pli¬ 
nind  în  chip  arătat  chipul  profeţiei,  iar  îngerii  l-au  reaşezat  în  imne  pe  scaunul 
Tatălui  strigînd  neîncetat:  „Domnul  puterilor,  Acesta  este  împăratul  slaveiu  (Ps. 
23,  10);  a  Cărui  urcare  de  pe  pămînt  la  cer  mai  înainte  văzind-o  în  Duhul  Sfînt 
Psalmistul  a  cântat:  „Suitu-s-a  Dumnezeu  întru  strigare ,  Domnul  în  glas  de  trîm- 
biţău  (Ps.  46,  5);  căci  de-Dumnezeu-inspiratul  (Psalmist)  a  văzut  mai  dinainte 
şi  cântarea  Sfintelor  Evanghelii. 

2.  Dar  (iudeii),  cei  ce  se  laudă  cu  faptul  de  a  avea  ca  părinte  pe  preacre- 
dinciosul  Avraam,  nu  vor  ca  Mîntuitorul  nostru  al  tuturor  să  fi  înviat  din  morţi , 


25  Un  grand  mystique  bizantine.  Vie  de  Symeon  le  Nouveau  Thâologien 
(949 — 1022)  par  Nicâtas  Stăthatos,  texte  grec  imădiit,  par  I.  Hauscherr  sj.,  „Orien- 
talia  Christiana44  XII,  nr.  45,  Roma,  1928,  cap.  4,  p.  6. 

26  B.  Kirvochene,  The  Writings  of  Symeon  the  New  Theologian,  „Orientalia 
ChristLaina  Periodica44  20  (1954),  p.  301,  nota  2. 

27  Pan.  K.  Cristou,  O  Diâdoches  Photîkes  kai  he  didaskalia  autoîL  (1952)  reluată 
în  Theologikă  meletămata  III:  Neptikă  kai  hesychastikă,  Thesaalonike,  1977,  p. 
13 — 83,  aici  p.  82 — 83. 

•  Traducerea  a  fost  făcută  după  ediţia  critică  a  lui  E.  des  Places  s.j.  din 
„Sources  chrâtiennes44  nr.  5  ter,  Paris,  1966,  p.  164 — 183. 

crezind,  nefericiţii,  că  întinează  printr-un  zvon  lipsit  de  consistenţă  frumuseţea 
unui  adevăr  atît  de  mare  —  căci  zice  (Evanghelia)  „s-a  răspîndit  vorba  aceasta 
intre  iudei  pînă  în  ziua  de  astăzi"  (Mt.  28,  15)  — ,  adevăr  pe  care  demonii  l-au 
recunoscut ,  dar  pe  care  cei  ce  mărturiseau  a  fi  primit  poruncile  lui  Dumnezeu 
n-au  vrut  să-L  cinstească  nici  măcar  in  cuvînt,  şi  aceasta  în  vreme  ce  Profetul 
zice:  „Doamne,  Domnul  nostru,  cît  de  minunat  este  numele  Tău  în  tot  pămîntul ; 
că  s-a  ridicat  măreţia  Ta  mai  presus  de  cerurV *  (Ps.  8,  2 — 3),  şi  iarăşi:  „Inalţă-Te 
peste  ceruri,  Dumnezeule,  şi  peste  tot  pămîntul  slava  ta"  (Ps,  56,  6).  Cuvinte  pe 
care  sofiştii  răutăţii  n-au  găsit  mijlocul  să  le  răstoarne  cumva,  chiar  dacă  şi-au 
făcut  filosof  ie  din  minciuna  tatălui  lor  diavolul  (cf.  In.  8,  44).  Căci  Cel  ce  a  fost 
ridicat  şi  înălţat  mai  presus  de  ceruri  este  negreşit  Domnul,  pentru  că  El  s-a  suit 
la  ceruri  după  ce  s-a  pogorît  mai  întîi  pe  pămînt.  Pentru  aceasta ,  altundeva. 
Profetul  a  glăsuit  mai  înainte  zicind:  „Doamne,  pleacă  cerurile  şi  te  pogoară,  atin- 
ge-te  de  munţi  şi  fă-i  să  fumege “  (Ps.  143,  5).  Iar  aceasta  a  zis-o  biaevestind  mai 
înainte  celor  ce  şedeau  în  umbra  morţii  zdrobirea  puterilor  iadului,  zdrobire  care 
s-a  lucrat,  cum  am  fost  încredinţaţi  prin  alte  mărturii,  prin  îngroparea  şi  Învie¬ 
rea  Domnului.  Pentru  că,  în  alt  capitol,  îl  vedem  pe  Psalmist  zicind  iarăşi:  „ Suin - 
du-se  la  înălţime  a  robit  robime  şi  a  dat  daruri  oamenilor "  (Ps.  67,  19).  Căci 
scoţînd,  prin  Învierea  Sa,  umanitatea  din  robia  morţii  şi  urcând  mai  presus  de 
ceruri,  Fiul  cel  Unul  Născut  al  lui  Dumnezeu  a  pregătit  celor  ce  voiesc  dreptatea 
arme  —  căci  este  Împărat  al  slavei  —  întărind  în  fiecare  zi  prin  platoşe  duhov¬ 
niceşti  pe  cei  recrutaţi  de  El  sub  pecetea  smeritei  cugetări ;  căci  se  cădea  ca  El 
să-şi  săvîrşească  lauda  din  gura  pruncilor  şi  a  celor  ce  sug  (Ps.  8,  2)  şi  să  nu  bage 
in  seamă  până  la  sfîrşit  pe  cei  ce  se  socot,  în  părerea  lor  de  sine,  că  sînt  desâ- 
vîrşiţi.  Căci  cu  adevărat  smerenia  este  pecetea  evlaviei .  Pentru  aceasta  cei  ce  nu 
cred  că,  potrivit  profeţiei,  prin  învierea  lui  Hristos  ne-am  sălăşluit  în  lumina  celor 
vii,  vor  strînge  roadele  nebuniei  lor. 

3.  Noi,  însă,  fraţilor  să  filosofăm  iarăşi  asupra  expresiilor  folosite  în  cuvintele 
Psalmistului,  ca  să  vedem  din.  nou  cu  ochii  minţii  pe  Domnul  suindu-se  pe  nor  la 
ceruri,  căci  raţiunea  mă  îndeamnă  să  trec,  încă,  sub  tăcere  mărturia  Apostolilor, 
ca  să  nu  par  în  ochii  celor  nebuni  că  mă  fac  propriul  meu  avocat,  de  vreme  ce 
tot  cuvîntul  apostolic  are  drept  mărturie  adevărul  profetic  (cf.  II  Pt .  1,  19),  căci, 
fiind  odrăsliri  ale  acestuia,  cuvintele  lor  (ale  Apostolilor)  fac  cunoscute  cuvintele 
Profeţilor.  Cele  ce  Profeţii  le-au  arătat  voalat ,  prin  preştiinţă,  despre  Întrupa¬ 
rea  Domnului,  acestea  Apostolii,  Insuflaţi  fiind  de  Duhul  Sfînt,  le-au  arătat  lim¬ 
pede  prin  cunoştinţă.  Căci  scris  este:  „Odată  cu  venirea  anilor  Te  vei  face  cunoscut 
şi  cu  trecerea  vremii  Te  vei  arăta “  (Avac.  3,  2).  Să  zicem,  deci,  iarăşi:  „Doamne, 
Domnul  nostru,  cît  de  minunat  este  numele  Tău  în  tot  pămîntul !  Că  s-a  ridicat 
măreţia  Ta  mai  presus  de  ceruri"  (Ps.  8,  2 — 3),  ca  să  cunoaştem  limpede  că  Întru¬ 
parea  Domnului  şi  suirea  Lui  la  ceruri,  a  cărei  pomenire  o  serbăm  astăzi,  a 
umplut  lumea  de  cunoştinţa  lui  Dumnezeu.  Căci,  pînă  cînd  a  fost  pe  pămînt . 
mulţi  bănuiau  doar  puţine  despre  măreţia  slavei  Lui ;  dar  după  ce  s-a  urcat  în 
chip  arătat  la  ceruri  plinind,  precum  se  cădea,  tot  sfatul  voii  Tatălui,  întreaga 
zidire  s-a  umplut  de  uimire  şi  de  cunoştinţă,  vâzînd  pe  Domnul  a  toate  suindu-se 
sau  luat  fiind  la  cer.  „A  fost  ridicat “  sau  „ înălţat M  mai  presus  de  ceruri,  potrivit 
profeţiei  (Ps.  8,  3;  56,  6),  ca  om;  „S-a  suit",  însă,  ca  Dumnezeu,  căci  scris  este: 
„ Suitu-S-a  Dumnezeu  întru  strigare,  Domnul  în  glas  de  trîmbiţă"  (Ps.  46,  6). 

4.  N-ar  fi  folosit,  însă.  Profetul  aceste  cuvinte  dacă  n-ar  fi  contemplat  mai 
incinte  fără  de  greşală,  cu  ochii  preştiinţei,  pogorîrea  Lui.  Căci  cum  ar  fi  putut, 
logic  gîndind,  cuvînt ătorul-de -Dumnezeu  (teologul)  Profet  să  spună:  „Inalţă-Te 
peste  ceruri.  Dumnezeule,  şi  peste  tot  pămîntul  slava  Ta"  sau  „Suitu-S-a  Dum¬ 
nezeu  întru  strigare . . dacă  n-ar  fi  contemplat  mai  dinainte,  prin  preştiinţă 
Duhului,  atît  pogorîrea  cît  şi  suirea  Sa?  Pentru  aceasta,  precum  am  spus  mai 
înainte,  undeva  zice  că  „a  fost  ridicat ",  iar  altundeva  că  „se  suie",  ca  să  credem  că 
Acelaşi  Domn  este  Dumnezeu  şi  om  într-un  singur  ipostas.  Căci  se  spune  că  „s-a 
suit "  pentru  Dumnezeirea  Lui,  şi  că  „a  fost  ridicat"  sau  „luat"  la  cer  pentru 
trupul  Lui.  Prin  urmare,  în  toate  trebuie  să  cugete  că  Acelaşi  s-a  pogorît  şi  s-a 
suit  mai  presus  de  toate  cerurile  ca  pe  toate  să  le  umple  de  bunătatea  sa,  ca, 
izbăvindu-i  mai  întîi  pe  Apostoli  din  patimile  păcatului,  prin  pogorîrea  Sfîntului 
Duh  la  sfîrşit  să-i  înalţe.  Căci  ce  zice  (Psalmistul)?  „Inalţă-te  peste  ceruri  Dum- 

nezeule  şi  peste  tot  pâmîntul  slava  Ta;  ca  să  se  izbăvească  cei  iubiţi  ai  tăi"  (Ps. 
56,  6  şi  59,  7).  Căci  „iubiţi"  ai  Domnului  cu  adevărat  sînt  în  primul  rînd  (Apos¬ 
tolii),  cei  ce  au  luat  parte  în  toate  la  Patima  Lui  şi  s-au  făcut  înşişi-văzâtori  şi 
vestitori  ai  măreţiei  ( slavei )  Lui. 

5.  Astfel  că  Profeţii  au  vestit  pe  Unul  şi  Acelaşi  Domn  dar  nu  au  amestecat 
chipul  întrupării  Lui,  cum  explică  unii,  într-o  singură  fire,  ci  expresiile  privi¬ 
toare  la  Dumnezeirea  Lui  le-au  grăit  dumnezeieşte  iar  cele  privitoare  la  trupul 
Lui,  le-au  grăit  omeneşte,  ca  să  înveţe  limpede  că  Domnul,  Cel  ce  s-a  suit  sau 
a  fost  înălţat  la  ceruri,  în  ceea  ce  este  (adică  ca  Dumnezeu)  există  din  Tatăl ,  iar 
în  ceea  ce  s-a  făcut  din  Fecioară  rămîne  om,  fiind  unul  în  chip  şi  în  ipostas.  Căci 
Cel  netrupesc,  fădndu-şi  un  chip  prin  luarea  trupului,  s-a  suit  pentru  această 
pricină  în  mod  arătat  (văzut)  acolo  de  unde  s-a  întrupat  pogorîndu-se  în  mod 
nearâtat  (nevăzut).  Pentru  aceasta,  s-a  înălţat  întru  slavă  (cf.  I  Tim.  3,  16),  s-a 
crezut  întru  putere,  este  aşteptat  întru  frică,  fiind  aşteptat  să  aibă  iarăşi  ca  sluji¬ 
tor  al  pogorîrii  lui  din  nou  norul.  Căci  Profeţii  au  spus  mai  dinainte  că  un  nor 
îi  va  sluji  Lui,  ca  iarăşi  o  substanţă  corporală  şi  uşoară  să  se  arate  purtînd  pe 
Domnul  cel  întrupat.  Căci,  ca  Dumnezeu,  El  poartă,  precum  am  zis,  toate  prin 
voinţa  Sa;  ca  om,  însă,  va  fi  purtat  de  un  nor ,  ca  nici  atunci  Iubitorul  sufletelor 
noastre  să  nu  tăgăduiască  legile  firii  (omeneşti)  pe  care  şi-a  asumai-o. 

6.  Pentru  aceasta ,  dumnezeiescul  Pavel  ne-a  învăţat  mai  dinainte  că  şi  Sfinţii 
vor  fi  răpiţi  de  nori,  dnd  va  veni  Domnul  Cel  aşteptat  să  vină  pe  nor  (cf.  I  Tes. 
4,  17).  Căd  ceea  ce  se  potriveşte  lui  Dumnezeu  pentru  trupul  Lui,  aceasta  se  va 
potrivi  şi  celor  ce  vor  fi  îndumnezeiţi  pentru  bogăţia  harului  Său;  căd  (în  rîvna 
Sa)  Dumnezeu  s-a  străduit  sâ-i  facă  pe  oameni  dumnezei.  Nimmu,  ded,  să  nu 
socotească  că  grosimea  firii  omeneşti  pe  care  Sfîntul  Cuvînt  al  lui  Dumnezeu  s-a 
făcut  cunoscut  că  şi-a  împropriat-o  în  mod  fiinţial,  a  fost  alterată,  fraţilor,  prin 
străludrile  slăvitei  lui  firi  dumnezeieşti,  (aceasta)  pentru  (că  se  păstrează)  adevărul 
ambelor  firi  (unite)  în  mod  inseparabil  întru  El.  Căd  nu  s-a  întrupat  Slâvitul  ca 
să-şi  amăgească  printr-o  închipuire  a  fanteziei  propria  Lui  făptură,  ci  pentru  ca 
să  nimicească,  pînă  la  capăt  prin  comuniunea  cu  El  însuşi  deprinderea  ( răului ) 
semănată  întru  ea  de  şarpe.  Astfel  că  Întruparea  Cuvîntului  a  schimbat  deprin¬ 
derea  nu  firea  (noastră),  pentru  ca  să  ne  dezbrăcăm  de  pomenirea  răului  şi  să  ne 
îmbrăcăm  în  iubirea  (agapă)  a  lui  Dumnezeu,  nu  fiind  schimbaţi  în  ceea  ce  nu  am 
fost  d  reînnoiţi  fiind  prin  schimbarea  de  slavă  în  ceea  ce  am  fost.  Lui,  aşadar, 
fie  slava  şi  tăria,  Celui  ce  s-a  pogorît  din  ceruri  nevăzut  şi  s-a  suit  la  ceruri  în 
chip  văzut.  Celui  ce  este  mai  înainte  de  ved,  acum  şi  în  vecii  vedlor.  Amin. 

Vedere  a  Sf.  Diadoh,  episcopul  Foticeii  Epirului 

1.  întrebare:  —  Pentru  ce  ai  admirat  atît  de  mult  pu9tia,  spune-mi,  rogu-te! 
l-am  întrebat  într-o  noapte  în  liniştea  sufletului,  pe  înţeleptul  Ioan  (Inainte- 
mergătorul  şi  Botezătorul)  ca  şi  cum  era  de  faţă.  Şi  tu,  mult  veselită  şi  maică 
Biserică,  am  zis  iarăşi,  pentru  ce  ai  arătat  atîta  căldură  faţă  de  acel  personaj 
rustic  şi  neglijent?  Sau,  iarăşi,  de  ce  ai  ţinut  atît  de  bucuros  ca  strigătul  tău,  care 
fermeca  auzul  oamenilor,  să-l  strigi  (Mt.  3,  3)  într-o  pustie  neînsufleţită?  Şi  însuşi 
el  (Sf.  Ioan),  sau  mai  degrabă  ca  el  însuşi,  intrînd  la  mine  fără  de  veste  a  discutat 
cu  mine  cu  aceste  cuvinte: 

Răspuns:  —  Cum  aş  putea  eu,  a  zis  el,  care  sînt  acum  undeva  în  afara  veacu¬ 
lui  stricăcios  să  grăiesc  cu  tine,  prietene,  care  petreci  încă  întru  el  pînă  cînd  va 
voi  Dumnezeu? 

2.  întrebare:  —  Vei  putea,  am  zis  eu,  minunate,  dacă  vei  vrea  să-mi  arăţi 
dragostea  ta  de  înţelepciune  în  nişte  întrebări  în  unele  probleme.  Şi  dacă  vrei,  voi 
fixa  eu  ordinea,  intrînd  eu  primul  în  acest  spaţiu  al  problemelor,  ca  tu  să  fii 
învăţătorul  iar  eu  ucenicul:  Din  ce  pricină  ai  fermecat  atîta  prin  cuvintele  şi 
viaţa  ta  pustia,  de  ai  întemeiat  acolo  o  cetate  a  virtuţilor? 

Răspuns :  —  Urma  unei  vieţi  de  curăţie,  a  zis  el,  mireasma  pustiei  şi  înde- 
păstrarea  de  obiceiurile  orăşeneşti  fac  plăcută  tovărăşia  tăcerii  de  acolo;  pentru 
aceasta  am  şi  petrecut  acolo  stingînd  furtuna  gîndurilor  omeneşti  cu  puterea 
răbdării  şi  aşteptînd  în  duhul  cuvîntul  strigătului  pe  care  l-ai  pomenit. 

3.  Întrebare:  —  Bine.  Deci  ce  chip  (schâma)  avea  strigătul  (tău),  căci  ard  de 
dorinţă  să  aflu  aceasta  de  Ia  tine. 

Răspuns:  —  El  grăia,  a  zis  el,  despre  uşurătatea  lui  Israel,  căci,  după  ce  aceia 
şi-au  pecetluit  cu  inconştienţa  auzul  lor  ca  şi  cu  o  ceară,  respingînd  sunetul  con¬ 
ştiinţei  Celui  Prea  înalt,  am  chemat  la  mine  spre  întîmpinarea  credinţei  în  El 
neamurile  cele  sălbatice  din  locuri  pustii,  închipuind  printr-o  ghicitură  (enigmă) 
limpede  contemplaţia  (vederea)  Lui. 

4.  Întrebare:  —  Şi  cine,  am  spus  eu,  ţi-a  arătat  printr-un  semn  puterea 
celui  vestit  (de  tine)? 

Răspuns:  —  Un  cuvînt  al  Tatălui,  a  zis  el,  adus  în  Duhul. 

5.  Întrebare:  —  Desigur.  Dar  cum  l-ai  recunoscut  pe  Cel  pe  care  nu-1  ştiai, 
spune-mi! 

Răspuns:  —  Am  văzut  intr-un  chip  (murphe)  de  om  putere  dumnezeiască. 

6.  Întrebare:  —  Eu  însă,  am  zis  eu,  te-am  admirat,  omule  dumnezeiesc,  şi 
pentru  îndrăzneala  ta. 

Răspuns:  —  Ce  fel  de  îndrăzneală?  —  a  zis  el. 

7.  întrebare:  —  Că,  om  fiind,  ai  botezat  pe  Fiul  lui  Dumnezeu. 

Răspuns:  —  Mi-am  vindecat,  a  zis  el,  îndrăzneala  prin  ascultare,  căci  nimic 
nu  e  mai  smerit  decît  ascultarea. 

8.  întrebare:  —  Da.  Negreşit  dintr-o  inimă  cu  adevărat  înfrîntă  se  naşte 
ascultarea. 

Răspuns:  —  Drept  ai  grăit,  a  zis  el. 

9.  Întrebare:  —  Iar  eu  am  zis  iarăşi:  Cum  ai  recunoscut  pe  fericitul  Duh 
Sfînt,  şi  aceasta  cînd  El  s-a  pogorît  din  ceruri  asupra  Domnului  într-un  chip 
sensibil  (en  schâmati),  căci  ai  dat  mărturie  zicînd  că  L-ai  văzut  în  chip  (en  eidei ) 
de  porumbel. 

Răspuns:  —  Nişte  adieri  de  bucurie,  a  zis  el.  au  premers  negrăita  Lui  venire 
(preizenţă)  şi  glasul,  care  a  răsunat  din  ceruri  şi  care  a  indicat  ca  un  deget  pe 
Fiul  mărturisit  fiind  de  Tatăl,  mi-a  arătat  limpede  infinitatea  acelui  porumbel. 

10.  Întrebare:  —  E  de  ajuns.  Dar,  am  zis  eu,  glasul  care  a  răsunat  era  oare 
însuşi  glasul  Tatălui  sau  al  unei  puteri  care  a  strigat  în  persoana  Tatălui? 

Răspuns:  —  Dumnezeirea  grăieşte,  a  zis  el,  nu  printr-un  organ  (vocal)  pentru 
glăsuire,  ci,  atunci  cînd  vrea  să-şi  facă  auzită  voia  Sa,  grăieşte  ca  un  glas  celui 
ce  este  atins  de  lucrarea  dumnezeiască.  Pentru  aceasta  cei  pe  care  El  îi  vrea  să  o 
audă,  o  aud  chiar  dacă  acolo  sînt  împreună  şi  cei  ce  trebuie  să  o  audă  şi  cei  ce 
nu  sînt  vrednici  de  acea  auzire.  Pentru  aceasta,  glasul  a  fost  auzit  numai  în  locul 
unde  a  fost  botezat  Domnul,  căci  dacă  n-ar  fi  fost  aşa,  întreaga  lume  ar  fi  auzit 
glasul  ce  răsuna  dintr-o  atît  de  mare  înălţime,  chiar  dacă  ar  fi  fost  (numai)  glasul 
unui  înger.  Iar  acest  fapt  îl  poate  învăţa  cine  vrea  să  înveţe  din  Evanghelie,  mai 
ales  din  cea  după  dumnezeiescul  Marcu,  căci  aceasta,  amintind  de  glasul  care 
s-a  făcut  pe  munte  cînd  Domnul  s-a  schimbat  la  faţă,  zice:  „Şi  s-a  făcut  un  nor 
care-i  umbrea  şi  un  glas  din  nor  s-a  făcut  zicînd:  „Acesta  este  Fiul  Meu  Cel  iubit, 
pe  Acesta  să-L  ascultaţi44  (Mc.  9,  7 — 8). 

12.  Întrebare:  —  Drept  a  învăţat,  am  zis  eu.  Dar  faptul  că  şi  Duhul  Sfînt  şi 
de  viaţă  făcător  a  fost  văzut  într-un  chip  (en  eidei)  anume,  cum  trebuie  înţeles? 
Căci  El  este  veşnic  şi  neschimbat,  precum  ai  zis.  Deci  cine  ştie  în  ce  fel  există 
fericita  fire  (a  Dumnezeirii)?. 

Răspuns:  —  Şi  înţelegerea  acestui  lucru,  a  zis  el,  ţine  tot  de  explicaţia  dată 
la  glasul  Tatălui.  Căci,  nu  firea  văzută  şi  neschimbată  a  Duhului  s-a  prefăcut  în 
chip  (eîdos)  de  porumbel  ca  aşa  să  se  facă  văzută  după  cum  voia,  ci  L-a  văzut 
numai  cel  ce  a  fost  învrednicit  să  vadă  această  frumuseţe  în  care  Duhul  cel  dum¬ 
nezeiesc  a  voit  să  se  facă  văzut  de  om  pogorîndu-se  din  ceruri.  Astfel  încît,  a 
zis  el,  prin  voinţa  Lui  s-a  arătat  acel  chip  (eîdos)  celui  ce  l-a  văzut,  fără  ca  să 
poată  spune  cineva  că  a  văzut  înşişi  acea  fire  negrăită  şi  neînţeleasă  închipuită 
sensibil  (schematistheîsan)  ca  printr-o  contracţie  în  acel  chip  modest.  Aşadar,  în 
acest  mod,  a  zis  el,  ca  prin  vederea  unui  chip  inteligibil  (eîdos)  L-au  văzut  pe  Dum¬ 
nezeu  şi  Profeţii.  Căci  nu  li  s-a  arătat  El  însuşi  transformat  într-un  chip  sensibil 
(schema)  ci  ei  l-au  văzut  pe  Cel  cu  neputinţă  de  închipuit  ca  într-un  chip  de 
slavă  (hâs  en  eidei  dâxes),  în  chip  (en  eidei)  arătîndu-li-se  voinţa  iar  nu  firea 
Lui;  căci  lucrarea  voinţei  Lui  le  apărea  în  vedeniile  slavei  ca  şi  chip  inteligibil 

(h&s  eîdos),  pentru  Cel  ce  voia  să  se  facă  văzut  pe  Sine  însuşi  şi  pe  de-a  întregul 
într-un  chip  al  voinţei  Sale  (en  eidei  boulâs). 

13.  Întrebare:  —  Deci  cum  va  fi  văzut,  am  zis  eu,  Dumnezeu  de  către  oameni 
în  veacul  nestricăciunii? 

Răspuns:  —  Nestricăciunea  trupului,  a  zis  el,  face,  potrivit  cuvîntului  Ade¬ 
vărului,  pe  om  să  fie  aproape  de  Dumnezeu.  Dar  şi  atunci  aşa  va  fi  văzut  Dum¬ 
nezeu  de  oameni  după  cum,  iarăşi,  poate  omul  să  vadă  pe  Dumnezeu. 

14.  Întrebare:  —  Aşadar,  am  zis  eu  iarăşi,  într-un  chip  sensibil  (en  schâmati)? 

Răspuns:  —  Nu,  zice  el,  ci  în  virtutea  slavei  Lui  (en  arete  doxes).  Pentru 

aceasta,  cei  ce  se  vor  învrednici  de  aceasta,  vor  fi  pururea  în  lumină,  desfătîndu-se 
pururea  în  slavă  de  iubirea  lui  Dumnezeu,  dar  fără  să  poată  înţelege  ce  fel  este 
firea  luminii  care-i  luminează  cu  strălucirea  ei.  Căci  în  acelaşi  mod  în  care  Dum¬ 
nezeu  se  face  cuprins  (într-un  loc)  acolo  unde  vrea  El,  rămînînd  în  acelaşi  timp 
necuprins,  aşa  se  face  şi  văzut  atunci  cînd  vrea,  rămînînd  în  acelaşi  timp  nevăzut. 

15.  Întrebare:  —  Ce  trebuie  să  socotim  că  este  virtutea  lui  Dumnezeu? 

Răspuns:  —  O  frumuseţe  fără  chip  inteligibil  (aneideon),  a  zis  el,  ce  nu  se 

face  cunoscută  decît  în  slavă. 

16.  Întrebare:  —  Eu,  am  zis,  înţeleg  slava,  omeneşte,  ca  o  vedere  excelentă  în 
cel  mai  înalt  grad. 

Răspuns:  —  Nu  o  înţelege  aşa,  a  zis  el.  Căci,  pentru  multă  curăţia  ei,  fru¬ 
museţea  acelei  firi  imateriale  şi  fericite  se  crede  a  fi  mai  presus  de  chip,  întrucît 
singur  Dumnezeu  vede  ca  prezente  şi  cele  ce  nu  sînt  încă;  căci  dacă  negrăită 
fire  ar  fi  într-un  chip  oarecare  nu  ar  putea  vedea  cele  ce  nu  sînt  încă,  ca  fiind. 

17.  Întrebare:  —  Cum  zici  aceasta? 

Răspuns:  —  Pentru  că  ceea  ce  există  cu  totul  într-un  chip  oarecare  (en 
eidei  tini)  nu  poate  şti  dinainte  nimic  din  cele  ce  se  vor  spune  sau  face,  dat  fiindcă 
ea  există  cu  totul  în  limitele  unei  firi,  chiar  dacă  ar  avea  întreaga  ei  fire  ca  o 
vedere.  Pentru  aceasta,  mintea  noastră  cuprinde  cu  privirea  printr-un  ochi  bogat 
toate,  dar  nu  poate  şti  nimic  din  cele  ce  se  vor  face,  nici  după  ce  sufletul  se  va  fi 
despărţit  de  trup,  cînd  întreg  sufletul  se  crede  a  fi  ca  un  ochi,  lucru  care  este 
potrivit  a-1  gîndi  şi  despre  puterile  cereşti,  a  căror  întreagă  fire  se  socoteşte  a  fi 
o  vedere. 

18.  Întrebare:  —  Ce  este,  deci,  aceea  că  unii  socotesc  că  aceste  puteri  cereşti  şi 
sufletul  ar  fi  mai  presus  de  chip  (hypăr  eîdos). 

Răspuns:  —  Aceia,  a  zis  el,  presupun  un  lucru  departe  de  raţiune,  căci,  pen¬ 
tru  faptul  că  nici  îngerii  nici  sufletul  nu  pot  fi  văzute,  trebuie,  în  mod  unanim, 
să  gîndim  despre  ele  că  sînt  vieţuitoare  lipsite  de  chip  sensibil  (aschemdtista). 
Trebuie,  însă,  ştiut  că  ele  au  o  vedere,  o  frumuseţe  şi  o  limită  a  minţii,  astfel 
încît  chipul  lor  inteligibil  (eîdos)  şi  frumuseţea  lor  sînt  strălucirea  gîndurilor  lor. 
Pentru  aceasta,  atunci  cînd  cugetă  lucruri  frumoase,  sufletul  este  cu  totul  luminat 
şi  văzut  din  toate  părţile,  dar,  cînd  cugetă  lucruri  rele.  atunci  este  lipsit  de  stră¬ 
lucire  (întunecos)  şi  de-neadmirat.  Căci,  aşa  precum  umbrele  smulse  din  pupila 
ochiului  pentru  marea  şi  ascuţita  ei  claritate,  pe  care  trebuie  să  o  numim  simţ  ai 
facultăţii  vizuale  —  căci  este  potrivit  lucru  a  trata  pe  cît  este  cu  putinţă  această 
chestiune  privitoare  la  cele  nevăzute  pornind  de  la  un  exemplu  văzut  —  apar  ca 
nişte  chipuri  (elde)  ale  lucrării  ei,  tot  aşa  şi  reprezentarea  pe  care  mintea  o  smulge 
din  partea  ei  poftitoare  (concupiscentă)  se  face  ca  un  chip  (eîdos)  lucrării  sufletului, 
ceea  ce  se  întîmplă  pentru  marea  lui  subţirime  (subtilitate);  căci,  la  firile  netru¬ 
peşti,  tot  ceea  ce  lucrarea  lor  cîştigă,  se  face  ca  şi  al  firii  din  pricina  marii  lui 
subţirimi,  precum  am  spus,  şi  dacă  acest  lucru  se  întîmplă  să  fie  însoţit  de  slavă 
şi  dacă  se  întîmplă  să  fie  însoţit  de  patimă.  Lucru  care  trebuie  gîndit  şi  despre 
îngerii  căzuţi  (apostaţi):  căci  pînă  cînd  au  cugetat  cele  cuvenite  unor  îngeri,  însăşi 
frumuseţea  gîndirilor  lor,  li  se  făcea  chip  (eîdos)  de  slavă,  dar,  după  ce  au  dis¬ 
preţuit  gîndurile  iubitoare  de  Dumnezeu,  şi-au  făcut  din  bucuria  lor  chip  (eîdos) 
de  ruşine. 

19.  Întrebare:  —  Aşadar,  deci,  trebuie  să  numim  sufletul  şi  îngerii  vieţui¬ 
toare  imateriale  şi  fără  chip  (aneidea)  cu  privire  la  grosimea  trupului  nostru,  nu, 
însă,  cu  privire  la  curăţia  infinită  a  dumnezeieştii  firi? 

Răspuns:  —  Orice  facere  (geneză)  are  drept  efect  un  chip  (eîdos):  mai  pre¬ 
sus  de  chip  însă,  este  crezută  a  fi  numai  frumuseţea  a  ceea  ce  este  de-a  pururea 


62 


MITROPOLIA  ARDEALULUI 


şi  care  nu  are  o  geneză,  căci  ea  nu  este  rezultat  al  unei  geneze,  ci  îşi  are  exis¬ 
tenţa  din  Sine  însăşi,  în  firea  ei  cea  mai  presus  de  fire. 

20.  Întrebare:  —  Mai  spune-mi  încă  ceva  despre  acest  lucru,  am  zis,  mie 
celui  ce  vreau  să  învăţ  despre  aceasta:  de  ce  vorbim  la  Dumnezeu  despre  frumu¬ 
seţe  dar  nu  despre  chip  (eîdos)?  căci  frumuseţea  este  şi  este  admirată  peste  tot 
intr-un  chiip  (en  eidei). 

Răspuns:  —  Pentru  că  frumuseţea  lui  Dumnezeu  este  slava  fiinţei  lui  Dum¬ 
nezeu. 

21.  Întrebare:  —  Atunci  însă,  ar  putea  spune  cineva,  de  ce  a  spus  Psalmistul: 
„Iar  eu  întru  dreptate  mă  voi  arăta  feţei  Tale,  sătura-mă-voi  cînd  se  va  arăta 
slava  Ta“  (Ps.  16,  15)? 

Răspuns:  —  Aceasta,  a  zis  el,  s-a  spus  la  Proorocul,  nu  oa  şi  cum  firea  dum¬ 
nezeiască  ar  avea  o  faţă  (prdsopon)  sau  un  chip  sensibil  (schema)  (sau  figură) 

oarecare,  ci  pentru  că  Tatăl  Cel  fără  de  chip  (aneideos)  va  fi  văzut  de  noi 
chipul  (en  eidei)  şi  slava  (doxe)  Fiului.  Căci  pentru  aceasta  a  binevoit  Dumnezeu 
ca  Cuvîntul  Lui  să  vină  prin  întrupare  în  chip  (eidos)  de  om,  râmînînd  insă 

—  căci  cum  se  putea  să  nu  rămînă?  —  în  slava  Lui  cea  atotputernică  pentru 

ca  omul,  privind  la  grosimea  chiupului  sensibil  (schâmatos)  al  acelui  trup  slăvit 

—  căci  ce  e  chip  (eîdos)  priveşte  chip  (eîdos)  —  să  poată  vedea,  după  ce  se  va  fi 

curăţit,  frumuseţea  învierii  ca  una  a  lui  Dumnezeu.  Astfel,  deci,  Tată!  va  fi  văzui 

de  cei  drepţi  într-un  mod  ascuns  şi  anume  în  acel  mod  în  care  apare  acum 
îngerilor;  Fiul,  însă,  va  fi  văzut  în  chip  văzut  (phaneros)  diiin  pricina  trupului 
Sau.  Căci  este  un  lucru  cuvenit  cu  adevărat  ca,  cei  ce  vor  fi  împărăţiţi  de  Dum¬ 
nezeu  în  veci,  să  vadă  pururea  întru  cunoştinţă  pe  Stăpînul  lor,  ceea  ce  ar  fi  cu 

neputinţă  dacă  Dumnezeu  Cuvîntul  n-ar  fi  venit  prin  întruparea  Lui  într-un 

chip  (eîdos). 

22.  Întrebare:  —  Cu  credinţă  şi  potrivit  raţiunii,  ai  învăţat,  Cuvinte,  —  am 

zis  eu  —  arătîndu-mi  pe  Ioan  ca  pe  un  stîlp  (de  foc).  Acum  însă,  am  zis,  cxpli- 

câ-mi  rogu-te,  restul  privitor  la  contemplaţia  îngerilor,  fapt  care,  socot,  se  potri¬ 
veşte  cu  chestiunea  privitoare  la  starea  sufletului  după  învierea  trupului. 

Răspuns:  —  Cum  este  aceasta?  a  zis  el. 

23.  Întrebare:  —  Îngerii  au  simţuri  sau  nu? 

Răspuns:  —  Potrivit  cuvîntului  cunoştinţei,  a  zis  el,  ei  aveau  o  simţire  oare¬ 
care  a  alegerii  ca  urmare  a  libertăţii  lor;  pentru  aceasta  unii  dintre  ei,  făcîndu-se 

robi  patimii,  au  şi  căzut.  Insă  cei  ce  nu  s-au  lăsat  tîrîţi  în  apostazie,  după  ce  au 

fost  păziţi  nevătămaţi  în  nepătimire  de  slăvirea  dumnezeiescului  şi  slăvitului  Duh, 
sînt  superiori  simţirilor  deşi  se  bucură  de  o  plăcere  a  slavei  celei  neschimbate; 
de  aceea  au  pururea  gînduri  asemănătoare,  căci  nu  numai  că  cunosc  în  mod  ase¬ 
mănător  cele  bune,  ci  şi  ignoră  în  mod  asemănător  cele  contrare  acestora,  ceea  ce 
este  nădăjduit  că  se  va  face  şi  cu  cei  drepţi,  la  înviere,  cînd  roada  lucrărilor  lor 
libere  va  fi  oferită  de  ei  în  ascultare  desăvîrşită  lui  Dumnezeu  (cf.  I  Cor.  15, 
27—28). 

24.  Întrebare:  —  Drept  ai  grăit.  Dar,  oare,  acele  puteri  cereşti  şi  sfinte,  am 
zis  eu,  cîntă  imnele  lor  (lui  Dumnezeu)  cu  un  glas  (phome)  sau,  precum  presupun 
unii,  printr-un  cuvînt  interior  (endiathâto  l6go)? 

Răspuns:  —  Cu  un  glas,  a  zis  el.  Căci  dacă  se  recunoaşte  că  de  sînt  flăcări 
de  foc,  precum  arată  Scripturile  (cf.  Evr.  4,  7),  este  evident  că  ele  cîntă  imnele 
lor  lui  Dumnezeu  cu  un  glas  excepţional;  pentru  aceasta  şi  mulţi  dintre  Sfinţi  au 
simţit  de  multe  ori  în  vedeniile  lor  glasul  lor,  cum  arată  Scripturile. 

25.  Întrebare:  —  Evident,  am  zis.  Dar  poate  unii  vor  zice  că  chestiunea  pri¬ 
vitoare  la  glasul  îngerilor  trebuie  să  fie  privită  potrivit  cu  chestiunea  privitoare 
la  glasul  lui  Dumnezeu. 

Răspuns:  —  Dat  fiind  că  la  Dumnezeu,  a  zis  el,  toate  sînt  cu  putinţă,  pentru 
aceasta,  atunci  cînd  vrea  El,  se  arată  pe  Sine  ca  grăind,  rămînînd  însă  mai  presus 
de  acestea  ca  Unul  ce  singur  este  imaterial.  Dar  îngerilor  le  este  cu  neputinţă  să 
facă  aceasta,  căci,  dacă  şi  ei  ar  putea  să  se  arate,  atunci  cînd  vor,  ca  grăind  fără 
să  grăiască,  atunci  ar  putea  şi  să  aducă  din  nefiinţă  orice  ar  voi  ei. 

26.  Întrebare:  —  Foarte  bine.  Dar  ce  trebuie  să  gîndim,  am  zis,  despre  sufle¬ 
tul  separat  de  trup? 

Răspuns:  —  Pînă  cînd  îşi  va  primi  înapoi  trupul  prin  înviere,  sufletul  separat 
de  trup,  a  zis  el,  este  evident  că  laudă  în  imne  pe  Dumnezeu  printr-un  cuvînt  inte¬ 
rior,  fiindcă  am  primit  aceea  că  facultatea  de  a  grăi  nu  există  dccît  într-un  trup. 
îngerii  însă,  dat  fiindcă  au  fost  creaţi  cu  o  natură  simplă  şi  iubitoare  de  sunet,  se 
folosesc,  cum  am  cunoscut  deja,  de  glasuri  neîncetate,  fără  însă  a  grăi  ca  printr-un 
organ  trupesc,  ci  avînd  însăşi  veşnica  lor  mişcare  drept  cauză  extraordinară  a 
unui  sunet  oarecare,  căci  caracterul  aerian  al  firii  lor  fiind  foarte  iubitor  de 
cîntare  îi  îndeamnă  pururea  la  un  strigăt  neîncetat  şi  foarte  pătrunzător. 

27.  întrebare:  —  E  clar.  Dar  în  ce  mod  trebuie  să  înţelegem  că  ei  se  prefac 
intr-un  chip  (eldos),  atunci  cînd  sînt  trimişi  de  Dumnezeu  la  vreunul  din  Sfinţi? 

Răspuns:  —  întrebarea  aceasta,  a  zis  el,  este  străină  la  auzire  şi  pentru 
aceasta  lipsită  de  un  răspuns.  Toţi  trebuie  socotiţi  că,  în  care  chip  (eîdos)  şi-ar 
reprezenta  ei  că  vin  la  porunca  lui  Dumnezeu,  îndată  şi  vin  în  acesta  cu  închipui¬ 
rea  (imaginaţia)  —  (te  phantasia)  —  dat  fiind  că,  datorită  rarefiarităţii  ei,  firea 
lor  le  serveşte  cu  uşurinţă  voinţei  lor.  Căci  condensîndu-se,  ca  prin  puterea  voinţei 
lor,  ei  vin  fără  ca  nimic  să  le  împiedice,  prin  închipuirea  (imaginaţia)  lor,  din 
invizibil  în  vizibil,  în  oricare  chip  sensibil  (schemati)  ar  voi  ele,  precum  am  zis,  să 
se  arate  sufletului  curat.  Căci  numai  un  suflet  curat  şi  spiritual  poate  să  vadă  în 
conştiinţă  chipul  spiritual  (td  eîdos)  al  imaginaţiei  lor,  căci,  dacă  chipul  spiritual 
chemat  în  imaginaţie  nu  întîlneşte  dispoziţia  celui  ce-şi  imaginează,  nicicum  nu  se 
poate  ajunge  în  mod  arătat  (văzut)  —  phanerâs)  —  la  un  contact  (synousia) 
între  un  înger  şi  un  om.  Pentru  aceasta  ei  se  folosesc  atunci  de  un  glas  sensibil  iar 
glasul  imită,  mi  se  pare,  pentru  motivul  pe  care  l-am  spus,  chipul  sensibil  sau 
figurat  (td  schema)  al  imaginaţiei  lor. 

28.  întrebare:  —  E  plauzibil.  Dar  mai  spune-mi  încă,  o  învăţătoruîe  Cuvinte, 
rogu-te,  am  zis  eu,  mai  înainte  de  a  se  lumina  de  ziuă  —  căci  ştiu  că  atunci  cînd 
va  veni  ziua  te  vei  depărta,  căci  nu  mai  suporţi  să  stai  înaintea  sufletului  ca  să-i 
grăieşti  ori  să  vadă  formele  cele  înaripate  de  viaţă  —  aceasta:  dacă  îngerii  trimişi 
de  Dumnezeu  pe  pămînt,  cît  timp  sînt  în  lume,  nu-şi  lasă  petrecerea  lor  cea  din 
ceruri? 

Răspuns:  —  Este  cu  neputinţă,  a  spus  el,  ca  în  timpul  cînd  sînt  în  lume  să  fie 
în  acelaşi  mod  şi  mai  presus  de  ceruri.  Căci  acest  lucru  e  propriu  numai  Cuvîntului 
lui  Dumnezeu  întrupat  Care  a  apărut  pe  acest  pămînt  văzut  fără  ajutorul  imagi¬ 
naţiei  (aphantâstos)  şi  fără  a  părăsi  cele  cereşti,  ci  continuînd  să  cuprindă  toate 
pentru  caracterul  necircumscris  al  firii  Lui  (dumnezeieşti).  Trebuie,  însă,  să  se 
ştie,  că  oriunde  s-ar  găsi,  toate  acele  puteri  îngereşti,  aşa  văd  ele  toate  lucrurile, 
şi  cele  cereşti  şi  cele  din  lume,  ca  şi  cum  s-ar  afla  cu  totul  în  jurul  lor.  Căci  carac¬ 
terul  transparent  al  firii,  lor  şi  faptul  că  ele  au,  mai  ales  prin  harul  Duhului 
Sfînt,  ca  un  fel  de  vedere  în  toate  părţile,  le  face  să  vadă  aşa  toate.  Dar  singur 
Dumnezeu  vede  de  aproape  şi  cele  viitoare,  ca  Unul  ce  este  mai  presus  de  toate, 
şi  care  cuprinde  (îmbrăţişează)  în  slava  Sa  nu  numai  cele  ce  sînt  ci  şi  cele  ce 
vor  fi,  indiferent  cînd  anume,  ca  unele  deja  prezente;  pentru  aceasta  El  singur 
cunoaşte  sfaturile  inimilor. 

29.  întrebare:  —  Prin  urmare,  am  zis,  potrivit  explicaţiei  date  privitor  la 
îngeri,  sufletul  separat  de  trup  oglindeşte  întru  sine  nu  numai  regiunea  fiinţelor 
celor  netrupeşti,  ci  vede  în  mod  asemănător  şi  toate  cele  din  lume? 

Răspuns:  —  Cîtuşi  de  puţin,  a  zis  el.  Căci,  întrucît  au  fost  creaţi  cu  o  natură 
simplă,  aceştia  (îngerii)  pot  să  vadă  întru  totul  nu  numai  cele  mai  presus  de  loc 
(spaţiu),  ci  şi  cele  dintr-un  loc,  căci  este  propriu  unei  firi  rarefiate  să  nu  fie  văzută 
de  cele  ce  au  o  fire  mai  densă  dar  să  vadă  orice  astfel  de  fire  (mai  deasă).  Dar 
sufletul,  după  ce  s-a  separat  de  trup,  nu  mai  poate  vedea  cele  ce  sînt  într-un  loc, 
căci,  zice  (Scriptura):  „că  duh  a  trecut  peste  el  şi  nu  va  mai  fi  şi  nu  va  mai 
cunoaşte  locul  său4*  (Ps.  102,  16);  căci,  dat  fiind  că  el  era  într-un  loc  prin  amestecul 
lui  cu  trupul,  atunci,  cu  necesitate,  cînd  este  separat  de  trup,  nu  mai  poate  vedea 
cele  pe  care  le  vedea  prin  trup,  pentru  că  omul  îşi  are  integritatea  (fiinţei  lui)  în 
amestecul  (dintre  suflet  şi  trup),  îngerii  însă  în  simplitatea  firii  lor. 

Acestea  numai,  sau  poate  şi  încă  ceva  mai  mult,  mult  încununate  şi  luminate 
împărate,  mi  le-a  arătat  Cuvîntul,  explicîndu-mi  înţelepciunea  lui  Ioan  (Botezăto¬ 
rul);  căci,  atunci  cînd  s-a  ivit  ziua  a  dispărut,  lăsîndu-mă  pe  mine  iarăşi  însetînd 
după  prietenia  lui. 

Ale  aceluiaşi  Diadoh,  întrebări  şi  răspunsuri 

1.  întrebare:  —  Ce  era  în  lume  mai  înainte  de  a  se  fi  făcut  lumea? 

Răspuns:  —  Dumnezeu,  Cel  ce  a  făcut  lumea. 

2.  întrebare:  —  Cum  era  însă  în  lume,  dacă  lumea  nu  era  încă? 

Răspuns:  —  Fiindcă  lumea  era  în  Dumnezeu  ca  ceva  făcut  încă,  după  cum  şi 
oamenii  care  n-au  fost  încă  aduşi  pe  lume  sînt  pentru  Dumnezeu  ca  unii  ce  au 
fost  deja  creaţi.  Căci  toate  sînt  constituite  în  El,  chiar  şi  cele  ce  n-au  fost  încă 
create,  chiar  dacă  ele  nu  sînt  sesizate  de  noi. 

3.  întrebare:  —  Deci,  dacă,  precum  zici,  Dumnezeu  era  în  lume  mai  înainte 
ca  lumea  să  fi  fost  făcută  de  El,  ce  a  făcut  Dumnezeu  cînd  a  adus  la  fiinţă  această 
lume?  Oare  s-a  distanţat  de  lume?  Sau  mai  este  încă  in  lume? 

Răspuns:  —  Nu  prin  loc  (spaţiu)  s-a  distanţat  de  făpturile  Lui  Dumnezeu  Cel 
ce  a  făcut  toate,  căci  unde  s-ar  fi  putut  strămuta  Cel  ce  este  prezent  pretutindeni 
şi  umple  toate  cu  Dumnezeirea  Lui?  Căci  El  este  mai  presus  de  toată  firea  creată 
prin  fire,  fiinţă,  ipostas  şi  celelalte  însuşiri  (ale  Lui);  şi  este  distanţat  de  ea  (de 
toată  firea  creată)  în  mod  nemăsurat  şi  neînţeles. 

4.  întrebare:  —  Dacă  nu  este  distanţat  (de  lume)  prin  loc  (spaţiu),  oricum 
zici,  ci  este  prezent  pretutindeni,  cum  este  atunci  separat  de  toate  (cele  ce  sînt)? 

Răspuns:  —  întrebarea  e  anevoie  de  înţeles,  dacă  nu  e  anevoie  de  exprimat, 
dar  la  Dumnezeu  nimic  nu  e  cu  neputinţă;  de  aceea  El  este  în  stare  să  te  încre¬ 
dinţeze  şi  despre  aceasta.  Ci  ascultă  cu  înţelegere.  Aşa  cum  mintea  noastră  a  oame¬ 
nilor  nu  poate  fi  cuprinsă  de  ziduri  nici  mărginită  de  un  loc,  ci,  atunci  cînd  trupul 
este  încuiat  într-o  carceră  şi  este  legat  jur  împrejur  cu  lanţuri,  ea  este  în  afara 
lor  şi  se  plimbă  liber  pretutindeni,  fără  a  deveni  separată  de  trup  sau  a  ajunge 
departe  de  casă,  ci  este  şi  unită  cu  acestea  rămînînd  separată  de  ele,  şi  este  şi 
separată  rămînînd  imită  cu  ele;  aşa  şi  Dumnezeu  este  şi  pretutindeni,  şi  în  toate, 
şi  în  afară  de  toate  şi  nicăieri  prin  firea,  fiinţa  şi  slava  Sa,  căci  este  necircumscris. 

5.  întrebare:  —  Dar  cum  umple  toate  Cel  necircumscris?  Iar  Cel  ce  umple 
toate  cum  este  necircumscris  şi  nicăieri? 

Răspuns:  —  Dumnezeu  este,  pe  de  o  parte,  —  fapt  recunoscut  de  toţi  —  pre¬ 
tutindeni  şi  umple  toate,  dar  nu  este  amestecat  în  întregime  in  cele  văzute  ci  este 
separat  de  ele  în  modul  pe  care  l-am  spus  (mai  sus);  iar,  pe  de  altă  parte,  nu  este 
nicăieri  în  felul  în  care  sîntem  noi, căci  nimeni  nu  ştie  unde  este  Dumnezeu,  nici 
chiar  îngerii,  căci,  dacă  auzi  (spunîndu-se  in  Scriptură)  că  ei  stau  înaintea  Lui, 
dar  ei  stau  înaintea  tronului  slavei  şi,  neavînd  tăria  să  privească  strălucirea  ce 
emană  de  acolo,  de  frică  îşi  acopere  feţele  lor  şi  cuprinşi  de  spaimă  cîntă  fără 
tăcere  imnul  lor  dumnezeiesc,  căci  lovite  de  uimire  de  neacoperirea  slavei  nu  pot  să 
ajungă  să  cuprindă  sau  înţeleagă  unde  este  Stăpînul  sau  ce  fel  ar  fi  Acela;  căci 
dacă  nu  au  tăria  nici  măcar  să-şi  aţintească  ochii  asupra  scînteierii  strălucirii 
(slavei  Lui)  cum  ar  putea  merge  mai  departe  cu  curiozitatea?  Deci,  că  Dumnezeu 
este,  că  este  pretutindeni  şi  umple  toate,  ştiu  şi  îngerii  care  se  curăţesc  şi  sînt  stră¬ 
luciţi  şi  luminaţi  de  Duhul  Sfînt.  Dar  unde  sau  cum  sau  ce  fel  este  El,  nu  ştie 
nimeni  din  toate  zidirile,  decît  numai  Tatăl  pe  Fiul,  Fiul  pe  Tatăl  şi  Duhul  Sfînt 
pe  Tatăl  şi  pe  Fiul,  ca  Unul  ce  este  împreună  veşnic  şi  de-o  fiinţă  cu  Ei;  căci 
aceste  Trei  (Persoane),  ca  unele  ce  sînt  una,  se  cunosc  şi  pe  Ele  însele  şi  sînt 
cunoscute  şi  Unele  de  Altele,  precum  a  zis  însuşi  Cel  ce  este  prin  fire  Dumnezeu 
şi  Fiu  al  lui  Dumnezeu:  „Nimeni  nu  cunoaşte  cele  ale  omului  decît  duhul  omului 
care  locuieşte  în  el.  Aşa  şi  cele  ale  lui  Dumnezeu  nimeni  nu  le  ştie  decît  Duhul  lui 
Dumnezeu**  (I  Cor.  2,  11),  şi  iarăşi:  „Nimeni  nu  cunoaşte  pe  Tatăl  decît  numai 
Fiul;  şi  nimeni  nu  cunoaşte  pe  Fiul  decît  numai  Tatăl  şi  cel  căruia  va  vrea  Fiul 
să  îi  descopere**  (Mt.  11,  27). 

6.  întrebare:  —  Dar  atunci  cum  zice  Hristos:  „Nu  dispreţuiţi  pe  unul  din 
aceşti  mai  mici,  căci  îngerii  lor  pururea  văd  faţa  Tatălui  Meu  Cel  din  ceruri'*  (Mt. 
18,  10)?  şi  iarăşi:  „Fericiţi  cei  curaţi  cu  inima  că  aceia  vor  vedea  pe  Dumnezeu" 
(Mt.  5,  8)?  Tu  însă  zici  că  şi  îngerii  ignoră  ce  fel  şi  unde  este  Dumnezeu. 

Răspuns:  —  După  cum,  atunci  cînd  soarele  străluceşte  la  amiază,  vedem  lim¬ 
pede  lumina  care  iasă  din  el,  dar  pe  el  însuşi  nu  avem  tăria  de  a-1  vedea  şi 
observa  într-un  fel  oarecare,  dar,  totuşi,  spunem  că-1  vedem  cu  adevărat,  tot  aşa 
şi  îngerii  şi  Sfinţii  privind  slava  strălucitoare  a  Duhului  văd  în  ea  şi  pe  Tatăl 

şi  pe  Fiul.  Nu,  însă,  şi  cei  păcătoşi  şi  necuraţi,  căci  aceia  se  aseamănă  orbilor  şi 
celor  lipsiţi  de  simţire,  căci,  precum  orbii  nu  văd  lumina  ce  străluceşte  din  soarele 
sensibil,  tot  aşa  nici  ei  nu  văd  lumina  dumnezeiască  ce  străluceşte  veşnic,  nici 
nu  simt  căldura  ei. 

7.  întrebare:  —  Aşadar,  ce  văd  cei  ce  şi-au  curăţit  mintea  şi  inima? 

Răspuns:  —  Intrucît  Dumnezeu  este  Lumină  (I  In.  1,  5)  şi  încă  Lumina  su¬ 
premă,  nimic  altceva  nu  văd  cei  ce-L  privesc  pe  El  decît  lumină.  Isţr  acest  fapt 

îl  arată  cei  ce  au  văzut  faţa  lui  Hristos  strălucind  ca  soarele  şi  hainele  Lui  făcute 
ca  lumina  (Mt.  17,  2),  încă  şi  Pavel,  Apostolul,  care  a  văzut  pe  Dumnezeu  ca  lumină 
şi  s-a  întors  la  cunoştinţa  Lui  (F.  Ap.  9,  ş.u.;  II  Cor.  4,  6)  şi  zeci  de  mii  de  alţi 
Sfinţi. 

8.  întrebare:  —  Dacă  Dumnezeu  este  lumină  veşnică  şi  pururea  strălucitoare, 
cum,  deci,  nu  este  văzut  de  toţi? 

Răspuns:  —  Fiindcă  aşa  a  orînduit  dintru  început,  în  Iconomia  Lui,  Dumne¬ 
zeu,  ca  întunericul  să  nu  aibă  nici  o  comuniune  cu  lumina  (cf.  II  Cor.  6,  14)  nici 

cel  întinat  şi  necurat  cu  cel  sfînt  şi  curat.  De  aceea  păcatele  noastre  ne  despart 
de  Dumnezeu,  ca  o  mare  prăpastie  şi  un  mare  zid,  sau,  mai  degrabă,  cugetele 
noastre  rele  şi  gîndurile  noastre  deşarte  se  fac  ca  un  zid  înalt  şi  ne  despart  de 
lumina  vieţii  cu  adevărat;  căci  Dumnezeu  este  lumină  şi  viaţă.  Prin  urmare,  dţi 
s-au  lipsit  de  această  (lumină),  sînt  morţi  cu  sufletul  şi  moştenitori  şi  părtaşi  ai 
focului  şi  întunericului  veşnic. 

9.  întrebare:  —  Şi  nu  poate  ajunge  la  mîntuire  cel  ce  nu  a  ajuns  la  aceste 
măsuri? 

Răspuns:  —  Intrucît  Domnul  zice  că  „la  Tatăl  Meu  sînt  multe  sălaşuri4*  (In. 
14,  2),  este  evident  că  sînt  şi  multe  căi  de  mîntuire,  dar  toate  se  desăvîrşesc  prin 
singura  cale  a  pocăinţei  prim  abţinerea  de  la  rău  —  fie  că  te-ai  referit  la  plinirea 
milosteniei,  fie  la  cea  a  înstrăinării,  fie  la  orice  altă  făptuire  a  binelui  —  spre 
dobîndirea  celor  mai  bune. 

Traducere  şi  prezentare  de 
Diac.  Asist,  loan  I.  Ică 


3  -  Mitropolia  Ardealului 


îndrumări  omilctice 


I 


GlNDURI  DESPRE  PREDICA  ŞI  ORICE  CUVÎNT  AL  PREOTULUI 


Sf.  Apostol  Pavel  (t  67)  a  scris  o  epistolă  creştinilor  din  oraşul  Colose  în 
care,  printre  nenumărate  sfaturi  legate  de  credinţa,  de  viaţa  şi  de  comportarea 
lor  în  societate,  le-a  adresat  şi  următorul  îndemn:  „Vorbirea  voastră  să  fie  tot¬ 
deauna  plăcută,  cu  sare  dreasd,  ca  să  ştiţi  cum  trebuie  să  răspundeţi  fiecăruia44  (4,  6). 

Cind  a  scris  Sf.  Ap.  Pavel  aceste  cuvinte  creştinilor  din  Colose,  era  perioada 
de  râspîndire  a  Bisericii  creştine.  Imperiul  roman,  care  cuprindea  în  acel  timp 
întreaga  Europă  şi  părţi  din  Asia  şi  Africa,  avea  în  structura  lui,  pe  lingă  popu¬ 
laţii  diferite,  şi  culte  religioase  şi  concepţii  filozofice  păgîne  cărora  Biserica  creş¬ 
tină  trebuia  să  le  ţină  piept  şi  să  le  depăşească  prin  concepţia  ei  despre  lume  şi 
viaţă.  Evanghelia  creştină  cuprinde  Revelaţia  divină  propovăduită  de  Fiul  lui  Dum¬ 
nezeu,  care  s-a  întrupat  pentru  mîntuirea  omului  şi  pentru  a  descoperi  înţelesul 
vieţii  omului  în  lume.  „Eu  am  venit  în  lume  ca  lumea  viaţă  să  aibă  şi  din  belşug 
să  aibă44  (Ioan  10,  10). 

Pornind  de  la  acest  înţeles  al  Evangheliei,  Sf.  Ap.  Pavel  a  adresat  şi  acest 
îndemn:  „Vorbirea  voastră  să  fie  totdeauna  cu  sare  dreasă  ca  să  ştiţi  cum  trebuie  să 
răspundeţi  fiecăruia44. 

Din  experienţa  zilnică  se  ştie  că  sarea  este  un  aliment  indispensabil  pentru 
organism  şi  pentru  conservarea  alimentelor.  Ea  este  aceea  care  dă  gust  mîncării.  O 
mîncare  lipsită  de  sare  este  fadă. 

Mîntuitorul  nostru  Iisus  Hristos  şi-a  desfăşurat  activitatea  invăţătorească  în 
Palestina,  iar  procurarea  sării  în  acel  ţinut  comporta  costuri  substanţiale.  De  aceea 
Mîntuitorul  le-a  spus  Sf.  Apostoli:  „Voi  sînteţi  sarea  pămîntului;  dacă  sarea  se 
va  strica  cu  ce  se  va  săra?44  (Matei  5,  13).  Pe  ei  i-a  trimis  Mîntuitorul  în  lume  ca 
să  „săreze44  cu  învăţătura  Sa  toate  neamurile.  De  aceea  predica  urmaşilor  Apos¬ 
tolilor,  a  ierarhiei  Bisericii:  erpiscopi,  preoţi  şi  diaconi,  şi  orice  vorbă  a  lor  tre¬ 
buie  să  fie  dreasă  cu  sare,  ca  să  poată  constitui  un  mijloc  eficient  de  zidire  sufle¬ 
tească  a  păstoriţilor  lor  şi  a  tuturor  celor  care  intră  în  relaţie  cu  ei.  îndemnul  Sf. 
Ap.  Pavel  se  adresează  nu  numai  ierarhiei  bisericeşti,  ci,  desigur,  şi  fiecărui  creştin 
în  parte.  Această  seriozitate  care  trebuie  să-l  caracterizeze  pe  oricare  creştin  şi  mai 
ales  pe  preot  este  cerută  în  primul  rînd  de  calitatea  de  creştin.  Creştin  înseamnă 
„al  lui  Hristos44  şi  cine  este  al  lui  Hristos  săvîrşeşte  numai  fapte  compatibile  cu 
faptele  Mîntuitorului  Iisus  Hristos  şi  vorbeşte  în  aşa  fel  încît  să  nu  aducă  pre¬ 
judicii  sfinţeniei  numelui  Lui. 

Mîntuitorul  a  propovăduit  prin  cuvînt  şi  faptă.  Cînd  a  vorbit  de  iubire  a  şi 
arătat  practic  fapta  iubirii;  ucenicilor  le-a  spălat  picioarele,  celor  întristaţi  şi  sufe¬ 
rinzi  le-a  redat  bucuria  vieţii  prin  tămăduiri,  învieri  din  morţi,  iar  tîlharului  de  pe 
cruce  care  s-a  pocăit  i-a  dăruit  fericirea  veşnică.  După  acest  model  se  cuvine 
să  se  orienteze,  în  cuvînt  şi  faptă  şi  după  puterile  sale,  fiecare  creştin  în  viaţa  de 
fiecare  zi,  încît  să  trezească  şi  să  întărească,  în  sufletul  celui  care  îl  vede  şi  îl 
ascultă,  bucuria  de  a  accepta  şi  de-a  trăi  viaţa  în  lumina  preceptelor  Evangheliei. 

Dacă  cel  care  a  primit  numele  de  creştin  prin  Sf.  Taină  a  Botezului  ii  revine 
marea  îndatorire  ca  orice  cuvînt  al  său  „să  fie  plăcut  şi  cu  sare  dres44  pentru  a 
cinsti  calitatea  ce  a  primit-o  („Cîţi  în  Hristos  v-aţi  botezat,  în  Hristos  v-aţi  şi 
îmbrăcat44  Gal.  3,  27),  cu  cu  atît  mai  mult  revine  această  îndatorire  preotului.  Şi 
aceasta  din  următoarele  motive: 

—  Preotul  este  trimisul  lui  Dumnezeu  şi  cd  Bisericii  în  lume.  Cînd  Mîntuitorul 
a  trimis  pe  ucenicii  Săi  în  activitate  de  probă  misionară,  i-a  îndemnat  să  fie 
„înţelepţi  ca  şerpii  şi  blînzi  ca  porumbeii**  (Matei  10,  16).  înţelepciunea  şi  blîn- 
deţea  se  referă  la  cuvintele  şi  comportarea  lor  în  activitatea  de  trimişi  ai  lui  Dum¬ 
nezeu  să  convertească  pe  oameni  în  aşa  fel  încît  să-i  facă  „ucenici  ai  lui  Hristos**. 
Ucenic  este  numai  acela  care  păşeşte  pe  urmele  învăţătorului  şi  se  străduieşte  să 
imite  felul  de  a  vorbi  şi  de  a  se  comporta  al  lui.  Preotul  este  ucenicul  lui  Hristos, 
trimis  în  lume  ca  să  împlinească  în  locul  Său  ceea  ce  El  a  săvîrşit  în  activitatea 
Sa  pămîntească  şi  ceea  ce  ar  săvîrşi  dacă  azi  ar  mai  fi  cu  trup  omenesc  în  lume. 
Iar  pentru  a-şi  face  credibilă  activitatea  sa  în  lume,  cuvîntul  de  învăţătură  al 
preotului  trebuie  să  fie  serios,  viu,  dinamic,  confirmat  şi  de  viaţa  sa,  într-un  cuvint 
trebuie  „să  fie  dres  cu  sare**.  Şi  nu  numai  predica  ci  şi  orice  expresie  pe  care 
o  rosteşte. 

—  Învăţătura  revelată  este  sfîntă  şi  purtătoare  de  har.  Preotul  are  de  pro¬ 
povăduit  nu  o  învăţătură  a  sa,  personală,  ci  toate  cîte  a  poruncit  Mîntuitorul  Sf. 
Săi  Apostoli  (Matei  28,  20).  Iar  cuvintele  Mîntuitorului  sînt  purtătoare  de  har,  de 
harul  credinţei.  Luînd  ca  temei  spusele  Mîntuitorului:  „Cuvintele  pe  care  vi  le-am 
spus  sînt  duh  şi  sînt  viaţă**  (Ioan  6,  63)  şi  porunca:  „Mergînd  învăţaţi  toate  neamu¬ 
rile  . . .  Cel  ce  va  crede  şi  se  va  boteza  se  va  mîntui;  iar  cel  ce  nu  va  crede  se  va 
osîndi-  (Marcu  16,  15 — 16),  Sf.  Apostol  Pavel  le  scrie  creştinilor  din  Roma  că 
„credinţa  vine  din  auzire,  iar  auzirea  din  cuvîntul  lui  Hristos**  (Rom.  10,  16).  Din 
această  mărturisire  a  Sf.  Ap.  Pavel  rezultă  că  predica  preotului  trebuie  să  fie 
cuvîntul  lui  Hristos.  Numai  cuvîntul  lui  Hristos  poate  naşte  credinţa.  Şi  credinţa 
este  una  din  condiţiile  mîntuirii,  alături  de  har  şi  fapte  bune.  „Fără  credinţă  nu 
este  cu  putinţă  să  fim  plăcuţi  lui  Dumnezeu*4  (Evr.  11,  6). 

Dar  predica  este  chemată  nu  numai  să  trezească,  ci  şi  să  întărească  credinţa 
şi,  trecută  şi  prin  filiera  sentimentului,  să  determine  voinţa  ascultătorilor  de-a 
săvîrşi  fapte  creştine.  Iar  faptele  creştine,  faptele  bune,  constituie  o  altă  condiţie 
a  dobîndirii  mîntuirii.  Predica  preotului  trezeşte,  într-adevăr,  credinţa,  o  întăreşte 
şi  determină  voinţa  la  săvîrşirea  faptelor  bune,  dacă  ea  este  cuvînt  din  cuvîntul  lui 
Dumnezeu,  dacă  din  întreaga  lui  fiinţă  iradiază  zelul  slujirii  Evangheliei.  „Căci  cel 
pe  care  l-a  trimis  Dumnezeu  vorbeşte  cuvintele  lui  Dumnezeu**  (Ioan  3,  34).  Fizio¬ 
nomia  preotului  predicator  trădează  adevărul  dacă  el  este  convins  de  ceea  ce  pro- 
povăduieşte  sau  nu,  dacă  permite  harului  credinţei  să  se  împărtăşească  prin  cuvîn¬ 
tul  său  şi  prin  fiinţa  sa. 

—  Biserica  este  a  lui  Hristos  şi  toate  darurile  ei  i-au  fost  încredinţate  de 
Hristos.  Biserica  este  una,  sfîntă,  sobornicească  şi  apostolească.  Ea  a  fost  întemeiată 
de  Mîntuitorul  Iisus  Hristos  —  care  este  Capul  ei  —  ca  toţi  care  doresc  să  dobîn- 
dească  fericirea  veşnică  să  o  poată  obţine.  învăţătura  revelată,  pe  care  o  deţine 
Biserica,  este  sfîntă,  mijloacele  harice  —  Sf.  Taine  şi  Ierurgii  —  sînt  divine,  iar 
preotul  este  cel  chemat  şi  împuternicit  de  Dumnezeu  să  le  administreze.  De  aceea 
el  trebuie  să  ducă  o  viaţă  îmbunătăţită,  sfîntă,  ca  astfel  cuvîntul  său  de  învăţă¬ 
tură,  rostit  totdeauna  în  asemenea  ocazii,  să  trezească  şi  să  întărească  credinţa 
ascultătorilor. 

—  Demnitatea  slujirii  preoţeşti.  Slujirea  preoţească  este  mai  înaltă  decît  a 
îngerilor.  El  a  primit  prin  Sf.  Taină  a  Preoţiei  harul  divin  de  a  lega  şi  dezlega 
păcatele.  Păcatele  trebuie  mărturisite,  iar  pentru  determinarea  credinciosului  la 
mărturisire  şi  pentru  a-i  cîştiga  încrederea,  cuvintele  preotului  şi  orice  altă  vorbă 
trebuie  să  fie  drese  cu  sare,  adică  să  fie  îndrumătoare  pentru  trăirea  cu  sens  a 
vieţii.  Iubirea  părintească  să-l  călăuzească  în  toate  momentele  slujirii  preoţeşti  şi  să 
nu  fie  deznădăjduit  dacă  cuvintele  şi  acţiunile  sale,  într-adevăr  preoţeşti,  nu 
cunosc  roade  momentane.  Să  fie  încredinţat  că  orice  cuvînt  al  lui  Dumnezeu  pe 
care  l-a  rostit  nu  se  va  întoarce  fără  să  aducă  roade  (cf.  Isaia  55,  10 — 11).  Iar  Sf. 
Ioan  Gură  de  Aur  îndeamnă  pe  preoţi  să  vorbească  şi  să  nu  renunţe  chiar  şi 
atunci  cînd  i  se  pare  că  nu  este  ascultat.  Izvoarele  —  spune  el  —  izvorăsc  şi  atunci 
cînd  nimeni  nu  se  adapă  din  ele. 

—  Demnitatea  de  om.  Şi  demnitatea  de  om  ne  cere  ca  orice  cuvînt  al  nostru 
să  fie  plăcut,  să  fie  „dres  cu  sare**,  ca  să  nu  ne  pricinuiască  scăderea  demnităţii 
prin  pierderea  încrederii  în  noi  a  semenilor  noştri.  Personalitatea  omului  se  oglin¬ 
deşte  în  caracterul  său  moral.  Pentru  preot,  înălţimea  caracterului  religios-moral 

este  măsurată  cu  etalonul  Instituţiei  pe  care  o  slujeşte  şi  pentru  care  şi-a  dedicat 
întreaga  viaţă.  El  este  cetăţean  al  societăţii  în  care  trăieşte,  dar  şi-a  închinat  viaţa 
slujirii  idealului  Bisericii,  care  este  sfînt  —  desâvirşirea  şi  mîntuirea  creştinilor.  Pen¬ 
tru  a-şi  aduce  aportul  la  înfăptuirea  acestui  ideal,  pe  lingă  celelalte  îndatoriri  pe 
care  le  are,  el  trebuie  sâ  fie  atent  şi  la  cuvintele  sale,  care  trebuie  să  fie  alese  cu 
grijă  şi  cu  bun  gust,  să  exprime  demnitate,  încît  din  întreaga  activitate  a  preotului 
să  se  desprindă  atitudinea  slujitorului  bisericesc  faţă  de  problemele  sociale  şi  faţă 
de  cele  creştine. 

—  Creştinul,  parohianul,  aşteaptă  din  partea  preotului  său  să-i  servească  de 
model  atît  în  vorbă  cît  şi  în  faptă.  Familia  preotului  el  o  consideră  drept  model 
după  care  să-şi  îndrume  familia  sa.  Creştinul  este  atent  la  orice  cuvînt  al  preo¬ 
tului  —  şi  chiar  al  familiei  sale  —  şi  ştie  să-l  valorifice  pozitiv  sau  negativ  după 
cum  l-a  rostit.  De  aceea  cuvîntul  preotului  trebuie  să  fie  înveşmîntat  în  haina 
înţelepciunii  în  orice  împrejurare  s-ar  afla. 

Dar  viaţa  omenească  cunoaşte  şi  momente  de  destindere,  de  veselie  în  care 
o  vorbă  de  duh  este  bine  venită.  Se  cuvine  oare  preotului  să  rostească  glume  sau 
vorbe  de  spirit  în  asemenea  împrejurări? 

Preotul  este  părintele  sufletesc  al  unei  parohii  şi  în  această  privinţă  este  bine 
ca  să  se  orienteze  după  atmosfera  pe  care  o  doreşte  şi  se  străduieşte  să  o  aibă 
în  familia  sa.  îşi  îngăduie  oare  să  spună  glume  sau  vorbe  de  duh  membrilor  fami¬ 
liei  sale?  Cred  că  nu  din  cele  care  ar  leza  autoritatea  sa  părintească  şi  preoţească. 
La  fel  trebuie  să  se  comporte  şi  în  mijlocul  păstoriţilor.  Nu-i  este  permis  sâ  ros¬ 
tească  glume  sau  vorbe  de  spirit  care  ar  leza  demnitatea  sa  preoţească  şi  nici  sâ 
aducă,  prin  cuvintele  sale,  vreo  jignire  vreunuia  din  păstoriţii  săi.  Nici  chiar  „glume 
sărate"  nu-i  este  permis  preotului  să  spună  păstoriţilor  săi  la  întîlniri  ocazionale 
vesele,  pentru  că  gluma  coboară  pe  preot  la  înălţimea  păstoriţilor  săi  şi  în  ochii 
unora  chiar  mai  jos.  întotdeauna  se  află  şi  din  aceia  care  exploatează  negativ 
vorbele  preotului,  fie  din  răutate,  fie  din  aroganţă.  Unii  creştini,  cu  o  conştiinţă 
scrupuloasă,  bolnăvicioasă,  mărturisesc  că  s-ar  fi  despărţit  de  Biserică  tocmai 
scandalizaţi  fiind  de  cuvintele  vulgare  şi  comportarea  nepotrivită  a  preotului.  De 
aceea  preotul  trebuie  să  aibă  permanent  clar  în  faţa  conştiinţei  că,  deşi  ca  om 
face  parte  din  această  lume,  el  a  fost  ales  din  lume  şi  trimis  de  Dumnezeu  ca  să 
îmbunătăţească  lumea  prin  propovâduirea  Evangheliei.  O  vorbă  de  duh  cu  efect 
moralizator  îi  este  permis  preotului  sâ  spună,  mai  ales  că,  prin  misiunea  sa,  are 
posibilitatea  şi  este  chemat  să  participe  la  toate  evenimentele  mai  importante  din 
viaţa  păstoriţilor  săi.  Dar  vorba  şi  conduita  preotului  să  fie  întotdeauna  călăuzite 
de  adevărul  că  el  are  de  combătut  păcatele,  nu  pe  păcătoşi,  fiindcă  Dumnezeu  nu 
voieşte  moartea  păcătosului  ci  să  se  întoarcă  şi  să  fie  viu. 

In  concluzie  conchidem  că  chemarea  preoţească  de  a  sluji  în  Biserică  lui 
Dumnezeu  şi  creştinilor  pretinde  preotului  paroh  ca  să  cinstească  această  sublimă 
misiune  ce  i  s-a  încredinţat  prin  Sf.  Taină  a  preoţiei  şi  prin  tot  cuvîntul  care  iese 
din  gura  sa,  fie  în  calitatea  sa  de  predicator,  din  faţa  sf.  altar,  fie  în  viaţa  sa 
de  zi  cu  zi. 

De  aceea,  o  atenţie  deosebită  trebuie  să  acorde,  alături  de  misiunea  sfinţi- 
toare,  şi  celor  învăţătoreşti  şi  pastorale.  Să  propovăduiască  cuvîntul  revelat  şi  să 
povăţuiască  pe  enoriaşi  cu  toată  buna  cuviinţă.  Predica  şi  orice  cuvînt  al  lui  să 
fie  totdeauna  un  mijloc  de  zidire  sufletească  a  credincioşilor,  ca  să  se  bucure  ast¬ 
fel  de  o  aleasă  cinstire  pe  pămînt  şi  de  răsplata  „slujitorilor  buni  şi  credincioşi'4 
în  împărăţia  cerească. 

Pr.  prof.  Sebastian  Şebu 


PREDICA  LA  DUMINICA  RUSALIILOR 

„Şi  Eu  voi  ruga  pe  Tatăl  şi  alt  Mîn- 
gîietor  vă  va  da  vouă,  ca  să  rămînă  cu 
voi  în  veac"  (Ioan  14,  16). 

In  seara  Cinei  celei  de  Taină,  înainte  de  a  păşi  9pre  patimile  Sale  cele  de  bună 
voie,  Domnul  nostru  Iisus  Hristos  a  rostit  ucenicilor  Săi  o  cuvîntare  pentru  îmbăr- 

bătarea  lor.  Le-a  spus  despre  despărţirea  de  ei,  despre  mergerea  Sa  la  Tatăl  şi 
le-a  dat,  ca  mîngîiere,  încredinţarea  că  le  va  trimite  alt  Mîngîietor,  pe  Duhul  Sfînt. 

Au  pornit  apoi,  prin  întunericul  nopţii,  peste  Pîriul  Cedron  în  Grădina 
Ghetsimani.  Aici  vînzătorul  Iuda  a  dat  prin  sărutarea  de  trădare  pe  Mîntuitorul 
lumii  în  mîinile  oamenilor  răi,  ca  aceştia  să-L  osîndească  la  durerile  răstignirii. 

După  răstignire,  „Soarele  dreptăţii44  a  strălucit  în  întunericul  iadului,  şi  prin 
moartea  Domnului,  moartea  iadului  a  fost  zdrobită.  In  Ierusalim  s-a  vestit  învierea 
Domnului  către  ucenici.  Dar  ei,  oameni  încă  neschimbaţi  de  puterea  cea  mare  a 
sfinţeniei,  erau  cuprinşi  de  teamă,  erau  adunaţi  la  un  loc,  unde  stăteau  cu  uşile 
încuiate  de  frica  iudeilor. 

Lumea  veche  nu  mai  putea  să  rămînă  în  necunoaşterea  lui  Dumnezeu.  Făclia 
vestitoare  a  Evangheliei  trebuia  purtată  sus,  vestită  pe  pămînt  de  ucenicii  Celui 
înviat  din  morţi.  După  înălţarea  Domnului  la  ceruri,  mîntuirea  se  cerea  predicată 
pentru  sfinţenia  vieţii  celor  credincioşi. 

Pentru  acest  mare  scop  de  întărire  a  ucenicilor  şi  schimbarea  lor  în  Apostoli, 
s-a  pogorît  Duhul  Sfînt  în  ziua  Cincizecimii,  ca  să  aducă  puterea  sfinţitoare  a  lui 
Dumnezeu  pe  pămînt  şi  odată  cu  această  putere  sfinţitoare,  să  întemeieze  Biserica, 
să  conducă  neamul  omenesc  pe  calea  adevărului  religios. 

Acest  mare  eveniment  se  prăznuieşte  de  noi  în  această  zi.  Să  căutăm  împreună 
adevăr  de  sărbătoare,  să  fim  cu  luare  aminte  la  istorisirea  pogorîrii  Sf.  Duh  şi 
apoi,  să  primim  învăţătură  despre  acest  Sf.  Duh  şi  despre  lucrarea  Sa  în  lume. 

Iubiţi  credincioşi, 

Sf.  Luca  ne  istoriseşte  în  cartea  Faptele  Sfinţilor  Apostoli  despre  pogorîrea 
Sf.  Duh  aşa:  „Şi  dnd  a  sosit  ziua  Cincizecimii,  erau  toţi  Apostolii  împreună  la  un 
loc.  Şi  din  cer,  fără  de  veste,  s-a  făcut  un  vuiet,  ca  de  suflare  de  vînt  ce  vine 
repede  şi  a  umplut  toată  casa  unde  şedeau  ei.  Şi  li  s-a  arătat ,  împărţite,  limbi  de 
foc  şi  au  şezut  pe  fiecare  din  ei.  Şi  s-au  umplut  toţi  de  Duhul  Sfînt  şi  au  început 
să  vorbească  în  alte  limbi,  precum  le  dădea  lor  Duhul  a  grăiu  (Fapte  2,  1 — 4). 

Cum  era  atunci  în  Ierusalim  sărbătoare  mare  a  iudeilor,  veniseră  mulţi  iudei, 
să  se  închine  la  templu.  Aceştia  erau  sosiţi  din  toată  lumea  veche  greco-romană, 
în  care  se  râspîndiseră  şi  auzea  fiecare  cuvintele  mîntuirii  în  limba  cunoscută  de  ei. 

Sf.  Apostol  Petru,  plin  de  Duhul  Sfînt,  înviorat  de  rîvnă  multă  —  prin 
puterea  Duhului  venit  ca  vîntul  cu  tărie  de  foc  —  se  ridică  dintre  ceilalţi  Apostoli 
şi  începu  să  grăiască  cu  putere.  S-a  rostit  atunci  cea  dintîi  predică  creştină.  In 
ogorul  sufletelor  a  fost  aruncată  sămînţa  credinţei  noastre.  Aceasta  a  căzut  în  pâ- 
mînt  bun  şi  a  dat  roadă  multă,  pentru  că,  „cei  ce  au  primit  cuvîntul  lui  s-au  bote¬ 
zat;  şi  în  ziua  aceea  s-au  adăugat  ca  la  trei  mii  de  suflete.  Şi  stăruiau  în  învă¬ 
ţătura  Apostolilor  şi  în  comuniune,  în  frîngerea  pîinii  şi  în  rugăciuni "  (Fapte  2, 
41  42). 

Aceste  trei  mii  de  suflete  sînt  plămada  aluatului,  care  a  dospit  toată  fră- 
mîntătura  lumii  (cf.  Matei  13,  33),  sînt  solii  religiei  celei  noi,  sînt  buchete  de 
flori  în  adunare  de  credincioşi  născuţi  prin  apă  şi  Duh.  Ei  au  format  începutul 
Bisericii  creştine. 

Iată  că,  astăzi  prăznuim  Pogorîrea  Duhului  Sfînt  şi  întemeierea  Bisericii  noas¬ 
tre  dreptmăritoare. 

In  continuare,  trecem  la  partea  a  doua,  din  care  căutăm  să  înţelegem  —  pe 
scurt  —  adevăr  despre  Sfîntul  Duh  şi  despre  lucrarea  Sa  în  Biserica  Ortodoxă. 

Iubiţi  ascultători, 

In  Simbolul  credinţei  noi  mărturisim  credinţa  noastră:  „Şi  întru  Duhul  Sfînt, 
Domnul  de  viaţă  făcătorul,  Care  de  la  Tatăl  purcede,  Cela  ce  împreună  cu  Tatăl 
şi  cu  Fiul  este  închinat  şi  slăvit,  care  a  grăit  prin  prooroci". 

După  învăţătura  noastră  de  credinţă,  Sfîntul  Duh  este  a  treia  persoană  din 
Sfînta  Treime.  Purcede  de  la  Tatăl,  căci  Mîntuitorul  Hristos  a  spus:  „ Iar  cînd  va 
veni  Mîngîietorul,  pe  care  Eu  II  voi  trimite  vouă  de  la  Tatăl,  Duhul  Adevărului, 
care  de  la  Tatăl  purcede,  Acela  va  mărturisi  despre  Mine 44  (Ioan  15,  26). 

Această,  a  treia  persoană  a  Sf.  Treimi,  are  însuşirea  de  sfinţitor  al  vieţii 
noastre.  El  ne  sfinţeşte  prin  Sf.  Taine  din  leagăn  pînă  în  mormînt.  Copilul  mic 
intră  în  obştea  creştină  prin  Botez,  apoi  primeşte  „pecetea  darului  Sf.  Duh"  prin 
„Ungerea  cu  Sf.  Mir.  Cînd  copilul  creşte  mare,  ia  dezlegarea  de'  păcate  la  Măr¬ 
turisire  şi  la  Sf.  împărtăşanie.  Cei  în  vîrstă  primesc  unirea  Nunţii  şi  dacă  este 

nevoie,  vindecarea  de  boli  prin  Sf.  Maslu.  Cei  aleşi  —  după  pregătire  —  primesc 
chiar  administrarea  Sf.  Taine  cu  putere  Sf.  Duh  sălăşluit  asupra  lor  la  hirotonia 
în  taina  Sf.  Preoţii. 

Sfinţirea  vieţii  credincioşilor  se  face  pe  lîngă  Sf.  Taine  şi  prin  apa  sfinţită, 
ca  Aghiazmă,  prin  piine,  vin,  grîu  şi  untdelemn  la  Litie  prin  binecuvîntarea  lor. 
De  asemenea  mai  sint  sfinţite  şi  obiectele  necesare  la  slujbele  bisericeşti,  cum  sînt 
veşmintele,  sfintele  vase,  clopotele  şi  crucile  aşezate  la  morminte. 

Toate  aceste  sfinţiri  şi  binecuvântări  se  fac  prin  chemarea  de  către  preot  a 
Sf.  Duh,  care  sfinţeşte  şi  binecuvinteazâ  cele  pentru  folosul  nostru  sufletesc. 

Altă  lucrare  a  Sf.  Duh  asupra  noastră  este  Harul.  Prin  el,  noi  ne  unim  cu 
Hristos  şi  conlucrăm  la  desăvîrşirea  vieţii  noastre  în  bine,  la  urcarea  pe  scara  vir¬ 
tuţilor  spre  mîntuire.  Şi  lucrarea  aceasta  aduce  roadele  sale,  pe  care  Sf.  Apostol 
Pavel  le  descrie  Galatenilor:  „Jar  rodul  duhului  este  dragoste ,  bucurie,  pace, 
indelungd-răbdare,  bunătate ,  facere  de  bine,  credinţă,  blindeţe,  înfrînare,  curăţie “ 
(Gal.  5,  22—23). 

Acfum,  după  ce  am  înţeles  —  pe  scurt  —  ce  este  Sf.  Duh  şi  ne  putem  da 
seama  de  lucrarea  Lui  în  lume  prin  Sf.  Taine  şi  alte  slujbe  sfinţitoare  prin  harul 
Său,  să  ne  hotărîm,  a  căuta  aceste  lucrări  sfinţitoare  pentru  viaţa  noastră  duhov¬ 
nicească.  Să  ostenim  în  fiecare  duminică  şi  sărbătoare  aici,  în  sfînta  biserică,  la 
fîntîna  cu  „apă  vieM,  din  care  cel  ce  bea,  se  împărtăşeşte  de  sfinţenia  vieţii  sale. 
Cu  bucurii  sufleteşti,  vom  căuta,  să  ne  adăpăm  mereu  din  izvorul  cel  de-a  puru¬ 
rea  curgător  al  apei  vii  a  Duhului  Sfînt.  Vom  osteni  cu  toţii,  mici  şi  mari,  tineri 
şi  bătrîni,  ca  să  urcăm  tot  mai  sus  spre  culmea  sfinţirii  prin  Sf.  Taine,  ca  prin 
lucrarea  Harului,  să  culegem  roadele  bucuriei  duhovniceşti,  să  avem  pace  cu  Dum¬ 
nezeu,  îndelungă-răbdare,  bunătate  şi  blîndeţe  faţă  de  oameni. 

Ca  încheiere,  îndreptăm  cuvinte  calde  de  smerită  rugăciune  către  Sf.  Duh 
şi  zicem:  „împărate  Ceresc,  Mîngîietorule,  Duhul  adevărului,  Care  pretutindenea 
eşti  şi  toate  le  plineşti,  Vistierul  bunătăţilor  şi  Dătătorule  de  viaţă,  vino  şi  te 
sălăşluieşte  întru  noi  şi  ne  curăţeşte  de  toată  întinarea  şi  mîntuieşte  Bunule,  sufle¬ 
tele  noastre”.  Amin. 

Pr.  I.  Buia 


DESPRE  MILOSTENIE 


Creştinismul  nu  este  numai  o  sumă  de  învăţături  care  să  se  deosebească  de 
altele,  ci  este  înţelepciunea  divină  pe  care  tot  omul  credincios  trebuie  să  o  cu¬ 
noască,  să  o  iubească  şi  să  o  trăiască. 

Una  dintre  faptele  bine  plăcute  lui  Dumnezeu,  cerute  de  învăţătura  creştină, 
binefăcătoare  aproapelui  nostru,  folositoare  mîntuirii  noastre  şi  practicată  cu  multă 
dărnicie  în  trecutul  milenar  al  Bisericii  noastre  nu  numai  de  Sfinţii  Părinţi,  ci  şi 
de  credincioşii  de  rînd,  este  milostenia. 

Despre  felul  cum  a  fost  ea  practicată  în  trecutul  Bisericii,  despre  binefacerile 
ce  le  aduce  aproapelui  nostru,  despre  folosul  nostru  sufletesc  pe  care  îl  dobindim 
prin  milostenie  aş  dori  să  vă  vorbesc  în  Duminica  de  astăzi. 

Iubiţi  credincioşi, 

Pînă  la  venirea  Mîntuitorului  în  lume,  pâgînii  nu  cunoşteau  ce  este  iubirea 
aproapelui,  bunătatea  şi  milostenia.  Ei  cunoşteau  numai  dragostea  trupească,  păti¬ 
maşă,  dragostea  faţă  de  cei  apropiaţi  lor,  rude  şi  prieteni,  dragostea  faţă  de  bunu¬ 
rile  materiale,  dar  nu  dragostea  faţă  de  orice  om.  Chiar  dacă  în  lumea  aceea  întu¬ 
necată  se  putea  vedea  lucind  din  cînd  în  cînd  cîte  o  scînteie  de  bunătate  şi  milă 
faţă  de  cei  săraci  şi  lipsiţi,  aceasta  era  slabă  şi  de  moment. 

Nici  poporul  ales  nu  cunoştea  adevărata  iubire  faţă  de  aproapele:  ei  credeau 
că  iubirea  trebuie  să  cuprinâ  numai  pe  cei  de  un  neam  şi  de  o  credinţă  cu  ei, 
toţi  ceilalţi  oameni  fiind  consideraţi  ca  străini  sau  ca  duşmani.  De  aceea,  Mîntui- 
torul  zice:  „Aţi  auzit  că  s-a  zis:  „Să  iubeşti  pe  aproapele  tău  şi  să  urăşti  pe  vrăj¬ 
maşul  tău.  Iar  eu  vă  zic  vouă:  iubiţi  pe  vrăjmaşii  voştri  . . .“  (Mt.  5,  43 — 44). 

Mîntuitorul  Hristos  -a  dat  poruncă  Apostolilor,  zicînd:  „Poruncă  nouă  vă  dau 
vouă:  Să  vă  iubiţi  unul  de  altul.  Precum  eu  v-am  iubit  pe  voi,  aşa  să  vă  iubiţi  şi 
voi  unul  pe  altul.  Intru  aceasta  vor  cunoaşte  toţi  că  sînteţi  ucenicii  mei44  (loan 
13,  34—35). 

în  lumina  acestei  porunci,  ca  şi  a  altora,  tot  creştinul  trebuie  să  iubească  pe 
orice  om,  pentru  că  fiecare  om  este  chipul  şi  icoana  lui  Dumnezeu,  indiferent  de 
limba  pe  care  o  vorbeşte,  de  culoarea  pe  care  o  are,  de  credinţa  în  care  trăieşte, 
de  situaţia  materială  şi  socială  în  care  se  află. 

Dar  iubirea  faţă  de  aproapele  se  dovedeşte  prin  fapte,  de  aceea  Sf.  Apostol 
loan  zice:  „Copiii  mei,  să  nu  iubim  cu  cuvîntul,  nici  cu  limba,  ci  cu  fapta  şi  cu 
adevărul**  (I  loan  3,  18). 

Istorisirea  vieţii  primilor  creştini,  cuprinsă  în  Faptele  Apostolilor  şi  în  alte 
scrieri  apostolice  ne  arată  felul  de  trăire  în  iubire  lucrătoare  prin  fapte  de  milostenie 
a  acestora.  „Toţi  cei  ce  credeau  erau  laolaltă  şi  aveau  toate  de  obşte.  Şi  îşi  vin¬ 
deau  pămînturile  şi  averile  şi  le  împărţeau  tuturor,  după  cum  aveau  nevoie  fiecare4* 
(F.  Ap.  2,  44 — 45).  Ei  trăiau  acest  fel  de  viaţă  după  modelul  de  trăire  a  Mîntuito- 
rului  cu  Sf.  Apostoli:  se  considerau  o  singură  familie,  recunoscînd  că  toţi  sînt  fiii 
lui  Dumnezeu  şi  că  trebuie  să  trăiască  în  deplină  frăţietate. 

Aceste  daruri  se  încredinţau  Sfinţilor  Apostoli,  spre  a  fi  împărţite  săracilor, 
după  serviciul  Sfintei  Liturghii  (frîngerea  pîinii)  şi  după  mesele  comune  care  se 
numeau  „agape44  sau  mese  ale  iubirii  frăţeşti. 

Precum  în  faţa  lui  Dumnezeu  toţi  erau  una,  la  fel  şi  în  biserică  toţi  se  îm¬ 
părtăşeau  din  acelaşi  potir.  Şi  la  mesele  frăţeşti  toţi  erau  uniţi  prin  dragoste. 
Cel  care  da,  dădea  cu  bucurie,  iar  cel  care  primea,  primea  cu  dragoste.  Aceste 
agape  aveau  şi  scopul  de  a  purta  de  grijă  de  cei  prigoniţi,  ca  şi  de  cei  bolnavi  sau 
lipsiţi  şi  ele  au  durat  cîteva  secole.  Dar  înmulţindu-se  numărul  creştinilor,  ele 
n-au  mai  putut  fi  organizate  şi  supraveghiate  ca  mai  înainte,  de  aceea  cu  ocazia 
lor  se  făceau  şi  neorînduieli.  Atunci  s-a  hotărît  să  se  desfiinţeze  aceste  agape, 
dar  milostenia  să  rămînă  ca  o  obligaţie  personală  pentru  fiecare  creştin,  în  acelaşi 
timp  formîndu-se  şi  cele  şapte  fapte  ale  milei  trupeşti;  acestea  sînt: 

1.  A  sătura  pe  cel  flămînd; 

2.  A  da  apă  celui  însetat; 

3.  A  îmbrăca  pe  cel  gol; 

4.  A  primi  pe  cel  străin; 

5.  A  cerceta  pe  cei  bolnavi; 

6.  A  cerceta  pe  cei  din  închisoare; 

7.  A  îngropa  pe  cei  morţi  (săraci  şi  străini). 

Aceste  fapte  ale  milei  trupeşti  trebuie  împlinite,  după  cum  e  cazul,  de  oricare 
dintre  creştini. 

Desfiinţîndu-se  agapele  oficiale,  totuşi  în  epoca  de  înflorire  a  Bisericii,  din 
nou  se  fac,  pe  lingă  scaunele  episcopale,  case  speciale  pentru  ocrotirea  orfanilor, 
îngrijirea  bolnavilor  şi  săracilor,  a  bătrînilor,  a  copiilor  părăsiţi  şi  a  altora.  Aceste 
instituţii  aveau  însă  un  alt  caracter:  copiii  ocrotiţi  erau  educaţi  şi  puşi  să  înveţe 
o  meserie,  iar  bolnavii  erau  trataţi  şi  îngrijiţi  de  personal  pregătit,  de  aşa-numiţii 
„doctori  fără  de  arginţi4*,  care  nu  luau  nici  o  plată. 

O  astfel  de  instituţie  de  binefacere  a  întemeiat  din  averea  sa  Sf.  Vasile  cel 
Mare,  care  după  numele  lui  s-a  numit  „Vasiliada44.  Cu  vremea,  asemenea  instituţii 
au  trecut  în  grija  mănăstirilor. 

Aşa  s-au  petrecut  lucrurile  pînă  în  veacul  XII,  cînd  unele  state  au  trecut 
în  grija  lor  această  asistenţă  socială,  dar  asistenţa  Bisericii  a  funcţionat  paralel 
cu  cea  a  statului  pînă  aproape  de  vremurile  noastre. 

In  ţara  noastră,  grija  pentru  ocrotirea  săracilor  şi  a  orfanilor  a  rămas  multă 
Vreme  pe  seama  Bisericii  şi  a  statului,  iar  astăzi  a  trecut  definitiv  pe  seama 
statului.  Aceasta  nu  înseamnă  însă  că  nu  mai  există  pentru  credincioşii  Bisericii 
noastre  datoria  de  a  împlini  cele  şapte  fapte  ale  milei  trupeşti. 

Una  dintre  cele  mai  vechi  cărţi  la  noi  este  „învăţăturile  lui  Neagoe  Basarab 
către  fiul  său  Teodosie4*,  în  care  Domnul  Ţării  Româneşti  scrie:  „Din  averea  ta.  o 
bună  parte  să  o  împărţi  săracilor44.  Domnitorul  Mihai  Cantacuzino  a  înfiinţat  la 
noi  primul  spital,  în  Bucureşti,  la  mănăstirea  Colţea,  unde  s-a  deschis  şi  prima 
şcoală  pentru  pregătirea  medicilor. 

După  secularizarea  averilor  mănăstireşti,  sub  Alexandru  Ioan  Cuza,  grija 
faţă  de  cei  săraci  şi  neputincioşi  a  trecut  pe  seama  statului. 

Care  sînt  binefacerile  milosteniei? 

Cei  ce  ajung  în  această  tristă  situaţie  de  a  trăi  din  mila  altora  mai  mult 
timp,  sînt  orfanii.  Ştim  cîtă  jale  ne  cuprinde  cind  luăm  parte  la  vreo  înmormin- 
tare,  cînd  rămîn  copii  orfani.  Dar  această  jale  se  uită  repede,  deşi  n-ar  trebui  să 
se  întîmple  aşa.  La  o  anumită  sărbătoare,  sau  la  plecarea  la  şcoală,  dacă  putem 
da  o  haină  sau  un  ban  unor  astfel  de  copii,  crescuţi  de  bunici  sau  de  alte  rudenii, 
ei  n-o  să  ne  uite  niciodată. 

Vrednic  de  toată  mila  este  cel  bătrin  şi  neputincios,  care  n-are  pe  nimeni 
care  să-l  îngrijească.  Dacă  acestuia  îi  venim  în  ajutor,  fapta  noastră  va  fi  bine 
plăcută  lui  Dumnezeu  şi  oamenilor. 

Dacă  o  întîmplare  nenorocită  a  făcut  ca  un  om  să-şi  piardă  o  mînâ  sau  un 
picior  şi  ne  solicită  ajutorul,  sau  dacă  cuiva  i-a  ars  casa,  să  nu  rămînem  reci  şi 
indiferenţi  la  cererea  lui.  Sau  chiar  dacă  întîlnim  oameni  săraci  care  lucrează,  dacă 
au  o  familie  numeroasă,  cu  bolnavi  de  îngrijit,  şi  pe  aceştia  trebuie  sâ-i  ajutăm. 

Sfintul  Apostol  Pavel  spune:  „Dacă  cineva  nu  voieşte  să  lucreze,  acela  nici 
să  nu  mânînce  (II  Tei.  3,  10).  Aici  este  vorba  de  aceia  care  pot  să  lucreze,  sînt 
sănătoşi,  dar  nu  vreau  să  lucreze,  ci  trăiesc  din  cerşit  sau  din  excrocherii.  Biserica 
este  împotriva  lenei,  înşelăciunii,  a  vagabondajului,  a  beţivilor,  a  cerşetorilor  care 
au  din  ce  trăi  şi  a  altora  care  nu  voiesc  să  muncească. 

In  chipul  săracului  cu  adevărat,  noi  trebuie  să  vedem  chipul  lui  Hristos, 
care  se  identifică  cu  unul  ca  acesta.  Unui  astfel  de  sărac  îi  dai  ajutor  cu  inimă 
curată  şi  cu  dragoste.  Pe  lingă  darul  material,  îi  poţi  da  şi  un  sfat  bun.  Prin 
aceasta  ţi-ai  făcut  comoară  în  cer. 

Sfîntul  Ioan  Gură  de  Aur  numea  pe  astfel  de  săraci  şi  neputincioşi  binefăcă¬ 
torii  săi  şi  ambasadorii  săi  în  faţa  dreptului  Judecător,  de  asemenea  vistieria  bună¬ 
tăţilor  sale. 

Un  strălucit  model  de  milostenie  ne  dă  Sfintul  Ioan  cel  Milostiv,  prăznuit  la 
12  noiembrie,  care  şi-a  împărţit  săracilor  toată  averea  moştenită  de  la  părinţi. 
Dumnezeu  a  rînduit  ca  el  să  fie  ales  episcop  al  Alexandriei,  după  care  el  a  aflat 
7500  de  săraci,  cărora  le-a  purtat  de  grijă  din  venitul  Bisericii. 

Fiind  vizitat  odată  de  episcopul  Troit,  care  era  iubitor  de  arginţi,  Sfîntul 
Ioan  l-a  dus  prin  spitalul  pe  care  îl  întreţinea  şi  i-a  zis  să  dea  şi  el  ceva  ajutor 
pentru  cei  suferinzi.  Episcopul  Troit  a  dat  trei  sute  de  galbeni,  dar  nu  din  dra¬ 
goste,  ci  mai  mult  de  ochii  lumii,  iar  peste  noapte  s-a  supărat  foarte,  vâzînd  paguba 
pe  care  şi-a  făcut-o.  Sfîntul  Ioan  a  cunoscut  aceasta  şi  i-a  trimis  banii  înapoi, 
rugîndu-se  lui  Dumnezeu  să-l  scape  pe  Troit  de  patima  aceasta.  Rugăciunea  i-a  fost 
împlinită:  Episcopul  Troit  a  visat  Sntr-o  noapte  că  a  murit,  fiind  dus  înaintea 
unei  case  foarte  frumoasă,  pe  care  era  scris:  casa  episcopului  Troit.  Dar  cînd  să 
intre  în  ea,  vine  cineva  şi-i  spune  că  această  casă  nu  mai  este  a  lui,  căci  a  vîndut-o 
Sfîntului  Ioan  cel  Milostiv;  apoi  a  fost  dus  într-o  casă  urită  şi  întunecoasă.  Cînd 
s-a  deşteptat,  a  rămas  cutremurat  de  acest  vis,  pentru  ca  apoi  să  facă  multe 
acte  de  milostenie. 

Odată,  Sf.  Ioan  cel  Milostiv  mergea  spre  biserică,  spre  a  săvîrşi  Sf.  Liturghie. 
In  timp  ce  se  apropia  de  biserică,  l-a  oprit  o  femeie  spre  a-i  spune  necazul  ei. 
Fără  să  se  grăbească,  Sfintul  i-a  ascultat  plîngerea.  Cineva  l-a  întrebat:  De  ce  ai 
ascultat-o  acuma  şi  nu  după  ieşirea  din  biserică?  Sfintul  Ioan  i-a  răspuns:  Cum 
mă  va  asculta  pe  mine  Dumnezeu  la  Sfînta  Slujbă,  dacă  eu  nu  ascult  plîngerea 
acestei  femei? 

Mulţi  dintre  creştinii  noştri  se  îngrijesc  de  vremea  bătrineţelor  şi  bun  lucru 
fac.  Ei  pun  zi  de  zi  cîte  un  bănuţ  deoparte,  fie  pentru  boală  sau  neputinţe,  fie 
pentru  înmormîntare.  Dar  mai  există  o  „bancăM,  o  „casă  de  economie"  în  cer,  care 
nu  poate  da  faliment  şi  în  care  bunurile  încredinţate  spre  păstrare  au  o  valoare 
neschimbătoare,  şi  ea  are  o  taină:  cînd  toate  cele  pămîneşti  le  pierdem,  această 
„casă  de  economie"  lucrează  în  folosul  nostru. 

La  această  „bancă"  orice  credincios  poate  depune  zilnic  un  gînd  curat,  un 
cuvint  frumos  şi  bun  adresat  cuiva,  fiecare  act  de  milostenie,  orice  jertfă,  orice 
tăcere,  răbdare,  iertare,  toate  acestea  sînt  valori  pe  care  le  putem  aduna  şi  păstra 
acolo.  Ghişeul  ei  rămîne  totdeauna  deschis,  oricare  din  aceste  fapte  fiind  înscrisă 

în  „Cartea  vieţii“,  spre  a  aduce  bună  mărturie  la  obşteasca  judecată  în  favoarea 
noastră. 

Fericit  şi  înţelept  se  poate  numi  omul  care  se  îngrijeşte  din  tinereţe  la  vre¬ 
murile  de  bătrîneţe  şi  îşi  agoniseşte  cele  necesare  pentru  neputinţe  şi  boli,  şi  chiar 
pentru  înmormîntare.  Dar  mai  fericiţi  şi  mai  înţelepţi  sînt  cei  ce  se  îngrijesc  să-şi 
adune  comoară  în  ceruri  prin  faptele  cele  bune  şi  prin  actele  de  milostenie  făcute 
celor  săraci  şi  lipsiţi,  care  au  nevoie  de  ajutor. 

„Fericiţi  cei  milostivi,  că  aceia  se  vor  milui"  (Mt.  5,  7). 

Arhim.  Serafim  Mart 


„MIE  A  VIEŢUI  ESTE  HRISTOS,  ŞI  A  MURI,  CÎŞTIG“  * 

(Filipeni  1,  21) 

Părintele  profesor  Sofron  Vlad  a  plecat  din  lumea  aceasta  cu  sufletul  împăcat 
de  a-şi  fi  împlinit  înalta-i  menire.  Deşi  a  trfecut  pe  celălat  tărim,  şi-a  lăsat,  totuşi, 
sufletul  sensibilizat  în  inimile  colaboratorilor  săi,  ale  multor  generaţii  de  elevi 
şi  studenţi.  In  acest  înţeles,  la  prohodirea  sa  au  fost  prezenţi,  în  duhul  lor,  şi  cei 
ce,  din  binecuvîntate  pricini,  n-au  ajuns  lîngă  sicriul  său.  In  semn  de  recunoştinţă 
încerc  să  evoc  unele  din  minunatele  însuşiri  ale  bunului  şi  competentului  pârinte- 
profesor  Sofron  Vlad. 

Am  fost  printre  privilegiaţii  care  l-au  cunoscut  în  strădaniile  sale  de  muncă 
avîntatâ,  întru  a  plămădi  caractere  în  colaborare  cu  puternice  personalităţi  ale 
Institutului  Teologic  Universitar  din  Sibiu.  Deşi  am  absolvit  Institutul  Teologic 
în  urmă  cu  33  de  ani,  amintirea  chipului  său  de  atlet  moral  este  vie  atît  în  mintea 
şi  inima  mea  dt  şi  în  ale  celor  ce  au  avut  prilejul  să-i  cunoască  sufletul  generos 
şi  jertfelnic. 

Un  om  de  o  mare  nobleţe,  ne-a  înrîurit  profund  în  strădaniile  viitoare. 
L-am  înţeles  în  timpul  studiilor,  dar  mai  ales  după  absolvirea  Institutului  Teologic 
cînd,  în  delicatele  probleme  pastorale,  ne-am  amintit  de  înţelepciunea  şi  zelul 
său  misionar. 

Printre  profesori  şi  studenţi  a  purtat  cu  demnitate  chipul  adevăratului  apos¬ 
tol.  A  fost,  mai  presus  de  orice,  un  om  al  datoriei.  Harnic  şi  modest  în  cerinţele 
vieţii,  ne-a  lăsat  pilda  unui  suflet  de  o  rară  bunătate.  Este  o  virtute  pe  care  nu 
ne-o  poate  da  nici  slujba,  nici  actul  de  numire  într-o  anumită  funcţie,  ci  adîncul 
sentiment  al  solidarităţii  umane,  al  frăţiei  în  Hristos  şi  al  răspunderii  faţă  de 
Dumnezeu. 

S-a  ştiut  mereu  pe  făgaşul  anevoios,  dar  de  o  infinită  şi  eternă  valoare,  a 
slujirii  Mîntuitorului  Hristos.  Pe  acest  făgaş,  la  cursuri,  pe  amvon,  în  şedinţe  şi 
conferinţe,  în  convorbirile  personale  a  semănat  cuvinte  înflăcărate,  de  zidire  lăun¬ 
trică.  Cu  darul  de  a  simplifica  lucrurile  complicate,  a  ştiut  să  zidească  suflete 
din  şi  prin  sufletul  său,  în  numele  Mîntuitorului  Hristos. 

Foarte  statornic  în  principiile  sale,  sincer,  cinstit  şi  prietenos,  ne-a  întărit 
voinţa  pentru  sensul  superior  al  misiunii  preoţeşti,  al  existenţei  noastre  în  această 
lume.  Cu  o  formidabilă  capacitate  de  a  asculta  pe  alţii,  s-a  considerat  pe  sine  liber, 
şi-a  valorificat  libertatea  interioară  pentru  triumful  Evangheliei,  spre  binele  oame¬ 
nilor.  Caracter  integru,  robust,  a  rămas  activ  pînă  la  înaintata  vîrstă  de  aproape 
00  de  ani.  Pe  scurt,  o  viaţă  dăruită  lui  Hristos-Domnul  pentru  împlinirea  năzuin¬ 
ţelor  adînci  şi  fireşti  ale  sufletului  neamului  nostru  în  Biserica  străbună.  In 
ceasul  despărţirii  sufletului  său  de  trup  a  putut,  deci,  spune,  cu  inima  şi  conştiinţa 
împăcată:  „Vin  la  Tine  Doamne1*.  „Lupta  cea  bună  m-am  luptat,  călătoria  am 
săvîrşit,  credinţa  am  păzit.  De  acum  mi  s-a  gătit  cununa  dreptăţii,  pe  care  Domnul 
îmi  va  da-o  în  ziua  aceea . . .“  (II  Tim.  7 — 8).  Intr-o  astfel  de  conştiinţă  drumul 


•  Gîndurile  unui  ucenic,  dintre  mulţi,  care  din  pricini  cu  totul  şi  cu  totul 
binecuvîntate,  n-a  putut  fi  de  faţă  la  prohodirea  dascălului  său.  (Red.) 

său  spre  veşnicie  însemnează  biruinţă,  triumf,  cîştig.  Se  împlinesc,  cu  sufletul  său 
credincios,  şi  minunatele  cuvinte  ale  Sfintului  Apostol  Pavel:  „Mie  a  vieţui  este 
Hristos,  şi  a  muri,  cîştig“  (Filipeni  1,  21). 

Ii  vom  păstra  vie  amintirea  într-o  rodnică  şi  necontenită  ucenicie  în  duh. 
Exemplul  său  frumos  de  muncă  şi  demnitate  îl  vom  multiplica  în  răspunderile 
misiunii  preoţeşti.  Spre  fericita  sa  odihnă  îl  rugăm,  pe  Hristos  —  Domnul,  să-l 
odihnească  cu  drepţii  şi  cu  toţi  sfinţii  în  lăcaşurile  Sale  veşnice. 

Pr.  G/i.  Răţulea 


PREDICA  LA  ÎNMORMÎNTARE 

„Cu  duhurile  drepţilor ,  celor  ce  s-au 
sdvlrşit,  odihneşte  Mintuitorule,  sufletul 
robului  Tău". 

Viaţa  noastră,  cu  toate  comorile* şi  frumuseţile  ei,  este  o  risipire,  şi  toţi  ne 
risipim  pînă  cînd  ne  culcăm  pe  perna  veşniciei,  aşa  cum  s-a  sălăşluit  şi  (N)  în 
sicriu,  intrînd  în  vraja  somnului  şi  pornind  spre  zările  necunoscutului. 

Abia  lingă  sicriu  observăm  că  „viaţa  are  ca  hotar  moartea;  lumina,  întune¬ 
ricul;  şi  toate  cîte  sînt  bune  se  hotărnicesc  prin  ceea  ce  le  este  potrivnic*4  (Sf. 
Grig.  Nyssa  —  Viaţa  1  Moise,  p.  22).  Omul  este  alcătuit  „din  suflet  şi  trup;  trupul 
lucrează  pămîntul  şi  se  grăbeşte  spre  pămînt;  sufletul,  însă,  tinde  către  Dumnezeu, 
se  grăbeşte  spre  cei  de  sus,  cu  care  este  înrudit44  (Clem.  Alex.  Stromata,  9.4 — 5, 
p.  241).  Pentru  a  uşura  înălţarea  sufletului  lui  (N)  spre  zările  veşniciei,  ne-am 
adunat  aici  şi  ne  rugăm:  „Cu  duhurile  drepţilor,  celor  ce  s-au  săvîrşit,  odihneşte 
Mintuitorule,  sufletul  robului  Tău44. 

După  concepţia  Sf.  Ap.  Pavel,  omul  este  format  din:  trup,  suflet  şi  duh.  După 
concepţia  Sf.  Scripturi,  duhul  este  o  nuanţare  mai  specifică  a  sufletului,  care 
întrepătrunde  toate  organele  trupului.  Psalmistul  se  ruga:  „duh  drept  înnoieşte 
întru  cele  dinăuntru  ale  mele44  (Ps.  50,  11)  si  într-alt  loc  zicea:  „In  mîinile  Tale 
(Doamne)  îmi  voi  da  duhul  meu44  (Ps.  30,  5).  însuşi  Mîntuitorul  aflîndu-se  pe  cruce, 
„strigînd  cu  glas  mare  a  zis:  Părinte,  în  mîinile  Tale  încredinţez  duhul  Meu.  Şi 
acestea  zicînd,  şi-a  dat  duhul44  (Lc.  23,  46).  Ecleziastul  vorbeşte  de  duhul  pe  care 
l-a  dat  Dumnezeu  şi  care  se  întoarce  la  El  (Ecl.  12,  7).  Chiar  Dumnezeu  grăieşte 
prin  gura  proorocului  Isaia:  „Sălăşluiesc  într-un  loc  înalt  şi  sfînt  şi  sînt  cu  cei 
smeriţi  şi  înfrînţi,  ca  să  înviez  pe  cei  cu  duh  umilit  şi  să  îmbărbătez  pe  cei  cu  inimă 
înfrîntă44  (Is.  57,  15). 

Sfînta  Scriptură  ne  vorbeşte  despre:  duh  în  care  nu  este  viclenie  (Ps.  31,  2), 
duh  smerit  (Is.  57,  15),  duh  nou  (Ezec.  36,  27),  duh  de  milostenie  (şi  de  rugăciune 
(Zah.  12,  10),  duh  simplu  (Mt.  5,  3),  duh  plin  de  rîvnă  (Mt.  26,  41),  duh  ce  se  bucură 
în  Domnul  (Lc.  1,  49),  duhul  sfinţeniei  (Rom.  1,  4),  duh  de  blîndeţe  (I  Cor.  4,  21), 
duh  de  credinţă  (II  Cor.  4,  13),  duh  de  înţelepciune  (şi  de  descoperire  (Efes.  1,  17), 
duh  blînd  şi  liniştit  (I  Petr.  3,  4)  ş.a.  Că  toate  acestea  sînt  identice  cu  sufletul  reiese 
din  cuvintele  Sf.  Ap.  Pavel:  „Iar  cel  ce  se  alipeşte  de  Domnul  este  un  singur  duh 
cu  El44  (I  Cor.  6,  17).  Şi  iarăşi:  „Un  trup  şi  un  duh  sînteţi,  precum  aţi  fost  chemaţi44 
(Efes.  4,  4 — 5).  „Deci  precum  trupul  fără  duh  este  mort  şi  nesimţitor44  (Iac.  2,  25), 
aşa  cel  omorît  de  patimi  se  face  nelucrător  şi  neluminat  de  Duhul  Sfînt44  (Sf.  Grig. 
Sinait.,  Fii.  VII,  129,  p.  150).  „Din  pricina  necredinţei  şi  a  deznădejdii  nu  înţelegem 
că  fiii  trebuie  să  fie  cu  Tatăl,  dumnezei  din  Dumnezeu  şi  duhovniceşti  din  Duh. 
Căci  „ceea  ce  este  născut  din  Duh,  duh  este  (In.  3,  6).  Dar  noi  sîntem  trupuri,  deşi 
ne-am  făcut  credincioşi44  (Id.  Fii.  VII,  p.  160). 

Dreptul  şi-a  cîştigat  numele  de  la  dreptate,  virtutea  sau  deprinderea  „ce 
împarte  tuturor  egal  şi  fiecăruia  după  vrednicie44  (Sf.  Grig.  Nyssa  —  Despre  feri¬ 
ciri,  p.  358).  Dreptatea  este  tăria  care  din  tot  ce  e  strîmb,  face  drept44  (Id.  Tîlc.  la 
Cînt.  Cînt.,  p.  132).  După  Clement  Alexandrinul,  dreptatea  „constă  în  a  nu  înşela 
pe  altul44  (Stromata  IV,  161.2)  şi  „se  aseamănă  cu  un  patrat,  în  toate  părţile  egal 

şi  la  fel:  în  cuvînt;  în  faptă,  în  îndepărtarea  de  la  rele,  în  facerea  de  bine44  (Id. 
Strom.  VI,  102.4).  „Cel  care  se  depărtează  numai  de  la  fapta  rea  nu  este  drept  dacă 
nu  adaugă  şi  fapta  la  dreptate,  lucrare  care  duce  la  facerea  de  bine44  (Id.  Strom. 
VI,  2.6). 

Drept  este  „acela  care  s-a  curăţit  prin  virtuţi  de  patimi  şi  s-a  lipsit  prin  rugă¬ 
ciune  stăruitoare  şi  curată  de  Dumnezeu,  ajungînd  prin  ele  la  deplina  încredinţare 
şi  gustare  pe  care  a  numit-o  arvuna  tainică44  (Sf.  Grig.  Palama,  Fii.  VII,  13,  p.  279). 
Drepţii  au  navigat  pe  oceanul  virtuţilor  şi  au  ajuns  în  portul  neînvi forat  al  nepă- 
timirii  (Cf.  Călit,  Fii.  VIII,  p.  38).  Ei  petrec  în  rai,  iar  „raiul  este  iubirea  lui  Dum¬ 
nezeu,  în  care  se  află  dulceaţa  tuturor  fericirilor44  (Clist,  VII,  80,  p.  178).  Drepţii 
sînt  oameni  desăvîrşiţi  în  dreptate.  în  definirea  dreptului,  pe  lîngă  dreptate,  mai 
intră  şi  alte  virtuţi,  aşa  încît  DREPT  este  „cel  curăţat  de  orice  întinăciune  a  cărnii 
şi  a  duhului44  (II  Cor.  7,  1),  „cel  sfinţit  în  duhul  său'4  (I  Tes.  5,  23).  Drept  este 
omul  îndreptat,  care  a  propăşit  în  viaţa  duhovnicească  prin  renunţarea  la  cele  rele 
şi  prin  împlinirea  celor  bune.  Dreptul  este  omul  virtuos,  pentru  că  „îmbinarea  armo¬ 
nioasă  şi  bine  legată  a  tuturor  virtuţilor  în  Duh,  spun  că  face  omul  desăvîrşit44 
(Sf.  Grig.  Sinait.  Fii.  VII,  20,  p.  97).  Dreptul  „aruncînd  înapoia  sa  toate  ale  tru¬ 
pului,  porneşte  pe  urma  frumuseţii  lui  Hristos,  umblînd  după  ea  cu  faptele  cuvi¬ 
inţei  şi  curăţia  cugetării*4  (Teolipt,  VII,  67), 

Drepţii  sînt  oameni  duhovniceşti,  zidiţi  ca  o  casă  duhovnicească,  spre  a  aduce 
jertfe  duhovniceşti  (I  Petr.  2,  5).  Drepţii  sînt  cei  plini  de  îndurare  şi  de  milă,  cei 
care  dau  şi  nu  se  zgîrcesc  (Pilde  21,  26).  Drepţii  sau  sfinţii  sînt  cei  de  neam  bun 
de  la  răsăritul  soarelui.  Sînt  cei  a  căror  inimă  şi  minte  petrec  în  palatul  dumne¬ 
zeiesc  din  ceruri.  Sînt  cei  ce  s-au  făcut  trupul  lui  Hristos,  contrupeşti  cu  El, 
împreună  moştenitori  şi  împreună  părtaşi  cu  El  (Efes.  3,  6)  ai  dumnezeieştii  firi 
(II  Petr.  1,  4).  Sînt  cei  ce  au  fost  pecetluiţi  cu  sfîntul  şi  de  viaţă  făcătorul  Duh 
(Efes.  1,  13).  Sînt  cei  ce  s-au  îmbrăcat  în  veşmintele  albe  şi  proprii  ale  Duhului 
(Apoc.  4,  4).  Sînt  cei  ce  mănîncă  şi  beau  la  masa  împărătească  o  mîncare  care  nu 
se  satură  şi  un  nectar  de  care  nu  se  plictisesc44  (Calist  Patriarh.  Fii.  VIII,  p.  326). 
Despre  aceşti  drepţi  s-a  scris:  „Imbăta-se-vor  din  grăsimea  casei  Tale  şi  din 
izvorul  desfătării  Tale  îi  vei  adăpa  pe  ei44  (Ps.  35,  9). 

Sf.  Scriptură  ne  spune  că  „cei  drepţi  vor  locui  pămîntul  şi  cei  fără  de  pri¬ 
hană  vor  sălăşlui  pe  el;  iar  cei  fără  de  lege  vor  fi  nimiciţi  de  pe  pămînt  şi  cei 
necredincioşi  vor  fi  smulşi  de  pe  el44  (Pilde  2,  21.22).  „Sufletele  drepţilor  sînt  în 
mîna  lui  Dumnezeu  şi  chinul  nu  se  va  atinge  de  ele44  (Inţ.  Solom.  3,  1),  pentru  că 
drepţii  sînt  fiii  înţelepciunii  şi  sînt  fiii  lui  Dumnezeu.  „Drepţii  prin  credinţă  merg 
la  Tatăl  şi  la  Fiul  (şi)  socotesc  şi  resocotesc  în  vasul  sufletului  lor  învăţăturile 
dumnezeieşti  (Clem.  Alex.  Strom.  VII,  109.2,  p.  545).  Drepţii  nu  ţin  seama  „de  faptele 
de  dreptate  săvîrşite  de  ei44,  ci  caută  „îndreptăţirea  în  Hristos,  în  cunoaşterea  Lui, 
în  puterea  învierii  Lui,  în  participarea  la  patimile  Lui,  în  asemănarea  cu  moartea 
Lui,  ca  să  ajungă  (şi  ei)  la  învierea  din  morţi44  (Sf.  Vasile  cel  Mare  —  Omilii  şi 
cuv.  III,  p.  546). 

Sf.  Scriptură  vorbeşte  şi  de  „duhurile  drepţilor  celor  desăvîrşiţi44  (Evr.  12,  23). 
Duhurile  drepţilor  sînt  sufletele  sfinţilor  care  au  ajuns  la  chipurile  îngerilor,  sînt 
sufletele  în  care  dumnezeirea  şi-a  revărsat  harul,  puterea  şi  lucrarea,  sînt  sufle¬ 
tele  în  care  a  coborît  Duhul  de  viaţă  făcător  (Cf.  Calist.  Patriarh.  VIII,  p.  359)  şi 
s-au  făcut  un  duh  cu  Dumnezeu  (I  Cor.  6,  17).  Duhurile  drepţilor  au  ajuns  moşte¬ 
nitoare  ale  lui  Dumnezeu  împreună  cu  Hristos  (Rom.  8,  17),  ca  un  fel  de  hristoşi 
de-al  doilea,  părtaşi  ai  firii  dumnezeieşti  (II  Petr.  1,  4)  (Cf.  Calist.  Patr.  VIII, 
p.  363).  Pe  aceştia,  Dumnezeu  i-a  născut  din  nou,  duhovniceşte,  prin  Sf.  Duh  şi  i-a 
arătat  în  chip  tainic  fii  ai  Săi.  „Căci  toţi  cei  purtaţi  de  Duhul,  sînt  fii  ai  lui  Dum¬ 
nezeu44  (Rom.  8,  14).  Sufletele  drepţilor  sînt  născute  în  Duh  şi  s-au  ridicat  prin 
rîvnă  şi  străduinţă  la  vrednicia  îngerilor. 

Şi  „drepţii  ca  luminătorii  strălucesc44,  ei  reflectă  „lumina  care  luminează  în 
întuneric44  (In.  1,  5),  adică  pe  Domnul  Hristos,  care  a  spus:  „Eu  sînt  lumina  lumii44 
(In.  8,  12).  Drepţii  luminează  pentru  că  ei  au  împlinit  poruncile  lui  Dumnezeu,  şi 
„numai  păzirea  poruncilor  pricinuieşte  curăţirea  de  patimi  şi  numai  ea  ne  învred¬ 
niceşte  de  prezenţa,  de  sălăşluirea  şi  de  arătarea  lui  (Dumnezeu)  în  noi44  (Sf.  Grig. 
Palama,  VII,  p.  277).  Cei  înaintaţi  „în  desăvîrşirea  duhovnicească  sînt  luminaţi 

în  parte,  adică  primesc  o  lumină  în  minte,  atunci  ei  oglindesc  slava  Domnului  in 
chip  înţelegător44  (Sf.  Simeon  N.  Teol.  Fii.  VI,  p.  54). 

Infruptîndu-se  din  „soarele  dreptăţii44  (Maleahi  3,  20),  „drepţii  vor  străluci  ca 
soarele44  (Mt.  13,  43). 

După  cum  lumina  soarelui  luminează  răspintiile  lumii;  tot  aşa,  lumina  spiri¬ 
tuală  a  drepţilor,  luminează  nevoinţele  duhovniceşti,  pe  calea  ce  o  avem  de  urmat 
în  cîmpul  moralei  creştine. 

„Cu  duhurile  drepţilor,  celor  ce  s-au  săvirşit44,  adică  s-au  mutat  de  la  noi, 
ne  rugăm  lui  Dumnezeu  să  odihnească  sufletul  adormitului  (N).  Iar  odihna  nu  este 
nici  trindăvie,  nici  nemişcare,  ci  este  eliberarea  de  zvîrcolirea  patimilor,  este  starea 
de  înfiere  dumnezeiască,  de  îndeletnicire  cu  cele  dumnezeieşti.  „Aceasta  este  in  chip 
limpede  adevărata  îmbunătăţire  şi  acesta  este  sfîrşitul  şi  adevărata  şi  singura 
noastră  odihnă44  (Calist.  Catafygiotul,  Fii.  VIII,  9,  p.  407).  „Dumnezeu  a  odihnit 
de  toate  lucrurile  pe  care  a  început  să  le  facă44  (Fac.  2,  3).  Tot  aşa  şi  omul,  chipul 
lui  Dumnezeu  se  odihneşte  de  lucrurile  lui.  Ajungind  în  odihnă,  gustă  multă 
odihnă  şi  pace,  împărtăşindu-se  de  Duhul  de  viaţă  făcător  în  Hristos  Iisus  Domnul 
nostru44  (Calist  Patriarh.  Fii.  VIII,  p.  484—485). 

„Dumnezeu  voind  să  facă  în  chip  prea  înţelepţit  pe  om,  ca  pe  un  înger  pe 
pămînt,  după  chipul  şi  asemănarea  dumnezeiască,  a  aşezat  în  el  suflet  înţelegător 
în  stare  de-a  cunoaşte  pe  Dumnezeu.  Şi  de  aceea  zice:  „Eu  am  zis,  dumnezei  sînteţi 
şi  toţi  fii  ai  Celui  prea  înalt44  (Ps.  81,  6)  prin  har,  ca  nişte  îngeri  de-a  doua 
treaptă,  care  contemplă  în  tăcere  pe  Dumnezeu  şi  sînt  înălţaţi  spre  El  prin  dra¬ 
goste,  în  lumina  duhovnicească.  Dar  omul  pămîntesc  nu  se  poate  înălţa  la  starea 
îngerească,  dacă  nu  s-a  făcut  în  chip  vădit  duh  ca  îngerii,  prin  credinţă,  din 
nesfîrşita  putere  şi  nesfîrşitul  dar  al  lui  Dumnezeu44  (Calist  Patriarh.  Fii.  VIII, 
p.  334). 

Lumina  lui  Hristos  a  „înconjurat  pe  învăţăcei  la  dumnezeiască  schimbare  la 
faţă  (şi)  ne  va  schimba  şi  în  veacul  viitor  în  chip  neîncetat  şi  fără  sfîrşit  cu  raze 
atotstrălucitoare,  ca  pe  unii  ce  vom  fi  atunci,  potrivit  făgăduinţei,  pururea  cu 
Domnul44  (Sf.  Grig.  Palama,  Fii.  VII,  p.  289). 

Spre  această  odihnă  în  lumina  pururea  strălucitoare  se  îndreaptă  fratele 
nostru  (N),  care  de  mic  a  cunoscut  amarul,  cu  greu  a  muncit,  cu  trudă  a  agonisit. 
A  urcat  în  freamăt  şi  neodihnă  scara  vieţii  şi  şi-a  împlinit  în  dreptate  lucrul  său.  A 
avut  rostirea  aşezată  şi  vorba  lină  şi  înţeleaptă.  Acum  a  lăsat  grija  lumească 
şi  căile  pămîntului  şi  cu  amurgul  în  trup,  ia  calea  veşniciei  spre  a  se  întîlni  cu 
dumnezeiescul  creator.  Strălucească  asupra  lui  lumina  eternă  a  lui  Hristos,  odih- 
nească-se  cu  drepţii,  urmeze-1  dincolo  rugăciunile,  binecuvîntarea  şi  amintirea 
noastră. 


Preot  loan  Mihu 


Viaţa  bisericească 


DIN  VIAŢA  BISERICEASCA  IN  ARHIEPISCOPIA  SIBIULUI 


Conferinţa  preoţească  administrativă  din  luna  aprilie  1989 
i  în  Arhiepiscopia  Sibiului 

Prima  conferinţă  preoţească  administrativă  din  acest  an  la  protopopiatele 
din  Arhiepiscopia  Sibiului  s-a  desfăşurat  după  cum  urmează: 

In  11  IV  la  protopopiatele  Sibiu  şi  Rupea,  în  13  IV  la  protopopiatele  Mediaş 
şi  Făgăraş,  în  18  IV  la  protopopiatele  Agnita  şi  Braşov,  iar  în  20  aprilie  1989 
la  prot.  Sf.  Gheorghe. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
condusă  de  următorii  delegaţi  chiriarhali:  P.  C.  praf.  Ilie  Moldovan  la  prot.  Sibiu, 
P.  C.  prof.  V.  Mihoc  la  prot.  Rupea,  P.  C.  cons.  M.  Sâmărghiţan  la  prot.  Mediaş, 
P.  C.  prof.  L.  Streza  la  prot.  Făgăraş,  P.  C.  prof.  I.  Mihălţan  la  prot.  Agnita, 
P.  C.  cons.  Gh.  Papuc  la  protopopiatele  Braşov  şi  Sf.  Gheorghe. 

Conferinţa  a  fost  precedată  la  toate  centrele  protopopeşti  mai  sus  arătate 
de  Sf.  Liturghie  a  Darurilor  mai  înainte  sfinţite,  preoţii  participanţi  dînd  răspun¬ 
surile  la  strană,  la  unele  protopopiate  (ex.  prot.  Agnita,  pr.  I.  Jurca  —  Coveş) 
rostindu-se  şi  cîte  o  scurtă  meditaţie.  Fie  înainte,  fie  după  Sf.  Liturghie,  preoţii 
s-au  spovedit  la  duhovnici  mai  dinainte  rînduiţi. 

Trecîndu-se  la  lucrările  propriu-zise,  P.  C.  protopopi  şi  P.  C.  delegaţi  chiriar¬ 
hali,  în  cuvîntările  de  deschidere,  au  subliniat  importanţa  temei,  apreciată  ca 
extrem  de  binevenită,  fiind  intitulată:  „ Tactul  pastoral  şi  ţinuta  clerului  în  rela¬ 
ţiile  cu  credincioşiiu .  Tema  a  fost  tratată  de  către  toţi  preoţii  în  caietele  de  con¬ 
ferinţe. 

In  chip  special,  ea  a  fost  lucrată  şi  susţinută  de  următorii  preoţi,  ca  refe¬ 
renţi  principali  şi  coreferenţi:  Mihu  Ioan  (Guşteriţa)  şi  Creţu  Mircea  (Tâlmaciu) 
—  la  prot.  Sibiu;  Oţetea  Ioan  (Comana  de  Jos)  şi  Mitrea  Petru  (Jibert)  —  la  prot. 
Rupea;  Vladovici  Ioan  (Şeica  Mare)  şi  Urian  Pantelie  (Dumbrăveni  II)  —  la 
prot.  Mediaş;  Dincă  Ioan  (Părău)  —  la  prot.  Făgăraş;  Munteanu  Ioan  (Fofeldea) 
şi  Rus  Ioan  (Ilimbav)  —  la  prot  Agnita;  Prodea  Vasile  (Tohanul  Vechi  I),  Puşcaru 
Iosif  (Tohanul  Vechi  II)  şi  Puchi  Gheorghe  (Bran-Şimon)  —  la  prot.  Braşov; 
Şerban  Maximilian  (Belini)  şi  Enaehe  Nicolae  (Bicfalău)  —  la  prot.  Sf.  Gheorghe. 

Subliniind,  în  partea  introductivă,  că  o  pastoraţie  reală  şi  eficientă  presu¬ 
pune  o  legătură  strînsă  între  preot  şi  credincioşi,  precum  şi  un  tact  pastoral 
corespunzător,  referenţii  principali  şi  coreferenţii  au  reliefat,  în  tratare,  legăturile 
dintre  preot  şi  credincios  pe  plan  religios,  cînd  este  vorba  de  oficierea  sf.  slujbe, 
pe  plan  social,  preotul  şi  familia  sa  trebuind  să  fie  în  relaţii  apropiate  cu  obştea 
în  mijlocul  căreia  trăieşte,  şi  desigur  pe  plan  pastoral,  legături  fără  de  care  este 
de  neconceput  lucrarea  preoţească. 

Referenţii  şi  coreferenţii  s-au  referit  apoi  în  chip  special  la  tactul  pastoral, 
această  artă  de  a  trata  cu  credincioşii,  spre  a-i  zidi  şi  numai  a-i  zidi,  capitol  în 
care  s-a  vorbit  de  iubirea  părintească,  de  blîndeţea,  de  înţelepciunea,  de  răbdarea, 
de  aşezarea  lăuntrică,  de  cunoaşterea  credincioşilor,  cu  bucuriile  şi  durerile  lor,  de 
alte  însuşiri  care  trebuie  să  caracterizeze  pe  un  bun  slujitor  bisericesc. 

S-a  vorbit  de  asemenea  de  tactul  pastoral  aplicat  la  cele  trei  slujiri  ale  preo¬ 
tului:  invăţătorească,  sfinţitoare  şi  conducătoare,  ca  şi  despre  faptul  că  relaţiile  cu 
credincioşii  se  exprimă  şi  prin  ţinuta  exterioară  a  preotului:  purtarea  reverendei, 
veşmintele  preoţeşti  bine  îngrijite  şi  atent  manevrate,  conduita  vestimentară  etc., 
care  dau  un  plus  de  prestigiu  religios-moral  preotului. 

In  cadrul  dezbaterilor  care  au  urmat  s-au  pus  o  seamă  de  întrebări,  la  care 
delegaţii  chiriarhali  au  răspuns,  iar  preoţilor  care  au  luat  cuvîntul,  ca  de  obicei 
în  număr  destul  de  mare  la  fiecare  protopopiat,  tema  le-a  prilejuit  completări, 
aprofundări,  împărtăşiri  de  experienţe  etc.,  folositoare  tuturor.  S-a  pledat,  între 
altele,  pentru  „disciplina  interioară*4  (pr.  C.  Erneanu  —  Dumbrăveni  I,  prot. 
Mediaş);  pentru  cultură  generală,  pentru  lectură  zilnică,  dar  dacă  este  nevoie 
preotul  să  ştie  „să  dea  şi  cu  sapa'*  (pr.  R.  Halmaghi  —  Crihalma,  prot.  Rupea); 
pentru  folosirea  Sf.  Taine  a  Spovedaniei  şi  ca  mijloc  de  pastoraţie  (pr.  I.  Copîn- 
deanu  —  Richiş,  prot.  Mediaş);  pentru  examene  de  conştiinţă  şi  punerea  întregii 
noastre  activităţi  „sub  ochiul  atotvăzător  al  lui  Dumnezeu*4  (pr.  Z.  Moşoiu  — 
Braşov);  pentru  cunoaşterea  zbuciumului  credincioşilor,  pentru  apropierea  de  cre¬ 
dincioşi,  dar  şi  distanţa  care  se  impune  uneori  (pr.  Gh.  Răţulea  —  Bâcel,  prot. 
Sf.  Gheorghe);  pentru  împărtăşirea  din  experienţa  marilor  păstori  de  suflete 
(pr.  V.  Voincag  —  Braşov);  pentru  credibilitate  (pr.  I.  Tâmaş  —  Aita  Medie,  prot. 
Sf.  Gheorghe);  pentru  atitudine  plină  de  dragoste  faţă  de  credincioşi  (pr.  Alex. 
Comşa  —  Cuciulata,  prot.  Rupea),  pentru  fuga  de  arghirofilie  (pr.  V.  Coman  — 
Grid,  prot.  Făgăraş)  etc. 

„Am  căutat  să  fiu  cît  mai  înţeles  în  predicile  mele,  să  explic  credincioşilor 
Sf.  Liturghie  şi  celelalte  slujbe*4  (Arhim.  T.  Părăian  —  M-rea  Brîncoveanu),  subli- 
niindu-se  insă  necesitatea  ca  in  predicile  noastre,  cu  deosebire  la  înmormîntări, 
să  nu  ne  predicăm  pe  noi,  „înţelepciunea  noastră*4,  ci  „învăţătura  Bisericii*4,  atră- 
gîndu-se  atenţia  că  „laicizarea  exterioară  este  semnul  şi  laicizării  interioare44, 
că  un  „suflet  gol*4  n-are  ce  da  credincioşilor  (pr.  V.  Pascu  —  Ticuşul  Vechi,  prot. 
Rupea),  aşadar  „predici  bine  pregătite44  (pr.  I.  Solovăstru  —  Podul  Olt,  prot.  Sf. 
Gheorghe). 

„Nu  poţi  face  preoţie,  în  adevăratul  înţeles  al  cuvîntului,  dacă  nu  eşti  preot 
bun“  (pr.  V.  Urian  —  Bucium,  prot.  Făgăraş),  între  însuşirile  preotului  bun  în- 
scriindu-se  şi  „punctualitatea  la  serviciile  divine*4  (pr.  Gh.  Mitrea  —  Criţ,  prot. 
Rupea),  subliniindu-se  de  asemenea  necesitatea  de  a  ne  ajuta,  de  a  ne  lumina,  de 
a  ne  edifica  unii  pe  alţii  (pr.  Gh.  Olteanu  —  Covasna,  prot.  Sf.  Gheorghe),  precum 
şi  că  trebuie  făcut  totul  „pentru  a  ne  face  cit  mai  folositori  credincioşilor  noştri44 
(pr.  St.  Straja  —  Ruşi,  prot.  Sibiu),  că  „preotul  trebuie  să  fie  preot  oriunde  şi 
oricînd,  spre  a  zidi  şi  nu  spre  a  sminti44  (prot.  Gh.  Opriş  —  Rupea). 

Reliefînd  contextul  în  care  se  desfăşoară  conferinţa  şi  anume  Postul  Sf.  Paşti, 
perioadă  de  specială  activitate  pastorală,  delegaţii  chiriarhali  au  subliniat,  la  în¬ 
cheierea  dezbaterilor,  adîncimea  temei,  izvorîtă  din  adîncimea  fiinţei  omeneşti,  a 
sufletului  omenesc,  ceea  ce  evidenţiază,  iară  şi  iară,  greaua  chemare  a  lucrării 
preoţeşti. 

De  aceea,  un  prim  lucru  pe  care  tema  îl  aduce  în  atenţie  este  acela  de  a  ne 
reaminti  că  sintem  trimişii  Celui  atotputernic,  că  sîntem  ambasadorii  Celui  ce  a 
făcut  şi  susţine  totul,  ai  Celui  despre  care  o  rugăciune  spune  atît  de  potrivit: 
„Cine  este  în  stare  să  grăiască  puterile  Tale  să  facă  auzite  toate  laudele  Tale  sau 
să  spună  toate  minunile  Tale?  Stăpîne  al  tuturor,  Doamne  al  cerului  şi  al  pămîn- 
tului  şi  a  toată  făptura  cea  văzută  şi  cea  nevăzută,  cel  ce  şezi  pe  scaunul  slavei 
şi  priveşti  adîncurile,  cel  ce  eşti  fără  de  început,  nevăzut,  neajuns,  necuprins, 
neschimbat.  Tatăl  Domnului  nostru  Iisus  Hristos,  al  marelui  Dumnezeu  şi  Mîn- 
tuitorului  nostru,  nădejdea  noastră*4.  A  fi  ambasadorul  unei  asemenea  Fiinţe,  al 
unui  asemenea  împărat  este  cu  adevărat  un  lucru  cutremurător,  înfricoşător  chiar. 

Un  asemenea  mandat  nu  poate  fi  tratat  cu  negrijâ,  ceea  ce  spune  de  altfel 
incâ  profetul  Ieremia:  „Blestemat  tot  cel  ce  face  lucrul  Domnului  cu  nebăgare 
de  seamă*4  (Ier.  48,  10),  sau  Isus  Sirah:  „Fiule!  Cînd  vrei  să  te  apropi  şi  să  slu¬ 
jeşti  Domnului,  găteşte-ţi  sufletul  tău  spre  ispită*4,  adică  spre  încercări,  spre  fră- 
mintări,  spre  trudă,  spre  încordare,  spre  tot  felul  de  neprevăzute  (Is.  Sirah  2,  1). 

In  această  ordine  de  idei,  delegaţii  chiriarhali  au  arătat  că  tema  ne  cheamă 
să  ne  îmbogăţim  cît  mai  mult  lăuntric,  bogăţie  care  ne  va  conduce  spre  tactul 

pastoral  şi  ţinuta  corespunzătoare,  pe  care  le  reclamă  raporturile  ziditoare  care 
trebuie  să  caracterizeze  relaţiile  dintre  preot  şi  păstoriţii  săi.  Prea  plinul  inimii 
noastre  —  ceea  ce  presupune  desigur  credinţă  vie  şi  lucrătoare,  rugăciune  perma¬ 
nentă,  particulară  şi  liturgică,  meditaţie,  gînd  dirijat  continuu  spre  lucrurile  lui 
Dumnezeu  —  au  subliniat  delegaţii  —  ne  va  ajuta  să  găsim  soluţiile  cele  mai 
potrivite  în  a  ne  ţine  credincioşii  cît  mai  aproape  de  biserică. 

Un  astfel  de  suflet  preoţesc,  „îmbogăţit  în  Dumnezeu**  (Luca  12,  21),  va  fi 
mereu  în  stare  de  veghe,  ca  păstorul  cel  bun,  asupra  turmei  sale  duhovniceşti,  va 
vibra  la  toate  durerile  şi  bucuriile  ei;  un  astfel  de  suflet  preoţesc  nu-şi  va  dis- 
preţui  credincioşii,  cum  se  mai  întîmplă  uneori,  ci  îi  va  iubi,  va  fi  cu  atenţie 
faţă  de  ei,  îi  va  asculta  cu  răbdare,  îi  va  îndruma  cu  cel  mai  curat  gînd  de  a  le 
fi  de  folos,  se  va  ruga  pentru  ei  şi  cu  ei,  va  fi  punctual,  nu-şi  va  permite  ieşirea 
din  prevederile  canonice  ale  Bisericii,  îşi  va  regiza  permanent  conduita,  nu-şi  va 
da  aere  de  stăpîn  absolut  în  parohie,  ci  va  zice  totdeauna  cu  Mîntuitorul  Iisus 
Hristos:  N-am  venit  ca  să  mi  se  slujească,  ci  ca  să  slujesc. 

Un  astfel  de  suflet  preoţesc,  au  mai  spus  delegaţii  chiriarhali,  va  intra  în 
Sf.  Liturghie  pregătit,  încălzit  sufleteşte  prin  canonul  făcut  acasă,  pe-ndelete, 
sau  în  biserică  în  ajun,şi  cu  conştiinţa  că  slujeşte  „împreună  cu  îngerii";  un  astfel 
de  preot  nu  va  neglija  lectura,  inclusiv  din  domeniul  pastoral;  un  astfel  de  preot 
va  „arde  de  dorul  de  a-i  cîştiga  şi  a-i  apropia  pe  oameni  de  Dumnezeu  şi  de  ei 
înşişi",  cum  se  spune  într-o  carte  recentă  a  unui  Ierarh  de-al  nostru. 

Dezbaterile  temei  conferinţei  din  luna  aprilie  a.c.  ar  putea  fi  sintetizate,  au 
spus  în  partea  finală  a  cuvîntărilor  lor  delegaţii  chiriarhali,  în  ceea  ce  Sf.  Apostol 
Pavel  a  exprimat  prin  cuvintele:  „Tuturor  toate  m-am  făcut,  ca  pe  cîţi  mai  mulţi 
să  dobîndesc". 

Conferinţa  preoţească  din  luna  mai  1989  în  Arhiepiscopia  Sibiului 

Potrivit  hotărîrii  Sf.  Sinod  al  Bisericii  noastre,  în  luna  mai  1989  a  avut  loc 
a  doua  conferinţă  preoţească  din  acest  an,  care  în  Arhiepiscopia  Sibiului  s-a  des¬ 
făşurat  după  cum  urmează: 

în  16  V  la  prot.  Sibiu,  în  18  V  la  protopopiatele  Mediaş  şi  Braşov,  în  23  V 
la  protopopiatele  Agnita  şi  Făgăraş,  în  25  V  la  prot.  Rupea  şi  30  mai  1989  la 
prot.  Sf.  Gheorghe. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
prezidată  de  următorii  delegaţi  chiriarhali: 

P.  C.  arhid.  prof.  I.  Floca  la  protopopiatele  Sibiu  şi  Agnita,  P.  C.  pr.  prof.  V. 
Mihoc  la  protopopiatele  Mediaş  şi  Făgăraş,  P.  C.  pr.  prof.  L.  Streza  la  protopopia-' 
tele  Braşov  şi  Rupea,  P.  C.  pr.  prof.  I.  Moldovan  la  prot.  Sf.  Gheorghe. 

Preoţii  care  au  absentat  motivat  au  fost  îndrumaţi  la  conferinţa  de  la  pro¬ 
topopiatul  vecin,  iar  cei  care  au  absentat  nemotivat  au  fost  sancţionaţi. 

Tema  conferinţei:  „ Respectarea  legiuirilor  noastre  bisericeşti  şi  canonice, 
factor  de  întărire  a  unităţii  de  doctrină,  de  cult  şi  de  organizare  a  Bisericii  Orto¬ 
doxe  Române  (la  40  de  ani  de  la  apariţia  Statutului  ei)“  a  fost  lucrată  de  toţi 
preoţii  din  Arhiepiscopie,  în  caietele  de  conferinţe,  iar  în  chip  special  ca  refe¬ 
renţi  principali  şi  coreferenţi  de  următorii  C.  preoţi:  Moisiu  Liviu  (Sibiu-Inferior) 
—  la  prot.  Sibiu;  Puşcariu  Iosif  (Bran-Predeal),  Puşcariu  Lucian  (Bran-Peştera)  şi 
Plămădeală  Nicolae  (Predeal  I)  —  la  prot.  Braşov;  Cărăbaş  Dumitru  (Mediaş-Cate- 
drală  II)  —  la  prot.  Mediaş;  Scutea  Ioan  (Retiş)  şi  Mărginean  Nicolae  (Iacobeni)  — 
la  prot.  Agnita;  Popica  Ştefan  (Sîmbăta  de  Sus),  Fogoroş  Laurean  (Drăguş)  şi 
Măcriş  Aurel  (Seliştat)  —  la  prot.  Făgăraş;  Ciocîrlan  Mihai  (Măieruş)  şi  Ignat 
Florin  (Grînari)  —  la  prot.  Rupea;  Banciu  Gheorghe  (Barcani  II)  şi  Nedelea  Ioan 
(Ozun)  —  la  prot.  Sf.  Gheorghe. 

Respectîndu-se  schiţa  de  plan  oficială,  trimisă  în  timp  util  de  fiecare  centru 
protopopesc  la  parohiile  din  subordine,  referenţii  principali  şi  coreferenţii  au  subli¬ 
niat,  în  partea  introductivă,  între  altele,  că  actualele  legiuiri  bisericeşti  ale  Bise¬ 
ricii  noastre  se  încadrează  nu  numai  în  spiritul  legilor  Statului,  ci  şi  în  cea  mai 
autentică  tradiţie  a  Bisericii  Ortodoxe. 

In  tratare,  referenţii  principali  şi  coreferenţii  au  făcut  referiri  la  contextul 
social-politic  (Constituţia  din  1948,  Legea  pentru  regimul  general  al  Cultelor),  dt 
şi  la  realităţile  bisericeşti,  care  au  dus  la  înnoirea  legislaţiei  bisericeşti,  scoţîndu-se 
totodată  în  lumină  modul  cum  aceste  înnoiri  se  oglindesc  în  legislaţia  actuală  a 
Bisericii  Ortodoxe  Române.  Referiri  s-au  făcut  de  asemenea  la  modul  cum  se 

reflectă  în  legislaţia  actuală  a  Bisericii  noastre,  viaţa  bisericească  şi  socială  din  a 
doua  jumătate  a  veacului  nostru,  ca  de  pildă:  Grija  pentru  păstrarea  unităţii 

doctrinare,  de  cult  şi  canonică  internă  şi  cu  Ortodoxia  universală,  reflectată  în 
Statutul  B.O.R.  şi  Regulamentul  pentru  determinarea  atribuţiilor  patriarhului  şi 
pentru  funcţionarea  organelor  centrale  deliberative,  administrative  şi  -  executive 
din  Patriarhia  Română;  grija  pentru  desfăşurarea  firească,  sub  toate  aspectele,  a 
vieţii  bisericeşti  in  parohii,  reflectată  în  Regulamentul  pentru  alegerea,  funcţio¬ 

narea  şi  dizolvarea  organelor  deliberative  şi  executive  şi  în  Regulamentul  pentru 
organizanrea  şi  funcţionarea  cimitirelor  parohiale;  grija  pentru  respectarea  rîn- 
duielilor  canonice,  disciplinare  de  către  clerul  şi  credincioşii  Bisericii  noastre, 

reflectată  în  Regulamentul  de  procedură  al  instanţelor  disciplinare  şi  de  judecată 
ale  B.O.R.;  grija  pentru  invăţămintul  teologic,  pentru  administrarea  corectă  a  bu¬ 
nurilor  bisericeşti  etc.,  reflectate  fiecare  în  cîte  un  Regulament  corespunzător. 

Referatele  principale  şi  coreferatele  au  subliniat  apoi  necesitatea  cunoaşterii 
de  către  preoţi  şi  credincioşi  a  acestei  legislaţii  bisericeşti,  ca  şi  a  legislaţiei  de 
stat  de  altfel,  şi  desigur  respectarea  lor,  ca  şi  efectele  pozitive,  pentru  viaţa  bise¬ 
ricească  şi  cetăţenească,  a  acestei  cunoaşteri  şi  respectări,  cu  specificarea  concreta 
a  unor  asemenea  efecte. 

La  discuţiile  care  au  urmat  şi  care  au  antrenat  pe  mulţi  preoţi  la  fiecare 
centru  protopopesc,  s-au  pus  multe  întrebări  pe  marginea  unor  aspecte  concrete 
din  parohii,  legate  de  tema  tratată,  întrebări  la  care  delegaţii  chiriarhali  au  dat 
răspunsurile  cuvenite,  s-au  exprimat  aprecieri  referitoare  la  legislaţia  actuală  a 
Bisericii  noastre,  s-a  omagiat  personalitatea  patriarhului  Justinian,  care  a  iniţiat 
această  legislaţie,  ca  şi  a  specialiştilor  de  acum  patru  decenii,  care  au  lucrat  la 
ea  etc. 

Pe  lingă  lămuririle  date  la  întrebările  care  s-au  ridicat  în  cursul  dezbaterilor, 
delegaţii  chiriarhali,  în  cuvîntârile  de  încheiere  a  lucrărilor  conferinţei  preoţeşti 
din  luna  mai  a.c.,  au  subliniat  din  nou  importanţa  temei,  legislaţia  insemnînd 
ordine  şi  disciplină  fără  de  care  nici  o  obşte  omenească  nu-şi  poate  desfăşura 
activitatea. 

Aşa  se  face  că  încă  Sf.  Apostoli  au  stabilit  unele  canoane,  vorbindu-se  apoi 
de  hotărîrile  Sinoadelor  ecumenice,  ca  şi  de  Pravilele  româneşti,  în  partea  a  doua 
a  cuvîntărilor  insistîndu-se  asupra  Constituţiilor  Ţării  noastre  din  1948,  1952  şi 
1965,  în  care  sînt  prevăzute  şi  libertatea  de  conştiinţă,  principiul  egalităţii  cultelor 
şi  autonomiei  lor,  asupra  Legii  cultelor,  spaţii  largi  acordîndu-se  apoi  Statutului 
Bisericii  Ortodoxe  Române  şi  celor  14  Regulamente  care  formează  legiuirile  actuale 
ale  Bisericii  noastre,  a  căror  cunoaştere  şi  aplicare  reprezintă  o  necesitate  de  fie¬ 
care  zi  pentru  fiecare  fiu  al  Bisericii  noastre,  cleric  sau  credincios,  acest  lucru 
contribuind  cu  adevărat  nu  numai  la  buna  desfăşurare  a  vieţii  noastre  religioase, 
ci  şi  la  întărirea  unităţii  noastre  de  învăţătură  şi  de  vieţuire  creştinească  şi  cetă¬ 
ţenească. 

Astfel  înţeleasă,  s-a  apreciat  ca  bine  venită  şi  tema  conferinţei  preoţeşti  din 
luna  mai  1989. 


Izvorul  Tămăduirii  la  Mănăstirea  Brîncoveanu 

Izvorul  Tămăduirii,  vineri  după  Sf.  Paşti,  este,  după  cum  se  ştie,  al  doilea 
hram  al  Mănăstirii  Brîncoveanu  de  la  Sîmbâta  de  Sus.  jud.  Braşov,  hram  care 
şi  in  acest  an  s-a  serbat  după  rinduielile  noastre  bisericeşti  din  vechime. 

Astfel,  in  ajun,  joi  seara,  în  biserica  mănăstirii  s-a  sâvîrşit  slujba  vecerniei, 
ia  sfîrşitul  căreia  P.  Cuv.  arhim.  T.  Pdrăian  a  rostit  un  ziditor  cuvînt  de  învăţătură. 

Tot  la  vremea  vecerniei  a  sosit  la  sf.  mănăstire  şi  I.  P.  S.  Mitropolit  Antonie 
al  Ardealului,  însoţit  fiind  de  la  Sibiu  de  P.  C.  arhid.  prof.  C.  Voicu,  rectorul 

Institutului  Teologic  Universitar  din  Sibiu,  P.  Cuv.  arhim.  D.  Dan,  vicar  ad-tiv, 
P.  C.  cons.  Gh.  Papuc,  P.  C.  insp.  ep.  R.  Bar  şi  P.  C.  secretar  ep.  I.  Galea. 

A  doua  zi  de  dimineaţă,  la  altarul  din  pădure  s-a  săvîrşit  slujba  utreniei, 
după  care  a  avut  loc  tunderea  în  monahism  a  doctorandului  în  Teologie  Dumitru 
Bâlţat  de  către  l.P.  S.  Mitropolit  Antonie,  primind,  acum  la  a  doua  sa  naştere, 
numele  de  Visarion  monahul. 

Despre  semnificaţia  acestui  act,  despre  înalta  şi  plina  de  răspundere  stare 
de  monah  şi  despre  rolul  monahismului  în  viaţa  Bisericii  şi  a  obştei  omeneşti  în 
general  a  vorbit  P.  Cuv.  arhim.  Casian  Crăciun  din  cadrul  serviciului  de  inspecţie 
al  Sf.  Patriarhii. 

A  urmat  apoi  Sf.  Liturghie  arhierească,  răspunsurile  fiind  date  de  obştea  cea 
mare  a  credincioşilor  veniţi  de  pe  toate  meleagurile  Transilvaniei,  de  studenţii 
an.  IV  de  la  Institutul  Teologic  Universitar  din  Sibiu,  conduşi  de  P.  C.  prof. 
I.  Floca  şi  elevii  an.  V  de  la  Seminarul  teologic  din  Buzău,  conduşi  de  P.  C.  direc¬ 
tor  Cristişor  Manea,  veniţi  să  vadă  aşezămintul  brîncovenesc  de  la  Sîmbăta  de 
Sus,  îmbrăcat  acum  în  haină  nouă,  pe  măsura  credinţei  şi  dragostei  de  neam  a 
voievodului  martir  Constantin  Brîncoveanu. 

La  momentul  cuvenit,  ierodiaconul  Clement  Pop,  din  obştea  Mănăstirii  Brîn¬ 
coveanu,  a  fost  hirotonit  întru  preot. 

La  priceasnă,  P.  Cuv.  arhim.  T.  Părăian  a  rostit  predica  zilei,  insistînd  asupra 
semnificaţiei  praznicului  şi  asupra  preacinstirii  Maicii  Domnului. 

Un  cuvînt  de  salut,  de  bun  venit  I.  P.  S.  Sale  pe  plaiurile  Făgăraşului,  a  rostit 
apoi  P.  C.  prot.  R.  Zaharie,  care  s-a  referit  şi  la  lucrările  de  înnoire  care  se  exe¬ 
cută  la  mănăstirea  brîncovenească. 

Un  bogat  şi  ziditor  cuvînt  de  învăţătură  a  rostit  apoi  î.  P.  S.  Mitropolit 
Antonie,  care,  între  altele,  a  arătat  că  sărbătoarea  de  astăzi  ne  duce  cu  gîndul  la 
„cel  ce  este  izvorul  tuturor  darurilor,  tuturor  tămăduirilor:  Iisus  Hristos-Domnul 
nostru.  El  este  izvorul  tămăduirii  noastre  de  neştiinţă;  El  ne  ajută  să  ştim  că  în 
noi,  în  lumea  aceasta  frumoasă  care  ne  înconjoară  se  face  vădită  prezenţa  lui 
Dumnezeu,  ca  Tată  al  nostru  al  tuturor44. 

De  aceea,  a  subliniat  î.  P.  S.  Sa,  esenţa  învăţăturii  Mântuitorului  Iisus  Hristos 
este  cuprinsă  în  porunca  Sa:  să  vă  iubiţi  unul  pe  altul,  ca  unii  ce  sînteţi  fraţi 
intreolaltă,  că  semnul  urmării  Sale  de  către  noi  este  vădit  prin  dragostea  noastră 
unii  faţă  de  alţii,  ceea  ce  a  arătat  şi  Sf.  Apostol  Ioan  în  predica  bătrîneţelor  sale: 
Fiilor,  copiii  mei,  să  vă  iubiţi  unul  pe  altul. 

Prin  Iisus  Hristos,  prin  descoperirea  Sa,  un  prim  lucru  care  ni  se  revelează 
este  acela  că  Dumnezeu  veghează  asupra  noastră,  că  are  grijă  de  noi. 

Un  al  doilea  lucru,  a  relevat  I.  P.  S.  Sa,  este  acela  că  Iisus-Domnul  nostru 
este  şi  izvorul  tămăduirii  noastre  de  boale,  de  neputinţe,  fapt  dovedit  şi  prin  întîl- 
nirile  Sale  cu  oamenii  aflaţi  în  diverse  suferinţe,  pe  care  le-a  vindecat,  îndrumând 
pe  cei  vindecaţi  să  nu  mai  greşească,  de  unde  rezultă  că  multe  suferinţe  sînt  con¬ 
secinţa  păcatelor  noastre.  Dumnezeu  ne  cere  meTeu  să  nu  mai  păcătuim,  să  ne 
îndreptăm.  Dacă  sîntem  deci  în  stare  de  păcat  să  fim  mereu  şi  în  stare  de  pocăinţă. 

Iisus-Domnul  nostru,  a  subliniat  de  asemenea  I.  P.  S.  Mitropolit  Antonie,  este, 
prin  urmare,  şi  izvorul  tămăduirii  noastre  de  păcat,  acest  lucru  fiind  unul  dintre 
marile  descoperiri  ale  creştinismului,  că  ne  putem  scăpa  de  păcat,  de  trecutul 
nostru  rău,  putînd  deveni  oameni  noi. 

„Să  ne  rugăm,  aşadar,  ca  din  izvorul  acesta  întreit  să  ne  împărtăşim  fiecare 
dintre  noi“. 

î.  P.  S.  Sa  a  adus  apoi  în  atenţie  cîteva  date  legate  de  Mănăstirea  Brinco- 
veanu,  reînnoirile  care  se  fac  aici  reprezentând  şi  un  act  de  cinstire  a  memoriei 
marelui  voievod,  din  partea  generaţiei  noastre,  acum  la  împlinirea,  în  acest  an,  a 
275  ani  de  la  moartea  lui  mucenicească. 

Dar  astăzi,  a  spus  I.  P.  S.  Sa,  am  săvîrşit  şi  două  întineriri  duhovniceşti  aici 
la  Mănăstirea  Brîncoveanu:  Hirotonirea  unui  preot  şi  tunderea  în  monahism  a 
unui  tînăr,  care  a  primit  numele  de  Visarion,  ceea  ce  aminteşte  de  primul  stareţ 
al  ctitoriei  brîncoveneşti  de  sub  sprinceana  Munţilor  Făgăraş,  dar  şi  de  un  mare 
luptător  pentru  Ortodoxia  românească,  călugărul  Visarion  Sarai,  pe  care  îl  pomenim 
la  sfîrşitul  fiecărei  Sf.  Liturghii.  Numele  de  Visarion  deci  este  un  simbol  al  rezis¬ 
tenţei  noastre  ortodoxe  şi  româneşti  aici  în  Transilvania. 

înalt  Prea  Sfinţia  Sa  face  tînărului  monah  Visarion  Bălţat,  ca  şi  tuturor  cre¬ 
dincioşilor  urarea  de  a  fi  asemenea  Sf.  Visarion  de  altă  dată,  mărturisitori,  apă¬ 
rători  ai  credinţei  noastre  străbune,  exprimînd  totodată  îndemnul  către  toţi  cre¬ 
dincioşii  de  a  se  strădui  să  facă  numai  binele;  să  facem  totul  cu  convingerea  că 
Dumnezeu  ne  vede,  ne  ştie,  ne  ajută,  şi  în  acest  fel  va  fi  cu  folos  şi  venirea  aici 
la  Mănăstirea  Brîncoveanu. 

In  continuare  s-a  săvîrşit  sfinţirea  apei,  precum  şi  Taina  Sf.  Maslu. 

La  agapa  care  a  urmat  a  vorbit  P.  C.  pr.  M.  Creţu  din  Tălmaciu,  prot.  Sibiu, 
parohia  de  baştină  a  tînărului  monah  Visarion,  care  a  dat  mărturie  despre  dra¬ 
gostea  de  Biserică  a  acestuia,  şi  P.  Cuv.  arhim.  Casian  Crăciun,  care  a  omagiat  pe 
Arhipăstorul  nostru  în  numele  elevilor  seminarişti  de  la  Buzău,  cărora  le-a  fost 
profesor  şi  diriginte  în  primii  lor  ani,  evocînd  totodată  aspecte  grăitoare  ale  legă¬ 
turilor  Transilvaniei  cu  Ţara  Româneasca,  precum  şi  unele  din  realizările  I.  P.  S. 
Sale  pe  cînd  a  fost  Episcop  la  Buzău. 

O  bogată  cuvintare  a  rostit  apoi  I.  P.  S.  Mitropolit  Antonie,  în  care  a 
subliniat  legătura  credincioşilor  noştri  cu  Biserica  lor  străbună,  ceea  ce  s-a  văzut 
şi  la  praznicul  de  astăzi,  zăbovind  totodată  asupra  unor  pagini  de  început  ale 
încreştinării  noastre,  asupra  a  ceea  ce  înseamnă  a  fi  monah,  între  altele,  a  avea 
mereu  o  conştiinţă  trează,  cît  şi  asupra  rolului  monahismului  în  viaţa  Bisericii 
şi  poporului  nostru,  ei,  monahii,  fiind  între  altele  şi  primii  ctitori  de  limbă  şi 
cultură  românească. 

Sfinţirea  bisericii  Sf.  Antonie  din  Sibiu  —  Hipodrom 

Prin  purtarea  de  grijă  a  I.  P.  S.  Mitropolit  Antonie  al  Ardealului  s-au  împlinit 
vechile  dorinţe  ale  bunilor  credincioşi  şi  preoţilor  noştri  din  cartierul  Sibiu-Hipo- 
drom  de  a  avea  o  biserică  a  lor. 

Această  dorinţă  a  fost  împlinită  prin  cumpărarea,  în  1988,  a  unei  case,  costul 
ei  fiind  acoperit  prin  donaţii  de  la  parohiile  Sibiu-Hipodrom  I — III;  Sibiu-Trei 
Stejari  I — II;  Sibiu-Cibin  I — II;  Sibiu-Iosefin  I — IJ ;  Sibiu-Lazaret  I — III;  Sibiu- 
Inferior  I — III;  Sibiu-Calea  Poplăcii,  precum  şi  prin  donaţii  din  partea  credin¬ 
cioşilor. 

Prin  grija  C.  preoţi:  I.  Sârbu,  V.  Boeriu  şi  F.  Costea  la  casa  arătată  s-au 
făcut  modificările  cuvenite  pentru  a  deveni  un  lăcaş  de  închinăciune  de  care  era 
atîta  nevoie  pentru  marele  număr  de  credincioşi  din  cartierul  arătat. 

Astfel  amenajat,  acest  lăcaş  a  fost  sfinţit  Duminică,  7  mai  1989,  de  către 
I.  P.  S.  Mitropolit  Antonie  al  Ardealului,  înconjurat  de  un  sobor  de  preoţi  şi  dia¬ 
coni,  între  care  P.  C.  rector  C.  Voicu,  P.  Cuv.  arhim.  D.  Dan,  vicar  ad-tiv,  P.  C. 
consilieri  Gh.  Papuc  şi  C.  Mitea,  P.  C.  irtsp.  ep.  R.  Bar  ş.a. 

Răspunsurile  au  fost  date  de  obştea  credincioşilor  prezenţi  în  număr  mare  şi 
corul  mixt  al  bisericii  Sf.  Arhangheli  din  Sibiu-Trei  Stejari,  condus  de  dl.  I. 
Vizeteu. 

După  slujba  de  sfinţire  a  bisericii  a  urmat  Sf.  Liturghie  arhierească,  oficiată 
in  curtea  bisericii. 

La  sfîrştul  Sf.  Liturghii  au  vorbit: 

P.  C.  prot.  Dunilă  Luca  (Sibiu),  care,  plecînd  de  la  cuvintele  Psalmistului: 
.Aceasta  este  ziua  pe  care  a  făcut-o  Domnul,  să  ne  bucurăm  şi  să  ne  veselim 
intrinsa4*,  a  subliniat  importanţa  evenimentului,  reliefînd  bucuria  preoţilor  şi  cre¬ 
dincioşilor  din  cartierul  Hipodrom,  care  şi-au  dorit  atît  de  mult  un  lăcaş  al  lor  de 
rugăciune,  arătând  totodată  locul  şi  rostul  bisericii  în  viaţa  credincioşilor. 

In  încheiere,  P.  C.  Sa  îndeamnă  preoţii  slujitori  de  la  această  biserică  şi  pe 
credincioşi  să  răspundă  cu  dragostea  şi  ascultarea  lor  faţă  de  Ierarh,  pentru  ceea 
ce  a  făcut  pentru  ei,  cu  dragostea  şi  ascultarea  lor  faţă  de  poruncile  bisericii  care 
s-a  sfinţit  şi  care  îi  va  chema  acum  la  slujbele  sale. 

C.  pr.  /.  Sărbu  (Sibiu-Hipodrom  III),  care,  plecînd  de  la  o  stihiră  a  lăudă- 
rilor  gl.  1,  inspirată  din  Psalmii  lui  David,  a  reliefat  faptul  că  dintotdeauna  oa¬ 
menii  au  simţit  nevoia  să  se  închine  lui  Dumnezeu  într-un  anumit  loc,  realitate 
pe  care  Moise,  prin  poruncă  de  la  Dumnezeu  (Ieşire  25),  a  concretizat-o  cînd  a 
făcut  cortul  sfint.  Tot  din  poruncă  de  Sus,  regele  Solomon  a  zidit  templul  din 

Ierusalim,  cînd,  rugîndu-se,  a  spus  şi  aceste  mereu  valabile  cuvinte:  „Să  fie  ochii 
tăi,  Doamne,  ziua  şi  noaptea,  la  acest  loc  pentru  care  tu  ai  zis:  Numele  meu  va  fi 
acolo**  (III  Regi  8). 

In  continuare,  vorbitorul  a  arătat  că  cele  prevăzute  în  Vechiul  Testament, 
în  Noul  Testament  au  primit  un  suport  mai  puternic,  prin  practica  Sf.  Apostoli 
privitoare  la  „frîngerea  plinii**  —  Sf.  împărtăşanie  —  nucleul  Sf.  Liturghii  de 
astăzi,  care  se  făcea  în  locuri  anume,  C.  Sa  vorbind  apoi  de  lăcaşurile  de  cult 
creştine  din  primele  veacuri  ale  Bisericii  şi  în  continuare,  credincioşii  ridicîndu-şi 
astfel  de  construcţii  plnă  astăzi,  unele  de  mare  valoare  artistică  şi  arhitectonică. 

C.  pr.  I.  Sârbu  a  arătat  apoi  motivul  pentru  care  la  lăcaşul  de  închinăciune 

care  s-a  sfinţit  s-a  dat  hramul  Sf.  Antonie  cel  Mare,  desigur  pentru  lumina  pe 
care  acest  sfînt  a  aruncat-o  în  viaţa  Bisericii,  dar  şi  ca  un  omagiu  adus  I.  P.  S. 
Mitropolit  Antonie,  „prin  a  cărui  grijă  şi  oblăduire  s-a  ajuns  la  această  biserică*'. 

C.  Sa  a  mulţumit  apoi  bunului  Dumnezeu,  celui  în  Treime  mărit,  pentru  toată 
purtarea  Sa  de  grijă. 

A  mulţumit  de  asemenea  I.  P.  S.  Mitropolit  Antonie  şi  autorităţilor  de  stat 
pentru  sprijinul  acordat,  mulţumiri  adresînd  totodată  soborului  slujitor  şi  bunilor 
credincioşi  din  cartierul  Hipodrom  pentru  ataşamentul  lor  faţă  de  Biserica  stră¬ 
bună. 

Cuvînt  de  învăţătură  a  rostit  apoi  I.  P.  S.  Mitropolit  Antonie,  care  după  ce 

a  menţionat  că  cunoştea  de  mult  dorinţa  credincioşilor  de  a  avea  o  biserică  şi 

după  ce  i-a  felicitat  pe  ei  şi  pe  preoţii  slujitori,  pentru  ceea  ce  au  realizat,  a 
zăbovit  asupra  vieţii  Sf.  Antonie  cel  Mare,  care  a  trăit  în  a  doua  jumătate  a 
sec.  3  şi  prima  jumătate  a  sec.  4,  vieţuind  în  pustia  de  Ungă  Marea  Roşie. 

Referindu-se  la  supranumele  de  „cel  Mare**,  I.  P.  S.  Sa  a  arătat  că  Sf.  Anto¬ 
nie  a  fost  un  om  al  echilibrului,  un  mare  înţelegător  al  firii  omeneşti,  un  înainte 
văzător  cu  duhul,  un  om  atent  la  toate,  un  om  al  bunelor  maniere,  un  mare  apă¬ 
rător  al  dreptei  credinţe,  fiind  consultat  nu  numai  de  oficialităţi  bisericeşti,  ca  de 
pildă  Sf.  Atanasie  cel  Mare,  sau  Sf.  Casian  Romanul  de  pe  meleagurile  noastre, 
ci  şi  de  reprezentanţi  ai  puterii  civile. 

In  continuare  au  fost  relatate  cîteva  întîmplări  din  viaţa  Sf.  Antonie  cel 
Mare,  între  care  şi  consfătuirea  care  a  avut  loc  în  pustie  pe  tema:  Care  virtute 
este  mai  rnare?  —  cu  care  prilej  s-a  vorbit  şi  despre  smerenie,  şi  despre  miloste¬ 
nie,  şi  despre  rugăciune  şi  alte  virtuţi  ca  fiind  mari,  dar,  după  părerea  Sf.  Anto¬ 
nie,  cea  mai  mare  virtute  fiind  dreapta  socoteală,  capacitatea  de  a  folosi  totul  cu 
discernământ. 

De  aceea,  a  subliniat  I.P..S.  Sa,  Sf.  Antonie  cel  Mare  a  chemat  pe  oameni  la 
dreaptă  judecată,  la  raţionalitate,  la  străduinţa  de  a  deosebi  binele  de  rău,  judecind 
pe  „cei  mărunţi  la  cuget**,  pe  cei  grosolani  şi  condamnînd  gîlcevile,  egoismul  etc. 

Sf.  Antonie  recomanda  de  asemenea  să  ne  împodobim  viaţa  cu  virtutea  şi 
cu  învăţătura,  răul  venind  adesea  şi  din  ignoranţă,  din  neştiinţă.  In  atenţie  s-au 
adus  de  asemenea  şi  alte  învăţături  ale  sale,  ca  de  exemplu:  Cel  ce  se  învaţă  pe 
sine,  poate  să-i  îmblânzească  şi  pe  alţii;  cel  ce  învaţă  pe  alţii  cele  ale  credinţei 
făcător  de  om  se  cheamă;  om  este  acela  care  se  lasă  să  fie  îndreptat;  om  este  şi 
acela  care  fuge  de  înalta  părere  despre  sine,  păstrîndu-se  în  smerenie;  calea  cu¬ 
noaşterii  lui  Dumnezeu  este  bunătatea  ş.amxi. 

In  continuare,  I.  P.  S.  Mitropolit  Antonie  a  adus  în  atenţie  cîteva  aspecte  din 
viaţa  Sf.  Apostol  Toma,  căruia  îi  este  închinată  Duminica  a  doua  după  Paşti,  în 
partea  finală  a  cuvîntârii  îndemnînd  credincioşi  la  bunătate,  la  dragoste,  la  minte 
luminată,  după  pilda  Sf.  Antonie  cel  Mare,  la  mulţumire  lui  Dumnezeu  pentru 
toate  binefacerile  ştiute  şi  neştiute  pe  care  le  revarsă  asupra  noastră. 

La  agapa  care  a  urmat,  a  luat  cuvîntul  C.  pr.  I.  Sârbu,  iar  în  încheiere  a 
vorbit  I.  P.  S.  Mitropolit  Antonie,  care,  între  altele,  a  făcut  urarea  ca  începutul 
care  s-a  făcut  să  fie  cît  mai  bogat  în  roade  duhovniceşti,  de  zidire  creştinească 
şi  patriotică  a  credincioşilor  care  vor  trece  pragul  lăcaşului  care  s-a  sfinţit. 

Gh.  P. 

DIN  VIAŢA  BISERICEASCA  I N  ARHIEPISCOPIA  CLUJULUI 

—  Sfinţiri,  resfinţiri  de  biserici  şi  Liturghii  arhiereşti  — 

Resfinţirea  bisericii  din  filia  Bociu,  parohia  Buteni,  prot.  Huedin,  jud.  Cluj 

In  ziua  de  1  Mai  1989,  a  doua  zi  de  Paşti,  Prea  Sfinţitul  Episcop-vicar  Iusti- 
nian  Maramureşanul,  însoţit  de  la  Centrul  eparhial  Cluj  de  P.  C.  Sa  Octavian  Picu 
—  consilier  administrativ  şi  diaconul  Iustin  Oprişan,  a  resfinţit  biserica  filială  din 
Bociu,  parohia  Buteni,  unde  păstoreşte  cu  aleasă  rîvnă  tînărul  preot  Boc  Teodor. 

După  slujba  resfinţirii  a  urmat  Sfînta  Liturghie  arhierească.  P.  C.  Sa  Păr. 
Nicolae  Petru,  protopopul  Huedinului,  a  rostit  un  cuvînt  de  bun  venit  P.  S.  Sale 
Episcop-vicar,  Iustinian  în  filia  Bociu,  după  care  P.  S.  Sa  Iustinian  a  mulţumit 
călduros  pentru  primirea  care  i  s-a  făcut  de  către  preotul  paroh  şi  bunii  credin¬ 
cioşi  de  aici.  In  cuvîntul  său  de  învăţătură  P.  S.  Sa  Iustinian  a  dezvoltat  tema: 
„Iisus  Hristos  înviat  este  chezăşia  învierii  noastre**. 

Pentru  frumoasele  realizări  pe  plan  pastoral  şi  edilitar-gospodăresc  P.  S.  Sa 
Iustinian  a  hirotesit  întru  „iconom“,  cu  dreptul  de  a  purta  brîu  roşu  pe  vrednicul 
preot  paroh  Boc  Teodor. 

Pentru  praznicul  duhovnicesc  prilejuit  de  prezenţa  ierarhului  în  mijlocul 
credincioşilor  din  filia  Bociu,  a  mulţumit  călduros  preotul  local,  asigurîndu-1  pe 
Prea  Sfinţitul  Iustinian  că  distincţia  de  care  s-a  învrednicit  va  fi  un  imbold  în 
activitatea  pastorală  viitoare. 

Sărbătoarea  „Izvorul  Tămăduirii "  la  Mănăstirea  Rohia,  jud.  Maramureş 

Ca  de  obicei,  şi  în  acest  an  Mănăstirea  Rohia  a  trăit  momente  de  înălţare 
duhovnicească  de  praznicul  „Izvorul  Tămăduirii'*  prin  prezenţa  Prea  Sfinţitului 
Episcop-vicar  Iustinian  Maramureşanul. 

Sfînta  Liturghie  arhierească  s-a  sâvîrşit  în  altarul  de  vară,  Prea  Sfinţitul 
Iustinian  fiind  însoţit  de  la  Centrul  eparhial  de  P.  C.  Sa  Pr.  Octavian  Picu  — 
consilier  administrativ  şi  diaconul  Iustin  Oprişan,  înconjurat  de  un  numeros  sobor 
de  preoţi  în  frunte  cu  P.  C.  Sa  Pr.  Ciceu  Ioan,  protopopul  Lăpuşului,  în  prezenţa 
unui  mare  număr  de  credincioşi. 

Prea  Sfinţia  Sa  şi  ceilalţi  vorbitori  atit  la  slujba  vecerniei,  cît  şi  în  ziua 
praznicului  în  cadrul  Sf.  Liturghii  au  rostit  cuvîntări  care  au  pus  în  lumină  im¬ 
portanţa  harică  a  acestui  praznic  în  viaţa  credincioşilor  noştri. 

In  cadrul  Sf.  Liturghii  arhiereşti,  Prea  Sfinţitul  Iustinian  a  hirotonit  întru 
preot  onorific  pe  seama  Mănăstirii  Rohia  pe  monahul  Gheorghe  Paisie. 

Cu  acest  prilej  mulţi  credincioşi  s-au  spovedit  şi  împărtăşit  cu  Sf.  Taine. 

Sfinţirea  bisericii  cu  hramul  „Sfinţii  Arhangheli  Mihail  şi  Gavriiln  din  parohia 

Ocniţa ,  corn.  Teaca ,  prot.  Bistriţa,  jud.  Bistriţa-Nâsăud 

Localitatea  Ocniţa  este  aşezată  în  partea  de  Nord-Est  a  Podişului  Transil¬ 
vaniei,  în  zona  de  trecere  de  la  deal  la  cîmpie. 

Vechimea  acestei  aşezări  este  atestată  de  cărţile  de  dări  cu  datoriile  care 
trebuiau  să  le  plătească  locuitorii  de  aici  familiei  grofului  Teleki,  încă  din 
anul  1330. 

Primele  informaţii  istorice  care  atestă  existenţa  parohiei  Ocniţa  sînt  din  anul 
1399,  iar  în  anul  1742  se  aminteşte  de  existenţa  unei  biserici  aici  şi  a  unei  case 
parohiale.  Din  anul  1870  funcţionează  aici  ca  preot  Simion  Augur,  sub  a  cărui 
purtare  de  grijă  se  pun  bazele  şi  se  termină  lucrările  bisericii  de  la  Ocniţa.  In 
decursul  timpului  se  cunosc  mai  mulţi  preoţi  care  au  păstorit  aici.  Lucrări  mai 
importante  s-au  efectuat  la  biserică  în  vremea  păstoririi  preotului  Augustin  Pop, 
în  anul  1950. 

In  perioada  anilor  1983 — 1988,  din  contribuţia  şi  jertfelnicia  bunilor  credin¬ 
cioşi  din  Ocniţa,  sub  îndrumarea  vrednicului  preot  Drăgan  Vasile,  biserica  pa¬ 
rohială  a  fost  renovată  capital  exterior,  iar  în  interior  a  fost  împodobită  cu  pic¬ 
tură  tradiţională  bisericească  şi  cu  un  iconostas  şi  mobilier  sculptat. 

Astfel,  de  Duminica  Tomii,  în  ziua  de  7  mai  1989,  Prea  Sfinţitul  Episcop- 
vicar  Iustinian  Chlra  Maramureşanul,  însoţit  de  la  Centrul  eparhial  de  către  P.C. 

Sa  Pâr.  Nicolae  Buda  —  secretar  eparhial  şi  de  către  diaconii  Iustin  Oprişan  şi 
Mihai  Meseşan,  înconjurat  de  un  frumos  sobor  de  preoţi  în  frunte  cu  P.  S.  Sa 
Păr.  Simion  Creţa  —  protopopul  Bistriţei,  a  săvîrşit  slujba  tîrnosirii  bisericii  din 
Ocniţa,  în  prezenţa  unui  mare  număr  de  credincioşi  din  parohie  şi  din  în\preju- 
rimi. 

După  săvîrşirea  Sf.  Liturghii  arhiereşti,  P.  C.  Sa  Păr.  secretar  eparhial  Nicolae 
Buda  în  scurtul  său  cuvînt  a  dat  citire  actului  chiriarhal  prin  care  preotul  pen¬ 
sionar  Pop  Augustin,  care  a  slujit  cu  multă  dăruire  şi  vrednicie  aici  vreme  de 
43  de  ani,  a  fost  distins  cu  distincţia  onorifică  bisericească  de  „iconom  stavrofor44, 

cu  dreptul  de  a  purta  cruce,  precum  şi  actul  chiriarhal  prin  care  vrednicul  şi 

actualul  preot  paroh  Drăgan  Vasile  a  fost  distins  cu  rangul  bisericesc  de  „iconom44, 
cu  dreptul  de  a  purta  brîu  roşu.  A  urmat  apoi  hrotesirea  celor  doi  preoţi  distinşi, 
săvîrşită  după  rînduială,  constituind  clipe  emoţionante  atît  pentru  preoţii  distinşi, 
rit  şi  pentru  credincioşii  prezenţi. 

In  continuare,  P.  C.  Sa  păr.  Prot.  Creţa  Simion  a  adresat  Prea  Sfinţitului 
Iustinian  un  călduros  cuvînt  de  bun  venit  în  parohia  Ocniţa,  făcînd  aprecieri  elo¬ 
gioase  la  adresa  preotului  paroh  local  şi  a  bunilor  credincioşi  de  aici,  care  au 
jertfit  cu  dragoste  din  obolul  lor  pentru  ca  biserica  de  la  Ocniţa  să  fie  renovată 
interior  şi  exterior  in  totalitate. 

A  urmat  apoi  cuvîntul  de  învăţătură  al  Prea  Sfinţitului  Episcop-vicar  Iusti¬ 
nian,  cu  alese  aprecieri  şi  elogii  la  activitatea  bisericească  a  preotului  paroh 
Drăgan  Vasile  şi  a  bunilor  credincioşi  din  această  eparhie,  care  —  aşa  după  cum 

remarca  P.  S.  Sa  —  se  împărtăşesc  în  mod  egal  de  distincţiile  acordate  conducă¬ 

torilor  lor  spirituali. 

Preotul  pensionar  Augustin  Pop  a  mulţumit  călduros  pentru  distincţia  acor¬ 
dată  de  către  P.  S.  Sa  Iustinian,  văzînd  în  ea  o  recunoaştere  a  bogatei  şi  înde¬ 
lungatei  sale  activităţi  pastoral-gospodăreşti  în  această  parohie. 

De  asemenea,  în  încheiere,  preotul  paroh  Drăgan  Vasile,  în  cuvinte  emoţio¬ 
nante  a  prezentat  o  scurtă  dare  de  seamă  asupra  valoroaselor  lucrări  efectuate  la 
biserică  în  ultima  perioadă  de  timp,  exprimîndu-şi  mulţumirile  sale  şi  ale  credin¬ 
cioşilor  săi  Prea  Sfinţitului  Episcop-vicar  Iustinian  pentru  bucuria  care  le-a  pri- 
cinuit-o  atît  pentru  înălţătoarea  slujbă  arhierească  de  tîrnosire  a  bisericii,  rit  şi 
pentru  distincţia  acordată. 

Liturghie  arhierească  în  parohia  Car  a,  prot.  Cluj,  jud.  Cluj 

Ziua  de  Duminică,  14  mai  1989,  a  rămas  înscrisă  în  inimile  credincioşilor  din 
parohia  Cara,  care  au  avut  deosebita  bucurie  de  a-1  avea  în  mijlocul  lor  pe  Prea 
Sfinţitul  Episcop-vicar  Iustinian  Maramureşanul,  însoţit  de  la  centrul  eparhial  de 
P.  C.  Sa  Păr.  Ştefan  Cosmuţa  —  consilier  economic  şi  de  diaconii  Iustin  Oprişan 
şi  Vasile  Ţibre.  în  timpul  Liturghiei  arhiereşti  P.  S.  Sa  Iustinian  a  fost  înconjurat 
de  un  distins  sobor  de  preoţi  în  frunte  cu  P.  C.  Sa  Jeler  Ioan,  protopopul  Clujului. 

Pentru  bogata  sa  activitate  misionar-pastorală,  tînărul  preot  paroh  Chira 
Alexa  a  fost  distins  de  către  Prea  Sfinţitul  Episcop-vicar  Iustinian  cu  distincţia 
onorifică  bisericească  de  „iconom*4,  cu  dreptul  de  a  purta  brîu  roşu. 

La  sfîrşitul  Sf.  Liturghii,  P.  S.  Sa  Iustinian  a  rostit  un  însufleţitor  cuvînt  de 
învăţătură. 

A  urmat  apoi  binecuvîntarea  frumoasei  case  parohiale,  construită  sub  directa 
coordonare  a  preotului  actual  Chira  Alexa,  din  contribuţia  vrednicilor  credincioşi 
de  aici. 

Resfinţirea  bisericii  filiale  cu  hramul  „Sf.  Arhangheli'* ,  Rusu  de  Jos,  parohia  Mălin, 

prot.  Năsăud,  jud.  Bistriţa-Năsăud 

Aproape  cu  100  de  ani  în  urmă  s-a  pus  piatra  de  temelie  a  bisericii  filiale  din 
Rusu  de  Jos,  în  anul  Domnului  1905,  prin  jertfelnicia  credincioşilor  de  aici  sub 
îndrumarea  preotului  local  Plăian  Ioan. 

Pe  parcurs,  în  timpul  anilor  ce  au  urmat  s-au  efectuat  lucrări  de  întreţinere 
şi  reparaţii  între  anii  1926 — 27,  iar  în  anul  1957  sub  pastoraţia  P.C.  preot  Maxim 
Ioan  s-a  renovat  biserica  interior  şi  exterior  capital,  fiind  sfinţită  de  I.  P.  S.  Sa 
Arhiepiscopul  nostru  Teofil  Herineanu. 

In  perioada  anilor  198G — 1989  s-au  efectuat  lucrări  de  reparaţii  capitale  la 
locaşul  de  cult,  imbrâcîndu-se  în  interior  cu  pictură  tradiţional  românească  în 
tehnica  „tempera  grasă*4 ,  de  către  pictorul  Bumbu  Constantin,  fâcîndu-se  în  acelaşi 
timp  mari  eforturi  pentru  dotarea  celor  necesare  desfăşurării  cultului. 

Cel  care  a  urmărit,  coordonat  şi  impulsionat  valoroasele  lucrări  la  parohie  şi 
biserică  a  fost  vrednicul  preot  actual  Mălinaş  Vasile  din  contribuţia  benevolă  a 
bunilor  credincioşi  din  parohia  Rusu  de  Jos. 

Cînd  toate  erau  finalizate,  în  ziua  de  Duminică ,  21  nuzi  1989,  de  praznicul 
Sf.  Constantin  şi  Elena,  Prea  Sfinţitul  Episcop-vicar  Iustinian,  însoţit  de  la  Cen¬ 
trul  eparhial  Cluj  de  către  P.  C.  Sa  Pr.  Liviu  Ştefan,  vicar  administrativ  şi  dia¬ 
conii  Mihai  Meseşan  şi  Vasile  Ţibre,  înconjurat  de  un  numeros  sobor  de  preoţi, 
a  acceptat  invitaţia  preotului  paroh  şi  a  consiliului  parohial,  exponenţi  ai  credin¬ 
cioşilor,  a  oficiat  slujba  resfinţirii  bisericii,  binecuvîntînd  ostenelile  devotaţilor 
credincioşi  în  frunte  cu  vrednicul  lor  preot  paroh  Mălinaş  Vasile. 

Pentru  realizările  de  excepţie  realizate  sub  purtarea  de  grijă  a  preotului 
paroh,  Prea  Sfinţitul  Episcop-vicar  Iustinian  a  acordat,  prin  hirotesire,  distincţia 
onorifică  bisericească  de  „iconorn**,  cu  dreptul  de  a  purta  brîu  roşu,  vrednicului 
preot  paroh  Mălinaş  Vasile. 

La  îndrumarea  Prea  Sfinţitului  Episcop-vicar  Iustinian,  P.  C.  Sa  Păr.  Liviu 
Ştefan,  vicar  administrativ,  a  rostit  un  cuvînt  de  învăţătură,  privind  importantul 
rol  în  viaţa  bisericii  primare  a  marilor  împăraţi  Constantin  şi  Elena,  mama  sa, 
pentru  emanciparea  creştinismului  şi  oficializarea  lui. 

P.  C.  Sa  Păr.  Prot.  Dâmbu  Ioan  a  rostit  un  cuvînt  de  bun  venit  Prea  Sfinţitu¬ 
lui  Episcop-vicar  Iustinian,  arăţi nd  în  cîteva  cuvinte  alese  realizările  de  excepţie 
ale  parohienilor  sub  conducerea  vrednicului  lor  paroh,  Mălinaş  Vasile,  care  pe 
merit  a  fost  distins  cu  distincţia  onorifică  bisericească  de  „iconorn*4 ,  cu  dreptul  de 
a  purta  brîu  roşu. 

In  cuvîntul  său  bogat  de  învăţătură,  Prea  iSfinţitul  Episoop-vicar  Iustinian  a 
semnalat  hărnicia  şi  jertfelnicia  parohienilor  din  ruseni  în  frunte  cu  devotatul  lor 
preot  paroh,  care  au  efectuat  lucrări  la  sf.  biserică  de  mare  valoare,  afirmînd  că 
fiecare  mamă  este  o  sfîntâ  Elena  şi  fiecare  bărbat  este  un  Constantin,  împărat  şi 
împărăteasă  în  familia  lor  şi  pentru  familia  lor. 

P.  S.  Sa  a  tălmăcit  evanghelia  duminicii  cu  tema:  vindecarea  slăbănogului  din 
naştere  la  vîrsta  de  38  de  ani,  care  aştepta  omul  care  sâ-1  ducă  la  scăldătoare 
spre  vindecare  minunată. 

In  încheiere,  preotul  paroh  adresează  cuvinte  de  mulţumire  P.  S.  Sale  Iusti¬ 
nian,  însoţitorul  şi  tuturor  celor  prezenţi,  arâtînd  eforturile  pe  care  le-au  depus 
P.  C.  Sa  şi  credincioşii  de  acolo  pentru  a  duce  la  bun  sfîrşit  frumoasele  realizări  în 
parohie,  mulţumind  totodată  pentru  distincţia  acordată  P.  S.  Sale,  cît  şi  tuturor 
factorilor  care  au  contribuit  la  încununarea  lucrărilor  la  Sf.  Biserică. 

După  Sf.  Liturghie,  înalţii  oaspeţi  au  fost  invitaţi  la  casa  parohială  pentru  a 
servi  masa  oficială,  cu  care  prilej  s-au  rostit  toasturi. 

Liturghie  arhierească  în  parohia  Cojocna,  prot.  Cluj,  jud.  Cluj 

In  ziua  de  Duminică ,  21  mai  1989,  de  praznicul  Sfinţilor  Împăraţi  Constantin 
şi  Elena,  înalt  Prea  Sfinţitul  Arhiepiscop  Teofil,  însoţit  de  la  Centrul  eparhial  de 
P.  C.  Sa  Păr.  Ştefan  Cosmuţa  —  consilier  economic  şi  diaconii  Iustin  Oprişan  şi 
Nemeş  Vasile,  a  sâvîrşit  Sf.  Liturghie  arhierească  în  biserica  parohială  din  Co¬ 
jocna,  unde  păstoreşte  preotul  Marcu  Alexandru. 

La  sfîrşitul  Sf.  Liturghii,  înalt  Prea  Sfinţitul  Arhiepiscop  Teofil  a  rostit  un 
ales  cuvînt  de  învăţătură. 

Resfinţirea  bisericii  parohiale  cu  hramul  „Sfinţii  Arhangheli  Mihail  şi  GavriiV * 

din  parohia  Cheţiu,  prot.  Năsăud,  jud.  Bistriţa-N ăsăud 

Biserica  din  Cheţiu,  renovată  capital  interior  şi  exterior,  s-a  zidit  în  anul  1920 
din  purtarea  de  grijă  a  preotului  Blaga  Ilie,  din  jertfelnicia  puţinilor  dar  bunilor 
credincioşi  de  aici. 

In  decursul  vremii,  sub  conducerea  preoţilor  Rus  Dumitru,  Dumitru  Tomuţ, 
Ioan  Bălăi  şi  Marga  Igna  s-au  executat  diverse  lucrări  de  întreţinere  la  locaşul  de 
cult. 

In  anii  din  urmă,  sub  îndrumarea  actualului  şi  harnicului  preot  Făzăcaş 
Gavrilă,  biserica  parohială  a  fost  renovată  capital  exterior  şi  interior.  Interiorul 
bisericii  a  fost  îmbrăcat  într-o  frumoasă  pictură  bisericească  în  tehnica  „tempera 
grasă",  de  către  pictorul  Ţîră  Aurel. 

Duminică,  28  mai  1989,  Prea  Sfinţitul  Episcop-vicar  Iustinian  Maramureşanul 
a  răspuns  invitaţiei  preotului  şi  credincioşilor  din  Cheţiu,  săvîrşind  slujba  resfin- 
ţirii  bisericii,  avîndu-i  ca  însoţitor  de  la  Centrul  eparhial  Cluj  pe  P.  C.  Sa  Păr. 

Liviu  Ştefan  —  vicar  administrativ  şi  pe  diaconii  Iustin  Oprişan  şi  Vasile  Nemeş. 

P.  S.  Sa  Iustinian,  înconjurat  de  un  distins  sobor  de  preoţi  în  frunte  cu 
P.  C.  Sa  Pâr.  Dâmbu  Ioan,  protopopul  Năsăudului,  a  dat  binecuvântarea  la  slujba 
de  resfinţire  a  bisericii  la  ora  9,00,  după  care  s-a  oficiat  Sfînta  Liturghie  arhie¬ 
rească. 

In  încheierea  Sfintei  Liturghii  arhiereşti,  P.  C.  Sa  Păr.  protopop  al  Năsăudu- 
lui  a  rostit  un  cuvînt  de  bun  venit  ierarhului  în  parohia  Cheţiu,  arătînd  cît  de 
mare  este  bucuria  tuturor  prilejuită  de  resfinţirea  bisericii  de  aici. 

P.  C.  Sa  Păr.  Liviu,  Ştefan  —  vicar  administrativ,  în  scurta  sa  cuvântare  s-a 
referit  la  valoroasele  realizări  pe  plan  bisericesc  în  parohia  Cheţiu  sub  competenta 
îndrumare  a  vrednicului  preot  paroh  Făzăcaş  Gavrilă,  pentru  care  conducerea 
Centrului  eparhial  a  hotărit,  drept  recunoştinţă,  să  i  se  acorde  preotului  local, 

distincţia  onorifică  bisericească  de  „iconom",  cu  dreptul  de  a  purta  brîu  roşu. 

A  urmat  apoi  slujba  hirotesirii  întru  iconom  săvârşită  de  Prea  Sfinţitul  Epis¬ 
cop-vicar  Iustinian,  prin  care  i  s-a  acordat  preotului  Făzăcaş  Gavrilă  distincţia 
amintită. 

Prea  Sfinţitul  Iustinian  în  cuvîntul  său  de  învăţătură  dezvoltă  sensul  real  al 
cuvântului  „frate"  întru  Hristos,  încheind  cu  tîlcuirea  evangheliei  din  Duminica  a 
5-a  a  Samarinencei. 

De  asemenea,  aduce  meritate  aprecieri  la  adresa  vrednicului  preot  paroh  şi  a 
bunilor  credincioşi  din  Cheţiu  pentru  frumoasele  realizări  pe  plan  edilitar-gospo- 
dăresc. 

De  toate  şi  pentru  toate,  în  încheiere,  a  mulţumit  călduros  părintele  paroh 
în  numele  său  şi  al  credincioşilor,  Prea  Sfinţitului  Iustinian  şi  tuturor  celor  pre¬ 
zenţi  la  înălţătoarea  sărbătoare  duhovnicească  a  credincioşilor  din  Cheţiu. 

Tot  în  acest  cadru  sărbătoresc,  vorbitorii  au  omagiat  personalitatea  şi  acti¬ 
vitatea  misionară  deosebit  de  bogată  a  Prea  Sfinţitului  Episcop-vicar  Iustinian,  cu 
prilejul  împlinirii  vârstei  de  68  ani,  în  această  zi  de  28  mai,  la  care  P.S.  Sa  a 
mulţumit  călduros. 

La  sfârşit,  înalţii  oaspeţi  au  fost  invitaţi  la  bogata  agapă  creştinească  care  a 
avut  loc  la  casa  parohială,  în  timpul  căreia  s-au  rostit  toasturi. 

Sfinţirea  bisericii,  cu  hramul  „Sfîntul  prooroc  Ilie "  din  parohia  Stupini , 

prot.  Bistriţa,  jud.  Bistriţa- Nâs dud 

Frumoasa  localitate  Stupini  este  situată  în  partea  de  Nord-Est  a  Podişului 
Transilvaniei.  Aşezarea  este  atestată  documentar  încă  din  anul  1318,  într-un  raport 
al  capitulului  din  Alba  Iulia  către  regele  Ungariei  Carol  Robert,  în  care  se  con¬ 
semnează  faptul  că  moşia  Stupini  a  fost  dată  magistrului  Petru. 

Despre  înfiinţarea  parohiei  nu  sînt  date  precise.  Se  cunoaşte  doar  că  în 
timpul  conscripţiei  făcută  de  episcopul  Inochentie  Micu  Klein  în  sec.  al  XVI-lea 
era  organizată  ca  parohie,  avînd  321  familii  şi  875  suflete. 

Actuala  biserică  a  fost  construită  între  anii  1975 — 1980,  iar  între  anii  1980 — 
1987  a  fost  împodobită  cu  o  frumoasă  pictură  tradiţional-bisericească,  în  tehnica 
„tempera  grasă",  executată  de  pictorii  Moţoc  Vasile  din  Bistriţa  şi  Mihon  Tiberiu 
din  Tg.  Mureş. 

Lucrările  fiind  finalizate,  la  invitaţia  preotului  paroh  Oltenaş  Ilie  Lucian,  şi 
a  credincioşilor,  înalt  Prea  Sfinţitul  Arhiepiscop  Teofil,  în  ziua  de  Duminică, 
4  iunie  1989,  însoţit  de  la  Centrul  eparhial  de  P.  C.  Sa  Ştefan  Cosmuţa  —  con¬ 
silier  economic  şi  de  diaconii  Radu  Onac  şi  Gorea  Alexandru  de  la  biserica  Schim¬ 
barea  la  Faţă,  a  oficiat  slujba  de  tîrnosire  a  bisericii  noi,  după  care  a  urmat  Sf. 
Liturghie  arhierească. 

La  ceremonialul  sfinţirii  bisericii  şi  la  Liturghia  arhierească,  înalt  Prea  Sfin¬ 
ţitul  Arhiepiscop  Teofil  a  fost  înconjurat  de  un  numeros  sobor  de  preoţi  în  frunte 
cu  P.  C.  Sa  Păr.  Creţa  Simion,  protopopul  Bistriţei. 

In  cuvîntul  său,  părintele  protopop  al  Bistriţei  a  subliniat,  în  faţa  I.  P.  S.  Sale, 
efortul,  dragostea  şi  dărnicia  credincioşilor  din  Stupini,  prin  purtarea  de  grijă  a 
vrednicului  preot  paroh  Oltenaş  Ilie  Lucian,  pentru  construcţia  minunatei  biserici 
de  aici,  manifestindu-şi  totodată  aleasa  bucurie  de  a-1  avea  de  faţă  pe  înaltul 
ierarh. 

In  încheierea  documentatului  său  cuvînt  de  învăţătură,  înalt  Prea  Sfinţitul 
Arhiepiscop  Teofil,  ca  drept  recunoaştere  a  tot  ceea  ce  s-a  realizat  atît  de  valoros 
pe  plan  bisericesc  în  parohia  Stupini,  a  distins  pe  vrednicul  preot  paroh  Oltenaş 
Ilie  Lucian  cu  cea  mai  înaltă  distincţie  onorifică  bisericească  pentru  preoţii  de 
mir  de  „iconom  stavrofor*',  cu  dreptul  de  a  purta  cruce,  fapt  care  a  generat  o 
deplină  satisfacţie  în  sufletul  credincioşilor  jertfitori  din  Stupini. 

In  cuvinte  emoţionante,  preotul  paroh  a  prezentat  în  faţa  î.  P.  S.  Sale  şi  a 
credincioşilor  prezenţi  o  scurtă  dare  de  seamă  asupra  excepţionalelor  realizări  pe 
plan  bisericesc,  adresind  totodată  cele  mai  alese  mulţumiri  tuturor  factorilor  care 
au  concurat  la  construcţia  frumoasei  biserici  şi  a  modernei  case  parohiale  de  aici. 

Sfinţirea  bisericii  cu  hramul  „ Sfinţii  Arhangheli  Mihanl  şi  Gavriil* 4 
din  parohia  Prislop,  prot.  Lăpuş,  jud.  Maramureş 

De  multă  vreme,  bunii  credincioşi  din  parohia  Prislop  au  aşteptat  sfinţirea 
bisericii  lor  de  către  un  ierarh,  piatra  de  temelie  fiind  pusă  în  urmă  cu  peste  100 
de  ani. 

Acest  binecuvîntat  şi  ales  moment  s-a  petrecut.  Duminică ,  4  iunie  1989,  prin 
prezenţa  Prea  Sfinţitului  Episcop-vicar  Iustinian  Chira  Maramureşanul,  însoţit  de 
la  Centrul  eparhial  Cluj  de  P.  C.  Sa  Pâr.  Liviu  Ştefan  —  vicar  administrativ  şi 
diaconii  Iustin  Oprişan  şi  Mihai  Meseşan. 

Atît  la  slujba  tîrnosirii  bisericii,  frumos  renovată  interior  şi  exterior,  prin 
purtarea  de  grijă  a  credincioşilor  şi  din  jertfelnicia  lor,  cît  şi  la  Sf.  Liturghie 
arhierească,  oficiată  pe  un  amplu  podium  situat  în  faţa  bisericii,  Prea  Sfinţitul 
Iustinian  a  fost  înconjurat  de  către  un  frumos  sobor  de  preoţi  în  frunte  cu  P.  C. 
Păr.  Ciceu  Ioan,  protopopul  Lâpuşului. 

Ultimele  lucrări  atît  la  biserică,  cit  şi  la  casa  parohială  au  fost  efectuate 
sub  îndrumarea  tînărului  şi  inimosului  preot  paroh  Augustin  Gross,  cu  sprijinul 
credincioşilor  şi  al  membrilor  consiliului  parohial. 

La  sfîrşitul  Sf.  Liturghii,  Părintele  protopop  al  Lâpuşului,  Ioan  Ciceu,  a 
rostit  un  călduros  cuvint  de  bun  venit  adresat  Prea  Sfinţitului  Episcop-vicar  Iusti¬ 
nian,  cu  aprecieri  la  frumoasele  realizări  pe  plan  bisericesc  în  parohia  Prislop. 

In  cuvîntul  său,  Prea  Sfinţitul  Iustinian  a  adus  elogii  credincioşilor  şi  noului 
preot  din  Prislop  pentru  valoroasele  lucrări  realizate  la  sfînta  biserică  şi  la  casa 
parohială,  după  care  a  dezvoltat  tematica  evangheliei  duminicii  cu  implicaţiile 
actuale  in  viaţa  credincioşilor. 

Şirul  cuvintârilor  a  fost  încheiat  de  părintele  Augustin  Gross,  care  cu  vădită 
emoţie  sufletească  a  mulţumit  Prea  Sfinţiei  Sale  pentru  înalta  cinste  şi  bucurie 
spirituală  care  le-a  oferit-o,  împlinind  aici  un  mult  aşteptat  act  harismatic,  tîrno- 
sirea  bisericii. 

A  adresat  apoi  calde  mulţumiri  însoţitorilor  şi  credincioşilor  din  parohie  şi 
tuturor  celor  prezenţi. 

La  casa  parohială,  înalţii  oaspeţi  şi  invitaţi  s-au  împărtăşit  din  bogata  agapă 
creştinească  organizată  cu  acest  binecuvîntat  prilej.  Aici  s-au  rostit  toasturi. 

Vecernia  arhierească  în  parohia  Remetea  Chioarului,  prot.  Lăpuş,  jud.  Maramureş 

In  seara  zilei  de  3  iunie  1989,  în  preziua  tîrnosirii  bisericii  din  Prislop,  Prea 
Sfinţitul  Episcop-vicar  Iustinian  Maramureşanul,  însoţit  de  P.  C.  Sa  Păr.  Liviu 
Ştefan  —  vicar  administrativ  şi  diaconii  Iustin  Oprişan  şi  Mihai  Meseşan,  a  ofi¬ 
ciat  slujba  vecerniei  la  biserica  parohială  din  Remetea  Chioarului,  unde  păstoreşte 
cu  multă  rîvnă  preoţească,  vrednicul  preot  paroh  Fabian  Coroian. 

Aici,  în  scurt  timp,  s-a  construit  una  din  cele  mai  frumoase  case  parohiale, 
din  Eparhie.  Tot  de  curind  s-a  acoperit  cu  şindrilă  biserica  monument  istoric,  care 

foloseşte  şi  ca  locaş  de  cult.  Aceste  valoroase  lucrări  s-au  realizat  prin  osîndia 
actualului  preot  paroh  şi  prin  jertfelnicia  bunilor  credincioşi  de  aici. 

Pentru  alesele  realizări  pe  plan  bisericesc,  Prea  Sfinţitul  Iustinian  a  acordat 
preotului  paroh  Fabian  Coroian,  meritata  distincţie  onorifică  bisericească  de  „ico- 
nom“,  cu  dreptul  de  a  purta  brîu  roşu,  săvîrşind  rînduiala  hirotesirii  spre  satis¬ 
facţia  şi  bucuria  credincioşilor,  care  au  strigat  într-un  glas:  „vrednic  este“. 

Soborul  de  preoţi  în  frunte  cu  P.  C.  Sa  Păr.  Ciceu  Ioan,  protopopul  Lâpuşului 
şi  însoţitorii,  împreună  cu  Prea  Sfinţitul  Iustinian  s-au  deplasat  la  frumoasa  casă 
parohială,  unde  s-a  oficiat  slujba  sfinţiri  casei,  după  care  înalţilor  oaspeţi  li  s-a 
oferit  o  bogată  cină  creştinească. 

Vecernie  şi  Liturghie  arhierească  la  Mănăstirea  Rohia,  prot.  Lăpuş ,  jud .  Maramureş 

In  intensa  sa  activitate  misionară,  pe  agenda  sa,  Prea  Sfinţitul  Episcop-vicar 
Iustinian  a  programat  slujba  vecerniei  la  mănăstirea  Rohia  în  data  de  7  iunie ,  iar 
în  ziua  de  joi,  8  iunie  1989 ,  de  praznicul  înălţării  Domnului,  Sfinta  Liturghie,  cu 
care  prilej  a  instalat  în  funcţia  de  stareţ  al  mănăstirii  pe  ieromonahul  Iustin 
Hodea,  vieţuitor  al  mănăstirii  cu  alese  calităţi  pentru  misiunea  încredinţată. 

De  la  Centrul  eparhial  P.  S.  Sa  Iustinian  a  fost  însoţit  de  P.  C.  Sa  Păr. 
Octavian  Picu  —  consilier  administrativ  şi  diaconul  Mihai  Meseşan. 

Cu  acest  prilej  au  rostit  cuvîntări  P.  C.  Sa  Pâr.  Ioan  Ciceu,  protopopul 
Lâpuşului,  P.  C.  Sa  Păr.  Picu  Octavian  —  consilier  administrativ  şi  Prea  Sfinţitul 
Iustinian,  care  a  subliniat  în  predica  sa  importanţa  praznicului  în  viaţa  credin¬ 
cioşilor. 

Vecernie  şi  Liturghie  arhierească  in  parohia  Costeni  şi  respectiv  în  ţilia  Dobric, 

prot.  Lăpuş ,  jud.  Maramureş 

In  seara  zilei  de  Sîmbătă,  10  iunie  a.c .,  Prea  Sfinţitul  Iustinian  a  săvârşit 
6lujba  vecerniei  în  filia  Dobric,  însoţit  de  P.  C.  Ca  Păr.  Octavian  Picu  —  consilier 
administrativ  şi  diaconul  Mihai  Meseşan,  cu  care  prilej  a  rostit  un  însufleţitor 
cuvînt  de  învăţătură. 

In  ziua  de  Duminică,  11  iunie  1989,  Prea  Sfinţitul  Iustinian  împreună  cu  în¬ 
soţitorii  a  oficiat  Liturghia  arhierească  în  parohia  Costeni,  unde  păstoreşte  tînărul 
preot  Dănuţ  Crăciun.  La  sfîrşitul  Sf .  Liturghii  arhiereşti,  P.  C.  Sa  Păr.  Lucian 
Augustin,  vicar  administrativ  la  Episcopia  Oradiei,  P.C.  Sa  Păr.  Picu  Octavian  — 
consilier  administrativ,  P.  C.  Sa  Păr.  Ioan  Ciceu  —  protopopul  Lâpuşului  şi  P.  C. 
Sa  Păr.  paroh  Dănuţ  Crăciun,  au  rostit  scurte  cuvîntări  legate  de  însemnătatea 
evenimentului,  marcat  de  prezenţa  Prea  Sfinţitului  Iustinian  în  această  parohie. 

în  încheiere,  P.  S.  Sa  Iustinian  a  rostit  un  bogat  cuvînt  de  învăţătură. 

A  doua  conferinţă  preoţească  pe  luna  mai  1989  în  Arhiepiscopia  Clujului 

In  perioada  16 — 30  mai  1989,  s-a  desfăşurat  pe  protopopiate  cea  de  a  doua 
conferinţă  preoţească  în  Arhiepiscopia  Clujului,  avînd  ca  temă  în  prelucrare  şi 
dezbatere:  „Respectarea  Legiuirilor  noastre  bisericeşti  şi  canonice,  de  cult  şi  de 
organizare  a  Bisericii  Ortodoxe  Române  (la  40  de  ani  de  la  apariţia  Statutului  ei). 

Conferinţa  s-a  desfăşurat  după  următorul  program: 

—  La  protopopiatul  Dej,  în  16  mai  ax:.,  fiind  prezidată  de  P.C.  Sa  Păr.  Ştefan 
Cosmuţa  —  consilier  economic; 

—  La  protopopiatul  Baia  Mare  (16  mai  a.c.),  (Sighetu  Marmaţiei  (17  mai  a.c.) 
şi  Lăpuş  (18  mai  a.c.),  fiind  prezidată  de  Prea  Sfinţitul  Episcop-vicar  Iustinian 
Maramureşanul; 

—  La  protopopiatele  Turda  (18  mai  a.c.),  şi  Cluj  (22  mai  ax:.),  sub  preşedinţia 
înalt  Prea  Sfinţitului  Arhiepiscop  Teofil; 

—  La  protopopiatul  Huedin,  în  23  mai  a.c.,  fiind  prezidată  de  P.  C.  Sa  Păr. 
Petru  Varga,  inspector  eparhial; 

—  La  protopopiatele  Bistriţa  <29  mai  a.c.)  şi  Năsăud  (30  mai  a.c.),  fiind  pre¬ 
zidată  de  P.  C.  Sa  Păr.  Liviu  Ştefan  —  vicar  administrativ. 

La  toate  protopopiatele  lucrările  conferinţei  au  fost  precedate  de  slujba  Te- 
Deumului,  iar  acolo  unde  au  prezidat  conferinţa  înalţii  noştri  ierarhi  au  rostit 
meditaţii  duhovniceşti. 

Referatele  principale  au  fost  susţinute  de  următorii  preoţi:  Pr.  Toderean 
Gavril  (Parohia  Dej  II);  Pr.  Lauruc  Nicolae  (Parohia  Ort.  ucr.  Poienile  de  sub 


90 


MITROPOLIA  ARDEALULUI 


Munte  I);  Pr.  Mureşan  Augustin  (Parohia  Tg.  Lăpuş);  Pr.  Diţ  Sabin  (Parohia 
Apahida);  Pr.  Ciuhandu  Aurel  (Parohia  Valea  Drăganului);  Pr.  ZLmveliu  Doru 
(Parohia  Sieu)  şi  Pr.  Răţoi  George  (Parohia  Gersa  I). 

Pe  lingă  înalţii  noştri  ierarhi  şi  P.  C.  protopopi,  au  luat  cuvîntul  peste  85  de 
preoţi,  care  au  adus  substanţiale  completări  pe  marginea  temei,  făcîndu^se  propu¬ 
neri  şi  observaţii  în  legătură  cu  respectarea  Legiuirilor  BOR  şi  a  canoanelor  în 
vigoare  de  către  fiecare  slujitor  al  Bisericii  străbune,  în  vederea  întăririi  şi  men¬ 
ţinerii  unităţii  de  doctrină  şi  cult  a  BOR. 

S-a  relevat  faptul  că  preoţii  de  enorie  au  obligaţia  sacră  de  a  păstra  şi 
propovădui  tezaurul  liturgic  şi  de  cult  a  Bisericii  nealterat  sau  modificat,  cu  luarea 
de  atitudine  fermă  faţă  de  acei  preoţi  (e  adevărat  puţini  la  număr)  care  se  abat 
premeditat  sau  din  ignoranţă,  pentru  cîştig,  de  la  rinduielile  Bisericii  noastre.  S-a 
atras  atenţia  asupra  respectării  Legiuirilor  şi  canoanelor  Bisericii  noastre  privind 
obligativitatea  ţinutei  canonice  a  preoţilor  la  serviciile  de  cult  în  biserică  şi  în 
parohia  unde  funcţionează,  precum  şi  asupra  ţinutei  morale  a  preoţilor,  factori 
determinanţi  în  viaţa  religios-morală  a  credincioşilor,  în  lupta  împotriva  propa¬ 
gandei  sectare. 

Cursurile  misicmare  de  scurtă  durată  la  Centrul  eparhial  Cluj 

In  perioada  8 — 27  mai  1989,  la  Centrul  eparhial  Cluj  s-au  desfăşurat  cursu¬ 
rile  misionare  de  scurtă  durată,  în  3  serii,  după  cum  urmează: 

—  Seria  I  8 — 13  mai  a.c.; 

—  Seria  a  Il-a  15 — 20  mai  a.c.; 

—  Seria  a  IlI-a  22 — 27  mai  a.c. 

Pentru  fiecare  serie  au  fost  programaţi  30  preoţi,  cu  care  prilej  au  fost  pre¬ 
zentate  teme  doctrinare,  atacate  de  cultele  neoprotestante  şi  grupările  anarhice, 
care  îşi  desfăşoară  activitatea  prozelitistă  în  Eparhia  noastră. 

Nu  o  dată  aceste  cursuri  au  fost  prezidate  de  Prea  Sfinţitul  Episcop-vicar 
Iustinian  Chira  Maramureşanul,  care  a  dat  competente  îndrumări  cu  caracter 
misionar-doctrinar  preoţilor  prezenţi. 

Temele  fixate  au  fost  susţinute  prin  referate  documentate  scripturistic,  în 
dialog  direct  cu  preoţii,  de  către  unii  membri  din  permanenţa  consiliului  eparhial 
şi  de  către  P.  C.  profesori  de  la  Seminarul  teologic  din  Cluj-Napoca. 

Cursurile  misionare  din  acest  an,  ca  şi  cele  programate  în  anii  precedenţi  au 
fost  de  un  real  folos  pentru  preoţii  prezenţi. 

Aceste  cursuri  s-au  desfăşurat  prin  purtarea  de  grijă,  a  P.  C.  Sale  Pr.  Liviu 
Ştefan  —  vicar  administrativ,  din  încredinţarea  I.  P.  S.  Sale  Arhiepiscopul  Teofil 
şi  a  P.  S.  Sale  Episcopul-vicar  Iustinian. 

Prot.  Liviu  Ştefan 


DIN  VIAŢA  BLSERICEASCA  IN  EPARHIA  ORADIEI 

I.  Vizite  pastorale  arhiereşti 

Oradea-V  elenţa.  Prea  Sfinţitul  Episcop  Vasile  şi-a  continuat,  şi  în  lunile 
martie  şi  aprilie  1989,  vizitele  pasioral-misionare  la  bisericile  din  oraşul  de  reşe¬ 
dinţă  şi  la  unele  din  apropierea  acestuia,  potrivit  programului  stabilit  pentru 
perioada  dintre  Crăciun  şi  Paşti.  Astfel,  duminică,  5  martie  1989,  s-a  aflat  în  mij¬ 
locul  bunilor  credincioşi  din  parohia  Oradea-V  elenţa,  săvârşind  sf.  liturghie  în 
biserica  cea  mare,  unde  şi-a  avut  sediul  vechea  episcopie  a  românilor  ortodocşi  din 
Oradea  şi  Bihor.  Răspunsurile  liturgice  au  fost  date  de  corul  parohial,  condus  de 
dirijoral  Traian  Popovici.  Predica  zilei  a  fost  ţinută  de  părintele  inspector  eparhial 
Octavian  Dorel  Rusu,  tălmăcind  pericopa  evanghelică  a  zilei,  despre  Judecata  de 
apoi. 

După  otpust,  părintele  paroh  Roman  Pintea  a  rostit  un  cald  cuvînt  de  bun 
venit  P.  S.  Sale  şi  a  făcut  un  scurt  raport  despre  starea  religioasă  a  credincioşilor, 
precum  şi  despre  noile  împliniri  gospodăreşti  de  la  ultima  vizită  a  ierarhului,  ca 

şi  hotărîrea  Consiliului  parohial  de  a  introduce  încălzirea  centrală  în  acest  sfînt 
locaiş. 

A  urinat  apoi  cuvîntul  de  învăţătură  al  ierarhului,  care  s-a  oprit,  între  altele, 
şi  asupra,  peritcpei  evanghelice  a  zilei,  spunînd  că  pentru  Judecata  de  Apoi  tre¬ 
buie  să  a#  pregătim  de-a  lungul  întregii  vieţi  de  pe  pâmînt  şi  anume  prin  ascul¬ 
tarea  şi  |i  împlinirea  învăţăturii  Domnului  Hristos,  în  colaborare  cu  harul  dumne¬ 
zeiesc  redîfc  nouîj  prin  moartea  pe  cruce  a  Fiului  lui  Dumnezeu.  In  încheiere,  şi-a 
manifestat  satisfacţia  de  noile  realizări  gospodăreşti  la  sfîntul  locaş  şi  la  casa 
parohială,  dar  îndeosebi  pentru  progresul  înduhovnicirii  vieţii  credincioşilor,  ca 
rezultat  al  zelului  pastoral  al  celor  trei  slujitori  de  la  cele  două  biserici  parohiale, 
preoţii  Octavian  Dorel  Rusu,  inspector  eparhial,  Roman  Pintea,  conducătorul  ofi¬ 
ciului  parohial,  şi  parohul  II  Marian  Ioniţă.  De  asemenea  a  adus  binemeritate 
laude  corului  parohial,  ca  şi  credincioşilor  pentru  cîntarea  în  comun  a  unor  părţi 
din  sf.  liturghie.  In  final,  preotul-paroh  II  Marian  Ioniţă  a  exprimat  respectoase 
mulţumiri  ierarhului  pentru  ziditorul  cuvînt  de  învăţătură,  rugîndu-1  să  mai  vină 
în  mijlocul  lor  atunci  cînd  va  afla  de  cuviinţă. 

Oradea-loşia.  In  continuarea  vizitelor  pastoral-misionare,  P.  S.  Episcop  Vasile 
a  săvîrşit  duminică,  12  martie  1989,  sf.  liturghie  în  biserica  ,,Sf.  Apostoli  Petru  şi 
Ravel"  din  parohia  Oradea  Ioşia,  rugîndu-se  împreună  cu  credincioşii  şi  preoţii 
celor  două  biserici  din  acest  cartier  populat  de  o  compactă  şi  omogenă  masă  de 
credincioşi,  răspunsurile  fiind  date  de  mulţimea  credincioşilor,  sub  conducerea  <nn- 
tăreţului  Petru  Silaghi.  La  priceasnă,  a  predicat  părintele  consilier  eparhial  Vasile 
Sabău,  vorbind  despre  necesitatea  şi  foloasele  postului,  cu  prilejul  intrării  în 
Postul  Mare.  După  otpust,  părintele  paroh  protopop-stavrofor  Ioan  Porumb  l-a 
bineventat  pe  ierarh  şi  a  făcut  un  scurt  raport  despre  activitatea  duhovnicească, 
gospodărească  şi  obştească-patriotică  a  celor  doi  păstori  sufleteşti  în  mijlocul  cre¬ 
dincioşilor  lor. 

în  continuare,  P.  S.  Episcop  Vasile  a  ţinut  un  bogat  şi  instructiv  cuvînt  de 
învăţătură,  abordînd  mai  multe  teme,  toate  privind  desăvârşirea  religios-morală  a 
credincioşilor  în  vederea  mîntuirii  lor,  insistînd  mai  ales  asupra  virtuţii  teologice 
a  iubirii  şi  ară  tind  că  aceasta  dă  strălucire  şi  celorlalte  două  virtuţi  teologice,  cre¬ 
dinţa  şi  nădejdea,  precum  şi  tuturor  virtuţilor  de  care  este  capabil  sufletul  ome¬ 
nesc.  In  încheiere,  îi  laudă  pe  credincioşi  pentru  modul  înălţător  cum  au  cîntat  cu 
toţii,  de  la  mic  la  mare,  tineri  şi  bătrîni,  ca  şi  pentru  jertfelnicia  de  care  dau 
dovadă  întru  purtarea  de  grijă  faţă  de  cele  două  locaşuri  de  închinăciune  (în 
proiect:  termoficarea  în  acest  an  a  ambelor  biserici  şi  apoi  pictarea  bisericii  în 
care  ne  aflăm),  ceea  ce  le  face  cinste  deosebită,  lor  şi  păstorilor  lor  sufleteşti, 
vrednicii  preoţi  Ioan  Porumb  şi  Ioan  Popa,  care,  şi  pe  plan  duhovnicesc,  depun  o 
activitate  rodnică,  izvorîtă  din  zelul  lor  pastoral. 

Apoi  părintele  paroh  Ioan  Popa  mulţumeşte  din  suflet  P.  S.  Sale  pentru  dra¬ 
gostea  cu  care  i-a  cercetat,  şi  în  acest  an,  ca  şi  în  cei  precedenţi,  pe  bunii  credin¬ 
cioşi  şi  pe  preoţii  lor  din  acest  cartier,  rugîndu-1  să-i  cerceteze  cît  mai  des  posibil. 

Biserica  cu  Lună .  La  19  martie  1989,  de  Duminica  Ortodoxiei,  P.  S.  Episcop 
Vasile  a  săvîrşit  sf.  liturghie  în  Catedrala  cu  Lună,  răspunsurile  fiind  date  de 
corul  Catedralei,  de  sub  conducerea  preotului  Traian  Codilă.  Cu  acest  prilej,  ca  în 
fiecare  an,  a  fost  citită  Pastorala  Sf.  Sinod,  cuprinzînd  îndemnuri  către  credin¬ 
cioşi  pentru  a  contribui  după  putinţă,  la  augmentarea  Fondului  Central  Misionar, 
din  care  Biserica  noastră  împlineşte  atîtea  îndatoriri  pastoral-misionare,  în  ţară  şi 
străinătate.  Ierarhul  a  ţinut  un  ziditor  cuvînt  de  învăţătură,  vorbind  despre  în¬ 
semnătatea  Duminicii  Ortodoxiei,  arătînd  că  de  instituirea  acesteia  la  11  martie 
843  se  leagă  restabilirea  definitivă  a  cultului  sf.  icoane,  care  reprezintă  pentru  noi 
mijloace  foarte  potrivite,  atît  de  instruire  religioasă,  cît  şi  de  educaţie  religioasă, 
de  promovare  a  vieţii  duhovinceşti,  precum  şi  de  creare,  în  biserici,  a  unei  minu¬ 
nate  ambianţe  de  înălţare  sufletească.  Drept  urmare,  îi  îndeamnă  pe  credincioşi  să 
dea,  în  continuare,  cinstea  şi  cinstirea  cuvenită  icoanelor,  potrivit  învăţăturii  Bise¬ 
ricii  Ortodoxe. 

Sîntandrei.  După  efectuarea  de  vizite  pastorale  la  toate  bisericile  parohiale 
din  cuprinsul  oraşului  de  reşedinţă,  P.  S.  Episcop  Vasile  a  făcut  astfel  de  vizite 
şi  în  două  parohii  învecinate  oraşului  de  pe  Crişul  Repede:  Sîntandrei  şi  Rontău. 
In  Duminica  a  IlI-a  din  Postul  Mare  (2  aprilie  1989),  ierarhul  a  poposit  în  mij- 

locul  bunilor  credincioşi  din  parohia  Sintandrei,  prot.  Oradea,  unde  a  săvîrşit  sf. 
liturghie  în  biserica  cea  veche  (Sf.  Arh.  Mihail  şi  Gavriil),  în  prezenţa  unui  mare 
număr  de  credincioşi,  păstoriţi  cu  bune  roade  duhovniceşti  de  către  tînărul  şi  har¬ 
nicul  preot  Cornel  Pintea-Pop,  pentru  care,  cu  acest  prilej,  a  fost  distins  de 
chiriarh  cu  rangul  de  sachelar.  Răspunsurile  liturgice  au  fost  date  în  comun  de 
toţi  credincioşii,  lâsînd  o  plăcută  impresie  în  sufletul  ierarhului,  drept  care  le-a 
şi  adresat  cuvinte  de  laudă.  Predica  zilei  a  fost  ţinută  de  părintele  vicar  eparhial 
Augustin  Lucian,  vorbind  despre  urmarea  lui  Hristos,  în  legătură  cu  pericopa 
evanghelică  a  duminicii,  închinată  Sfintei  Cruci. 

După  încheierea  sf.  liturghii,  părintele  protopop  Aurel  Puşcaş  a  adresat  P.  S. 
Sale  un  respectos  cuvînt  de  bun  sosit  şi  a  menţionat  meritele  pastorale  şi  gospodă¬ 
reşti  ale  preotului-paroh  Cornel  Pintea-Pop  în  scurtul  timp  de  cînd  a  fost  trans¬ 
ferat  în  această  parohie.  Apoi  preotul-paroh  a  făcut  un  scurt  raport  asupra  stării 
religios-morale  a  credincioşilor  şi  o  mică  dare  de  seamă  despre  lucrările  gospodă¬ 
reşti,  intre  care  cea  mai  de  seamă  fiind  edificarea  unei  frumoase  case  parohiale 
noi,  cu  etaj,  în  cure  de  finisare. 

A  urmat  apoi,  în  continuare,  instructivul  cuvînt  de  învăţătură  al  arhipâsto- 
rului,  în  a  cărui  desfăşurare  a  pornit  de  la  împrejurarea  că  duminica  actuală, 
potrivit  rînduielilor  cultice,  este  închinată  cinstirii  Sfintei  Cruci,  drept  care  a 
vorbit  despre  semnificaţia  acesteia  în  opera  de  mîntuire  sâvîrşită  de  Domnul  Iisus 
Hristos  şi  despre  cinstirea  ce  trebuie  să  i-o  dăm  tocmai  pentru  faptul  că  pe  ea  a 
fost  răstignit  însuşi  Fiul  lui  Dumnezeu,  sfinţind-o  prin  sîngele  vărsat  pe  ea.  In 
încheiere,  i-a  lăudat  pe  credincioşi  şi  pe  noul  lor  păstor  sufletesc,  pe  care  l-a 
distins  azi  pentru  dinamismul  său  şi  pentru  frumoasa  casă  parohială  înălţată  în 
ultimul  an,  prin  jertfelnicia  credincioşilor  şi  cu  sprijinul  nelimitat  al  membrilor 
Consiliului  şi  Comitetului  parohial,  urindu-le  succes  în  ducerea  la  bun  sfîrşit  şi  a 
hotărîrii  lor  de  a  picta,  tot  atît  de  frumos,  şi  biserica  de  la  şosea,  precum  este 
aceasta  în  care  ne  aflăm,  pe  care  au  împodobit-o  în  timpul  păstoririi  vrednicului 
preot  iconom-stavrofor  Ioan  Lucâcel,  care  a  desfăşurat  aici  o  rodnică  activitate 
duhovnicească,  gospodărească  şi  obştească. 

Rcmtău.  P.  S.  Episcop  Vasile  şi-a  încheiat  itinerariul  pastoral-misionar,  pro¬ 
gramat  pentru  perioada  dintre  Crăciun  şi  Paşti,  prin  vizitaţia  canonică  făcută  în 
parohia  Rontâu,  prot.  Oradea,  duminică,  9  aprilie  1989,  cu  care  prilej  a  săvîrşit 
sf.  liturghie,  în  curtea  bisericii,  frumoasa  biserică,  împodobită  cu  o  reuşită  pictură 
sub  actualul  preot,  s-a  dovedit  neîncăpătoare  pentru  marea  mulţime  de  credin¬ 
cioşi  participanţi,  din  localitate  şi  din  cele  două  staţiuni  balneare,  Felix  şi  1  Mai, 
ca  şi  din  parohiile  învecinate.  Răspunsurile  au  fost  date  de  mulţimea  credincio¬ 
şilor,  sub  îndrumarea  cîntâreţului  bisericesc  Iuliu  Savu.  Predica  zilei  a  fost  ţinută 
de  părintele  inspector  eparhial  Dorel  Rusu,  vorbind  despre  vindecarea  minunată 
făcută  de  Domnul  asupra  unui  fiu  stăpînit  de  duh  mut  şi  surd.  După  apolis,  părin¬ 
tele  protopop  Aurel  Puşcaş  l-a  bineventat  pe  chiriarh,  iar  preotul-paroh  Emanoil 
Bocşan  a  făcut  raport  despre  starea  religioasă  a  credincioşilor  şi  despre  noile  rea¬ 
lizări  gospodăreşti  la  biserică  (înzestrarea  cu  mobilier  nou.  sculptat  în  lemn  de  ste¬ 
jar  şi  la  casa  parohială. 

In  cuvintul  de  învăţătură,  ierarhul  —  în  legătură  cu  pericopa  evanghelică  a 
zilei,  despre  vindecarea  unui  fiu  stăpînit  de  duh  mut  şi  surd  (Mc.  9,  17 — 29)  —  a 
arătat  că  pentru  credinţa  puternică  a  tatălui  l-a  vindecat  pe  fiul  acestuia,  trâgînd 
concluzia  că  e  un  loc  biblic  important,  din  care  reiese  că  pentru  credinţa  naşilor 
mărturisită  la  botez,  cel  botezat  capătă  iertare  de  păcatul  strămoşesc  şi,  even¬ 
tual,  şi  de  cele  personale.  în  încheiere,  şi-a  manifestat  satisfacţia  de  progresul 
continuu  al  vieţii  duhovniceşti  şi  gospodăreşti  (la  biserică  şi  la  casa  parohială), 
datorită  zelului  pastoral  al  vrednicului  preot-paroh  Emanoil  Bocşan,  pentru  care 
îi  aduce  alese  cuvinte  de  apreciere,  iar  credincioşilor  şi  membrilor  Consiliului 
parohial  felicitări  pentru  jertfelnicia  întru  buna  întreţinere  a  bisericii,  pe  care  cu 
ani  în  urmă  au  îmbrăcat-o  intr-o  frumoasă  pictură.  îşi  exprimă  bucuria  pentru 
marele  număr  de  credincioşi  prezenţi  la  această  sf.  liturghie,  dintre  care  foarte 
taulţi  sînt  din  cei  veniţi  să-şi  caute  sănătatea  trupească  la  cele  două  staţiuni 
balneare  învecinate,  dar  care  au  ţinut  să  vină  la  această  sf.  liturghie  ca  să-i  dea 
şi  sufletului  hrana  spirituală  necesară.  In  această  ordine  de  idei,  ierarhul  spune 

că  parohiile  din  jurul  băilor  au  rolul  de  a  fi  şi  nişte  Vitezde  sufleteşti,  băile  dînd 
sănătate  trupească,  iar  bisericile  sănătate  sufletească. 

Biserica  Sf.  Nicolae  —  Oradea.  In  cea  de  a  cincea  duminică  din  Postul  Mare 
(a  Măriei  Egipteanca),  în  16  aprilie  1989,  P.  S.  Episcop  Vasile  a  asistat  la  sf.  litur¬ 
ghie  ce  s-a  săvîrşit  în  biserica  „Sf.  Ier.  Nicolae44  din  Oradea,  răspunsurile  fiind 
date  de  corul  parohial  dirijat  de  părintele-paroh  Gheorghe  Pruteanu.  La  priceasnă 
a  predicat  părintele  diacon  Gheorghe  Băbuţ,  vorbind  despre  întoarcerea  păcătoasei 
Maria  Egipteanca  la  calea  mîntuirii,  dînd-o  ca  model  de  căinţă  şi  smerenie.  După 
încheierea  sf.  liturghii,  chiriarhul  a  ţinut  un  bogat  şi  instructiv  cuvînt  de  învăţă¬ 
tură.  In  cadrul  acestuia,  a  arătat,  convingător,  valoarea  nemărginită  a  jertfei  de 
pe  cruce  îndurată  de  Domnul  Iisus  Hristos  pentru  mîntuirca  noastră  din  păcat, 
demonstrînd,  cu  temeiuri  biblice,  că  fără  această  jertfă  n-ar  fi  fost  posibilă  mân¬ 
tuirea  noastră  şi,  mai  ales,  n-am  fi  ştiut  cît  de  mult  ne  iubeşte  Domnul  Iisus 
Hristos  şi  Tatăl  său  cel  ceresc.  I-a  îndemnat  pe  credincioşi  să  se  împărtăşească, 
în  acest  post  al  Paştilor,  din  Jertfa  cea  fără  de  sînge  ce  se  aduce  pe  sf.  altar,  din 
Sf.  Euharistie. 

Catedrala  episcopală.  De  Duminica  Floriilor ,  in  23  aprilie  1989,  coincizînd  cu 
sărbătoarea  Sf.  Mc.  Gheorghe,  P.  S.  Episcop  Vasile  a  săvîrşit  Sf.  Liturghie  în 
Catedrala  cu  Lună,  iar  după-masă  a  asistat  la  slujba  Deniei,  în  cadrul  căreia  a 
rostit  un  înălţător  cuvînt  de  învăţătură  despre  semnificaţia  intrării  Domnului 
Hristos  în  Ierusalim,  întru  pregătirea  jertfirii  sale  pe  cruce  şi  apoi  a  învierii  sale 
din  morţi.  Corul  Catedralei,  condus  de  preotul  Traian  Codilă,  a  oferit  credincio¬ 
şilor  un  concert  religios  adecvat  praznicului. 

In  Joia  Mare  (27  aprilie  1989),  ierarhul  a  asistat  la  slujba  Sf.  Patimi  ale  Dom¬ 
nului  în  biserica  „Sf.  Ier.  Nicolae44  (Catedrala  a  Il-a)  din  Oradea,  rostind  cuvînt 
de  învăţătură  potrivit  specificului  zilei  liturgice,  iar  în  Vinerea  Mare  (28  aprilie 
1989)  a  oficiat  slujba  Prohodului  Domnului  în  Catedrala  cu  Lună. 

Praznicul  Sf.  Paşti .  Duminică,  30  aprilie  1989,  de  Praznicul  învierii  Domnului, 
P.  S.  Episcop  Vasile  a  săvîrşit,  succesiv,  sf.  slujbă  a  învierii  Domnului  la  cele  două 
Catedrale  din  Oradea,  întîi  la  Biserica  cu  Lună  şi  apoi  la  Biserica  Sf.  Nicolae. 
Sf.  Liturghie  a  săvîrşit-o  în  Biserica  cu  Lună,  în  cadrul  căreia  a  fost  citită  şi 
Pastorala  arhierească  îndătinată,  iar  vecernia  a  oficiat-o,  împreună  cu  soborul 
tuturor  preoţilor  din,  oraşul  de  reşedinţă,  în  biserica  „Sf.  Ier.  Nicolae44,  cu  care 
prilej  s-a  citit  Sf.  Evanghelie  in  mai  multe  limbi.  Chiriarhul  a  cuvîntat  despre 
însemnătatea  minunii  învierii  Domnului,  ca  temelie  nezdruncinată  a  Bisericii  în¬ 
temeiate  de  El,  ca  aşezămînt  de  mîntuire.  A  urmat  apoi  recepţia  tradiţională  de 
la  reşedinţa  episcopală,  în  cadrul  căreia  părintele  vicar  eparhial  Augustin  Lucian 
a  exprimat  P.  S.  Sale,  în  numele  participanţilor  şi  al  întregului  cler  şi  al  credin¬ 
cioşilor  din  eparhie,  calde  urări  de  sănătate  şi  de  îndelungată  şi  rodnică  arhi- 
păstorire.  Ierarhul  a  mulţumit  călduros,  urind  tuturor  sărbători  fericite  şi  mult 
succes  în  activitatea  lor.  Corul  Catedralei  a  intonat  cîteva  cîntâri  religioase  adec¬ 
vate  momentului  şi  imnul  arhieresc. 

Beiuş.  Potrivit  tradiţiei,  a  doua  zi  de  Paşti,  ierarhul  poposeşte  în  fiecare  an 
în  mijlocul  bunilor  credincioşi  din  oraşul  Beiuş.  In  acest  an.  împreună  cu  soborul 
celor  trei  păstori  sufleteşti  din  Beiuş  (prot.  Teodor  Cios,  preoţii  Ioan  Pituţ  şi 
Ioan  Hinsu),  la  care  s-au  adăugat  părintele  secretar  eparhial  Liviu  Ungur  şi  dia¬ 
conii  Liviu  Inţe  şi  Teodor  Savu,  a  săvîrşit  Sf.  Liturghie  în  biserica  din  Deal,  plină 
de  credincioşi  pînă  la  refuz,  răspunsurile  fiind  date  de  corul  parohial,  dirijat  de 
cîntăreţul  bisericesc  Teodor  Mara,  care  au  primit  binemeritate  laude  din  partea 
arhLpăstorului.  Predica  zilei  a  fost  rostită  de  părintele  secretar  eparhial  Liviu 
Ungur,  vorbind  despre  semnificaţia  minunii  învierii  Domnului  în  legătură  cu 
mântuirea  noastră  sufletească. 

După  apolis,  părintele  protopop  Teodor  Cios  a  urat  bun  sosit  P.  S.  Sale  şi  a 
evocat  împlinirea  a  70  de  ani  de  la  eliberarea  Beiuşului  şi  a  Bihorului  întreg  de 
către  glorioasa  armată  română,  în  prima  zi  de  Paşti,  la  20  aprilie  1919,  şi  totodată 
împlinirea,  tot  a  70  de  ani,  de  la  moartea  martirică  a  luptătorilor  naţionali  din 
Bihor,  Dr.  Ioan  Ciordaş  şi  Dr.  Nicolae  Bolcaş,  care-şi  dorm  somnul  de  veci  aproape 
de  streaşină  acestei  sf.  biserici  şi  pentru  care,  în  fiecare  an,  de  Paştile  morţilor, 
se  sâvîrşeşte  parastas  la  mormîntul  lor  comun. 

In  cuvîntul  de  învăţătură,  P.  S.  Episcop  Vasile  şi-a  manifestat  marea  bucurie 
de  a  fi  iarăşi  în  mijlocul  bunilor  credincioşi  din  oraşul  Beiuş,  al  căror  devotament 
şi  credincioşie  faţă  de  Bi-serica  noastră  strămoşească  ortodoxă  română  şi  faţă  de 
Patria  noastră  dragă  se  dovedesc  an  de  an  tot  mai  puternice,  ceea  ce  înseamnă  că 
păstorii  lor  sufleteşti  îşi  împlinesc  cu  prisosinţă  şi  cu  mult  zel  îndatoririle  biseri¬ 
ceşti  şi  patriotice,  drept  care  merită  şi  dinşii  şi  credincioşii  binemeritate  cuvinte 
de  apreciere.  Şi,  subliniază  vorbitorul,  este  normal  să  fie  aşa,  aci  într-un  oraş 
cu  un  atît  de  glorios  trecut  cultural  şi  istoric  în  viaţa  poporului  român  din  Bihor 
şi  Ardeal,  din  ale  cărui  şcoli  au  ieşit  atîţia  oameni  luminaţi,  mulţi  ajunşi  condu¬ 
cători  ai  poporului  român  spre  Împlinirea  idealului  de  unitate  naţională,  în  frunte 
cu  martirii  beiuşeni  Dr.  Ioan  Ciordaş  şi  Dr.  Nicolae  Bolcaş  şi  mulţi  alţii  din 
diferite  localităţi  ale  Bihorului.  în  faţa  jertfei  lor,  a  spus  P.  S.  Sa,  se  cuvine  să  ne 
plecăm  smeriţi  frunţile  şi  genunchii,  să  fim  vrednici  de  jertfa  lor  şi  să  ştim  păstra 
întreaga  moştenire  lăsată  nouă,  şi  bisericească  şi  naţională. 

După  aceea,  părintele  paroh  Ioan  Pituţ  s-a  făcut  interpretul  credincioşilor  şi 
al  preoţilor  locali  întru  a  exprima  respectuoase  mulţumiri  P.  S.  Sale  pentru  înăl¬ 
ţătorul  cuvînt  de  învăţătură  şi  calde  urări  de  sănătate  şi  de  îndelungată  şi  rodnică 
arhipăstorire,  precum  şi  dorinţa  de  a-1  avea  cît  mai  des  în  mijlocul  lor. 

II.  Sfinţiri  de  biserici 

Parohia  Bixad  II.  Simbâtă,  25  martie  1989,  de  praznicul  Buneivestiri,  în  pre¬ 
zenţa  unui  mare  număr  de  credincioşi,  P.  S.  Episcop  Vasile,  înconjurat  de  un  sobor 
de  preoţi  şi  diaconi,  a  săvîrşit  slujba  de  sfinţire  a  bisericii  cu  hramul  „Sf.  Apostoli 
Petru  şi  Pavel"  din  parohia  Bixad  II,  prot.  Satu  Mare,  în  urma  amplelor  lucrări 
de  reparaţii  capitale,  efectuate  între  anii  1980  şi  1989. 

înaintea  actualei  biserici,  a  fiinţat  pe  acelaşi  loc  o  biserică  de  lemn,  con¬ 
struita  în  anul  1701  din  jertfelnicia  credincioşilor  localnici  şi  prin  osîrdia  unui 
ieromonah  ortodox,  Lsaia  Sfetagoreţ,  venit  de  la  Muntele  Athos.  Această  biserică, 
intre  timp,  a  căzut  pradă  unui  incendiu.  în  locul  ei,  a  fost  zidită  din  piatră,  în 
1771,  actuala  biserică  de  piatră  în  formă  de  cruce,  care  a  fost  dotată  cu  cărţi 
şi  obiecte  de  cult  din  Moldova  şi  Rusia.  în  jurul  anului  1800,  a  fost  înzestrată  cu 
o  foarte  frumoasa  icoană  a  Maicii  Domnului,  mult  cinstită  de  credincioşi.  De-a 
lungul  timpului,  i  s-au  făcut  reparaţiile  necesare  de  întreţinere,  iar  între  anii 
1980  şi  1989,  din  iniţiativa  şi  prin  purtarea  de  grijă  a  P.  S.  Episcop  Vasile  al  Ora¬ 
diei,  în  timpul  păstoririi  la  biserica  Bixad  I  a  preotului  Ioan  Babici,  ajutat  de 
membrii  consiliului  şi  comitetului  parohial  şi  prin  jertfelnicia  credincioşilor,  pre¬ 
cum  şi  cu  sprijinul  material  şi  moral  al  Episcopiei  Oradiei,  a  fost  radical  reno¬ 
vată.  In  exterior,  s-a  refăcut  acoperişul  şi  s-a  retencuit.  în  interior,  a  fost  reten- 
cuită,  apoi  împodobită  cu  o  foarte  reuşită  pictură  îin  stil  neobizantin,  executată  în 
frescă  de  pictorul  Dumitru  Bănică  din  Bucureşti.  De  asemenea,  a  fost  construită  o 
nouă  sf.  masă  în  altar,  în  locul  celei  vechi  complet  degradată.  Apoi,  sub  păstorirea, 
de  la  1  septembrie  1987,  a  preotului  Vasile  Chioreanu,  a  fost  înzestrată  cu  un 
foarte  frumos  iconostas,  artistic  sculptat  în  lemn  de  meşterul  Iosif  Adi  din  Baia 
Sprie,  icoanele  de  pe  el  fiind  opera  aceluiaşi  pictor  sus-amintit.  La  începutul 
acestui  an  (1  februarie  1989),  a  fost  numit  slujitor  la  această  biserică  ieromonahul 
Serafim-Valeriu  Adam,  constituindu-se  în  jurul  ei  parohia  Bixad  II. 

După  slujba  de  sfinţire  a  bisericii,  s-a  continuat  cu  săvîrşirea  Sf.  Liturghii, 
afară,  pe  un  podiu  anume  amenajat,  răspunsurile  fiind  date  de  corul  bisericii 
parohiale  „Adormirea  Maicii  Domnului14  din  Satu  Mare.  La  priceasnă,  a  predicat 
părintele  consilier  eparhial  Vasile  Sabău,  vorbind  despre  însemnătatea  praznicului 
Bunei- Vestiri  iconomia  mintuirii  neamului  omenesc. 

După  otpustul  Sf.  Liturghii,  a  urmat  cuvîntul  de  bun  sosit  al  părintelui  pro¬ 
topop  Ioan  Ţolescu  adresat  chiriarhului,  după  care  preotul^paroh  de  la  Bixad  I, 
Vasile  Chioreanu,  a  făcut  dare  de  seamă  asupra  lucrărilor  de  înnoire  a  acestui 
sf.  locaş,  aducînd  mulţumirile  cuvenite  celor  îndreptăţiţi,  iar  parohul  de  la 
Bixad  II,  părintele  Serafim-Valeriu  Adam,  a  făgăduit  că-şi  va  împlini  cu  conştiin¬ 
ciozitate  îndatorirle  bisericeşti  şi  cele  obşteşti-patriotice,  iar  părintele  protos. 
Iorest  Grebenea  a  urat  ca  biserica  aceasta  reînnoită  să  contribuie  la  întărirea 

vieţii  duhovniceşti  a  credincioşilor  ei  şi  la  aceia  a  unităţii  sufleteşti  a  poporului 
român.  S-a  dat  apoi  citire  scrisorii  de  apreciere,  adresată  de  chiriarh  credincio¬ 
şilor,  membrilor  consiliului  şi  comitetului  parohial,  precum  şi  celor  trei  păstori 
sufleteşti. 

In  ziditorul  cuvînt  de  învăţătură,  P.  S.  Episcop  Vasile  —  exprimîndu-şi  marea 
bucurie  pentru  acest  măreţ  eveniment  bisericesc  —  a  vorbit  despre  însemnătatea 
Bisericii  ca  aşezământ  de  mîntuire  şi  ca  locaş  de  închinare,  arătînd  totodată  rolul 
şi  contribuţia  Bisericii  Ortodoxe  în  viaţa  poporului  român  de-a  lungul  existenţei 
sale,  întru  păstrarea,  promovarea  şi  apărarea  limbii  române  şi  întru  întărirea 
conştiinţei  unităţii  naţionale,  mai  ales  aici  în  Transilvania,  în  vederea  constituirii 
statului  naţional  unitar  român,  care  s-a  şi  realizat  la  1  decembrie  1918,  în  Marea 
Adunare  Naţională  de  la  Alba  Iulia.  In  încheiere,  a  adus  cuvinte  de  laudă  credin¬ 
cioşilor  pentru  jertfelnicie,  celor  trei  păstori  sufleteşti  (preoţii  Ioan  Bahici,  Vasile 
Chioreanu  şi  Serafim-Valeriu  Adam)  pentru  strădanie  şi  membrilor  Consiliului 
parohial,  precum  şi  devotamentului  credinciosului  Vasile  Finta  (Vorotel),  pentru  spri¬ 
jinul  neprecupeţit  întru  înnoirea  bisericii,  înmînîndu-le  acestora  din  urmă,  ca  şi 
celor  trei  păstori  sufleteşti,  scrisori  de  apreciere.  Totodată  şi-a  exprimat  convin¬ 
gerea  că  şi  această  biserică  va  contribui  la  întărirea  vieţii  duhovniceşti  a  credin¬ 
cioşilor,  a  unificării  bisericeşti,  ca  şi  la  întărirea  conştiinţei  credincioşilor  întru 
împlinirea  îndatoririlor  cetăţeneşti,  prin  o  muncă  plină  de  tot  mai  multă  rîvnă 
pe  ogoare  şi  în  celelalte  locuri  de  muncă  pentru  ridicarea  bunăstării  materiale  şi 
spirituale  a  întregului  popor  pe  o  treaptă  tot  mai  înaltă  de  civilizaţie  şi  cultură, 
în  ansamblul  măsurilor  preconizate  de  conducătorii  Patriei  noastre. 

Calciul  Mic.  Duminică,  26  martie  1989,  P.  S.  Episcop  Vasile,  în  mijlocul  unui 
sobor  de  preoţi  şi  diaconi  şi  în  prezenţa  unui  mare  număr  de  credincioşi  din  filie 
şi  din  împrejurimi,  precum  şi  a  unor  credincioşi  reformaţi  din  loc,  a  oficiat  slujba 
de  sfinţire  de  biserici  din  filia  Culciu  Mic,  aparţinătoare  de  parohia  Culciu  Mare, 
prot.  Satu  Mare,  în  urma  lucrărilor  de  înnoire  din  ultimii  ani. 

Biserica  ,avînd  hramul  „Si.  Mare  Mucenic  Dumitru*',  a  fost  zidită  în  anul 
1928  în  timpul  păstoririi  preotului  Emil  Ghita,  dar  fără  să  fi  fost  sfinţită  de 
arhiereu  pînă  astăzi.  In  1971,  i  s-au  mai  făcut  însemnate  reparaţii  de  întreţinere, 
pe  cînd  păstorea  preotul  Vasile  Sălăgean. 

Intre  anii  1983  şi  1987,  în  timpul  păstoririi  vrednicului  preot  Cornel  Pop, 
ajutat  îndeaproape  de  membrii  din  filie  ai  Consiliului  şi  Comitetului  parohial,  dar 
mai  ales  prin  jertfelnicia  pilduitoare  a  bunilor  credincioşi  de  aici,  i  s-au  făcut 
noi  şi  mari  lucrări  de  renovare  generală.  In  exterior,  pentru  înlăturarea  igrasiei, 
i  s-a  făcut  subzidire,  după  care  s-au  consolidat  zidurile  cu  bare  de  fier  şi  s-a 
tencuit  în  terasit,  s-a  recondiţionat  acoperişul,  s-au  confecţionat  uşi  noi  şi  o  coper¬ 
tină  la  intrare.  In  interior,  s-a  zugrăvit,  s-a  restaurat  pictura,  s-a  recondiţionat 
mobilierul  şi  s-a  înzestrat  cu  cărţi  şi  obiecte  de  cult  noi. 

După  actul  de  sfinţire,  s-a  continuat  cu  Sf.  Liturghie,  răspunsurile  fiind  date 
de  credincioşi,  sub  conducerea  oîntăreţului  bisericesc.  Predica  zilei  (Duminica  a  Il-a 
din  Postul  Mare)  a  fost  ţinută  de  părintele  consilier  eparhial  Vasile  Sabău,  tăl¬ 
măcind  pericopa  evanghelică  a  zilei,  despre  vindecarea  slăbănogului  din  Capernaum 
(Marcu  2,  1 — 12).  Preotul-paroh  Cornel  Pop,  pentru  rodnică  activitate  pastorală  în 
matră  şi  filie,  a  fost  distins  de  ierarh  cu  rangul  de  iconcrm,  întru  care  a  şi  fost 
hirotesit. 

După  otpust,  părintele  protopop  Ioan  Ţolescu  a  dat  citire  hrisovului  şi  a 
adresat  un  cald  cuvînt  de  bun  sosit  P.  S.  Sale,  iar  preotul-paroh  a  făcut  un  scurt 
raport  de  activitate  duhovnicească,  gospodărească  şi  obştească,  precum  şi  dare  de 
seamă  asupra  lucrărilor  efectuate  la  biserica  din  filie,  aducînd  mulţumiri  celor 
îndreptăţiţi.  De  asemenea,  a  adus  mulţumiri,  pentru  prezenţă,  şi  credincioşilor 
reformaţi  din  loc,  cu  care  credincioşii  Bisericii  noastre  trăiesc  în  bună  înţelegere, 
înfrăţiţi  în  muncă  şi  adeseori  se  într ajutorează.  Totodată  a  exprimat  respectoase 
mulţumiri  ierarhului  pentru  distincţia  acordată.  Apoi  s-a  dat  citire  scrisorii  arhie¬ 
reşti  de  apreciere. 

In  continuare,  chiriarhul  a  ţinut  un  cuvînt  de  învăţătură,  vorbind,  între  altele, 
despre  însemnătatea  actului  sfinţirii  unei  biserici,  act  care  rămîne  înscris  nu  numai 
in  cronica  parohiei  ci  şi  în  inimile  credincioşilor.  In  încheiere,  i-a  felicitat  pe  cre¬ 
dincioşi  pentru  spiritul  lor  de  sacrificiu,  pe  preotul-paroh  Cornel  Pop  pentru  hăr- 

nioia  şi  străduinţa  întru  înnoirea  bisericii  şi  pentru  roadele  duhovniceşti,  atît  în 
filie  cit  şi  în  matră,  fapt  pentru  care  l-a  şi  distins,  iar  membrilor  din  filie  ai 
Consiliului  parohial,  pentru  devotamentul  lor,  le-a  înmînat  scrisori  arhiereşti  de 
apreciere.  De  asemenea,  şi-a  exprimat  satisfacţia  pentru  relaţiile  de  armonie  şi 
întrajutorare  dintre  credincioşii  Bisericii  Ortodoxe  şi  a  celei  Reformate,  ca  şi 
dintre  păstorii  lor  sufleteşti,  ca  unii  ce  sîntem  fii  ai  aceluiaşi  Părinte  ceresc  şi 
deci  fraţi  întreolaltă  şi  trăind  pe  aceeaşi  glie  pe  care  o  muncim  împreună. 

Trebuie  subliniat  şi  faptul  că  peste  tot  unde  a  slujit,  ierarhul  i-a  îndemnat  pe 
credincioşi  ca,  pe  lingă  fii  buni  ai  Bisericii  Ortodoxe  Române,  să  fie  în  aceeaşi 
măsură  şi  devotaţi  cetăţeni  ai  Patriei  noastre  dragi,  muncind  cu  rîvnâ  pentru 
progresul  material  şi  spiritual  al  întregului  nostru  popor  şi  pentru  sâlâşluirea  unei 
păci  trainice  în  lume. 

Diacon  Dr.  Teodor  Savu 


III.  Conferinţe  .preoţeşti 

1.  Conferinţa  pastoral -misionară  din  luna  martie.  Intre  21  şi  29  martie  1989 
s-au  desfăşurat  la  sediile  protopopeşti  conferinţele  preoţeşti,  cu  tema:  Ideea  de 
unitate  naţională  a  românilor  de-a  lungul  veacurilor  şi  contribuţia  Bisericii  Orto¬ 
doxe  Române  la  înfăptuirea  ei  (La  aniversarea  a  130  de  ani  de  la  Unirea  Prin¬ 
cipatelor). 

De  la  Centrul  eparhial  au  fost  delegaţi  cu  conducerea  conferinţelor:  P.  C. 
Augustin  Lucian,  vicar  administrativ,  la  protopopiatele  Oradea  şi  Beiuş,  P.  C.  Nico- 
lae  Mara,  consilier  adm.-bis.,  la  prot.  Marghita,  P.  C.  Dorel  Rusu,  inspector  epar¬ 
hial,  la  prot.  Satu  Mare  şi  Cărei  şi  P.  C.  Liviu  Ungur,  secretar  eparhial,  la  prot. 
Zalău  şi  Şimleu  Silvaniei. 

In  cuvîntul  de  deschidere,  delegaţii  eparhiali  au  relevat  însemnătatea  temei, 
subliniind  că  ideea  de  unitate  naţională  a  fost  firul  motrice  al  dăinuirii  poporului 
nostru  în  vatra  sa  strămoşească,  fermentul  care  a  generat  manifestările  sale  în 
cadrul  tuturor  evenimentelor  istorice  care  s-au  succedat  atît  de  tumultuos  în  viaţa 
neamului  românesc. 

A  urmat  apoi  prezentarea  referatelor,  care  au  fost  susţinute  de  către  următorii 
preoţi:  Romul  V.  Pop  la  protopopiatul  Oradea,  Teodor  Bercea  la  prot.  Beiuş, 
Gheorghe  Ciobai  la  prot.  Marghita,  Vasile  Pop  la  prot.  Satu  Mare,  Doru  Viorel 
Lostun  la  prot.  Cărei,  Ludovic  Vaida  la  prot.  Zalău  şi  Gheorghe  Breazdău  la  prot. 
Şimleu  Silvaniei.  Pe  marginea  referatelor  au  luat  cuvîntul  un  număr  de  51  de 
preoţi  (8  la  Oradea,  8  la  Beiuş,  4  la  Marghita,  8  la  Satu  Mare,  12  la  Cărei,  5  la 
Zalău  şi  6  la  Şimleu). 

Referatele,  ca  şi  luările  la  cuvînt,  au  arătat  pe  larg  evoluţia  şi  manifestarea 
ideii  şi  simţămîntului  de  unitate  naţională  de  la  începutul  închegării  poporului 
nostru,  care  s-a  format  ca  neam  şi  s-a  încreştinat  concomitent,  pînă  în  vremea 
noastră.  Naşterea  poporului  român  a  fost  legată  şi  condiţionată  de  prezenţa  şi 
continuitatea  populaţiei  daco-romane  şi  după  părăsirea  Daciei  de  către  autorită¬ 
ţile  romane.  Continuitatea  este  un  factor  fundamental  în  procesul  istoric  al  formării 
poporului  şi  a  limbii  române,  cît  şi  a  unităţii  sale  indestructibile  de-a  lungul 
istoriei. 

O  mărturie  de  primă  mărime  a  continuităţii  şi  unităţii  noastre  este  limba 
română,  care  a  fost  aceeaşi  în  toate  ţinuturile  locuite  de  români,  ca  şi  păstrarea 
aceleiaşi  credinţe  dreptmăritoare,  care  a  realizat  cheagul  spiritual  al  unităţii 
noastre. 

S-a  scos  în  evidenţă  în  cadrul  conferinţelor  contribuţia  majoră  a  eveni¬ 
mentelor  istorice  prin  care  s-a  afirmat  unitatea  poporului  nostru,  care,  deşi  des¬ 
părţit  de  graniţe  efemere,  a  simţit  şi  a  trăit  în  această  unitate  de  sînge,  de  limbă, 
de  credinţă,  de  tradiţii  şi  obiceiuri.  Acest  lucru  s-a  vădit  cu  prisosinţă  în  anul 
1600,  cînd  Mihai  Viteazul  a  unit  pentru  întîia  oară  cele  trei  principate  române. 
Seismele  sociale  de  la  1784,  1821  şi  1848  au  ţintit  şi  ele  la  unitatea  tuturor  fiilor 

ţării,  pentru  ca  la  24  ianuarie  1859  românii  din  Ţara  Românească  şi  Moldova  să 
poată  trăi  cu  nesfîrşită  bucuria  hora  cea  mare  a  Unirii,  cîntînd: 

Hai  să  dăm  mină  cu  mină 
Cei  cu  inima  română , 

Sâ-nvîrtim  hora  frăţiei 
Pe  pămîntul  României. 

La  toate  aceste  evenimente  şi-a  adus  o  însemnată  şi  firească  contribuţie  şi 
Biserica  Ortodoxă  Română. 

Cu  adevărat,  ziua  de  24  ianuarie  1859  a  constituit  o  remarcabilă  izbîndă  a 
eforturilor  şi  jertfelor  de  veacuri  în  împlinirea  idealului  unităţii,  dar  şi  o  premisă 
a  realizărilor  ce  vor  urma  în  această  privinţă. 

Incununanea  deplină  a  tuturor  acestor  lupte  s-a  făcut  prin  marele  act  de  la 
1  Decembrie  1918,  cînd  s-au  pus  bazele  statului  naţional  unitar  român. 

S-a  relevat  în  cadrul  conferinţelor  rolul  şi  importanţa  aportului  pe  care 
Biserica  noastră  şi  l-a  adus  cu  prisosinţă  pe  tot  parcursul  acestui  drum  al  înfăp¬ 
tuirii  unităţii  naţionale.  De  altfel,  precum  ştim,  Biserica  Ortodoxă  Română  şi-a 
identificat  existenţa  sa  cu  viaţa  şi  aspiraţiile  poporului  nostru,  pe  care  le-a  slujit 
cu  deplină  credincioşie. 

In  încheiere,  delegaţii  Centrului  eparhial  au  concluzionat  toate  cele  prezen¬ 
tate  şi  au  evidenţiat  că  pe  temeiul  pildei  înaintaşilor,  preoţimea  şi  credincioşii 
noştri  au  datoria  sfîntă  de  a-şi  aduce  aportul  neprecupeţit  la  întărirea  unităţii 
naţionale  şi  au  transmis  îndrumarea  Prea  Sfinţitului  Episcop  Vasile,  care  fiind 
reţinut  de  interese  superioare  bisericeşti  n-a  putut  participa  la  aceste  conferinţe, 
ca  preoţimea  să  fie  conştientă  de  misiunea  ce-i  revine  de  a  promova  în  sufletele 
enoriaşilor  dragostea  neţărmurită  faţă  de  patria  şi  poporul  nostru,  de  a  contribui 
la  unitatea  şi  spirituală  a  obştei  în  sînul  căreia  trăieşte  prin  împlinirea  cu  devo¬ 
tament  a  tuturor  îndatoririlor  ce-i  revin  pe  plan  bisericesc  şi  patriotic-cetăţenesc. 

2.  Conferinţele  administrative.  Intre  11  şi  18  aprilie  1989  au  avut  loc  confe¬ 
rinţele  administrative  ale  clerului  din  Eparhia  Oradiei,  avînd  ca  temă:  Tactul 
pastoral  şi  ţinuta  clerului  în  relaţiile  cu  credincioşii . 

Conferinţele  au  fost  conduse  de  Prea  Sfinţitul  Episcop  Vasile,  care  a  fost 
însoţit  de  P.  C.  vicar  administrativ  Augustin  Lucian,  la  protopopiatul  Marghita, 
P.  C.  consilier  adm.-bisericesc  Nicolae  Mara,  la  prot.  Beiuş,  P.  C.  consilier  economic 
Vasile  Sabău,  la  prot  Satu  Mare  şi  Cărei,  P.  C.  secretar  eparhial  Liviu  Ungur, 
la  prot.  Oradea  şi  P.  C.  inspector  eparhial  Dorel  Rusu  la  prot.  Zalău  şi  Şimleu. 

Deschizînd  lucrările,  Chiriarhul  a  rostit  un  amplu  cuvînt  introductiv  în  care 
a  arătat  rolul  şi  responsabilităţile  preotului  în  cadrul  vieţii  spirituale  a  parohiei, 
ca  şi  primejdiiile  care  pîndesc  buna  lucrare  pastorală.  „Sîntem  chemaţi  —  a  spus 
P.  S.  Sa  —  să  răspundem  la  o  întrebare:  Cum  trebuie  să  lucrăm  în  parohie  ca 
ceea  ce  facem  să  fie  eficient?  Vocaţia  preoţească  îşi  găseşte  împlinirea  mai  ales 
în  modul  în  care  slujim  credincioşilor  noştri,  după  pilda  Mîntuitorului  Iisus 
Hristos,  cu  timp  şi  fără  de  timp,  cu  răbdare,  cu  tact,  cu  îngăduinţă,  cu  înţelepciune, 
cu  înţelegere,  dar  mai  ales  cu  dragoste,  care  le  cuprinde  pe  toate.  Domnul  a  spus 
ucenicilor  Săi  că  „Fiul  Omului  n-a  venit  ca  să  I  se  slujească,  ci  ca  El  să  slujească 
şi  să-şi  dea  viaţa,  ca  preţ  de  răscumpărare  pentru  mulţi4*  (Matei  20,  28). 

Referatele  conferinţelor  au  fost  citite  de  preoţii:  Nicolae  Robotin  la  proto¬ 
popiatul  Oradea,  Zbârce  Ioan  la  Beiuş,  Lazăr  Gavril  la  Marghita,  Vasile  Bura  la 
Satu  Mare,  Traian  Nicoară  1  Cărei,  Ştefan  Vădeanu  la  Zalău  şi  Viorel  Iancău  la 
Şimleu  Silvaniei.  Au  luat  cuvîntul  un  număr  de  64  de  preoţi  (8  la  Oradea,  11  la 
Beiu(ş,  6  la  Marghita,  11  la  Satu  Mare,  14  la  Cărei,  7  la  Zalău  şi  7  la  Şimleu 
Silvaniei). 

In  dezbaterea  temei  s-a  arătat  în  cadrul  lucrărilor  că  fundamentul  esenţial 
al  pastoraţiei  este  legătura  sufletească  dintre  preot  şi  credincioşi.  Din  această  legă¬ 
tură  izvorăsc  toate  faptele,  atitudinile  şi  relaţiile  duhovniceşti  ce  temeluiesc  o 
atmosferă  spirituală  benefică  unei  vieţi  bisericeşti  rodnice  în  parohii.  Dar  succesul 
lucrării  preotului  atîrnă  în  mare  măsură  de  tactul  pastoral,  această  adevărată 
metodologie  de  lucru,  prin  care  din  multele  metode  şi  mijloace  pe  care  le  avem 
la  îndemînă  trebuie  să  le  alegem  pe  cele  mai  adecvate,  precum  dintr-o  farmacie 
se  alege  medicamentul  tămăduitor  fiecărei  boli  în  parte. 

Tactul  pastoral  nu  înseamnă  fariseism,  prefăcătorie  şi  vicleşug,  ci  dimpotrivă, 
deschidere  sufletească  plină  de  dăruire  şi  înţelepciune,  prin  care  se  arată  răbdarea 
şi  căldura  interioară  a  păstorului  iubitor  de  suflete.  Tactul  izvorăşte  din  trăirea 
interioară  a  preotului  şi  se  dezvoltă  prin  lucrarea  vocaţiei  sale. 

Preotul  este  un  conducător  spiritual,  un  cîrmaci,  un  părinte  sufletesc.  Cum 
îşi  conduce  un  părinte  familia  sa?  Cu  dragoste,  cu  înţelepciune,  cu  părintească 
severitate  atunci  cînd  este  nevoie,  dar  şi  cu  iertare  şi  bunătate,  veghind  spre  binele 
tuturor  fiilor  săi. 

Iată  de  ce  tactul  pastoral  este  o  calitate  indispensabilă  slujitorilor  bisericeşti, 
care  sînt  chemaţi  de  Domnul  să  se  facă  „tuturor  toate*4,  după  cuvintul  Evanghe¬ 
listului.  De  ce  ne  trebuie  tact?  Pentru  că  nu  toţi  credincioşii  sînt  la  fel,  nici  din 
punct  de  vedere  sufletesc,  nici  în  ce  priveşte  comportamentul,  deprinderile  şi  tre¬ 
buinţele  lor.  Ei  aşteaptă  de  la  preot  un  sprijin  duhovnicesc,  atît  pentru  binele 
lor  vremelnic,  cît  şi  pentru  cel  din  veşnicie. 

Vorbitorii  au  venit  în  sprijinul  celor  ce  s-au  afirmat  cu  exemple  concrete 
din  parohiile  pe  care  le  păstoresc,  adeverind  că  acolo  unde  se  lucrează  ,cu  tact  şi 
cu  dăruire  sinceră,  roadele  sînt  şi  ele  pe  măsura  jertfelniciei  păstorilor  sufleteşti. 

In  finalul  conferinţelor,  Prea  Sfinţitul  Episcop  Vasile  a  sintetizat  noţiunea  de 
tact  pastoral,  numindu-1  echilibru  sufletesc,  sau,  mai  concret,  suma  tuturor  mij¬ 
loacelor  pozitive  prin  care  preotul  îşi  împlineşte  cu  bune  rezultate  misiunea  sa, 
in  slujba  lui  Dumnezeu  şi  a  oamenilor.  P.  S.  Sa  i-a  îndemnat  pe  preoţi  să  nu  se 
lase  conduşi  în  activitatea  lor  de  pasiuni,  ispite  sau  imbolduri  subiective,  ci  să  se 
dovedească  întru  toate  autentici  următori  ai  lui  Hristos  şi  ai  Sfinţilor  Apostoli. 
Prin  lipsă  de  tact,  preotul  este  o  sminteală  pentru  credincioşi,  o  piatră  de  potic¬ 
neală  ce  dărimă  şi  zădărniceşte  toată  lucrarea  lui  în  sînul  obştii.  Punînd  exemplul 
personal  ca  fundament  al  tactului  pastoral,  se  cuvine  să  ne  înnoim  şi  să  ne 
sporim  lucrarea  noastră  preoţească,  a  subliniat  în  încheiere  Ierarhul. 

P.  C.  Protopopi  au  adus  fieşti  mulţumiri  P.  S.  Sale  pentru  exemplul  statornic 
de  slujire  şi  de  căldură  sufletească  pe  care-1  dă  neîncetat  preoţimii,  după  care  au 
mulţumit  şi  preoţilor  care  şi-au  adus  aportul  la  buna  desfăşurare  a  conferinţelor, 
mărturisind  că  vor  depune  toată  osîrdia  în  slujba  ce  le  este  încredinţată. 


Pr.  Dorel  Octavian  Rusu 

CONSCRIPŢIA  SCAUNALÂ  A  CLERULUI  ROMÂN 
DE  PE  PÂMÎNTUL  CRĂIESC.  ANUL  1733 


I 

Introducere 

Termenul  Pâmîntul  Crăiesc  (Fundus  Regius,  Konigsboden)  defineşte  o  parte 
alungită  din  teritoriul  sudic  şi  estic  al  Transilvaniei,  care  se  întinde  de  la  Turdaş — 
Orăştie  pînâ  la  Baraolt,  apoi  spre  sud,  Braşovul  cu  Ţara  Bîrsei  şi  de  la  aceasta 
spre  nord,  paralele  cu  graniţa  dinspre  Moldova,  pînă  în  regiunea  Bistriţa — Rodna. 

Partea  de  sud  a  Pămîntului  Crăiesc  urmează  graniţa  cu  Ţara  Românească  de 
pe  culmile  Carpaţilor  Meridionali  pînă  în  ţinutul  Sibiului,  avînd  la  nord  rîul  Mureş 
pînă  la  Alba  Iulia.  De  aci  urmează  linia  riului  Tîmava  Mică,  iar  la  sud,  din  ţinu¬ 
tul  Sibiu,  cursul  rîului  Olt. 

Acest  teritoriu  românesc,  ocupat  cu  armele  în  faza  finală  a  expansiunii  ma¬ 
ghiare  spre  sud,  n-a  fost  donat  conducătorilor  de  oşti  care  s-au  distins  în  războiul 
de  cucerire,  ci  s-a  păstrat  ca  bun  regal,  pentru  a  se  organiza  aci  apărarea  ţării  de 
năvălirile  pustiitoare  ale  cumanilor  şi  mai  tîrziu  ale  turcilor,  care  o  ameninţau 
dinspre  Ţara  Românească  şi  Moldova. 

In  scopul  apărării  graniţei  de  răsărit  regii  unguri  au  colonizat,  pe  la  sfîrşitul 
sec.  XII,  printre  aşezările  româneşti  străvechi  din  regiunile  Trei  Scaune,  Ciuc, 
Mureş  (azi  judeţele  Covasna,  Harghita,  Mureş)  grupuri  masive  de  secui,  de  curînd 
sosiţi  din  regiunea  Bihor  în  ţinutul  Tîrnavelor.  Acestora  li  se  asigură  din  partea 
regalităţii  maghiare,  în  schimbul  serviciului  de  grăniceri,  deplină  libertate  de  orice 
jurisdicţie,  afară  de  cea  regală,  dreptul  de  a  se  organiza  teritorial,  administrativ, 
juridic  şi  bisericeşte  după  tradiţiile  lor.1 

In  partea  de  sud  a  Transilvaniei  regele  Geza  II  a  început,  pe  la  mijlocul 
sec.  XII,  a  aşeza  grupuri  de  colonişti  de  origină  germană:  flamanzi  din  Flandra, 
teutoni  din  regiunea  Aachen — Koln — Essen  şi  saşi  din  Saxonia.2  Aceştia  din  urmă 
fiind  mai  numeroşi  şi  mai  bine  organizaţi,  cu  timpul  şi-au  impus  instituţiile  şi 
numirea  tuturor  grupurilor  germane. 

Cele  dintîi  grupuri  de  colonişti  germani  s-au  aşezat  în  Cricău,  Ighiu,  Romos, 
Alba  Iulia,  urmate  curînd  de  grupuri  din  regiunea  Sibiu  şi  de  altele  în  spaţiul 
dintre  Olt  şi  Tîrnave,  pînă  la  Rupea,  Homorod,  Baraolt,  iar  spre  apus  Miercurea, 
Sebeş,  Orăştie.  In  jurul  anului  1200,  după,  sau  odată  cu  strămutarea  secuilor  din 
regiunea  Sighişoara  în  ţinuturile  Trei  Scaune,  Ciuc,  Mureş,  a  fost  colonizat  cu 
populaţie  de  origine  germanică  bazinul  superior  al  Someşului,  regiunea  Bistriţa — 
Rodna,  la  extremitatea  nordică  a  aşezărilor  secuieşti. 

Ultima  colonizare,  în  prima  jumătate  a  sec.  XIII,  a  fost  Ţara  Bîrsei.  Colo¬ 
nizări  secundare  s-au  făcut  în  regiunea  Sighişoara,  după  deplasarea  de  acolo  a 
secuilor  şi  în  regiunea  Mediaş,  după  năvălirea  tătarilor  din  1241. 

In  schimbul  apărării  teritoriilor,  pe  care  au  fost  colonizaţi,  de  invaziile  şi 
pustiirile  cumane  şi  a  unor  obligaţii  militare  şi  fiscale,  saşii  beneficiau  de  privilegii 
juridice,  bisericeşti  şi  economice.  Andreanum-ul,  Bula  de  aur,  Magna  Charta  a 


7* 


1  Ştefan  Pascu,  Voievodatul  Transilvaniei,  Cluj,  1972,  I,  p.  105 — 115. 

2  Th.  Năgler,  Aşezarea  saşilor  in  Transilvania,  Bucureşti,  1981,  p.  94 — 130. 


100 


MITROPOLIA  ARDEALULUI 


saşilor,  dată  de  regele  maghiar  Andrei  II  în  1224,  prevedea  o  singură  organizaţie 
politică  pentru  toţi  saşii,  sub  autoritatea  unui  singur  judecător  suprem,  corniţele 
Sibiului. 

Conform  acestei  diplome  saşii  erau  datori  să  verse  anual  vistieriei  regale 
500  mărci  de  argint,  să  dea  500  ostaşi  pentru  oastea  regală,  cînd  va  fi  folosită 
înlăuntrul  ţării,  100  ostaşi  în  afară  dacă  oastea  e  condusă  de  rege  şi  50  cînd  va  fi 
condusă  de  un  dregător  regal;  să  acorde  găzduire  regelui  în  timp  de  trei  vizite, 
iar  voievodului  Transilvaniei  în  două.  Saşii  sînt  scoşi  de  sub  jurisdicţia  oricărei 
autorităţi,  în  afara  celei  regale,  acordîndu-li-se  deplină  libertate  de  a  se  organiza, 
de  a  întemeia  aşezări  rurale,  de  a  valorifica  pâmîntul,  solul  şi  subsolul,  în  favorul 
lor  şi  al  regalităţii;  dreptul  de  a-şi  alege  dregători  dintre  ei,  de  a-şi  organiza 
Biserica  autonomă,  nu  sub  jurisdicţia  episcopului  catolic  al  Transilvaniei,  dreptul 
de  a-şi  alege  preoţii  şi  privilegiul  de  a  fi  judecaţi  numai  de  judecători  saşi,  în 
instanţă  superioară  de  corniţele  Sibiului  şi  în  ultimă  instanţă  de  rege.  Negustorilor 
saşi  li  se  asigură  liberă  circulaţie  în  tot  regatul  ungar,  fără  a  plăti  vamă  la  poduri 
şi  în  tîrguri. 

Libertas  Cibiniensis  le-au  avut  la  început  numai  grupările  germane  dintre 
Orăştie  şi  Baraolt,  care  au  constituit  Provincia  Sibiu.  In  baza  acestor  privilegii 
teritoriul  respectiv  a  fost  împărţit  din  punct  administrativ-politic  în  şapte  SCAUNE: 
Orăştie,  Sebeş,  Miercurea,  Sibiu,  Nocrich,  Cincu  şi  Rupea. 

Termenul  SCAUN  (sedes,  sedes  judiciaria)  indică  funcţia  principală,  cea  jude¬ 
cătorească  a  Scaunului.  De  la  aceasta  derivă  şi  numirea  Teritoriul  celor  şapte  juzi 
pentru  întreg  Pâmîntul  Crăiesc,  numire  care  s-a  păstrat  şi  după  ce  la  cele  şapte 
scaune  s-au  mai  adăugat  încă  două,  Mediaşul  şi  Sighişoara  şi  districtele  Braşov 
şi  Bistriţa. 

In  fruntea  fiecărui  scaun  era  un  jude  regesc  (judex  regis),  numit  de  rege  cu 
scopul  de  a-i  reprezenta  interesele.  După  judele  regesc  urma  ca  importanţă  judele 
scaunal  (judex  provincialis,  terrestris,  sedis)  ales  de  reprezentanţii  obştilor  din 
scaun,  care  avea  atribuţiuni  judecătoreşti,  adică  prezida  consiliul  de  judecată, 
constituit  din  12  juraţi  sau  asesori,  proveniţi  din  obştile  scaunale.  Satele  erau 
conduse  de  juzi  (villicus,  Hann),  aleşi  de  obştile  respective. 

Cel  mai  important  dregător  pe  Pâmîntul  Crăiesc  era  însă  corniţele  saşilor 
(comes  saxonum),  numit  de  rege,  care  decidea  în  ultimă  instanţă  in  probleme  de 
natură  juridică,  politică,  militară  şi  administrativă. 

Pricinile  iscate  pe  Pămîntul  Crăiesc  erau  judecate  de  forul  competent,  după 
gravitatea  cazurilor,  cu  asistenţa  consiliilor  de  judecată,  compuse  din  juraţi  sau 
asesori,  recrutate  la  sate  dintre  locuitorii  obştilor,  la  nivelul  scaunelor  de  către 
judele  scaunal  cu  ajutorul  juraţilor  recrutaţi  din  reprezentanţii  localităţilor  şi  în 
apel  la  Universitatea  săsească,  prezidată  de  comes  şi  reprezentanţii  tuturor  scaunelor. 

Pentru  situaţii  grave  de  politică  externă,  război,  conflicte  între  scaune  etc. 
pe  care  nu  le  putea  rezolva  comesul,  se  putea  face  apel  la  rege. 

Pe  Pămîntul  Crăiesc  autoritatea  astfel  constituită  avea  îndreptăţirea  de  a 
decide  în  toate  domeniile  de  activitate,  avînd  ca  scop  suprem  binele  comun. 

Libertăţile  sibiene  s-au  extins  ulterior  şi  asupra  altor  regiuni  colonizate  cu 
saşi,  cum  sînt:  Vinţ,  Vurpăr,  Sighişoara  şi  Mediaş,  apoi  din  1366  asupra  regiunii 
Bistriţa — Rodna  şi  din  1422  asupra  Braşovului  şi  Ţării  Bîrsei.  Fiindcă  acestea  două 
din  urmă  sînt  colonizate  mai  tîrziu,  regiuni  mai  îndepărtate,  fără  legătură  terito¬ 
rială  şi  juridică  cu  celelalte,  au  avut  organizaţie  separată,  mult  timp  independente, 
denumite  districte. 

In  1486  regele  Matei  Corvin  confirmînd  Diploma  andreană  extinde  valabili¬ 
tatea  ei  asupra  tuturor  regiunilor  cu  populaţie  săsească,  iar  un  an  mai  tîrziu,  în 
1487,  a  convocat  la  Sibiu  adunarea  tuturor  reprezentanţilor  celor  Şapte  Scaune, 
plus  pe  cei  din  scaunele  Mediaş  şi  Sighişoara  şi  pe  cei  din  districtele  Braşov  şi 
Bistriţa,  realizînd  astfel  unitatea  juridică  a  tuturor  saşilor.  Atunci  a  luat  naştere 
UNIVERSITAS  SAXONUM ,  adică  UNIUNEA  tuturor  saşilor.  Termenul  acesta  a 
fost  tradus  în  româneşte  în  sec.  XVIII  Universitatea  saşilor  sau  săsească,  denumire 
care  produce  confuzie  în  vremile  noastre  pentru  cine  nu  cunoaşte  realităţile  isto¬ 
rice  din  Transilvania,  pentru  că  termenul  Universitas  n-are  nimic  comun  cu  vreo 
instituţie  universitară,  iar  termenul  saxonum  nu  exprimă  realitatea,  fiindcă  pe 

Pămîntul  Crăiesc  majoritatea  locuitorilor  erau  români,  nu  saşi.3  Cu  timpul  Uni- 
versitas  Saxonum  şi-a  pierdut  accepţiunea  primară  de  uniune,  înţelegîndu-se  prin 
acest  termen  adunarea  naţională  a  reprezentanţilor  tuturor  organizaţiilor  politice 
ale  saşilor  din  Transilvania,  de  sub  conducerea  comitelui  din  Sibiu.  Din  sec.  XVI 
aceasta  a  fost  recunoscută  ca  cea  mai  înaltă  autoritate,  după  principe,  pe  Pămîntul 
Crăiesc,  exercitînd  putere  legislativă,  executivă  şi  judecătorească,  toate  de  drept 
public.4 

Adunarea  reprezentanţilor  organizaţiilor  politice  săseşti  era  un  fel  de  parla¬ 
ment,  din  care  făceau  parte  obligator  judele  regesc,  cel  mai  inalt  funcţionar  al 
fiecărui  scaun  şi  judele  scaunal  local  sau  un  alt  funcţionar  superior,  după  împre¬ 
jurări,  numai  doi  din  fiecare  scaun,  afară  de  Sibiu,  din  partea  căruia  participau 
trei:  comesul,  judele  regesc  şi  primarul. 

După  Punctele  Regulative  (Regulations  Punkte)  din  18,4  Universitatea  Să¬ 
sească  se  compunea  din  23  membri.  Şedinţele  se  ţineau  la  Sibiu,  de  obicei  în 
25  noiembrie,  sub  preşedinţia  comesului.  Adunările  Universităţii  Săseşti  dezbăteau 
numai  probleme  care  priveau  întreaga  populaţie,  aproba  alegerile  de  funcţionari, 
înfiinţarea  de  noi  organizaţii,  se  pronunţa  în  cadrul  unor  litigii  dintre  diferitele 
comunităţi  sau  dintre  comune  şi  magistrat,  apel  contra  hotărîrilor  se  putea  face 
la  rege  sau  principe,  vota  legi  şi  regulamente,  fixa  impozitele,  hotăra  asupra 
forţei  armate  a  fiecărui  scaun,  ducea  tratative  cu  regele  (principele)  şi  patrona 
Biserica  Evanghelică  C.A.  transilvană. 

încadrarea  populaţiei  săseşti  într-un  sistem  de  organizaţii  a  căror  scop  era 
progresul  uman  sub  toate  aspectele,  care  asigurau  libertatea  de  manifestare  a 
locuitorilor,  asigurau  avutul  personal  şi  cel  al  comunităţilor,  a  contribuit  la  ridi¬ 
carea  nivelului  economic  şi  social-cultural  al  acestei  populaţii,  care  constituia 
în  spaţiul  transilvan  un  fel  de  mică  republică  denumită  Sachsenboden,  Sanchsen- 
land. 

* 

Pe  Pămîntul  Crăiesc  majoritatea  locuitorilor  o  formau  însă  românii,  nu  saşii. 
Ei  erau  băştinaşi  pe  aceste  locuri,  arătaţi  ca  majoritari  în  toate  perioadele  de  timp. 
Izvoarele  istorice  ne  spun  că  ei  s-au  opus  cu  armele  înaintării  ungurilor  în  Tran¬ 
silvania,  întîrziind  ocuparea  acestei  provincii  cu  peste  două  sute  de  ani.  După  cuce¬ 
rirea  Transilvaniei  de  către  unguri,  românii  au  continuat  să  rămînă  pe  vechile  teri¬ 
torii,  organizaţi  în  obşti  sub  conducerea  unor  juzi,  cnezi  şi  voievozi,  păstrînd 
instituţiile  sociale  şi  politice  băştinaşe  şi  împotrivindu-se  înlocuirii  acestora  cu 
altele,  aduse  de  cuceritori.  Regii  unguri  au  fost  siliţi  să  tolereze  acestea  din  cauza 
deselor  răzvrătiri  din  Ungaria  şi  a  ameninţărilor  cumane  din  exterior,  dar  şi  pen¬ 
tru  faptul  că  o  bună  parte  dintre  români  locuind  aproape  sau  chiar  la  munte,  erau 
singurii  din  care  se  puteau  recruta  apărători  vajnici  ai  graniţei  de  pe  culmile 
Carpaţilor.  Saşii  n-au  fost  colonizaţi  la  munte,  ci  în  regiunile  de  dealuri  şi  şes. 
printre  aşezări  româneşti  străvechi,  unde  ei  au  ridicat  puternice  cetăţi  şi  biserici- 
cetăţi  de  apărare  a  teritoriilor  pe  care  le  primiseră. 

Cnezii,  juzii  şi  voievozii  români  şi-au  păstrat  în  cadrul  obştilor  poziţiile  avute 
în  baza  dreptului  cutumiar,  punîndu-se  în  slujba  învingătorilor  în  calitate  de 
judecători,  stringători  de  dare,  conducători  de  oaste  în  timp  de  război  şi  apără¬ 
tori  ai  graniţei  în  timp  de  pace.  Masa  poporului  român  şi-a  continuat  viaţa  în 
vechile  aşezări  ca  cetăţeni  liberi,  lucrînd  pămîntul  în  calitate  de  uzufructuari  cu 
drept  de  moştenire,  deopotrivă  cu  saşii,  plătind  o  singură  taxă  regelui,  aşa-zisa 
darea  Sf.  Martin. 

Pe  lingă  scaunele  cu  populaţie  mixtă,  din  vechime  pe  Pămîntul  Crăiesc  au 
fost  organizate  două  scaune  pur  româneşti:  Sălişte  şi  Tălmaciu,  care  aveau  misiunea 
de  a  apăra  graniţa  în  punctul  critic  de  la  gura  Oltului,  prin  cetăţile  Salgo,  Tăl- 


3  In  1721  pe  Pămîntul  Crăiesc  trăiau  12  629  contribuabili  români  şi  12  298 
contribuabili  saşi,  iar  în  1900  171  502  locuitori  români,  153  174  saşi  şi  6  418  unguri, 
conf.  Dr.  Ilarion  Puşcariu,  Ioan  de  Preda,  Dr.  Lucian  Borcea,  Dr.  Ioan  Lupaş, 
Dr.  Ioan  Mateiu  şi  Dr.  Silviu  Dragomir,  Contribuţiuni  istorice  privitoare  la  trecutul 
românilor  de  pe  pămîntul  crăiesc ,  Sibiu,  1913,  p.  XIX  şi  XXI. 

4  Şt.  Pascu,  op.  cit.,  p.  219 — 222,  262 — 266;  Th.  Năgler,  op.  cit.,  p.  276 — 280. 

maciu,  Turnu  Roşu  şi  Lotru.  In  anul  1453  regele  Ladislau  a  încorporat  scaunele 
româneşti  la  scaunele  Sibiului.  Timp  de  270  de  ani  apoi,  începînd  cu  1583,  românii 
de  pe  Pămlntul  Crăiesc  s-au  aflat  împreună  cu  saşii  sub  regimul  aceloraşi  legi, 
cuprinse  în  Stătută  jurium  municipalium  saxonum  in  Transilvania .5 

Deşi  românii  de  pe  Pămîntul  Crăiesc  aveau  acelaşi  statut  politic  cu  saşii, 
accesul  lor  la  funcţii  şi  la  conducerea  organismelor  politico-administrative  supe¬ 
rioare  a  fost  mereu  blocat  de  către  patriciatul  săsesc.  Sub  influenţa  înfloririi 
oraşelor,  a  dezvoltării  şi  diversificării  meşteşugurilor,  patriciatul  săsesc  înstărit 
a  ajuns  la  ideea  subordonării  românilor  de  la  marginea  oraşelor,  a  celor  din 
satele  mixte  şi  chiar  a  unor  localităţi  mari  româneşti  (Răşinari,  Sadu,  Gura  Rîului 
etc.)  şi  impunerii  de  sarcini  iobagiale. 

Divergenţele  iscate  au  dus  la  procese  de  lungă  durată,  care  s-au  soldat  cu 
sentinţa  regală  în  favorul  românilor,  pe  baza  principiului  Natura  Fundi  Regii 
diversitatem  jurium  excludit. 

In  3  aprilie  1848  li  se  restituie  românilor  calitatea  de  cetăţeni  deplini  ai  Pă- 
mîntului  Crăiesc  prin  aceea  că  ei  sînt  îndreptăţiţi  să  ocupe  orice  funcţie,  pot 
îmbrăţişa  orice  meserie  doresc,  iar  Biserica  Ortodoxă  e  pusă  pe  picior  de  egalitate 
cu  religiile  recepte,  avînd  dreptul  de  a  pretinde  porţii  canonice. 

In  perioada  absolutismului  (1849 — 1861)  autonomia  Pămintului  Crăiesc  a  fost 
suspendată.  Viaţa  politică  se  reia  abia  în  aprilie  1861,  cu  participarea  pentru  prima 
dată  a  deputaţilor  români  la  şedinţele  Universităţii  săseşti,  in  ca.re  îşi  rostesc 
cuvintările  în  limba  română. 

In  anul  1863  scaunele  Sălişte  şi  Tălmaciu  în  mod  abuziv  sînt  dezlipite  de  la 
Pămîntul  Crăiesc,  aplicîndu-li-se  regimul  iobagial.  Se  dă  acum  o  ultimă  luptă 
pentru  drepturile  românilor  din  această  parte  a  Transilvaniei,  care  s-a  soldat  cu 
revenirea  lor  la  Pămîntul  Crăiesc.6 

Prin  Legea  XII  din  1876  a  statului  maghiar  Universitatea  săseasca  e  dezbră¬ 
cată  de  toate  atribuţiile  sale  publice.7  Singurul  drept  care  i  s-a  mai  conces  a  fost 
acel  de  administrator  al  bunurilor  cîştigate  în  decursul  timpului,  folosind  venitele 
în  scopuri  culturale. 

După  primul  război  mondial  întreg  lăsămîntul  Universităţii  săseşti  a  fost 
lichidat,  fiind  împărţit  unor  instituţii  culturale,  Mitropoliei  ortodoxe  Sibiu  şi  Epis¬ 
copiei  Evanghelice  C.A.  Sibiu. 

Prin  acest  ultim  act  Pămîntul  Crăiesc,  ca  delimitare  teritorială  şi  juridică, 
şi  reprezentanta  sa  Universitatea  săsească,  au  intrat  în  istorie,  lăsînd  în  urmă  o 
bogată  moştenire,  rod  al  unei  convieţuiri  şi  colaborări  româno-săseşti  multiseculare. 

In  urma  mandatului  imperial  din  11  decembrie  1732, 8  transmis  de  guvernul 
transilvan  autorităţilor  scaunale  şi  districtuale  abia  în  26  iunie  1733, 9  după  mai 
bine  de  o  jumătate  de  an,  s-a  efectuat  în  lunile  iulie-septembrie  1733  conscrierea 
clerului  român  pe  Pămîntul  Crăiesc. 

Lucrarea  aceasta  importantă,  păstrată  sub  denumirea  Conscriptiones  popparum 
walachicorum  in  natione  saxonica ,  se  află  în  Arhivele  Statului  din  Sibiu,  fond 
Magistratul,  Nr.  66/1733.  Ea  se  compune  de  fapt  dintr-o  serie  de  conscripţii,  ela- 


5  Compus  de  M.  Fronius  şi  aprobată  de  Şt.  Bâthori  în  17  februarie  1583  la 
Cracovia,  cartea  a  fost  tradusă  de  Samuil  Micu  sub  titlul  Stătută  sau  cartea  şi  pra¬ 
vila  legilor  săseşti  din  Pdmîntul  Crăiesc,  care  se  zice  Scăunime.  Traducerea  s-a 
păstrat  în  mai  multe  copii,  vezi:  I.  Lupaş,  Două  manuscrise  cu  conţinut  juridic  în 
Studii  şi  cercetări  de  istorie  literară  şi  folclor,  VI,  1957,  3 — 4,  p.  667 — 674;  Pompiliu 
Teodor,  O  copie  din  1794  a  manuscrisului  lui  Samuil  Micu  Claia  —  Stătută  sau 
legile  scaunelor  săseşti,  în  A.I.I.  din  Cluj,  IV  (1961),  p.  267 — 271;  Biblioteca  Mitro¬ 
poliei  are  două  exemplare;  Ms.  223/IV/39,  copiat  de  V.  Popovici  —  Răşinari  din 
1798  şi  Ms.  257/IV/63,  copist  popa  Toma  Filip  —  Porceşti,  1832. 

6  . . .  Contribuţii  istorice  . . .,  p.  66—121;  227 — 295. 

7  Problema  Universităţii  Săseşti  şi  a  instituţiei  celor  Şapte  juzi,  de  I.  Fuma, 
Sibiu,  1935,  p.  40. 

8  N.  Nilles,  Symbolae  ad  illustrandam  Historiam  Ecclesiae  Orientalis  in  Terris 
S.  Staphani,  Oeniponte,  1885,  II,  p.  513 — 517. 

9  A.S.S.-Magistrat,  Nr.  66/1733,  data  menţionată  în  titlul  conscripţiilor  scau¬ 
nelor  Orăştie  şi  Nocrich. 

borate  de  cele  11  împărţiri  politico-administrative  de  pe  Pămîntul  Crăiesc,  9  de 
autorităţile  scaunale,  2  de  cele  districtuale. 

întreaga  conscripţie  e  redactată  în  limba  latină,  cu  excepţia  numelui  preoţi¬ 
lor,  care  e  redat  în  limba  română,  adesea  cu  ortografie  străină.  Frontispiciile,  rubri- 
caţia,  formulele  de  încheiere,  numele  majorităţii  ierarhilor,  semnăturile  şi  calita¬ 
tea  oficialilor,  care  au  elaborat  conscrierea,  sint  în  latină.  Numirile  localităţilor  sînt 
în  general  în  limba  germană.  Pentru  a  înlesni  identificarea,  am  adăugat  la  fiecare, 
în  paranteză,  numirea  românească  actuală. 

Conscripţiile  organizaţiilor  scaunale  se  deosebesc  între  ele  din  punct  de 
vedere  al  numărului  rubricilor,  care  variază  între  12  şi  28,  al  formatului  şi  al  date¬ 
lor  la  care  au  fost  încheiate  şi  predate.10  Faptul  acesta  poate  fi  considerat  că 
autorităţile  vieneze  şi  guvernul  transilvan  n-au  acordat  importanţa  cuvenită  con¬ 
scripţiei.  O  oarecare  delăsare  se  observă  şi  din  partea  Universităţii  săseşti,  care 
s-a  mulţumit  să  paseze  ordinul  guvernului,  lăsînd  la  latitudinea  organelor  din  sub¬ 
ordine  extinderea  informaţiei  şi  redarea  ei.  De  aci  deosebirea  mare  dintre  ele  şi 
greutatea  pentru  cercetător  de  a  face  analiza  şi  sinteza  documentului.  Conscripţia 
românească  a  episcopului  Inochentie  Micu,  care  a  precedat  pe  cea  comitatenză  şi 
scaunală  cu  cîteva  luni,  e  mult  superioară  acestora.  Episcopul  urmărind  să  convingă 
autorităţile  de  dreptatea  cauzei  româneşti,  n-a  omis  nimic  din  ceea  ce  îi  servea 
cauza,  de  aceea  conscripţia  sa  are  o  unitate  perfectă,  pentru  toate  protopopiatele 
aceeaşi  rubricatură,  sumar  la  fiecare,  încît  îţi  oferă  o  imagine  clară  a  situaţiei 
românilor.* 11 

O  explicaţie  a  atitudinii  oarecum  indiferente  ar  fi  că  la  nivelul  autorităţilor 
superioare  vieneze  şi  transilvane  cererile  românilor  erau  considerate  ca  neîn¬ 
dreptăţite. 

Fâcînd  abstracţie  de  lipsa  de  unitate  dintre  conscripţiile  scaunale,  vom  căuta 
să  facem  cunoscut  volumul  de  date  necunoscute,  care  pot  îmbogăţi  informaţia 
istorică  privitoare  la  societatea  românească  din  prima  jumătate  a  sec.  XVIII,  aflată 
pe  Pămîntul  Crăiesc. 

Datele  cuprinse  în  conscripţia  Universităţii  săseşti  au  o  deosebită  valoare, 
în  primul  rind  pentru  istoria  bisericească,  căci  ne  informează  despre  situaţia  cle¬ 
rului,  numărul  preoţilor,  cine  sînt  şi  cine  i-a  hirotonit,  unde  funcţionează,  statutul 
lor  politic  şi  situaţia  materială,  modificările  survenite  în  rîndul  clerului  datorită 
silniciei  confesionale  dezlănţuită  între  1724 — 1733  contra  preoţilor  ortodocşi  de 
către  guvernatorul  Simund  Kornis  şi  episcopii  uniţi  Ioan  Giurgiu  Patachi  şi 
Inochentie  Micu.  Datele  acestei  conscripţii,  ca  şi  cele  din  conscripţia  efectuată  pe 
Teritoriul  comitatenz,12  comparate  cu  cele  din  „Statistica44  episcopului  Inochentie 
Micu,  din  acelaşi  an,  trebuiau  să  ofere  Curţii  vieneze,  patroana  Bisericii  Unite, 
o  imagine  fidelă  a  situaţiei  in  care  se  afla  clerul  şi  poporul  român  unit,  după  mai 
bine  de  trei  decenii  de  la  părăsirea  Bisericii  strămoşeşti. 

Avînd  în  vedere  statutul  social-politic,  starea  materială  şi  buna  organizare 
a  locuitorilor  de  pe  Pămîntul  Crăiesc,  mult  îmbunătăţită  faţă  de  a  celor  aflaţi  în 
comitate,  e  necesar  de  ştiut  în  ce  măsură  această  situaţie  se  reflectă  în  atitudinea 
lor  faţă  de  Biserica  Ortodoxă  transilvană,  singura  instituţie  care  a  supravieţuit 
şi  patronat  destinele  neamului  românesc,  după  cucerirea  Transilvaniei  de  unguri. 

Totodată  e  necesară  o  confruntare  a  datelor  conscripţiei  bisericeşti  cu  cele 
comitatenze  şi  scaunale,  ştiut  fiind  că  ambele  conscripţii  în  acest  scop  s-au  efec¬ 
tuat,  pentru  ca  prin  confruntare  să  se  cunoască  realitatea.  Intrucît  concluziile  la 
care  au  ajuns  autorităţile  pe  baza  conscripţiei  bisericeşti  şi  civile  n-au  fost  trans- 


10  Majoritatea  încheiate  şi  predate  în  august,  scaunul  Bistriţa  în  8  septem¬ 
brie,  Miercurea  în  25  septembrie  1733. 

11  N.  Togan,  Statistica  românilor  din  Transilvania  în  1733,  îin  rev.  Transil¬ 
vania,  XXIX  (1898),  p.  169 — 412;  aceeaşi  în  extras  sub  titlul  Românii  din  Transil¬ 
vania  la  1733.  Conscripţia  Episcopului  Ioan  In.  Klein  de  Sadu,  Sibiu,  1898,  45  p.; 
A.  Bunea,  Din  istoria  românilor .  Episcopul  Ioan  Inocenţiu  Klein,  Blaş,  1900,  p. 
302—415. 

12  Conscripţia  comitatului  Alba  de  Jos  în  Mitropolia  Ardealului,  XXXII  (1987), 
4,  p.  75— 90  +  1— XXII. 

mise,  se  impune  ca  cercetarea  actuală  să  reia  problema  situaţiei  bisericeşti  a  româ¬ 
nilor  transilvani  din  prima  jumătate  a  sec.  XVIII,  ori  de  ci  te  ori  intră  în  circuitul 
istoric  documente  cum  sint  conscripţiile. 

O  confruntare  a  datelor  conscripţiilor  din  1733  ar  putea  fi  făcută  cînd  vor 
fi  cunoscute  toate  conscripţiile  laice,  civile.  Deocamdată  subliniem  un  neajuns  în 
calea  comparării:  conscripţia  bisericească  e  efectuată  pe  protopopiate,  iar  con¬ 
scripţia  laică  pe  comitate  şi  scaune,  situaţie,  care  în  cazul  de  faţă  ne  obligă  să  ară¬ 
tăm  căror  protopopiate  aparţin  comunele  diferitelor  scaune  şi  districte. 

I.  Scaunul  Sibiu  cuprinde  31  localităţi  din  Protopopiatul  Răşinari, ,J  toate  cele 
5  localităţi  din  prot.  Porceşti,14  6  localităţi  din  prot.  Colun,15  4  din  prot.  Biia,16  3  din 
prot.  Ţichindeal,17  2  din  prot.  Broşteni,18  o  localitate  din  prot.  Sebeş  19  şi  alta  din 
Veneţia.20 

II.  Scaunul  Orăştie  cuprinde  comunele  din  protopopiatul  Balomir.21 

III.  Scaunul  Sebeş  are  8  comune  din  Protopopiatul  Sebeş.22 

IV.  Scaunul  Miercurea,  cuprinde  restul  de  11  comune  din  prot.  Sebeş.23 

V.  Scaunul  Nocrich  are  2  comune  din  prot.  Ţichindeal,24  10  din  Colun.25 

VI.  Scaunul  Mediaş  numără  26  comune,  14  din  prot.  Ţichindeal,26  9  din  prot. 
Broşteni 27  şi  3  din  prot.  Biia.28 

VII.  Scaunul  Cincu  cuprinde  22  comune,  10  din  prot.  Veneţia,29  12  din  prot. 
Colun.30 

VIII.  Scaunul  Sighişoara  are  un  număr  de  16  localităţi  —  11  din  prot.  Ţichin¬ 
deal,31  3  din  prot.  Veneţia32  şi  2  din  prot.  Şomfalău.33 

IX.  Scaunul  Rupea  are  18  comune,  toate  din  prot.  Veneţia.34 

X.  Districtul  Braşov  are  22  comune,  toate  în  protopopiatul  Braşov.35 


13  N.  Togan,  Românii  din  Transilvania  la  1733.  Conscripţia  Episcopului  Ioan 
In.  Klein  de  Sadu,  Sibiu,  Arhidiecezana,  1898,  p.  13 — 14.  Extras. 

14  lbidem,  p.  35. 

15  lbidem,  p.  19 — 20;  Cîrţa,  Colun,  Cornăţel,  Daia,  Feldioara,  Noul,  Roşia, 
Rucâr,  Săcădate,  Ţapu. 

16  lbidem,  p.  14 — 15;  Bâlcaciu,  Jidvei,  Tîrnava,  Tîrnâvioara. 

17  lbidem,  p.  10;  Cloaşterf,  Criţ,  Vurpăr. 

18  lbidem,  p.  27;  Ruşi  şi  Slimnic. 

19  lbidem,  p.  34 — 35;  Jinia. 

20  lbidem,  p.  41 — 42;  Meşendorf. 

21  lbidem,  p.  35 — 36. 

22  lbidem,  p.  34 — 35;  Deal,  Lancrâm,  Loman,  Pianul  de  Jos,  Pianul  de  Sus, 
Răchita,  Răhău,  Sebeş. 

23  lbidem ,  p.  34 — 35;  Apoldu  de  Jos,  Apoldu  de  Sus,  Cărpiniş,  Dobîrca,  Gîr- 
bova,  Ludoş,  Miercurea,  Poiana,  Rod,  Reciu,  Topîrcea. 

24  lbidem,  p.  10;  Nocrich,  Ţichindeal. 

25  lbidem,  p.  19 — 20;  Alţîna,  Bendorf,  Chirpăr,  Fofeldea,  Glîmboaca,  Hosman, 
Ilimbav,  Măgărei,  Marpod,  Săsăuşi. 

26  lbidem,  p.  10;  Alma,  Aţei,  Biertan,  Bratei,  Buzd,  Copşa  Mare,  Coveş,  Du- 
puşu,  Ighişul  Nou,  Moşna,  Nemşa,  Richiş,  Şaieş,  Velchid. 

27  lbidem,  p.  27;  Agîrbiciu,  Axente  Sever,  Copşa  Mică,  Haşag,  Moardăş,  Şeica 
Mare,  Şeica  Mică,  Şoala,  Valea  Viilor. 

28  lbidem,  p.  14 — 15;  Băgaciu,  Basna,  Velţ. 

29  lbidem,  p.  40 — 42;  Bărcut,  Boholţ,  Calbor,  Cincşor,  Cincu,  Merghindeal, 
Movide,  Noiştat,  Seliştat,  Şoarş. 

30  lbidem,  p.  19 — 20;  Agnita,  Bruiu,  Dealul  Frumos,  Gherdeal,  Iacobeni,  Hol- 
bav,  Ruja,  Stăjerişul,  Şomartin,  Toarcla,  Vărd,  Veseud. 

31  lbidem,  p.  10;  Apold,  Archita,  Buneşti,  Daia,  Daneş,  Laslea,  Roadăş,  Sas- 
chiz,  Seleuş,  Sighişoara,  Şaeş. 

32  lbidem,  p.  40 — 42;  Beia,  Brădeni,  Netuş. 

33  lbidem,  p.  32 — 33;  Hoghilag,  Prod. 

34.  lbidem,  p.  40^12. 

35  Comunele  din  districtul  Braşov  lipsesc  din  conscripţia  episcopului  Ino- 
chentie  Micu. 

XI.  Districtul  Bistriţa  are  24  comune,  toate  aparţinătoare  la  protopopiatul 
Năsăud36 

După  această  repartizare  a  comunelor  pe  scaune,  vom  prezenta,  sumar,  situaţia 
clerului  şi  poporului  român  de  pe  Pămîntul  Crăiesc,  referind-o,  cînd  e  cazul,  la 
informaţia  conscripţiei  bisericeşti. 

1.  Prima  informaţie  pe  care  ne-o  oferă  toate  conscripţiile  scaunale  se  referă 
la  localităşile  de  pe  acest  teritoriu.  Sint  total  în  acest  spaţiu  al  Transilvaniei  230 
localităţi  curat  româneşti  şi  româno-săseşti,  repartizate  în  9  scaune  şi  2  districte. 
Aceste  împărţiri  politico-administrative  nu  sînt  egale  ca  număr  de  localităţi,  extin¬ 
dere  teritorială  şi  populaţie.  Ca  număr  de  localităţi  la  extreme  se  situează  scaunul 
Sibiu  cu  57  localităţi  24,8%)  din  totalul  de  230  şi  scaunul  Sebeş  cu  8  localităţi 
(3,5%).  Numărul  localităţilor  celorlalte  scaune  variază  între  11  şi  26. 

2.  înainte  de  a  cunoaşte  numărul  românilor  de  pe  Pămîntul  Crăiesc  e  de  men¬ 
ţionat  că  ei  apar  în  conscripţie  sub  patru  denumiri:  Coloni  îi  numesc  conscriptorii 
Sibiului,  inquilini  cei  din  Braşov  şi  Sighişoara,  simplu  incolae  cei  din  Orăştie  şi 
Sebeş,  iar  cei  din  Rupea,  Cincu  şi  Bistriţa  hospites.  Termenii  coloni,  inquilini,  inco¬ 
lae  indică  pe  lucrătorii  de  pămînt,  pe  cînd  termenul  hospites  are  un  sens  politic, 
definind  situaţia  de  drept  a  românilor  de  pe  Pămîntul  Crăiesc,  ca  locuitori  liberi 
de  ori  şi  ce  sarcină,  afară  de  cea  către  rege  (stat),  egali  saşilor,  cu  care  împărtă¬ 
şesc  aceleaşi  drepturi  şi  datorii,  pe  cînd  românii  din  comitate  sînt  (iobbagiones) 
iobagi,  legaţi  de  glie,  dependenţi  de  marii  proprietari  de  pămînt. 

Situaţia  numerică  a  românilor  e  redată  de  conscriptori  în  numărul  familiilor, 
nu  al  persoanelor.37  Ei  au  găsit  pe  Pămîntul  Crăiesc  15  715  familii  de  contribuabili 
români.  Conscripţia  episcopului  Inochentie  Micu  înregistrează  în  acelaşi  an  16  270 
familii,  fără  Ţara  Bîrsei  şi  Braşov.  In  districtul  Braşov  conscripţia  magistratului 
a  înregistrat  2273  familii  române.  Dacă  această  cifră  a  Braşovului  indică  totalul 
familiilor  româneşti,  nu  numai  pe  cei  contribuabili  şi  am  adăuga-o  la  16  270  din 
conscripţia  bisericească,  înseamnă  că  pe  Pămîntul  Crăiesc  existau  la  1733  un  număr 
de  18  543  familii  române  libere.  Diferenţa  de  2828  familii  dintre  conscripţia  bise¬ 
ricească  +  Braşov  şi  cea  civilă,  ar  reprezenta  familii  române  care  nu  figurează  în 
registrul  dării  către  rege,  darea  Sf.  Martin,  din  cauza  sărăciei,  pe  care  conscrip¬ 
torii  saşi  peste  tot  nu-i  înregistrează.  Familiile  sărace  fiind  omise  şi  în  districtul 
Braşov,  înseamnă  că  pe  Pămîntul  Crăiesc  cifra  de  18  543  trebuie  considerată  ca 
minimă,  ca  număr  de  familii  române. 

3.  Statutul  social-politic  al  clerului  şi  poporului  român  de  pe  Pămîntul 
Crăiesc  e  definit  de  conscripţia  Universităţii  săseşti  cu  termenul  ignobiles,  nenobil, 
comun,  adică  nici  iobag  nici  nobil,  ci  oameni  egali  în  faţa  legilor,  liberi  de  a-şi 
organiza  viaţa  şi  a  dispune  de  avutul  propriu,  cu  obligaţii  numai  faţă  de  rege  (stat). 

Sînt  totuşi  cîteva  excepţii  pe  care  le  menţionăm.  Protopopul  Petru  din  Sebeş, 
hirotonit  la  Muncaci  şi  popa  Ioan  Zarafi  din  Daneş,  hirotonit  de  Patachi,  trăiesc 
pe  Pămîntul  Crăiesc  cu  statut  de  nobili,  deşi  pe  acest  pămînt  nu  erau  introduse 
relaţiile  iobagiale.  Probabil  că  titlul  şi  drepturile  cei  se  cuvin  unui  nobil  aceştia 
le-au  obţinut  cînd  au  funcţionat  în  vreo  parohie  pe  teritoriul  comitatelor  sau  au 
moştenit  nobilatul  de  la  părinţi.  Conscripţia  menţionează  şi  15  familii  române,  care 
trăiesc  în  Merghindeal,  scaunul  Cincu,  cu  statut  de  iobagi.  Conscripţia  mai  cuprinde 
apoi  comunele  Orlat  şi  Jina,  care,  cum  am  văzut,  aparţin  la  comitatul  Alba  de  Jos. 
Dovada  că  înregistrarea  acestor  comune  într-o  parte  şi  în  alta  e  corectă  ne-o  oferă 
confruntarea  numărului  familiilor  române  din  conscripţia  bisericească  cu  cel  din 
conscripţiile  civile,  comitatenze  şi  scaunale.  Pentru  Orlat  problema  e  simplă.  Con¬ 
scripţia  bisericească  şi  cea  comitatenză  menţionează  262  familii  române,  fără  să 
specifice  dacă  sînt  iobage  sau  libere.  Conscripţia  saşilor  spune  însă  clar  că  în  Orlat 
sînt  190  familii  de  români  liberi.  Aceasta  înseamnă  că  72  familii,  diferenţa  între 
cele  două  conscripţii,  aparţin  la  comitatul  Alba  de  Jos,  împreună  cu  teritoriul 
agricol  aferent.  Mai  puţin  clară  e  situaţia  la  Jina.  Episcopul  In.  Micu  zice  că 


36  N.  Togan,  op.  cit.,  p.  5 — 6. 

37  Numărul  românilor  din  scaunul  Nocrich  e  redat  tot  în  familii,  nu  în  per¬ 
soane,  cum  spune  în  titlul  coloanei. 

acolo  sînt  416  familii  de  români,  conscripţia  comitatenzâ  363  familii,  cu  doi  preoţi 
iobagi  şi  doi  libertini,  cea  scaunalâ  347  familii.  Diferenţa  dintre  numărul  dat  de 
In.  Micu  şi  fiecare  dintre  acestea  două,  ar  exprima  numărul  iobagilor.  In  primul 
caz  în  Jina  ar  fi  53  familii  de  iobagi  români,  în  al  doilea  69  familii,  care  împreună 
cu  cei  doi  preoţi  iobagi  aparţin  la  comitatul  Alba  de  Jos,  avind  ca  domn  de  pâmînt, 
ca  stăpin,  pe  Caterina  Kendeffy  şi  P.  Pongracz.  (V.  Mitr.  Ardealului,  1987,  4,  p.  II). 

4.  Preoţimea  română  pe  Pămintul  Crăiesc. 

a)  Nu  toate  comunele  de  pe  Pămîntul  Crăiesc  au  avut  preot.  Din  totalul  de 
230  localităţi  numai  110  (47,8%)  aveau  unul  sau  mai  mulţi  preoţi,  celelalte  120 
(52 2%)  fiind  lipsite.  Intr-o  bună  parte  din  comune  lipsa  s-ar  datora  numărului  mic 
de  familii  române,  care  nu  erau  în  stare  să  susţină  un  preot.  în  această  situaţie 
s-ar  găsi  multe  localităţi  mixte,  cu  români  şi  saşi,  din  scaunele  Mediaş,  Cincu, 
Rupea,  Sighişoara  şi  chiar  din  districtul  Braşov.  Numai  scaunele  Orăştie,  Sebeş 
şi  Bistriţa  au  in  toate  localităţile  preot  român.  Existenţa  unor  comune  fără  preot, 
deşi  sînt  multe  familii  şi  au  o  situaţie  materială  bună,  cum  sînt  Slimnic  —  Sibiu, 
Cristian,  Codlea,  Crisbav  —  Braşov,  Gîrbova  şi  Miercurea,  Moşna,  Alţîna,  Rupea, 
Mediaş,  Sighişoara,  trebuie  considerată  ca  o  situaţie  de  moment. 

Pe  Pămintul  Crăiesc  existau  la  1733  un  număr  de  436  preoţi  români,  reparti¬ 
zaţi  după  mărimea  localităţilor  şi  numărul  locuitorilor.  Sibiul,  cel  mai  mare  scaun 
şi  centru  politic-administrativ,  însumează  57  localităţi  —  30  cu  preoţi,  27  fără  —  cu 
157  preoţi  (36%),  mai  bine  de  o  treime  din  numărul  total.  Urmează  Bistriţa  cu 
79  preoţi  (18%),  Orăştie  cu  55  preoţi  (12,6%)  şi  Braşovul  cu  34  preoţi  (7,8%).  Scau¬ 
nele  Sebeş,  Miercurea  şi  Nocrich  au  între  20 — 30  preoţi,  Mediaş  12,  Cincu  şi  Rupea 
pină  la  10  preoţi,  iar  Sighişoara  un  singur  preot,  în  Daneş,  15  localităţi  fiind 
fără  preot. 

Localităţile  cu  mulţi  preoţi  sînt  următoarele:  Răşinari  are  15  preoţi,  Sâlişte 
13,  Zârneşti  —  Braşov  11,  Săcâdate  —  Sibiu  şi  Zagra  —  Bistriţa  cîte  10,  Porceşti  — 
Sibiu  9  preoţi.  In  celelalte  localităţi  situaţia  se  prezintă  astfel:  7  comune  cu  cîte 
şapte  preoţi,  în  9  comune  sînt  cîte  6  preoţi,  în  14  cîte  5  preoţi,  în  24  cîte  4  preoţi, 
în  15  cîte  3  preoţi,  în  19  localităţi  cîte  doi  preoţi  şi  în  16  localităţi  sînt  cîte  un 
singur  preot. 

b)  Informaţia  dacă  preotul  are  hirotonia  ortodoxă  sau  unită  nu  o  redau  toţi 
conscriptorii  saşi  la  fel.  Unii  indică  ierarhul  care  a  hirotonit  preotul,  localitatea 
şi  anul  (Scaunele  Sibiu,  Rupea,  Cincu  şi  Miercurea),  alţii  numai  ierarhul  (Bistriţa, 
Mediaş,  Sighişoara),  localitatea  sau  ţara  (Braşov),  sau  în  aceeaşi  coloană  dau  ierar¬ 
hul  sau  localitate  (Sebeş,  Orăştie,  Nocrich).  Lipsa  aceasta  de  unitate  îngreunează, 
dar  nu  face  imposibilă  cunoaşterea  opţiunii  confesionale  iniţiale  a  candidaţilor 
la  preoţie. 

Hirotonia  este  un  criteriu  sigur  după  care  se  poate  stabili  apartenenţa  la 
valorile  religios-morale  strămoşeşti  sau  străine,  după  ce  unitatea  bisericească  a 
fost  ruptă  în  1701.  Hirotonia  defineşte  de  fapt  şi  situâţia  confesională  a  poporului 
nostru,  în  primul  rind  a  poporului,  deoarece  candidatul  la  preoţie  era  o  emanaţie 
a  poporului,  era  ales  de  poporul  satelor  noastre  dintre  tinerii  cu  purtare  morală 
bună  şi  cunoscători  ai  slujbelor  religioase.  După  dezbinarea  bisericească  ortodocşi¬ 
lor  lipsindu-le  nu  numai  ierarhul  ci  şi  vicarul  şi  protopopii,  poporul  devenise  sin¬ 
gurul  factor  de  decizie  în  selectarea  persoanelor  vrednice  de  a  fi  preoţi.  Nici  un 
candidat  nu  pleca  la  hirotonire  de  capul  lui.  Vocaţia  şi  dorinţa  personală  de  a 
deveni  preot,  trebuia  susţinută  de  voia  poporului,  fiindcă  acesta  îi  asigura  cadrul 
de  desfăşurare  a  activităţii  pastorale  şi  întreaga  subzistenţă  materială.  Candidatul 
la  preoţie  lua  drumul  Bucureştilor  sau  Maramureşului  etc.  avînd  în  traistă  un 
„credenţional“,  dovadă  din  partea  bâtrînilor  satului  că  este  alesul  lor  şi  e  vrednic 
de  a  fi  preot.  Adesea  la  acesta  se  adăuga  recomandarea  din  partea  autorităţilor 
politico-administrative  locale  sau  scaunale. 

Urmărind  situţia  bisericească  a  românilor  transilvani  după  1701  avînd  ca 
criteriu  apartenenţa  confesională  a  clerului,  elaboratele  săseşti  sînt  de  mare  ajutor, 
căci  pentru  un  număr  de  414  preoţi  (90%  din  436  cîţi  erau  pe  Pămîntul  Crăiesc, 
ne  informează  cine  a  fost  ierarhul  sau  în  care  localitate  au  fost  hirotoniţi,  infor¬ 
maţie  pe  baza  căreia  se  poate  stabili  precis  dacă  preoţii  au  avut  hirotonie  orto¬ 
doxă  sau  unită. 

Pentru  22  preoţi  (5%)  din  436  conscriptorii  nu  oferă  această  posibilitate,  dar 
ne  spun  care  e  cauza  acestei  carenţe  a  elaboratului  lor. 

Despre  preoţii  Savu  din  Mohu,  Toma  —  Racoviţa,  Dumitru  —  Sălişte,  Vasile 

—  Tilişca  conscriptorii  spun  simplu  că  ei  nu  s-au  prezentat  la  conscriere  (non 
comparuit),  în  timp  ce  Bucur  şi  Oprea  din  Sadu  ostentativ  n-au  voit  să  compară 
în  faţa  comisiei  (noluit  comparere).  Ceilalţi  preoţi,  cum  sînt  Laţcu  —  Colun,  Iosif 

—  Sebeşul  de  Jos,  Oprea  şi  Şandor  (Alexandru)  —  Cacova,  Israel  —  Topîrcea, 
Pavel  —  Racoviţa,  Toma  —  Sebeşul  de  Sus,  Radu  —  Boiţa,  Stan  —  Sălişte,  par 
a  se  fi  prezentat  conscriptorilor,  dar  n-au  arătat  testimoniile  lor,  Simion  —  Por¬ 
ceşti  şi  Savu  —  Deal  zicînd  că  nu  au,  iar  Iacob  —  Topîrcea,  că  i-au  fost  arse. 
Preoţii  Man  —  Boiţa,  Bucur  —  Porceşti  şi  (Lazar)  —  Sibiu  sînt  absenţi,  iar  popa 
Gheorghe  din  Porceşti  prezintă  certificat  de  la  Regai,  fără  să  spună  numele  ierar¬ 
hului  ortodox,  care  l-a  hirotonit. 

Dintre  cei  22  preoţi  care  nu  au  indicat  ierarhul  sau  localitatea  unde  au  fost 
hirotoniţi  sînt  9  la  care  totuşi  se  arată  cărei  confesiuni  aparţin:  5  sînt  ortodocşi, 
4  uniţi.38 

Explorarea  conscripţiilor  scaunale  urmăreşte  în  primul  rînd  cunoaşterea  gra¬ 
dului  de  supravieţuire  a  Ortodoxiei  transilvane  între  1701 — 1733,  soluţiile  la  care  .a 
recurs  poporul  nostru  pentru  a  nu  pierde  acest  tezaur  strămoşesc,  factor  major  al 
trăiniciei  şi  durabilităţii  lor  pe  aceste  plaiuri. 

9  preoţi  la  care  nu  se  indică  cine  sau  unde  au  fost  hirotoniţi,  fiindcă  nu 
servesc  acest  scop,  nu  vor  fi  luaţi  în  acest  calcul. 

* 

Datele  furnizate  de  conscripţia  scaunală  despre  414  preoţi  (95%)  din  436,  a 
căror  hirotonie  s-a  putut  stabili,  sînt  de  o  deosebită  importanţă  pentru  istoria 
bisericii  transilvane,  pentru  că  ne  dă  posibilitatea  să  cunoaştem  soluţiile  la  care 
au  recurs  românii,  pentru  a  nu  fi  lipsiţi  de  preoţi,  de  conducătorii  lor  spirituali, 
care  să-i  menţină  în  duhul  şi  tradiţiile  Bisericii  strămoşeşti,  după  ce  conducătorul 
lor  spiritual,  mitropolitul  Atanasie,  i-a  părăsit  trecind  în  tabăra  străinilor,  la  cato¬ 
licism. 

O  succintă  prezentare  a  situaţiei  clerului,  ţinind  seama  de  hirotonie:  din  414 
preoţi  transilvani  români  a  căror  hirotonie  e  cunoscută,  265  preoţi  (65%  au  hiro¬ 
tonie  ortodoxă,  149  preoţi  (36%)  au  fost  hirotoniţi  de  episcopi  uniţi. 

La  Alba  Iulia  mitropolitul  Sava  Brancovici  a  hirotonit  5  preoţi  din  cei  care 
mai  trăiau  în  1733, 39  Ioasaf  (1682—1683)  2  preoţi,40  Varlaam  (1685—1692)  9  preoţi,41 
Teofil  (1692—1697)  17  preoţi  şi  Atanasie  Anghel  din  22  ianuarie  1698  pînă  la  unire, 
8  preoţi. 

In  Maramureş  au  fost  hirotoniţi  61  preoţi,  din  79  cîţi  erau  în  districtul  Bis¬ 
triţa,  plus  în  1732  popa  Ioan,  fiul  popii  Ioan  Podlogea  din  Boholţ  —  Cincu.  Episcopii 
Maramureşului  considerîndu-se  administratori  legali  ai  Mitropoliei  Bălgradului 
după  unirea  lui  Atanasie,  şi-au  extins  jurisdicţia  asupra  întregii  Transilvanii.  Epis¬ 
copul  Iosif  Stoica  (1690 — 1711  cu  întreruperi)  a  hirotonit  6  preoţi,  cînd  era  încă  în 
viaţă  Atanasie  Anghel,  iar  urmaşul  său  Dosoftei  (1718 — 1739),  contemporan  cu 
episcopii  uniţi  Patachi  şi  Inochentie  Micu,  deşi  bolnav,  bătrîn  şi  persecutat,  a  hiro¬ 
tonit  55  preoţi  în  acest  district,  afară  de  cei  hirotoniţi  pe  teritoriul  comitatului 
Alba  de  Jos.42 


28  Preoţii  Bucur,  Simion,  Gheorghe  —  Porceşti,  Radu  —  Boiţa  şi  Stan  — 
Sălişte  sînt  ortodocşi,  Pavel  —  Racoviţa,  Toma  —  Sebeş,  Savu  —  Deal,  Iacob  din 
Topîrcea  sînt  uniţi. 

39  Sînt  preoţii  Aron  —  Ţichindeal,  hirotonit  în  1668,  Iacob  —  Topîrcea,  în 
1669,  Constantin  —  Gura  Rîului  16733,  Ioan  Prie  —  Săcădate  şi  Vasile  Lup  — 
Calbor. 

40  Preoţii  Ioan  sen.  —  Şona,  Ioan  Podlogea  —  Boholţ. 

41  Preoţii  Radu  sen.  —  Mohu,  Radu  —  Colun,  Mar  sen.  —  Boiţa,  3  preoţi  din 
distr.  Bistriţa,  Gheorghe  —  Pianul  de  Jos,  Mihai  —  Ţichindeal,  Onea  —  Glîmboaca. 

42  A  hirotonit  24  preoţi  după  1701,  v.  Mitropolia  Ardealului,  1987,  p.  87. 

Râmînînd  la  situaţia  din  districtul  Bistriţa,  dacă  la  cei  61  preoţi  hirotoniţi  de 
episcopii  maramureşeni  adăugăm  pe  cei  hirotoniţi  de  Varlaam,43  Teofil  şi  ierarhii 
moldoveni,  înseamnă  că  Intre  1700  şi  1733  cel  puţin  90%  din  acest  coiţ  de  ţară 
era  ortodox,  rămas  la  sinul  Bisericii  Ortodoxe,  în  cadrul  episcopiei  Maramureşului.44 

Un  număr  de  63  preoţi,  cei  mai  mulţi  din  districtul  Braşov  şi  din  scaunele 
Sibiu  şi  Nocrich,  au  fost  hirotoniţi  în  „Valahia",  Ţara  Româneasca,  la  Bucureşti, 
Rîmnic  şi  Buzău  de  mitropoliţii  Daniil  (1716 — 1731)  şi  Ştefan  (1719 — 1732)  şi  de 
episcopii  Inochentie  (1728 — 1737)  şi  de  Damaschin  (1713 — 1729). 

Un  număr  de  79  preoţi  din  regiunea  de  sud  a  Transilvaniei,  din  scaunele 
Sibiu,  Oraştie,  Sebeş,  Miercurea  şi  Nocrich,  au  gravitat  spre  episcopia  Arad,  unde 
au  primit  preoţia  de  la  episcopii  Ioanichie  (1710 — 1721),  Sofronie  1722 — 1726)  şi 
Vichentie  (1726—1731). 

Tot  din  această  regiune  de  sud,  din  aceleaşi  scaune,  un  număr  de  6  preoţi 
au  fost  hirotoniţi  între  1713 — 1727  de  mitropolitul  Ioanichie  Vladislav  la  Timişoara 
sau  de  episcopii  Moise  (1722 — 1724)  şi  Maxim  (1726 — 1728)  la  Caransebeş. 

Popa  Moise  din  Beneşti  —  Nocrich  se  hirotoneşte  „în  Serbia**,  iar  Stan  şi 
Teodor  din  Sadu  —  Sibiu,  la  Silistra  de  către  episcopul  grec  Serafim.  Despre  popa 
Macarie  din  Sibiel  spune  conscripţia  că  a  primit  taina  hirotoniei  la  anul  1724  în 
Basarabia. 

Pe  Pămîntul  Crăiesc  se  mai  aflau  149  preoţi  români  care  au  arătat  conscrip- 
torilor  scaunali  dovezi  că  ei  sint  hirotoniţi  de  episcopii  uniţi.  Un  număr  de  68 
preoţi  au  fost  hirotoniţi  de  Atanasie  Anghel  (1700—1713),  52  de  Ioan  Giurgiu- 
Patachi  (1723 — 1727)  şi  27  de  episcopul  Inochentie  Micu  (din  8  sept.  1732 — sept.  1733). 
Doi  dintre  preoţii  uniţi,  protopopul  Petru  din  Sebeş  şi  popa  Filip  din  Răchita,  au 
fost  hirotoniţi  la  Muncaci  de  episcopul  rutean  Bizantie. 


* 

Situaţia  confesională  a  clerului  român  de  pe  Pămîntul  Crăiesc,  ţinînd  seama  de 
hirotonie,  este  deci  de  64%  ortodocşi,  36%  uniţi.45  Datorită  măsurilor  represive  luate 
contra  preoţilor  ortodocşi  de  către  guvernatorul  Transilvaniei  Sigismund  Kornis 
şi  episcopii  uniţi  Ioan  Giurgiu  Patachi  şi  Inochentie  Micu,46  acest  raport  se  schimbă 
în  defavorul  Bisericii  Ortodoxe.  Conscripţia  episcopului  Inochentie  Micu  şi  cea 
scaunală  ne  ajută  să  reconstituim  drama  Ortodoxiei  transilvane  provocată  de 
silnicia  confesională. 

Conscripţia  scaunală  ne  oferă  două  situaţii:  cea  arătată  mai  sus,  obţinută 
pe  baza  hirotoniei,  moment  principal,  definitoriu,  act  de  conştiinţă,  deliberat,  liber, 
şi  cea  din  momentul  conscrierii  scaunale,  cînd  era  deja  instalată  o  atmosferă  de 
nelinişte  şi  teamă,  amplificată  de  repetarea  conscrierii  prin  autorităţile  vixile.  Hotă- 
rîrile  preoţinii  sînt  acum  determinate,  nu  libere. 

Intre  acestea  două  se  înscrie  situaţia  clerului  menţionată  în  conscripţia  epis¬ 
copului  Inochentie  Micu,  efectuată  cu  3 — 4  luni  înainte  de  cea  scaunală.  Con¬ 
scripţia  episcopului  a  stîrnit  şi  în  rindurile  clerului  de  pe  Pămîntul  Crăiesc  sen¬ 
timente  diferite.  Preoţii  uniţi  au  privit  cu  încredere  această  lucrare,  văzînd  cine  o 
efectuează  şi  în  ce  scop.  O  parte  din  clerul  ortodox  a  acordat  credit  acţiunii  epis¬ 
copului,  lăsîndu-se  trecuţi  la  uniţi.  Alţii  în  schimb,  cu  toate  insistenţele,  rămîn  ceea 
ce  au  fost,  adică  ortodocşi.47 


43  Transcris  greşit  în  conscripţia  Avram,  în  loc  de  Varlaam. 

44  Nu  se  ştie  dacă  Atanasie  a  hirotonit  preoţii  din  districtul  Bistriţa  înainte 
sau  după  trecerea  la  catolici. 

45  In  comitatul  Alba  de  Jos,  în  acelaşi  an,  erau  51,6%  preoţi  cu  hirotonie 
ortodoxă  şi  48,4%  cu  hirotonie  unită  (v.  Mitropolia  Ardealului,  1987,  p.  86). 

46  V.  aceste  măsuri  la  S.  Dragomir,  Istoria  desrobirii  religioase  a  Românilor 
din  Ardeal  în  secolul  XVIII,  Sibiu,  1920,  I,  Anexe,  p.  22 — 25. 

47  Preoţii  Neagoe  sen.  din  Veştem  şi  Mihai  sen.  din  Sâcădate,  ambii  hiro¬ 
toniţi  de  mitropolitul  Teofil  în  1693  nu  se  prezintă  conscriptorilor  bisericeşti  ci 
numai  celor  scaunali.  (v.  N.  Togan,  op.  cit.,  p.  13  şi  19. 

Urmărind  schimbările  survenite  in  rîndul  clerului  ortodox  sub  regimul  de 
silnicie  confesională,  o  primă  constatare  arată  lipsa  unei  atitudini  comune,  în 
faţa  conscriptorilor  scaunali,  din  cauza  fricii  şi  necunoscutului.  Cu  fermitate  şi  curaj 
s-au  manifestat  preoţii  din  scaunul  Sibiu  şi  districtul  Braşov  şi  mai  nesiguri  şi 
timoraţi  cei  din  celelalte  scaune. 

In  scaunul  Sibiu  confruntarea  confesională  are  un  caracter  acerb  datorită 
implicării  a  trei  factori  divergenţi  în  opţiunea  preoţimii.  Pentru  rămînerea,  chiar 
cu  mari  sacrificii,  în  cadrul  Bisericii  Ortodoxe  transilvane,  pleda  puterea  tradiţiei 
ortodoxe  în  rîndurile  poporului  român  şi  sentimentul  de  frăţie  şi  unitate  cu  românii 
din  Ţările  Române.  Pentru  unirea  cu  catolicii  pleda  posibilitatea  de  emancipare 
social-politică  a  românilor  transilvăneni, susţinută  de  lupta  dîrză  a  unuia  din  acest 
scaun,  episcopul  unit  Inochentie  Micu,  originar  din  Sadu.  Al  treilea  factor,  Uni¬ 
versitatea  Săsească,  care  efectua  conscrierea  clerului,  n-a  avut  aceeaşi  atitudine 
în  toate  scaunele.  Pentru  regiunea  Sibiu  datorită  relaţiilor  cu  saşii  a  unor  mari 
comunităţi  româneşti  cum  sînt  Răşinari,  Sălişte,  Gura  Rîului,  din  care  Universitatea 
Săsească  şi-a  recrutat  mult  timp  oameni  de  legătură  cu  Ţara  Românească,  agenţi 
comerciali,  informatori  etc.  şi  în  general  fiindcă  românii  aveau  o  mare  pondere  în 
viaţa  economică  a  scaunului,  s-a  asigurat  preoţimii  române  libertatea  de  opţiune 
confesională.  In  celelalte  scaune  conscriptorii  saşi  au  forţat  nota  în  direcţia  accep¬ 
tării  trecerii  la  catolicism,  care  a  dus  la  situaţia  că  în  7  scaune  de  pe  Pămîntul 
Crăiesc  nu-s  menţionaţi  preoţi  ortodocşi,  deşi  aceştia  figurează  în  conscripţia  epis¬ 
copului  Inochentie  Micu,  cu  trei  luni  mai  înainte. 

In  scaunul  Sibiu  se  aflau  în  anul  1733  un  număr  de  157  preoţi  români.  La 
138  dintre  aceştia  s-a  putut  stabili  apartenenţa  confesională  pe  baza  declaraţiei 
şi  a  actelor  prezentate.  La  19  dintre  ei  nu  s-a  putut  stabili  din  cauză  că  au  refuzat 
să  se  prezinte  în  faţa  conscriptorilor,  ori  s-au  prezentat,  dar  au  refuzat  să  arate 
actele  de  hirotonie.  Din  cei  138  preoţi  români  87  erau  hirotoniţi  de  episcopi  uniţi, 
care  se  declară  ca  atare  în  faţa  comisiei.  51  preoţi  aveau  hirotonia  unor  ierarhi 
ortodocşi  şi  s-au  declarat  ortodocşi.  Din  cei  51  preoţi  ortodocşi  20  trec  la  uniţi,  fie  de 
teama  de  a  nu  fi  iobăgiţi  sau  poate  protopopul  Tatomir  din  Răşinari  a  comis  un 
fals  cu  gînd  bun,  de  a  beneficia  şi  ei  de  drepturile  pentru  care  se  lupta  episcopul 
lor.  In  urma  acesteia  conscripţia  bisericească  înregistrează  situaţia  confesională  a 
clerului  scaunului  Sibiu  astfel:  116  preoţi  uniţi,  22  ortodocşi. 

La  cîteva  luni  după  aceasta  apar  conscriptorii  Universităţii  săseşti,  care  reiau 
conscrierea  tuturor  preoţilor  români  de  la  început.  De  data  aceasta  26  preoţi  din 
cei  29  care  erau  trecuţi  la  uniţi,  se  declară  ortodocşi,  nu  uniţi.  O  altă  schimbare 
neobişnuită:  5  preoţi  uniţi,  hirotoniţi  de  Atanasie  Anghel  după  1700,  se  declară  la 
fel  ortodocşi.48 

Conscriptorii  saşi  arată  în  scaunul  Sibiu  53  preoţi  ortodocşi  şi  85  uniţi. 

Schimbările  în  rîndul  clerului  par  a  se  fi  petrecut  înafara  participării  poporu¬ 
lui,  cu  excepţia  situaţiei  din  Tălmăcel  şi  Gura  Rîului,  unde  parohienii  au  deter¬ 
minat  pe  cei  5  preoţi  uniţi  de  a  trece  la  ortodocşi,  fiindcă  tot  poporul  era  ortodox. 

După  aproape  trei  decenii  o  comisie  aulică  înregistrează  în  scaunul  Sibiu 
6805  familii  ortodoxe  şi  numai  299  unite. 

2.  Scaunul  Orăştie  avea  la  începutul  anului  1733  un  număr  de  55  preoţi 
români:  39  cu  hirotonie  ortodoxă,  16  unită.  In  urma  măsurilor  drastice  luate  contra 
preoţilor  ortodocşi  37  dintre  ei  trec  la  uniţi.  Au  mai  rămas  în  serviciul  Bisericii 
Ortodoxe  numai  popa  Bozian  din  Beriu  şi  Ionaşcu  din  Vinerea.  In  acest  scaun  de  la 
extremitatea  apuseană  a  Pămîntului  Crăiesc  silnicia  confesională  a  luat  astfel  de 
proporţii  încît  cei  doi  preoţi  ortodocşi,  plus  preotul  Radu  din  Romos,  de  teamă 
dispar  la  apariţia  conscriptorilor  scaunali. 

Trecerea  celor  37  preoţi  ortodocşi  la  uniţi  n-a  avut  nici  o  influenţă  asupra 
poporului,  acesta  rămînind  legat  sufleteşte  de  Biserica  strămoşească.  Conscripţia 
aulică  a  înregistrat  2098  familii  ortodoxe  şi  95  unite  în  tot  scaunul. 


48  Sînt  preoţii  din  Gura  Rîului:  Constantin  jun.  hirotonit  de  Atanasie  în 
1701,  Dumitru  în  1705,  Coman  în  1707  şi  preoţii  Marcu  sen.  şi  Iacob,  ambii  din 
Tălmăcel,  hirotoniţi  de  Atanasie  în  1711. 

3.  In  scaunul  Sebeş  sînt  29  preoţi  români;  16  cu  hirotonie  ortodoxă,  12  unită 
şi  unuia  nu  i  s-a  putut  determina  confesiunea.  Dintre  preoţii  ortodocşi  10  trec  la 
uniţi  din  cauza  persecuţiilor  la  care  sînt  supuşi.  Mai  rămin  ortodocşi  6  —  preoţii 
Lazar,  Samuil,  Ştefan  şi  Pavel  din  Pianul  de  Sus,  Savul  din  Deal  şi  loan  din 
Sebeş,  trecuţi  ca  ortodocşi  în  conscripţia  episcopului  Inochentie  Micu.  La  apariţia 
jupă  trei  luni  a  conscriptorilor  scaunului,  cuprinşi  de  frică,  popa  loan  din  Sebeş, 
dispare  din  localitate,  iar  ceilalţi  5  treci  la  uniţi.  Conscripţia  scaunală  nu  întregis- 
treazâ  nici  un  preot  ortodox  în  acest  scaun. 

4.  Scaunul  Miercurea  avea  28  preoţi  români;  19  cu  hirotonie  ortodoxă,  7  unită 
şi  la  2  preoţi,  Iacob  şi  loan  din  Topîrcea,  nu  li  s-a  putut  stabili  confesiunea, 
fiindcă  n-au  prezentat  acte  comisiei.  14  preoţi  ortodocşi  sînt  trecuţi  la  uniţi  în 
timpul  silniciei  confesionale  şi  sînt  trecuţi  ca  uniţi  în  conscripţia  episc.  Inochentie 
Micu.  Au  mai  rămas  ortodocşi  5  preoţi;  Oprea  şi  loan  din  Poiana  Sibiului,  Iacob, 
Izrael  şi  Iacob  jun.  din  Topîrcea.  Cei  trei  din  urmă,  după  ce  s-au  declarat  orto¬ 
docşi,  sînt  cuprişi  de  teamă  pentru  urmări.  Ei  declară  conscriptorilor  scaunali  că 
trec  la  uniţi,  rămînînd  ortodocşi  numai  cei  doi  preoţi  din  Poiana. 

Comisia  aulică  înregistrează  1413  familii  ortodoxe  şi  67  unite. 

5.  Scaunul  Nocrich  avea  în  1733  un  număr  de  25  preoţi  români;  19  ortodocşi 
şi  6  uniţi.  Conscripţia  episc.  episc.  Inochentie  Micu  menţionează  pe  toţi  cei  19  preoţi 
ortodocşi  trecuţi  la  uniţi.  La  apariţia  conscriptorilor  scaunali  popa  Ban  din  comuna 
Fofeldea  dispare  din  localitate.  Conscripţia  comisiei  aulice  menţionează  în  acest 
scaun  1246  familii  ortodoxe  şi  numai  14  familii  unite. 

6.  In  scaunul  Mediaş  sînt  12  preoţi  în  1733.  Cu  hirotonie  unită  sînt  9  şi  cu 
hirotonie  ortodoxă  3  —  popa  loan  din  Bratei,  Constantin  din  Copşa  Mare  şi  loan 
din  Agîrbiciu.  In  urma  măsurilor  restrictive  contra  preoţilor  ortodocşi,  cei  trei  care 
s-au  declarat  ortodocşi,  trec  la  uniţi  şi  sînt  menţionaţi  ca  atare  în  conscripţia 
bisericească.  In  faţa  comisiei  scaunale  popa  loan  din  Bratei  revine,  declarîn- 
du-se  ortodox. 

Comisia  aulică  înregistrează  în  acest  scaun  11  preoţi  uniţi  la  un  număr  de 
202  familii  unite  şi  1266  familii  ortodoxe,  fără  preot. 

7.  Scaunul  Cincu  avea  8  preoţi  români;  6  erau  ortodocşi  şi  2  uniţi.  Dintre 
preoţii  ortodocşi  3  au  trecut  la  uniţi  şi  sînt  înregistraţi  în  conscripţia  episc.  Ino- 
chentie  Micu.  Mai  rămaseră  ortodocşi  preoţii  Zaharia  şi  Moise  din  Calbor  şi  loan 
din  Boholţ.  Cînd  însă  conscrierea  se  repetă  prin  organele  civile  săseşti,  timoraţi  şi 
dezorientaţi  şi  aceştia  trei  trec  la  uniţi. 

Conscripţia  aulică  arată  în  acest  scaun  12  preoţi  uniţi  la  51  familii  unite  şi 
1082  familii  ortodoxe,  fără  preot. 

8.  In  scaunul  Sighişoara  la  16  comune  exista  un  singur  preot,  în  Daneş,  care 
era  unit.  Comisia  aulică  a  înregistrat  în  acest  scaun  un  număr  de  460  familii 
ortodoxe,  fără  preoţi  şi  un  singur  preot  care  era  unit,  fără  nici  un  credincios. 

9.  Scaunul  Rupea  avea  în  1733  8  preoţi  români;  7  ortodocşi  şi  1  unit.  5  din¬ 
tre  preoţii  ortodocşi  au  fost  trecuţi  la  catolicism  de  episcopul  loan  Giurgiu  Patachi, 
Inochentie  Micu  şi  de  directorul  Misiunii  catolice  Adam  Fitter.  Conscripţia  bise¬ 
ricească  mai  menţionează  doi  preoţi  ortodocşi;  popa  loan,  care  va  fi  trecut  la 
uniţi  de  Patachi  şi  popa  Mailat.  Popa  Mailat  —  Şona,  hirotonit  de  Atanasie,  nu 
trece  la  catolici  cu  el,  ci  devine  un  vajnic  apărător  al  legii  vechi,  strămoşeşti. 
Fiindcă  el  a  refuzat  să  se  justifice  în  1728  în  faţa  sinodului  protopopilor  uniţi, 
întruniţi  în  sinod  sub  preşedinţia  episcopului  romano-catolic  Antalffi,  s-a  hotărît 
prinderea  şi  pedepsirea  lui  cu  ajutorul  „forţei  publice".  In  14  oct.  1729  e  trecut 
şi  el  la  uniţi  de  către  Adam  Fitter.49 

Conscripţia  comisiei  aulice  arată  în  acest  scaun  6  preoţi  uniţi  la  15  familii 
unite  şi  871  familii  ortodoxe  fără  preoţi. 

10.  Districtul  Braşov  număra  la  venirea  episc.  Inochentie  Micu  în  fruntea 
Bisericii  Unite  34  preoţi  ortodocşi  şi  nici  un  unit.  Protopopiatul  Braşov  cuprindea 
toate  localităţile  din  acest  district  cu  excepţia  comunei  Apaţa,  care  aparţinea  la  pro¬ 
topopiatul  Veneţia.  Intre  anii  1718 — 1739  acest  protopopiat  era  sub  jurisdicţia 
episcopiei  de  Rîmnic,  care-i  asigura  independenţă  completă  faţă  de  episcopul 


49  v.  S.  Dragomir.  op.  cif.,  I,  p.  111. 

unit  al  Transilvaniei.  Toţi  preoţii  aveau  hirotonie  ortodoxă  şi  s-au  declarat  ca  orto¬ 
docşi  conscriptorilor  magistratului  Braşov  în  1733.  Dintre  preoţii  braşoveni  21 
au  fost  hirotoniţi  la  Bucureşti  de  mitropoliţii  din  acea  perioadă,  Teodosie  Veşte- 
meanu,  Antim  Ivireanu  şi  Mitrofan,  3  la  Bălgrad  de  mitr.  Teofil,  6  la  Rîmnic  şi 
4  la  Buzău.  Conscripţia  comisiei  aulice  a  găsit  în  scaunul  Braşov  72  preoţi  orto¬ 
docşi  la  4818  familii  şi  o  singură  familie  unită. 

11.  In  districtul  Bistriţa  s-au  produs  cele  mai  mari  modificări  în  situaţia 
clerului.  Pînă  la  dezlănţuirea  silniciei  confesionale  acest  district  era  aproape  total 
ortodox,  sub  jurisdicţia  episcopilor  din  Maramureş.  Din  cei  79  preoţi  existenţi 

acolo,  71  aveau  hirotonie  ortodoxă  şi  abia  8  erau  uniţi,  hirotoniţi  de  Atanasie 

Anghel.  După  ce  acesta  a  trecut  la  catolicism  episcopii  din  Maramureş  Iosif  Stoica 
şi  Dosoftei,  apoi  mitropoliţii  Moldovei  Ghedeon  şi  Gheorghe  şi  episcopul  de 
Rădăuţi  Calist,  s-au  îngrijit  ca  acest  district  să  rămînă  în  credinţa  străbună  orto¬ 
doxă,  hirotonindu-le  preoţii  necesari.  Un  adevărat  record  deţine  episcopul  Do¬ 
softei,  care  deşi  bolnav,  bătrîn  şi  aproape  orb,  a  hirotonit  55  preoţi  în  acest  dis¬ 
trict,  cu  toate  interzicerile  şi  persecuţiile  la  care  a  fost  supus. 

Episcopii  Patachi  şi  Inochentie  Micu  au  făcut  presiuni  mari  asupra  clerului 
ortodox  şi  au  insistat  la  autorităţile  civile  ca  să  fie  întrerupte  legăturile  acestui 
scaun  cu  Maramureşul  ortodox  şi  cu  Moldova.  Patachi  a  trecut  la  uniţi  21  preoţi 
şi  Inochentie  38  în  acest  district.  Conscripţia  bisericească  abia  dacă  mai  înregis¬ 
trează  2  preoţi  ortodocşi:  Vasile  din  Rebra  Mică  şi  Timotei  din  Salva. 

La  apariţia  conscriptorilor  districtuali,  de  frică  primul  trece  la  uniţi,  iar 
Timotei  împreună  cu  un  preot  din  Salva  şi  cu  altul  din  Rodna,  se  sustrag  con- 

scrierii,  dispărînd.  20  de  preoţi  din  acest  district  deşi  se  declară  uniţi,  refuză  să 

arate  singhiliile  lor  comisiei,  pentru  a  nu  descoperi  ierarhul  care  i-a  hirotonit. 

Conscripţia  comisiei  aulice  arată  in  acest  district  97  preoţi  uniţi  la  4508  cre¬ 
dincioşi  familii  unite  şi  142  familii  ortodoxe,  fără  preot. 

La  sfîrşitul  lecturii  conscripţiilor  din  1733  se  pot  concluziona  asupra  situaţiei 
clerului  român  de  pe  Pămîntul  Crăiesc.  In  această  parte  a  Transilvaniei,  după 
dezbinarea  bisericească  din  1701  şi  pînă  în  1733,  au  existat  436  preoţi  români.  La 
414  dintre  aceştia  fiind  menţionat  ierarhul  sau  localitatea  unde  au  fost  hirotoniţi, 
se  poate  stabili  următoarea  apartenenţă  confesională;  265  preoţi  (64%)  aveau  hiro¬ 
tonia  unor  ierarhi  ortodocşi,  149  preoţi  (36%)  erau  hirotoniţi  de  ierarhi  uniţi. 
Procentul  se  păstrează  chiar  dacă  adăugăm  la  ortodocşi  5  preoţi  şi  la  uniţi  4  preoţi, 
care  sînt  arătaţi  ca  atare,  fără  indicarea  ierarhului  sau  a  localităţii  unde  au  fost 
hirotoniţi,  pe  care  nu  i-am  inclus  în  calcul. 

Situaţia  aceasta  a  clerului  a  fost  modificată  în  defavorul  Bisericii  ortodoxe, 
datorită  silniciei  confesionale,  exercitată  de  ierarhii  uniţi  Ioan  Giurgiu  Patachi, 
Inochentie  Micu  şi  de  guvernatorul  Transilvaniei  Sigmund  Kornis.  Mutaţiile  sur¬ 
venite  pot  fi  urmărite  ţinînd  seamă  de  apartenenţa  confesională  prin  hirotonie, 
comparată  cu  datele  conscripţiei  episcopului  Inochentie  Micu  din  primăvara  anului 
1733  si  cu  cele  ale  Universităţii  săseşti  de  la  începutul  toamnei  aceluiaşi  an. 

In  conscripţia  episc.  Inochentie  sînt  înregistraţi  ca  ortodocşi  un  număr  de 
abia  76  preoţi  din  414  (18%)  şi  338  preoţi  uniţi  (81,6%).  E  clar.  Mijloacele  aspre 
folosite  de  episc.  Inochentie  şi  ceilalţi  au  mărit  numărul  preoţilor  din  serviciul 
Bisericii  Unite  cu  189  preoţi  ortodocşi.  La  începutul  toamnei  din  acelaşi  an,  cînd 
toate  conscripţiile  scaunale  erau  deja  efectuate  şi  predate,  situaţia  numerică  a  cle¬ 
rului  român  de  pe  acest  teritoriu,  apare  din  nou  modificată.  Probabil  că  unii  din¬ 
tre  conscriptorii  saşi  au  comunicat  preoţilor  din  scaunele  unde  lucrau,  că  sînt 
liberi  de  a-şi  mărturisi  confesiunea  de  credinţă.  Aceasta  ar  explica  faptul  că  apar 
însemnate  reveniri  la  ortodoxie  în  scaunele  Sibiu  şi  Nocrich  şi  mai  mici  în  altele. 
Situaţia  generală  a  clerului  este  arătată  în  conscripţia  săsească  în  felul  următor: 
109  preoţi  ortodocşi  (26,3%),  faţă  de  305  preoţi  uniţi  (73,7%),  adică  156  preoţi 
ortodocşi  trecuţi  la  uniţi,  cifră  care  reprezintă  58,9%  din  totalul  preoţilor  ortodocşi 
de  pe  Pămîntul  Crăiesc. 

In  scaunele  Rupea,  Cincu  şi  districtul  Bistriţa,  singurele  din  care  se  men¬ 
ţionează  cine  a  atras  pe  preoţii  ortodocşi  la  catolicism,  26  preoţi  au  fost  trecuţi 
de  episcopul  Ioan  Giurgiu  Patachi,  40  de  Inochentie  Micu.  Iezuiţii  din  Misiunea 

romano-catolică  „Dacica*4  Regai  George,  Adam  Fitter  şi  Kolosvari  au  trecut  la 
uniţi  pe  preoţii  Gheorghe  din  Porceşti,  Maxim  —  Lancrăm,  Ioan  —  Agîrbiciu, 
Zaharia  —  Tecuş,  Mailat  —  Şona  şi  Mihail  Secere  din  Boholţ. 

* 

In  urma  marilor  schimbări  survenite  in  rîndul  clerului  român  din  Transil¬ 
vania,  datorită  silniciei  confesionale,  se  pune  întrebarea;  preoţii  ortodocşi  de  pe 
Pămîntul  Crăiesc,  siliţi  să  treacă  la  uniţi  —  189  sau  156  la  număr,  mai  mulţi  decît 
uniţii  adevăraţi  —  au  întărit  Biserica  Unită,  aşa  cum  doreau  autorităţile  austro- 
ungare  şi  Biserica  Romano-catolică  sau  ei  au  constituit  mai  degrabă  un  balast  pen¬ 
tru  politica  de  stat?  Un  răspuns  adecvat  nu  se  poate  da  fiindcă  cele  două  con¬ 
scripţii  care  au  urmat  celor  din  1733,  au  mari  lipsuri  la  capitolul  preoţi.  Conscripţia 
vicarului  P.  P.  Aron  din  1750  50  menţionează  numai  numărul  preoţilor  din  proto¬ 
popiatele  Făgăraş  şi  Veneţia,  iar  cea  a  Comisiei  aulice  din  1760 — 1762, 51  la  fel  e 
incompletă,  fiindcă  cu  excepţia  districtului  Braşov  şi  a  scaunului  Mediaş,  în 
celelalte  9  scaune  nu  arată  numărul  preoţilor  ortodocşi. 

Adevărul,  că  silnicia  aplicată  în  rîndul  oamenilor  nu  rodeşte  devotament  şi 
entuziasm,  poate  fi  ilustrată  cu  atitudinea  preoţilor  ortodocşi,  constrînşi  prin  mă¬ 
suri  drastice  să  îmbrăţişeze  religia  catolică.  Cu  toate  scutirile  şi  privilegiile  câşti¬ 
gate,  din  rîndurile  acestora  nu  intîlnim  apologeţi  ai  religiei  catolice  sau  propagan¬ 
dişti  pentru  unire. 

Sînt  însă  dovezi  că  majoritatea  dintre  ei  au  ţinut  ascuns  trecerea  la  uniţi, 
continuînd  serviciul  lor  în  rîndurile  poporului  neschimbînd  şi  neadâugînd  nimic. 
Ei  continuă  chiar  legăturile  cu  centrele  eparhiale  ortodoxe,  unde  işi  trimit  copii 
sau  fraţi  să  fie  hirotoniţi  preoţi.  Astfel  popa  Ioan  din  Cornăţel,  hirotonit  de 
mitr.  Atanasie  în  1699,  deşi  e  trecut  cu  acesta  la  catolicism,  pe  fiul  său  Ioan  îl 
îndrumă  spre  Ţara  Românească,  la  Rîmnic,  unde  e  hirotonit  de  episcopul  Da- 
maschin  în  1719.  Bâtrînul  preot  Ioan  Podlogea  din  Boholţ  hirotonit  la  Bălgrad 
de  mitr.  Ioasaf  în  1683,  trece  cu  Atanasie  la  catolici,  dar  pe  fiul  său  Ioan  îl  trimite 
în  Maramureş,  unde  e  hirotonit  de  episcopul  Dosoftei  în  1730.  Chiar  şi  unii  preoţi 
uniţi  procedează  la  fel.  Popa  Man  sen.  din  Poplaca,  hirotonit  de  Patachi,  trimite 
pe  fiul  său  Man  jun.  la  Bucureşti  unde  e  hirotonit  de  mitrop.  Daniil.  La  Bratei 
popa  Toma  e  unit,  hirotonit  de  Patachi,  iar  fratele  său  mai  mic  Ioan  e  ortodox. 
Ambii  locuiesc  în  aceeaşi  casă,  au  gospodărie  comună  şi  slujesc  la  acelaşi  altar. 

Situaţii  asemănătoare  se  întîlnesc  în  multe  locuri  şi  pe  teritoriul  comitatenz, 
datorită  faptului  că  uniţii  n-au  introdus  inovaţii  în  cult,  iar  deosebirile  de  cre¬ 
dinţă  n-au  pătruns  încă  în  popor.52  Cînd  însă  preoţii  hirotoniţi  în  Ţările  Române 
şi  un  modest  călugăr,  cu  numele  Visarion,  descopăr  poporului  că  prin  unire  şi-au 
pierdut  credinţa  strămoşească  devenind  catolici,  se  iscă  in  Transilvania  o  furtună 
nâpraznică,  care  a  produs  multe  nenorociri  clerului  unit,  poporul  scoţîndu-i  din 
biserici,  case  parohiale  şi  refuzîndu-le  orice  servicii.  In  apărarea  acestui  cler  intră 
acum  în  acţiune  autorităţile  civile  şi  militare,  care  nu  reuşesc  să  potolească  po¬ 
porul  şi  să  restabilească  liniştea.  Lupta  poporului  pentru  apărarea  şi  recunoaşterea 
„legii  vechi*4  se  extinde  şi  se  adînceşte  în  întreaga  Transilvanie  în  aşa  măsură,  că 
autorităţile  vieneze  sînt  silite  să  emită  în  13  iulie  1759  un  decret  de  toleranţă 
pentru  ortodocşi. 

Comisia  Aulică,  instituită  atunci  ca  să  efectueze  „dizmembraţia**  confesională 
a  românilor,  a  găsit  pe  Pămîntul  Crăiesc  25  453  familii  de  români,  dintre  care 
20  201  079,4%)  se  declară  aparţinători  la  „legea  veche44,  Biserica  Ortodoxă,  iar 
5252  (20,6%)  la  Biserica  Unită.53  Acesta  este  rezultatul  aprigei  silnicii  confesionale. 

c)Situaţia  familială  a  preotului  e  redată  în  general  prin  termenii  „mono- 
gamus,  polygamus  şi  viduus**,  cu  excepţia  celor  din  scaunele  Sibiu  şi  Cincu  unde 


50  Mitropolia  Ardealului,  XIX  (1974),  1 — 3,  p.  20. 

51  V.  Ciobanu,  Statistica  românilor  din  Ardeal  făcută  de  administraţia  aus¬ 
triacă  la  anul  1760 — 1762,  în  Anuarul  lnst.  Ist.  Naţ.  —  Cluj,  III,  (1924 — 1925,  Extras, 
p.  75 — 86. 

52  Popa  unit  din  Făgăraş  se  jurase  „pe  credinţa  de  preot**  că  prin  unire  nu  se 
produce  nici  o  schimbare  a  credinţei.  (S.  Dragomir,  op.  cit.,  I,  p.  159. 

53  V.  Ciobanu,  Statistica  . . .,  p.  75 — 87. 

se  foloseşte  formula  „uxorem  maritus“.  La  data  efectuării  conscripţiei  pe  Pămîn- 
tul  Crăiesc  trăiau  393  preoţi  căsătoriţi,  monogami,  31  preoţi  recăsătoriţi,  poligami 
şi  12  văduvi. 

d)  Starea  materială  a  clerului  de  pe  Pămîntul  Crăiesc  este  mult  îmbunătă¬ 
ţită  faţă  de  a  celor  din  comitate,  datorită  faptului  că  ei  sînt  persoane  libere  şi 
proprietari  de  bunuri,  lipsiţi  de  orice  sarcină,  afară  de  cea  către  stat.  Ei  posedă 
pămînt,  pe  care-1  lucră  în  primul  rind  pentru  folosul  propriu,  pe  care  îl  pot 
transmite  urmaşilor,  cresc  animale,  cultivă  pomi,  viţa  de  vie  şi  albinăritul. 

Din  cauză  că  proprietatea  funciară  nu-i  arătată  în  toate  conscripţiile  scau- 
nale,  le  redăm  situaţia  materială  ţinînd  seama  de  fondul  animalier.  Intrucît  numai 
Sibiul,  Miercurea  şi  Bistriţa  arată  sumarul  pe  categorii  de  animale,  aflate  în 
proprietatea  preoţimii,  pentru  a  se  putea  formula  o  părere  obiectivă,  am  compus 
tabelul  următor. 


Scaune 

Districte 

Boi 

Cai 

Vaci 

Junei 

Oi  — 
capre 

Porci 

Stupi 

Total 

Dedia 

1 

Sibiu 

358 

197 

254 

76 

1257 

381 

167 

2690 

17,1 

2 

Orăştie 

206 

73 

85 

32 

451 

193 

55 

1095 

19,9 

3 

Sebeş 

83 

42 

63 

30 

493 

49 

54 

814 

28 

4 

Miercurea 

88 

17 

34 

31 

334 

70 

15 

589 

21 

5 

Nocrich 

86 

54 

44 

18 

132 

101 

87 

522 

20,9 

6 

Mediaş 

45 

21 

21 

15 

113 

47 

43 

305 

25,4 

7 

Cincu 

33 

14 

14 

8 

82 

41 

13 

205 

25,6 

8 

Sighişoara 

4 

2 

— 

— 

5 

6 

— 

17 

17 

9 

Rupea 

— 

— 

14 

36 

26 

35 

— 

111 

13,9 

10 

Braşov 

18 

86 

53 

— 

783 

63 

96 

1099 

32,3 

11 

Bistriţa 

356 

138 

187 

— 

2087 

347 

369 

3484 

44,1 

Total 

1277 

644 

769 

246 

5763 

1333 

899 

10931 

— 

Preoţii  români  de  pe  Pămîntul  Crăiesc  posedau  un  număr  de  2936  animale  de 
tracţiune,  5763  oi,  1333  porci  şi  899  stupi,  total  10.931,  care  împărţit  la  436,  numărul 
preoţilor,  se  obţine  o  medie  de  25  animale  la  fiecare  preot.  Media  25  cuprinde 
6,8  animale  de  tracţiune,  13,2  oi,  3  porci  şi  2  stupi. 

Dacă  repartiţia  se  face  pe  scaune,  media  generală  scade  în  scaunele  Miercurea, 
Nocrich,  Orăştie,  Sibiu,  Sighişoara,  Rupea  şi  se  măreşte  la  Mediaş,  Cincu,  Sebeş, 
Braşov  şi  Bistriţa. 

Preoţii  din  scaunul  Sibiu  posed  un  total  de  2690  animale  şi  stupi  în  gospodă¬ 
riile  lor,  ceea  ce  reprezintă  24,6%  din  totalul  animalelor  deţinute  de  preoţii  de  pe 
Pămîntul  Crăiesc.  Ei  ocupă  locul  al  2-lea  în  această  parte  de  ţară,  dar  sînt  pe  locul 
prim  ca  număr  de  preoţi,  cei  157  preoţi  reprezentînd  36%  din  totalul  preoţilor 
români  din  Scăunime.  (Pămîntul  Crăiesc  îl  mai  numeau  românii  Scăunime).  Dato¬ 
rită  numărului  mare  de  preoţi,  animalele  ce  revin  teoretic  fiecăruia,  e  de  abia  17,1, 
plasîndu-i  pe  locul  al  9-lea. 

Districtul  Braşov  ocupă  locul  al  3-lea,  cu  un  număr  de  1099  animale,  ceea  ce 
revine  o  medie  de  32,3  animale.  Dacă  ne  coborîm  însă  cu  calculul  la  nivelul  loca¬ 
lităţilor  din  acest  district  şi  scădem  400  oi  ale  protopopului  Florea  şi  250  ale  popii 
Statie,  ambii  din  Braşov,  media  ce  se  poate  realiza  pentru  ceilalţi  32  preoţi  este  de 
numai  14  animale,  deci  cad  pe  penultimul  loc.  Vezi  întreaga  ierarhizare  în  coloana 
ultimă  din  tabelul  statistic. 

Cea  mai  bună  situaţie  materială  o  au  preoţii  din  districtul  Bistriţa.  Cei  79 
preoţi,  înregistraţi  de  funcţionarii  saşi,  posed  3115  animale  şi  369  stupi,  ceea  ce 

reprezintă  o  medie  de  44,1  animale  la  fiecare  preot.  In  media  aceasta  sint  cuprinse 
8,6  animale  de  tracţiune,  26,4  oi,  4,4  porci  şi  4,7  stupi. 

Coborîndu-ne  la  nivelul  localităţilor  se  constată  că  un  număr  de  30  preoţi  din 
acest  district  au  mai  mult  de  50  animale  in  gospodăriile  lor.  Sint  însă  şi  dintre 
aceia  cu  un  număr  de  animale  sub  media  generală  pe  district.  Cei  mai  puţin  avuţi 
sînt  popa  Vasile  din  Aluniş,  care  are  2  boi,  3  yaci  şi  un  cal;  popa  Moise  din  Suplai 
4  boi  şi  2  vaci,  iar  cei  doi  preoţi  din  Ilva,  Lazar  şi  Gabor  (Conscr.  Micu,  p.  5),  pro¬ 
babil  tatăl  şi  fiul,  au  2  boi,  2  vaci,  2  cai  şi  20  oi.  Cu  excepţia  popii  din  Aluniş, 
care  locuieşte  în  casa  parohială,  ceilalţi  au  casele  lor  şi  lucrează  toţi  pămînt  pro¬ 
prietate  personală  şi  bisericesc. 

Starea  materială  bună  a  clerului  din  districtul  Bistriţa  şi  existenţa  acestuia 
la  extremitatea  nord-vestică  a  Transilvaniei,  aproape  de  Maramureşul  ortodox  şi 
de  Moldova,  a  permis  preoţimii  din  acest  district  să  reziste  mai  îndelung  la  pre¬ 
siunile  Bisericii  catolice  şi  a  autorităţilor  austro-ungare  de  a  îmbrăţişa  catolicismul. 

Dacă  luăm  în  considerare  că  cei  8  preoţi  hirotoniţi  de  Atanasie,  consideraţi 
de  noi  uniţi  fiindcă  nu  aveau  anul  hirotonirii,  aveau  testimonii  de  la  Patachi, 

înseamnă  că  aceştia  au  fost  hirotoniţi  înainte  de  1700,  dar  nu  l-au  urmat  pe  Ata¬ 
nasie,  ci  împreună  cu  ceilalţi  71  preoţi  au  constituit  aproape  trei  decenii  de  la 
unire  un  district  pur  ortodox.  Numai  în  urma  măsurilor  aspre  ale  episcopului 

Patachi  şi  Sigismund  Kornis  a  putut  lua  fiinţă  Biserica  Unită  în  acest  district. 
In  1727,  la  moartea  lui  Patachi,  această  biserică  avea  numai  21  preoţi,  in  12  sate. 
Semnificativ  e  faptul  că  exceptînd  pe  cei  doi  preoţi  din  Nepos,  situaţia  materială 
a  tuturor  celor  trecuţi  de  Patachi  la  catolici  e  foarte  bună.  Aceasta  denotă  că 
episcopul  a  folosit  ca  mijloc  de  convingere  ameninţarea  cu  iobâgirea  celor  ce  se 
opun,  de  aceea  cei  mai  înstăriţi,  timoraţi,  ca  să-şi  poată  salva  avutul  au  trecut 
la  uniţi. 

Membrii  Misiunii  romano-catolice  din  Alba  Iulia  şi  ClujrAdam  Fitter,  George 
Regai  şi  Emerik  Gorgei,  care  au  condus  Biserica  Unită  în  timpul  sedisvacanţei 
dintre  Patachi  şi  Inochentie  Micu,  n-au  reuşit  să  treacă  la  catolici  nici  un  singur 
preot  din  acest  district. 

Cei  38  de  preoţi  convertiţi  de  episcopul  Inochentie  Micu  intr-un  timp  extrem 

de  scurt,  plus  alţi  20  de  preoţi  care  declară  tot  atunci  că  trec  la  uniţi,  dovedesc 

amploarea  şi  duritatea  măsurilor  aplicate  de  episcop.  Mulţi  dintre  ei  se  vor  fi 
lăsat  convinşi  şi  de  promisiunile,  că  primind  ei  religia  catolică  a  împăratului,  vor 
scăpa  de  abuzurile  şi  şicanele  administraţiei. 

5.  O  informaţie  preţioasă  oferită  de  conscriptorii  scaunali  se  referă  la  gră¬ 
mătici.  Deşi  această  categorie  socială  e  menţionată  numai  în  scaunele  Sibiu  şi 
Cincu,  putem  presupune  existenţa  ei  pe  întreg  Pămintul  Crăiesc.  Folosiţi  ca  învă¬ 
ţători,  cantori  bisericeşti,  scriitori  comunali  etc.,  dintre  grămăticii  harnici  şi  morali 
îşi  recrutau  satele  româneşti  din  Transilvania  preoţii.  în  aceste  două  scaune  sînt 
21  grămătici,  majoritatea  provenind  din  familii  preoţeşti.  Astfel  grămăticul  Ioan 
din  Sadu  era  fiul  popii  Teodor,  Matei  din  Feldioara,  al  popii  Matei,  David  şi 
Ieremia  din  Boholţ  sînt  fiii  popii  Mihai  Secere  de  acolo,  Gheorghe  şi  Ioan  ai  popii 
Oprea  Secere,  iar  Ioan  era  fiul  popii  Nicolae  Clonţ,  toţi  din  Boholţ.  Grămăticul 
Moise  din  Calbor  era  fiul  preotului  Vasile  Lupu,  iar  Avram,  „grammaticus  et 
aedilis",  deci  funcţionar  comunal,  era  fiul  popii  Moise,  tot  de  acolo. 

Grămăticii  îşi  însuşiau  primele  cunoştinţe  în  familie,  de  la  tatăl  lor.  Mulţi 
dintre  grămătici  îşi  completau  cunoştinţele  în  mănăstirile  cu  şcoli  din  Ţările 
Române,  ca  şi  cei  din  comitate.  Unii  dintre  grămătici  îşi  îndeplineau  serviciul  lor 
fiind  hirotoniţi  deja  preoţi.  Astfel  grămăticii  Stan  din  Veştem,  Mihai  şi  Bucur 
din  Orlat  erau  preoţi,  menţionaţi  ca  atare  în  conscripţia  episcopului  Inochentie 
Micu. 

• 

Conscripţia  clerului  român,  efectuată  in  1733  de  funcţionarii  organizaţiilor 
politico-administrative  săteşti,  este  un  document  de  o  deosebită  importanţă  pentru 
cunoaşterea  trecutului  istoric  al  românilor  de  pe  Pămintul  Crăiesc,  în  special  al 
trecutului  lor  bisericesc. 

Documentul  ne  informează  în  bună  parte  despre  comunele  curat  româneşti 
şi  mixte,  numărul  locuitorilor  români,  situaţia  lor  bisericească,  despre  preoţi  — 

cine  sînt,  unde  şi  cînd  s-au  hirotonit,  apartenenţa  confesională,  statutul  politic 
şi  starea  lor  materială. 

Prin  această  conscripţie  facem  cunoştinţă  cu  cei  436  preoţi  români  de  pe 
Pămîntul  Crăiesc,  hirotoniţi  între  1673  şi  septembrie  1733,  dintre  care  64%  au 
hirotonia  Bisericii  Ortodoxe  şi  36%  a  Bisericii  Unite.  Ea  dă  posibilitate  cercetăto¬ 
rilor  să  cunoască  şi  să  evalueze  urmările  cruntei  silnicii  confesionale  la  care  au 
fost  supuşi  preoţii  ortodocşi  între  1724  şi  1733,  pentru  a-i  sili  să  treacă  la  uniţi. 

In  fine  conscripţia  aduce  dovezi  în  plus  despre  caducitatea  actelor  sinodului 
din  4 — 5  septembrie  1700,  considerat  de  istoricii  uniţi 54  sinodul  „per  excellentiam“ 
al  unirii,  încît  de  la  această  dată  a  sinodului  se  numără  anii  Bisericii  Unite.  La 
acest  sinod,  se  zice,  că  au  participat  toţi  protopopii,  preoţii  din  toate  satele  cu  cîte 
trei  deputaţi  mireni  din  fiecare  localitate,  nobilii  şi  bătrînii  oraşelor,  constituind 
„cea  mai  mare  adunare  din  istoria  Transilvaniei**,  la  care  au  votat  toţi  unirea  cu 
Biserica  Catolică,  în  numele  tuturor  românilor  din  Transilvania,  Maramureş  şi 
părţile  apusene. 

Pe  baza  unei  competente  analize  a  actelor  pretinse  a  fi  emanate  de  acest 
sinod  şi  a  altor  referinţe  contemporane,  mai  mulţi  istorici 55  contestă  existenţa 
unui  sinod  unionist  în  4 — 5  septembrie  1700.  Ei  îşi  bazează  afirmaţiile  pe  faptul 
că  lipsesc  actele  originale  şi  româneşti  ale  sinodului,  că  textul  vorbirii  mitropoli¬ 
tului  Atanasie  e  identic  cu  al  mitropolitului  Teofil  de  la  sinodul  fictiv  din  februa¬ 
rie  1697,  iar  decretul  sinodului  nu-i  altceva  decît  traducerea  interpolată  a  primei 
părţi  a  manifestului  din  7  octombrie  1698.  Adaugă  da  acestea  faptul  că  semnătura 
mitropolitului  sub  forma  „Archiepiscopus  Athanasius**  e  necunoscută,  că  lipsa  sem¬ 
năturilor  originale  ale  protopopilor  e  inexplicabilă  la  un  act  atît  de  important 
—  lista  publicată  e  luată  dintr-un  registru  de  la  Mitropolie,  zis  S.  Micu  şi  Şincai  — , 
că  în  această  listă  figurează  protopopul  braşovenilor,  care  se  ştie  că  au  refuzat 
totdeauna  unirea,  şi  protopopii  Maramureşului,  care  iarăşi  e  bine  cunoscut  că  la 
aflarea  unirii  lui  Atanasie,  ei  ţin  un  sinod  sub  preşedinţia  episcopului  Vasile 
Stoica,  combătînd  cu  tărie  unirea  cu  catolicii.  Mai  departe  ei  spun  că  întărirea 
actelor  şi  cu  sigiliul  mănăstirii  Bălgradului  arată  ca  autori  persoane  străine  de 
Biserica  românească,  care  nu  ştiu  că  mănăstirea  Bălgradului  n-a  avut  şi  n-a 
folosit  niciodată  un  astfel  de  sigiliu,  apoi  că  nu  există  nici  o  mărturie  românească 
despre  ţinerea  acestui  sinod  şi  afară  de  iezuiţi,  acesta  nu-i  menţionat  în  nici  un 
izvor  săsesc  sau  maghiar.  Este  apoi  imposibil  de  a  fi  avut  loc  două  sinoade  gene¬ 
rale  la  Bălgrad,  în  5  şi  15  septembrie  1700,  în  decurs  de  zece  zile,  sau  un  singur 
sinod  cu  diferenţă  între  şedinţe  de  zece  zile,  la  care  actele  primului  sinod  sau 
şedinţă  să  fie  redactate  în  un  stil,  străin,  iar  ale  celui  de  al  doilea,  din  15  sept., 
în  alt  stil,  cel  tradiţional  românesc. 

Toate  cele  de  mai  sus,  plus  faptul  că  după  unirea  lui  Atanasie  românii  din 
Hunedoara,  Sibiu,  Făgăraş,  Braşov  protestează  şi  nu  acceptă  să  treacă  la  Biserica 
Catolică,  spun  lămurit  că  un  sinod  mare  în  1700,  în  care  s-a  votat  unirea  tuturor 
românilor  din  Transilvania,  nu  a  avut  loc.  Actele  pretinse  a  fi  votate  de  acel  sinod 
din  4 — 5  sept.  sînt  „falsuri  vulgare*4,  ticluite  de  iezuiţi  cu  scopul  de  a  lăsa  poste¬ 
rităţii  o  istorie  a  unirii  românilor  cu  Biserica  Catolică,  aşa  cum  ar  fi  dorit  ei  să 
se  fi  întîmplat.56 


54  Samuil  Micu  (1745 — 1805),  G.  Şincai  (1754 — 1816),  Petru  Maior  (1761 — 1821), 
Timotei  Cipariu  (1805 — 1887,  A.  Treboniu  Laurian  (1810 — 1881),  A.  Papiu-llarian 
(1827—1877),  Augustin  Bunea  (1857—1909). 

55  Direcţia  istorică  critică  reprezentată  prin  N.  Densuşianu  (1846 — 1911),  I.  Cri- 
şan  (1853 — 1893),  G.  Popovici  (1865 — 1927),  I.  Lupaş  (1880 — 1967),  S.  Dragomir 
(1888—1964),  Şt.  Meteş  (1887—1977),  Şt.  Lupşa  (1905—1964),  M.  Dan  (1911—1976), 
Al.  Pop. 

56  Lucrări  mai  noi  privitoare  la  unirea  unei  părţi  a  clerului  român  cu  Bise¬ 
rica  Catolică:  Ştefan  Lupşa.  Biserica  ardeleană  şi  „unirea**  in  anii  1697 — 1701, 
Bucureşti,  1958,  99  p.;  Silviu  Dragomir,  Românii  din  Tvansilvania  şi  uiurea  cu 
Biserica  Romei,  în  revista  Biserica  Ortodoxă  Română ,  1962,  9 — 10,  p.  863 — 937; 
Dumitru  Stăniloae,  Uniatismul  din  Transilvania  încercare  de  dezmembrare  a  po¬ 
porului  român.  Bucureşti,  1973,  207  p. 

Conscripţia  scaunală  îmbogăţeşte  materialul  informativ  privitor  la  soarta  Orto¬ 
doxiei  transilvane  de  la  data  cînd  mitropolitul  Atanasie  se  înstrăinează  de  religia 
strămoşească  trecînd  la  catolici  şi  pînă  la  începutul  toamnei  anului  1733. 

Cunoaşterea,  prin  această  conscripţie,  a  unui  mare  număr  de  preoţi  români 
care  trăiau  în  acele  vremi  de  grea  cumpănă  şi  totuşi  nu  şi-au  părăsit  credinţa  stră¬ 
bună,  nu  s-au  „unit*4,  confirmă  faptul  că  acea  preoţime  de  la  sfîrşitul  sec.  XVII 
şi  începutul  celui  al  XVIII-lea,  aveau  acelaşi  crez  în  destinul  comun  al  Bisericii 
şi  neamului  românesc  ca  şi  predecesorii  lor,  care  prin  păstrarea  credinţei  stră¬ 
moşeşti  s-au  putut  opune  înstrăinării  timp  de  350  ani  (1205 — 1556)  catolicilor  şi  alţi 
peste  140  ani  (1556 — 1701)  calvinilor  maghiari. 

Cu  aceste  reflecţii  introductive  lăsăm  să  urmeze  textul  original  al  conscripţiei. 

Prof.  Keith  Hitchins  şi  pr.  Ioan  N.  Beju 


Documentar 

„FIE  VOIA  TA  !“  ORTODOXIA  IN  MISIUNE  * 


I.  MĂRTURISIND  ASTAZI  INTR-UN  CONTEXT  „ECUMENIC* 


Mărturia  apostolică 

Dumnezeu  oferă  mântuirea  Sa  tuturor  oamenilor  din  toate  epocile  fără  nici  o 
limitare  sau  excepţie  pentru  că  El  „vrea  ca  toţi  să  se  mântuiască  şi  la  cunoştinţă 
adevărului  să  vină“  (I  Tim.  2,  4).  Din  iubirea  Sa  nemărginită  pentru  neamul  ome¬ 
nesc,  care  abuzând  de  voia  sa  liberă,  s-a  supus  pe  sine  răului,  stricăciunii  şi  morţii, 
Dumnezeu  a  trimis  (în  lume)  pe  Unul  Născut  Fiul  Său  „ca  tot  cel  ce  crede  în  El  să 
nu  piară  ci  să  aibă  viaţă  veşnică*4  (In.  3,  16). 

Hristos  a  biruit  păcatul  şi  moartea,  a  împăcat  şi  adus  pace  tuturor  celor  din 
cer  şi  pe  pământ  (cf.  Col.  1,  20)  şi  a  adus  bucuria  şi  nădejdea  învierii  care  e  inima 
mesajului  creştin;  căci  „dacă  Hristos  n-a  înviat,  zadarnică  e  credinţa  noastră, 
sînteţi  încă  în  păcatele  voastre44  (I  Cor.  15,  17). 

Hristos  a  poruncit  Apostolilor  şi  ucenicilor  Săi  să  proclame  vestea  cea  bună 
a  mîntuirii  la  toate  neamurile  (Mt.  28,  19),  la  toată  lumea  şi  la  întreaga  creaţie 
(Mc.  16,  15)  ca  astfel  harul  mântuitor  al  lui  Hristos  să  se  descopere  tuturor  celor 
„ce  şed  în  întuneric  şi  în  umbra  morţii4*  (Lc.  1,  79).  Apostolii  au  trebuit  să  fie  şi 
să  devină  martori  ai  tuturor  evenimentelor  mântuitoare  ale  vieţii  lui  Hristos  (cf. 
Lc.  24,  48;  F.  Ap.  10,  39).  Tocmai  această  mărturie  ei  au  considerat-o  drept  princi¬ 
pala  lor  misiune.  înlocuind  pe  Iuda,  ei  au  ales  pe  cineva  care,  ca  şi  ei,  a  fost  martor 
al  învierii  lui  Hristos  (F.  Ap.  1,  2,  22).  Propovăduind  învierea,  ei  asigurau  pe  toţi 
că  ei  au  fost  martorii  ei  (F.  Ap.  3,  16).  Ei  nu  se  puteau  sustrage  obligaţiei  de  a 
vesti  tot  ceea  ce  văzuseră  şi  auziseră  (F.  Ap.  4,  30),  pentru  că  bucuria  unei  astfel  de 
experienţe  este  „deplină**  numai  atunci  când  este  împărtăşită  şi  transmisă  şi  celor¬ 
lalţi  ca  şi  ei  să  poată  deveni  părtaşi  ai  ei  (I  In.  1,  3 — 4). 

De-a  lungul  secolelor  Biserica  Ortodoxă  şi-a  adus  neîncetat  mărturia  ei  apos¬ 
tolică  faţă  de  Hristos  Cel  răstignit,  îngropat  şi  înviat.  Această  aceeaşi  mărturie  e 
continuată  astăzi  de  misiunea  creştină  în  condiţii  atât  de  provocatoare  cum  sânt: 
secularizarea,  pluralismul,  şi  dialogul  cu  alte  credinţe  şi  ideologii. 


*  Textul  de  faţă  constituie  Raportul  final  al  unei  Consultaţii  teologice  pe 
probleme  misionare  a  Bisericilor  Răsăritene  Ortodoxe  (calcedoniene)  şi  Vechi 
Orientale  (necalcedoniene)  desfăşurate  pe  această  temă  de  mare  actualitate  în 
viaţa  lor.  Intre  16 — 24  aprilie  1988  la  Neapolis  (Grecia).  El  reprezintă  totodată 
principala  contribuţie  teologică  ortodoxă  la  pregătirea  lucrărilor  celei  de-a  X-a 
Conferinţe  Mondiale  a  Comisiei  „Misiune  şi  Evanghelizare**  a  Consiliului  Ecumenic 
al  Bisericilor  ale  cărei  lucrări  s-au  desfăşurat  recent,  între  22  mai — 1  iunie  1989, 
la  San  Antonio  (Texas,  SUA)  sub  egida  temei  generale  „Fie  voia  Ta/*4  —  Misiune 
la  modul  lui  Hristos  (cu  4  subteme  principale:  I.  întoarcere  către  Dumnezeu  cel 
viu;  II.  Participare  la  suferinţă  şi  luptă;  III.  Pămîntul  e  al  Domnului;  IV.  Spre 
comunităţi  înoite  în  misiune).  Traducerea  s-a  făcut  după  versiunea  engleză  publi¬ 
cată  de  „International  Review  of  Mission*4,  t.  78,  nr.  309,  January  1989,  p.  89 — 96. 

Mărturie  intr-o  lume  secularizantă 

Misiunea  Bisericii  are  o  dimensiune  cosmică.  Scopul  ei  e  acela  de  a  îmbrăţişa 
şi  înnoi  întreaga  lume,  de  a  o  transfigura  în  împărăţia  lui  Dumnezeu.  Misiune, 
deci,  înseamnă  luare  de  contact  şi  apropiere  de  lume,  sfinţire  şi  înnoire  a  lumii, 
înseamnă  a  da  un  conţinut  nou  vechilor  moduri  de  viaţă,  a  accepta  culturile  locale 
şi  formele  lor  de  exprimare  care  nu  contrazic  credinţa  creştină,  transformîndu-le 
în  mijloace  ale  mîntuirii. 

In  primele  secole  ale  existenţei  sale,  Biserica  a  reuşit  să  transfigureze  lumea 
locuită  (oikoumâne)  în  pofida  rezistenţei  opuse  de  lume  şi  a  încercărilor  ei  de  a 
asimila  Biserica  lumii.  La  aceste  tendinţe  de  secularizare  Biserica  a  răspuns 
intrînd  în  dialog  cu  filosofia  elină,  şi  cultura  pâgînă,  ceea  ce  a  dus  la  producerea 
unei  literaturi  teologice  creatoare,  cea  patristică,  la  intensificarea  elementelor  asce¬ 
tice  ale  vieţii  creştine  în  comunităţile  şi  mănăstirile  ei,  ca  un  nou  mijloc,  specific, 
de  mărturie  (martyrîa),  şi  la  extinderea  şi  îmbogăţirea  cultului  ei.  In  interiorul  limi¬ 
telor  vieţii  liturgice,  Biserica  a  sfinţit  activităţile  şi  talentele  creatoare  ale  oame¬ 
nilor  manifestate  în  toate  formele  de  artă  (literatură,  pictură,  muzică). 

In  cultul  ortodox  mesajul  creştin  este  proclamat  în  toată  bogăţia  sensurilor 
lui.  întreaga  fiinţă  umană,  suflet  şi  trup,  minte  şi  inimă  se  împărtăşesc  de  el 
văzînd,  auzind,  atingind,  gustînd  şi  mirosind.  Icoanele,  tămîia,  sărutarea  păcii, 
împărtăşirea  de  Pîinea  şi  Vinul  euharistie  îmbogăţesc  şi  plinesc  învăţătura  şi 
propovăduirea. 

Educaţia  are,  însă,  mai  mult  succes  cînd  vestea  cea  bună  a  mîntuirii  este 
influenţată  şi  de  o  viaţă  în  Hristos  a  cărei  principale  componente  sînt  asceza  şi 
aşteptarea  eshatologică.  Ca  retragere  de  bună  voie  dintr-o  atitudine  hedonistă,  de 
desfătare  şi  consum,  faţă  de  bunurile  materiale,  împreună  cu  dorinţa  de  a  dărui  şi 
oferi  aceste  bunuri  celor  săraci  şi  lipsiţi,  asceza  face  mai  conştientă  în  viaţa  creş¬ 
tinilor  Patima  şi  Crucea  lui  Hristos. 

Misiunea  (în  Ortodoxie)  este  strîns  legată  de  asceză.  De  pildă,  înainte  de  a 
pleca  în  Moravia,  Sfinţii  tesaloniceni.  Chirii  şi  Metodie,  s-au  pregătit  şi  şi-au 
plănuit  programul  misionar  într-o  mănăstire  de  pe  Muntele  Olymp  din  Bithynia. 
Echipa  lor  misionară  era  compusă  din  preoţi,  diaconi,  monahi  şi  laici.  La  fel,  între 
Sfinţii  Bisericilor  Ortodoxe  Răsăritene  necalcedoniene  sînt  şi  şapte  monahi,  care  au 
părăsit  mănăstirea  Sf.  Mina  din  Egipt,  au  format  o  misiune  şi  au  evanghelizat 
Irlanda.  Sfintele  lor  moaşte  se  mai  găsesc  încă  la  Belimina  (lîngă  Belfast).  Misiunea 
creştină  pe  teritoriul  Elveţiei  de  azi  a  fost  profund  marcată  de  Sf.  Verena  din 
Egipt.  In  toate  ţările  ortodoxe,  mănăstirile  au  ajutat  la  proclamarea  şi  mărturia 
mesajului  creştin. 

Din  nefericire,  în  secolele  mai  recente,  ca  urmare  a  noilor  evoluţii  istorice 
mai  cu  seamă  ca  urmare  a  Iluminismului  şi  Revoluţiei  franceze,  mesajul  creştin  a 
fost  treptat  marginalizat  şi  umanismul  a  devenit  un  antropocentrism  autonom 
desprins  de  Dumnezeu  şi  ducînd  spre  ateism.  Intr-un  atare  context,  legăturile  cu 
Biserica  s-au  rupt  şi,  atît  în  Vest  cît  şi  în  Est,  domină  acum  diferite  ideologii  ale 
căror  principii  îşi  propun  ca  obiectiv  separarea  şi  scoaterea  oamenilor  de  sub 
influenţa  Bisericii,  ceea  ce  a  dus  la  diminuarea  prezenţei  şi  diaconiei  Bisericii  în 
lume.  Secularizarea,  cu  impactul  şi  potenţialul  ei  distructiv  faţă  de  Biserică,  mani¬ 
festată  în  atitudini  de  consum,  dominaţie  şi  ambiţie  neînfrînată,  răvăşesc  comuni¬ 
tăţile  creştine  din  întreaga  lume. 

Nesatisfăcuţi  de  societatea  actuală  puternic  secularizată,  unii  se  întorc  nu 
spre  creştinism,  ci  spre  religiile  orientale.  Confruntat  şi  el  cu  secularizarea,  Islamul 
se  întoarce  adesea  la  un  stil  de  viaţă  ultraconservator,  iar  reacţia  lui  la  umanis¬ 
mul  occidental  conduce  uneori  la  o  teocraţie  extremă  care  degradează  fiinţa  umană. 

Abundenţa  de  bunuri  materiale,  consumismul  şi  conformismul  economic,  ideo¬ 
logiile  şi  puterile  de  stat  care  favorizează  o  educaţie  nereligioasă,  descreştinată, 
absenţa  perspectivelor  creştine  în  viaţa  publică,  slăbiciunea  şi  carenţele  familiei  în 
exercitarea  operei  pedagogice  creştine  şi  diminuarea  rolului  spiritual  şi  apostolic  jal 
maternităţii  şi  mamelor  creştine,  toate  conduc  masiv  spre  secularizare.  Contra¬ 
dicţia  dintre  cuvinte  şi  fapte  în  viaţa  creştinilor  contribuie  apoi  şi  ea,  din  plin, 
la  dezvoltarea  unui  mod  de  viaţă  pur  secular. 

Cu  toate  acestea,  mulţi  oameni  continuă  să  fie  încă  atraşi  de  creştinismul 
ortodox  prin  ascetismul  şi  spiritualitatea  lui,  prin  bucuria  învierii  celebrată  în 
cultul  lui,  prin  prezenţa  vie  a  asceţilor  şi  sfinţilor  lui  care  aduc  dovada  că,  prin 
sfinţenia  lor,  creştinii  nu  s-au  asimilat  lumii  (Cf.  Rom.  12,  2;  I  Pt.  1,  14). 

Mărturie  într-o  societate  pluralistă  şi  între  credincioşi  de  alte  credinţe 

Astăzi,  creştinismul  se  află  într-o  situaţie  similară  celei  din  epoca  apostolică 
cînd  avea  de  înfruntat  sincretismul  şi  diferite  filosofii  sau  religii.  O  lume  plura¬ 
listă,  cum  este  cea  de  azi,  aduce  şi  ea  creştinismul  în  confruntare  şi  dialog  cu  alte 
doctrine  şi  credinţe.  In  pofida  intoleranţei  şi  fanatismului,  creştinii  pot  folosi  imen¬ 
sul  potenţial  oferit,  tehnologia  contemporană  pentru  a  da  mărturie  şi  evangheliza 
pe  alţii,  pentru  a-i  călăuzi  pe  calea  lui  Hristos.  Insă  pentru  a  înţelege  particulari¬ 
tăţile  culturale  ale  celor  evanghelizaţi,  trebuie  să  vorbim  limbajul  lor  să  răspun¬ 
dem  cu  iubire  la  lipsurile  atît  spirituale  cît  şi  materiale  şi  să  aducem  viaţă  şi 
strălucire  fiecărei  comunităţi  euharistice.  Iubirea  pe  care  o  datorăm  celor  de  alte 
credinţe,  face  mai  imperioasă  datoria  noastră  de  a  confirma,  aşa  cum  au  făcut-o 
primii  Apologeţi  creştini,  orice  adevăr  ce  poate  fi  găsit  în  ele,  afirmînd  însă  în  ace¬ 
laşi  timp  şi  deplinătatea  şi  autenticitatea  spirituală  unică  a  adevărului  mîntuitor 
al  creştinismului,  chiar  în  condiţii  de  persecuţie.  Continuînd  mărturia  apostolică, 
Bisericile  ortodoxe,  au  dat,  de  altfel,  dovadă  palpabilă  de  răbdare  şi  tărie  prin 
„norul  de  martori*'  (cf.  Evr.  12,  1)  şi  neomartiri  pe  care  l-a  generat. 

Conştientizarea  nevoilor  reale  ale  semenilor  în  această  lume  ne  ajută  şi  ea  în 
împlinirea  diaconiei  şi  lucrării  noastre  misionare.  Nici  aici,  principiile  misionare 
fundamentale  nu  şi-au  pierdut  semnificaţia  lor  eternă  pentru  o  viaţă  creştină  con¬ 
sistentă  şi  sfîntă  care  impresionează  şi  este  binevenită  şi  folositoare  în  trezirea 
religioasă  a  celor  din  afara  Bisericii.  In  mijlocul  oamenilor  şi  culturilor  în  care  creş¬ 
tinii  trăiesc  împreună  cu  alte  persoane,  misiunea  la  modul  lui  Hristos  trebuie  să 
ducă  la  sfinţenia  vieţii,  aşa  cum  atestă  un  celebru  text  creştin  timpuriu  din  sec.  II: 

„Creştinii  nu  se  deosebesc  de  ceilalţi  oameni  nici  prin  pămîntul  pe  care  trăiesc, 
nici  prin  limbă  nici  prin  îmbrăcăminte.  Nu  locuiesc  în  oraşe  ale  lor,  nici  nu  se 
folosesc  de  o  limbă  deosebită,  nici  nu  duc  o  viaţă  străină.  Locuiesc  în  oraşe  gre¬ 
ceşti  sau  barbare,  cum  le-a  venit  soarta  fiecăruia;  urmează  obiceiurilor  băştinaşilor 
şi  în  îmbrăcăminte  şi  în  hrană  şi  în  celălalt  fel  de  viaţă,  dar  (în  toate)  arată  o 
vieţuire  minunată  şi  recunoscută  de  toţi  ca  nemaiauzită  şi  extraordinară.  Sînt  în 
trup  dar  nu  vieţuiesc  după  trup.  Locuiesc  pe  pămînt  dar  sînt  cetăţeni  ai  cerului. 
Se  supun  legilor  rînduite  de  stat,  dar  prin  felul  lor  de  viaţă  biruiesc  legile.  Şi, 
ca  să  spun  scurt,  ce  este  sufletul  în  trup  aceea  sînt  creştinii  în  lume"  (Epistola 
către  Diognet  (cap.  V). 


II.  MISIUNE  ŞI  UNITATE 


Perspective  ecleziologice 

Comunitatea  apostolică  era  adunată  într-un  singur  trup  de  Duhul  Sfînt  în 
puterea  şi  bucuria  învierii  (cf.  In.  20,  22).  Membrii  acestei  comunităţi  erau  chemaţi 
să  fie  martori  ai  lui  Hristos  Cel  înviat,  „pînă  la  marginile  pămîntului"  (F.  Ap.  1,  8). 
Temeiul  unităţii  Bisericii,  Trupul  lui  Hristos,  este  iubirea  şi  unitatea  manifestate 
veşnic  în  viaţa  de  comuniune  a  Sfintei  Treimi.  Biserica,  ca  prezenţă  a  împărăţiei 
lui  Dumnezeu,  este  chemată  să  manifeste  această  comuniune  şi  iubire  treimică 
atît  în  sînul  ei  cît  şi  faţă  de  lume.  Misiunea  Bisericii  este  expresia  acestei  unităţi 
şi  iubiri. 

Iubirea  lui  Dumnezeu  faţă  de  lume  s-a  arătat  în  întruparea  Cuvîntului  veşnic 
al  lui  Dumnezeu  (In.  1,  1.14),  în  Jertfa  lui  supremă  pe  Cruce  şi  în  puterea  învierii 
Sale.  Ea  era  misiunea  (trimiterea)  Sa  de  la  Tatăl,  împlinirea  voii  Sale  (cf.  Lc. 
22,  42;  In.  5,  30).  Biserica,  ca  şi  Trup  al  lui  Hristos,  este  chemată  la  acest  act 
misionar  de  jertfă  autodăruitoare  şi  la  proclamarea  vestei  celei  bune  a  mîntuirii 
către  lume. 

In  celebrarea  euharisticâ,  fiecare  comunitate  locală  experiază  plinătatea  Bise¬ 
ricii  soborniceşti  („catolice44,  universale)  şi  se  pregăteşte  să  se  adreseze  lumii  prin 
cuvinte  şi  fapte  de  iubire.  Stînd  înainte  lui  Dumnezeu  în  actul  de  laudă,  mulţumire 
şi  mijlocire  euharisticâ,  Biserica  adună  într-un  singur  Trup  întreaga  creaţie,  bucu¬ 
ria  şi  suferinţa  tuturor  oamenilor.  Această  mişcare  înspre  înăuntru,  de  adunare 
Intr-un  singur  Trup,  este  însoţită  de  mişcarea  în  spre  în  afară,  de  ieşire  la  misiune 
şi  slujirea  creaţiei  lui  Dumnezeu.  împreună,  aceste  două  mişcări  constituie  mărtu¬ 
ria  Bisericii  faţă  de  Hristos  Cel  răstignit  şi  înviat,  în  Care  unitatea  şi  iubirea 
Dumnezeului  întreit  Unul  s-au  arătat  într-un  mod  unic. 

Mărturie  comună 

In  mişcarea  „eclezială44  (ek-kal6  =  a  chema  din)  a  Bisericii  de  chemare,  încor¬ 
porare  şi  zidire  sint  necesare,  pentru  realizarea  ei  astăzi,  următoarele  aspecte 
majore: 

1.  Ca  Biserici  Răsăritene  Ortodoxe  şi  răsăritene  necalcedoniene,  avem  nevoie 
de  restaurarea  deplină  a  unităţii  şi  comuniunii  dintre  cele  două  familii  de  Biserici 
ale  noastre.  Luînd  la  cunoştinţă  cu  recunoştinţă  de  paşii  făcuţi  recent  de  Bisericile 
noastre  spre  con-venirea  lor  împreună  în  iubire  reciprocă  şi  comuniune  în  credinţa 
apostolică  cea  una,  dorim  să  accentuăm  urgenţa  acestei  chestiuni  pentru  mărturia 
noastră  comună  astăzi.  Avem  nevoie  să  reafirmăm  unitatea  noastră  în  credinţă 
deasupra  tuturor  particularităţilor  şi  loialităţilor  istorice,  lingvistice,  naţionale  sau 
politice. 

2.  Ca  membre  active  ale  familiei  ecumenice,  mai  largi,  de  Biserici,  ne  rugăm 
pentru  unitatea  tuturor  potrivit  voii  lui  Dumnezeu  exprimate  în  rugăciunea  arhie¬ 
rească  a  Domnului  nostru  (In.  17,  21).  Este  misiunea  noastră  specială  să  dăm 
mărturie  pentru  credinţa  apostolică  a  Bisericii  celei  una  şi  nedivizate,  întrucit 
toate  Bisericile  caută  să  crească  tot  mai  mult  într-„un  Domn,  o  credinţă,  un  botez44 
(Ef.  4,  5). 

3.  Contextul  mai  larg  al  unităţii  noastre  e  însă  întreaga  lume  locuita  ( oikou - 
mâne)  a  lui  Dumnezeu.  Moştenirea  noastră  teologică  şi  spirituală  este  plină  de 
dimensiunea  cosmică  a  mîntuirii  lui  Dumnezeu.  Nimic  din  regnul  creat  nu  este 
exclus  de  la  această  putere  sfinţitoare  şi  transfiguratoare  a  Duhului  lui  Dumnezeu. 
Aşa  cum  arată  experienţa  liturgică,  Pîinea  euharisticâ  cea  una  reprezintă  în  acelaşi 
timp  Biserica  cea  una  cît  şi  totalitatea  creaţiei  pe  care  o  oferim  lui  Dumnezeu  în 
mulţumirea  noastră.  Celebrînd,  însă,  cu  bucurie,  minunatul  dar  al  creaţiei,  trebuie 
să  ne  decidem  şi  angajăm  pe  noi  înşine  în  lupta  umanităţii  pentru  demnitate 
umană,  dreptate  şi  pace.  Ca  Biserici  Ortodoxe  putem  da  mărturie  pentru  integri¬ 
tatea  creaţiei  dedicîndu-ne  pe  noi  înşine  activ  în  acte  de  tămăduire,  împăcare, 
luminare  şi  salvare  a  lumii. 

Mişcarea  de  ieşire  („procesională44)  a  mărturiei  Bisericii  este  ceea  ce  numim  de 
obicei  misiune.  Misiunea  Bisericii  are  mai  multe  puncte  de  referinţă  ca:  unitatea 
eternă  a  Dumnezeului  Treimic,  unitatea  între  divin  şi  uman  din  Persoana  întru¬ 
pată  a  Cuvîntului  veşnic  al  lui  Dumnezeu,  şi  unitatea  intre  Hristos,  Capul  Bise¬ 
ricii,  şi  Biserică,  Trupul  Lui.  Toate  aceste  dimensiuni  ale  unităţii  sint  caracterizate 
în  mod  constitutiv  de  Iubire.  Aceeaşi  Iubire  dumnezeiască  este  puterea  ce  stă,  ca 
motivaţie  în  spatele  trimiterii  Fiului  de  către  Tatăl  şi  a  trimiterii  Duhului  Mîn- 
gîietor  Bisericii.  Astfel,  misiunea  (trimiterea)  Bisericii  este,  de  fapt,  o  mişcare  de 
imitate  şi  iubire  purcezînd  şi  ieşind  înafară. 

De  aceea,  Biserica,  poporul  lui  Dumnezeu  adunat  în  comuniunea  Duhului 
Sfînt,  este  misionară  în  însăşi  fiinţa  ei,  mereu  ieşind  în  afară  (prin  misiune)  şi 
mereu  adunînd  înăuntru  (prin  Euharistie),  pulsind  neîncetat  împreună  cu  iubirea  şi 
unitatea  care  îmbrăţişează  toate  ale  lui  Dumnezeu  Cel  Unul  in  Treime.  Ca  prezenţă 
a  împărăţiei  lui  Dumnezeu  în  lume,  Biserica  luminează  într-o  singură  realitate  şi 
strălucire  slava  lui  Dumnezeu  şi  destinul  eshatologic  al  creaţiei. 

Caracterul  misionar  al  Bisericii  se  exprimă  în  diverse  moduri  şi  forme:  măr¬ 
turie  liturgică  faţă  de  dimensiunea  transcendentă  a  realităţii,  mărturie  evanghe- 
lizatoare  directă,  mărturie  în  situaţii  şi  contexte  secularizante  şi  pluraliste,  mărtu¬ 
rie  prin  rugăciune  şi  asceză,  mărturie  a  Evangheliei  dătătoare  de  viaţă  faţă  de  cei 


DOCUMENTAR 


121 


săraci  oprimaţi,  mărturie  prin  participare  angajată  la  lupta  pentru  dreptate,  pace 
etc.  Acestea  sînt  unele  din  expresiile  mişcării  în  spre  în  afară  a  misiunii  Bisericii. 

Caracterul  constitutiv  al  misiunii  ca  expresie  a  unităţii  cheamă  la  o  măr¬ 
turie  comună.  Situaţia  lumii  noastre  face  imperativ  faptul  ca  ceea  ce  Bisericile  pot 
face  împreună  să  nu  facă  separat.  Căutarea  unei  mărturii  comune  ajută  Bise¬ 
ricile  să  iasă  din  parohialism  şi  le  încurajează  să  caute  împreună  voia  lui  Dum¬ 
nezeu  pentru  lumea  noastră  contemporană. 

Trăind  în  diverse  culturi,  solicitate  şi  provocate  de  situaţii  socio-politice, 
economice  şi  lingvistice  specifice,  Bisericile  Ortodoxe  sînt  chemate  să  se  angajeze 
într-o  mărturie  comună  faţă  de  credinţa  apostolică  cea  una  în  Hristos,  în  situaţii 
misionare  noi.  Răspunzînd  creator  şi  în  unitatea  Duhului  la  aceste  solicitări  şi 
provocări,  fără  a  neglija  interesele  nemijlocite  ale  fiecărei  Biserici  locale,  Biseri¬ 
cile  răspund  la  voia  lui  Dumnezeu. 

Un  efort  serios  e  vădit  spre  crearea  de  centre  misionare  ortodoxe  şi  a  unei 
strategii  misionare  care  să  dea  mărturie  alături  de  celelalte  Biserici  Ortodoxe,  ci 
şi  să  contribuie  substanţial,  din  perspectivă  ortodoxă,  la  ajutorarea  altor  Biserici 
creştine  angajate  In  forme  similare  de  mărturie. 


Prozelitismul 

Alături  de  lipsa  actuală  de  unitate  între  Biserici,  prozelitismul  crează  obstacole 
majore  pentru  mărturia  noastră  ecumenică  comună.  Unele  Biserici  creştine  şi 
asociaţii  de  evanghelizare  sînt  activ  angajate  în  cîştigarea  de  prozeliţi  dintre  creş¬ 
tini  care  aparţin  deja  Bisericilor  Ortodoxe.  Orice  prozelitism  întreprins  de  ori¬ 
care  Biserică  trebuie,  însă,  condamnat,  după  cum  trebuie  evitate  şi  orice  antago¬ 
nism  şi  competiţie  nesănătoasă  în  misiune,  ca  unele  ce  constituie  o  formă  defor¬ 
mată  de  misiune. 

Din  nefericire,  factori  ce  dispun  de  resurse  financiare  considerabile  ca  şi 
medii  de  informare  influente  din  Europa  occidentală  şi  America,  joacă  adeseori 
un  rol  cheie  în  menţinerea  zelului  misionar  necreştinesc  al  celor  implicaţi  în  efor¬ 
turi  de  prozelitism.  Bisericile  Ortodoxe  trebuie  să-şi  continue  eforturile  de  a 
convinge  acele  biserici  şi  agenţii  implicate  în  prozelitism  să  nu  se  angajeze  în 
activităţi  misionare  dubioase,  păgubitoare  voinţei  de  unitate  a  lui  Dumnezeu  şi 
să  caute  calea  adevăratei  iubiri  şi  unităţi  creştine. 

In  acelaşi  timp,  Bisericile  noastre  ortodoxe  trebuie  să  acorde  o  atenţie  mai 
mare  nevoilor  pastorale,  educaţionale  şi  spirituale  ale  oamenilor  şi  să  sprijine  şi 
hrănească  în  toate  formele  posibile  o  înnoire  continuă  atît  în  parohiile  cît  şi  în 
comunităţile  noastre  monahale.  Este  cu  deosebire  importantă  dezvoltarea  unor  noi 
căi  de  întărire  a  vieţii  de  familie  şi  de  purtare  de  grijă  cerute  de  nevoile  speciale 
ale  tineretului,  ca  ei  să-şi  poată  da  seama  mai  bine  de  iubirea  comunitară  şi  pre¬ 
ocuparea  Bisericii  pentru  bunăstarea  şi  mîntuirea  lor. 

Viziunea  ecumenică 

Un  impuls  pentru  mişcarea  şi  viziunea  ecumenică  modernă  a  fost  la  origine 
inspirat  de  căutarea  angajată  a  unei  mărturii  comune  faţă  de  vestea  cea  bună  a 
mîntuirii.  Oferirea  unei  mărturii  comune  în  iubirea  şi  puterea  lui  Hristos  Cel  răs¬ 
tignit  şi  înviat,  astfel  ca  cei  prinşi  în  această  lume  de  diviziune,  conflicte  şi 
moarte  să  poată  crede  şi  fi  transfiguraţi,  rămîne,  încă,  obiectul  primar  al  angajării 
şi  implicării  noastre  ecumenice. 


III.  IMPLICAŢII  SOCIALE  ALE  VIEŢII  SACRAMENTALE 

Dimensiunea  sacramentală  a  vieţii 

In  sacramentul  —  myst&rion  —  Bisericii,  oamenii  sînt  restabiliţi  în  relaţia 
lor  proprie  cu  Dumnezeu:  în  comuniunea  lor  în  Hristos  cu  Dumnezeu  Cel  Unul  in 
Treime.  Prin  Botez,  Mirungere  şi  Euharistie,  persoanele  ce  cred  primesc  o  nouă 

naştere  în  Hristos,  o  ungere  în  Duhul  Sfînt  şi  încorporarea  deplină  in  Trupul  lui 
Hristos-Biserica.  Darul  acestei  noi  vieţi  în  Hristos  implică,  insă,  o  angajare  în 
înnoirea  întregii  vieţi,  o  întoarcere  (convertire)  a  minţii  şi  inimii,  astfel  ca  voia  lui 
Dumnezeu  să  se  facă  şi  în  lume,  ca  lumea  însăşi  să  fie  transformată  şi  ridicată 
prin  mărturia  şi  lucrarea  fiilor  Lui. 

In  viaţa,  moartea  şi  învierea  lui  Hristos,  este  restaurată  şi  sfinţita  întreaga 
creaţie  (cf.  Ef.  1,  10).  Viaţa  noastră  în  Hristos,  deci,  trebuie  să  devină  o  viaţă 
sacramentală,  o  viaţă  care  continuă  procesul  de  sfinţire  a  întregii  vieţi  şi  a  între¬ 
gului  timp,  dăruite  nouă  ca  dar  al  lui  Dumnezeu.  Biserica,  în  deplinătatea  vieţii  ei 
sacramentale  şi  diaconale,  este  şi  manifestă  în  mod  dinamic  lumii  prezenţa  lui 
Hristos.  Astfel,  participînd  la  viaţa  Bisericii  prin  post,  rugăciune,  prăznuirea  săr¬ 
bătorilor,  celebrarea  sacramentelor,  şi  slujirea  activă  a  săracilor,  ne  înnoim  pe  noi 
înşine  şi  cosmosul  întreg,  în  măsura  în  care  viaţa  noastră  se  con-formează  lui 
Hristos  în  Duhul  Sfînt. 

Lupta  de  înnoire  a  toate  în  Dumnezeu  este  un  efort  zilnic.  Ea  implică  nu 
numai  simpla  lucrare  individuală  la  mîntuirea  proprie,  ci  şi  lucrarea  comună,  cor¬ 
porativă,  a  tuturor  credincioşilor  ce  caută  să  unifice  întreaga  creaţie  în  comuniune 
cu  Dumnezeul  Cel  viu.  O  astfel  de  viaţă  cere  smerenie  şi  jertfelnicie,  deşertare  de 
sine,  dăruirea  de  sine  reciprocă  a  unora  către  alţii  în  iubire  şi  slujire,  aşa  cum 
Domnul  s-a  dat  pe  Sine  însuşi  pentru  noi  „pentru  viaţa  lumii“  (Ioan  6,  51).  Este 
o  viaţă  trăită  în  comuniune  cu  ceilalţi  şi  pentru  ceilalţi.  Aceasta  este  realitatea 
eclezială,  sacramentală  a  vieţii  în  Hristos. 

Euharistia  şi  înnoirea  vieţii 

Cum  se  dezvoltă  şi  creşte  această  viaţă  astăzi  în  mijlocul  unei  lumi  seculari¬ 
zate,  divizate  şi  în  suferinţă?  Cum  mai  pot  fi  unite  odată  toate  în  iubire  sub  suvera¬ 
nitatea  lui  Dumnezeu  în  împărăţia  Lui? 

Pentru  creştinii  ortodocşi,  centrul  şi  forţa  înnoirii  este  Euharistia,  în  care 
toate  persoanele  care  cred  şi  întreaga  creaţie  sînt  adunate  împreună,  înălţate  şi 
unite  în  oferirea  de  Sine  odată  pentru  totdeauna  a  lui  Hristos  însuşi.  Euharistia 
nu  ne  dă  numai  Pîinea  Vieţii  necesară  pentru  susţinerea  şi  creşterea  noastră  spi¬ 
rituală,  ci  ea  ridică  şi  ininmile  şi  minţile  noastre,  făcîndu-le  în  stare  să  vadă 
intr-o  nouă  viziune  viaţa  pe  care  Dumnezeu  ne-a  pregătit-o  din  veşnicie. 

In  Euharistie  ajungem  să  ne  cunoaştem  unii  pe  alţii  ca  mădulare  ale  unui 
unic  Trup,  unite  în  iubirea  lui  Hristos  după  chipul  Sfintei  Treimi.  In  şi  prin  aceasta 
comuniune  în  Duhul  Sfînt  ni  se  dă  tăria  şi  puterea  de  a  împlini  misiunea  lui 
Hristos  în  lume. 

Dar  aceeaşi  Euharistie  este  şi  o  judecată  pentru  creştini,  pentru  că  ne  putem 
împărtăşi  de  ea  şi  „spre  judecată  şi  osîndă“  dacă  acest  dar  al  comuniunii  nu  este 
însuşit  în  mod  personal  şi  realizat  în  vieţile  noastre  de  zi  cu  zi.  Ştim  că  prin 
propria  noastră  slăbiciune  şi  păcatele  noastre  continuăm  de  fapt  să  negăm  iubirea 
şi  puterea  lui  Dumnezeu  în  lume.  Atunci  cînd  ignorăm  şi  nu  vrem  să  ştim  suferin¬ 
ţele  fraţilor  şi  surorilor  noastre,  cînd  abuzăm  să  folosim  rău  darurile  creaţiei  prin 
poluare,  distrugere  şi  risipa  resurselor  naturale,  ne  facem,  de  fapt,  noi  idoli  din  noi 
înşine  şi  pentru  noi  înşine.  Izolaţi  în  voia  noastră  proprie  şi  îngăduinţa  noastră 
de  sine  egoistă,  ne  pricinuim  de  fapt  propria  noastră  moarte  spirituală  şi  pe  cea 
a  semenilor  noştri  prin  indiferenţă,  conflict,  diviziune,  şi  lipsă  de  iubire.  Ne  mai 
dăm  de  asemenea  seama  că,  in  unitatea  plină  de  bucurie  revelată  şi  dăruită  nouă 
în  Biserica  noastră,  conştiinţa  diviziunii  în  continuare  a  creştinilor  ne  întristează 
şi  ne  provoacă  în  acelaşi  timp. 


Rugăciune  şi  căinţă 

Prin  urmare.  Euharistia  şi  întreaga  viaţă  liturgică  a  Bisericii  ne  cheamă  la 
rugăciune  şi  căinţă.  Prin  rugăciunea  noastră  comună,  în  Biserică,  învăţăm  să  ne 
rugăm  fiecare  personal,  să  dăm  slavă  şi  mulţumire  lui  Dumnezeu,  să  ne  rugăm 
pentru  înşine  şi  ceilalţi,  să  luăm  în  seamă  nevoile  lumii,  să  ne  ţinem  unii  pe  alţii 
vii  în  Hristos  prin  pomenirea  de  către  noi  a  celor  bolnavi  şi  în  suferinţă,  a  celor 

în  robie  şi  prigoniri,  a  celor  plecaţi  din  viaţa  aceasta  înaintea  noastră,  şi  mai  cu 
seamă  a  Mucenicilor,  Sfinţilor  şi  Părinţilor  şi  Maicilor  duhovniceşti  a  căror  măr¬ 
turie  ne  dă  un  exemplu  viu  pentru  vieţile  noastre  învăţîndu-ne  care  este  adevă¬ 
ratul  înţeles  al  cuvintelor:  „Fie  voia  Ta!“. 

Această  rugăciune  a  lui  Hristos  către  Tatăl  este  o  continuă  aducere  aminte 
a  nevoii  de  pocăinţă  şi  iertare  a  păcatelor.  Este  o  chemare  continuă  la  reexaminarea 
vieţilor  noastre  în  lumina  vieţii  lui  Hristos.  Este  o  chemare  adresată  personal 
fiecăruia  dintre  noi  la  metanoîa  şi  întoarcere,  o  chemare  la  schimbarea  şi  întoar¬ 
cerea  literală  a  vieţilor  noastre  şi  de  închinare  a  lor  lui  Hristos. 

Mărturie  şi  viaţa  sacramentală 

In  sfîrşit,  pentru  cei  ce  au  rătăcit  şi  s-au  abătut  de  la  comuniunea  Bisericii, 
ca  şi  pentru  cei  ce  n-au  experiat  niciodată  noutatea  vieţii  şi  bucuria  ei,  Tainele 
şi  întreaga  viaţă  a  Bisericii  oferă  ocazii  de  mărturie  faţă  de  Adevărul  privitor  la 
Dumnezeu  şi  la  relaţia  Lui  cu  noi.  Botezele,  Cununiile,  vizitarea  bolnavilor  şi 
muribunzilor,  Hirotonirile,  înmormîntările  şi  ierurgiile,  ca  şi  diaconia  actuală  a 
Bisericii  în  chestiuni  sociale  şi  privitoare  la  pace  şi  dreptate,  oferă  prilejuri  unice 
de  proclamare  a  mesajului  lui  Dumnezeu  de  speranţă,  pace  şi  bucurie  în  Domnul 
Cel  răstignit  şi  înviat.  In  aceste  momente  cînd  vieţile  sînt  atinse  de  bucurie  sau 
întristare,  de  suferinţă  şi  compasiune,  adevărurile  privitoare  la  chestiunile  semni¬ 
ficaţiei  ultime  a  vieţii  pot  trezi  minţile  şi  inimile  la  iubirea  lui  Dumnezeu.  In  aceste 
momente,  cea  mai  bună  mărturie  e  mărturia  personală  şi  prezenţa  Bisericii,  prin 
iubire  şi  purtarea  de  grijă  faţă  de  membrii  ei,  ca  şi  comunitate  de  sprijin  înnoită 
în  credinţă,  iubire  şi  libertate. 

Numai  în  acest  mod,  printr-o  conştientizare  sacramentală  şi  angajare  faţă  de 
lume  ca  şi  printr-o  oferire  personală  statornică  a  noastră  înşine,  ca  fii  ai  Lui,  lui 
Dumnezeu,  putem  purta  şi  susţine  misiunea  lui  Hristos  în  lume;  ca  toţi  să  cunoască 
„care  e  lărgimea  şi  lungimea,  înălţimea  şi  adîncimea  iubirii  lui  Hristos  cea  mai 
presus  de  cunoştinţă,  ca  să  fim  de  toată  plinătatea  lui  Dumnezeu'*  (Ef.  3,  18 — 19). 


IV.  IMPERATIVELE  MISIONARE  ŞI  RESPONSABILITATEA  BISERICII  LOCALE 

Misiunea  Bisericii  locale 

Misiunea  fiecăruia  e  de  a  cunoaşte  pe  Hristos,  de  a  vieţui  în  El  şi  a  da  măr¬ 
turie  despre  El  în  cuvînt  şi  în  faptă.  Atunci  cînd  adunarea  euharistică  experiază 
acest  adevăr,  necesitatea  de  a  împărtăşi  bucuria  învierii  cu  toţi  oamenii  e  o  con¬ 
secinţă  firească.  Această  misiune  include  chiar  şi  pe  cei  botezaţi  dar  ignoranţi 
în  ce  priveşte  chemarea  şi  alegerea  pe  care  au  primit-o  prin  Botez.  Este  esenţială 
dezvoltarea  de  mijloace  care  să-i  ajute  să  revină  în  comuniunea  Bisericii.  Misiu¬ 
nea  Bisericii  ne  mai  cheamă  şi  la  sarcina  pacificării,  împăcării  şi  apărării  dreptăţii 
pentru  fiecare,  mai  cu  seamă  în  contexte  în  care  poporul  lui  Dumnezeu  sufere  de 
nedreptate,  violenţă,  opresiune  şi  război.  Cînd  adunarea  euharistică  nu  se  anga¬ 
jează  în  astfel  de  „ieşiri41  în  spre  lume,  ea  nu  reuşeşte  să-şi  realizeze  responsabi¬ 
litatea  ei  misionară. 


Catolicitatea  Bisericii  locale 

Potrivit  ecleziologiei  ortodoxe,  zidirea  (oikodomâ)  Trupului  lui  Hristos  este  o 
parte  esenţială  a  evanghelizării.  Deşi  există  forme  normative  de  comunităţi  locale, 
datorită  unei  multitudini  de  factori  sociali  şi  culturali,  pot  fi  necesare  noi  forme  de 
comunităţi  creştine.  In  procesul  de  edificare  a  noi  forme  de  comunităţi  Biserica 
trebuie  să  fie  flexibilă,  prin  episcopii  ei,  în  ce  priveşte  crearea  lor. 

Misiunea  Bisericii  locale  suferă  atunci  cînd  dimensiunea  ei  universală  („cato- 
lică41),  deschiderea  ei  ecumenică  nu  sînt  suficient  subliniate  şi  exprimate.  Comuni¬ 
tatea  locală  nu  trebuie  numai  să  se  roage  pentru  întreaga  oikoumâne,  ci  trebuie 
şi  să  fie  conştientă  de  necesitatea  de  a  propovădui  Evanghelia  la  întreaga  creaţie. 

Este  sarcina  fiecărei  Biserici  locale  de  a  pregăti  misionari  pentru  această  lucrare 
oriunde  este  ea  necesară. 

Unele  Biserici  au  organizat  deja  departamente  misionare  care  să  preia  res¬ 
ponsabilitatea  trimiterii  de  misionari.  Dar  trimiterea  de  misionari  este  un  act 
ecleziologic  de  stabilire  a  unei  prezenţe  creştine  concrete  într-o  naţiune  şi  cultură 
dată.  Biserica  indigenă  locală  trebuie  ajutată  să-şi  dezvolte  propria  ei  identitate  şi 
structură  ca  parte  a  unei  comuniuni  globale  (a  tuturor  Bisericilor  între  ele).  Fie¬ 
care  acţiune  misionară  trebuie  să  ţintească  la  crearea  de  Biserici  autonome  sufi¬ 
ciente  loruşi  dar  aflate  în  comuniune  cu  întreaga  Biserică. 


încurajarea  unor  slujiri  cit  mai  variate 

Biserica  a  recunoscut  întotdeauna  vocaţia  unor  mari  misionari  şi  evangheli- 
zatori.  Ea  a  recunoscut,  de  asemenea,  vocaţia  misionară  a  întregului  popor  al  lui 
Dumnezeu,  fiecare  membru  al  Trupului  lui  Hristos  fiind  chemat  în  şi  de  Duhul 
Sfînt  la  misiune. 

Episcopul  locului  are  datoria  de  a  identifica,  ajuta  şi  actualiza  diverse  forme 
de  slujiri  ale  laicilor.  Biserica  are  nevoie  pentru  lucrarea  ei  de  evanghelizare  de 
cateheţi,  citeţi,  predicatori,  cîntăreţi  şi  de  toţi  cei  ce  participă  la  slujirea  Bisericii. 
In  această  privinţă  este  necesară  înnoirea  tradiţiei  slujirii  diaconiţelor.  In  laici  Bise¬ 
rica  posedă  un  extraordinar  potenţial  misionar  ce  trebuie  pus  în  lucrare  încurajînd 
participarea  la  misiune  a  întregului  popor  al  lui  Dumnezeu:  bărbaţi,  femei,  tineri, 
copii. 

Pe  lîngă  aceasta,  monahii  şi  monahiile  îşi  pot  găsi  şi  ei  un  loc  deosebit  în 
această  mare  sarcină  şi  lucrare,  prin  rugăciunea  şi  mărturia  lor  ascetică  specifică. 

Alte  solicitări  şi  provocări  misionare  actuale 

—  Apariţia  unor  diverse  secte  creştine  extremiste. 

—  Atitudinea  de  dominaţie  a  Bisericilor  mai  bogate  şi  puternice  faţă  de 
Bisericile  locale  minoritare. 

—  Resurecţia  altor  religii  şi  a  diferite  ideologii  secularizante. 

—  Dezintegrarea  familiei  ca  unitate  de  bază  a  Bisericii  şi  societăţii  şi  pro¬ 
blemele  care  decurg  din  familiile  dezmembrate  şi  cu  cîte  un  singur  părinte. 

—  Apariţia  de  noi  „culturi4*  care  influenţează,  pozitiv  sau  negativ,  spiritua¬ 
litatea  tineretului  actual. 

—  Căutarea  unui  limbaj  şi  cod  de  comunicare  contemporan  adecvat,  pentru  a 
transmite  mesajul  Adevărului  veşnic. 

Recomandăm  către  Bisericile  Ortodoxe 

Participanţii  la  această  consultaţie  iau  act  de  angajarea  misionară  a  Biserici¬ 
lor  locale  şi  de  lucrarea  deja  săvirşită  de  ele  pe  teren  misionar.  Cu  următoarele 
recomandări  ele  urmăresc  să  încurajeze  Bisericile  s$  continue,  lărgească  şi  îmbogă¬ 
ţească  efortul  lor  misionar  în  întreaga  lume  pentru  o  mai  eficientă  mărturie  evan¬ 
ghelică  astăzi. 

—  Vocaţia  misionară  trebuie  să  devină  o  preocupare  şi  responsabilitate 
majoră  în  viaţa  Bisericii;  programe  speciale  de  misiune  trebuie  organizate  pentru 
bărbaţi  şi  copii  aflaţi  în  diferite  moduri  de  viaţă  spre  a-i  ajuta  să-şi  îndeplinească 
obligaţia  misionară  care  le  revine  ca  membri  ai  Trupului  eclezial  al  lui  Hristos. 

—  Educaţia  creştină  şi  materialul  catehetic  trebuie  să-şi  încorporeze  cît  mai 
adecvat  imperativul  misionar  şi  să  dobîndească  o  orientare  misionară. 

—  Şcolile  teologice  şi  celelalte  forme  şi  instituţii  de  educaţie  religioasă  să 
încorporeze  în  programele  lor  studii  de  misiologie  ca  şi  formarea  şi  exercitarea 
deprinderilor  necesare  în  misiune. 

—  Să  fie  create  institute  şi  centre  de  pregătire  misionară  ortodoxe  care  să 
primească  şi  pregătească  candidaţi  pentru  lucrare  pe  teren  misionar,  şi  în  care  să 
fie  folosiţi,  ca  profesori,  misionari  ortodocşi  calificaţi  şi  cu  experienţă. 


DOCUMENTAR 


125 


—  Biserica  să  instituie,  alături  de  noi  cereri  şi  mijlociri  liturgice  cu  accent  pe 
misiune,  slujiri  diaconale  specializate  pentru  uz  în  parohii  şi  comunităţile  locale 
de  bază. 

—  Să  fie  organizate  în  fiecare  parohie  colecte  speciale  pentru  misiune  ca  şi 
un  loc  special  pentru  informare  misionară  locală  şi  promovarea  misiunii. 

—  Să  fie  organizate  asociaţii  de  misionari  sau  de  prieteni  ai  misionarilor  pen¬ 
tru  sprijinul  material  şi  moral  al  celor  angajaţi  în  misiune. 

—  Să  fie  organizate  centre  regionale  de  coordonare,  cooperare  şi  comunicare 
a  resurselor  de  misiune  ortodoxă  ale  diferitelor  Biserici. 

—  Să  fie  utilizate  publicaţii  ortodoxe  —  inclusiv  traduceri  —  în  sprijinul 
lucrării  misionare. 

—  Biserica  să  înnoiască  vocaţiile  diaconiţelor,  cateheţilor,  citeţilor,  cîntăre- 
ţilor,  ca  slujiri  deosebite  în  domeniul  misiunii. 

—  Bisericile  să  cheme  monahi  şi  monahii  şi  să  instituie  o  mărturie  monahală 
în  locurile  în  care  se  crează  şi  desfăşoară  misiuni,  care  să  reprezinte  centre  de 
atracţie  spirituală. 

—  Toate  Bisericile  să  rezerve  în  fiecare  an  o  perioadă  de  timp  specială  pentru 
promovarea  şi  susţinerea  misiunilor. 

—  Bisericile  Ortodoxe  să  se  alăture  celorlalte  Biserici  creştine  în  sporirea 
sprijinului  lor  moral  şi  material  la  lucrarea  Consiliului  Ecumenic  al  Bisericilor 
în  general,  şi  a  Comisiei  lui  mondiale  pentru  „Misiune  şi  Evanghelizare*4  (CWME) 
în  special. 

Traducere  de  Pr.  prof.  dr.  Ioan  I.  Ică 


iniemnări,  note,  comentarii 


FENOMENE  DE  CRIZA  ALE  EPOCII  POSTCONC1  LIARE 


Biserica  Romano-Catolică  între  ,,integrism“  şi  „liberalism  4 
sau  despre  Tradiţie,  autoritate  şi  libertate  în  Biserica  Apuseană 

Deşi  a  trecut  acum  deja  un  sfert  de  secol  de  la  desfăşurarea  şi  încheierea 
lucrărilor  Conciliului  II  Vatican  (1962 — 1965)  —  incontestabil,  cel  mai  însemnat  eve¬ 
niment  din  istoria  Bisericii  romano-catolice  a  secolului  nostru  — ,  el  continuă  să 
fie  —  datorită,  în  primul  rînd,  echivocului  şi  ambiguităţii  constitutive  a  efortului 
lui  profund  contradictoriu  prin  care  a  încercat,  în  acelaşi  timp,  să  înnoiască  şi  să 
schimbe  totul  în  doctrina  şi  practica  Bisericii  romano-catolice,  făcîndu-le  mai 
conforme  atît  cu  Tradiţia  autentică  a  Bisericii  cît  şi  cu  epoca  contemporană,  fără 
insă  a  pierde  nimic  ci,  dimpotrivă,  a  păstra  întru  totul  şi  întocmai  toate  „achizi¬ 
ţiile**  esenţiale  ale  trecutului,  legate  de  structura  ei  juridică  papală,  adică  tocmai 
acelea  care  au  impus  necesitatea  schimbării  şi  înnoirii  — ,  el  continuă,  deci,  să  fie 
şi  astăzi  un  „semn  de  contradicţie**  în  lumea  catolică  şi  să  polarizeze  spiritele, 
„receptarea**  lui  neîncheiată  încă  neîncetînd  să  fie  marcată  de  multiplele  şi  perio¬ 
dice  „crize**.  Angajînd  largi  forţe  şi  energii  descătuşate  din  Biserica  romano- 
catolică  într-o  vastă  mişcare  de  structurare  internă  pe  toate  planurile  (doctrinar, 
liturgic  şi  organizaţional),  şi  de  amplă  deschidere  faţă  de  creştinătatea  ecumenică, 
celelalte  religii  ca  şi  faţă  de  lumea  de  azi  şi  modernitatea  ei,  fără  însă  să  modi¬ 
fice  infrastructura  juridică  a  Bisericii  romano-catolice  reprezentată  de  papalitate 
care  continuă  să  fie,  în  documentele  Conciliului  II  Vatican,  temelia  Bisericii  con¬ 
trolând  în  continuare  în  mod  monarhic  întreaga  ei  viaţă  în  baza  pretinselor  prero¬ 
gative  „petrine**  ale  primatului  şi  infailibilităţii  sale,  Conciliul  —  contradictoriu  în 
însăşi  fiinţa  demersurilor  lui  —  a  generat  şi  generează  în  continuare  în  mod  stator¬ 
nic,  în  „receptarea**  lui,  o  serie  întreagă  de  confruntări  interne,  mai  mult  sau 
mai  puţin  dramatice,  confruntări  generate  de  interpretările  diferite  date  sensului 
textelor,  reformelor  şi  deschiderilor  „sui  generis**  operate  de  Conciliu,  de  către 
multiplele  curente  de  opinie  aflate  în  conflict  de  influenţa  din  epoca  „post-conci- 
liară**.  „Departe  de  a  fi  satisfăcut  aspiraţiile  diferitelor  categorii  de  membri  ai 
Bisericii  romano-catolice,  prin  formulele  lui  echivoce,  Conciliul,  pe  de  o  parte,  a  dat 
curaj  acestor  aspiraţii  să  se  manifeste  cu  tot  mai  multă  hotărîre,  pe  de  alta,  a  dat 
naştere  unor  adînci  contradicţii  între  elementele  inovatoare  şi  cele  conservatoare** 
(pr.  prof.  D.  Stăniloae,  „Ortodoxia**  nr.  2/1969,  p.  304). 

In  principiu,  schematizînd  şi  simplificînd  situaţia,  aşa  cum  se  prezintă  ea  atît 
din  interiorul  ei  cît  şi  pentru  un  observator  extern,  dacă  pentru  unii,  cei  drept  mai 
puţini,  Conciliul  a  putut  părea  şi  pare  în  continuare  neavenit  şi  neinspirat,  ca  un 
moment  de  ruptură  cu  o  întreagă  Tradiţie  consacrată,  neîngăduit  de  modernist  şi 
excesiv  de  liberal,  pentru  alţii,  însă,  de  departe  cei  mai  mulţi,  modul  în  care 
reformele  şi  deschiderile  lui  au  fost  şi  sînt  puse  în  practică  au  putut  părea  şi 
par  în  continuare,  dimpotrivă,  insuficient  de  radicale,  excesiv  de  prudente  şi  prea 
conservatoare. 

Şi,  deşi,  după  o  primă  şi  furtunoasă  fază  de  tensiune  de  la  sfîrşitul  anilor  ’60 
şi  începutul  anilor  70  s-a  putut  remarca  o  oarecare  stabilizare  a  situaţiei,  Biserica 
romano-catolică  post-conciliară  continuă  să  fie,  încă,  profund  divizată  şi  polarizată. 
Cei  doi  poli  ai  tensiunii  sînt  reprezentaţi  de  o  „dreaptă**  ultraconservatoare  mino- 

ritară  constituită  de  mişcarea  „ tradiţionaliştilor 44  sau  „ integriştilor 44  grupată  în  jurul 
personalităţii  arhiepiscopului  Marcel  Lefebvre,  mişcare  care  respinge  în  bloc  refor¬ 
mele  (mai  ales  cea  liturgică41  şi  deschiderile  ecumenice  şi  faţă  de  lume  proclamate 
de  Conciliul  II  Vatican,  ca  unele  infestate  de  modernism  şi  protestantism;  şi  de  o 
„stîngă44  pro-reformatoare,  constituită  de  mişcarea  mult  mai  vastă  şi  diversificată  a 
„ progresiştilor 44  sau  „ liberalilor 44 ,  a  căror  reprezentanţi  se  pronunţă  energic  pentru 
continuarea  şi  depăşirea  reformelor  şi  deschiderilor  conciliare  în  direcţia  unei  mai 
accentuate  democratizări  şi  declericalizări  a  Bisericii,  a  unei  emancipări  antiauto- 
ritare  a  laicilor  faţă  de  ierarhie,  ca  şi  pentru  o  mai  profundă  şi  directă  angajare 
socială  şi  politică  a  Bisericii. 

Intre  aceste  două  interpretări  şi  orientări  postconciliare  radical  contradictorii 
ale  partizanilor  necondiţionaţi  ai  „vechiului44  sau,  respectiv  „noului44  cu  orice  preţ, 
pentru  calitatea  lor  intrinsecă  de  „vechi44  şi  opus  „noului44  sau  de  „nou44  şi  opus 
„vechiului44,  Vaticanul  a  făcut  şi  face  în  continuare  eforturi  imense  pentru  a  men¬ 
ţine  un  foarte  dificil  şi  precar  echilibru  în  direcţia  unei  poziţii  „centriste14,  egal 
distanţate  faţă  de  poziţiile  extreme  atît  prea  conservatoare  cît  şi  prea  inovatoare 
—  ceea  ce  nu  s-ar  putea  spune  că  şi  reuşeşte  întotdeauna  —  şi  a  evita  astfel  acuza¬ 
ţiile  contradictorii  care  i  se  aduc  de  ambele  părţi  de  a  fi  excesiv  de  modernist 
sau,  dimpotrivă,  de  reacţionar. 

Aparent  stabilizată  sub  pontificatul  energic  şi  autoritar  al  Papei  de  origine 
poloneză  Ioan  Paul  II  (Karol  Wojtyla,  n.  1920i  oct.  1978 — )  —  pontificat  marcat, 
pe  lîngâ  ample  măsuri  de  consolidare  administrativă  (sau  „Codex  juris  canonici44, 
1983,  şi  reforma  Curiei  romane,  prin  enciclica  „Pastor  bonus44,  28  iun.  19988),  atît 
de  intervenţii  decise  împotriva  deviaţiilor  unor  teologi  excesiv  de  „modernişti44  şi 
„liberali44  (ca  retragerea  autorizaţiei  de  a  preda  teologia  catolică  prof.  H.  Kiing, 
15  dec.  1979,  sau  avertismentul  dat  prof.  E.  Schillebeeckx,  în  1986)  sau  ale  teologiei 
latino-americane  a  „eliberării44  (prin  Instrucţiunile  Congregaţiei  pentru  doctrina 
credinţei,  fostul  Sf.  Oficiu  al  Inchiziţiei,  „asupra  unor  aspecte  ale  teologiei  elibe¬ 
rării44,  6  aug.  1984,  şi  „asupra  libertăţii  creştine  şi  eliberării4',  22  martie  1986),  cît 
şi  de  largile,  deconcentrantele  şi  fără  precedent  deschideri  faţă  de  celelalte  confe¬ 
siuni  creştine  şi  religiile  necreştine  pe  care  le-a  întreprins  Papa  predicînd,  pentru 
prima  dată,  la  Roma,  într-o  biserică  luterană  (11  dec.  1983)  şi  într-o  sinagogă 
evreiască  (13  apr.  1986),  sau  invitînd  şefi  ai  mai  tuturor  confesiunilor  creştine  şi 
religiilor  necreştine  ale  lumii  la  o  rugăciune  comună  pentru  pace  la  Assisi 
(27  oct.  1986)  — ,  situaţia  s-a  încordat  dramatic  recent,  în  cursul  anului  1988 — 1989, 
an  în  care  s-au  registrat  două  evenimente  de  semnificaţie  majoră  pentru  înţelegerea 
şi  aprecierea  situaţiei  interne  actuale  a  Bisericii  romano-catolice  postconciliare: 
excomunicarea  la  2  iulie  1988,  a  şefului  „integriştilor44  uîtratradiţionalişti,  arhiep. 
M.  Lefebvre  şi  declaraţia  de  protest  dată  publicităţii  la  25  ian.  1989,  a  163  de 
cunoscuţi  profesori  catolici  de  teologie  din  R.  F.  Germania,  Elveţia,  Austria  şi  Bel¬ 
gia  şi  Olanda  „contra  punerii  sub  tutelă  —  pentru  o  catolicitate  deschisă44,  eveni¬ 
mente  asupra  conţinutului  şi  semnificaţiilor  cărora  vom  stărui  mai  pe  larg  în 
continuare. 

I.  Schisma  „ integristă 44  a  lui  Mgr.  Marcel  Lefebvre 

Prin  recenta  excomunicare  a  arhiep.  M.  Lefebvre,  Vaticanul  vine  să  pună 
capăt  unei  lungi  tensiuni  şi  crize  interne  determinate  de  respingerea  publică  siste¬ 
matică  şi  făţişă  de  către  acesta  a  reformelor  liturgice  şi  doctrinare  ca  şi  a  deschi¬ 
derilor  aduse  de  Conciliul  II  Vatican  ca  unele  afectate  de  „modernism44,  „libera¬ 
lism44  şi  „protestantism44,  ca  şi  de  încercarea  acestuia  de  a  forma  în  sinul  Bisericii 
catolice  o  „eclesialâ44  antimodemistâ  şi  ultratradiţionalistă  schismatică. 

Cise  este  însă  Mgr.  Lefebvre  şi  ce  este  „integrismul44  promovat  de  el?  * 


*  In  prezentarea  noastră  ne-am  folosit,  urmărindu-le  îndeaproape,  „Dosarele44 
asupra  „afacerii44  Mgr.  Lefebvre  publicate  de  revista  „La  Documentation  catholique4* 
(prese.  D.C.)  nr.  1966,  16  iulie  1988;  nr.  1967,  7 — 21  august  1988  şi  nr.  1969,  2  octom¬ 
brie  1988  (ca  şi  „dosarele44  din  numerele  anterioare  nr.  1689,  1703,  1704,  1705  şi 
1710/1976)  ca  şi  din  „L’actualită  religteuse  dans  le  monde44  nr.  55,  15  aprilie  1988 
p.  7 — 31  şi  nr.  58,  iulie-august  1988,  p.  41. 

Născut  în  1905  în  nordul  Franţei,  Marcel  Lefebvre  şi-a  făcut  studiile  între 
1923 — 1930  la  Seminarul  francez  din  Roma,  obţinind  la  capătul  lor,  titlul  de  doctor 
in  filosofic  şi  teologie.  In  1931  intră  în  Congregaţia  monastică  sau  ordinul  Părin¬ 
ţilor  Sf.  Duh  (Spiritani),  Congregaţie  întemeiată  în  sec.  XIX  de  un  evreu  convertit, 
Pere  Liberman.  Intre  1932 — 1963  a  activat  cu  diverse  responsabilităţi  —  profesor 
de  seminar  teologic,  conducător  de  misiune,  episcop  şi,  din  1948,  arhiepiscop  de 
Dakar  —  în  Africa  franceză  (Gabon,  Senegal).  Manifestînd  ostilitate  faţă  de  lupta 
africanilor  pentru  eliberare  de  sub  dominaţia  colonială,  este  scos  în  1962  din  scau¬ 
nul  de  Dakar,  în  momentul  în  care  Senegalul  şi-a  cîştigat  independenţa,  fiind 
înlocuit  cu  un  autohton  şi  numit  de  Papa  Ioan  XXIII  ca  arhiepiscop  de  Tulla. 
Renunţă,  însă,  în  acelaşi  an  la  scaunul  de  Tulla  devenind  episcop  titular  al  Sinna- 
diei  Frigiei  dar  păstrindu-şi  titlul  de  arhiepiscop,  întrucît  în  1962  este  ales  Superior 
general  al  Spiritanilor,  în  care  calitate  participă  la  lucrările  Conciliului  II  Vatican 
(1962 — 1965),  Conciliu  pe  care-1  apreciază  drept  echivalentul  Revoluţiei  de  la  1789 
în  Biserică  („acum  s-a  consacrat  mariajul  Bisericii  cu  Revoluţia4*  şi  liberalismul 
modern)  şi,  ca  atare,  „cel  mai  mare  dezastru  al  acestui  secol  şi  din  toate  secolele 
trecute,  de  la  întemeierea  Bisericii  încoace". 

In  timpul  Conciliului,  Mgr.  Lefebvre  a  grupat  250  de  episcopi  „conservatori44 
într-un  „Coetus  Internationalis  Patrum44  cu  scopul  de  a  împiedica  prin  toate 
mijloacele  la  dispoziţie  ca  „erorile  liberale"  să  se  exprime  în  textele  Conciliului  şi 
transformarea  lui  „într-o  tribună  a  demagogiei".  Ori,  s-a  întîmplat  ca  tocmai  sche¬ 
mele  preliminare  la  care  el  a  colaborat  sau  pe  care  le-a  aprobat,  să  cadă  jertfă 
„frondei"  Părinţilor  conciliari  „modernişti"  şi  „liberali"  care  au  reluat  totul,  de  la 
bază,  respingînd  atît  textele  cît  şi  procedurile  „conservatorilor"  care  voiau  să  facă 
din  Vatican  II  un  simplu  „apendice"  „pastoral"  al  Conciliului  Vatican  I  (1870). 
Această  „nesupunere"  a  majorităţii  Părinţilor  „liberali"  faţă  de  minoritatea  con¬ 
servatoare  care  pregătise  Conciliul  (şi  din  care  făcuse  şi  el  parte)  a  fost  calificată 
de  Lefebvre  drept  „tîlhăria"  (brigandage)  Vaticanului  II  şi  asemănată  celeia  de  la 
sinodul  „tîlhăresc"  de  la  Efes  (428). 

In  numele  unui  tradiţionalism  ultraconservator  şi  reacţionar,  Mgr.  Lefebvre  a 
refuzat  şi  condamnat  obstinat  toate  reformele  şi  deschiderile  conciliare  şi  post- 
conciliare  ca  unele  infestate  iremediabil  de  „liberalism"  (=  libertate  de  conştiinţă, 
pluralism,  democraţie),  în  care  vede  duşmanul  de  moarte  al  credinţei  şi  Bisericii. 
In  numele  Tradiţiei  catolice  integrale  —  de  unde  şi  numele  de  „integrism"  şi  „inte- 
grişti"  — ,  dar  identificate  practic  cu  cea  de  după  anul  1000,  cu  cea  a  Contrarefor¬ 
mei,  a  Conciliilor  Tridentin  şi  Vatican  I  şi  a  Papilor  de  tipul  lui  Piui  IX  (1846 — 
1878)  cu  a  sa  condamnare  a  „erorilor  moderne"  din  „Syllabus  errorum"  (1864)  şi 
Pius  X  (1903 — 1914)  cu  a  sa  condamnare  a  „modernismului"  catolic  din  „Pascendi 
dominicis  gregic  (1907),  pînă  la  Pius  XII  (1939 — 1958),  inclusiv,  cu  a  sa  enciclică 
„Humanae  generis"  (1950),  Lefebvre  condamnă  ca  inacceptabilă  întreaga  evoluţie 
istorică  „liberală"  declanşată  odată  cu  Reforma  în  sec.  XVI,  fundamentată  filo¬ 
sofic  de  Iluminism,  şi  manifestată  politic  şi  istoric  în  Revoluţia  franceză,  liberalism 
care  contaminînd,  începînd  cu  creştinismul  liberal  al  sec.  XIX,  întreaga  Biserică, 
inclusiv  ierarhia,  a  triumfat,  după  el,  şi  în  Biserică  la  Conciliul  II  Vatican,  procesul 
de  deviere  fiind  reflectat  în  schimbarea  radicală  de  atitudine  a  Bisericii  catolice 
faţă  de  modernitate  din  „Gaudium  et  spes"  (1965)  faţă  de  „Syllabus  errorum"  (1864). 
Faptul  că  conservatorismul  eclesial  al  „integrismului"  lui  Lefebvre  merge  mînă  în 
mînă  cu  conservatismul  politic  reacţionar  de  extremă  dreaptă,  o  arată  repetatele 
elegii  aduse  de  prelatul  francez  guvernelor  de  tristă  amintire,  întemeiate  pe  „prin¬ 
cipii  catolice"  ale  unor  Petain,  Franco  şi  Salazar  („idealul  meu  e  un  guvern  care 
aplică  adevăratele  principii  catolice,  ca  Franco  şi  Salazar"),  admiraţia  şi  încurajările 
pe  care  le-a  exprimat  regimurilor  militariste  latino-americane  din  Argentina  şi 
Chile  (gen.  A.  Pinochet)  şi  extremei-drepte  franceze  (Frontului  naţional  al  lui  F.  M. 
Le  Pen)  sau  spaniole  (a  lui  Blas  Pinar),  cu  ajutorul  cărora  speră  să  instaureze  în 
întreaga  viaţă  socială  „regalitatea  socială  a  lui  Hristos  pe  pământ",  regalitate 
coruptă  şi  ameninţată  de  „liberalism". 

Dar  în  centrul  acţiunii  şi  contestaţiei  lui  Lefebvre  se  află  în  primul  rînd 
„liberalismul"  eclezial,  circumstanţele  extraordinare  create  în  Biserica  catolică  prin 
existenţa  a  trei  papi  (Ioan  XXXIII,  Paul  VI  şi  Ioan  Paul  II),  cîştigaţi  pentru  libe¬ 
ralism.  Ioan  XXIII  este  criticat  pentru  a  fi  convocat  imprudent  primul  conciliu 

liberal  din  istoria  Bisericii  şi  a  fi  acceptat  subversiunea  lui  de  către  episcopii 
„liberali44  şi  „progresişti44  de  pe  Rin  (Germania,  Franţa,  ş.a.),  deschizînd  astfel  larg 
porţile  staulului  Bisericii  ca  să  intre  „lupii  liberali44  care  masacrează  turma  Bise¬ 
ricii;  Paul  VI  e  condamnat  ca  cel  dintîi  „papă  liberal44  propriu-zis  în  sensul  politic, 
„cu  faţa  dublă44,  „papă  umanist44,  care,  prin  reforma  liturgică  promovată,  „a  abolit 
Sacrificiul  Sf.  Misse,  a  răsturnat  altarul,  şi  profanat  sanctuarul  şi  răsturnat  sacer¬ 
doţiul44;  iar  Ioan-Paul  II,  pentru  faptul  de  a  fi  „papă  al  drepturilor  omului44,  „papă 
ecumenist“şi  papă  al  „religiilor  unite44  (cf.  Assisi,  1986).  Orice  reforme  sint  excluse 
în  perspectiva  unei  concepţii  fixiste  despre  Tradiţie:  „credinţa  sau  e  întreagă  sau 
nu  există44,  „pentru  credinţă  evoluţia  e  moartea44,  „credinţa  nu  se  face,  e  imutabilă, 
se  transmite  numai44;  „Papa  şi  ierarhia  sînt  în  serviciul  credinţei,  nu  fac  credinţa!44. 
De  unde  şi  concluzia  practică,  logic  necesară:  „Cind  Papa  spune  ceva  conform 
Tradiţiei,  îl  urmăm;  cînd  spune  ceva  contrar  sau  încurajează  aşa  ceva,  atunci  nu-1 
putem  urma!44 

Iată,  acum,  principalele  momente  ale  opoziţiei  şi  desprinderii  treptate  în 
schismă  a  arhiep.  Lefebvre  şi  adepţilor  lui  „integrişti44  de  Biserica  catolică  post- 
conciliară,  „infestată  de  liberalism44:  In  1968,  Lefebvre  demisionează  din  funcţia 
de  Superior  general  al  Spiritanilor,  ordin  pe  care-1  socoteşte  prea  influenţat  de 
„liberalism44  şi  „modernism44.  în  1969  deschide,  cu  autorizaţia  episcopului  locului 
(Mg.  Chari&rre),  la  Fribourg  (Elveţia)  un  „convict  internaţional44  tradiţionalist, 
mutat  în  1970  la  Econe  (canton  Valais),  unde  seminariştii  să  facă  un  an  de  spi¬ 
ritualitate  înainte  de  a-şi  continua  studiile  la  Universitate.  Tot  în  1970,  cu  autori¬ 
zaţia  dată  de  Mgr.  Charierre  convieţui  este  ridicat  la  rangul  de  „Fraternitate 
sacerdotală44  sub  numele  semnificativ  al  lui  „Pius  X44  (1903 — 1914),  papa  care  a  con¬ 
damnat  in  lyu/  pe  „moderniştii44  (Loisy,  Tyrrel,  Laberthonierre  ş.a.,  societate  dt 
viaţă  comună  fără  voturi.  „Intrucît  Universitatea  din  Fribourg  nu  mai  poate 
asigura  un  învăţămînt  cu  adevărat  catolic44,  Lefebvre  transformă  în  1971  Ec6na 
într-un  Seminar  teologic  complet  devenit,  după  ruptura  cu  Roma,  primul  Seminar 
ilicit  din  Biserica  catolică,  în  care  să  se  predea  teologia  thomistă  şi  să  se  trăiască 
într-un  mod  tradiţionalist  strict.  In  urma  unei  anchete  întreprinse  din  ordinul 
papei  Paul  VI  (1963 — 1978),  în  mai  1975,  episcopul  locului  Mgr.  Mamie)  retrage 
autorizaţia  de  funcţionare  legală  a  Fraternităţii  şi  seminarului  „Pius  X“  de  la 
Ecâne,  în  virtutea  opoziţiei  sistematice  a  lui  Lefebvre  faţă  de  reformele  şi  deschi¬ 
derile  Conciliului  Vatican  II.  Mgr.  Lefebvre  răspunde  hirotonind,  în  pofida  inter¬ 
dicţiei  formale  a  Papei,  3  preoţi  dintre  absolvenţii  seminarului  la  29  iunie  1975 
şi  alţi  13  la  29  iunie  1976.  Ca  urmare  a  acestui  fapt,  la  29  iulie  1976,  Mgr.  Lefebvre 
este  declarat  suspendat  de  Paul  VI  „a  divinis44,  sentinţă  care  însemna  interzicerea 
exercitării  puterilor  sacramentale  legate  de  preoţie  şi  interdicţia  de  celebrare  a 
Sf.  Taine  atît  pentru  el  cît  şi  pentru  cei  hirotoniţi  de  el  (hirotoniile  şi  Tainele 
săvîrşite  de  aceştia  fiind  valide,  dar  ilicite  din  punct  de  vedere  canonic).  Lefebvre 
n-a  ţinut  seamă  de  această  sentinţă,  continuînd  să  săvîrşească  Tainele  şi  să  hiro¬ 
tonească  anual  noi  preoţi  pe  care  îi  trimitea  în  întreaga  lume  să  înfiinţeze  şi 
conducă  comunităţi  parohiale  sau  monastice  tradiţionaliste.  Şi  cu  toate  acestea, 
Vaticanul  a  evitat  să  recurgă  la  sancţiunea  supremă  a  excomunicării,  încercînd 
să  menţină  contacte  cu  arhiepiscopul  dizident:  astfel,  între  1976 — 1977  papa  Paul 
VI  a  corespondat  cu  Mgr.  Lefebvre,  dar  fără  rezultat,  iar  la  18  nov.  1978  prelatul 
de  la  Econe  a  fost  primit  chiar  la  Vatican  de  Ioan  Paul  II  în  primele  sale  luni  de 
pontificat. 

Cu  toate  aceste  semne  de  bunăvoinţa  din  partea  Romei,  opiniile  lui  Lefebvre 
au  rămas  neschimbate,  cum  se  poate  limpede  vedea  din  Scrisoarea  deschisă  adre¬ 
sată  de  acesta,  împreună  cu  Mgr.  Antonio  de  Castro  Meyer,  fost  episcop  de  Campos 
(Brazilia),  papei  Ioan  Paul  II  şi  dată  publicităţii  la  9  dec.  1983  (D.C.  nr.  1874,  20  mai 
1984,  p.  544 — 547),  scrisoare  care  poate  fi  socotită  ca  o  adevărată  „chartă44  a  inte- 
grismului  teologic  şi  ecleziologic  lefebvrist.  După  cîteva  scurte  reflexii  asupra 
„situaţiei  actuale  a  Bisericii44  descrisă  în  termeni  de  „tragică44  şi  „dramatică44  ca 
urmarea  „autodistrugerii  Bisericii44  prin  reformele  conciliare  (mai  ales  cea  liturgică) 
şi  evoluţiile  postconciliare,  prin  concepţiile  false  difuzate  în  documentele  oficiale 
şi  abuzurile  de  putere  ale  ierarhiei,  scrisoarea  conţine  un  „scurt  rezumat  al  prin¬ 
cipalelor  erori  ale  ecleziologiei  conciliare44  responsabile  de  actuala  criză  din  Biserică 
şi  în  contradicţie  manifestă  deciziile  Conciliilor  Tridentin  şi  Vatican  I  şi  cu  afir¬ 

maţiile  papilor  anteriori,  pînă  la  Pius  XII  (1939 — 1958)  inclusiv.  Este  vorba  de: 
1.  o  concepţie  „latitudinaristâ44  şi  „ecumenistâ44  despre  Biserică;  2.  guvernarea 
colegial-democratică  a  Bisericii;  3.  o  falsă  concepţie  despre  puterea  Papei,  ca  unul 
ce  stă  deasupra  iar  nu  în  Tradiţie;  4.  o  falsă  concepţie  despre  drepturile  naturale 
ale  omului;  5.  concepţia  protestantă  despre  Sacrificiul  Mir.sei  şi  Sacramente:  şi 
6.  libera  difuzare  a  erorilor  şi  ereziilor  (filosofiile  moderne  antiscola3tice,  existen¬ 
ţialiste  şi  antiintelectualiste,  umanismul,  modernismul  evoluţionist,  socialismul  şi 
comunismul,  masoneria),  în  Biserică,  odată  cu  suprimarea  Sf.  Oficiu  (Inchiziţia). 
Indexul  cărţilor  interzise  şi  jurămîntului  antimodemist. 

Intre  timp,  Fraternitatea  sacerdotală  „Pius  X“,  cu  centrul  la  Econe,  s-a  dez¬ 
voltat  şi  extins  în  întreaga  lume  cuprinzînd  în  1988  cca  200  ele  preoţi  activi  in 
28  de  ţări  şi  circa  300  de  seminarişti.  Pe  lîngă  Econe  (Elveţia)  mai  există  încă 
4  seminarii  tradiţionaliste:  două  în  Europa,  la  Schierling  (R.F.G.)  şi  Flavigny 
(Franţa),  numărul  seminariştilor  europeni  fiind  de  cc.  200,  şi  două  in  America, 
la  Ridgefield  (SUA)  şi  Francisco  Alvarez  (Argentina),  cu  cca.  ICC  de  candidaţi. 
Fraternitatea  este  organizată  în  10  districte:  Anglia,  Australia,  Belgia,  Canada, 
Elveţia,  Franţa,  Germania,  Italia,  Mexic,  SUA,  dar  ponderea  lor  este  foarte  inegală 
(în  Mexic  şi  Australia,  d.p.  implementarea  se  reduce  la  existenţa  a  20 — 30  de 
lăcaşuri  de  cult  neregulate  şi  prezenţa  cîtorva  preoţi  formaţi  în  Europa).  Adevă¬ 
rata  inimă  a  mişcării  „integriste"  e  în  Europa  (Franţa,  Germania  Federală,  Elve¬ 
ţia)  ramura  cea  mai  stufoasă  fiind  cea  franceză,  care  revendică  cca.  500  de  lăcaşuri 
de  cult  (cele  mai  multe  fiind  capele  dezafectate  redeschise),  15  prieuros,  3  mănăs¬ 
tiri  şi  5  carmels,  deţine  23  de  şcoli  „integriste",  „nemixte“  de  băieţi  şi  23  de  fete 
şi  un  Institut  de  studii  superioare  „Pius  X“  deschis  în  1980  la  Paris,  posedă  o 
editură  („Fideliter“,  Lyon),  editează  un  buletin  lunar  cu  titlul  semnificativ  „L’anti 
89“  —  „buletin  al  contrarevoluţionarilor  francezi44,  şi  dirijează  activitatea  a  o  serie 
de  asociaţii  tradiţionaliste,  inclusiv  de  tineret,  existînd  chiar  şi  o  echipă  de  fotbal 
integristă  franceză!  Cu  toate  acestea,  în  pofida  numeroaselor  implementări  răspîn- 
dite  în  întreaga  lume,  anchetele  intreprinse  arată  că  avem  de  a  face  cu  o  prezenţă 
mai  degrabă  „marginală44.  Cîteva  sute  de  mii  de  adepţi,  apreciază  Mg.  Lefebvre, 
cîteva  zeci  de  mii,  socoteşte,  mai  realist  actualul  Superior  general  al  Fraternităţii, 
abatele  F.  Schmidberger,  cu  o  influenţă  „foarte  limitată44,  ca  a  oricărui  grup 
închis  in  sine,  în  pofida  dinamismului  lui  exterior. 

Dar  iată,  că,  în  pofida  actelor  şi  declaraţiilor  deja  schismatice  ale  lui  Lefebvre, 
la  sfîrşitul  anului  1987  a  fost  iniţiată  o  nouă  serie  de  contacte  între  Vatican  şi 
Ecâne,  care  să  ducă  la  evitarea  excomunicării,  papa  dorind  să  reintegreze  canonic 
mişcarea  dizidentă  în  sinul  Bisericii  romane,  iar  Lefebvre  dorind  să-şi  reglemen¬ 
teze  şi  succesiunea.  In  urma  vizitei  întreprinse  ca  vizitator  apostolic  de  cârd. 
Gagnon  în  lunile  noiembrie-decembrie  ale  anului  1987  în  comunităţile  integriste 
din  întreaga  lume,  şi  a  impresiei  favorabile  create  de  ambele  părţi  cu  acest  prilej, 
s-a  ajuns  la  negocieri  directe  între  teologi  şi  reprezentanţi  ai  Econei  şi  Vaticanu¬ 
lui,  în  persoana  cârd.  Joseph  Ratzinger,  prefectul  Congregaţiei  „de  doctrina  fidei44. 
Desfăşurate  în  două  runde,  între  12 — 15  aprilie  şi  4 — 5  mai  1988,  tratativele  s-au 
soldat  cu  semnarea  la  5  mai  de  către  Mgr.  Lefebvre  şi  cârd.  Ratzinger  a  unui 
„protocol  de  acord44.  In  prima  parte  („declaraţie  doctrinară44)  a  acordului,  Lefebvre 
promitea  fidelitate  faţă  de  Biserica  romano-catolică  şi  Papă,  acceptînd  §  25  din 
constituţia  conciliară  ecleziologicâ  „Lumen  gentiunV4  privitoare  la  magisteriul 
episcopal  şi  papal  în  Biserică,  se  angajează  să  aprofundeze  împreună  cu  Roma 
punctele  sau  reformele  Conciliului  II  Vatican  care  i  se  par  incompatibile  cu  Tra¬ 
diţia  evitînd  orice  polemică  viitoare,  recunoştea  validitatea  Missei  şi  Sacramentelor 
celebrate  după  ritualul  reformat,  şi  promitea  să  respecte  disciplina  Bisericii  for¬ 
mulată  în  „Codicele  de  drept  canonic44  din  1983.  In  partea  a  doua  („chestiuni  juri- 
dice“),  acordul  de  la  5  mai  prevedea:  ridicarea  Fraternităţii  sacerdotale  Pius  X  la 
rangul  de  societate  de  viaţă  apostolică  de  drept  pontifical  eu  statute  proprii  şi 
dreptul  de  a  putea  utiliza  scările  liturgice  preconciliare  (tridentine);  crearea  unei 
Comisii  romane  de  legătură  între  Vatican  şi  Fraternitate;  şi  se  sugera  papei  numi¬ 
rea  unui  episcop  dintre  membrii  Fraternităţii,  care  să  nu  fie  şi  superiorul  ei  general. 

Dar,  spre  surprinderea  generală,  deşi  semnase  acordul  în  după-amiaza  zilei 
de  5  mai,  în  noaptea  de  5 — 6  mai  Mgr.  Lefebvre  revine  asupra  semnăturii  şi  scrie 

papei  o  scrisoare  în  care-1  anunţă  că,  dacă  nu  acceptă  hirotonirea  unui  episcop 
propriu  pentru  data  de  30  iunie,  atunci  va  proceda  el  însuşi  la  hirotonirea  lui. 

Intr-o  ultimă  întîlnire  cu  Lefebvre  la  24  mai  1988,  cârd.  Ratzinger  îl  anunţă 
pe  prelatul  de  la  Econe  că  papa  e  dispus  să  numească  un  episcop  din  membrii 
Fraternităţii  a  cărui  consacrare  să  aibă  loc  la  15  august,  cu  condiţia  ca  Lefebvre 
să-i  adreseze  o  cerere  de  reconciliere  în  baza  protocolului  din  5  mai  şi  sâ  i  se 
pună  la  dispoziţie  în  ce  priveşte  hirotonirea  episcopului  cerut.  Drept  răspuns, 
Lefebvre  replică  cerînd  insistent  data  de  30  iunie  şi  hirotonirea,  acum,  nu  a  unuia 
ci  a  trei  episcopi  integrişti.  Ca,  într-o  scrisoare  către  papă,  datată  2  iunie  1988 
Lefebvre  să  anuleze  orice  acord,  să-şi  reia  criticile  faţă  de  „falsul  ecumenism  care  e 
la  originea  tuturor  inovaţiilor  Conciliului  în  Liturghie,  în  relaţiile  Bisericii  cu 
lumea,  în  însăşi  concepţia  despre  Biserică*4  şi  care  „conduc  Biserica  la  ruină  şi  pe 
catolici  la  apostazie*4,  să-şi  reafirme  opoziţia  netă  faţă  de  „spiritul  Vatican  II  şi 
spiritul  Assisi**,  să  amîne  orice  dialog  pînă  cînd  „Roma  modernă,  infectată  de 
modernism  va  redeveni  Roma  catolică4*  şi  va  „reveni  la  Tradiţie*4,  şi  să-şi  anunţe 
oficial  hotărârea,  de  „a  ne  da  noi  înşine  mijloacele  de  a  ne  continua  opera  pe  care 
Providenţa  ne-a  încredinţat-o*4  hirotonind  3  episcopi  la  data  de  30  iunie.  în  răs¬ 
punsul  său  din  3  iunie,  papa  Ioan  Paul  II,  avertizând  asupra  sancţiunilor  canonice 
cunoscute  pe  care  un  atare  act  schismatic  le  va  atrage  după  sine,  îl  invită  tot¬ 
odată  pe  Lefebvre  „Za  reîntoarcerea,  în  umilinţă,  la  deplina  ascultare  faţă  de 
Vicarul  lui  Hristos *4,  „gardianul  unităţii  Bisericii  în  Adevăr „prim  ascultare  faţă 
de  Revelaţia  divină  trimisă  şi  interpretată  de  Magisteriul  Bisericii,  mai  aies  ac*  ceia 
21  de  Concili,  ecumenice ,  de  la  Niceea  (325)  la  Vatican  II  (1962 — 1965)u. 

în  loc  de  răspuns,  şi  arătîndu-se  pe  drept  cuvînt  „mai  catolic  decît  însuşi 
Papa44,  Mgr.  Lefebvre  dă  la  13  iunie  publicităţii  scrisoarea  prin  care  roagă  patru 
abaţi,  membri  ai  frăţiei  (R.  Williamson,  B.  Tisser  de  Mallerais,  B.  Fellay  şi  A.  Ga- 
laretta)  să  accepte  hirotonia  lor  de  către  el  în  episcopi  „pentru  permanenţa  şi 
continuitatea  adevăratului  sacrificu  glorios,  adorabil  şi  expiatoriu  al  Domnului 
nostru  Iisus  Hristos44  în  ritualul  Missei  tridentine  nereformate,  pentru  a  cărei 
continuitate  Dumnezeu  a  chemat  şi  ales  Fraternitatea  „Pius  X*4,  dar  fiind  că 
„scaunul  lui  Petru  şi  al  autorităţilor  romane  sînt  ocupate  de  antihrişti44  responsabili 
de  „coruperea  Missei44,  ceea  ce  a  dus  la  „coruperea  sacerdoţiului44,  la  „decadenţa 
universală  a  credinţei  în  Divinitatea  lui  Hristos**  şi  la  „distrugerea  împărăţiei 
lui  Dumnezeu**  în  lume,  cum  dovedesc  „Assisi**  şi  „tezele  liberale  ale  Vaticanului  II 
asupra  libertăţii  religioase44  emise  de  o  Romă  „antihristă44,  „modernistă  şi  liberală 
angajată  într-o  „operă  de  distrugere  a  împărăţiei  Domnului  nostru  Iisus  Hristos*4. 

Şi,  astfel,  ignorînd  avertismentul  sau  „moţiunea  canonică**  din  17  iunie,  prin 
care  cardinalul  B.  Gantin,  prefectul  Congregaţiei  pentru  episcopi  îl  anunţa  că,  în 
baza  canonului  1013  din  „Codicele  de  drept  canonic**  („nu  este  permis  nici  unui 
episcop  să  consacre  pe  cineva  în  episcop  fără  a  fi  stabilită  mai  înainte  existenţa 
unui  mandat  pontifical14),  dacă  va  purcede  la  o  hirotonie  în  episcop  va  suferi 
sancţionarea  prevăzută  de  can.  1382,  conform  căruia  „episcopul  care,  fără  mandat 
pontifical,  consacră  pe  cineva  episcop  ca  şi  cel  ce  primeşte  consacrarea  de  la  acest 
episcop,  se  expune  riscului  excomunicării  „latae  sententiae"  rezervată  Scaunului 
apostolic*4,  la  30  mai  1988  Mgr.  Lefebvre  a  săvîrşit  la  Econe  hirotonia  în  episcop 
a  celor  4  abaţi  menţionaţi  mai  sus. 

Drept  urmare  acestui  fapt,  la  2  iulie  1988,  papa  Ioan  Paul  II  semnează 
decretul  „motu  proprio*4:  „ Ecclesia  Dei  adflicta 44  (D.C.  nr.  1967,  7 — 21  aug.  1988, 
p.  788 — 789),  prin  care  anunţă  excomunicarea  Monseniorilor  Lefebvre  şi  Antonio 
de  Castro  Meyer,  care  a  co-participat  la  consacrare,  ca  şi  a  celor  patru  preoţi 
hirotoniţi,  ca  schismatici.  „Gravitatea44  acestui  act  schismatic  se  arată  în  decret, 
constă,  dintr-o  „neascultare  faţă  de  Suveranul  Pontif  într-o  chestiune  foarte  gravă 
şi  capitală  pentru  unitatea  Bisericii44,  „neascultare  care  constituie  un  act  schismatic 
întrucît  reprezintă  prin  ea  însăşi  un  veritabil  refuz  al  primalului  episcopului 
Romei".  La  rădăcina  acestui  act,  continuă  decretul,  se  află  „o  noţiune  incompletă 
şi  contradictorie  de  Tradiţie*4:  „incompletă44  „pentru  că  nu  ţine  seama  de  carac¬ 
terul  viu  al  Tradiţiei*4,  şi  „contradictorie*4  pentru  că  „se  opune  Magisteriului  uni¬ 
versal  al  Bisericii  care  aparţine  episcopului  Romei  şi  corpulu»  episcopilor.  Nimeni 
nu  poate  rămîne  fidel  Tradiţiei,  rupînd  legătura  eclezială  cu  cel  căruia  Hriitoş ,  in 
persoana  lui  Petru,  i-a  încredinţat  ministeriul  unităţii  în  Biserica  Sa  (cf.  Mt.  16, 

18;  Lc.  10,  16  şi  Const.  „Pastor  aeternus"  (§  3)  a  Conciliului  Vatican  I,  1870)“ 
(sublinierile  noastre).  Decretul  se  încheie  cu  un  „apel“  către  toţi  catolicii  să  „reflec¬ 
teze  sincer  la  propria  lor  fidelitate  faţă  de  Tradiţia  Bisericii,  mai  ales  în  Conciliile 
ecumenice ,  de  la  Niceea  la  Vatican  1“  şi  să  „refuze  toate  interpretările  eronate  şi 
aplicările  abuzive  în  caterie  doctrinară  liturgică  şi  disciplinară4',  iar  cei  legaţi  în 
vreun  fel  sau  altul  de  Lefebvre  „sd  revină  sau  sd  rămînă  uniţi  cu  Vicarul  lui 
Hristos  în  unitatea  Bisericii  catolice",  căci  „adeziunea  formală  la  schismă  comportă 
prin  ea  însăşi  excomunicarea".  Decretul  se  încheie  anunţînd  crearea  unei  Comisii 
romane  care  să  faciliteze  reintegrarea  canonică  a  tradiţionaliştilor  în  comuniunea 
deplină  cu  Roma,  într-o  formulă  care  să  le  permită  acestora  conservarea  tradi¬ 
ţiilor  spirituale  şi  liturgice  de  care  se  simt  ataşaţi. 

Aproape  inutil  să  mai  observăm  —  fără  nici  o  intenţie  de  amestec  într-o 
afacere  internă  a  Bisericii  romano-catolice  —  cît,  de  străin  şi  de  neplăcut,  cît  de 
antiecumenic  şi  inacceptabil  apare  unei  sensibilităţi  şi  conştiinţe  ortodoxe  o  ast¬ 
fel  de  procedură  şi  un  astfel  de  limbaj  autoritar,  de  tristă  amintire,  şi  care  aduc 
mai  degrabă  a  Vatican  I,  cu  toată  garnitura  lui  dogmatică  ce  adînceşte  diviziunea 
între  cele  două  Biserici,  răsăriteană  şi  apuseană  —  primatul  universal  de  juris¬ 
dicţie,  nu  numai  onorific,  al  episcopatului  Romei  asupra  episcopatului  şi  creştină¬ 
tăţii  întregii  lumi,  papa  ca  unic  temei  şi  garant  văzut  al  unităţii  Bisericii,  în 
calitatea  sa  de  „vicar  al  lui  Hristos"  pe  pâmînt,  în  care  calitate  se  bucură  nu 
numai  de  un  primat  ci  şi  de  un  magisteriu  infailibil  universal;  21  de  Concilii  ecu¬ 
menice,  cele  7  recunoscute  şi  de  Răsărit,  plus  celelalte  concilii  regionale  occidentale 
proclamate  „ecumenice"  datorită  prezenţei  şi  aprobării  papei,  cu  toată  absenţa 
reprezentanţilor  episcopatului  răsăritene  — ,  şi  care  au  fost  reafirmate  fără  echivoc 
şi  de  Conciliul  II  Vatican.  Acest  limbaj  şi  această  procedură  îi  fac  pe  ortodocşi 
să  stăruie  în  impresia  lor,  notorie  de  mult  pe  plan  ecumenic,  că  Conciliul  Vatican 
II  reprezintă  de  fapt  nu  o  revizuire  ci  o  simplă  continuare  şi  completare  a  Conci¬ 
liului  Vatican  I,  că  Vatican  II  trebuie  interpretat  prin  prisma  Vaticanului  I  şi  nu 
invers,  îi  fac  să  persiste  în  rezerva  şi  neîncrederea  lor  faţă  de  autenticitatea  deschi¬ 
derilor  ecumenice  şi  declaraţiilor  de  circumstanţă  afişate  în  dialoguri  de  repre¬ 
zentanţii  romano-catolici,  în  spatele  cărora  presimt  întotdeauna  posibilitatea  ca. 
oricînd  circumstanţele  ar  deveni  favorabile  net  Romei,  limbajul  conciliar  al  cole¬ 
gialităţii  şi  deschiderii  dominat  la  Vatican  II  şi  în  declaraţiile  papei  Ioan  XXIII,  să 
fie  întocmit  şi  interpretat  oficial  în  sensul  strict  autoritar,  inacceptabil,  proclamat 
de  Vatican  I  şi  papii  Pius  IX  şi  al  X-lea,  şi  astfel  ortodocşii  să  redevină,  iarăşi, 
din  „Biserică  soră"  „schismatici"  şi  „fraţi  separaţi"  (dissidentes)  de  Roma,  iar 
ecumenismul  să  se  transforme  dintr-un  proces  de  restabilire  prin  dialog  pe  picior 
de  egalitate  a  comuniunii  depline  în  Adevăr  şi  Iubire  a  două  Biserici  surori,  într-o 
„reîntoarcere,  în  umilinţă,  la  ascultarea  deplină  faţă  de  Vicarul  lui  Hristos". 

Nu  poate  fi  depăşită  impresia  că  Roma  operează  în  mod  limpede  cu  2  măsuri 
diferite  în  ce  priveşte  realizarea  şi  menţinerea  unităţii  Bisericii:  una  maximală 
pentru  comunităţile  din  interiorul  Bisericii  romano-catolice,  şi  alta,  minimală,  pen¬ 
tru  comunităţile  situate  înafara  comuniunii  cu  ea,  dar  că  ambele  au  drept  numitor 
comun  ireductibil  acceptarea  primatului,  a  jurisdicţiei  universale  şi  magisteriului 
infailibil  al  episcopului  Romei,  exact  în  sensul  formulat  de  Constituţia  dogmatică 
„de  Ecclesia  Christi":  „ Pastor  aetemus "  (18  iulie  1870)  a  Conciliului  I  Vatican, 
doctrină  reafirmată  integral  şi  fără  nici  un  echivoc,  ca  un  adevărat  „ articulus  et 
cadentis  Ecclesiaeuf  şi  de  cap.  22 — 25  ale  Constituţiei  dogmatice,  „de  Ecclesia": 
„ Lumen  gentiumu  (21  nov.  1964)  a  Conciliului  II  Vatican:  „In  virtutea  oficiului  său 
de  Vicar  al  lui  Hristos  şi  de  Păstor  al  întregii  Biserici,  Pontiful  Roman  deţine  în 
Biserică  puterea  deplină,  supremă  şi  universală  pe  care  o  poate  exercita  întot¬ 
deauna  în  mod  liber";  „Colegiul  său  corpul  episcopilor  n-are  autoritate  decît  în 
unitate  cu  Pontiful  Roman,  succesorul  lui  Petru,  în  calitate  de  cap  al  acestuia, 
şi  care-şi  păstrează  integral  puterea  lui  de  primat  asupra  tuturor,  fie  ei  păstori 
fie  credincioşi";  „nu  există  Conciliu  ecumenic  care  să  nu  fie  confirmat  sau  cel 
puţin  primit  ca  atare  de  succesorul  lui  Petru;  convocarea,  prezidarea  şi  confir¬ 
marea  acestor  Conciliu  e  prerogrativa  Pontificului  roman"  (nr.  22);  sau:  „Pontiful 
Roman,  ca  succesor  al  lui  Petru,  e  principiul  şi  fundamentul  perpetuu  şi  vizibil 
al  unităţii,  atît  a  episcopilor  cît  şi  al  mulţimii  credincioşilor"  (nr.  23);  episcopii  nu 
pot  fi  admişi  în  funcţie  fără  misiunea  (autorizaţia)  canonică  a  papei  (nr.  24);  în 

virtutea  oficiului  său,  Pontiful  Roman,  capul  colegiului  episcopilor,  se  bucură  de 
infailibilitate  atunci  dnd,  în  calitate  de  Păstor  şi  învăţător  suprem  al  tuturor 
credincioşilor,  proclamă  ca  act  definitiv  o  învăţătură  privitoare  la  credinţă  şi  mo¬ 
ravuri.  De  aceea,  se  zice,  pe  drept  cuvînt,  că  definiţiile  sale  sînt  ireformabile  prin 
ele  însele  şi  nu  prin  consimţământul  Bisericii,  pentru  că  ele  au  fost  date  cu  asis¬ 
tenţa  Sf.  Duh  Care  i-a  fost  făgăduit  în  Fericitul  Apostol  Petru,  şi  că,  în  consecinţă, 
n-are  nevoie  de  nici  o  altă  aprobare  şi  nu  sufere  nici  un  apel  la  o  altă  judecată*4 
(nr.  25). 

Cum  se  poate  lesne  observa  din  aceste  texte,  şi  pentru  Conciliul  II  Vatican, 
ca  şi  pentru  Vatican  I,  condiţia  „sine  qua  non*4  a  reunirii  creştinilor  continuă  să 
fie  acceptarea  de  către  toţi  a  primatului  şi  infailibilităţii  papale,  fie  într-un  exer¬ 
ciţiu  ordinar  al  lor,  fie  într-unul  extraordinar.  Ori,  „atîta  vreme  cît  în  catolicism 
continuă  să  se  afirme  primatul  papal.  Biserica  romano-catolică  nu  poate  concepe 
reunirea  Ortodoxiei  cu  catolicismul  decît  în  sensul  transformării  ei  într-o  uniaţie 
mai  mult  sau  mai  puţin  consecventă.  Căci  primatul  şi  infailibilitatea  papală  nu  pot 
fi  concepute  atîta  vreme  cît  sînt  afirmate  ca  valabile  numai  pentru  o  parte  a  Bise¬ 
ricii*'  (pr.  prof.  D.  Stăniloae,  „Ortodoxia**  nr.  4/1968,  p.  623). 

Faptul  este  confirmat  şi  de  un  recent  discurs  ţinut  în  2  septembrie  1988  la 
Lyon  de  către  cardinalul  Adecourtray,  arhiepiscop  de  Lyon  şi  preşedinte  al  Con¬ 
ferinţei  episcopilor  romano-catolici  francezi,  asupra  „condiţiilor  unităţii  Bisericii  şi 
ale  comuniunii  depline  cu  ea“  (D.C.  nr.  1969,  2  oct.  1988,  p.  928 — 930),  condiţii  ce 
urmează  a  fi  cerute  „integriştilor**  schismatici  pentru  a  reintra  în  comuniune  cu 
Roma.  Cardinalul  francez  afirmă,  fără  nici  un  echivoc,  că,  pe  lîngă,  ,,a)  unitatea 
de  credinţă"  şi  ,,b)  comuniunea  sacramentală",  este  absolut  şi  indispensabil  nece¬ 
sară  şi  ,,c)  colaborarea  disciplinată  de  viaţă  şi  acţiune  cu  Biserica  universală  din 
jurul  Papei  şi  episcopilor  în  comuniune  cu  el.  Aceasta  este  doctrina,  constituită  a 
Bisericii  catolice  formulată  deja  în  sec.  XVI  (Conciliul  Tridentin  —  n.n.)  şi  reamin¬ 
tită  în  sec.  XIX  (Conciliul  I  Vatican  —  n.n.)".  Mai  precis,  „pentru  unitatea  de  cre¬ 
dinţă  nu  este  suficientă  adeziunea  la  învăţăturile  ce  se  bucură  de  privilegiul  infai¬ 
libilităţii;  trebuie  acceptat  şi  Magisteriul  ordinar  şi  habitual  al  Suveranilor  Pon¬ 
tifi  şi  al  episcopilor  în  comuniune  cu  ei.  Iar  „pentru  unitatea  sacramentală  nu  e 
suficientă  administrarea  aceloraşi  Sacramente;  trebuie  şi  participarea  comună  la 
sacrificiul  euharistie  şi  comuniunea  manifestată  în  hirotoniri  şi  exerciţiul  minis- 
teriului  sacramental".  Mişcarea  schismatică  a  integriştilor  lefebvrişţi,  deci,  a  sfîşiat 
unitatea  Bisericii  romano-catolice  atît  în  credinţă  (prin  acuzaţia  de  corupere  a 
acesteia  de  către  succesorul  lui  Petru  şi  episcopii  reuniţi  într-un  Conciliu  ecume¬ 
nic,  ca  şi  prin  nerecunoaşterea  caracterului  viu  al  Tradiţiei  şi  a  asistenţei  consti- 
tante  a  Duhului  Sfînt  în  Biserica  catolică"),  cît  şi  în  Taine  (prin  „refuzul  de  a 
participa  la  Euharistia  Papei  şi  la  orice  celebrare  făcută  după  Missalul  şi  ritualu¬ 
rile  promulgate  de  Paul  VI,  refuz  ce  pune  în  cauză  validitatea  Tainelor  săvîrşite 
astfel")  şi  disciplină  canonică  (disciplină  „ce  interzice  episcopului  să-şi  atribuie  o 
porţiune  din  Poporul  lui  Dumnezeu  şi  să-şi  desemneze  succesorul,  şi  care  interzice, 
deci,  hirotonirea  episcopilor  aleşi  în  mod  nereglementar,  adică  nealeşi  de  Papa"). 

Revenind  acum  la  viitorul  „integrismului"  lefebvrist  după  consumarea  schis¬ 
mei  cu  Roma,  deşi  Lefebvre  însuşi  se  arată  liniştit  şi  încrezător  în  perspectiva 
unui  dialog  cu  Roma  în  decurs  de  4 — 5  ani,  declarînd  că  atitudinea  tranşantă  şi 
fermă  pe  care  a  adoptat-o  îi  întăreşte,  de  fapt,  comunitatea  în  raport  cu  Roma, 
silind-o  în  cele  din  urmă  pe  aceasta  să  dialogheze  cu  el,  se  pare,  totuşi,  că,  prin 
revolta  deschisă  faţă  de  Vatican,  prelatul  de  la  Ecâne  şi-a  înstrăinat,  de  fapt, 
şi  împuţinat  numărul  posibililor  simpatizanţi  din  rîndul  credincioşilor  şi  episcopatu¬ 
lui  de  orientare  mai  conservatoare,  şi  că  majoritatea  celor  ce-1  urmau  din  nostalgie 
şi  fidelitate  faţă  de  anumite  valori  catolice  tradiţionale,  ale  celui  de-al  doilea 
mileniu  creştin,  ca:  latina  în  cult,  cîntarea  gregoriană,  ritualul  tridentin,  un  anumit 
rigorism  moral  şi,  nu  în  ultimul  rînd,  pentru  ultraconservatorismul  politic,  reacţio¬ 
nar,  nu-1  va  urma  şi  în  ruptura  cu  Roma.  Căci,  în  pofida  numeroaselor  implantări 
ale  Fraternităţii  „Pius  X"  în  întreaga  lume,  influenţa  reală  a  lui  M.  Lefebvre  este 
foarte  limitată  iar  numărul  adepţilor  lui  foarte  redus  (între  cîteva  zeci  şi,  maximum, 
cîteva  sute  de  mii),  „ecclesiola"  („bisericuţa")  lefebvriştilor  sau  „integriştilor"  repre¬ 
zintă  o  minoritate  mai  mult  decît  infimă  şi  un  grup  fără  pondere  decisivă  în  sînul 
catolicismului,  sau  mai  degrabă,  al  catolicismelor  contemporane. 

Cu  atît  mai  mult  cu  cit,  pe  lingă  măsura  autoritara  extremă  a  excomunicării, 
Vaticanul  s-a  grăbit  să  aplice  din  nou  şi  cealaltă  strategie,  cunoscută,  a  sa,  cea 
„unionistă44,  luînd  adică  măsuri  de  facilitare  şi  încurajare  a  reintegrării  tradiţiona¬ 
liştilor  dizidenţi  în  comuniunea  cu  Roma.  Ele  s-au  concretizat  prin  înfiinţarea,  la 
18  iulie  1988,  la  abaţia  cisteriană  Houterine  (cantonul  Fribourg,  Elveţia)  a  unei 
noi  „Fraternităţi  sacerdotale44  cu  numele  semnificativ  şi  el,  al  „Sf.  Petru44 ,  Frater¬ 
nitate  al  cărei  superior  a  fost  numit  abatele  Joseph  Bisig,  fost  adjunct  al  Supe¬ 
riorului  general  al  Fraternităţii  „Pius  X“  de  la  Ecâne  între  1982 — 1988,  şi  care-şi 
propune  să  primească  în  rîndurile  ei  pe  toţi  preoţii  doritori  să  slujească  Biserica 
catolică  în  spirit  tradiţionalist  dar  în  comuniune  şi  ascultare  faţă  de  Papă  şi  să 
înfiinţeze  un  Seminar  tradiţionalist  internaţional  recunoscut  de  Vatican  care  să  dea 
o  formaţie  teologică  şi  liturgică  tradiţionalistă  strictă,  în  unire  însă  cu  Roma. 

Dincolo  de  aspectele  şi  manifestările  sale  concrete  tipice  unui  fenomen  net 
reacţionar,  „integrismul44  şi  „schisma44  Mgr.  Lefebvre,  reprezintă  pentru  un  obser¬ 
vator  ortodox  un  simptom  semnificativ  din  cel  puţin  2  motive:  el  relevă,  pe  de 
o  parte,  caracterul  în  bună  parte  artificial  al  multora  din  reformele  iniţiate  de 
Conciliul  II  Vatican,  mai  ales  a  celei  liturgice,  cu  cele  mai  largi  repercusiuni  pen¬ 
tru  viaţa  concretă  a  Bisericii,  faptul  că  aceste  reforme  s-au  realizat  fără  a  se 
ţine  seama  suficient,  aşa  cum  s-ar  fi  impus,  de  Tradiţia  cea  veche  şi  autentică  a 
Bisericii  nedivizate,  ceea  ce  le-ar  fi  dat  şi  o  semnificaţie  şi  valoare  ecumenică,  ci, 
dimpotrivă,  făcîndu-se  de  multe  ori  prea  mari  concesii  „veacului44  şi  modernităţii, 
pînă  într-atît  încît  Tradiţia  să  pară  a  fi  fost  denaturată  şi  deformată,  mai  degrabă 
decît  actualizată  şi  pusă  eficient  în  valoare  şi  lucrare;  iar,  pe  de  altă  parte,  că,  în 
rezolvarea  „crizelor44.  Vaticanul  apelează,  şi  în  perioada  „post-conciliară“,  cu  toată 
reevaluarea  „colegialităţii44  şi  „sinodalităţii44,  tot  la  vechiul  autoritarism  papal,  la 
proceduri  şi  metode  tipice  („excomunicarea44  şi  „uniaţia44)  pe  care  le  credeam  sau 
voiam  depăşite,  cu  reafirmarea  fără  echivoc  a  unor  poziţii  ecleziologice  mai  mult 
decît  discutabile  din  perspectiva  Tradiţiei  răsăritene  şi  incompatibile  cu  o  adevă¬ 
rată  deschidere  şi  angajare  ecumenică. 


Redacţia 


Din  actualitatea  ecumenică 


DIN  ACTIVITATEA  COMISIEI  „CREDINŢA  ŞI  CONSTITUŢIE" 


Activităţi  şi  planuri  în  intervalul  1988 — 1989 

Intre  9  şi  21  august  1989  va  avea  loc  la  Budapesta  cea  de-a  opta  Sesiune 
plenară  a  Comisiei  pentru  „ credinţă  şi  Constituţie “  a  Consiliului  Ecumenic  al  Bise¬ 
ricilor  de  după  ce-a  de-a  IV-a  Conferinţă  mondială  a  mişcării  din  1963  (Montreal), 
interval  (1963) — 1988)  în  care,  în  condiţiile  în  care  s-a  renunţat  din  nou  la  proiec¬ 
tul  Convocării  celei  de-a  V-a  Conferinţe  mondiale  „Credinţă  şi  Constituţie41  pentru 
anul  1989,  activitatea  Comisiei  a  fost  şi  continuă,  deci,  să  fie  jalonată  de  Sesiunile 
plenare  periodice  ale  membrilor  ei  din  întreaga  lume  (1964  Aarhus;  1967  Bristol; 
1971  Louvain;  1978  Bangalore;  1982  Lima;  1985  Stavanger),  soluţie  preferată  de 
organizatori  ca  una  ce  întruneşte  avantajele  unei  reuniuni  în  acelaşi  timp  reprezen¬ 
tative  şi  de  lucru  la  nivel  de  experţi,  condiţii  dificil  de  întrunit  în  cadrul  unei 
Conferinţe  mondiale  cu  sute  de  participanţi.  Pe  lîngă  cei  120  de  membri  permanenţi 
ai  Comisiei  se  vor  adăuga  alţi  50  de  participanţi:  consilieri,  invitaţi,  personal.  Pen¬ 
tru  prima  dată  au  fost  invitaţi  să  asiste  la  reuniune  un  număr  de  „teologi  tineri44, 
în  cadrul  unui  recent  program  de  formare  ecumenică  a  noii  generaţii. 

La  Sesiunea  plenară  de  la  Budapesta,  participanţii  vor  trece  în  revistă  şi 
discuta  rezultatele  celor  3  mari  programe  de  studii  ale  Comisiei,  aflate  în  curs 
de  desfăşurare,  ca  şi  celelalte  activităţi  ale  Comisiei  din  cursul  celor  patru  ani 
trecuţi  de  la  ultima  Sesiune  plenară  de  la  Stavangel,  august  1985)  (Norvegia).  Vor 
fi  examinate  şi  rolul  şi  locul  Comisiei  în  mişcarea  ecumenică.  Reuniunea  va  fi, 
deci,  ocazia  de  a  se  face  un  tur  de  orizont  complet  al  programelor  Comisiei  „Cre¬ 
dinţă  şi  Constituţie44,  de  a  se  comunica  rezultatele  lor  Bisericilor,  ca  şi  de  propu¬ 
neri  de  orientări  şi  proiecte  pentru  viitor. 


Cele  3  mari  programe  de  studiu 

1.  „Botez,  Euharistie,  Ministeriu*  (DEM) 

Desfăşurată  cu  intensitate  în  tot  cursul  anilor  ’80,  despre  care  se  vorbeşte  în 
mediile  ecumenice  ca  despre  „deceniul  BEM44,  discuţia  documentului  „Botez,  Euha¬ 
ristie,  Ministeriu *  adoptat  de  Comisie  la  Sesiunea  ei  plenară  de  Lima  (ian.  1982), 
se  va  continua  şi  în  anii  ’90.  Seminarii,  colocvii  asupra  documentului  BEM  (tradus 
la  sfîrşitul  anului  1981  în  31  de  limbi)  au  avut  şi  au  loc  continuu  în  cele  mai  dife¬ 
rite  părţi  ale  lumii.  Publicată  de  IIMO  Research  Publication  (Vooburg,  Olanda), 
The  Bibliography  on  B.E.M.  1982 — 1987  înregistrează  mai  mult  de  1000  de  titluri. 
In  1988  au  apărut,  de  asemenea,  volumele  V  şi  VI  ale  răspunsurilor  oficiale  ale 
Bisericilor  la  documentul  BEM  în  seria  îngrijită  de  Max  Thurian  Cliurches  Res - 
pond  to  BEM  („Faith  and  Order  Papers44  nr.  129,  132,  135,  137,  143  şi  144). 

Sarcina  Comisiei  „Credinţă  şi  Constituţie44  în  faza  actuală  a  desfăşurării 
programului,  e  de  a  pregăti  un  raport  substanţial  asupra  procesului  BEM  şi  asupra 
reacţiilor  oficiale  primite  de  la  Biserici.  Planificarea  acestui  raport  a  fost  încre¬ 
dinţată  unui  grup  destul  de  important  însărcinat  cu  clarificarea  chestiunilor  ce 
trebuie  să  figureze  în  el.  Alegerea  acestor  chestiuni  va  fi  făcută  pe  baza  rezu- 

matelor  analitice  privitoare  la  punctele  specifice  ridicate  în  reacţiile  Bisericilor, 
elaborate  pe  baza  lucrărilor  a  3  colocvii  pe  această  temă  care  au  avut  loc  în  Vene¬ 
ţia  (Italia)  în  1986,  la  Annency  (Franţa)  în  1987  şi  la  Turku  (Finlanda)  în  1988.  Din 
luna  mai  1988,  o  echipă  de  redactare,  ajutată  de  grupul  director  al  programului 
BEM,  a  pregătit  Raportul  finalizat  la  Veneţia  în  martie  1989.  Acesta  va  evalua  eta¬ 
pele  programului  Bem  şi  reacţiile  la  cele  trei  secţiuni  ale  documentului;  va  mai 
cuprinde  şi  explicaţii  asupra  unui  număr  de  critici  formulate  ale  Bisericii,  ca  şi 
comentarii  asupra  celor  3  mari  chestiuni  dogmatice-cheie,  subiacente  majorităţii 
criticilor:  a)  relaţia  Scriptură-Tradiţie;  b)  noţiunea  de  sacrament  şi  sacramentali- 
tate,  şi  c)  natura  Bisericii. 

Acest  raport  va  fi  discutat,  revizuit  şi  adoptat  de  Sesiunea  plenară  a  Comi¬ 
siei  de  la  Budapesta  spre  a  putea  fi  trimis  spre  studiu  Bisericilor  in  cursul  anului 
1990.  Este  prevăzută,  de  asemenea,  publicarea  unei  scurte  declaraţii  asupra  impor¬ 
tanţei  ecumenice  a  „procesului**  BEM,  unul  din  evenimentele  ecumenice  majore 
ale  anilor  *80. 


2.  „Spre  o  expresie  comună  a  credinţei  apostolice  astăzi “ 

Unul  dintre  cele  3  obiective  ale  acestui  mare  program  de  studiu  al  Comisiei, 
delaborat  la  Lima  (1982)  (vezi  traducerea  planului  lui  în  „MJV.“  nr.  6/1988,  p. 
115 — 123)  —  „recunoaşterea**,  „explicarea**  şi  „mărturisirea**  în  comun  astăzi  a  cre¬ 
dinţei  apostolice  aşa  cum  este  ea,  exprimată  în  Simbolul  niceo-constantinopolitan  — , 
şi  anume  realizarea  unei  „explicări**,  biblice,  istorice,  ecumenice  şi  actuale  a  cre¬ 
dinţei  apostolice  exprimate  în  Simbolul  niceo-constantinopolitan,  se  apropie  de 
finalizare.  O  primă  versiune,  de  studiu  încă,  a  acestei  „explicări**  realizate  în 
cadrul  Comisiei  „Credinţă  şi  Constituţie**  într-o  serie  întreagă  de  consultaţii  între 
1984 — 1987,  (Kottayam  nov.  1984;  Chantilly  ian.  1985;  Kinshasa  mart.  1985  ş.a.),  a 
fost  publicată  deja  în  engleză  în  1987  sub  titlul  „ Mărturisind  o  singură  credinţă". 
Spre  o  explicare  ecumenică  a  credinţei  Apostolice  aşa  cum  este  ea  exprimată  în 
Crezul  Niceo-constantinopolitan.  Documentul  a  suscitat  un  viu  interes,  fiind  tradus 
deja  şi  în  germană  şi  franceză.  Un  număr  de  facultăţi  de  teologie,  de  grupe  de 
studii,  consilii  ale  Bisericilor,  seminarii  şi  chiar  persoane  particulare,  au  studiat 
documentul  şi  multe  din  ele  au  trimis  deja  observaţiile  şi  comentariile  lor  Comisiei. 

In  acest  timp  Comisia  a  continuat  studiul  sub  forma  cîtorva  colocvii  inter¬ 
naţionale  consacrate  unor  aspecte  mai  deosebite  şi  dedicate  ridicate  în  cursul  reali¬ 
zării  „explicării**.  1.  Doctrina  despre  creaţie  şi  integritatea  ei:  responsabilitatea 
creştinilor  astăzi  (nov.  1987,  Porto  Alegre,  Brazilia);  2.  Mărturisind  pe  Hristos  Cel 
răstignit  şi  înviat  în  contextul  social,  cultural  şi  etic  de  astăzi  (ian.  1988,  Rodos, 
Grecia);  3.  Ecleziologia:  perspective  ecumenice  fundamentale  (nov.  1988,  Pyâtigorsk, 
URSS);  şi  4.  Reflexii  ecumenice  asupra  Sf.  Duh  în  creaţie,  Biserică  şi  istoine  (iunie 
1989,  Wiirzburg,  RFG).  Participanţii  la  aceste  colocvii  au  făcut  comentarii  asupra 
secţiunilor  corespunzătoare  ale  documentului  din  1987,  aducindu-şi,  totodată,  o 
contribuţie  la  dezbaterea  ecumenică  mai  largă  angajată  pe  aceste  teme  în  sinul 
CEB.  Astfel,  de  exemplu,  participanţii  la  al  patrulea  colocviu  de  la  Wiirzburg,  vor 
pregăti  şi  un  comentariu  teologic  asupra  temei  şi  subtemelor  celei  de-a  VlI-a 
Adunări  Generale  ale  C.E.B.  programate  în  1991  la  Canberra  (Australia):  „Vino, 
Duhule  Sfinte,  şi  înnoieşte  întreaga  creaţie!"  Iar  colocviul  comun  al  Comisiilor  din 
cadrul  C.E.B.  „Credinţă  şi  Constituţie*4  şi  „Biserica  şi  societatea4*  pe  tema  „Creaţia 
şi  Împărăţia 44  (mai  1988,  Dublin,  Irlanda)  —  cf.  „Church  and  Society  Documenta4* 
nr.  5,  august  1988  — ,  a  contribuit  atît  la  programul  privitor  la  „credinţă  apostolică**, 
rit  şi  la  programul  „Dreptate,  pace  şi  integritatea  creaţiei**  în  perspectiva  Adunării 
Mondiale  pe  această  temă  programată  în  1990  la  Seul  (Coreea  de  Sud). 

La  Sesiunea  plenară  de  la  Budapesta,  Comisia  va  discuta  în  detaliu  expli¬ 
caţia  ecumenică  în  versiunea  ei  din  1987  cuprinsă  în  documentul  de  studiu  „Mărtu¬ 
risind  o  singură  credinţă**,  ca  şi  reacţiile  colocviilor,  comisiilor,  facultăţilor  etc. 
(reacţii  discutate  deja  de  Grupul  director  al  programului  în  aprilie  1989  la  Roma), 
astfel  ca  textul  revizuit  să  poată  fi  adoptat  şi  apărea  într-o  primă  versiune  defi¬ 
nitivă  în  1990  şi  fi  trimis  Bisericilor  spre  studiu  şi  răspuns.  Comisia  va  mai  exa¬ 
mina  şi  viitorul  acestui  program  de  studiu  în  perspectiva  scopului  lui  ultim  care  e 
de  a  ajuta  Bisericile  să  ajungă,  pe  baza  acestei  „explicări**  comune,  şi  la  o  „recu- 

noaştere"  şi  „mărturisi re“  comună  a  credinţei  apostolice,  ca  bază  ultimă  a  reali¬ 
zării  practice  a  reunificării  creştinilor. 

3.  „ Unitatea  Bisericii  şi  înnoirea  comunităţii  umane u 

Declanşat  în  1984,  în  urma  unei  recomandări  a  Adunării  generale  a  CEB  de 
la  Vancouver  (1983),  programul  „Unitate/înnoire*4  are  drept  obiectiv  principal  pre¬ 
cizarea  mai  îndeaproape  a  legăturii  fiinţiale  existente  între  cele  două  dimensiuni 
constitutive  ale  ecumenismului  contemporan,  între  „verticala"  lu  teologică  („uni¬ 
tatea  Bisericii")  şi  „orizontala4*  practică  a  slujirii  problemelor  umanităţii  contem¬ 
porane  (în  perspectiva  înnoirii  comunităţii  umane")  pentru  evitarea  unor  polarizări 
viitoare  păgubitoare  între  ele,  fapt  pentru  care  programului  i  se  atribuie  o  semni¬ 
ficaţie  „strategică"  fundamentală  în  activitatea  CEB. 

Pînă  în  prezent,  lucrul  realizat  în  cadrul  acestui  program  s-a  concentrat  asupra 
următoarelor  elemente  discutate  într-o  serie  de  consultaţii  şi  colocvii  ecumenice 
internaţionale.  După  Biserica  ca  mister  şi  semn  profetic  (2 — 10  ian.  1985,  Chantilly, 
Franţa),  consultaţie  soldată  cu  un  important  document  care  rezumă  fundamentele 
ecleziologice  ale  programului,  au  avut  loc  patru  colocvii:  două  asupra  Semnifi¬ 
caţiei  ecleziologice  a  angajamentului  Bisericilor  în  domeniul  dreptăţii  (documen¬ 
tele  publicate  în  „Mid-Stream"  XXVIII,  nr.  1  January  1989)  şi  două  asupra  Impli¬ 
caţiilor  ecleziologice  ale  căutării  de  noi  forme  de  comunitate  de  femei  şi  bărbaţi 
în  Biserică  şi  societate.  Un  manual  de  studiu  destinat  grupelor  locale,  publicat  în 
seria  „Faith  and  OrderPapers"  nr.  136  şi  tradus  în  mai  multe  limbi,  a  stimulat  şi 
declanşat  o  largă  şi  importantă  dezbatere  ecumenică  asupra  problemelor  speciale 
ridicate  de  acest  program  provocînd  deja  şi  un  număr  de  reacţii. 

Această  primă  fază  a  programului  s-a  încheiat  cu  alte  2  colocvii:  unul  între 
27 — 31  aug.  1988  la  New  York,  cu  reprezentanţi  ai  Bisericilor  negre  din  SUA,  şi 
care  a  permis  cunoaşterea  experienţei  istorice  şi  perspectivelor  teologice  proprii 
acestor  Biserici;  şi  altul  în  sept.  1988  la  Porto  Novo  (Benin)  care  a  mai  abordat 
o  dată  (după  consultaţia  de  la  Praga  din  1985)  implicaţiile  ecleziologice  ale  căutării 
de  noi  forme  de  comunitate  între  femei  şi  bărbaţi  în  Biserică. 

Programul  de  studiu  „Unitate/înnoire)  a  intrat  acum  într-o  a  doua  fază,  în 
care  se  urmăreşte  reunirea  punctelor  de  vedere  formulate  în  diferitele  etape  pregă¬ 
titoare  ale  studiului,  într-un  document  de  studiu  unic.  Acest  travaliu  a  început 
deja  de  la  reuniunea  Comisiei  permanente  „Credinţă  şi  Constituţie"  din  septembrie 
1988  şi  a  fost  continuat  de  un  grup  mai  mic  la  Cambridge  în  ianuarie  1989.  Reu¬ 
niunea  consilierilor  şi  Grupului  director  al  studiului  de  la  Leuenberg  (Elveţia)  în 
martie  1989  a  permis  pregătirea  unui  proiect  document  coerent  din  punct  de  vedere 
teologic,  centrat  pe  relaţia  ecîeziologică  existentă  (în  perspectiva  împărăţiei  lui 
Dumnezeu)  între  grija  pentru  unitatea  Bisericii  şi  efortul  de  înnoire  a  comunităţii 
umane  actuale,  ilustrînd-o  pe  exemplul  semnificaţiei  ecleziologice  a  preocupărilor 
actuale  privind  dreptatea  şi  o  nouă  comunitate  umană  de  femei  şi  bărbaţi. 

Comisia  plenară  reunită  în  sesiunea  din  august  anul  curent  la  Budapesta  va 
revizui  acest  proiect  de  document  astfel  ca  şi  el  să  poată  fi  trimis,  cît  mai  curînd. 
Bisericilor  spre  studiu  şi  comentariu. 

Alte  activităţi  ale  Comisiei 

1.  Ecleziologia.  Ea  se  află  de  altfel  în  centrul  tuturor  celor  3  mari  programe 
de  studiu  ale  Comisiei  „Credinţă  şi  Constituţie"  şi,  de  aceea,  multe  voci  din  mişca¬ 
rea  ecumenică,  ca  şi  reacţii  la  documentul  BEM,  au  cerut  şi  cer  insistent  un  studiu 
ecumenic  mai  larg  al  ecleziologiei.  Astfel  cu  scopul  de  a  examina  diferitele  orientări 
ecleziologice  manifestate  în  cele  trei  studii  ale  Comisiei,  de-a  pregăti  continuarea 
studierii  acestor  probleme,  a  avut  loc  deja  în  noiembrie  1988  la  Pyatigorsk  (URSS) 
un  important  colocviu  ecumenic  cu  tema:  „ Ecleziologia ,  perspective  ecumenice  de 
bază“.  La  Budapesta,  Comisia  plenară  va  discuta  în  continuare  asupra  perspectivelor 
temelor  şi  etapelor  realizării  acestui  nou  proiect. 

2.  Săptămina  de  rugăciune  universală  pentru  unitatea  creştinilor.  Documen¬ 
taţia  acestui  proiect  a  fost  pregătită  în  întîlnirile  anuale  ale  Comisiei  „Credinţă 
şi  Constituţie"  cu  Secretariatul  Vaticanului  pentru  unitatea  creştinilor  (ultima. 

organizată  de  Secretariatul  Vaticanului,  în  octombrie  1988  la  Madrid).  Versiunea 
revizuită  a  Ciclului  de  rugăciune  ecumenică  va  fi  publicată  în  cursul  anului  1989. 

3.  Biserici  unite  sau  aflate  în  tratative  de  unire.  Publicat  în  1988,  raportul 
celui  de-al  V-lea  Colocviu  internaţional  al  Bisericilor  unite  sau  aflate  în  tratative 
de  unire,  a  suscitat  un  viu  interes.  Comitetul  de  continuare  al  colocviului  s-a 
întrunit  în  iulie  1988.  Bilanţul  negocierilor  de  unire  între  Biserici  în  intervalul 
1986 — 1988  este  în  curs  de  publicare. 

4.  Unitate  şi  misiune.  Discutată  deja  de  Comisia  permanentă  „Credinţă  şi 
Constituţie*4  din  1988  (Boston),  discuţiile  pe  această  temă,  comună  cu  cea  a  comi¬ 
siei  „Misiune  şi  Evanghelizare**,  vor  figura  şi  pe  agenda  reuniunii  de  la  Budapesta. 

5.  Cooperări  şi  vizite.  Personalul  Comisiei  „Credinţă  şi  Constituţie**  a  cooperat 
şi  cooperează  cu  celelalte  Comisii  ale  CEB  şi  participă  activ  la  pregătirea  Adunării 
mondiale  asupra  „Dreptăţii,  Păcii  şi  integrităţii  Creaţiei**  prevăzute  pentru  1990. 
Membri  ai  personalului  au  făcut  vizite  Bisericilor  şi  organizaţiilor  ecumenice  din 
diverse  părţi  ale  lumii  pentru  a  participa  la  conferinţe,  consultaţii  şi  colocvii  sau 
pentru  a  ţine  conferinţe. 

6.  Publicaţii  în  seria  „Faith  and  Order  Papers**  (Geneva)  în  anii  1987 — 1989: 

—  nr.  129,  132,  135,  137,  143  şi  144:  Churches  Respond  to  BEM,  I — IV,  sub 
direcţia  lui  Max  Thurian  1986 — 1989. 

—  nr.  136:  Unity  and  Renewal.  A.  Study  Guide  for  Local  Groups  (1987). 

—  nr.  138:  Beyond  Unity  in  Tension,  Unity  and  Renewal  and  the  Comunity 
of  Women  and  Men,  publicată  sub  direcţia  lui  Thomas  F.  Best  (1987). 

—  nr.  139:  One  God,  One  Lord,  One  Spirit.  On  the  Explication  of  the  Apos¬ 
tolic  Faith  Today ,  publicată  sub  direcţia  lui  H.-G.  Link  şi  cu  colaborarea  lui  Dan- 
Ilie  Ciobotea  şi  D.  Ritschl  (1987). 

—  nr.  140:  Confessing  One  Faith.  Towards  an  Ecumenical  Explication  of  the 
Apostolic  Faith  as  Expressed  in  the  Nicene-Constantincpolitan  Creed  (381).  A  — 
Study  Document  (1987). 

—  nr.  141:  Minutes  of  the  Meeting  of  the  Standing  Comission  on  „Faith  and 
Order ",  1987,  Madrid. 

—  nr.  142:  Living  Together  Towards  Unity,  The  Vth  International  Consulta- 
tions  of  United  and  Uniting  Churches,  publicată  sub  direcţia  lui  Th.  F.  Best. 

—  nr.  145:  Minutes  of  the  Meeting  of  the  Standing  Comission  on  „Faith  and 
Orderu,  1988,  Boston. 

Icon-îmage  of  the  Kingdom  of  God,  publicată  sub  direcţia  lui  Genadios  Limouris, 
1988  (după  buletinul  de  informaţii  al  Comisiei  „Credinţă  şi  Constituţie*  mart.  1989). 

Redacţia 


Recenzii 


Sawas  Agouridis,  EVANGHELISTUL  IOAN.  STUDII  1SAGOGICE, 
EXEGETICE  ŞI  TEOLOGICE  ASUPRA  EVANGHELIEI  A  PATRA  (în 
limba  greacă),  Atena,  1984,  287  p. 

Cunoscutul  teolog  ortodox  grec  S.  Agouridis  adună  în  acest  volum  patru 
lucrări  asupra  Evangheliei  de  la  Ioan  publicate  separat  anterior:  un  studiu  isago- 
gic  care  a  apărut  ca  articol  de  enciclopedie  cu  cîţiva  ani  mai  înainte  şi  trei  lucrări 
apărute  la  Tesalonic  în  anii  1964,  1965  şi  1966. 

In  studiul  de  Introducere  la  Evanghelia  a  patra  (p.  5 — 26),  autorul  prezintă 
problemele  isagogice  obişnuite:  biografia  autorului,  pe  baza  datelor  din  Noul  Tes¬ 
tament  şi  din  Tradiţia  Bisericii;  împărţirea  Evangheliei  (reţine  pe  cea  propusă  de 
Dodd);  caracterul  Evangheliei  şi  deosebirea  dintre  ea  şi  Evangheliile  sinoptice; 
problema  paternităţii  Evangheliei  (autorul  arată  că  cercetarea  critică  a  redactării 
cărţilor  sfinte  nu  contravine  credinţei,  problema  ţinînd  strict  de  domeniul  istoriei, 
dar  că  Sn  ce  priveşte  eforturile  criticii  de  a  afla  o  alternativă  la  Apostolul  Ioan  ca 
autor  al  Evangheliei  a  patra  acestea  n-au  depăşit  pînă  în  prezent  stadiul  de  simple 
ipoteze);  scopul,  locul  şi  timpul  scrierii  (Efes,  pe  la  anul  100);  textul  Evangheliei. 

Al  doilea  studiu  tratează  despre  Timp  şi  veşnicie  in  doctrina  teologică  a  lui 
Ioan  Teologul  (p.  27 — 108).  Intr-un  prim  capitol:  Iudaism  sau  elenism  la  cel  de-al 
patrulea  Evanghelist?,  autorul  prezintă  critic  poziţiile  unor  cunoscuţi  teologi  apu¬ 
seni  care  interpretează  scrierile  ioanice  fie  din  perspectiva  diferitelor  curente  de 
gîndire  şi  mistice  ale  elenismului,  fie  prin  prisma  unui  substrat  iudaic.  S.  Agouri¬ 
dis  arată  că  scrierile  ioaneice  au  la  bază  Vechiul  Testament,  gîndirea  religioasă 
iudaică  şi  teologia  Bisericii  primare  şi  că,  deci,  nu  se  pot  explica  din  perspectiva 
Unor  presupuse  influenţe  păgîne.  In  ce  priveşte  noţiunea  de  timp,  autorul  subliniază 
faptul  că  aceasta  se  deosebeşte  de  modul  în  care  era  înţeles  timpul  de  către  greci, 
căci  lucrările  iconomiei  divine  se  manifestă  în  timp,  astfel  încît,  după  concepţia 
ioaneică,  învierea,  judecata,  Parusia  şi  împărăţia  cerurilor  nu  mai  sînt  în  mod 
exclusiv  obiect  al  nădejdii  creştine,  ci  acestea  sînt  experimentate  de  credincioşi  în 
viaţa  comunităţii  bisericeşti,  mai  ales  în  curs  şi  în  Sfintele  Taine.  Tratînd,  în  al 
treilea  capitol,  despre  timp  şi  veşnicie  în  învăţătura  Sf.  Ioan,  autorul  înfăţişează 
mai  întîi  două  interpretări  contemporane  bine  cunoscute,  cea  a  „eshatologiei  reali- 
zate“  (R.  Bultmann)  şi  cea  a  „eshatologiei  istoriei  mîntuirii"  sau  „futuriste"  (O.  Cull- 
mann),  pentru  ca  apoi  să  prezinte  concepţia  ioaneică  despre  nviere,  judecată,  a 
doua  venire  a  Domnului  şi  viaţa  veşnică. 

A  treia  lucrare  cuprinsă  în  volum  (p.  109 — 211)  se  ocupă  de  Rugăciunea  arhie¬ 
rească  a  lui  Iisus  (Ioan  cap.  17).  Două  pagini  de  bibliografie  prefaţează  lucrarea. 
Intr-o  primă  parte,  autorul  prezintă  caracterul  rugăciunii  arhiereşti,  subliniind 
strînsa  legătură  între  aceasta  şi  marea  cuvîntare  de  despărţire  (cap.  13 — 16).  Ur¬ 
mează  un  comentariu  bogat  şi  pătrunzător,  verset  cu  verset,  al  textului  rugăciunii, 
iar  apoi,  în  încheiere,  o  „parafrază  ermineutică"  a  acestui  text,  care  rezumă  prin¬ 
cipalele  poziţii  interpretative  ale  autorului. 

Ultima  lucrare  din  volum  se  intitulează:  Petru  şi  Ioan  în  Evanghelia  a  patra 
(studiu  exegetic)  (p.  213 — 287).  Şi  aici  este  indicată  mai  întîi  o  bibliografie  selectivă. 

După  citeva  pagini  introductive,  sînt  analizate  textele  ioaneice  referitoare  la  cei 
doi  Apostoli:  1,  35  şi  urm.  (crearea  primului  cerc  de  ucenici);  6,  66 — 71  (mărturi¬ 
sirea  celor  12  ucenici;  cap.  13  (Petru  nu  vrea  ca  Iisus  să-i  spele  picioarele;  Domnul 
îi  destâinuie  ucenicului  iubit  pe  vînzător);  cap.  18 — 19  ^lepădarea  lui  Petru  şi 
îndrăzneala  ucenicului  iubit,  care-L  urmează  pe  Iisus  pînă  la  Golgota);  20,  1 — 9 
(primul  martor  al  învierii  este  Ioan,  care  „a  văzut  şi  a  crezut);  şi  cap.  21  (sfîrşitul 
lui  Petru  şi  sfîrşitul  ucenicului  iubit).  Un  Epilog  sintetizează  principalele  rezultate 
ale  cercetării. 

După  cum  ne  putem  da  seama  chiar  din  această  foarte  scurtă  prezentare,  în 
acest  volum  sînt  abordate  o  serie  dintre  problemele  importante  ale  Evangheliei 
a  patra.  Ni  se  oferă  o  viziune  ortodoxă  asupra  unor  teme  arzătoare  ale  teologiei 
neotestamentare  contemporane,  multe  din  ele  fiind  atinse  in  mod  indirect  sau 
numai  tangenţial,  dar  nu  mai  puţin  explicit.  De  aceea,  şi  acest  volum  al  lui 
S.  Agouridis  trebuie  înscris  la  loc  de  cinste  în  bibliografia  ortodoxa  de  specialitate. 

Pr.  prof.  Vasile  Mihoc 


ÎNVĂŢĂTURI  ALE  BISERICII  ORTODOXE.  Carte  alcătuită  cu 
purtarea  de  grijă  a  înalt  Prea  Sfinţitului  Nicolae,  Mitropolitul  Banatu¬ 
lui,  Timişoara  1987,  304  p. 

In  Editura  Mitropoliei  Banatului  a  apărut  o  valoroasă  carte  de  învăţătură 
creştină  ortodoxă.  Necesitatea  unor  asemenea  cărţi  reiese  din  importanţa  şi  nece¬ 
sitatea  cunoaşterii  şi  învăţăturii  Bisericii  noastre,  şi  pe  de  altă  parte  sau  ca  o 
continuare  a  acestei  cunoaşteri,  este  obligaţia  credincioşilor  de  a  vieţui  potrivit 
acestor  învăţături  dumnezeieşti.  Cunoaşterea  adevărurilor  descoperite  nouă  de 
Dumnezeu  şi  păstrate  neştirbite  în  Biserica  adevărului,  este  chiar  o  dorire  a 
Dumnezeului  celui  viu  (I  Tim.  2,  4).  „ Fiul  lui  Dumnezeu  a  venit  şi  ne-a  dat  noua 
pricepere  ca  să  cunoaştem  pe  Dumnezeul  cel  adevărat 44  (1  Ioan  5,  20). 

înainte  de  a  pătrunde  învăţătura  creştină  —  precizează  înalt  Prea  Sfinţitul 
Mitropolit  Dr.  Nicolae,  în  Precuvîntare,  p.  5  —  este  necesară  curăţenia  inimii 
(Isaia  6,  10;  Ioan  12,  40;  F.  Ap.  28,  27),  puritatea  sufletului  sau  vindecarea  de 
păcate  şi  săvîrşirea  virtuţilor.  „între  cunoaşterea  lui  Dumnezeu  şi  curăţenia  inimii, 
există  o  strînsă  legătură4*.  Sf.  Teofil  al  Antiohiei  (t  185)  scria  că:  „Omul  trebuie 
să  aibă  aşa  de  curat  sufletul,  ca  o  oglindă  strălucitoare.  După  cum  atunci  cind 
oglinda  prinde  rugină  nu  se  poate  vedea  chipul  omului  în  ea,  tot  aşa  şi  un  om 
nu  poate  vedea  pe  Dumnezeu,  cînd  se  află  în  el  păcatul*4. 

Orice  credincios  trebuie  să  cunoască  adevărurile  fundamentale  ale  Bisericii, 
deoarece  toţi  avem  obligaţia  de  a  mărturisi  prin  cuvîntşi  faptă  credinţa  noastră. 
Scurte  mârturisiride  credinţă  întîlnim  chiar  în  paginile  Noului  Testament.  însuşi 
Hristos-Domnul  „a  mărturisit  mărturisirea  cea  bunău  (I  Tim.  6,  13)  înaintea  lui 
Ponţiu  Pilat  (Mt.  27,  11;  Mc.  15,  2;  Lc.  23,  3;  In  18,  37).  Sf.  Ap.  Petru  —  prin  des¬ 
coperire  de  la  Tatăl  din  ceruri —  a  exprimat  în  numele  Sfinţilor  Apostoli  o  scurtă 
dar  fundamentală  mărturisire  de  credinţă:  „Tu  eşti  Hristosul ,  Fiul  lui  Dumiezeu 
celui  viu**  (Matei  16,  16).  Mărturisirea  de  credinţă  este  absolut  necesară  cu  prilejul 
primirii  Sf.  Botez,  dar  mărturisirea  credinţei  face  parte  integrantă  chiar  din  Bise¬ 
rica  primară  şi  din  cultul  divin.  în  întîmpinarea  acestei  trebuinţede  a  exprima  şi 
cunoaşte  credinţa  creştină,  au  venit  simbolurile  de  credinţă  (mai  ales  cel  niceo- 
constantinopolitan).  Mărturisirile  de  credinţă  —  mai  ales  cele  apărute  în  secolul 
al  XVII-lea  au  fost  paveze  şi  călăuze  pe  calea  mîntuirii  creştinului  ortodox  şi  în 
acelaşi  timp  ca  manuale  şi  catehisme.  Ne  gîndim  în  acest  sens  la  „Mărturisirea  de 
credinţă  a  Bisericii  Ortodoxe**  din  1642,  elaborată  de  mitropolitul  Petru  Movilă. 
Din  această  „Mărturisire4*  s-au  publicat:  15  ediţii  neoeline,  19  în  româneşte  şi  mult 
mai  multe  în  ruseşte.  Amintim  în  acest  sens  şi  Mărturisirea  de  credinţă  a  Spătarului 
Nicolae  Milescu,  publicată  la  Stockholm  în  1668,  în  limba  latină. 

Catehismele  sînt  expuneri  mai  prescurtate  şi  simple  ale  învăţăturii  creştine, 
publicate  ca  un  semn  al  purtării  de  grijă  a  Bisericii  faţă  de  învăţăturile  esenţiale 
pentru  credincioşii  ei.  In  aceste  cărţi  se  foloseşte  forma  interogativă.  Cel  dintîi 
sens  etimologic  al  cuvîntului  catehism  înseamnă:  „repetarea  orală  în  ecou**  (Cf. 

Marcel  Jousse,  L’ahtropologie  du  Geste,  Editions  Gallimard,  voi.  3,  Paris  1978, 

p.  102). 

Această  lucrare  ce  cuprinde  „ învăţături  ale  Bisericii  Ortodoxe “  este  deosebit 
de  binevenită  şi  folositoare  pentru  împlinirea  cerinţei,  ca  orice  credincios  „să 
cunoască  dreapta  învăţătură  a  Bisericii  şi  s-o  pună  în  practică**.  In  acest  sens, 
lucrarea  are  un  vădit  caracter  misionar  căci  face  întregul  tezaur  al  Creştinismului 
accesibil  nivelului  credincioşilor  noştri  care  trebuie  să-şi  cunoască,  păstreze  şi 
să-şi  apere  credinţa  cea  adevărată  în  faţa  prozelitismului  sectar.  Astfel,  paginile 
acestei  cărţi  pot  contribui  substanţial  la  imunizarea  credincioşilor  noştri  în  faţa 
atacurilor  sectare. 

Cartea  „învăţături  ale  Bisericii  Ortodoxe**  este  secţionată  în  trei  părţi  mari. 
In  primele  două  părţi  se  foloseşte  metoda  întrebărilor  şi  răspunsurilor,  iar  ultima 
parte  foloseşte  forma  expozitivă  a  învăţăturii  noastre.  Aceste  trei  secţiuni  au  o  suc¬ 
cesiune  ascendentă. 

Prima  parte  intitulată:  „Expunere  pe  scurt  a  dreptei  învăţături  a  Bisericii " 
(p.  11 — 66)  se  adresează  celor  care  se  află  la  începutul  familiarizării  cu  elementele 
de  bază  ale  credinţei  creştine.  Aici  se  face  o  explicare  a  Simbolului  credinţei,  apoi 
despre  nădejdea  creştină:  o  sumară  explicare  a  Rugăciunii  domneşti  şi  a  fericiri¬ 
lor,  şi  în  continuare  despre  iubirea  creştină:  expunerea  Decalogului  şi  sfaturile 
evanghelice,  iar  în  finalul  acestei  părţi,  cîteva  consideraţii  despre  cultul  creştin. 

Partea  a  doua  cuprinde:  „Elemente  de  bază  ale  învăţăturii  creştine4*  (p.  67 — 
182)  şi  se  adresează  acelei  mase  a  credincioşilor  care  au  înaintat  în  cunoaşterea 
învăţăturii  bisericeşti.  Se  tratează  despre:  Revelaţia  dumnezeiască,  Preasfînta 
Treime,  Facerea  lumii,  întruparea  şi  răscumpărarea  făcută  de  Fiul  lui  Dumnezeu, 
despre  Sf.  Taine.  în  capitolul  „Cultul  creştin**  sînt  descrise  sărbătorile,  biserica 
locaş  de  închinare,  cele  şapte  laude  ale  Bisericii,  Sf.  Taine,  Sf.  Liturghie,  ierur- 
giile  şi  postul.  In  continuare  sînt  expuse  adevărurile  de  viaţă  creştină:  despre  legea 
creştină,  virtute,  datoriile  creştinului,  scopul  vieţii  noastre  ş.a. 

Partea  a  treia  expune  marile  capitole  ale  teologiei  cuprinse  sub  genericul: 
„ Temeiurile  propovâduirii  Domnului  nostru  Iisus  Hristos“  (p.  183 — 300).  După  ce 
este  evidenţiată  îndatorirea  credinciosului  de  a  cunoaşte  învăţătura  creştină,  sînt 
expuse  valoroase  date  şi  idei  generale  despre  religie,  religiile  necreştine  şi  despre 
iudaism.  Sînt  prezentate  apoi  adevărurile  despre  persoana,  timpul  şi  activitatea 
Mîntuitorului  Hristos.  Sînt  expuse  cîteva  pagini  de  Istorie  Bisericească  Universală, 
despre:  întemeierea  Bisericii  şi  o  serie  de  frământări  şi  erezii  apărute  în  Biserică 
în  decursul  veacurilor  creştine. 

Capitolul  7  este  cel  mai  vast  şi  tratează  probleme  doctrinare.  Aici  întîlnim 
tratate  marile  capitole  ale  Teologiei  dogmatice:  Revelaţia  divină,  Sfînta  Treime, 
Crearea  lumii  şi  Providenţa  divină,  Hristologia,  Soteriologia,  Eclesiologia  şi  Esha- 
tologia. 

Fundamentalele  cunoştinţe  ce  alcătuiesc  obiectul  Moralei  creştine  despre 
bine  şi  rău,  legile  dumnezeieşti,  cunoştinţa  morală, datoriile  creştinului,  poruncile 
şi  sfaturile  evanghelice  sînt  tratate  în  cap.  VIII. 

Cartea  se  încheie  cu  tratarea  unor  teme  legate  de  cinstirea  lui  Dumnezeu: 
despre  cultul  divin,  obiectele,  vasele  şi  veşmintele  liturgice. 

Lucrarea  „Învăţături  ale  Bisericii  Ortodoxe **  se  înfăţişează  ca  o  carte  de  mare 
sinteză  teologică.  Ea  corespunde  unei  cerinţe  reale  a  timpului  nostru,  cînd  există 
o  explozie  informaţională,  ea  este  o  sinteză  accesibilă  ce  se  oferă  celor  ce  doresc  să 
cunoască  adevărurile  creştine  mai  importante.  Cartea  aceasta  este  o  sumă  sau  o 
expunere  concentrată  a  principalelor  dogme  şi  adevăruri  ale  Bisericii  Ortodoxe. 

„învăţături  ale  Bisericii  Ortodoxe**  este  un  compediu  deosebit  de  binevenit 
în  special  pentru  preoţii  predicatori  care  pot  folosi  cu  mult  folos  această  carte 
în  activitatea  învăţătoreascâ  a  Bisericii  noastre  strămoşeşti.  Cartea  poate  fi  folo¬ 
sită  şi  direct  de  către  credincioşii  noştri,  pentru  ca  ei  să  aibă  o  orientare  cît  mai 
fidelă  şi  reală  în  complexitatea  învăţăturilor  Bisericii  noastre. 

întregul  tezaur  doctrinar  se  oferă  în  această  carte,  într-o  formă  clară  şi 
sistematică,  într-un  limbaj  frumos  şi  limpede,  tuturor  celor  dornici  să  cunoască 
învăţăturile  Bisericii  şi  apoi  să  le  trăiască  în  viaţa  de  fiecare  zi. 

Preot  asistent  Nicolae  Dura 
Institutul  Teologic  Universitar  Sibiu 

Ştefan  Ciobanu,  ISTORIA  LITERATURII  ROMÂNE  VECHI.  Ediţie 
îngrijită,  note  şi  prefaţă  de  Dan  Horia  Mazilu,  Bucureşti  1989,  471  p. 

Ştefan  Ciobanu  a  fost  profesor  la  catedra  de  literatură  religioasă  modernă  la 
Facultatea  de  Teologie  din  Chişinâu,  a  Universităţii  din  Iaşi,  unde  a  avut.  între 
alţii,  colegi  pe  Gala  Galaction,  Petre  Constantinescu-Iaşi,  şi  Vasile  Radu.  Din  1938 
a  trecut  profesor  la  catedra  de  istoria  literaturii  române  vechi,  la  Facultatea  de 
Litere  şi  Filozofie  a  Universităţii  din  Bucureşti. 

Atins  de  o  boală  grea  s-a  pensionat  şi  s-a  stins  din  viaţă  la  28  februarie  1950. 

Dar  a  rămas  în  amintirea  generaţiilor  prin  viaţă  şi  activitatea  sa  fecundă. 

Dacă  n-ar  fi  să  amintim  decît:  Dimitrie  Cantemir  în  Rusia,  Bucureşti  1925,  din 
legăturile  culturale  româno-ucrainene,  Bucureşti  1938,  versuri  poloneze  necunos¬ 
cute  în  opera  mitropolitului  Dosoftei  al  Moldovei,  Bucureşti  1940  şi  istoria  literaturii 
din  1947  ca  şi  cartea  de  care  ne  ocupăm  şi  ar  fi  destul  să  se  arate  că  Ştefan  Cio¬ 
banu  a  fost  un  cercetător  neobosit,  mereu  în  căutarea  de  fapte  noi,  capabile  să 
desluşească  adevărul,  a  fost  „savantul  cu  spirit  deschis44  membru  şi  vicepreşedinte 
al  Academiei  Române  şi  altele. 

Cartea  constă  din  patru  capitole:  Consideraţii  generale  asupra  istoriei  litera¬ 
turii  române,  Reformaţiunea  şi  râspîndirea  cărţii  româneşti,  Istoriografia,  croni¬ 
cari  moldoveni. 

Obiectul  cap.  I  îl  formează  creştinismul  la  români,  cultura  bizantină  şi  românii, 
literatura  apocrifă,  literatura  slavă  la  români,  Grigorie  Ţamblac,  învăţăturile  lui 
Neagoe  Basarab,  istoriografia  slavo-românâ,  cronicile  lui  Ştefan  cel  Mare,  cea  de 
la  Bistriţa,  Putna,  a  lui  Macarie  Eftimie,  Azarie,  codicile  voroneţian  şi  Psaltirile: 
şcheiană,  voroneţiană  şi  Hurmuzachi.  Din  capitolul  II  reţinem  Palia  de  la  Orâştie, 
Petru  Movilă,  Mitropolitul  Varlaam,  Dosoftei  mitropolitul  Moldovei,  tipăriturile 
din  Muntenia,  de  la  Cîmpulung,  Govora,  Dealu,  Tîrgovişte,  Bucureşti,  iar  din  Ardeal 
cele  de  la  Alba  Iulia. 

Capitolul  istoriografie  tratează  pe  cronografii  Moralie,  Danovici,  Dosoftei  şi 
cronografi  de  origine  slavă,  apoi  pe  istoriografii  Grigore  Ureche,  Miron  Ccstin,  Ion 
Neculce,  Stoica  Ludescu,  Radu  Popescu,  Radu  Greceanu  şi  stolnicul  Constantin 
Cantacuzino. 

Cap.  IV  se  ocupă  de  cronicarii  Nicolae  Costin,  Axinte  U ricanai,  apoi  de  Dimi¬ 
trie  Cantemir,  Antim  Ivireanu,  episcopul  Damaschin,  Cesarie  Rîmniceanu,  stareţul 
Paisie,  Vartolomei  Măzăreanu  şi  Amfilohie  Hotiniul. 

Notele  bibliografice  şi  indicele  de  nume  încheie  volumul. 

După  cum  se  vede,  cultura  română  are  la  bază  scrieri  de  caracter  religios, 
creştin.  Cultura  spirituală  s-a  dezvoltat  sub  scutul  Bisericii,  toate  creaţiile  spiri¬ 
tuale  au  pecetea  spiritualităţii  creştine. 

Vechimea  culturii  noastre  conţine  se  vede  din  terminologia  noastră  biseri¬ 
cească,  din  caracterul  creştinismului  care  a  fost  ortodox. 

Istoria  literaturii  constată  că  dintre  cărţi  cea  mai  răspîndită  între  români 
era  Psaltirea,  ca  una  ce  cuprinde  aproape  tot  ce  se  pretindea  unui  creştin:  norme 
de  ordin  moral,  accesibile  pentru  orice  vîrstă.  Psaltirea  s-a  întrebuinţat  în  vre¬ 
murile  vechi  în  şcoală.  Ea  era  prima  carte  de  citire. 

In  mod  special  Ştefan  Ciobanu  se  ocupă  de  Psaltirea  Şcheiană,  Psaltirea 
Voroneţiană  şi  Psaltirea  Hurmuzachi. 

Un  loc  cu  totul  aparte  în  literatura  veche  îl  ocupă  Palia  de  la  Orăştie. 

In  evoluţia  scrisului  românesc  din  secolul  al  XVI-lea  Palia  se  distinse 
prin  frumuseţea  limbii  care  în  această  scriere,  capătă  o  mlădiere  şi  o  vigoare 
expresivă. 

Ştefan  Ciobanu  reeditează  între  altele  şi  ipoteza  că  Palia  s-ar  fi  tradus  după 
un  original  unguresc. 

Cu  cîţiva  ani  în  urmă  eu  am  studiat,  mai  detailat,  Palia  şi  am  putut  constata 
că  versiunea  românească  a  Paliei  nu  urmează  modelul  unguresc  al  lui  Heltai.  Palia 
are  Israil  şi  nu  Israel,  cum  are  Heltai.  Şi  ortografia  numelui  lui  Isaac  diferă. 
Palia  are  Isac,  Heltai  Isaac  (b.  o.  Gen.  27,  1)  totuşi  diferă  numele  femeii  Lia. 
Palia  are  Lia  şi  Lie  Heltai  are  Lea,  Palia  are  Iacov,  Heltai  Iacob,  Palia  Kanaan, 
Heltai  Canaan,  Palia  are  Moisi  nu  Moise,  Palia  are  Isav  Heltai  Esau,  Palia  are 

Faraaon,  Heltai  Pharas,  Palia  Tamara,  Heltai  Thamar,  Palia  are  Cârmei,  Heltai 
Carbunculus,  Palia  are  Avismelee  şi  Ficol,  Heltai  Abimelec  şi  Phicol,  Palia  Enoh, 
Heltai  Hanoc. 

Iosif  Popovici  a  făcut  recensâmîntul  cuvintelor  ungureşti  din  Palia  şi  con¬ 
stată  că  „cuvintele  de  origine  ungurească  sînt  63.  Aceste  cuvinte  sînt  de  trei 
feluri:  cuvinte  generale,  beteag,  a  birui,  chip,  lăcaş,  a  făgădui  etc.  cuvinte  dialectale: 
de  ex.:  ciurdă,  hasnă,  beseadă,  marhă,  zălog  etc.  şi  cuvinte  de  origine  învăţată  de 
ex.  hotnagiu4*. 

Aceasta  dovedeşte  o  interpătrundere  a  limbilor  vorbite  in  Transilvania,  unde 
un  ungur  cu  un  neamţ  vorbesc  româneşte  împreună: 

Din  punct  de  vedere  cronologic  cuvintele  n-au  pătruns  în  Palia  din  Heltai, 
ci  au  pătruns  mai  înainte  în  graiul  nostru.  Nu  lipsesc  ungurisme  nici  în  cărţile 
mai  vechii  Psaltiri,  Evanghelii,  unde  de  asemeni  întîlnim  a  băsâdui  de  la  beszed 
a  vorbi  felelcat  de  la  felelet  răspuns,  fugiu  de  la  fogoly. 

O  parte  din  cele  63  de  cuvinte  ungureşti  semnalate  în  Palia  sînt  răspindite 
pe  întreg  teritoriul  daco-român.  Astfel  cuvintele  a  cheltui,  din  Exod  18,  a  bîntui 
din  Exod  21,  sînt  atestate  în  documente  slavo-române  pe  la  1432 — 1437,  cu  mult 
înainte  de  a  se  produce  Palia.  Cuvîntul  chizeş  din  Facere  43  abvine  de  la  1434 — 
1477,  cuvintele  chin,  chinueşte  Exod  5,  Chip  Fac.  45  sînt  atestate  pe  la  1427, 
sălaş  Fac.  24,  Fac.  42,  Fac.  43  se  găsesc  şi  la  vecinii  slavi  ai  ungurilor,  la  sîrbi. 

Afirmarea  că  traducerea  Paliei  s-a  făcut  după  Heltai  Gaşpar  este  numai  în 
parte  admisibilă.  Autorii  cunoscînd  limba  maghiară  au  consultat  şi  textul  tipărit 
de  Heltai.  Traducătorii  cunoscători  de  limbi  au  întrebuinţat  mai  multe  texte. 

Numele  Efren  Zacan  indică  o  origine  evreiască.  Zacan  înseamnă  în  limba  ebraică 
barbă,  deci  ar  fi  un  fel  de  Barbu.  Acesta  va  fi  tot  un  evreu  romanizat  angajat 
la  traducere.  Prefaţa  spune  doar:  „Tradusă  de  pe  limba  ebraică44,  cum  susţinea 
şi  N.  Iorga  şi  O.  Densuşanu.  Se  poate  deci  admite  că  izvorul  principal  al  Paliei 
a  fost  textul  original  al  Vechiului  Testament  textul  ebraic.  S-au  consultat  şi  alte 
texte  grecesc,  latinesc,  slavon  etc.  Alături  de  acestea  traducătorii  vor  fi  avut 
şi  pe  a  lui  Heltai,  ca  izvor  secundar. 

In  tot  cazul  Palia  a  fost  un  eveniment  pentru  veacul  al  XVI-lea. 

O  altă  lucrare  de  mare  importanţă  este  în  Transilvania  Testamentul  Nou 

apărut  la  Bălgrad  Alba  Iulia  şi  căruia  i  se  dă  importanţa  cuvenită  în  carte. 

Autorul  constată  că  este  nou  spiritual  în  care  a  fost  concepută  opera,  este 

nouă  metoda  după  care  a  fost  lucrată  ea.  Simion  Ştefan  nu  se  mulţumeşte  să 
retipărească  un  text  gata  al  Noului  Testament  pe  care  el  desigur  îl  avea  la  înde- 
mînă.  El  simte  nevoia  de  a  da  o  ediţie  critică  a  textului  de  a.  da  un  izvod  verificat 
cu  originalele.  „El  n-a  socotit  numai  pe  un  izvod,  ce  toate  cît  a  putut  afla,  gre¬ 
ceşti  şi  sîrbeşti  şi  latineşti,  carile  au  fost  izvodite  de  cărturari  mari  şi  înţelegători 
de  carte  grecească44.  Din  aceste  afirmaţii  se  degajează  o  atitudine  nouă  în  editarea 
cărţilor  sfinte,  un  spirit  critic  pe  care  nu-1  găsim  mai  înainte. 

Iată  că  prin  strădania  episcopului  Emilian  de  la  Alba  Iulia,  Testamentul 
Nou  de  la  1648  vede  din  nou  tiparul  în  1988  şi  învie  astfel  în  inimile  noastre 
făptura  aureolată  de  măreţia  lui  Simeon  Ştefan  şi  afirmă  importanţa  multi¬ 
laterală  a  acestui  monument  al  limbii,  literaturii  şi  spiritualităţii  româneşti. 

O  altă  carte  care  a  apărut  în  Transilvania,  la  Alba  Iulia  este  Psaltirea  din 
1651,  a  cărei  Predoslovire  i  se  datorează,  poate  tot  lui  Simeon  Ştefan,  prestigiosul 
mitropolit  al  Transilvaniei. 

Ca  să  ne  referim  mai  mult  la  tipărituri  de  caracter  biblic  spunem  că  o  altă 
operă  de  căpetenie  se  tipăreşte  la  Bucureşti  în  1688,  an  făcător  de  epocă  în 
istoria  cărţii  sfinte  la  români.  Tipărită  de  către  domnitorul  Şerban  Cantacuzino 
este  socotită  un  dar  făcut  neamului  românesc  de  către  Şerban  Cantacuzino 
Basarab  voievod  şi  cu  îndemnul  lui  Constantin  Brîncoveanu  marele  logofăt  în 
timpul  păstoriei  mitropolitului  Teodosie.  Din  Predoslovia  semnată  de  către  Dosoftei, 
patriarhul  Ierusalimului,  se  vede  că  pentru  a  se  traduce  cartea  s-au  pus  „dascăli 
ştiutori  de  limbă  elinească ...  cu  alte  cuvinte  i-au  parte  la  lucrare  greci  de 
origine,  ca  arhiereul  Ghermanonisis,  fraţii  Greceanu  şi  alţii.  Nicolae  Milescu  a 
tradus  Vechiul  Testament  din  limba  greacă  cînd  se  găsea  la  Constantinopol  în 
calitate  de  reprezentant  diplomatic. 

Desigur  că  s-a  ţinut  seama  de  textele  biblice  existente  pînă  la  data  aceea. 

Tipărirea  Bibliei  din  1688  constituie  unul  din  cele  mai  însemnate  eveni¬ 
mente  din  viaţa  spirituală  a  poporului  românesc.  Ea  mai  este  după  cum  spunea 
Nicolae  Iorga,  cea  dintîi  operă  de  unitate  naţională ...  Şi  trebuie  să  fie  mare 
bucurie  a  noastră  că  prin  purtarea  de  grije  a  patriarhului  Iustin  şi  a  Prea  Feri¬ 
citului  Teoctist  patriarhul  B.O.R.,  Biblia  de  la  1688  a  văzut  din  nou  lumina 
tiparului,  în  anul  care  s-a  dus,  în  1988,  în  ediţie  critică  şi  în  condiţii  tehnice 
impresionante. 

Mare  este  importanţa  Psaltirii  în  versuri  a  mitropolitului  Dosoftei.  Prin 
calităţile  ei  poetice  psalmii  au  pătruns  mai  uşor  în  popor. 

In  bibliografia  bogată,  în  ce  priveşte  istoria  literaturii  româneşti,  vom  găsi 
cele  mai  reprezentative  lucrări  din  domeniul  literaturii  româneşti,  iar  indicele 
extras  din  textul  lui  Ştefan  Ciobanu  este  un  ghid  preţios  în  orientarea  cititorilor. 

S-ar  putea  spune  cuvinte  de  apreciere  şi  despre  forma  de  prezentare  a 
cărţii. 

Lucrarea  este  rezultatul  experienţei  didactice  de  peste  douăzeci  de  ani  la 
Facultatea  de  Teologie  din  Chişinău  şi  la  cea  de  Litere  şi  Filozofie  din  Bucureşti. 
Temele  sînt  studiate  cu  răbdare  şi  cu  o  pătrundere  proprie  savantului.  Dan-Horia 
Mazilu  a  făcut  un  bun  servici  punînd  la  dispoziţia  cititorilor  textul  integral  de 
Istoria  literaturii  române  alcătuit  de  Ştefan  Ciobanu  şi  mai  ales  că  a  intervenit 
util  în  multe  locuri  pentru  optimizarea  cărţii. 

Pr.  prof.  Nicolae  Neaga 


Grigore  Vieru:  RĂDĂCINĂ  DE  FOC,  Editura  Univers.  Bucureşti 
1988,  365  p. 

In  urmă  cu  peste  treizeci  de  ani,  într-o  conferinţă  publică  ţinută  la  Sibiu, 
Victor  Eflimiu,  vorbind  despre  poezia  adevărată,  se  pronunţa  în  termeni  foarte 
categoricei  împotriva  unor  curente  minore  care  căutau  să-şi  facă  loc  în  artă  în 
general  şi  în  poezie  în  special.  „Păi  dacă  noi,  care  sîntem  oameni  de  meserie,  nu 
înţelegem  această  poezie,  cum  s-o  înţelegeţi  Dvs.“,  spunea  el,  adresîndu-se  publi¬ 
cului  care  îl  asculta  cu  mult  interes. 

Nu  o  asemenea  poezie,  pe  care  V.  Eftimiu  o  combătea  cu  atîta  tărie,  cuprinde 
cartea  pe  care  o  semnalăm  preoţilor  noştri:  Rădăcina  de  foc,  a  poetului  Grigore 
Vieru,  „acest  pom  înflorit,  acest  minunat  cîntec  din  adîncurile  fiinţei**,  cum  îl 
caracterizează  pe  Grigore  Vieru  în  cuvîntul  său  înainte  Ioan  Alexandru. 

Cu  autorul  „Rădăcinii  de  foc“  sîntem  familiarizaţi  de  mult  timp,  fie  din 
cărţile  care  i  s-au  mai  tipărit  la  noi,  încă  două  volume,  fie  din  presa  de  stat  sau 
chiar  din  presa  noastră  bisericească  în  care  s-a  vorbit  despre  el. 

Informaţii  bogate  despre  autor  ne  dă  Victor  Crăciun  în  postfaţa  cărţii,  din 
care  spicuim  şi  noi  cîteva  date.  Reţinem  astfel  că  Grigore  Vieru  s-a  născut  în 
14  februarie  1935  în  localitatea  Pererita,  de  pe  malul  bucovinean  al  Prutului 
(R.  S.  S.  Moldovenească),  sat  „picurat  alb  pe  deal,  ca  sarea  sodorii  pe  bivol**, 
precum  însuşi  îl  descrie. 

Rămas  orfan  de  tată,  căzut  în  război,  „pe  pâmînt  străin**,  singurul  sprijin 
şi  nădejde  rămîne  mama  sa,  pe  care  a  venerat-o,  cum  puţini  poeţi  în  veacul 
nostru  au  făcut,  credem,  acest  lucru.  „Copilăria  mea  a  fost  pîrjolită,  săraca  de 
ea,  de  focul  războiului  şi  a  fost  umilită  de  urmările  sale**,  va  spune  el  mai  tîrziu. 
Semnificativă  este  în  această  privinţă  şi  poezia:  „Formular**  (p.  34),  în  care 
poetul  spune:  „Numele  şi  prenumele  —  Eu  //  —  Anul  de  naştere?/  —  Cel  mai 
tînăr  an:  /  Cînd  se  iubeau  părinţii  mei  //  —  Originea?  —  Ar  şi  semăn  /  Dealul 
acel  din  preajma  codrilor,  /  Ştiu  toate  doinele  //  —  Profesiunea?  —  îmi  iubesc 
plaiul  //  —  Părinţii?  —  Am  numai  mamă  //  —  Numele  mamei?  —  Mama  // 
—  Ocupaţia  ei?  —  Aşteaptă  //  —  Ai  fost  supus  /  judecăţii  vreodată?  —  Am  stat 
nişte  ani  închis:  /  în  sine  //  —  Rubedenii  peste  hotare  ai?  /  —  Da.  Pe  tata. 
îngropat,  /  în  pămîntul  străin.  Anul  1945“. 

După  studii  primare  şi  secundare,  făcute  în  satul  natal  şi  la  Lipcani, 
Grigore  Vieru  urmează  Facultatea  de  filologie  a  Institutului  „Ion  Creangă**  din 

Chişinău,  pe  care  o  absolvă  în  anul  1958.  începe  să  scrie  încă  din  vremea  stu¬ 
denţiei,  astfel  că  în  1957  îi  apare  primul  volum,  intitulat:  „Alarma". 

In  prima  fază  a  creaţiei  sale  poetice  este  cunoscut  ca  un  reprezentativ  crea¬ 
tor  pentru  copii,  remarcîndu-se  prin  volumele:  „Muzicuţe"  (1958);  „La  fereastra  cu 
minuni"  (1960)  „Bună  ziua,  fulgilor";  „Făt  Frumos  curcubeul";  „Ce  poezii  şti  tu" 
(1961)  şi  altele  tot  în  acei  ani,  apoi  tot  pentru  copii:  „Duminica  cuvintelor"  (1969); 
„Trei  iezi";  „Codrule,  codruţule"  (1970);  „Mama"  (1975)  ş.a. 

Poezia  cea  pentru  toată  lumea,  poezia  cea  pentru  noi  toţi,  să  spunem  aşa, 
este  cuprinsă  însă  în  cărţile:  „Aproape"  (1974);  „Fiindcă  iubesc"  (1980);  „Poezii" 
(1983);  „Scrieri  alese"  (1984);  „Cel  care  sînt"  (1987);  „Mama"  (1988)  ş.a.,  din  care, 
ca  şi  din  alte  publicaţii,  este  alcătuit  şi  volumul  pe  care  îl  semnalăm  şi  despre 
care  de  la  început  trebuie  să  spunem  că  îl  poate  înţelege  oricine.  A  spune  numai 
atît  însă  ar  însemna  să-l  nedreptăţim  pe  autor,  căci  trebuie  să  subliniem  că, 
deşi  în  aparenţă  pare  simplă  ca  formă,  poezia  lui  Grigore  Vieru,  ca  şi  poezia 
populară,  ca  baladele,  ca  Mioriţa,  ca  doinele  noastre  nemuritoare,  ne  fac  să 
vibrăm  profund,  ajutîndu-ne  să  „urcăm  în  omenie"  poetul  însuşi  arătînd  că  sar¬ 
cina  poeziei  este  aceea  de  a-i  face  „omului  clipa  mai  uşoară  şi  mai  frumoasă. 
Să-l  facă  pe  om  mai  bun . . ."  (p.  337). 

Ca  şi  pentru  alţi  mari  poeţi  şi  pentru  Grigore  Vieru  marele  dascăl  în  ale 
poeziei  a  fost  poporul,  poezia  populară,  poporul  cu  toate  creaţiile  sale,  iar  „cine  ţine 
cu  poporul  nu  rătăceşte",  după  cum  ştiut  este.  „Eu  cred  —  ne  spune  tot  Gr.  Vieru 
—  că  noi,  cei  de  azi,  nimic  nou  n-am  descoperit  în  materie  de  expresie  poetică, 
folclorul  îi  de  neîntrecut  din  toate  punctele  de  vedere"  (p.  334),  sau  cum  declară  cu 
un  alt  prilej:  „Mărturisesc  că  nu  sint  unul  din  străluciţii  mînuitori  ai  verbului 
matern,  dar  îmi  place  să  declar  că  mă  prenumăr  printre  cei  care  se  frămintă,  se 
zbat  în  căutarea  cuvîntului  potrivit,  printre  cei  care  tind  să  lege  sănătos  verbele 
în  fraze,  înţelegînd  că  a  vorbi  sănătos  limba  pe  care  păstorul  Mioriţei  ne-a  lăsat-o 
scrisă-n  ţărînă  cu  băţul,  cu  un  băţ  fermecat,  iar  Eminescu  —  pe  cosmica  nemăr¬ 
ginire  cu  o  pană  muiată  în  aurul  Luceafărului,  —  a  vorbi  sănătos  limba  mamei 
este  o  datorie,  una  dintre  cele  patriotice" (p.  360).  „Uitînd  un  cuvînt  trebuincios  — 
spune  tot  el  —  o  expresie  din  comoara  graiului  matern,  uiţi  ceva  din  istoria 
poporului  tău"  (p.  351). 

De  altfel  însuşi  titlul  cărţii:  „Rădăcina  de  foc"  ne  sugerează  că  autorul  ei 
are  antenele  sau  mai  exact  fibrele  fiinţei  sale  lăuntrice  adînc  înfipte,  ca  nişte 
rădăcini,  în  sufletul  mare  al  poporului,  în  vibraţiile  tainice  ale  pâmîntului  stră¬ 
bun.  Să-l  ascultăm  tot  pe  poet: 

„Satule,  floare  de-a  noastră, 

M-ai  deprins  cu  dor  de  casă, 

Satule,  floare  de  cîmp, 

M-ai  deprins  frumos  să  cîntl 
Satule,  drag  satule, 

Mare  învăţatule!" 

(Satule,  p.  291) 

Izvorul  inspiraţiei  îl  constituie  şi  poeţii  noştri  clasici  cu  deosebire,  între  care 
Eminescu  de  pildă  este  direct  venerat  în  versuri  ca  acestea: 

„Ştiu:  cîndva  la  miez  de  noapte. 

Ori  la  răsărit  de  Soare, 

Stinge-mi-s-or  ochii  mie 
Tot  deasupra  cărţii  Sale" 

(Legămînt  —  Lui  Mihai  Eminescu,  p.  291) 

„Să-l  facă  pe  om  mai  bun“.  Cu  adevărat  cine  zăboveşte  asupra  volumului  de 
faţă  simte  bucuria  trăirii  valorilor  morale,  devine  mai  conştient  de  ceea  ce  în¬ 
seamnă  valoarea  omului,  demnitatea  lui,  sudoarea  de  a  urca  cinstit  pe  treptele 
ierarhiei  sociale,  smerenia,  dragostea  de  om,  de  pămîntul  natal  ete.  Toate  acestea 
îşi  au  desigur  obîrşia  tot  în  sufletul  mare  al  poporului,  dar  şi  în  tradiţiile  noastre 
creştineşti,  în  Cel  ce  ne-a  adus  din  nefiinţă  la  fiinţă.  „Mi-e  dor  de  munţi,  de  aurul 
lor.  Nu  se  vede  divinitatea  din  crestele  lor,  dar  de  acolo  se  poate  crede  în  ea"  — 
spune  Grigore  Vieru  în  volumul  pe  care  îl  semnalăm. 

Este  semnificativ,  de  pildă,  crezul  poetului  despre  fericire:  „Să  iubesc  pină  la 
capăt ...  Să  cuget  pînă  la  capăt . . .  Pînă  la  capăt  să  cred  ...  /  Să  spun  albului  alb  / 
Şi  negrului  negru".  (Pregâtindu-mă  de  fericire,  p.  219),  sau  cum  spune  în  poezia 
chiar  aşa  intitulată:  , despre  fericire":  „Sînt  fericit  /  Că  n-am  cîntat  păunii.  / 
Cîntat-am  mărul  înflorit:  /  Cel  ruşinîndu-se  /  De  trupul  gol  al  Lunii.  /  Izvorul 
care  reînvată  /  De  unde  vine  /  . . .  Sînt  fericit  /  C-am  plins  ori  /  M-am  bătut  în 
vatră  /  Cu  hoarda  /  Ploilor  de  piatră,  /  C-am  încălzit  /  Cu  singele-mi  rănit  / 
Pâmîntul  / . . .  Sînt  fericit  /  C-aud  cum  sună-n  faţă,  /  Prea  tainic  şi  integru,  / 
Prăpastia  /  Pe  care  zburător  /  O  am  trecut;  /  Că  nu  aurul  eu  număr,  /  Ci  stelele 
din  cer  /  Şi-n  lacrima  de  lut,  /  Străbunii.  /  Erou  nu  sînt.  /  Măriri  nu  cer,  /  Sînt 
fericit  /  Că  n-am  cîntat  păunii"  (p.  220 — 223). 

De  asemenea,  spre  locuri  înalte  să  nu  aspiri  fără  muncă  asiduă  şi  demnă: 


„De  aur  să  nu-mbraci  vreodată 
Cununi  strălucitoare 
De  n-ai  purtat  intîi  pe  frunte 
Cunună  de  sudoare" 

<p.  357—358) 

sau  cum  spune  tot  el  in  altă  parte:  „Să  mergi,  să  tot  mergi,  pînă  îţi  iese  în  cale  o 
piatră  verde  care  este  ochiul  invidiei;  aşează-te  bucuros  căci  numai  atunci  ai 
dreptul  să-ţi  tragi  sufletul,  tinere  creator"  (L.A.  33/1985),  ori:  „Unde  sînt  mai 
multe  flori  sînt  mai  puţine  războaie",  afirmaţie  pe  cit  de  luminoasă  pe  atît  de  reală 
şi  vitală. 

Ceea  ce  intîlnim  însă  mai  mult  în  volumul  de  faţă,  cuvîntul  cu  care  ne  întîl- 
nim  aproape  în  fiecare  pagină  este  mama,  dragostea  mamei,  dorul  de  mamă,  respec¬ 
tul  faţă  de  mamă,  venerarea  mamei  etc.  Găsim  în  „Rădăcina  de  foc"  peste  treizeci 
de  poezii  închinate  direct  mamei,  pe  lingă  alte  multele  în  care  chipul  mamei  rea¬ 
pare  într-un  fel  sau  altul.  „Sărbătoarea  mea  a  fost  continuă.  Ea  se  numeşte  mama 
—  spune  Gr.  Vieru.  Nici  războiul  cu  urgiile  sale,  nici  foamea  necruţătoare  n-au 
putut  întuneca  această  neasemuită  Sărbătoare"  (p.  334).  Mama  mai  înseamnă,  tot 
după  spusa  lui,  „neuitarea  casei  părinteşti,  a  locului  în  care  te-ai  întemeiat,  per¬ 
manenţă,  limbă  —  totul.  Cine  n-are  mamă,  n-are  nimic,  glăsuie  un  proverb  ben¬ 
galez,  vorbind  parcă  prin  gura  Mioriţei". 


„Uşoară,  maică,  uşoară, 

C-ai  putea  să  mergi  călcînd 
Pe  seminţele  ce  zboară 
Intre  ceruri  şi  pămîntl 


In  priviri  c-un  fel  de  teamă. 
Fericită  totuşi  eşti  — 

Iarba  ştie  cum  te  cheamă, 

Steaua  ştie  ce  gîndeşti" 

(Făptura  mamei,  p.  12) 


poezie  despre  care  Ioan  Alexandru  spune  că  „un  asemenea  imn  închinat  mamei 
este  o  capodoperă  de  valoare  universală"  (p.  7). 

Ca  pentru  noi  toţi  parcă  este  evocat  chipul  mamei  şi  în  versurile: 


„Mama  mea  viaţa-ntreagă,  Oh,  şi  crede-aşa  într-Insul, 

Stînd  la  masă,  ea  şi  eu,  Că-n  albastru  văzul  ei 

Se  aşează  între  mine  Chipul  Lui  de  pe  icoană 

Şi-ntre  unul  Dumnezeu.  Se  străvede  sub  scîntei 

Şi  eu  ţin  atît  la  mama, 

Că  nicicînd  nu  îndrăznesc 
Dumnezeul  din  privire 
Să  mă  vîr  să-l  mîzgălesc" 

(Autobiografică,  p.  38) 


sau: 


„La  alba-ne  căsuţă 
Curată  ca  un  ou 
Eu  aşteptam  să  vină 
Duminica  din  nou, 


Ca  tu  măicuţă  dragă, 
Spinarea  să-ţi  dezdoi 
Şi  să  mai  stai  acasă 
Cu  tine  şi  cu  noi. 

Să  şezi  în  prag,  şi  lumea 
Să  te  întrebe  lin: 

„Mai  odihnim  oleacă?" 

„Oleacă,  mulţumim  . .  / 

ori: 


„Ce  izvor 
Se  ia  după  om? 
Glasul  mamei. 


Care  stele  pe  cer 
Cad  amândouă  odată? 
Ochii  mamei. 


Care  spice  cresc 
Cu  vîrful  în  jos? 
Braţele  mamei. 


Ce  este  nemărginit 
Şi  nu  calcă  iarbă  străină? 
Sufletul  mamei" 


(Ghicitoare  fără  de  sfîrşit,  p.  57) 


sau: 


„Mamă,  de-ai  fi  o  stea  în  cer  lină, 
Te-aş  găsi  după  lumină, 

Rostire-aş  spre  faţa  ta: 

„Cînd  dormi,  maică,  dumneata?!" 


De  te-ai  face  spic  secară, 
Te-aş  găsi  după  povară 
Şi  te-aş  întreba  tot  eu: 
„Nu  ţi-i,  măiculiţă,  greu?" 


De-ai  fi-n  codru-o  păsărică, 
După  glas  aflate-aş,  muică, 
Zice-aş  ud  de  rouă  ta: 


„Ce  dor  ai  de  cînţi  aşa?! . . 


(Mamă,  de-ai  fi  o  stea,  p.  147) 


şi:  „Noroiul  vieţii  mereu  am  cărat,  /  M-a  lovit  /  Nu  o  singură  dramă.  /  Dar  mi-am 
păstrat  obrazul  /  Curat  /  Pentru  lacrima  ta,  /  Mamă"  (Drama,  p.  268),  şi  iarăşi: 


„Cine  n-are  dor  de  mamă, 


Vîntu-1  poartă  ca  pe-o  scamă. 


Azi  aici  şi  mîni  departe, 
Uşor  de  plai  se  desparte!" 


(Dor  de  mamă,  p.  299) 


Pe  lîngă  astfel  de  versuri  care  ne  încălzesc  sufleteşte,  care  ne  ajută  să  creştem 
lăuntric  şi  care  pot  fi  prinse  şi  în  unele  predici  ale  noastre,  motiv  pentru  care 
le-am  şi  semnalat  slujitorilor  bisericeşti  care  nu  s-au  întîlnit  încă  cu  această 
minunată  carte,  „Rădăcina  de  foc"  mai  cuprinde  şi  un  mănunchi  de  pagini  (320 — 361), 
intitulate:  „Poeme  din  bătrîni"  şi  „Lucrarea  în  cuvînt",  în  care  găsim  cugetări  şi 
diverse  opinii  ale  poetului  Grigore  Vieru  în  probleme  de  cultură,  de  artă  etc.,  deose¬ 
bit  de  semnificative  şi  ele  în  ceea  ce  priveşte  universul  său  lăuntric,  din  care 
reţinem  gînduri  ca  acestea: 

—  „Cea  mai  veche  carte  din  lume  este  o  mamă,  cea  mai  frumoasă  carte  din 
lume  este  o  mamă." 

—  „Copilul  dacă  a  ascuns  pîinea,  căutaţi-o  în  cuibul  rîndunicii"  (p.  320). 

—  >rNu  sînt  atîţia  ochi  pe  pâmînt  cîtă  frumuseţe  în  jur". 

—  trE  bine  să  înveţe  un  popor  de  la  altul,  nu  este  bine  să  înveţe  un  popor  pe 
altul"  (p.  321). 

—  „Sînt  indivizi  care  nu  dorm  liniştiţi  decît  pe  căpătâi  umplut  cu  pene  smulse 
din  aripile  privighetorii"  (p.  324). 

—  „Ura  strâmbă  gura"  (p.  326). 

—  „Libertatea  sufletului  este  minunea  cea  mai  desăvîrşită:  nimic  nu  i  se  poate 
adăuga"  (p.  336). 

—  „Păzit  trebuieşte  totul  ce-i  viu:  ţărîna,  pomul,  pasărea,  izvoarele"  (p.  338). 

—  „Proverbele  sînt,  după  mine,  partea  cea  mai  scăpărătoare  —  cremene  —  a 
unei  limbi  sănătoase.  Ele  sînt  ca  ţăranul  pe  deal  care,  ţinînd  coarnele  plugului 
cu  o  mînâ,  scrie  filozofie,  din  mers,  cu  cealaltă"  (p.  339). 

—  „Vai  de  creatorul,  de  omul  de  artă  în  genere,  care  nu  iese  nicicînd  din 
propria  cochilie,  ca  melcul,  dar  vai  şi  de  cel  care-şi  schimbă  mereu  culoarea  scrisu¬ 
lui  ca  un  cameleon"  (p.  340). 

—  „Un  poet  bun  ţine  de  toate  generaţiile,  mediocritatea  de  nici  una". 

—  „Cum  înţelegi  a  fi  credincios  faţă  de  tine  însuţi?" 

—  „Iată  cum:  să  faci  tot  posibilul  să  nu  ai  motive  să  tresari  noaptea  prin 
somn  ori  să  pleci  cu  ruşine  ochii  in  jos  înaintea  fratelui.  Să  poţi  să  mănânci  în 
tihnă  bucăţica  de  pune"  (p.  350). 

Parcurgînd  „Rădăcina  de  foc“  creştem,  aşadar,  în  omenie,  ne  încălzim  lăuntric, 
ca  după  o  Sf.  Liturghie,  simţit  oficiată,  ca  la  un  apus  de  Soare  care  se  pierde 
printre  coline,  ca  la  privirea  unei  livezi  încărcate  de  pomi  plini  de  roadă  şi  de 
flori  multicolore.  încheind  rîndurile  de  mai  sus,  socotim  potrivit  să  informăm 
cititorii  revistei  noastre  că  autorul  volumului  semnalat,  dl.  Grigore  Vieru,  însoţit 
de  un  alt  plin  de  har  poet  de  pe  plaiurile  basarabene,  dl.  Nicolae  Dabija,  a  vizitat, 
in  20  iunie  1989,  Centrul  nostru  mitropolitan  din  Sibiu,  pe  I.P.  S.  Mitropolit  Antonie, 
amîndoi  binevoind  să  încresteze  în  cartea  de  aur  a  Centrului  mitropolitan  Sibiu 
următoarele  inedite  versuri: 

EMINESCU 


1.  La  zidirea  Soarelui,  se  ştie, 

Cerul  a  muncit  o  veşnicie, 

Noi  muncind  întocmai,  ne-am  ales  cu, 
Ne-am  ales  cu  domnul  Eminescu, 
Domnul  cel  de  pasăre  măiastră, 
Domnul  cel  de  pasăre  măiastră: 
Eminescu. 

Sîntem  în  cuvînt  şi-n  toate 

Floare  de  latinitate 

Sub  un  cer  cu  stele  sudice. 

De  avem  sau  nu  dreptate, 

De  avem  sau  nu  dreptate 
Eminescu  să  ne  judece. 


2.  Mi-1  furară,  Doamne,  adineauri 
Pe  înaltul  domn  cu  tot  cu  lauri, 

Mă  uscam  de  dor,  în  piept  cu  plînsul, 
Nu  ştiam  că  dor  mi-era  de  dînsul. 

Nu  ştiam  că  doina  mi-o  furară 
Cu  străvechea  şi  înalta  ţară: 
Eminescu. 


Sîntem  în  cuvînt  şi-n  toate 
Floare  de  latinitate 
Sub  un  cer  de  stele  sudice, 
De  avem  sau  nu  dreptate, 
De  avem  sau  nu  dreptate 
Eminescu  să  ne  judece. 


3.  Acum  am  şi  eu  pe  lume  parte, 

Pot  îmbrăţişa  mâiastra-ţi  carte, 

Ştiu  că  frate-mi  eşti  şi-mi  eşti  părinte, 
Acum  nimeni  nu  mă  poate  minte. 

Bine  ai  venit  in  casa  noastră, 

Neamule,  tu  floarea  mea  albastră: 
Eminescu. 


Sîntem  în  cuvînt  şi-n  toate 
Floare  de  latinitate 
Sub  un  cer  cu  stele  sudice. 
De  avem  sau  nu  dreptate, 
De  avem  sau  nu  dreptate, 
Eminescu  să  ne  judece. 


20  iunie  1989  Grigore  Vieru 

Am  ajuns  în  aste  părţi  tîrziu, 

Fermecat  de  pietre-mpâdurite  peste  ape, 

Să  descopăr  că  aicea,  la  Sibiu, 

Cerul  e  de  noi  cel  mai  aproape. 

20  iunie  1989  Nicolae  Dabija 


In  cartea  de  onoare  a  muzeului  de  icoane  vechi  al  Centrului  mitropolitan  Sibiu 
dl.  N.  Dabija  a  increstat  şi  aceste  versuri: 


Mulţumesc,  Doamne,  că-s  viu 
atîta  de  mai  pot  spune,  — 
Şi-am  ajuns  şi  la  Sibiu 
Să  văd  cum  e  o  Minune. 


Arhid.  Gh.  Papuc 


.  IRIA  '  /.’»  •*> 

